
COSMOLOGIA

Prologus. In ontologia de rebus generali quadam ratione
loculi sumus, nunc vero de iisdem rebus peculiariter est
dicendum. Porro res istæ, si ab Ethica abstrahamus, tres
sunt, nempe mundus corporeus, anima et Deus. Hinc Metaphysica specialis in tres Sectiones distinctas distribuitur, vi­
delicet in Cosmologiam (a z.óapos, mundus, et Xoyoc, sermo),
quæ est scientia de mundo ; in Psychologiam, quæ est scientia
de anima; et in Theologiam naturalem, quæ est scientia de
Deo. — A Cosmología auspicamur, non ut a nobiliori, sed ul
a qua cognitiones nostræ exordiuntur, et ad animam postea
et ad Deum assurgunt. Notandum tamen Cosmologiam metaphysice de mundo corporeo disserere, scrutando nempe
et declarando intimam mundi naturam, causas, leges, ceteraque hujusmodi, quæ generice mundum respiciunt in se et
in suis causis; nulla autem ratione de peculiaribus phænomenis, quæ in ipso mundo sunt, minutatim describendis
occupari ; hoc enim officium est aliarum scientiarum natu­
ralium. Ad partitionem vero Cosmología? quod attinet, tria
enucleanda distincte veniunt : — tmquidem, de mundo generalim sumpto; — 2m de mundo quoad naturam corporum
quibus coalescit, seu de mundi corporei intrinseca natura ;
— 3ra denique, de mundo quoad leges quibus subjicitur.

LIBER PRIMUS
DE MUNDO IN GENERE

Prologus. A probanda reali mundi existentia hic supcrsedeo : de illa enim late in Logica disserui (50, XIII), ubi sen­
ius externos esse vera criteria certitudinis demonstratum est
ontra pyrrhonistas et idealistas receniiores. Quocirca illa
• xistentia præsupposita, ad ejusdem mundi generales characteres essentiales determinandos primitus accedo. Qua in
re tria distincte sunt declaranda : nempe Io ratio existentiæ
mundi; 2- modus quo existentiam accepit; 3° tempus quo
ad existentiam pervenit.

CAPUT PRIMUM
DE MUNDO QUOAD RATIONEM SU.E EXISTENTIÆ

Prologus. Ut prima Sectio hujus primi Libri adæquate
■ rtractetur, edissero præprimis de mundi characteribus, ut
objectum cui studere in tota Cosmología debemus, distincte
a nobis cognoscatur; deinde quæstionem aggredior de
'■alione existentiæ mundi. Quidquid autem realiter ex isti t, vel
in se vel in alio rationem propriæ existentiæ habet; unde
primo probo generice mundum non a seipso sed ab alio
existentiam habere : deinde in eodem secundo articulo
idipsum probo in specie, relate nempe ad materiam munda­
ri in; quia vero pantheismus præcedentibus conclusionibus
nostris detrectare totis viribus conatur, hinc in tertio articulo
peculiarem quæstionem de pantheismo instituo.
ARTICULUS PRIMUS

(1)

De essentialibus mundi corporei characteribus.
I. Prsnotamen. De illo mundo imprœsentiarum loquimur,
quem sensus nostri externi tam evidenter tamque invinii-

bili certitudine renuntiant, hoc est, de mundo sensibili.
Omnes autem naturas, quibus mundus iste coalescit, nos
sensibus non experimur, imo experiri non possumus : at hoc
minime necessarium est. Etenim sicut statuta hominis na­
tura sive physica sive metaphysica, certissime definimus
illam inesse omnibus ac singulis humanis individuis, quæ
existere ponantur, esto individua ista sensibus non perci­
piantur; pari ratione, cognita natura physica s: ve melaphysica vel unius rei corporeae, illam inesse omnibus singulisque
rebus, quibus mundana machina exurgit,jure et toto rigore
demonstrativo concludere nedum possumus, sed debemus.
Ab hoc criterio melaphysico nunquam et nusquam est mente
divertendum. Quibus praenotatis, sit primum :
II. Mundus est ens undequaque compositum. Mundum
esse ens quoddam compositum experimento constat, et a
nemine in dubium vertitur. Quod vero sit ens undequaque
compositum, de facili probatur. Etenim compositum quin­
tuplicis generis esse potest : Io essentiale, quod ex unione
partium essentialium, ut ex materia et forma, resultat (0.47
et 49) ; — 2° intégrale, quod partes habet, non quidem sui
essentiam constituentes, sed ad suam connaturalem perfec­
tionem pertinentes, ut br-achia, pedes, etc., in humano cor­
pore;— 3° accidentale, sicut compositum ex substantia et
suis accidentibus; — 4° numericum, quod ex collectione
multorum exurgit, ut domus, lapidum acervus, et alia hujus­
modi; — 5° enlilalivum, quod ex essentia et existentia,
quasi ex partibus, exurgere intelligitur. — Atqui mundus
est ens cssenhaZitercompositum.quiacorruplioet generatio,
quæ in rebus mundanis cernuntur, earum mutationem subs­
tantialem evidenter ostendunt; — est compositum integrate,
quia extensione donatur, ex qua subjecto extenso provenit
ratio integritatis; — est compositum accidentale, nam in
mundo realitas datur substantiarum et accidentium, quæ
afficiunt quidem substantias, sed a substantiis distinguun­
tur, ut fuse probavimus in Ontologia (28, III, et 30, V); —
est compositum numericum, quia, ut patet per sensus, mun­
dana machina ex plurium rerum collectione et ordine resul­
tat; — estcompositum entitalivum, quia essentia ejus a sua
existentia distinguitur (0. 12, V). — Igitur mundus est ens
undequaque compositum.
III. Mundus est ens absolute finitum. Mundus corporeus,
de quo in præsenti loquimur, constat ex naturis corporeis

quantitate praeditis. Atqui intrinsece repugnat quantitatem
sive continuam sive discretam esse infinitam (0. 24, II et V)
igitur mundus corporeus non potest esse infinitus in ordine
quantitatis, sed est essentialiter finitus. — Quoad vero na­
turas ex quibus coalescit, mundus est ens essentialiter com­
positum, ut superiori numero dictum est. Ens autem infinitumest simplicissimum (0.24, VII). Non igiturmunduspotesl
esse natura sua infinitus, sed est essentialiter finitus in pro­
pria essentia. — Consequenter in nullo ordine actualis perfedionis potest esse infinitus, quia quaelibet perfectio est in
subjecto ad modum ejusdem subjecti.
IV. Mundus est ens contingens. Ens contingens illud esse
definivimus (0. 21, I), cui sine repugnantia sicut competit
actualis existentia, ita potest non competere. Atqui mundo
sine repugnantia potest convenire non-existentia. Ergomundus est ens contingens. — Probatur minor. Etenim si partes
mundi singillatim consideremus, in nulla earum necessitas
existendi reperitur, non in sole, non in luna, non in stellis,
non in animantibus, non in arboribus, non in aquis aut la­
pidibus : quæ ut existentiaconspiciuntur, ita et ut non-exis­
tentia optime et sine absurdilate intelligi queunt. Si igitur
ratione duce, ut par est, philosophari debemus, concluden­
dam est necessitatem existendi toti mundo competere non
posse, cum omnes ac singulæ ejus partes essentialiter contin­
gentes deprehendantur.
V. Conclusio generalis articuli. Essentiales igitur mundi
characteres tres praecipue sunt, compositio omnimoda, limi­
tatio absoluta, et essentialis contingentia. Alios quidem
characteres mundi designare facillimum esset, sed in prin­
cipalioribus sistimus. Neque curandæ sunt adversariorum
difficultates : hae siquidem in prosecutione tractatus occur­
rent ct discutientur.
ARTICULUS SECUNDUS

(2)
Utrum mundus existât a seipso.

I. Prænotamen. Quaerere utrum mundus sit a seipso, non
est quaerere utrum mundus sit causa efficiens suae propriae
existent!® : hoc enim esset ridiculum et absurdum, quia cum

causa efficiens et prior sit suo effectu et ab effectu distincta,
et effectus a causa pendeat efficiente (0. 41, II), si mundus
esset a seipso sicut a causa efficiente, mundus existeret an­
tequam existeret. Sensus igitur quæstionis est, utrum mun­
dus rationem existendi realiter habeat in sua propria essen­
tia, an in alio principio efficiente sibi extrínseco: sicut in
Ontologia explicatum est (21,1). Quæstio hoc sensu explicata
faciliter et breviter solvitur.
II. Mundus non existit a seipso. Probatur. Mundus, ut su­
periori articulo probavimus, est ens essentialiter contingens.
Atqui ens essentialiter contingens non potest habere ratio­
nem suæ existentiæ in seipso, sed habet in alio, ut in causa
sibi extrínseca et efficiente suam existentiam (O. 21. II). Ergo
mundus non habet rationem suæ existentiæ in seipso : seu
non est eng a ge. sed ab alio.
III. Corollarium. Cum ergo ens contingens, existentiam .
quam habet, habeat ab ente necessario (0. 21, IV); sequitur
quod ab ente necessario, ut a vera sui causa efficiente, mun­
dus habeat existentiam.
IV. Quæstio altera. Mundus consideratur et prouti est, in
sua nempe pulcherrima partium dispositione cl ornatu et
legibus, et m sua materia. Fretus igitur hac distinctione,
Plato, ut quidam opinantur, docuit mundum quidem quoad
partium dispositionem, ornatum, leges, formam denique
extrinsecam, a superiori causa esse, sed non quoad mate­
riam, quam improductam et ælernam posuit. Quid hac in re
senserit Aristoteles, non certo constat, sicut non certo cons­
tat de mente magistri sui Platonis. Democritus vero ejusque
socius Leucippus, quibus vehementer adhæsit Epicurus, Deo
neglecto, materiam mundi improductam dixerunt, mundum­
que, qualis nunc est, ex atomorum materialium concursu
ortum esse effutierunt. — Prioribus Ecclesiæ sæculis hæretici Marcionitæ, Seleuciani, Manichæi, aliique doctrinam de
materia improducta plus minusve renovarunt, sicut materia­
list® cujusque ætatis Epicureorum placita venditarunt. Nec
sæculum nostrum ab hujusmodi deliriis immune est. Mate­
rialistarum enim grex in dies augetur, et nihil non molitur,
ut æternitatem et improductibilitatem raateriæ, sensu om­
nino epicúreo, veluti dogma scientificum, incredibili pene
audadia proclamet. Contra quos sit conclusio :
V. Materia improducta intrinsece repugnat. Veritas hujus
propositionis manifesta imprimis est ex dictis. Si enim essen-

líales mundi characteres sunt omnimoda compositio, limita­
tio absoluta, contingentia, esse ab alio, qui quidem charac­
teres stare omnino non possunt cum charactere essendi a se,
seu cum improductione; a fortiori improductio seu esse ase
repugnat essentialiter materiæ, quæ est mundi coporei pars
ignobilior. — Sed insuper probatur aliunde propositio. In­
trinsece repugnat ponere ens quod simul et sub eodem respeclu sit tum quoad essentiam tum quoad quantitatem fini­
tum et infinitum, sit carens motu locali et carens quiete.
Atqui hujusmodi esset materia improducta. Ergo materia
improducta intrinsece repugnat. — Probatur minor.
.V-i teria improducta esset simul finita et infinita absolute, seu
quoad essentiam. Nam eo ipso quod materia improducta po­
nitur. ipsi tribuitur ratio entis necessarii, cujus nempe existentia est idem ac ejus essentia. Ens autem necessarium seu
a se est ens imparticipatum, seu ipsum esse; et ideo est re­
vira infinitum absolute, ut omnes concedunt. Materia igitur
esset quoad suam essentiam ens infinitum absolute. Sed
aliunde esset finita. Infinitum enim absolute, tale est ut me­
tus ipso cogitari non possit : hæcenim est notio communis
quam omnes de infinito absolute habent. Sed materia posse
aliquid melius concipi nemo negare potest nisi simul ratio­
nem neget. Materia ergo improducta esset simul infinita et
finita absolute.
.Vateriaimproducta esset simul finilael infinila quoad quan­
ti'item. Esset quidem finita, quia quantitas, qua materia do­
natur, est essentialiter actu finita (0. 24, II et V). Sed esset
simul infinita, quia materia nullam ex sua natura postulat
quantitatem determinatam : cujus signum est quod potest
indeterminate augeri, et indeterminate minui, salva ejus
intrinseca essentia. Quoties igitur materia existit realiter,
non potest ex ipsa natura materiæ ratio haberi cur hanc vel
iilam determinatam quantitatem præ se ferat. Si materia
igitur a seipsa existit, aut existere debet cum quantitate re­
vera indeterminata, quod idem est ac ponere materiam sine
nlla reali quantitate: nam indeterminatum ut tale revera
non existit: aut dicendum quod illa indeterminata quantitas
sit reapse infinita.
Materia improductanon esset neque in motu neque in quiete.
E*. revera materia ex natura sua est indifferens ad motum
localem : secus enim nec mente posset concipi in quiete a
la i motu ; sed est pariterexsua natura indifferens ad quietem:

sccus non posset intelligi extra quietem existere. Atqui ex
subjecto natura sua indifférente ad opposita, desumi non
potest magis unum quam aliud oppositorum. Ergo si materia
esset improducta, ex natura sua et motu simul careret et
quiete ; quod est absurdum. Nam etsi materia sit indifferens
ad motum vel ad quietem, existere tamen realiter nequit sine
alterutro statu.
VI. Nota I. Aliaadhanc thesim spectantia. Haec argumenta
satis esse debent cuilibet ad rejiciendam absurditatem mate­
riæ improductæ : sunt enim mathematicæ evidentiæ. Si quis
autem plura alia cupit, adeat præ ceteris S. Thomam, II,
Contra Gentiles, Cap. XV et XVI, Eminentissimum Gerdilium
in peculiaribus demonstrationibus quas scripsit hoc titulo,
Essai d’une démonstrationmathématique contre l'existence éter­
nelle de la matière, et Thomam Vincentium Moniglia Ord.
Prædicator. in sua Dissertazione contra i materialisli ed allri
increduli.
VII. Nota IL Solvuntur objectiones. Præcipuæ difficulta­
tes, quas adversarii movent, sequentes sunt.
Objectio prima. Productio materiæ duo necessario subau­
dit, nempe creationem et actionem Entis spiritualis in ipsam
materiam. Atqui utrumque est absurdum. Ergo materia est. /?
__
improducta. Ha arguit Auctor Operis*Système de la nature, /
1
P. I. Cap. II.
d'/irlAWfíesp. Nego prorsus minorem. Non solum enim creatio non
est absurda, sed ut veritas certissima est admittenda, prout
in sequenti Cupite demonstrabitur. Actio autem Entis spiri­
tualis in materiam nullum inconveniens præ se fert, ut videre
est in actionibus q~ .s anima nostra in proprium corpus
exercet. Quocirca ipse Bayle, vir quidem adversariis nostris >
minime suspectus, ’T suo Dictionario, artic. Epicurus, mate­
rialistas deridet, q'v cum phantasticas absurditates, osten­
tent devitare, in v -as incidunt absurditates, concedendo
materiæ, enti nempe imperfectissimo, rationem Entis a se et
infinite perfecti.
Objectio secunda. Omnis artifex præsupponit materiam, in
quam agit et ex qua opus suum perficit. Igitur materia ex
qua mundus constituitur est improducta.
Resp. Distinguo antecedens : Omnis artifex virtutis finitæ
præsupponit, etc., concedo ; infinitæ virtutis, nego. — Procul
dubio agens finitæ virtutis limitatas actiones habet, ac proinde
actionibus suis prærequirit subjectum præexistens, in quod

agit, ipsum transmutando, ut proprium compleat opus; at
n ,n ita est de agente infinito, cui sicut in essendo, ita et in
arendo convenit absolutissima independentia ab alio.
Objectio tertia. Mala et defectus sunt in mundo. Atqui hujus­
modi imperfectiones esse non possunt ab agente infinito.
Sunt igitur a materia, quæab ipso infinito agente est independens, et improducta.
fíesp. Distinguo majorem .-Mala et defectus sunt in partibus
mundi, et concurrunt tamen ad bonum totius, concedo.
secus, nego. Nego autem minorem, in sensu absoluto sump­
tam, et conseq. — Mala et defectus sunt quidem in mundo,
quia causæ secundæ utpote essentialiter limitât® deficere
possunt in actionibus propriis ; attamen hujusmodi mala par­
ticularia ad bonum totius universi concurrunt, sicut in tela
depicta umbræ ordinantur ad pulchritudinem imaginis. Qua
autem ratione a bono possit esse malum, explicavimus in
Ontologia (<8, VIH el IX); quo autem pacto et quæ mala a
summo et infinito Bono possint causari, explicabimus in
Theologia naturali.

ARTICULUS TERTIUS
(3)

De distinctione mundi a Deo.
I. Pantheismi notio genérica. Qui materiam improductam
tenent, eam esse substantiam a se existentem illatione ne­
cessaria ponunt. At substantia a se existens non solum una
sed unica est. Quocirca affirmant unicam existere substan­
tiam, cujus variæ ac opposit® entitates quæ in mundo vi­
dentur, non sunt nisi modificationes aut accidentales expli­
cationes. Hinc pantheismus, a irSv et 0s<5i, hoc est omne
Deus, cujus tessera esl'Év xal irâv, seu unum et omne. Extra
dubium videtur perantiqua systemata philosophica Indorum,
si verba attendantur, non parum pantheismum redolere,
quamvis si verum fateri volumus, nonnisi confusissimæ ap­
pareant in illis systematibus notiones philosophie® traditæ
sub metaphoris, allegoriis, aliisque figuris, quæ in antiquo­
rum Indorum lectione sæpe offenduntur. Potiori jure nota
pantheismi forte græcis Stoicis infligitur, qui mundum cor­
poreum ut corpus ipsius Dei imaginabantur, et Deum ut

animam ipsius mundi, eo modo quo homo ex anima et cor­
pore coalescere ponitur. Sententiam Stoicorum expressit Vir­
gilios., Æneid. VI. cum dixit : Mens agitat molem et magno
se corpore miscet.
II. Pantheismus Spinozæ. Sed inter recentiores renovator
antiqui pantheismi habetur Baruch Spinoza, natione judæus,
mortuus anno 1677. En paucis systema quod tum in Trac­
tatu theologico-politico, tum maxime in Ethica ordine geome.
trico demonstrata defendit. — Unica existit substantia, indi­
visa et indivisibilis, immutabilia, æterna, infinita, eadem
jugiter existens. Ipsa duobus attributis est prædita, quæ sunt
cogitatio et extensio. Per cogitationem constituitur spiritus,
per extensionem corpus est. Quæ igitur in mundo videntur
sive substantiæ, sive accidentia, sive cogitationes, revera
sunt in Deo, imo sunt Deus ipse in seipso sese vario modo
modificans. — Iste pantheismus dicitur spinozisticus a
nomine Auctoris ; dicitur realislicus, ad differentiam pan­
theismi idealistici, de quo erit sermo suo loco ; dicitur
formalismus ex eo quod juxta Spinozam unica illa substantia
varias formas induit quibus, quasi multiplex esset, se mani­
festat, in semetipsa manens, nihilque extra se producens.
— Quibus principiis nitatur Spinoza, dicemus in solutione
objectionum ; modo sequentem conclusionem probandam
suscipio :
III. Pantheismus, sive dicatur realisticus sive spinozisti­
cus, est omnino rejiciendus. Absurditas pantheismi mani­
festa est imprimis ex dictis in superiori articulo. Sed insuper.
Pantheismus est aperta negatio existent!® Dei, contradicto­
ria affirmat, est omnino immoralis. Igitur est rejiciendus.—
Consequentia est manifesta. Probatur antecedens.
Est aperta negatio existenliœ Dei, quam pantheist® com­
muniter verbis saltem admittunt. Nomine Dei, omnes homi­
nes, sensu naturæ communi ducti, inteliigunt Ens præstantissimum, non quidem identicum mundo, sed ab eo omnino
distinctum, imo diversum, inteliigunt nempe non mundumDeum, sed Deum mundi. Atqui panthéiste identificant mun­
dum cum Deo. Ergo revera negant Deum, qualem omnes
homines inteliigunt et intelligere oportet. Placet hic tran­
scribere verba ipsius Cousin, viri scilicet ralionalistis non
suspecti, et qui a nonnullis insimulatur pantheismi : < Quid
est, inquit, pantheismus ? Non est, ut dicitur, fucatus sed
manifestus atheismus. Namque aspicere Universum, tam

.slum, tam pulchrum, tam magnificum, et dicere : ecce
lotus Deus, ecce Deus, non existât alius Deus, est idem ac
explicite asserere quod Deus non exislit, quod mundus non
habet causam, a se essentialiter distinctam. » Hæc Cousin
in prima Præfationc ad sua Eludes sur Pascal. Ilinc pantheistæ aut negare Deum debent, aut a mundo diversum
faleri.
Contradictoria affirmat. Ex ore enim Spinozæ illa substan­
tia, quam unicam ponit, est infinita, necessaria, et simul
extensione essentialiter prædita. Atqui ratio infinitatis exclu­
ditur per rationem extensionis, ex qua supra probavimus
repugnare mundum esse infinitum, et prætcrea ratio veræ
infinitatis, hoc est omnimodæ perfectionis, stare non potest
cum mundi compositione (0. 24, VII), quam Spinoza ipse
mundo concedit: insuper ratio necessitatis opponitur rationi
contingentis, quam mundo inesse in primo articulo demons­
travimus. Ergo pantheismus in uno eodemque subjecto
simul et sub eodem respectu contradictoria affirmat.
Est omnino immoratis. Hanc tertiam partem nostri argu­
menti ob oculos ponit S. Augustinus Libro IV De Civitate
Dei. Cap. XII, ubi contra pantheismum realisticum disse­
rens, hsc scribit: « Quid illud, nonne debet movere acutos
homines, vel qualescumque homines? Non enim ad hoc in­
genii opus est excellentia, ut deposito studio contentionis,
::endant, si mundi animus Deus est, eique animo mundus
ut corpus est, ut sit unum animabeonstans ex animo et cor­
ii re, atque iste Deus est sinu quodam naluræ in seipso
continens omnia, ut ex ipsius anima, qua vivificatur tota ista
moles, vitae atque animae cunctorum viventium pro cujusquse
nascentis sorte sumantur, nihil omnino remanere quod non
s : pars Dei. Quod si ita est, quis non videat quanta impietas
et irreligiositas consequatur, ut quod calcaverit quisque,
partem Dei calcet, et in omni animante occidendo, pars Dei
trucidetur? Nolo omnia dicere quæ possunt occurrere cogi­
tantibus : dici autem sine verecundia non possunt. >
IV. Nota. Solvuntur difficultates. Probata nostra thesi, re1. juum est ut pantheislarum objectiones excutiamus.
Objectio prima. Per substantiam intelligitur id quod in se
est et per se intelligitur. Atqui quod in se et per se intellinon potest esse nisi unum et unicum. Ergo non exislit
.aa et enica substantia. — Hoc est primum principium
- Spijoxa ponit in prima Parte suæ Ethicæ, Defin. Ill,

et quo veluti fundamento superstruere conatur totum ædilicium pantheismi.
fíesp. Distinguo majorem : Per substantiam intelligitur id
quod in se est et per se intelligitur independenter a sub­
jecto inhærentiæ, concedo; independenter a causa existendi,
nego. — Et contradistinguo minorem : id quod per se est et
independenter a causa existendi non potest esse nisi unum
et unicum, concedo; independenter a subjecto, nego. — Spi­
noza exorsus est, ut ipse dicit, a definitione quam Cartesius tradit de substantia : sed illam definitionem esse æquivocam, et aut explicandam juxta datas distinctiones, aut
rejiciendam ut falsam, late probavi in Ontologia (26, IV).
Vide ibi.
Objectio secunda. Una substantia aliam substantiam produ.
cere nequit. Ergo nonnisi unica substantia existit et existere potest. Hoc est alterum principium Spinozæ in Opere
citato, P. I, Proposit. VI.
Resp. Nego antecedens. — Duplici ex capite probat hoc suum
secundum principium Auctor judæus. Primo quidem ex de­
finitione tradita substantia*, quod nempe sit ens a se; et
hanc definitionem probavimus, in responsione ad primam
objectionem, esse falsam. Secundo ex principio quod, ex
nihilo nihil fit : de quo principio explicitior et fusior erit
sermo cum demonstrabimus modum quo mundus existentiam accepit. In præsenti autem principium illud distingui­
mus hoc modo : ex nihilo, nempe ex nulla præexistente
causa nihil fit, concedo : omne enim quod iit causam effi­
cientem subaudit (0. 42, III) ; ex nihilo, hoc est, ex nullo
reali subjecto præsupposito actioni agentis, subdistinguo :
nihil fit per causam finitæ virtutis, concedo; infinitæ virtutis,
nego. Vide responsionem datam ad 2, in Articulo secundo,
n. VII. — Et nota quod principia Spinozæ plus minusve
communia sunt cuilibet formæ pantheismi realistici, qui
proinde, quamlibet formam induat, falsis nititur principiis.
Objectio tertia. Substantia divina, quam ponimus, est infi­
nita. Atqui præter infinitum nihil esse potest. Ergo substan­
tia divina unice existit.
Resp. Concedo majorem et distinguo minorem : præter infi­
nitum nihil quod infinitum et a se sit esse potest, concedo ;
nihil quod sit finitum et ab alio, nego, et nego conseg. —Pantheistæ manifestum sophisma incurrunt. Ab unicitale enim
substantiæ quatenus infinitæ, pessime et contra Logicam
Ziiliaia

Summa philosophica. —T. II.

concludunt unicitatem substantive simpliciter sumpt®. Nam­
que substanti® infinit® convenit esse unicam non quatenus
substantia est, sed reduplicative quatenus est infinita.
Objectio quarta. Subsumes : Atqui præter substantiam infi­
nitam nulla alia substantia, esto finita et ab alio, dari potest
Ergo, etc. — Probatur antecedens. Si daretur substantia finita,
hæc simul cum substantia infinita efficeret aliud majus. Sed
hoc est absurdum. Ergo præter substantiam infinitam, nulla
alia substantia, esto finita et ab alio, dari potest.
ñesp. Nego minorem subsumptam. Ad ejus probationem res­
pondeo primo negando suppositum majoris. Supponuntenim
adversarii quod substantiæ finitæ possint intelligi ut additæ
infinito ad efficiendum aliquid majus : quæ suppositio est
plane absurda, quia infinito nihil ut additum concipi potest
(0. 24, II). Respondeo secundo distinguendo majorem : effi­
ceret aliquid majus in ordine intensivo et intrinseco entitatis, ut pantheists intrepetrantur, nego ; in ordine extrínseco
et extensivo entitatum, concedo. Et contradistincta in hoc
sensu minori, nego conseq. — Dico igitur quod substantiæ
finitæ nihil omnino addunt vel addere possunt infinito, quod
additionis vel subtractionis capax non est ; unde substantia
infinita et substantiæ finitæ non sunt major entitas. Attamen
substantia infinita est entitas, substantiæ finitæ sunt etiam
entitates, quamvis non in sensu univoco sed analogo (0, 7,
VI). Ergo substantia infinita et substantiæ finitæ sunt non
major entitas, sed plures entitates, divers® tamen rationis.
Et hoc, si non displicet, posset vocari majus in ordine extrín­
seco et extensivo, quatenus nempe ratio entitatis, analogo
sensu, extenditur ad substantiam infinitam per se et a se,
et ad substantias finitas per participationem et ab alio.
Objectio quinta. Si duæ v".l plures existèrent substantiæ,
aut eadem aut diversa attributa haberent. Atqui neutrum
dici potest. Non ergo plures existunt substantiæ. — Proba­
tur minor ; nam si eadem attributa habent, ad invicem non
differunt, quia differentia inter res est per diversa attributa;
si vero habent diversa attributa, hæc erunt vel accidentalia
xe\ essentialia : si essentialia, substantiæ non erunt quæ istis
attributis non gaudent; si accidentalia, non ad invicem differunt in ratione substantiæ ; quæ ideo unica est.
Resp. Transeat major et nego minorem. Et ad hujus probationem, nego illationes deductas ex utroque membro di»¡iiiuoni» majoris argumenti. — Pantheist® exaggerant hoc

atom, quod tamen est vere ludus puerilis. Ubi enim
rerum distinctio, ibi procul dubio poni debet aliqua
o attributorum ; sed hoc non impedit quominus huattributa similia sint, et in aliquo sive specifice,
generice, sive solummodo analogice conveniant. Hinc
iantia divina est distincta a substantiis creatis, et diversa
attributa in una et in aliis; attamen in ratione analoga
tantialitatis conveniunt. Similitudo igitur attributorum
infert ullo modo identitatem substantiarum. Ex eo
n quod diversa ratione attributum substantialitatis con1 substantiæ divinæ et substantiis creatis, non sequitur
hæ substantialitate frustrentur : sicut non sequitur quod
malitas animæ humanæ non conveniat, quia eam non
t eodem omnino modo quo habent angeli et Deus.
Objectio sexta. Aut Deus continet mundum, aut non conti■et. Si continet, realitas mundi non est distincta a realitate
Dei; si non continet, Deus non est infinitus; quod repugnat.
Beahtas igitur mundi est in Deo, et Deus est.
fíesp. Deus continet mundum non formaliter, seu materia­
liter, ut adversarius interpretatur, sed eminenter et virtuaSter : quatenus nempe virtute sua mundum ex nihilo ad esse
traxit, et quatenus omnes perfectiones, quæ in mundo sunt,
Deo a fortiori conveniunt (0. 44, XVIII), sed excellentiori
Kodo, hoc est modo infinito (íóírf.). Ex quo sequitur quod
realitas mundi est a Deo, et a Deo necessario et essentialiter
distl neta. — Et hæc satis sint de cavillis pantheismi realis­
ed. Doctissimam in pantheismum disputationem habet pater
Vincentius Maria Gatti, Ord. Prædic., in Institutionibus apolofetico-polemicis, Romæ editis anno I860, Vol. I, Lib. I, Tract.
I. Dissert. I el II.

CAPUT SECUNDUM
DE MUNDI ORIGINE

Prologus. Mundum accepisse ab alio existentiam, satis superque in superiori Capite ostensum est; secundo igitur loco
de modo, quo mundus sortitus est existentiam, disserere de­
bemus. Qua in re tres circumferuntur sententiæ : quarum
prima est mundum casu et temerario atomorum concursu

ortum esse; altera per emanationem a divina substantia;
tertia denique per creationem. Tres igitur istas sententias
expendemus tribus distinctis articulis, quibus quartum ad­
demus de subjecto potential creativa?, et quintum de causa
finali creationis mundi.
ARTICULUS PRIMUS

(4)
De mundi origine ex fortuito atomorum concursu.

I. Materialistarum sententia. Circa mundi originem hæc
est materialistarum sententia. Existunt ab æterno et a se
atomi materiales motu præditæ; ex earum atomorum oc­
cursu et concursu fortuito pulcherrima hæc mundi machina,
nullo artifice, confecta est, ut supra (2, IV) innuimus./11 ac
materialistarum sententia declarata in sua epistola ad Dioseorum CXVIII (a/, 56), Cap. IV, n. 28, hæc, n. 31, S. Augus­
tinus dolenter addit: « In quibus omnibus deliramentis hæc
opinantium, illud præcipue dolendum est, quod non sufficit
ea narrari, ut nulla cujusquam disputatione adversante res­
puantur : sed acutissimorum hominum ingenia id etiam ne­
gotium susceperunt, ut copiose ista refellerent, quæ statim
dicta, etiam a tardissimis derideri abjicique debuerunt. »
Piget utique immorari in expungendis hujusmodi delira­
mentis, at necessitas cogit, quia neque antiquos neque receutiores sive materialistas sive positivistas ea docere puduit.
Sit igiturj/
II. Mundus oriri non potuit ex fortuito atomorum con­
cursu. Probatur. Atomi, ex quibus mundus fortuito ponitur
ortus, aut sunt creatæ aut increatæ. Si sunt creatæ, jam
mundus nullatenus potest esse casualis respectu Causæ
primæ creantis (0. 52, III) ; si autem sunt increatæ, præter
absurditatem de improductione materiæ (2, V), in alias
etiam ahsurditates incurrunt materialista. — Et revera.
Atomi, ex quibus mundus exurgeret in hypolhesimaterialistarum, essent numero finita, quia multitudo actu infinita
repugnat (0, 24, II); motu locali et directione contraria ne­
cessario essent præditæ, secus non possent sibi obviare et
componere mundum; ad invicem coexistèrent in essentiali
proportionate distantia, si per attractionem et repulsionem

* se invicem agere ponantur, ut constat ex recentiorum
MBKia circa attractionem et repulsionem corporum. Atqui
Bbe tria nonnisi arbitrarie et absurdissime fingi possunt a
■b-tis. Igitur, data etiam et non concessa atomorum
■ereatione, in manifestas absurditates incurrunt materiaKt~ Probatur minor. — Posito determinato numero atomo■■. ratio assignari debet hujus numeric® determinationis.
autem hæc ratio sumi potest a Causa prima, quia hanc
Bbterialist® negant; non ab ipsis atomis, quia illis, ut pa­
let. indifferens omnino est esse numero plures vel paucio­
res. Ex nullo igitur capite ratio illa sumi potest. Non ergo
■orni erunt numero in seipsis determinato seu finito; sed
In possunt esse actu numero infinitae. Non erunt ergo
peque finitæ neque infinitas numero. Quod plane repugnat.
— i em dicendum de motu locali. Non est essentialis ato­
mis motus localis, et multo minus esset ipsis essentialis dehermmata motus directio : quia secus neque in quiete fingi
passent, neque, posito quod moveantur, concipi possent
nne illa determinata directione. Non ergo ratio motus in
atomis ab ipsis atomis desumi potest; sed neque a Causa
producente, quam materialist® non admittunt. Igitur ato­
mis. ex quibus fortuito mundus oriretur, absurde a mate­
ri adistis conceditur motus. — Idem denique dicendum est
4e proportionata atomorum distantia, ut ad invicem possint
«ese attrahere. Nulla enim est in atomo A essentialis exi­
gentia ad coexistendum in proportionata distantia cum B.
Aliunde igitur quam ab A et B ratio illius coexistentiæ est
sumenda. Cumque materialistas hanc extrinsecam rationem
rejiciant, nonnisi per arbitrium et absurde fingunt coexistcntiam atomorum in proportionata distantia.
in. Nota. Aliud argumentum contra temeritatem originis
mundi. Principiis materialistarum directe expunctis, aliud
argumentum petitum ex ordine mundano hic subjicio. Ut
patet ex iis quæ in Ontologia (artic 52) de casu dicta sunt,
casus seu temeritas habetur in effectibus per accident, hoc
est in effectibus qui sequuntur præter intentionem et ordi­
nem causæ efficientis. Ex quo fit quod ea, quæ casu eve­
niunt, raro, seu ut in paucioribus, eveniunt, neque ordinem
proprie dictum constituunt, et multo minus ordinem cons­
tantem in rebus, quæ fortuit® dicuntur. Ordo enim constans
leges subaudit; lex vero casui ac temeritati adversatur. Sed
«nandus est ordinatus, et constanter in ordine perseverat.

Non igitur mundus a casu et temerario atomorum concursu
esse potest. —(Ad rem Augustinus in citata Epistola ad
Dioscorum, Cap. IV. n. 31 : « Si enim concesseris esse ato­
mos, si concesseris etiam concursu fortuito seipsas pellere
et agitare : num et illud eis fas est concedere, ut inter se
atomi fortuito concurrentes, rem aliquam ita conficiant, ut
eam forma modificent, figura determinent, æqualitate po­
liant, colore illustrent, anima vegetent? Quæ omnia nullo
modo nisi arte divinæ providentiæ fieri videt, quisquis magis
mente quam oculis amat videre, idque ab eo expetit a quo
factus est. » Etipsemet Tullius in lib. II, de Natura Deorum,
Cap. XXXVIII, hæc sapienter notat : « Quis hunc hominem
dixerit qui cum tam certos coeli motus, tam ratos astrorum
ordines, tamque omnia inter se connexa et apta viderit,
neget in his ullam inesse rationem, eaque casu fieri dicat,
quæ quanto consilio gerantur, nullo consilio assequi possu­
mus? An cum machinatione quadam moveri aliquid vide­
mus, ut sphæram, ut horas, ut alia permulta,!non dubitamus
quin illa opera sint rationis : cum autem impetum cœli ad­
mirabili cum celeritate moveri vertique videamus, constan­
tissime conficientem vicissitudines anniversarias cum summa
salute et conservatione rerum omnium, dubitamus quin ea
non solum ratione fiant, sed etiam excellenti divinaque
ratione ?» — Cf. etiam S. Thomas, Contra Gentiles, Lib. II,
Cap. XXXIX, in quo multis rationibus errorem materialista­
rum explodit/
ARTICULUS SECUNDUS

(5)
De emanatismo.
I. Emanatismi notio. Rejecta materialistarum sententia,
alii ad mundi originem explicandam emanatismum excogi­
tarunt. Nomine emanatismi intelligitur impræsentiarum
effluxus seu expansio unius substantiæ ex alia; et in nostro
argumento emanatismus est effluxus rerum mundanarum a
divina substantia eo ferme modo quo aranea educit ex pro­
priis visceribus filamenta. — Substantia ex qua alia emanat
dicitur emanatrix et etiam simpliciter emanator, vel procrea­
tor, vel generator. Substantia quæ est ex emanatrice, dicitur

w-"<. si consideretur in actu quo effluit ab emanatrice,
sei
nnta et etiam generice emanatum, si consideretur in
et non quatenus actualiter emanat.
n. Pars historica. Communiter asseritur emanatismum
siguisse apud Chaldæos, Ægyptios, et præcipue Indos Brachiiñnes, ac fortasse, inquit pater Gatti (Op. etloc. cit., Dissert.
Lin calce secundi Articuli), emanatismus illorum est primus
p-a-ïut alterations ideœ creationis a Moyse traditæ. At quæ de
antiquis illis populis a recentioribus dicuntur, non mihi vi­
tientur, ut jam dixi Articulo 3, satis clara ad determinandas
santificas notiones illorum populorum. Nonnullis etiam e
■hola pythagorica emanatismus tribuitur, quæ sententia
arrisit Gnosticis, priorum Ecclesiæ sæculorum hæreticis. Et
emanatismus revixit in schola neo-platonica, ab Ammonio
Saccas, Alexandriæ, unde etiam Alexandrina dicitur, tertio
post Christum sæculo fundata. Inter neo-platonicos (sic dictos
quia philosophiæ platonicæ gloriabantur esse addictissimos)
praecipui sunt Jamblicus et Hierocles qui Alexandriæ doce­
bant, Plutarchus, Syrianus et Proclus qui Athenis, Plotinus
et Porphyrius qui Romæ eamdem doctrinam explicabant.
Animadvertendum est tamen neo-platonicorum doctrinam
partim videri emanatismo realístico supra exposito favere,
partim vero inclinare in emanatismum idealisticum, ut in
verbis, quæ ex Plotino refert Tennemann in suo Manuali
historice philosophice, Torn.I,videreest.Nihil de emanatismo
idealistico est dicendum in cosmología, sed ipsum ad pro­
prium locum, hoc est ad psychologiam remittimus; nunc de
emanatismo tantum realístico.
HI. Mundus non potuit oriri per emanationem divinæ
substantiæ. Probatur. Emanatio dupliciter intelligi potest :
aut immanens et indivisa a substantia emanatrice, quatenus
nempe substantia emanatrix intelligitur ut expandens seipsamin semetipsa;autut transiens et divisa, quatenus scilicet
substantia emanatadivulsa sita substantia emanatrice, eique
extrínseca. Nullo alio sensu intelligi emanatismus potest.
Atqui tum in uno tum in altero sensu accepta, emanatio
mundi a divina substantia repugnat. Ergo repugnat mundum
ortum esse per emanationem divinæ substantiæ. —Probatur
minor. —Nam si emanatio ponatur immanens, sequitur expli­
cite pantheismus spinozisticus, quem supra articulo tertio
reiutavimus; —si autem emanatio ponatur transiens divina
substantia, quæ est infinita atque ideo simplicissima, com-

posita esset, et in partes discerperetur : quod est cumulus
absurditatum.
IV. Nota. Solvitur difficultas. Omnia entia mundana sunt
per participationem divinae substantiae. Atqui participatio est
ipsa emanatio. Ergo omnia entia mundana sunt emanationes
divinae substantias.
Resp. Distinguo minorem : participatio est ipsa emanatio
stricto sensu accepta, nego; latiori sensu, concedo, et nego
conseq. — Participatio ab emanatione stricto sensu accepta,
prout revera accipitur ab emanatistis, in immensum differt.
Nomine enim participationis significatur aliquid esse ab alto
ut a causa; contra emanatio stricte sumpta significat aliquid
esse de alio. Non igitur idem est participatio et emanatio
stricte sumpta, quamvis emanatio sumi possit sensu lato, ut
sumitur a S. Thoma, P. I, Qu. XL1X et seq., et II, Contra
Gentes, Cap. XVI, pro participatione, ad designandum nempe
aliquid esse ab alio. Hinc S. Augustinus in Lib. de natura
boniadversus Manichaeos, Cap. XXVII, explicans illud Apostoli
ad Romanos, XI, 36, Quoniam ex ipso et per ipsum et in ipso
sunt omnia, haec pulcherrime notat : * Ex ipso autem non hoc
significat quod de ipso. Quod enim de ipso est, potest dici ex
ipso : non autem omne quod ex ipso est, recte dicitur de
ipso. Ex ipso enim coelum et terra, quia ipse fecit ea : non
autem de ipso, quia non de substantia sua. *»

ARTICULUS TERTIUS

(6)

De mundi creatione.
I. Notio creationis. Creatio dupliciter sumi potest. Uno
modo ut est actio conveniens omni causar* efficienti ; quo
sensu dicimus aliquem creari seu fieri Episcopum. Alio modo
strictiori sensu accipitur, prout est actio sui generis ; et in
hoc sensu a Scholasticis definiebatur : educlio totius rei ex
nihilo sui et subjecti, seu ex nullo sui præsupposito subjecto
veluti causa materiali. Unde illud creari dicitur quod, ante­
quam creetur, nihil omnino est in se, et non habet subjectum
de quo fiat : nihilum, inquam, non negativumcpiod impos­
sibile significat, sed positivum, quod significat possibile. Ger­
manam hanc creationis notionem tradit S. Thomas. P. I,

Qu. XLV, Artic. I, liacfacili et profunda ratiocinatione : «Non
solum oportet considerare emanationem alicujus entis parti­
cularis ab aliquo particulari agente, sed etiam emanationem
lotius entis a causa universali, quæ est Deus. Ethane quidem
emanationem designamus nomine creationis. Quod autem
procedit secundum emanationem particularem, non praesupponitur emanationi. Sicut si generatur homo, non fit prius
homo, sed homo fit ex non homine, et album ex non albo.
Unde si consideretur emanatio totius entis universalis a
primo principio, impossibile est quod aliquod ens præsupponatur huic emanationi. Idem autem est nihil, quod nullum
ens. Sicut igitur generatio hominis est ex non ente, quod est
non homo : ita creatio, quæ est emanatio totius esse, est ex
non ente, quod est nihil. »
II. Corollaria. Ex declarata notione creationis hæc sequun­
tur corollaria maxime attendenda.
Primum Cum dicitur per creationem temexnihilo fieri, to
nihilum non significat subjectum aliquod, sed negationem
subjecti praeexistentis; neque excludit causam efficientem
illius quod ex nihilo fit, sed solummodo materiam praerequisitam actioni ipsius causæ efficientis, ut alibi explicavi (3,IV,
ad 2).
Secundum. Ergo cum dicitur ex nihilo, t¿ ex designat ordi­
nem solummodo vel habitudinem causæ materialis quæ ne­
gatur. — « Cum dicitur, inquit S. Thomas, loco cit., ad 3,
aliquidexnihilofieri,hæc praepositio ex non designat causam
materialem, sed ordinem tantum : sicut cum dicitur, eo; mane
fit meridies,idest, post mane fit meridies. Sed intelligendum
est quod hæc praepositio ex potest includere negationem im­
portatam in hoc quod dico nihil, vel includi ab ea. Si primo
modo, tunc ordo remanet affirmatus, et ostenditur ordo ejus
quod est ad non esse prœcedens. Si vero negatio includat prae­
positionem, tunc ordo negatur, et est sensus : fit ex nihilo,
id est, non fit ex aliquo; sicutsi dicatur, iste loquitur de nihilo
quia non loquitur de aliquo. Et utroque modo verificatur
cum dicitur, v.xnihilo aliquid fieri. Sed primo modo hæc prae­
positio ex importat ordinem, ut dictum est. Secundo modo
importat habitudinem causæ materialis, quæ negatur. »
Tertium. Vi creationis totum esse substantiale rei produ­
citur : secus res creata non fleret totaliter ex nihilo sui et
subjecti.
Quartum. Perversa est igitur creationis notio a Rosminio

tradita. Praemiserat ille quod esse indeterminate acceptum
(quod primo apprehendit intellectus noster et de omnibus
prædicat) sit quid divinum in se, et quod ideo in eo sit eadem
essentia ac in Deo (Cf. Psych. Art. 32, n. 14). Ex hisce prae­
missis intulit Rosminius quod esse illud non creatur,et quod
essentia rerum creatarum non sit quid positivum, sed quid
negativum, consistens in limitibus, quos Deus addit ipsi esse.
In hac ergo actione divina limitante illud ipsum esse, divi­
num in se, Rosminius reponitjcreationem. — Hanc doctrinam
reprobavit S. C. S. 0. suo generali ac doctrinali Decreto Post
obitum, 14 Decembris 1887, proscribendo ac damnando, ap­
probante et confirmante S.P. Leone PP. XIII, sequentes pro­
positiones :
(XI) . « Quidditas (id quod res est) entis finiti non consti­
tuitur eo quod habet positivi, sed suis limitibus. Quidditas
entis infiniti constituitur entitate, et est positiva; quidditas
vero entis finiticonstituiturlimitibus entitatis,etestnegativa.
(XII) . « Finita realitas non est, sed Deus facit eam esse
addendo infinitæ realitati limitationem.
Esse initiale fit essentia omnis entis realis.
Esse quod acluat naturas finitasipsis conjunctum, est reci­
sum a Deo.
.
(XIII)
« Discrimen inter esse absolutum et esse relativum
non illud est quod intercedit substantiam inter et substan­
tiam, sed aliud multo majus; unum enim est absolute ens,
alterum est absolute non-ens. At hoc alterum est relative
ens. Cum autem ponitur ens relativum, non multiplicatur
absolute ens : hinc absolutum et relativum absolute non
sunt unica substantia, sed unicum esse: atque hoc sensu
nulla est diversitas esse, imo habetur unitas esse.
(XIV) . * Divina abstractione producitur esse initiale, pri­
mum finitorum entium elementum ¡divina vero imaginatione,
producitur reale finitum, seu realitates omnes, quibus mun­
dus constat.
(XV) . * Tertia operatio esse absoluti mundum creantis est
divina synthesis, idest unio duorum elementorum : quæ
sunt esse initiale, commune omnium finitorum entium ini­
tium, atque reale finitum, seu potius diversa realia finita,
termini diversi ejusdem esse initialis. Qua unione creantur
entia finita.
(XVI) . « Esse initiale per divinam synthesim ab intelligentia relatum, non ut intelligibile, sed mere ut essentia, ad

términos finitos reales efficit ut existant entia finita subjec­
tive et realiter.
.
(XVII)
« Id unum efficit Deus creando, quod totum ac­
tum esse creaturarum integre ponit : hic igitur actus pro­
prie non est factus, sed positus. »
III. NotaI. Notio creationis tradita a Victorio Cousin. Vic­
torius Cousin in suis Philosophi® lectionibus, præcipue vero
in sua Introduction à l'histoire de la philosophie (edit. IVe,
Paris 1861, pag. iOOetseq.) hæc de creatione scribit : tCreare
non est aliquid difficile intellectu, quia est res quæ quolibet
instanti a nobis fit; etenim creamus, quoties actum liberum
producimus. Volo, meipsum determino ad hanc vel illam
electionem, eam modifico, suspendo, prosequor, etc. Quid
facio? Effectum produco quem miliimetipsi sicut causæ tribuo
et sicut causas unicæ; ita ut, in ordine ad existentiam hujus
effectus, nihil aliud quæram extra memetipsum. Creamus
actum liberum, quia hunc nulli alteri principio quam nobis
tribuimus; non erat actus ille,et incipit esse virtute efficiente
quam possidemus. En id quod est creare. Sed quo creamus?
ex nihilo, dicitur. Sic etnon. Creamus ex nihilo, in hoc sensu
quod materia nostræ actionis non est extra nos : sed non
creamus ex nihilo, quia creamus de substantialitate ipsa
nostri esse. Homo non ex nihilo educit actionem quam adhuc
non fecit et quam facturus est; sedeam educit ex realissima
potentia quam habet eam faciendi. — Creatio divina est
ejusdem naturæ. Deus Universum creans non illumeducit ex
nihilo, quod non est, quod esse non potest, quod est purum
nomen; sed illum educit ex seipso, ex illa potentia causalilatiset creationis, cujus imago quædam in nobis est;etomuis
differentia existens inter nostram creationem et creationem
divinam est differentia generalis existens inter Deum et homi­
nem, inter causam supremam et absolutam et causam rela­
tivam et secundariam. »
VI. Nota II. Notio creationis tradita a Cousin admitti non
debet. Hæc creationis notio tradita a Cousin non solum vaga
est et perobscura, sed merito suspecta fuit cordatioribus
philosophis, præcipue catholicis. — Creatio dupliciter sumi
potest, active scilicet etpassive. — « Creatio active significata,
significat actionem divinam, quæ est ejus essentia, cum rela­
tione ad creaturam » (P. I, Qu. XLV, Artic. Ill, ad i) : quæ
quidem relatio in Deo non est realis sed rationis. —Passive
vero creatio est in creatura et est creatura (ib.), nempe est

habitudo seu relatio realis creaturœ ad Creatorem, cum qua­
dam novitate seu inceptione (ib. ad 3).
Si igitur creatio active consideretur, procul dubio nonestezr
nihilo; ipsa enim hoc modo considerata est actio seu causalitas divina, quæ cum essentia Dei realiter identificatur. Hoc
in sensu verum dici potest creationem non esse ex nihilo.
Attamen nullo modo per id explicatur creatio, quam Cousin
explicare intendit : nam creatio sumpta subjective ex parte
Dei non dicitur simpliciter creatio, sed actio.
Creatio autem passive accepta est creatio strictiori sensu
intellecta, et, ut jam diximus, est in creatura, seu est ipsa
substantia creata cum relatione reali ad Creatorem, et est
terminus realis creationis active sumptæ. Porro creatura con­
siderari debet dupliciter : Io in suo esse ideali, seu possibi­
litate objectiva ; 2° in sua realitate. Si consideretur in suo
esse ideali. antequam existât in seipsa, est in Deo, imo est
realiter ipsamet essentia divina, prouti dicit rationem imitabilitatiset participabilitatis ad extra (0. H, IX). Potestne ergo
dici sine periculo pantheismi quod Deus Universum creans
non illum educit ex nihilo sed ex seipso, quasi nempe creatura
realis educatur de creatura ideali ? Existimo quod non. Et
revera idea, quatenus est principium agendi, est forma rei
praeter rem existens (0. 48, II), seu est exemplar ad cujus
similitudinem res fit, sed nullo modo est forma intrinseca
rei factae. Qua de causa dici utique potest quod mundus sit
ex vel a Deo ut a causa exemplari, sicut est a Deo ut a causa
efficiente; at sine manifesto periculo pantheismi dici non po­
test mundum esse de Deo ut de causa exemplari. — Denique
res sunt a Deo non solum ut a causa exemplari, sed etiam
sicut a causa efficiente. Effectus autem, antequam fiat,
praeexistit quidem in virtute activa suæ causæ, sed hæc
præexistentia est ipsa virtus activa causæ ut dicens ordinem
ad effectum producendum. Ergo etiam ex hoc capite vera est
propositio : Deus ex sua virtute Universum creat et non ex
nihilo suæ virtutis; sed periculosa est, imo aperte pantheistica propositio : Deus de sua virtute et non ex nihilo creat
universum mundum.
Quod si res creata consideretur in sua realitate, a fortiori
manifestatur æquivocatio cousiniana. Etenim res creata,
prout in se consideratur, antequam crearetur erat non-ens
absolutum seu erat nihilum. Ergo ex nihilo sui et subjecti
revera ad existentiam per divinam omnipotentiam producta

ART. III. DE MUNDI CREATIONE.

29

est. Et in hoc præcise stat ratio creationis. Dicere ergo cum
Cousin quod creatura tracta est de divina substantia, est
considerare ibrmaliter creaturam ut veram realemque ema­
nationem divinæ substantiæ : quod est absurdum.
V. Nota III. Animadversiones professorum Vera et Ferri
in notionem catholicam de creatione. Professor Vera, stre­
nuus expositor et propagator philosophiæ hegelianæ, loqueos
de creatione, sequentia docet : Io res in se constituuntur
vi propriæ essentiae intrinsecæ ipsis et absolutæ ; 2° non
autem in se constituuntur ab actu creativo ; 3° attamen sunt
id quod sunt vi ideœ quœ eas prout sunt constituit. Ita Auctor
citatus in sua Introduction à la philosophie de l'esprit Hegelii, in gailicum idioma a sc versa, Ch. Ill, pag. XLIV (Paris,
1857) et alibi passim. Professor autem Aloysius Ferri in suo
Essai sur la philosophie en Italie au dix-neuvième siècle,
Tom. II. Lib. V. Cap. IV. pag. 211, post relata verba profes­
soris Vera, hæc de proprio addit : « Vera describit creationem
quasi productionem ex nihilo ; et iste, fateamur oportet, est
sensus quem Ecclesia Catholica affinxit vocabulo creare;
atque concedimus, hoc sensu intellectam, creationem esse
subversionem potius quam limitationem rationis : namque
ponendo quod Deus mundum produxerit sine materia
præexistente et quod non a semetipso traxerit, ipsa (Eccl.
Catholica) simul ponit et destruit conditiones effectus quem
vult explicare, affirmat ct negat simul principium causalitatis. •
VI. Nota IV. Critica in praecedentes animadversiones. Si
bene intelligo doctrinam professoris Vera, ipse dicit absur­
dum actum creativum qui sit non solum ex nihilo materiali,
sed etiam ex nihilo ideali, hoc est actum creativum, cujus
principium sit ipsa voluntas divina essentias rerum pro suo
arbitrio nedum producens sed etiam constituens. In hoc sensu
acceptam admittimus doctrinam Vera; et ea quæ Ferri addit
falsa omnino sunt. Nunquam enim Ecclesia catholica docuit
res mundanas fieri sola voluntate divina, hoc est non solum
ex nihilo reali præexistente, sed etiam ex nihilo ideali : quinimo contrarium prorsus docuit semper at docet. Fuit sen­
tentia Cartesii, quam in Ontologia(ll, VIII) una cum sententia
Okami (t'6td., VI) confutavimus, essentias rerum pendere a
libera Dei voluntate, vel ab omnipotentia divina ; sed senten­
tia illorum non est sententia Ecclesiæ Catholicæ. Hæc docet
in Deo esse ideas æternas et archetypas omnium rerum fac-

larum, et possibilium, illasque ideas esse formas exemplares
essentiarum rerum, neque eas pendere a voluntate Dei aut
ab actu creativo, sed per divinam voluntatem creantem res
fieri extra Deum secundum exigentiam illarum idearum ; ac
proinde actum crealivum esse quidem ex nihilo materiali,
seu ex non praejacente materia, sed non ex nihilo ideali, hoc
est sine ideis in intellectu divino praeexistentibus. Audiatur
S. Thomas, P. I. Qu. XV. Artic. I :
« ’I8éa græce, latine forma dicitur. Unde per ideas intelliguntur formae aliarum rerum præter ipsas res existentes.
Forma autem alicujus rei præter ipsam existons ad duo esse
potest : vel ut sit exemplar ejus, cujus dicitur forma, vel ut
sit principium cognitionis ipsius, secundum quod formæ
cognoscibilium dicuntur esse in cognoscente (0. 48, II). Et
quantum ad utrumque est necesse ponere ideas, quod sic
patet. In omnibus enim, quæ non a casu generantur, necesse
est formam esse finem generationis cujuscumque. Agens
autem non ageret propter formam, nisi inquantum similitudo
formæ est in ipso. Quod quidem contingit dupliciter. In qui­
busdam enim agentibus praeexistit forma rei fiendæ secun­
dum esse naturale, sicut in his quæ agunt per naturam,
sicut homo generat hominem, et ignis ignem. In quibusdam
vero secundum esse intelligibile, ut in his quæ agunt per
intellectum : sicut similitudo domus praeexistit in mente
ædificatoris. Et hæc potest dici idea domus, quia artifex
intendit domum assimilare formæ, quam mente concepit.
Quia igitur mundus non est casu factus (4, II), sed est factus
a Deo per intellectum agentem, necesse est quod in mente
divina sit forma, ad similitudinem cujus mundus est factus.
Et in hoc consistit ratio ideæ. » Et Qu. XLIV, Artic. Ill,
quærens : Utrum causa exemplaris sit aliquid præter Deum
hæc habet, applicando praecedentem doctrinam : « Deus est
prima causa exemplaris omnium rerum. Ad cujus eviden­
tiam considerandum est, quod ad productionem alicujus rei
ideo necessarium est exemplar, ut effectus determinatam
formam consequatur. Artifex enim producit determinatam
formam in materia, propter exemplar ad quod inspicit,
sive illud sit exemplar ad quod extra intuetur, sive sit
exemplar interius mente conceptum. Manifestum est au­
tem quod ea quæ naturaliter fiunt, determidatas formas
consequuntur. Hæc autem formarum determinatio oportet
quod reducatur sicut in primum principium, in divinam sa-

pientiam, quæ ordinem Universi excogitavit, qui in rerum
distinctione consistit. Et ideo oportet dicere, quod in divina
sapientia sint rationes omnium rerum, quas supra (Qu. XV,
Artic. I) diximus ideas, id est formas exemplares in mente
divina existentes. Quæ quidem, licet multiplicentur secun­
dum respectum ad res, tamen non sunt realiter aliud a
divina essentia, prout ejus similitudo a diversis participari
potest diversimode. » — In eumdem sensum de ideis divinis
copiose disserens S. Augustinus in Libro LXXXIII Qq., Qu.
XI.VI, concludit : * Quis audeat dicere Deum irrationabiliter
omnia condidisse 1 Quod si recte dici vel credi non potest,
restat ut omnia ratione (idea) sint condita. Nec eadem ra­
tione homo, qua equus : hoc enim absurdum est existimare.
Singula igitur propriis sunt creata rationibus (sive ideis). Has
autem rationes ubi arbitrandum est esse, nisi in ipsa mente
Creatoris? Non enim extra se quidquam positum intuebatur,
ut secundum id constitueret quod constituebat : nam hoc
opinari sacrilegum est. » Hæc Augustinus et Thomas, hæc in
Catholica Ecclesia consensu communi tenentur, hæc ipse
Ferri uti vera loco citato amplecti videtur; mirum est ergo
quod succenseat Catholicæ Ecclesiæ, quasi ipsa doceat crea­
tionem ex parte Dei creantis esse ex nihilo ideali.
Ceterum, quæ Ferri addit, ab Ecclesia catholica non admitti
Deum de semetipso mundum traxisse, verissima sunt, sed
non accusanda est Ecclesia, sed corrigendus est Ferri. Ut
enim probavimus supra contra Cousin, quamvis ex eo quod
Deus sit causa exemplaris mundi creati, dici debeat quod
mundus sit a Deo ut a causa exemplari, sicut a Deo est ut a
causa efficiente ; nulla tamen ratione sine nota emanatismi
vel pantheismi dici potest quod mundus sit quocumque
modo a Deo sicut de Deo. — Deinde sicut Deus ut causa
efficiens producit mundum, sed est extra mundum ; ita Deus
ut causa exemplaris format mundum ad similitudinem ideœ
æternæ : sed hæc idea æterna est extra mundum, non est
forma mundi.
VII. Quæstio prima. Tradita germana notione creationis,
quæritur imprimis, utrum creatio sit possibilis, vel repugnan­
tiam utcumque involvat. Ex antiquis philosophis non pauci
erraverunt circa hanc quæstionem, deque ipso Aristotele
dubia mens est. Quidam vero ex recentioribus aperte crea­
tionem negant, quidam autem verbo relinquunt, re autem
tollunt. Contra quos sit conclusio :

VIII. Creatio nullam repugnantiam involvit. Probatur. Si
creatio repugnaret, repugnantia non aliunde oriri posse!
quam aut ex parte effectus creati, aut ex parte causæ creantis.
Atqui creatio ex neutro capite repugnat. Ergo creatio est
possibilis, seu nullam involvit repugnantiam. — Major com­
pleta est in suis membris : etenim quod aliquid effici nequeat,
autex parte sui est, quia fieri nequit, aut ex parte causæ, quia
est impotens. — Probatur itaque minor quoad utrumque mem­
brum.
Creatio non repugnat exparte effectus creati. Eo enim ipso
quod res aliqua in suo conceptu oppositas notas non includit,
jam ex se seu intrinsece est possibilis potentia objectiva vel
logica ad existendum (0. 9, II). Res autem mundanas notis
non constare oppositis, atque ideo ex se nullam repugnan­
tiam præ se ferre ad existendum, constat ex facto quod realiter existunt. — Neque fiat recursus ad modum habendi
existentiam, hoc est per creationem, seu productionem ex
nullo præexistente materiali subjecto : nam modus faciendi
non effectum præcise, et consequenter non possibilitatem
intrinsecam, sed virtutem causæ respicit, et consequenter
possibilitatem relativam et extrinsecam (0. 9, II). Non repu­
gnat ergo creatio ex parte effectus. — Adde quod cum mun­
dus tum in se, tum in sua materia, sit ab alio (2, II, V), neque
de substantia Dei, ut supra probatum est (5, III), sequitur
necessario quod sit productus ex nihilo sui, hoc est per crea­
tionem.
Creatio non repugnat exparte causæ. Hæc est altera pars
minoris, et probatur. Ut totum ens producatur, requiritur
causa universalissima quæ sua virtute efficiente totalitalem
entis comprehendat : qua causa universalissima posita, lo­
tum ens ab ea produci potest. Atqui nedum non repugnat,
sed necessario cxislit causa universalissima et infinita, nempe
Deus. Igitur Deus potest totum ens producere. Producere
autem totum ens est illud producere ex nihilo, quia quod ex
alio producitur non lotum producitur, ut ex terminis cons­
tat. Ergo creatio nullam involvit repugnantiam ex parte cau­
sæ. — P. I, Qu. XLV, Artic. I. — Adde quod quanto magis
virtus agentis potens est, tanto minoribus mediis indiget ad
effectum producendum : quod apparet in ipsis agentibus
creatis. Virtus igitur agentis infiniti nullo præexistente sub­
jecto ad producendum suum effectum indiget : secus non
infinite excederet in agendo agentia finita (Cf. Qu. cit- Ar-

tic.II). — Et hoc, ut alibi jam innui (2, VII ad2), exeoetiam
tenendum est, quod sicut Ens infinitum in suo esse est ab alio
independens, ita et independens esse debet in suo agere :
quia modus agendi est secundum modum essendi, ut fert
vulgatum scholarum adagium.
IX. Quæstio.altera. Demonstrata possibilitate creationis,
secundo loco quæritur, utrum mundus de facio existentiam
habuerit per creationem. Nota tamen quod in præsenti non
est quæstio, utrum Deus immediate per seipsum mundum
creaverit, an ministerio causarum a se creatarum; sed quæstio de simplici creatione mundi est. Et quamvis hæc quæstio,
implicite saltem, resoluta sit in præcedenlibus conclusioni­
bus, sequentem tamen explicite addendam censemus.
X. Mundus ortum habuit per creationem. Probatur. Mun­
dus, utpote contingens, ab ente necessario existentiam realem quam habet accepit (2, III). Non autem Ens necessarium,
seu Deus, mundum produxit ex materia præexistente improducla (2, V), neque de sua substantia, ut probatum est supra
contra panlheistas et emanatistas. Igitur reapse Deus mun­
dum produxit ex nihilo, seu creavit. — Huc etiam referuntur
argumenta, quæ ex parte causæ attulimus ad demonstran­
dam creationis possibilitatem.
XI. Nota I. Rationes S. Thomæ. Argumentationi nostræ
subnectimus, propter rei gravitatem, profundissimas ratio­
nes S. Thomæ ad evincendam necessitatem quod omne ens
sil a Deo creatum, et quod Deus habeat creandi potentiam.
Quærens, P. I. Qu. XLIV. Artic. I. Utrum sit necessarium
omne ens esse creatum a Deo, hæc habet : < Necesse est dicere,
omne ens quod quocumque modo est, a Deo esse. Si enim
aliquid invenitur in aliquo per participationem, necesse est
quod causetur in ipso ab eo cui essentialiter convenit, sicut
ferrum fit ignitum ab igne. Ostensum est autem supra
(Quæst. Ill, Art. 4), cum de divina simplicitate ageretur,
quod Deus est ipsum esse per se subsistens : et iterum os­
tensum est (Quæst. XI, Art. 4). quod esse subsistens non po­
test esse nisi unum; sicut si albedo esset subsistens, non
posset esse nisi una, cum albedines multiplicentur secun­
dum recipientia. Relinquitur ergo quod omnia alia a Deo non.
sint suum esse, sed participent esse. Necesse est igitur om­
nia quæ diversificantur secundum diversam participationem
essendi, ut sint perfectius vel minus perfecte, causari ab uno
primo ente, quod perfectissime est. Unde et Plato dixit.
ZicLURA. Summa philosophica. T. II.

quod necesse est ante omnem multitudinem ponere unita­
tem : et Aristoteles dicit in II Melaphys. (text. 4) quod in quod
est maxime ens, et maxime verum, est causa omnis entis, et
omnis veri, sicut id quod maxime calidum est, est causa
omnis caliditatis. »
Quæstione autem sequenti, Artic. II, quaerens, utrum Deus
possit aliquid creare, respondet : « Non solum non est impos­
sibile a Deo aliquid creari, sed necesse est ponere a Deo om­
nia creata esse, ut ex præmissis habetur (Quæst. præc.,
Artic. I). Quicumque enim facit aliquid ex aliquo, illud ex
quo facit, præsupponitur actioni ejus, et non producitur per
ipsam actionem : sicut artifex operatur ex rebus naturalibus,
ut ex ligno et aere, quae per artis actionem non causantur,
sed causantur per actionem naturæ; sed et ipsa natura cau­
sai res naturales quantum ad formam, sed præsupponit ma­
teriam. Si ergo Deus non ageret nisi ex aliquo præsupposito,
sequeretur quod illud præsuppositum non esset causatum ab
ipso. Ostensum est autem supra (Quæst. præc., Artic. 1 et 2)
quod nihil potest esse in entibus quod non sit a Deo, qui est
causa universalis totius esse. Unde necesse est dicere, quod
Deus ex nihilo res in esse producit. »
XII. Nota II. Solvuntur difficultates. — Objectio prima.
Creatio est incomprehensibilis. Igitur non est admittenda.
fíesp. IoDistinguo antecedens: Creatio est incomprehensibi­
lis phantasiæ, concedo; rationi, nego. — Resp. 2°Dato etima
quod creatio esset a ratione incomprehensibilis, non propterea
esset absurda dicenda: multa enim suntquæ rationis nostræ
captum longe superant, quæ tamen negare nullo modo pos­
sumus.—Resp. 3Q Creatio est incomprehensibilis sumpta incomprehensibililate in sensu rigoroso (L. 7, IX), concedo;
sumpta incomprehensibilitate pro inintelligibilitate, nego.
Creatio enim intelligibilis est, talemque de ea conceptum habe­
mus, ut sufficiat ad demonstrandum nullam in se repugnan­
tiam involvere. Illam autem non comprehendimus proprie,quia
active spectata actus Dei est et realiter ipsa divina substantia.
Objectio secunda. Creatio est productio rei ex nihilo. Atqui,
ut est in communi adagio, ex nihilo nihil fit. Ergo creatio
repugnat.
Resp. Distinguo majorem : Creatio est productio rei ex nihi­
lo, hoc est productio rei ex nulla præexistente causa efficiente,
nego; hoc est ex nulla præexistente materia, concedo. Et coniradislinguo minorem : Ex nihilo, hoc est ex nulla causa effi-

e præexistente nihil lit, concedo sensum adagii ; ex nihoc est ex nulla præexistente materia nihil tit, subdi­
to : nihil fit per causam finitam, concedo; per causan,
itam, nego. — Cf. quæ diximus, Cap. I, Artic. 3, ad s
am objectionem Spinozæ, et quæ ex declaratis et pr : in præsenti articulo magis magisque confirmantur.
jectio tertia. Per creationem res aut extrahuntur inde
erant, aut inde ubi non erant. Si primum dicatur, creanon est ex nihilo; si alterum assumatur, contradictoria
rmantur, ac si diceretur pecuniam extrahi ab arca in qua
unia nulla est.
Jiesp. Nego suppositum. Hoc enim argumentum puerile om­
it) est et ad fucum faciendum solummodo aptum. Creatio
n est, ut falso adversarius supponit, neque translatio, nee mutatio proprie dicta (0. 25, VI) : unde per creationem
• neque inde extrahitur ubi erat, neque inde ubi non erat,
ia ubi situm designat. Audiatur Augustinus : « Quomodo
isti, Deus, cœlum et terram? Non utique in coelo nequein
rra fecisti coelum et terram; neque in aere aut in aquis,
oniam et hæc pertinent ad cœlum et terram. Neque in
iverso mundo fecisti universum mundum, quia non erat
i fieret antequam fieret ut esset : nec manu tenebas alii i unde faceres cœlum et terram. Nam unde tibi hoc quod
non feceras, unde aliquid faceres? Quid enim est, nisi
ia tu es? Ergo dixisti, et facta sunt, atque in verbo tuo
isti ea. » (Confess., Lib. XI, Cap. V.) Et in eodem capite,
ite citata verba, S. Doctor demonstrat differentiam quæ
est inter modum agendi Dei et modum agendi causarum
secundarum, quæ nempe agunt semper ex aliquo præsupposito, quod ab ipsis non est.
Objectio quarta. Infinitam distantiam non est pertransire.
Sed inter ens et nihilum est distantia infinita. Ergo creatio
entis ex nihilo repugnat.
fíesp. Nego minorem. Objectio ista, ut P. I. Qu. XLV. Artic.
II, ad 4, recte notat S. Thomas, < procedit ex falsa imagina­
tione, ac si sit aliquod infinitum medium inter nihilum et
ens. Quod patet esse falsum. Procedit autem falsa hæc ima­
ginatio ex eo, quod creatio significatur ut quædam mutatio
inter duos terminos existens. >
Alias difficultates expendit ac solvit S. Thomas tum Qu.
citata, tum Qu. III, De creatione, inter Disputatas, De poten
lia Dei. Artic. I.

ARTICULUS QUARTOS

(7)

De subjecto potentiœ creatives.
I. Quæstio prima. Asseruimus Deo potentiam creandi.
Atqui præter Deum adsunt creaturæ vera realique causalitate præditæ. Et præterea distinximus in Ontologia causas
efficientes in principales et instrumentales. Quærimus ergo
primo : utrum creaturæ possint habere, ut causæ principales,
virtutem creativam, quamvis participatam ; vel hæc propria
Dei sit dicenda. — Quæstio est de creatione stricte sumpta
(6, I).
II. Errores antiquorum. Refert S. Thomas, Qq. dispp. De
potentia, Qu. III, De creatione, Artic. IV, quod « quorumdam
Philosophorum fuit positio, quod Deus creavit creaturas in­
feriores mediantibus superioribus, ut patet in Libro De cau­
sis et in Melaphysica Avicennæ et Algazelis. Et movebantur
ad hoc opinandum propter hoc quod credebant quod ab uno
simplici non posset immediate nisi unum provenire, et illo
mediante ex uno primo multitudo procedebat. Hoc autem
dicebant ac si Deus ageret per necessitatem naturæ : per
quem modum ex uno simplici non fit nisi unum. » — Ta­
men P. 1. Qu. XLV. Artic. V. Angelicus videtur tribuere
præcitatis philosophis, quod concesserint creaturis poten­
tiam instrumentalem tantummodo creandi.
III. Creatio ita est actio propria Dei, ut nulli creaturæ
sicut causæ principali, convenire possit. Probatur. Inter
naturam effectus et causalitatem causæ debet esse talis pro­
portio, ut necesse sit universaliores effectus in universaliores
et priores causas reducere. Inter omnes autem effectus uni­
versalissimum est ipsum esse. Unde oportet, quod sit proprius
effectus primæ et universalissimæ causæ, quæ est Deus. Pro­
ducere autem esse absolute, non inquantum est hoc vel tale,
pertinet ad rationem creationis, ut ex dictis est manifestum.
Igitur creatio est actio propria solius Dei. — P. I, Qu. XLV,
Artic. V.
IV. Quæstio altera. Sed secundo quæritur, utrum saltem
creatura possit assumi a Deo ut instrumentum creationis.
Contingit enim quod aliquid participet actionem propriam
i

■njus alterius non virtute propria, sed instrumentaliter,
Hharitum agit in virtute alterius, at dictum est in Ontologia
■k V et VI). — Quidam igitur licet tenuerint creationem
Kse propriam actionem causæ universalis, nempe Dei. simul
■men opinabantur aliquam creataruin causarum inquantuin
■tt in virtute primæ causæ, seu instrumentaliter poss?
Heare. Et sic posuit Avicenna quod prima substantia sepajati creata a Deo, creat aliam post se et subtantiam orbis.
■ animam ejus, et quod substantia orbis creat materiam
■feriorum corporum. Petrus etiam Lombardos, quamvis a
faantasiis Avicennæ recedat, tamen inIV Libro Sententiarum.
■fct. V. §.1II. tenet quod Deus potest creaturæ communicare
■■Centiam creandi, ut scilicet creatura creet non per potest:: . auctoritatis, sed per ministerium, seu instrumenta■er. — P. I, loc. cit. — Sit conclusio :
V. Impossibile est quod alicui creaturæ conveniat creare
®ve virtute propria, sive instrumentaliter, hoc est per mi•jsterium.Hæc conclusio ponitur a S. Thoma, P. I, loc. cit.
Quod creatio non possit convenire creaturæ virtute propria,
ibm mstratum est in prima conclusione ; probatur igitur con.
Unsio quoad virtutem instrumentalem ratione ipsius S. Tho­
ns ib.). Causa secunda instrumentalis non participat actioaera causæ superioris nisi inquantum per aliquid sibi pro­
prium dispositive operatur ad effectum principalis agentis.
5am si instrumentum nihil ageret, secundum illud quod est
■ibi proprium : Io frustra adhiberetur ad agendum, et non­
nisi nomine diceretur instrumentum, reipsa tamen non esset ;
2» non magis unum quam alterum instrumentum adhibere­
tur a principali agente. Sicut, e. g., si securis nihil per
seipsam concurreret ad scindendum lignum, indifferentei
faber lignarius ad scamnum conficiendum uti posset securi
vel penicillo vel aliquo alio instrumento. Si igitur in effectu
principalis agentis nihil est prædisponendum, actio instru­
menti locum habere non potest. Illud autem quod est pro­
prius effectus Dei creantis est illud quod præsupponitur om­
nibus aliis, scilicet esse absolute. Unde non potest aliquid
operari dispositive et instrumentaliter ad hunc effectum, cusi
creatio non sit ex aliquo prœsupposito, ut dictum est, quod
possit disponi per actionem instrumentalis agentis. Sic igitur
impossibile est quod alicui creaturæ conveniat creare, sive vir­
tute propria, sive instrumentaliter, hoc est per ministerium.
— Gf. Caietanus ia cil. artic.§ A dectdenltamfiu fus difficultatis-

VI. Nota. Doctrina Ecclesiæ catholicæ quoad creationem
ut propriam Dei. Circa hanc doctrinam hucusque a nobis
defensam, nota quædam ad fidem pertinere, quædam libere
in utramque partem agitari in scholis. Ad factum quod atti­
net, est de fide Deum omnia perseipsum immediate creasse :
« Secundum fidem catholicam, inquit Angelicus, ponimus
quod omnes substantias spirituales et materiam corporalium
Deus immediate creavit : haereticum reputantes, si dicatur peí
angelum, vel aliquam creaturam aliquid esse creatum. Unde
Damascenus (Lib. H, Orthodoxœ fidei, Cap. II, fin.) dicit ¡Qui­
cumque dixerit angelum aliquid creare, anathema sit » (Qq.
dispp. de Potentia, Qu. III, de Creatione, Artic. IV.) Et hæc
sententia expressa ab Angelico est communis SS. Patribus
Doctoribusque Ecclesiæ, ut inter alios videre est penes Bañes
in P. I. Qu. XLVI. Artic. VI. ^.Secundo est notandum; Suarez,
Dispp. Metaph., Disp. XX, Sect. II, § I et seqq ; Klee in His­
toria Dogmatum, Vol. I, P. II, Cap. III. — Et revera in Con­
cilio Lateranensi IV, sub Innocentio III celebrato (1215), fuit
definitum : « Deus utramque de nihilo condidit creaturam
spiritualem et corporalem, angelicam videlicet et mundanam,
ac deinde humanam. » Quæ verba postquam retulit Conci­
lium Vaticanum, in Constitutione edita Sess. Ill, Cap. I. hæc
determinat in Can. V, de Deo rerum omnium Creatore : « Si
quis non confiteatur, mundum, resque omnes, quæ in eo
continentur, et spirituales et materiales, secundum totam
suam substantiam a Deo ex nihilo esse productas;... ana­
thema sit. » Quam veritatem aperte doceri a Sacra Scriptura
demonstrant Theologi. — Quoad vero quæstionem de .jure,
utrum neinpe virtus vel actio creativa possint communicari,
sive principaliter sive instrumentaliter, creaturis, est quæstio quæ citra fidem agitari potest; tamen rationes S.Thomæ
qnas attulimus, sufficientissime convincunt.
AHTICULUS QUINTUS
(8)
De fine creationis.

I. Prænotamen. Deus, vi cujus mundus existentiam per
creationem accepit, sapientissimus est et sapientissime agit.
Sapientis autem est agere non casu et temeritate (quod stul-

B z proprium est), sed ratione et consilio, cujus est finem
Her r;is actionibus præponere atque juxta ipsius finis exiBaiiam media determinare et ordinare. Unde Deus in mundi
Beatione finem aliquem sibi præstituit, ad quem'mundus
■ikû ipso est ordinatus. Quibus positis, quærimus quinam
|b: possit hujusmodi finis a Deo intentus in creatione
Kadi.
n Finis ultimus creationis est ipse iDeus. Nota terminos
Karlusionis : loquimur enim de fine ultimo totius mundi.
Bpiidem unaquælibet creatura suum proprium habet finem,
Bti in conservatione, explicatione et perfectione sui consistit:
■ ; unaquælibet creatura in consequendo fine proprio, finem
Lriter attingit intentum a Deo, atque insuper ut pars uni­
versi, ad finem totius universi consequendum, et a Deo in­
tentum concurrit. Hoc prænolato, probatur conclusio. —
■Lus habet rationem boni apprehensi et voliti in ordine in­
tentionis, et consequendi in ordine exeeutionis (0. 50, II).
Atqui bonum apprehensum et ultimo consequendum in creati
mundi non potest esse nisi Deus. Ergo finis ultimus
«reationis est ipse Deus. —Probatur minor. Nam actio divina
creativa active spectata est realiter ipsa Dei essentia. Impos■ibile autem est quod essentia divina ordinetur tanquam
medium ad aliquem finem : nam medium ut medium, sicut
est propter finem, ita est fine imperfectius. Deo autem nihil
perfectius cogitari potest. — Fac insuper bonum illud ultimo
consequendum per mundi creationem esse aliud a Deo ; ergo
BIo bono Deus ante mundi creationem caruisset, et conse­
quenter non esset infinite perfectus : quod est omnino absur­
dum.
III. Nota. Alia argumenta in probationem ejusdem conclusionis. S. Thomas in tertio Libro Contra Gentiles, Cap. XVII,
octo rationes affert ad probandam præcedentem nostram
conclusionem. In commodum adolescentum hic afferam
dnas, quæ sunt prima et ultima. Prima fundatur in ratione
finis, quæ est bonum (0. 50, XI). — Nihil tendit in aliquid
sicutin finem, nisi inquantum apprehenditur ut bonum. Ergo
uecesse est ut bonum inquantum bonum sit finis. Ergo quod
est summum bonum est maxime omnium finis, seu ultimus
finis omnium. Atqui summum bonum est solus Deus. Om­
nia igitur creata a Deo ordinantur in finem ultimum, qui
Deus ipse est. — Altera ratio fundatur in ratione causalitatis
causæ finalis, nempe : Finis est causarum nobilissima, et a

causa finali ceteræ causæ habent quod actualiter agant (0.
50, X, et 51, II). Atqui ratio nobilissimæ causalitatis, a qua
ceteræ causæ pendent, non potest competere nisi primo et
perfectissimo enti, quod solus Deus est. Ergo Deus est ulti­
mus finis rerum omnium quas Deus ipse creavit.
IV. Corollaria. Ex his inferuntur sequentia corollaria.
Corollarium primum. Philosophica ergo demonstratione
probatum habetur illud quod legitur Proverb., XVI, 4 : Uni­
versa propter semetipsum operatus est Dominus ; impium quo­
que ad diem malum; et illud Apocalypseos, XXII, 13 : Ego sum
A et Q, primus et novissimus, principium et finis.
Corollarium secundum. Deus autem summum bonum in se
est, et se solo beatissimus, et ante mundi creationem a tota
æternitate plenissime est perfectus. Non igitur finis quem
Deus habuit in mundi creatione potest esse bonitas ut acqui­
renda, sed est ipsa divina bonitas communicanda creaturis,
et ab ipsis participanda, eo modo quo participari potest, seu,
ut Contra Gentiles, Lib. Ill, Cap. XVIII, ait S. Thomas : Deus
est finis rerum sicut aliquid ab unaquaque re suo modo obli­
nendum.
Corollarium tertium. Ex eo autem quod per creationem
communicat creaturis suam bonitatem, ipsa divina bonitas
in creaturis manifestatur ; et hæc manifestatio divinæ boni­
tatis cognita a creaturis rationalibus, eas stimulat ad lau­
dandum Creatorem. Hinc, sub hoc adspectu, recte dicitur glo­
riam Dei esse finem creationis : est enim gloria clara notitia
bonitatis cum laude. Quæ tamen gloria non est quid intrin­
secum, Deum ipsum perficiens, sed est quid mere extrinsecum, et sine quo Deus et perfectissimus est in seipso et glo­
riosissimus.

CAPUT TERTIUM
DE TEMPORE MUNDANAS CREATIONIS

Prologus. Tertio loco dicendum est de tempore, quo mun­
dus est creatus. Quæstio autem ista resolvi potest in ordine
juris, determinando nempe utrum mundus creari potuerit ab
æteruo, et in ordine facti, utrum nempe de facto mundus ab
æterno acceperit existentiam. At quæstio ista aliam subau-

dit necessario, nempe quæstionem de divina libertate in
creando. Unde hanc secundam prius solvemus.
ARTICULUS PRIMUS

(9)

De divina libertate in creatione mundi.
I. Quæstio prima. Ut clare et distincte hac in re proceda­
mus, primo loco suscipimus solvendam quæstionem de
libera creatione mundi in se sumpti, seu prout est aliquod
opus Dei ad extra, ut dici solet in Scholis ; postea vero aliam
quæstionem solvemus, affinem quidem isti sed tamen dis­
tinctam, circa mundi perfectionem.
II. Sententiæ contrariæ. Quisque per semetipsum intelligit
pantheistas et emanatistas nullam admittere nec admittere
posse in Deo libertatem communicandi extra se suam boni­
tatem. At præter illos non desunt qui repudiantes pantheismum et emanatismum, necessitatem tamen creandi in Deo
ponunt. Hujus erroris nonnulli insimularunt Victorium Cou­
sin, qui, in lectione V suæ Introduction à l'histoire de la
philosophie, docuerat eminentem Dei characterem esse vim
creativam, quæ non potest non in actum exire; ac proinde
creationem nedum possibilem esse sed necessariam. Ab hac
tamen accusatione se abstergere conatus est Cousin in pos­
terioribus editionibus præcitati operis, addens tum in nota
ad lectionem citatam, tum in Appendice, Eclaircissement II
(edit. IV), creationem non physice sed moraliter esse neces­
sariam, quam necessitatem confundere videtur, sicut eam
confundit Rosminius (Cf. inf., n. IV) cum convenientia petita
a sapientia et bonitate Dei. Novissime autem Professor A.
Vera in sua Introduction a la philosophie de Hegel, Chap. VI,
§-3, pag. 258 et seqq. {edit. 2«), ita de divina libertate loqui­
tur, ut eam verbo relinquat, re autem penitus tollat. Negat
enim Deo libertatem electionis, et solummodo concedit li­
bertatem quam cum necessitate divinæ naturæ identicam
asseverat {ibid., pag. 262). Prætereo fatalistas et materialis­
tas, quibus notiones divin® libertatis odiosæ sunt.
III. Prænotamina ad solutionem quæstionis. Creatio, ut
supra jam diximus (6, IV), dupliciter a Scholasticis sumitur,

active nempe et passive. Creatio active sumpta cum sit ipsa
essentia divina realiter, æterna in Deo est, sicut divina
essentia, et non materialiter seu in potentia, sed formaliter
lioc est in actu, quia ratio potentialitatis, cum sit imperfectio
(0. 8, X), Deo infinite perfecto essentialiter repugnat. Atta­
men creatio activa distinguitur ratione a divina essentia, quia
haec absolutum exhibet, illa vero, ut dictum est, relatio est,
quamvis rationis relatio, ad terminum, hoc est ad creaturas.
Unde secundum nostrum modum concipiendi prius quæ sunt
Dei absoluta concipimus, ut ejus essentia, bonitas, sapientia,
intellectus, voluntas, etc.; postea vero relativa ejus ud eaquæ
extra ipsum inveniuntur. — Quæstio de libertate divinæ crea­
tionis consistit in definiendo : utrum essentia divina sit
creatrix præcise vi essentiæ, seu necessitate divinæ naturæ
cum qua creatio active spectata realiter identificatur; an
vero libera determinatione divinæ voluntatis ab æterno
decernentis creationem. —Statuta radice quæstionis sit con­
clusio :
IV. Creatio est actio Deo essentialiter libera. Probatur.
Creationis necessitas non aliunde deduci posset nisi aut a
divina natura, aut a natura mundi. Atqui ex neutro capite
deduci potest creationis necessitas. Ergo creatio est actio Deo
essentialiter libera. — Major completa est : etenim creatio
aut active in Deo consideratur, aut passive in creaturis, ut
patet ex præcedenti prænotamine. Igitur ratio necessitatis
creationis, si qua est, ex alterutra parte est desumenda. —
Minor probatur.
Creatio activa non est necessaria. Creatio activa, ut dictum
est in prænotamine, est realiter ipsa divina essentia creans,
seu ipsa essentia divina prout ideas mundi possibilis conti­
net eumque ad slatum realis existentiæ extra se produeit.
Atqui essentia divina, ut idea est, eodem omnino modo res­
picit mundum nostrum ut possibilem, sicut et alios infinitos
mundos possibiles, neque creatos neque creandos : et ut
creans est, æque ad illos mundos possibiles, sicut et ad nos­
trum potest terminari : nemo enim sanæ mentis Deo denegat
potentiam creandi novas creaturas. Non igitur in essentia di­
vina, sive ut est idea sive ut est actio creans, est ratio de­
terminativa et necessaria creationis nostri mundi. Et cum in
Deo ratio creationis aut a necessitate suæ naturæ aut a libera
electione suæ voluntatis sit desumenda ; sequitur quod cura
creatio activa non sit a determinatione naturæ, repeti debeal

a libera determinatione suæ voluntatis (Cf. Il, Contra Genti,
les, Cap. XXIII, n. 2).
Creatio passiva non est necessaria. Nam creatio passiva ne­
cessaria esset necessaria in mundo exigentia existcndi. At­
qui in ente contigente, ut est mundus (1, IV), non solum non
invenitur exigentia necessaria existendi, sed est in ipso ne­
cessaria indifferentia ad existendum et ac non existendum
(0. 21, I). Ergo creatio passiva non est necessaria.
Hinc merito S. C. S. 0. Decreto jam citato (6, II) damnavit
hanc Rosminii propositionem (XVIII) : < Amor, quo Deus se
diligit etiam in creaturis, et qui est ratio qua se determinat
ad creandum, moralem necessitatem constituit, quæ in ente
perfectissimo semper inducit effectum : hujusmodi enim ne­
cessitas tantummodo in pluribus entibus imperfectis inte­
gram relinquit libertatem bilateralem. «
V. Nota. Solvuntur difficultates. — Objectio prima. Boni­
tas est natura sua communicabilis. Sed Deus est summe
bonitas. Ergo Deus natura sua est communicabilis. — Hoc
est, quoad substantiam, argumentum ad quod ultimo recur­
rit Cousin, loe. cit. n. II hujus Articuli.
fíesp. Distinguo majorem : Bonitas est natura sua commu­
nicabilis aptitudine et libere, concedo; actu et necessitate,
subdislinguo : semper, nego; quandoque, concedo. Et concessa
minori, nego consequens et consequentiam in sensu intento ab
adversario. — Ipsum vocabulum communicabile per se dicit
non communicationem actualem et necessariam sed aptiludinalem, talem scilicet quod si bonitas .libere sese extra se
communicet, convenientissima dicenda sit talis communica­
tio. — Celerum cum de divinis communicationibus sermo
est, theologice distinguitur communicatio ad intra divina­
rum personarum, quæ necessaria est, et de qua theologi
disserunt, et communicatio ad extra, quæ libera est, ut pro­
bavimus, et de qua impraesentiarum exclusive loquimur.
Objectio secunda. Deus unico actu vult propriam bonita­
tem et alia extra se quæ propriam bonitatem participant,
hoc est creaturas. Sed vult suam bonitatem necessario. Er­
go et necessario vult creaturas.
ftesp. Distinguo majorem. Deus unico actu et eadem ratione
vult suam bonitatem et alia a se, nego; diversa ratione, con­
cedo. Concedo autem minorem et nego ccnseq. — Utique in
Deo ratione suæ simplicitatis unicus actus est quo vult se
et alia a se : at non eadem ratione quia ratio volendi ab

exigentia naturæ objecti voliti est metienda. Bonitas autem
divina est objectum totaliter adæquans divinam voluntatem
non autem creaturæ ; igitur se vult necessario,sed libere vull,
creaturas ut extra se producendas.
Objectio tertia. In Deo libertas creandi esset indifferentia.
Sed indifferentia est potentialitas quædam, quæ a Deo ex­
cluditur. Ergo creatio activa non est Deo libera. — Hoc argu­
mento quoad substantiam utitur Vera, pag. 262, Op. et loc.
citato n. II hujus articuli.
Resp. Distinguo majorem. Libertas in Deo esset indifferen.
tia potentialis, nego; indifferentia actualis, concedo. Et in
hoc sensu contradistincta minori, nego conseq. — Cum Deus
sit infinitus, mens nostra illum aliqualiter intelligit, sed
comprehendere non valet. Unde de Deo loquimur ut possu­
mus. Concipimus igitur in Deo voluntatem liberam sese de­
terminandi et voluntatem a sese libere determinatam ; et
primam vocamus indifferentiam. Quæ licet in Deo, ratione
divinæ simplicitatis, sit idem realiter ac actualis determina­
tio ; tamen distinctam præ se fert formalitatem, præcipue
ratione objecti determinandi, seu determinabilis per volunta­
tem antecedentem et ratione objecti determinati per volunta­
tem ipsam consequentem. Hæc difficiliora sunt mentis nostrai
imbecillitati : fateor; sed semel statuta, ut fecimus, divina
libertate, difficultates quæ in contrarium proponuntur com­
movere nos non debent ; et, si divina metiri nostro ingenio
non possumus, non propterea neganda est demonstrata ve­
ritas.
Objectio quarta. Vis activa in Deo et est suæ essentiæ adæquata etest semper in actu. Ergo Deus est essentialiter acti­
vus et creator. — Ilæc Cousin, Op. et loc. cit. n. Il hujus
articuli.
Resp. Nego consequentiam in sensu quo ab adversario acci­
pitur. Ex antecedente enim solummodo sequitur quod creatio
sit essentialis ut est actio subjective in agente Deo, non vero
prout passive sumitur et est in effectu creato. < Potentia Dei,
inquit sapienter S. Thomas, semper est conjuncta actui, id
est operationi (nam operatio est divina essentia), sed effectus
sequuntur secundum imperium voluntatis et ordinem sapientiæ. Unde non oportet quod semper sit conjuncta effec­
tui, sicut nec quod creaturæ fuerint ab æterno. » Qq. Disp.
de Potentia Dei, Qu. I. Artic. I, ad 8. — Cf. CajetanusiuP. I,
Qu. XLVI, Artic. I, in resp. ad X.

VI. Quæstio altera. Libera igitur voluntate Deus mundum
creavit. At præter mundum nostrum alii mundi infiniti sunt
possibiles. Quaeritur ergo secundo, utrum, supposita in Deo
libera voluntate creandi, debuerit mundum nostrum præ
aliis possibilibus eligere, ita ut alium præter nostrum creare
non potuerit. Hæc quæstio non simpliciter est circa mundum,
ut jam n. I.dixi, sed circa ejus qualitatem seu perfectionem.
Existimavit enim Leibnitzius, tum in suis Principiis philo­
sophice, tum passim in sua Theodicœa, voluntatem divinam
determinari ad creandum a tali ratione sufficienti (0. 42, V,
seq.), quæ non aliud esse possit quam ipsa mundi creandi
perfectio summa præ ceteris mundis possibilibus. Hinc con­
cludit mundum nostrum esse omnium possibilium optimum.
In hoc consistit optimismus Leibnitzii, quem unanimi con­
sensu secuti sunt Leibnitziani, Wolfius et Wolfiani, quorum
non paucos citat Roselli in II* IIM suæ Summa philosophica,
Qu. Ill, Artic. II, in nolis.
VII. Prænotamina quædam. Negandum non est mundum
nostrum esse optimum, seu perfectissimum perfectione rela­
tiva, qualem nempe exigit finis ad quem destinatur (0. 20,
111). Mundus enim noster est opus Dei sapientissimi. Quo­
circa non potest non esse opus optimum, seu aptissimum ad
finem a Deo intentum consequendum. At in hoc sensu rela­
tivo non videtur loqui Leibnitzius, sed in sensu absoluto.
Profecto si mundus esset naturalis emanatio divinæ substan­
ti®, aut opus non libertatis sed necessitatis divinæ omnipo­
tente, cogeremur admittere oplimismum mundi nostri ; at
statuta in Deo libertate creationis, optimismus leibnitzianus
sustineri non potest. Sit igitur :
VIII. Deus ita libere mundum nostrum condidit, ut alium
eo tum imperfectiorem tum perfectiorem libere creare po­
tuerit et possit. Probatur. Mundi ideo sunt possibiles, quia
possunt participare, modo limitato, divinam naturam, cujus
participatio est quidquid non est ipsa. Et cum divina natura
sit infinita, infinite est participabilis. Et in hoc stat radix pos­
sibilitatis infinitarum creaturarum : quam infinitatem possibilium dari ipse Leibnitzius concedit in Epistola prima ad
Bourget. Et miror possibilitatem infinitorum mundorum ne­
gari a Vera in sua Introduction à la philosophie de Hégel,
Cap. VI. §.3, cum, verbis saltem, non recuset admittere Infi­
nitum! Atqui posito quod mundus noster esset omnium pos­
sibilium optimus, ut Leibnitzius ponit, jam ipse mundus ner-

lecte adæquaret supremam participabilitatem naturædivinæ;
consequenter aut. divina natura esset linita, aut noster mun­
dus esset absolute perfectissimus, seu infinitus. Haberetur
nempe ex utraque parte absurdum. Non est igitur mundus
noster omnium possibilium optimu^ — Age porro : necessitas
in Deo creandi mundum nostrum non a sua natura divina,
sive ut idea est sive ut creatrix, sumi potest, ut supra, n. IV,
probatum est; neque a mundi nostri optimismo, quo caret, ut
modo ostensum est ; neque a majori et intrinseca sua exigentia
existendi, quia possibilia ut possibilia æque existentiam res­
piciunt, cum possibilitas intrinseca sit mera non repugnantia
ad existendum (0. 9, I et II), quæ in omnibus possibilibus
æqualis est; non denique a fine, quia finis mundi est com­
municatio divinæ bonitatis (8, IV), quæ cum sit infinita, infi­
nitis modis potest communicari, et consequenter Dei volun­
tatem non nécessitât ut in aliquo determinato gradu com­
municetur. Ergo mundus noster non est omnium possibilium
optimus, et Deus ita libere creavit ipsum, ut alios sive imper­
fectiores sive perfectiores creare et potuerit et possit. — Gf.
S. Thomas, Qq. Disp, de Veritate, Qu. XXIII, Art. IV.
IX. Nota. Difficultates contra praecedentem conclusionem.
A difficultatibus referendis quæ contra libertatem creationis
nostri mundi adducuntur, abstineo ; eadem enim sunt quæ
contra libertatem creationis in genere inspect® militant, et
quas supra, n. V, excussimus. Neque immorandum censeo
in solvendis difficultatibus quas pro mundi nostri optimismo
Leibnitziani adducunt : quinque refert et exufflat Rosellius
noster, loco supra, n. VI, citato. Id solummodo animadver­
tam, videlicet, quod ratio sufficiens creationis a Leibnitzio
quæsita, non esi in optimismo mundi, sed in bonitate divina
infinitis modis parlicipabili : unde voluntas divina libere
sese determinat ad communicandam creaturis in hoc vel
illo gradu suam bonitatem', ut supra in probatione thesis
declaratum est.

ARTICULUS SECUNDUS
(10)

De possibilitate œternœ creationis.
I. Natma quæstionis. Non est quæstio utrum mundus ess«

possit æternus æternitate absoluta seu essentiali (0. 37, IV),
quia cum mundus sit contingens et ab alio, principium ha­
buit et finem absolute loquendo habere potest : quæ duo
repugnant æternitati essentiali {ibid.). Quæstio igitur est de
æternitate hypothetica, seu relativa, seu participata {ibid.) :
aliis verbis quæritur, utrum intrinsece repugnet quod Deus
creaverit mundum a tota æternitate, ita ut Deus præcesserit
existentiam mundi sola prioritate naturœ (L. 8, IX), non au­
tem prioritate durationis '
,
II. Philosophorum sententiæ. In hac solvenda quæstione
valde inter se dissentiunt philosophi. Citantur pro repu^^Lica^’
"nantia creationis mundi ab æterno B. Albertus Magnus.
<***<■•
S. Bonaventura, Toletus, Petivius, Gerdii, quos fere omnes
recentiores sequuntur; citantur pro non repugnantia S. Au/
gustinus, S. Thomas, Cajetanus, Suarez, Ferrariensis et
maxima pars Scholasticorum, quibus novissime, inter alios,
adhærent Liberatore et Gonzalez.
III. Prænotamina. In hac quæstione solvenda, quæ valde
secundaria est in philosophia, distinctione opus est. Mundus
enim ex duplici genere entitatum coalescit, entitatibus vide­
licet successivis, inter quas numeramus motum, tempus, gene­
rationem, successionem denique, et entitatibuspermanentibus,
ut puta substantiis. Hinc quæstio de possibilitate æternæ
creationis potest respicere mundum ut nunc est, vel simpli­
citer aliquam creaturam, sive ex his quæ in mundo sunt,
sive ex his quæ ut possibiles saltem a Deo intelliguntur.
Existimo autem mundum uti nunc est, non potuisse ab
æterno creari, quidquid in contrarium suadere conetur P.
Guerinois, Ord. Prædic., in suo Clypeo philosophice thomisZi'cœTom. Ill, P. II, Phys. Qu. I, Artic. II. Etenim si creatio
ista foret possibilis, consequi videtur quod in successione ab
xterno usque ad præsens forent, in facta hypothesi, actu
infinitce successiones vel in tempore, vel in motu, vel in
generatione, vel saltem in cogitationibus alicujus mentis
creatæ : quam infinitatem in actu in Ontologia demonstra­
vimus repugnare (24, II). Nec huic nostræ sententiæ contra­
rius est S. Thomas, ut videre est P. I, Qu. XLVI, Artic. II,
ad 8. Hinc quæstio magis restricte proponi debet cum ipso
S. Thoma {loco citato), an scilicet aliqua creatura potuerit
creari ab æterno. — Porro Angelicus Doctor hac in re distingnit naturam argumentorum, quæ hinc et inde pro alterutra
sententia afferuntur, nempe veram et strictam demonstra-

lionem (L. 4t et 42) a probatione magis minusve probabili;
neque ipse inficiatur posse probabiliter probari repugnan­
tiam creaturæ ab æterno, sed solummodo negat hujusmodi
rationes ad valorem veræ demonstrationis assurgere. Hæc
explicite tradit Quaestione supra citata, arguens illum qui
demonstrare praesumens, rationes non necessarias inducit,
hæc Lib. II, Contra Gentiles, Gap. XXXVIII, hæc alibi passim.
Unde miror a quibusdam sine ulla distinctione Ipsum citari
inter adversarios repugnantiæ mundi, seu melius alicujus
creaturæ ab æterno : utique est adversarius demonstrationis
hujus repugnantiæ, non vero probabilitatis. — Gf. Cajetanus
in P. I, Qu. XLVI, Artic. II, In responsione ad octavum. .
Circa eamdem responsionem... — Qua de causa sentenliæ
S. Thomæ subscribens, sequentes pono conclusiones :
IV. Probabile est repugnare aliquam creaturam esse ab
æterno. Repugnat mundum semper extitisse et simul ali­
quando non extitisse. Atqui hæc contradictio haberetur, si
mundus esset creatus ab æterno. Repugnat ergo mundum
ab æterno esse creatum. — Probatur minor. Semper enim
extitisset, quia æternus ponitur; non sempcr extitisset, quia
cum ex non esse sui processerit adesse per creationem, nonesse præcessisset esse et sic aliquando, hoc est in illo non
esse, non fuisset. — Hoc argumentum probabile est, ut S.
Thomas concedit loco citato Contra Gentiles; attamen vim
demonstrativam non habet, quia in hypothesi creationis æternæ, non esse mundi, non duratione sed prioritate naturæ
mundum præcessisset.
V. Probabile est non repugnare aliquam creaturam esse
ab æterno. Præfata repugnantia oriretur ex parte aut crea­
tionis activæ, aut creationis passivæ. Non autem ex parte
creationis activæ, quia hæc ab æterno in Deo est, et est
actio non quidem successiva sed instantánea. Non ex parte
creationis passivæ, quia existentia creaturæ a duratione
determinata abstrahit. Non igitur repugnat aliquam creatu­
ram esse ab æterno. — Hoc pariter argumentum probabile
est, sed non demonstrativum, quia non certo constat utrum
existentia creaturæ, sicut abstrahit a determinatione in temDore, ita possit habere durationem æternitatis.

ARTICULUS TERTIUS
(11)

De fado temporaneæ creationis
i I. Quæstio. Cum neque aeternam creationem neque tempo■a:eam a priori universaliter statuere demonstrative possibt-'- ut constat ex iis quæ in articulo præcedenti disserui­
mus, et in articulo primo de libertate divina in creando de­
monstravimus : reliquum est ut moveamus quæstionem de
facto. nempe utrum mundus revera ab æterno vel in tempore
iconditus fuerit. — Nota tamen quod quando quæritur utrum
4e facto mundus creatus fuerit in tempore, non perinde intelEgendum est ac si quæreretur utrum tempus præcesserit
■lundum : tempus enim sine rebus temporaneis repugnat,
seu ut S. Augustinus dicit, XI. De Civitate Dei, Cap. VI :
Tempus sine aliqua mobili mutabilitate non est. Sed tempus
sumitur per oppositionem ad æternitatem (0. 37, I); ita ut
sensus sit : utrum mundus sit necne Deo coæternus, quamvis
a. Deo creatus — Cf. S. Augustinus, Op. et loc. cit.
H. Rationalistarum sententiæ. Quæ hac in re esse debeant
philosophorum sententiæ, in promptu est scire. Etenim rationalislæ illi qui aut materiam infectam dicunt, aut pantheismum vel emanatismum profitentur, aut denique crea­
tionis necessitatem substinent, logice coguntur admittere et
revera admittunt mundum esse æternum.
III. Duplex via ad solutionem quæstionis. Qui volunt
mundi creationem ab æterno intrinsece repugnare quoad
omnem creaturam, præter facta, argumenta adducunt a
priori pro creatione mundi temporanea. Nos vero qui illam
repugnantiam non ut demonstrative, sed solummodo ut pro­
babiliter probatam habemus, ut in superiori articulo dixi­
mus, nonnisi argumenta a posteriori adducemus, quibus ta­
men nil prohibet adjungere rationes convenienti®. — Hujus­
modi vero argumenta nonnisi duplicis generis esse possunt,
vel deducta nempe ex auctoritate, vel ex analyst characterum
ipsius mundi. — Cave tamen ne confundas hanc quæstionem
genericam de mundi temporanea creatione cum altera spe­
cifica de determinataepocha ejusdem creationis temporaneæ :
sunt enim quæstiones omnino distinctæ. Quibus declaratis.
»it conclusio :
ZiuLURA. Summa pbiiuhQpbica. T. 11.

IV. Mundus non est æternus, sed creatus a Deo in tempore.
Probatur. Creationem mundi in tempore testantur auctores
tum sacri tum profani ex traditionibus populorum, et eam
manifestant mundi characteres. Ergo mundus æternus non
est, sed creatus a Deo in tempore. — Consequentia patet ex
iis quæ numero superiori animadversa sunt. Antecedens
probatur.
Auctores tum sacri, tum profani. Ante omnes occurrit
Moyses, cui, abstrahendo etiam a divina inspiratione, nemo
qui praejudiciis imbutus non sit, notas veridici historici negare
potest. Porro Moyses in Genesi oxordia mundi describit sa­
tis recentia, exordia scilicet creationis cœli et terræ et omnis
ornatus eorum, nec non creationis animantium omnium
irrationalium et hominis. Nec Moyses, humanitus conside­
ratus, aliud exprimebat quam ipsam traditionem constan­
tem et semper vividam totius populi hebræi. Non me latet
incredulos, præcipue sæculi elapsi et sæculi nostri, contra
narrationem mosaicam insurgere; at nihil evincunt, quin
potius eorum cavillationes mirifice solidant doctrinam nos­
tram traditam in sacris litteris, ut videre est apud Calmet,
Huet, Bossuet, Hook, Duclot, aliosque catholicos apologis­
tas. — Mosaicæ narrationi miro prorsus modo consentiunt
scriptores profani, cum aliorum populorum referunt tradi­
tiones : ita Diodorus Siculus et Diogenes Laërtius de tradi­
tionibus Ægyptiorum; ita Sanchoniaton, quem Voltaire de­
turpat, de Phœnicum; ita Berosus de Chaldæorum; ita Ho­
merus, Hesiodus aliique scriptores cum sermo illis est de
orientalibus populis, qui ut populi primitivi constanti atque
universali traditione habentur. Unde Aristoteles, cujus auc­
toritas maxime hac in re attendenda est, quia dubia ejus
mens est circa materiæ æternitatem, dixit Lib. I De cælo el
mundo, Gap. X, omnes philosophos ante ipsum sensisse
quod mundus recentem originem habuerit. Qua in re con­
suli potest S. Thomas, Leet. XXII in eumdem librum Aristo­
telis.
Mundi characteres. Mundi characteres desumi possunt ab
hominibus, ab animantibus brutis, a geología et ab astrono­
mia. Ex geología et astronomia nihil certi fatemur posse de
terminari quoad temporaneam mundanæ materiæ creatio­
nem, sed stat argumentum probabile de repugnantia mundi
ab æterno. Attamen ex adverso nihil pro æternitate creatio­
nis ex geologia et astronomia non solum certo sed neque

etiam probabiliter concludi posse fatentur accuratiores el
celebriores naturalistas tum antiquiores, tum recentiores et
adhuc viventes, qui pantheismo aut materialismo non sint
infecti. Hos citat et merito laudat F. HenricusReusch insuo
Opere, Biblia et natura, Leet. V et VI. Speciatim ergo pauca
addenda sunt quæ respiciunt mundi characteres ex parte
hominum aliorumque viventium.
Homo. Imprimis novitas hominis superterram, etiam abs­
trahendo ab iis quæ fide catholica ex narratione mosaica
tenemus, ex historia ipsa satis probatur. Homo enim sociaIts est et industrius natura sua. Atqui ex parte socialitatis
plus minusve scimus origines imperiorum, populorum exor­
dia, vicissitudines, incrementa atque decrementa, et ipsi Si­
nenses qui fabulosas de propria origine narrationes texunt,
non aeterna exordia sua dicunt, sed ad decies centena millia
annorum amandant. Ex parte vero industriae, nobis nota
sunt infantia et progressus scientiarum et artium; ita ut
communiter adhibeatur (quidquid sit de ejus rigorosa veri­
tate) distinctio E. C. Thomsen ætatum in archeologia pre­
histórica, nempein ætatem lapideam, ætatemœreametætatem
ferream : quæ distinctio fundatur in instrumentis quibus
homines successive usi sunt : et ætatem lapideam Lubbock
dividit in antiquiorem et recentiorem, seu in paleolithicam
et neolithicam. Qua in re consuli potest Reusch in opere præcitato, Leet. XXXIV. — Hoc argumentum pro novitate gene­
ris humani vel ipsi Lucretio probatur, qui illud ipsum in
Lib. V, de Natura rerum, versibus exponit ac exaggerat. —
Quæ ex historia novitas humani generis super terram dedu­
citur, ex geología confirmatur. Quamvis enim ex geología
non possit determinari tempus apparitionis hominis super
terram, consentiunt tamen unanimitergeologi in admittendo
ut certum, hominem esse ultimam creaturam quæ in terra
apparuit, post scilicet animantia omnia, et in una ex ultimis
periodis geologicis. Unde Leonhard, citatus a Reusch
Led. XXXIII, Operis citati, fidenter scripsit : Historia sacra
et veritates geologicœ omnino convincunt hominem esse recen­
tem creaturam super terram. Quam quidem Leonhardi sen­
tentiam geologi admittunt et probant ex ossibus humanis
quæ in stratis terrenis inventa sunt, et modo etiam inveniun­
tur. — Non me latet a nonnullis ætatern hominis ad remo­
tiora sæcula extendi, præcipne ex ossibus ipsis humanis petrilicatis; sed imprimis respondeo fraudes non paucas irrep-

sisse in hujusmodi rebus, extra omnem controversiam esse;
deinde nemo hodie dubitat petriiicationem leges constantes
non servare, ita ut in America septentrionali ossa humana
et arbores inventa fuerint in statu petrilicationis, quorum
tamen existentia certo recentissima erat, ut videre est in
Reusch et in primo volumine Institutionum apologetic, pole­
mic. nostri Vincentii Gatti, Dissert. Ill, de Creatione chrono­
logice speciata, § IV. Denique datis etiam factis ut exponun­
tur, sequeretur solummodo remotior hominis antiquitas,
nunquam autem ejus æternitas. — Quæ vero ex geología
de homine hucusque animadversa sunt, ceteris viventibus
applicantur.
V. Nota. Solvuntur difficultates. Æternitatem mundi ex
geología ab adversariis demonstrari impossibile est, ut supra
auctoritate ipsorum geologorum probavimus. Restant ergo
argumenta a priori. Hæc autem argumenta, quæ fundantur
in errore necessariæ creationis, explosimus in primo hujus
Capitis articulo; attamen hic nonnulla alia, quæ specie tenus
ab illis distincta videntur, excutienda sunt.
Objectio prima. Posita causa sufficienti, ponitur effectus,
Atqui Deus a tota æternitate est causa sufficiens mundi.
Ergo a tota æternitate mundus est a Deo productus.
fiesp. Distinguo majorem : Posita causa sufficienti et neces­
saria, ponitur effectus, concedo, vel transeat (nam ad haben­
dam actionem non solum requiritur quod causa sit, sed quod
habeat omnes conditiones ad agendum) : posita causa suffi­
cienti et libera, ponitur effectus necessario, juxta sensum ar­
guentis, nego. — Adversarius confundit rationem causæ
necessariæ cum causa libera. Est autem Deus causa sufficiens
mundi a tota æternitate, sed causa libera, in cujus electione
est agere et non agere.
Objectio secunda. Etiamsi Deussit causa libera, actio tamen
creativa est in ipso ab æterno. Sed terminus creationis est
mundus. Ergo mundus est ab æterno.
fíesp. Hoc argumentum jam solutum est in primo articulo
hujus Capitis, n. V, ad 4 objectionem. — Et eodem modo
solvitur altera objectio ex voluntate Dei ætcrna creandi mun­
dum. Utique Deus voluit ab æterno existentiam mundi, sed
voluit eam in tempore esse, seu, ut dici solet in Scholis, vo­
luit Deus ab æterno sed non pro æterno mundi creationem
passivam. — Cf. etiam Artic, et n. cit. in responsione ad 3.
Objectio tertia. Aut Deus prior est mundo prioritale na-

fcr® aut etiam prioritate durationis. Si primum, mundus est
[•ternus : si alterum, ergo cum prius et posterius in Jura­
tione constituant tempus, sequitur quod ante mundum fue­
rit tempus : quod impossibile diximus supra, n. I.
Resp. Concedo majorem disjunctivam, et concedo pariter
primam partem minoris. Ad alteram partem dico quod, in
[casu nostro, prius non significat prioritatem temporis, sed
îprioritatem aeternitatis, quam quidem quia non considerat
adversarius, errat. « Deus, inquit Angelicus, P. I, Qu. XL.VI,
rArtic. I, ad 8, est prior mundo duratione. Sed ly prius non
designat prioritatem temporis sed aeternitatis. Vel dicendum
^uod designat aeternitatem temporis imaginati et non reaSter exislentis, sicut cum dicimus, supra coelum nihil est, ly
mpra designat locum imaginatum tantum, secundum quoo
possibile est imaginari dimensionibus coelestis cornons di­
sensiones alias superaddi. »

LIBER SECUNDUS
DE ESSENTIIS CORPORUM

Prologus. Peracto tractatu de mundo corporeo generice
sumpto, accedimus ad considerationem mundi quoad cor­
pora inorganica ex quibus coalescit. Et dico quoad corpora
tantum inorganica, quia de viventibus agit alia pars Metaphy­
si cæ specialis, nempe Psychologia. De corporibus autem quaeri
possunt natura et proprietates, ut puta de quantitate, qua­
litate, etc. Quia tamen de his proprietatibus satis dictum est
in Ontologia, ab illis speciatim explicandis hic abstinemus,
ne actum agamus : quidquid enim in Ontologia de quanti­
tate, e. g., dictum est, totum applicatur quantitati, prouti
concrete corpori tribuitur. De essentiis igitur corporum unice
sermo noster in hoc Libro erit.

CAPUT PRIMUM
SYSTEMATA DIVERSA CIRCA CORPORUM

ESSENTIAM

Prologus. Systemata quæ circumferuntur circa intrinsecam
corporum naturam seu circa principia constituentia corpo­
reas substantias, quatuor praecipue sunt ; nempe alomicum,
dynamicum, chimicum, et scholasticum. De hoc ultimo agam
in sequenti Capite; tria priora expendo distinctis articulis in
praesenti. Quaedam tamen in peculiari articulo praenoto scitu
necessaria, ut in hac subdifficili quaestione ab obscuritate
vel æquivocatione, quantum fieri potest, caveamus.

ARTICULUS PRIMUS

(12)
Prœnotamina.

I. Sensus quo principium sumitur in praesenti quæstione.
Principium in Ontologia (41, V) definivimus, id a quo aliquid

I quocumque modo procedit. Hoc autem principium esse potest
extrinsecum rei cujus est principium, ut causa efficiens eftfoctui (0. 44, II), vel ipsi intrinsecum ut causæ materialis et
formalis composito, quod earum mutua unione exurgit (0.
II, et 49,1). Quia igitur in præsenti de intrinseca essentia
■Borporum agimus, loquimur exclusive de principiis intrinseu constitutivis essentiæ corporeæ.
II. Principiorum definitio ab Aristotele. Hujusmodi autem
principia definiuntur ab Aristotele : quæ nec ex se invicem,
' f ■ ex aliis, sed ex quibus omnia fiunt. Dicuntur principia,
• -i fieri ex se invicem nec ex aliis, quia si ex se aut ex aliis
; fierent, non essent principia sed principíala (0. 41, V). Addi­
tor quod ex illis principiis omnia naturalia fiunt, quia imf-ræsentiarum non de principiis peculiaribus unius vel alterius
corporis inquirimus, sed omnium. — No‘.o autem hanc defi­
nitionem aristotelicam esse a quocumque systemate circa
.corporum principia independentem et in unoquolibet subau­
diri.
HI. Conditiones quibus subjici debent corporum principia
constitutiva. Experimento quotidiano deprehendimus cor­
pora duplici proprietate esse prædita, nempe extensione et
activitate. Talia igitur principia designari ac statui debent
quæ tum unam tum alteram proprietatem explicent, ac
rejici illa quæ alterutri proprietati derogent.
IV. Quid de hac quaestione generatim sit sentiendum. In
Ontologia (47, IV et 49) probavi existerein rebus principium
quo invicem res ipsas specificantur : et tamen res in aliquo
subjecto communi convenire intelligimus quod in mutatio­
nibus substantiarum immutabile perseverat. Si autem hujus­
modi principium specificativum, quod communiter admitti­
tur, vocaverimus formam substantialem, et subjectum illud
commune materiam primam : de nomine quidem circa prin­
cipia compositiva corporum esse poterit quæstio, at de re
ipsa ontologice seu indeterminate considerata, quæstio nulla
existere debet, et affirmare possumus ontologice loquendo,
omnes convenire formam substantialem ei materiam primam
esse principia intrinseca quæ corpora componunt et consti­
tuunt. Tota igitur quæstio, quæ in præsenti agitatur, consis­
tit in determinanda natura illius formae substantialis et illius
materiœ primæ. Quæstio, subdifficilis, cujus quidem solutio­
nem philosophice demonstrativam et proprie dictam non pro­
mitto, sed eam tamen quæ viro prudenti satisfaciat. — Sed

in antecessum systemata a nostro diversa sunt, expen­
denda.

ARTICULUS SECUNDUS
(13)
Systema atomicum.

I. Systematis atomici expositio. In hoc systemate corpora
componi dicuntur ex quibusdam corpusculis, quæ atomi,
molécula vei particulœ primigenios dicuntur; motus autem est
causa qua atomi invicem sibi occurrunt atque cohaerent.
Hinc corpora sunt aggregatio atomorum habitavi motus. —
Hujus systematis primi auctores recensentur Empedocles,
Democritus, Leucippus et Epicurus, quos superiori sæculo
secutus est Gassendus. Veteres illi materialist® addebant
atomos esse infinitas numero, improductas, atque divers®
íigur®, quadrat® nempe, rotund®, etc., ut in mutuo concursu
sibi invicem possent adhærere. Nullam differentiam essentia­
lem inter atomos ponebat Democritus, et ideo corpora dice­
bat ad invicem differre « aut rhysmo quod est figura; aut
trope, quod est situs; aut dialhige, quod est ordo », ut tra­
dit Aristoteles Cap. II, Lib. VIH, Metaphysicorum. — Improductionem materi® et numericam infinitatem atomorum
merito rejicit Gassendus in suo libro, de Principiis, sed in re­
liquis ejus systema substantialiter convenit cum exposito, in
admittendis scilicet materia et motu ut solis principiis corpo­
rum constitutivis.
Cartesius autem systema atomisticum professus, illud hoc
modo exponit. Docet in principio massam materialem (cujus
essentiam reponit in extensione mathematica seu in trina di­
mensione) a Deo creatam, atque in moléculas cubicas abscis­
sam; deinde ex mutuo attritu molecularum productam esse :
Ioquamdam subtilissimam materiam; 2° globulosjquosdam
productos ex abeissione angulorum e moleculis cubicis vi
attritis ; 3° moléculas triangulares (angulos nempe abeissos
a moleculis cubicis), striis quibusdam excavatas. Ex materia
subtilissima, qu® juxta Cartesium, tantam vim habet agitation is, ut aliis corporibus occurrendo, in minutias indefinita par­
vitatis dividatur, habentur corpora ætherea; ex globulisccelum;ex moleculis triangularibus, qu® concipiuntur tanquam
exigua columna, tribus striis in modum cochlearum intortis

ART. II. SYSTEMA ATOMICVM.

57

xeavatte, terra nostra, planetæ, cometæ et alia hujusmodi
rassiora corpora exurgunt.
In eadem sententia atomística est Newton ; at primigenias
articulas ex quibus omnis corporea natura coalescit, non
rodem modo acCartesius explicat : vult enim cum Gassendo
eas solidas jam ab initio creationis fuisse, firmas, duras, im­
penetrabiles, mobiles, iisque magnitudinibus et figuris, iisque
insuper proprietatibus, coque numero et quantitate, pro ra­
tione spatii in quo futurum erat ut moverentur. Loco autem
impulsus mechanici vel motus, quos Cartesius et Gassendus
tribuunt atomis primitivis, ponit attractionem seu universa­
lem gravitationem.
II. Systematis atomici critica. Non immoramur in confu­
tando systemate atomístico antiquorum qua parte ponit improductionem atomorum, et mundi exordium ex ipsarum
atomorum fortuito concursu. De his enim in primo Libro (2,
V, et 4, II) fuse dictum est. Unde ad atomismum recentioruin
propius venio. Et sit conclusio :
ni. Atomismos purus non explicat principia essentialia
corporum. Voco cum omnibus scriptoribus expositum sys­
tema, atomismum purum (quod dicitur etiam mechanicum),
ut illud distinguam ab atomismo dynamico, de quo in se­
quenti articulo. — Probatur conclusio. Systema atomicum
purum est hypothesis arbitraria tum et in se tum in suo pro­
cessu, neque solvit sed prætermittit quæstionem solvendam.
Igitur atomismus purus non explicat principia essentialia
corporum, ac proinde non est admittendus. — Consequentia
patet ; probatur antecedens.
Esi hypothesis arbitraria tum in se tum in suo processu. Et
quod imprimis sit mera hypothesis, non diffitetur ipse Cartesius in secunda parte Principiorum, § 64, ubi suum systema
tanquam hypothesim proponere se dicit. Sed addimus esse
hypothesim arbitrariam : nam massam primitivam cartesianam, vel particulas primigenias newtonianas, aut atomos
epicúreas in spatio disseminatas, revera a principio sic extitisse et illo modo quo respectivi Auctores asseverant, nullo
facto positivo, nullo experimento, nulla denique ratione pro­
bant, nec probare possunt. Est igitur hypothesis in seipsa
arbitraria. — Sed addidimus esse pariter arbitrariam in suo
processu. Namque, juxta Cartesium, cujus systema expres­
sius refert atomismum purum, moleculæprimitivæ solae-r/ensioneessentialiter constituuntur omnique intrinsecaactivitate

sunt destitutæ. Quæ positio non solum viam sternit occasionalismo (0, 45, V), sed aperta contradictione implicatur.
Nam atomi cartesianas vim resistendi habent procul dubio,
secus enim non intelligibilis esset occursus atomorum et
earum divisio in minutias indefmitæ parvitatis et figuræ.
Atqui in atomo vis resistendi alteri atomo invadenti est ac­
tivitas quædam. Igitur in processu argumentationis Cartesius supponit arbitrarie in atomis activitatem quam in prin­
cipio illis denegat, et hujus activitatis nullam rationem assi­
gnat, imo rationem ponit e diametro oppositam, constituendo
essentiam corporis in sola extensione mathematica.
Non solvit, sed prætermitlil quæstionem solvendam. Et re­
vera : aut moleculæ primitivæ sunt ejusdem naturæ, ut an­
tiqui atomistæ et Cartesius posuerunt; aut sunt diversæ
naturæ, ut Newton sensisse videtur. Si primum, jam omnia
corpora nonnisi externa figura differunt, non vero substan­
tialiter; quod imprimis est contra communem hominum
sensum; deinde inducit vere mysterium in eo quod diversa
corpora ex mera atque extrínseca et accidentali forma, diver­
sis non solum sed etiam oppositis omnino proprietatibus
donantur, ut experimento scimus. — Si alterum assumatur,
non solvitur sed intacta relinquitur quæstio : quærimus enim
quænam sint principia intrinsece constitutiva primigeniarum
molecularum, et per quæ ad invicem distinguuntur, et ex
quibus denique profluunt earum activitas et extensio.
IV. Nota. Cartesii opinio. Cartesius conatur ex suis 'prin­
cipiis omnia phænomena naturæ corporea explicare; sed
quam frustra id assequi putaverit, fuse demonstrat noster
Goudin (cujus tamen non omnia dicta approbo) in sua Prima
Parte Physicœ, Disp. I. Ad ipsum remitto lectorem, ea enim
omnia hic referre et expendere nimium longum esset, et bre­
vitati cui natura operis nos adstringit parum consentaneum.
ARTICULUS TERTIUS
(U)

Systema dynamicum.

I. Prænotamen. In hoc articulo exponam imprimis sys­
tema quod entium simplicium magis proprie dicitur : deinde
edisseram de dynamismo proprie dicto seu de teleologismo ;

postea vero dicam de systemate atomico-dynamico, quod est
medium inter atomismum purum et purum dynamismum.
II. Systematis entium simplicium expositio. Leibnitzius in
sua ad Pfaffium epistola, hypothesim, quasiper lusum, ut ipse
dicit, finxit, qua supponit corpora coalescere ex entibus sim­
plicibus, quæ monades appellat. Numero monades sunt infi­
nite nedum absolute considerate, sed in quolibet corpore ex
ipsis composito ; inter se dissimiles sunt, et ratione simplici­
tatis nullum spatium occupant; obscura quadam perceptione
et appetitione gaudent, vi cujus agunt et aguntur, ac una
alteri copulatur ad corpora constituenda. — Leibnitziani mo­
nades retinuerunt, sed systema magistri non leviter modifi­
carunt. Alii siquidem monades non dissimiles sed homogé­
neas dixerunt ; Wolfius suffecit appetitioni et perceptioni
monadum vim motricem ; Boschovich negat monades esse
infinitas, et loco perceptionis et appetitionis sapientiori con­
silio ponit vires attractivas et repulsivas;attamen monadum
simplicitatem retinet.
III. Critica hujus systematis. Ut vidimus, ipse Leibnitzius
hypothesim suam lusum appellat ; et revera est ludere et
ludere in absurdo asserere infinitam actu multitudinem mo­
nadum tum absolute tum in quolibet corpore (0. 24, II), nec
non ipsis concedere gratis et sine ratione appetitiones et per­
ceptiones, proprias rerum cognoscentium. Quibus animadver­
sionibus addo quod in sententia Leibnitzii quæstio de corpo­
rum compositione minime solvitur : ponit enim suas monades
dissimiles natura; ergo habentes dissimilia principia consti­
tutiva : quæ cum [Leibnitzius non determinet, ejus systema
extra nostram quæstionem vagatur. Hoc igitur seposito ludo,
systema ipsum a Leibnitzianis politum et ad formam scientificam redactum operæ pretium est expendere. Unde sit ;
IV. Systema entium simplicium admitti nequit. Probatur.
Improbabile omnino est : Io corpora inter se nonnisi accidentaliter distingui; 2° et in rerum natura corporea non realem
dari extensionem; 3° et enti simplici corporeo in aliud ens
simplex physicam actionem tribuere. Atqui hæc tria jure et
facto asserunturin systemate entium simplicium. Ergo sys­
tema entium simplicium est omnino improbabile. — Minor
probatione non indiget : admittitur enim et admitti debet ab
hujus systematis defensoribus. Siquidem si monades sunt
similis naturæ (si enim ponantur monades divers® naturæ,
offenditur inconveniens notatum in numero præcedenli con-

ira Leibnitzium), corpora ad invicem non differunt nisi dis­
positione monadum, quæ differentia extrínseca est et acciden­
talis : — deinde quia simplex tangere realiter simplex non
potest, secus enim compenetrarentur; monas extra monadem
vere est, et hoc pacto continuitas partium ad extensionem
requisita perit, et realis extensio non datur, ut Boschovichius
revera docet; — tertia pars denique probatione non indiget,
quippe quæ expresse concedatur a defensoribus hujus syste­
matis. — Major declaratur. Et quoad suam primam partem
ex dictis in præcedenti articulo, n. III, probata manet. Quoad
secundam partem admittitur a sensu communi, et ab adver­
sariis nulla ratio assignatur quæ probabiliter suadeat con­
trarium, nempe extensionem esse quid subjectivum, non vero
quid reale et extrasubjectivum; malo autem cum communi
hominum sensu errare, quam cum istis sine ulla ratione
sentire. Denique quoad tertiam partem animadverto, quod
cum ens simplex contactu nequeat attrectare aliud ens sim­
plex, ut diximus in declaratione minoris, impossibile videtur
unum in aliud distans agere posse attractione et repulsione.
V. Teleologismus recentiorum idealistanim. Existimavit
Cartesius corporibus mechanicam solummodo vim inesse,
bocest vim motricem ab externo acceptam. At Kant ut ne­
cessarias concedit corporibus vires proprie intrinsecas, quas
plasticas vocat, quamvis eas dicat legibus mechanicis sub-l
jectas. In hoc consistit recens dynamismi systema, quod ut
distinctum a mero dynamismo tum Leibnitzii tum Boschovichii, teleologismi nomine donatur. — En summa systematis
Kantiani, ut exponitur a P. Kleutgen, S. J. La filosofía antica
esposta edifesa; Trattato VII, Delia natura, n. 659 et seqq.
Supponit conceptum fundamentalem cujusque corporeitatis
esse motum; corporeum enim est quidquid ab extra in sen­
sus nostros agit : quod sine motu aliquo in ipsis corporibus
intelligi nequit. Ex hoc infert conceptum materiæ in eo con­
sistere, ut parlim sit movens, partim mobilis-, et ideo Kant
mentem convertit ad investigandam duplicem hanc vim pri­
mitivam cujusvis rei corporeæ. — Animadvertit ergo corpora
nedum in spatio esse, sed spatium replere : videlicet corpora
ita spatium occupant, ut nullum aliud corpus idem spatium
valeat penetrare. Hæc corporum proprietas, quæ communi­
ter impenelrabilitas appellatur, duas viresin corporibus subau­
dit casque oppositas, quas extensivam et atlractivam appellat.
Mediante vi extensiva, corpus habet partes extra partes; me-

¡liante vero vi allractiva, partes ipsæ unius corporis prohi: cntur quominus ab invicem distrahantur, et ideo corpus
¡n sua unitate perseverat et spatium occupat determinatum.
Per hujusmodi ergo vires solummodo intelligitur corpus esse
in spatio : quæ vires, cum ad invicem opponantur, non
Suunt ab aliqua vi superiori, et ideo ut fundamentales haberi
debent. In cognitione harum virium tota cognitio nostra cir­
ca naturam corporum terminatur ; subjectum enim talium
virium ut in se est, nostrum non est investigare, quia est
supra vires rationis nostræ, de solis subjectivis formis judi­
cantis, non vero de rebus in seipsis.
VI. Critica teleologismi. Primum inconveniens quod in hoc
systemate offenditur est subjectivismus, quo tota nititur phi­
losophia Kantiana. Quærimus enim de intrinseca corporum
natura, et Kant eam naturam ad meras species seu ad
cognitionem phænomenalem reducit. — Deinde vis turn
extensiva tum atlractiva quæ juxta Kantium corpori inest
respectu sui, et vis repulsiva respectu aliorum corporum,
proprietates sunt, quæ corpus jam constitutum supponunt,
atque ideo constituere nequeunt. Igitur Kant nil explicat de
essentiis corporum, quas explicare intendit; et proprietates
inducit, quas cum essentiis irrationabiliter confundit. — Denique vim repulsivam ingredi conceptum essentialem corpo­
ris nonnisi arbitrarie ,'dici potest : utique in corpore est vis
resistendi, sed : Io hæc vis nullo pacto confundi debet'cum
vi repulsiva Kantiana; 2» vis resistendi in corporibus exerc tur mediante quantitate, quæ quidem licet corpus natura­
liter comitetur, distincta tamen est ab essentia corporea (0.
31) : quam proinde jam constitutam iatelligere debemus,
antequam in corpore vim resistendi, ceteraque hujusmodi
concipiamus.
VII. Systema atomico-dynamicum. II oq, systema convenit
cum puro atomismo contra puros dynamistas in eo quod
ponit atomos ut corporum principia ; differt autem in hoc
quod præter extensionem geometricam, quam puriatomistæ
concedunt atomis primitivis, tribuit eisdem atomis, ut quid
ipsis essentiale activitatem, quæ præcipue ex resistentia ma­
nifestatur : in quo convenit cum dynamistis, et a puro atomis­
mo recedit. Hinc ratio cur hoc systema vocetur atomico-dy­
namicum : quod late exponit et defendit Henricus Martin in
suo Opere, Philosophie spiritualiste de la nature.
VIII. Critica atomismi-dynamici. Animadvertenda præcipue

sunt in hoc systemate quæ respiciunt activitatem atomis pri­
mitivis concessa. Non enim est accidentalis et extrínseca
illa activitas atomis, juxta atomismum dynamicum : secus
enim hoc tertium systema non differret ab atomismo puro,
cujus etiam doctrina est atomos primitivas esse in motu. Est
igitur intrinseca et essentialis. Et hoc in casu remanet expli­
candum qua ratione seu quo principio activitas intrinseca
conveniat rei præditæ proprietate opposita activitati intrin­
secae, nempe extensione. — Hæc breviter sint animadversa
in systema atomisticum-dynamicum; quod si intimius pene­
tretur, existimat Liberatore in sua Cosmología, Gap. II. Art. II.
Prop. IV. illud forte revocari posse ad systema scholasticum
materiæ et formæ : Scholastici enim a materia extensionis,
a forma autem activitatis principium repetunt. Sed de his
infra.

ARTICULUS QUARTUS
(15)

De atomismo chimico.

I. Systema atomico-chimicum. Systemati atómico carte­
siano vel newtoniano, de quo in secundo articulo diximus,
affine est systema atomico-chimicum; imo, ut Tongiorgi
scribit in sua Cosmologia, Lib. I, Cap. I, Artic. IV, systema
atomisticum præcitatum ab atomico-chimicorum conclusio­
nibus non differt, sed ab iis illius doctrina tota corrivatur,
nulla re addita, nulla detracta. Hujus igitur systematis,
quod recentioribus quam plurimis arridet, pleniorem dabi­
mus explicationem.
II. Materia imponderabilis et materia ponderabilis. In Chimiæ systemate materia (quæ ut synonyna substantiæ corporeæ accipitur) bifariam dividitur, et alia dicitur imponde­
rabilis, alia ponderabilis. — Materia imponderabilisideo di­
citur, quia nullum adhuc pondus in ea est deprehensum,
omnibus corporibus inest, ac omnia mundana spatia occu­
pat. Materia imponderabilis sunt lux, calor, eleclricitas, vis
magnética, et ab ea omnia phænomena quæ respiciunt hu­
jusmodi imponderabilia, et etiam probabiliterphænomenacu
jusque attractionis. Quoad vero materiam ponderabilem,
quæ scilicet pondere determinari potest, corpora dividuntur

in simplicia et composita. Corpora simplicia non ideo talia
dicuntur quasi extensione careant, sed quia actione chimica
in alia diversæ naturæ hucusque resolvi non potuere. Hu­
jusmodi sunt aurum, argentum, hydrargyrum, stannum,
plumbum, ferrum, zinchum, etc. — Corpora autem compo­
sita dicuntur quæ resultant ex unione duorum vel plurium
torporum simplicium, in quæ proinde analysi chimica resol­
vi possunt.
III. Moleculæ integrantes, moleculæ constitutiva, atomi
primitiva. Corpora omnia in partes dividi queunt usque ad
minimas, quæ quidem esto sint in se divisibiles et ideo ex­
tensa, tamen mechanice a nobis dividi de facto non possunt;
proindeque dicuntur mechanice indivisibiles. Partes istæ
seu moleculæ minimæcorporum simplicium, dicuntur atomi
primilivœ, el prout in corpore simplici componendo conve­
niunt dicuntur moleculæ integrantes, suntque, ut quisque
per se videt, ejusdem naturæ specificæ seu homogeneæ. Molecula autem corporum simplicium natura diversæ. prouti
uniuntur ad formanda corpora composita, sunt istorum mo­
lécula constitutiva.
IV. Atomorum primitivarum proprietates. Atomi vero pri­
mitiva quæ in se extensæ sunt et figurata atque ideo in se
divisibiles, quamvis indivisibiles mechanice, duabus proprie­
tatibus essentialibus sunt præditæ, nempe extensione et re­
sistentia.
V. Attractio molecularis, cohasio et affinitas. Sed insuper
corporum moleculæ, præter recensitas proprietates, habent
n se vim quamdam altractivam, quæ attractio molecularis
dicitur, et, ut videtur, ab universali attractione distincta est.
Attractio ista molecularis dicitur cohœsio, si consideretur in
moleculis integrantibus prout inter se uniuntur ad forman­
dum corpus simplex ; dicitur affinitas prout consideratur in
moleculis diversorum corporum simplicium ad formandum
corpus compositum.
VI. Caloricum. Quemadmodum autem moleculæ cohœsionc
uniuntur, ita calorico dissociantur. Unde major vel minor
adhœsio molecularum est in proportione cum prævalentia in
corpore vel cohœsionis vel calorici. Hinc distinctio corporum
in solida, liquida et aeriforma.
VII. Dualismos chimicus. Denique omne corpus composi­
tum inorganicum ex binis componentibus semper resultat,
quæ aut substantiæ simplices sunt, aut et ipsæ ex binis aliis

sunt pariter compositae. Lex ista (quam pati tamen excep­
tiones aliqui nunc tenent) dicitur lex dualismi chimici.
VIII. Critica systematis atomico-chimici. Hoc systema ato
mico-chimicum præ ceteris recentioribus exponitur et defen­
ditur a Patre Tongiorgi in sua Cosmología, Lib. I. Cap. 1.
Art. V, qui etiam addit : « His in rebus non a priori proce­
dendum est, sed a posteriori, per observationes et experi­
menta : quare totum negotium hoc physicum est. Physici
vero jam suo muneri abunde satisfecere, proposita alomismichimici hypothesi ; qua nulla alia seu firmior seu concinnior
excogitari posse videtur. » Hæc ultima verba nimis fidenter
a perdocto viro prolata esse mihi intime est persuasum.
IX. De triplici genere compositionis. Ad majorem clari­
tatem eorum quæ tum in hoc articulo tum in sequentibus
dicenda sunt, hic præmittimus doctrinam circa triplex genus
compositionis, ut traditur a S. Thoma, P. Ill, Qu. II, Art. I.
Prima compositio dicitur simpliciter accidentalis : altera di­
citur mixtio; tertia denique integralis vel substantialis.
Compositio accidentalis habetur, cum partes, ex quibus
subjectum aliquod componitur, integræ sunt substantiæ et
in compositione remanent in propria substantiali perfectione.
Ita ex multis lapidibus absque aliquo ordine adunatis per
solam compostionem fit acervus; ex lapidibus autem et li­
gnis secundum aliquem ordinem dispositis, et etiam ad ali­
quam figuram redactis fit domus. Patet quod in hac compo­
sitione lapides et ligna nihil in compositione amittunt de
propria integritate substantiali, et illud unum quod ex eadem
compositione resultat, est quid accidentale, seu unumyier
accidens et secundum quid (0. 13, VI), nempe aggregatio,
ut in acervo; vel figura et ordo, ut in domo.
Mixtio habetur cum partes, ex quibus subjectum aliquod
componitur, integræ sunt substantiæ, sicut supra dictum
est, attamen in compositione transmutantur, sicut cum ex
oxygenio et hydrogenio fit aqua, et sicut accidit in similibus
mixtis. In hujusmodi mixtionibus tria observantur : quorum
lm est, quod partes unitæ ad invicem transmutantur; —
2m quod subjectum compositum seu commixtum nulli miscibilium, ut ait (ib.) Sanctus Thomas, est idem specie; sicut
aqua non est idem specie neque cum hydrogenio neque cum
oxygenio; — 8m quod ut compositum commixtum habeatur,
necesse est ut inter componentia sit quædam proportio : sol­
vitur enim species unius per excessum alterius. Ilinc ut ha-

atar commixtio aquam producens, iieccsse est ut in deriuinalis proportionibus adhibeantur oxygenium et hydro­
nium.
Compositio denique integralis vel substantialis habetur,
:m partes, ex quibus subjectum compositum coalescit, non
int integræ substantiæ in seipsis, quamvis in unione non
rrmutcntur, sicut contingit in mixtione. Ita ex anima et
corpore iit homo, et similiter ex diversis membris unum
¡corpus constituitur. Patet ergo ad hanc unionem requiri ut
« duabus partibus, quæ sic uniuntur, alterutra saltem sit
substantia incompleta in ratione vel speciei vel substantia­
litatis (0. 27, III et IV), aut saltem non sit suppositum (0.29,
II : secus enim non compositio substantialis vel integralis,
sed accidentalis solummodo haberetur. — His prænotatis,
sit conclusio :
X. Atomismus chimicus non satisfacit quæstioni circa sub
stantialem corporum compositionem. Probatur. Hypothesis
a omismi chimici est incompleta tum in seipsa, tum in or­
dine ad corporasimjoZtcta, tum denique in ordine ad corpora
composita. Non igitur atomismus chimicus satisfacit quæstioni circa substantialem corporum compositionem. — Con­
sequentia est manifesta : probatur antecedens per partes.
Est incompleta in seipsa. Admitto in hac quæstione non a
priori sed a posteriori per observationes et experimenta esse
procedendum. Atqui non in observationibus et experimentis
est sistendum, sed per ipsa ad leges universales est assur­
gendum. Quo criterio? Illo nempe quo nos, chimici, omnes
denique homines utuntur, videlicet, proprietates diverste atVfte contrariae in rebus expertae, sunt via ad inferendum dirersum principium, seu oppositam ipsarum rerum naturam.
At omnibus consentientibus, etiam chimicis, diversæ imo
oppositæ insunt corporibus proprietates. Diversa igitur atque
opposita sunt ponenda principia ipsoruni corporum distinctira atque specificativa. Quænam et cujus naturæ sunt hujus­
modi principia intrinseca, circaquæ potissimum est quæstio
quam inpræsenti agitamus? Atomismus-chimicus non dicit,
ac proinde est hypothesis in seipsa incompleta.
Est incompleta quoad corpora simplicia. Quod argumen­
tum genericum urgetur quoad corpora simplicia. Hæc enim
habentur ut inter se distincta specifice, neque ullum solidum
argumentum hucusque allatum est ad probandam identita­
tem specificam in corporibus. Sicut ergo habent commune
Ziqltaba. Summa philosophica. — T. II.

Ü

principium in quo conveniunt, ita et principia habent diversa
per quæ ad invicem distinguuntur et specificantur. De qui­
bus tamen principiis nil habet atomismus chimicus. Adde
quod illa corpora simplicia activitate et extensione sunt
prædita, ut dictum est. Sed utriusque proprietatis estne
unum principium, vel principia diversa? Neque de his res­
pondet atomismus chimicus. Unde manca et imperfecta est
hypothesis, qua hoc systema nititur.
Est incompleta respectu corporum compositorum. Præmitto
me omnia amplecti quæ ab atomismo chimico rationabiliter
docentur : facta enim proferuntur, circaquæ nullum dubium
. admitti potest. Qua præmissa declaratione, sic arguo. Cor­
pora composita dupliciter considerari possunt : 1° Quatenus
in compositione componentia retinent easdem proprietates,
quas antea habebant, et talis compositio non est chimica,
sed potius dicenda est aggregatio substantiarum. De hac
aggregatione non loquimur, quia nulla de ipsa quæstio
existit. 2° Quatenus componentia non retinent in mixto pro­
prietates quas separata habent, ut oxygenium et hydroge­
nium in aqua quam componunt. Porro in hac combinatione
chimica oxygenii et hydrogenii (idem dicatur de ceteris)
advenit necne mutatio quædam substantialis in illis elemen­
tis? Respondent chimici hanc mutationem non dari, sed in
aqua proprietates oxygenii et hydrogenii neutralizan. Qua
ratione non datur? Quia nempe, inquiunt, sicut per synthe­
sini chimicam oxygenii et hydrogenii habetur aqua, ita per
chimicam analysim hujus aquæ habentur iterum oxygenium
et hydrogenium. Sed hæc ultima responsio, nisi fallor, spe­
ciem habet petitionis principii. Nam sicut quærimus, utrum
per synthesina chimicam fiat in elementis componentibus
aliqua mutatio substantialis : ita simul quærimus, utruin
ner chimicam analysim, juxta naturæ leges quas chimia
sequitur, iterum alia nova mutatio substantialis fiat in com­
posito. In hoc, meo judicio, stat nodus præsentis quæstionis,
quem hypothesis posita ab atomismo chimico non solvit.
XI. Nota. Quæstio de corporum principiis essentialibus non
physica sed metaphysica est. Censet pater Tongiorgi, cujus
verba retuli supra, n. VIII, totum negotium de corporum
substantiali compositione physicum esse. Quam quidem af­
firmationem vehementer nego, tenens cum Aristotele et S.
Thoma (Lib. I, Physicorum, in fine) officium illud præcipue
esse metaphysici • in quo etiam consentire videtur P. See-

i in suo Opere, de unitate virium naturalium. Et revera
ysici munus est observare phænomena, atque experimenta
itare, variare, multiplicare, etc. Quæ omnia libentissime
iplectitur metaphysicus. At sistendum ne est in factis illis
servatis a physico? Minime, ut jam supra dictum est. Sed
r facta assurgendum est ad explicandam naturam seu esitiam rei, quæ, ut notat rectissime S. Thomas, P. Ill, Qu.
XXXVI, Art. VII, inquantum hujusmodi, non est visibilis
ulo corporali, neque subjacet alicui sensui, sed nec etiam
lagittalioni, sed soli intellectui, cujus objectum est quod
iid est, cujus consideratio ad metaphysicum pertinet. Te■amus igitur quæ Physica observationibus et experimentis
adit; sed quæstionem de essentiis corporum metaphysice
dvamus, quia Physica, ut ex dictis constat, nonnisi limina
usdem quæstionis attingit.

CAPUT SECUNDUM
DE SYSTEMATE SCHOLASTICO CIRCA SUBSTANTIALEM

CORPORUM COMPOSITIONEM

Prologus. Reliquum est igitur ut ad quæstionem definienim, quæ est argumentum hujus Libri, systema scholasti—am expendatur. Postquam invaluit reformatio cartesiana,
doctrina scholastica a suis paruin æquis adversariis aut si­
lentio est prætermissa, aut derisorie exposita, aut calumniis
et injuriis lacessita. Id præcipue accidit doctrinæ de princi­
pis essentialibus corporum : quæ quidem esto sub quodam
adspectu (Cf. Append, in fine Volum. Ill) valorem demon­
strativum non attingat, ut ego teneo et candide fateor, ni­
hilominus pondere rationum non caret, imo illam etiam
ccsmologice exclusive spectatam existimo præ ceteris syste­
matibus longe majorem probabilitatem præ se ferre, ut in
hoc Capite ostendere aggredior. Ne autem claritas desit,
primo loco nonnulla scitu necessaria prænoto, deinde sys­
tema expono, illudque defendo, tertio loco dissero de mente
S. Thomæ, quarto denique dico de individuationis principio
in rebus materialibus, quod cum hoc systemate de princi­
piis essentialibus corporum connectitur.

ARTICULUS PRIMUS
(16)

Promotiones quœdam.
I. Generatio. In Ontologia definivimus mutationem, generice sumptam, transitum entis ab uno ad alterum modum essendi ; mutationemque substantialem diximus transitum sub­
jecti ab una ad aliam naturam (0. 25, I et III). Hæc mutatio
substantialis dicitur etiam simpliciter generatio.
II. Corruptio substantialis. In generatione ergo est subjec­
tum quod novum principium essendi, seu novam formam
substantialem sortitur generatione ipsa. At subjectum ipsum,
ante generationem, aliquam naturam habebat, seu aliquam
substantialem formam (0. 47, 111 et IV), quam amittit cum
per generationem novam acquirit : non enim subjectum duas
formas substantiales simul et sub eadem ratione habere potest,
sicut simul et sub eadem ratione non potest habere duas
naturas. Mutatio per quam subjectum formam substantialem
amittit, dicitur corruptio substantialis, et etiam simpliciter
corruptio.
III. Corollarium. Hinc sequitur quod generatio est mutatio
seu via ad formam substantialem, quæ ideo generationis est
terminus (0. 25, II) ; contra corruptio est mutatio, cujus ter­
minus est privatio (ibid.) formæ substantialis in subjecto
præexistentis. — Cum autem subjectum existere sine aliqua
forma non possit: secus enim existeret sine aliqua specifica
essentia, quæ est a forma; sequitur quod subjectum non
amittit per corruptionem formam primitivam, nisi quatenus
per generationem novam consequitur. Hinc illud Scholasti­
corum adagium : corruptio unius est generatio alterius.
IV. Subjectum et forma in composito. Subjectum illud quod
per corruptionem formam amittit, et per generationem formam
acquirit, dicitur materia prima ; et forma ipsa dicitur forma
substantialis : de quarum natura ontologica diximus in Onto­
logia (47 et 49). Compositum igitur substantiale intelligitur
ut quid resultans ex forma substantiali et materia prima ;
et consequenter in composito habetur unum esse utrique com­
mune, nulli autem separatim proprium; sicut unum estasse
ominis compositi ex anima et corpore, neque anima sola,

le corpus solum est homo. Attamen non eodem modo
iteria et forma se habent ad esse ipsius compositi : nam
s illud convenit formæ ut principio specificativo compoconvenit materiæ ut subjecto specificato, in quo forma
existit. Ad rem S. Thomas in II Contra Gentiles, Cap.
VIII, n. 2 : Ad rationem formæ substantialis « duo, in­
iit, requiruntur ; quorum unum est, ut forma sit principium
¿endi substantialiter ei cujus est forma : principium au­
tem dico non effectivum sed formale (0. 47, II), quo aliquid
est et denominatur ens. Unde sequitur aliud, scilicet quod
forma et materia conveniant in uno esse (quod non contingit
de principio eflectivo cum eo cui dat esse); et hoc esse est in
quo subsistit substantia composita, quæ est una secundum
esse ex materia et forma constans ». (Cf. I, de Generatione
et corruptione, lib. I, lect. V, n. 5, Ed. L.)
V. Actio et extensio. Verissimum est illud adagium : Ope­
rari sequitur esse ; unde aliud : Ejus est agere cujus est esse.
— Esse autem, ut supra diximus, est compositi ; compositi
igitur proprie est agere. Attamen cum forma sit principium
essendi, forma ipsa dicenda est principium radicale agendi
incomposito. Sed præter actionem, in compositis corporeis
est extensio, quæ divisibilitatem importat; actio autem uni­
tatem atque ideo indivisionem agentis essentialiter exigit.
Xon igitur a forma esse potest principium quantitatis seu
extensionis incomposito corporeo, sed est a materia, ut plu­
ries in præcedenti Capite notavimus. — Merito igitur scribit
S. Thomas in IV Sententiarum, Dist. XII, Qu. I, Artic. II, ad
qu. V : « Agere non est nisi rei subsistentis; et ideo neque
materia agit neque forma, sed compositum : quod tamen non
agit ratione materiæ, sed ratione formæ, quæ est actus (Aoe
etiam nomine forma designatur) et actionis principium...
Quantitas se tenet ex parte materiæ. »
Hæc omnia ontologice considerata vix ac ne vix quidem
aliquam patiuntur difficultatem. Hestat ut determinetur
utrum physice etiam veriflcenlur.

AKT1CULUS SECUNDUS

(17)
Systema scholasticum.
I. Principia. Scholasticorum principium est, nullum corpus,
ac nullam materiæ partem de novo creari : quod sane prin­
cipium inconcussum est, et communiter admissum. — Alte­
rum principium est, tales mutationes in corporibus dari, ut
per ipsas corpora novas proprietates manifestent. Proprie­
tates vero rei sunt nobis a posteriori via ad determinandam
intrinsecam rei ipsius naturam, sicut naturam rationalem ex
proprietatibus quas manifestat tuto deprehendimus. Ergo,
inferebant Scholastici, si post eorum mutationem, corpora
diversas atque oppositas proprietates manifestant, certum
signum est mutationes illas esse substantiales, per corruptio­
nem scilicet et generationem (16,1 et II). Hoc argumento plu­
ries in superiori Capite usi sumus contra opposita systemata
adversariorum neque ipse atomismos habet aliquid per
quod rationabiliter istud principium debilitet.
II. Scholasticorum argumentatio. Quibus præjactis prin­
cipiis, sic argumentantur Scholastici. Mutatio substantialis
ontologice considerata essentialiter requirit suijec/um aliquod
quod aliter se habeat postea quam antea, seu quod mutatione
ipsa amittat unam formam substantialem et aliam acquirat,
ipsum autem in se consideratum nullam formam habeat,
sed sit mera potentia passiva, seu merum receptivum forma­
rum (0. 8, III). Hoc principium negari non potest, ut proba­
vimus in Ontologia (25, II et seqq.) : secus enim non muta­
tiones haberentur, sed creationes {ibid.). Atqui, ut supra
dictum est (n. I), physice dantur in rebus corporeis hujus­
modi mutationes substantiales, seu corruptiones et genera­
tiones. Ergo non solum ontologice, sed physice etiam dantur
in rerum natura corporearum subjectum physicum et reale
(quod dicitur materia prima, — Artic, præc., n. IV), et phy­
sica atque realis forma substantialis : quibus tanquam prin­
cipiis inter se distinctis sed unitis, realiter componitur et
constituitur substantialiter omne corpus. — Hoc argumentum
estmetaphysicæ evidentiœ pro veritate systematis scholastici,
supposita tamen reali atque substantiali mutatione in rebus

corporeis. Quia vero hæc substantialis mutatio in corporibus,
etsi certissima non sit, maximam tamen habet probabilitatem
quæ satis est viro prudenti in rebus tam obscuris; ideo in
prologo ad hoc Caput diximus systema scholasticum præ
aliis systematibus longe probabilius esse (Cf. Append, in fine
III volum.).
III. Nota I. Solvitur difficultas. Dari in rebus corporeis
generationes omnes admittunt, sed non in sensu mutationis
tubslantialis a nobis usurpato. Atomismos chimicus sic ar­
guit : Generatio non aliud est quam aggregatio molecularum
constituentium vi affinitatis, qua ita arcte inter se uniuntur
etcohærent, ut novum essendi modum acquirant, non amissa
tamen propria natura, sed occultatis singularibus proprieta­
tibus. Ita Eranciscus llegnani in suis Elementis physicœ uni­
versalis, P. Il, Sect. I, Cap. Ill, Artic. Ill, n. 56, Schol. 3 :
qui addit generationem ita concorditer intelligi a modernis
physicis et metaphysicis.
fíesp. Supra jam admonui physici non esse officium solvere
quæstionem de corporum substantiali compositione, sed metaphysici (15, XI), nec evitari petitionis principium quoties
hac in re atomismus chimicus extra propriem campum
excurrit. Quod quidem peculiariter probavi quoad ea quæ
Kegnani hic asserit, videlicet moléculas nonnisi novum mo­
dum essendi acquirere, non amissa propria natura, sed oc­
cultatis singularibus proprietatibus (15, X). — Deinde novus
iste modus essendi est quid mere accidentale moleculis illis
constituentibus ; qua ergo ratione in composito per modum
essendi accidentalem alias moleculæ illæ proprietates mani­
festant ? qua ratione modus essendi potest occultare essen­
tiales proprietates ? et proprietates novæ compositi unde
sunt? En dubia quæ movet et non solvit atomismus chimi­
cus, et quæ tamen solvere deberet.
VI. Nota II. De formis substantialibus juxta Gerdilium.
« Dari hujusmodi formas, inquit Gerdilius, Ontologia, Tractat.
de Causis, Qu. II, Cap. II, ei dubium esse non potest, qui
noverit plures esse substantias in hac rerum universitate
specie inter se discrepantes. Nequeunt autem illæ substantiæ
in tali substantiæ specie constitui, nisi per aliquam formam
substantialem sibi peculiarem, ut consentiunt omnes philo­
sophi. » Hoc ipso argumento et nos usi sumus ad probandam
existentiam formarum substantialium. « Sed maxima diffi­
cultas manet, prosequituT eminentissimus Auctor, ubi dell-

niendum est quid sit forma substantialis. » Ad quam solven­
dam difficultatem substantias mundanas dividit ipse in vi­
ventes et vitæ expertes : qua divisione rectissime inducta,
Io concludit, in homine præter certam quamdam partium
ex quibus constat conformationem, admittendam essealiatn
formam substantialem a corpore reapse distinctam, quæ est
mens seu anima rationalis. Quam conclusionem cum ratio­
nibus demonstraverit, addit : « Hæc veritas Conciliorum et
summorum Pontificum decretis fuit ita definita, ut nullus
dubitandi [locus supersit. ■> — 2° Quoad belluas et plantas,
quæ sunt infra homines reJiquæ species viventium, propter
allatas rationes pronuntiandum videtur, inquit, præter cer­
tam partium conformationem, id quod eas constituit in esse
viventis, quodque anima sensitiva et vegetativa nuncupa­
tur, esse illarum formam substantialem. — 3° Quoad alias
vero substantias vitæ omnino expertes, formam substan­
tialem non aliud esse contendit quam certam atomorum
dispositionem et conformationem, quæ pro sua diversitate
diversas constituit corporum species; nempe Gerdilius atomismum profitetur quem supra confutavimus; at prudentiori
consilio in viventibus saltem formas substantiales defendit.
V. Nota III. De materia prima juxta Scholasticos. Placet
notionem materiæ primee declarare verbis præcilati Gerdilii,
viri haud certe suspecti. Hæe igitur habet in Op. et loc. cit.
Cap. I, de Causa materiali : « Causæ materialis nomine in
telligunt omnes philosophi materiam primam, cujus natu­
ram ex duplici definitione quam protulit Aristoteles aliqua­
tenus expiscari licebit. Primo itaque Lib. VI Melaphysicorum, Cap. Ill, materiam primam definit : id quod neque est
quid, neque quantum, neque quale, neque aliquid eorum qui­
bus ens determinatur. » — Non est quid (L, 6, III), scu non
est substantialis essentia completa, quia est pars quæ simul
cum forma constituit essentiam compositi substantialis et de­
terminati. Non est quale vel quantum vel aliud ex generibus
accidentium (L. 6, V), quia materia prima, utpote pars sub­
stantialis compositi, accidens esse nullatenus potest. « Ex
quo intelligitur, prosequitur Gerdilius, materiam primam
non esse aliquod ens sensibile et determinatum, qualia sunt
entia illa, quæ in prædicamentis collocantur, sed potius esse
commune quoddam subjectum formis omnibus recipiendis
idoneum : idque clarius tradit Aristoteles allera definitione
quam exhibet Lib. I. Cap. IX. Physicor. : Materia est pri-

ium subjectum uniuscujuscumque, ex quo insito et remanente
t aliquod totum per se, non per accidens ; et in quod ultiwm, si quid intererit, abit sive resolvitur. In hac definiione materia dicitur primum subjectum uniuscujuscumque,
[uia materia prima non filex aliquo subjecto priore. Deinde
«nitur ex quo insito et permanente fit aliquod totum perse et
ton per accidens, quia ex unione materiae et fbrmæ censur­
ât aliquod totum physicum et per se, cujus nempe partes
x instituto naturæ ordinantur ad componendum totum
■niusnaturæ, non vero totum per accidens et multiplicis na­
turæ, cujus nimirum partes non per se et ex instituto na­
tura, sed per accidens tantum conjunguntur, quemadmo­
dum patet in acervo lapidum. Tandem additur, et in quod
ultimum, si quid intererit, abit, nam cum mixtum aliquod
corrumpitur, seu partes ejus a se invicem solvuntur, tum in
materiam primam redit, » Hæc de notione materice primee
satis dilucide a doctissimo Gerdilio dicta sunt ; at nescio qua
ductus ratione postea addat, materiæ primæ definitionem
aristotelicam optime convenire vel atomis Gassendi vel tri­
plici elemento Cartesii : cum manifesto constet hujusmodi
¿'.ornos esse quid in se determinatum et in entitate com­
pletum ; quod de materia prima affirmari non posse Gerdi­
lius ipse in supradictis explicationibus fatetur.
VI. Nota IV. Eductio formarum e potentia materiæ. Sæpe
apud Scholasticos occurrit assertum formas corporeas educi
de potentia materiæ : quam quidem affirmationem, ne mys­
terium ridiculum videatur, explicare non pigebit. — Actum
extrahi de potentia materiæ nihil aliud est quam aliquid fieri
actu quod prius erat in potentia. Hæc non minus vere quam
profunde S. Thomas, P. I, Qu. XC, Artic. II, ad 2. Quæ sancti
Doctoris verba ut declaremus, notamus quod sicut facere sup­
ponit potentiam faciendi, ita/iert subaudit potentiam Ciendi.
Porro hæc fiendi potentia aut est simpliciter ontologica, et
est mera non repugnantia ad existendum ; aut contra consi­
deratur in subjecto aliquo reali, et est capacitas consequendi
illud ad quod dicitur subjectum esse in potentia, potentia
quidem passiva (0. 8, III). — De prima potentialitate in
præsenti non loquimur. Secunda vero potenlialitas concrete
accepta est subjectum ipsum quod subesi actioni agentis,
et quod ideo ab agente creato præsupponitur, ut principium
materiale coadjuvans et recipiens ejus actionem. Et hoc est
; racise quod intclligilur per educi de potentia materiæ. Ma-

74

COSMOLOGIA. LIB. H. DE SYSTEMATE SCHOLASTICO CIRCA.

teria prima est subjeclumpotois suscipere successive formas
substantiales diversas; causæ vero creatæ atque dissémi­
nât® in natura corporea continue corrumpunt ; quibus cor­
ruptionibus substernitur materia prima, nempe subjectum
potens suscipere successive formas quæ vi activa illarum
causarum inferuntur.
Qui alia plura cupit in hac quæstione, adeat nostrum Goudin Physic., P. I, Disp. I, Qu. II : Omnia enim persequi quæ
fusiori calamo scribit egregius iste Auctor de doctrina scho­
lastica circa nostrum argumentum, longum esset, inutile,
et etiam, ut candide latear, fastidiosum. Necessaria scitu,
ut existimo, satis in superiori et præsenti articulo perstrinxi.
ARTICULUS TERTIUS
(18)

De mente S. Thomæ quoad realem distinctionem inter
materiam primam et formam substantialem.
I. Quæstio. « Si a systemate (peripatetico') cujus hactenus
analysim instituimus,demas distinctionem realem inter duas
partes substantiæ, materiam et formam, atque cetera idcirco
quæ illam distinctionem consequuntur, vix habes quod ineo
reprehendas, aut non probes. In hoc porro dicimus sitam
esse vim hujus systematis, nam eo ablato, non amplius sibi
constat, nec differt a ceteris. Quæstio itaque fieri potest an
veteres et nominatim S. Thomas distinctionem hanc realem
admiserint. Non ii profecto sumus qui absque hæsitatione
negare velimus fuisse a S. Thoma admissam illam distinc­
tionem realem materiam inter et formam, quod satis com­
muniter tenetur; quamvis non id prima vice contingeret ut
quod per plura sæcula a pluribus tanquam certum Thomæ
dogma retentum est, deinceps facillimo negotio demonstra­
tum sit esse a Thomæ doctrina alienissimum. » — Hæc cla­
rissimus P. Palmieri in sua Cosmología. Cap. II, Thés. XXP.
II. Prænotamen. Libenter concedimus in systemate peri­
patetico compositionis substantialis corporis pro principio
et fundamento haberi realem distinctionem inter materiam
primam et formam substantialem, quæ ut partes substan­
tiales essentiæ corporeæ habentur. Al quæ Auctor addit de
mente S. Thomæ,etiam dubitando, admittere nullatenus pos-

■unus. Certissima est Angelici in hac quæstione mens, et
tertissima semper fuit per tot sæcula principibus doctoribus
Ih solum e schola thomistica, sed etiatn ex extraneis.
Beque consentire possumus ipsimet Auctori affirmanti per
Ibtra sæcula a pluribus tanquam certum S. Thomæ dogma
retentum esse, quod deinceps facillimo negotio deprehensum
«ii esse a S. Thoma alienissimum. Nam si hujusmodi verba
Intelligantur de partiali consensu interpretum S. Thomæ,
ea admitto; at vehementer nego si agatur de unanimi et
¡constanti interpretum consensu, ut in hac quæstione accidit.
Velim ut eruditus Palmieri uno vel altero facto confirmaret
dogma aliquod ut certum S. Thomæ ab omnibus interpretibus
constanter fuisse retentum, quod postea facillimo negotio
demonstratum fuit a S. Thoma alienissimum. — Sed ad rem
veniamus.
HI. S. Thomas indubie docet realem distinctionem inter
materiam primam et formam substantialem, quas habet ut
duas partes substantiæ. — Quia hæc propositio de facto est,
nonnisi factis probari potest.
In octavo libro Melaphysicorum, Cap. 1, Aristoteles « post­
quam determinavit... in septimo (libro) de substantia modo
logico, considerando scilicet definitionem et partes defini­
tionis et alia hujusmodi, quæ secundum rationem conside­
rantur; in hoc libro VIII intendit dé sensibilibus substantiis
determinare per propria principia, applicando ea quæ supe­
rius inquisita sunt logice ad substantias illas ». — Hæc
S. Thomas ib., Leet. I, Ed. P. fol. 109, col. 1. — Intelligit
lector ex seipso hic ex professo et directe quæstionem esse
de principiis substantialibus corporum nan logicis vel metaphysicis, sed physicis. Hujusmodi principia sunt materia
prima et forma substantialis, quarum utramque Aristoteles
dicit esse substantiam, diversam tamen a composito. « Scien­
dum est, inquit, quod materia aliter dicitur substantia, et
aliter forma, et aliter compositum. Materia enim dicitur sub­
stantia, non quasi ens aliquod actu existens in se conside­
rata, sed quasi in potentia ut sit aliquid actu, hæc dicitur
esse hoc aliquid. — Forma vero quæ et ratio nominatur,
quia ex ipsa sumitur ratio speciei, dicitur substantia, quasi
ens aliquod actu, et quasi ens separabile, secundum ra­
tionem a materia, licet non secundum rem. — Compositum
vero ex his dicitur esse substantia, quasi... separatim per se
existere potens in rerum natura ; et ejus solius est generatio

ct corruptio. Neque enim forma, neque materia generatur
aut corrumpitur, nisi per accidens. » — Si igitur materia
prima est substantia, ct forma pariter est substantia ; prima
quidem quasi in potentia passiva ut sit ens inactu (0.8,111),
altera vero quasi ens in actu ; plane non video quomodo du­
bium sit in sententia S. Thomæ materiam primam non realiter sed ratione solummodo a forma substantiali differre.
Præterea in Summa Theologica, P. I, Qu. Ill, Artic. Il,
ad 3, hanc inter materiam et formam statuit differentiam,
quæ si realis non sit, est omnino inintelligibilis et absurda
« Formæ (substantiales') quæ sunt receptibiles in materia,
individuantur per materiam, quæ non potest esse in alio,
cum sit primum subjectum substans; forma vero quantum
est de se, nisi aliquid aliud impediat, recipi potest a pluri­
bus. » — Similia passim occurrunt in eodem Opere, in
Summa Contra Gentiles, in Quaestionibus disputatis, in
Commentariis super Libros Sententiarum, etc.
Denique, ne nimius sim in citationibus, exscribo quæ dis­
serit S. Thomas in Opusculo de Principiis naturae ad fra­
trem Sylvestrum. < Materia per se differt a forma et priva­
tione secundum rationem (id est rationem definitivam, seu
definitionem). Materia enim est id in quo intelligitur forma
et privatio, sicut in cupro intelligitur forma et inliguratum :
quandoque tamen maferia denominatur cum privatione,
quandoque sine privatione, sicut æs cum fit materia idoli
non importat privationem, quia ex hoc quod dico æs. non
intelligitur indispositum, sive infiguratum : sed farina cum
sit materia respectu panis importat in se privationem formæ
panis, quia ex hoc quod dico farina, significatur indispositio, sive inordinatio opposita format panis. Et quia in
generatione materia sive subjectum permanet, privatio vero
non, nec compositum ex materia et privatione, ideo mate­
ria quæ non importat privationem, est permanens, quæ
autem importat, est transiens.
« Et est sciendum, quod quædam materia habet compo­
sitionem formæ sicut æs, cum sit materia respectu idoli,
ipsum tamen æsest compositum ex materia et forma, ct ideo
æs non dicitur materia prima, quia habet formam. Illa
autem materia quæ intelligitur sine qualibet forma et pri­
vatione, sed est subjecta formæ et privationi, dicitur ma­
teria prima propter hoc, quod ante ipsam non est materia
alia, et hæc etiam dicitur yle, hoc est chaos, vel confusio,

græce. El quia omnis diffinitio et omnis cognitio est per for­
mam, ideo materia prima non potest per se diffiniri, nec co­
gnosci, sed per comparationem ad formam, ut dicatur quod
illud est materia prima, quod hoc modo se habet ad omnes
formas et privationes, sicut æs ad idolum et inflguratum : et
hæc dicitur simpliciter prima. Potest etiam aliquid dici ma­
teria prima respectu alicujus generis, sicut aqua respectu
liquabilium, quæ tamen non est prima simpliciter, quia
est composita ex materia et forma, unde habet materiam
priorem.
< Et sciendum est quod materia prima, et etiam forma
non generatur neque corrumpitur, quia omnisgeneratio est
ex aliquo ad aliquid. Id autem ex quo est generatio, est ma­
teria: id autem ad quod est generatio est forma. Si ergo
materia et forma generarentur, materiæ esset materia, et
formæ esset forma, et sic in infinitum : unde generatio non
est nisi compositi proprie loquendo.
« Sciendum est etiam quod materia prima dicitur una
numéro in omnibus, sed unum numero diciturduobus modis,
scilicet quod habet unam formam determinatam in numero,
sicut Socrates : et hoc modo materia prima non dicitur una
numero, cum in se non habeat aliquam formam. Dicitur
etiam aliquid unum numero, quia est sine dispositionibus
quæ faciunt differre secundum numerum, et hoc modo
dicitur materia prima unum numero, quia intelligitur sine
omnibus dispositionibus, quæ faciunt differre numero, vel
a quibus est differentia in numero.
« Sciendum etiam quod licet materia prima non habeat
in sua ratione aliquam formam vel privationem, sicut in ra­
tione æris non est figuratum, vel iniiguratum, materia tamen
nunquam denudatur a forma et privatione. Quandoque enim
est sub una forma, quandoque sub alia, per se autem nun­
quam potest osse : quia cum in ratione sua non habeat ali­
quam formam, non potest esse in actu, cum esse actu non
sit nisi a forma, sed est solum in polentia, et ideo quidquid
est in actu, non potest dici materia prima.
« Ex dictis ergo patet tria esse principia naturæ, scilicet
materiam, formam et privationem : sed non sunt hæc suf­
ficientia ad generationem. Quod enim est in potentia, non
potest se reducere ad actum, sicut cuprum, quod est in po­
tentia ad idolum, non facit se idolum, sed indiget operante
ad hoc quod forma idoli exeat de potentia in actum. Forma

etiam non potest se extrahere de potentia in actum, et
loquor de forma generati, quam dicimus esse terminum ge­
nerationis. Forma enim non est nisi in facto esse, quodautem operatur est in fieri, dum res fit. Oportet ergo præter
materiam et formam aliquid principium esse quod agat, et
hoc dicitur causa efficiens, vel movens, vel agens, vel unde
est principium motus. » — Hucusque S. Thomas.
IV. Nota. Solvuntur difficultates. Hæc mihi manifesta
sunt, et talia ut de mente S. Thomæ dubitari minime pos­
sit; attamen audiendus est clarissimus Adversarius.
Objectio prima. «Advertimus : Io distinctionem realem inter
materiam et formam corporalem, quæ proinde sint tantum
partes substantiæ, nulla ratione suaderi posse, ac manifeste
pugnare, si rite stiperius sumus argumentati, cum certis
principiis rationis ; ipsumque S. Thomam docuisse distinc­
tionem entis in substantiam et accidens esse adæquatam.
Atqui probabile ne est doctrinam hujusmodi quæ manifeste
pugnet cum ratione, ab Angelico Doctore fuisse propugna­
tam ?» — Loc. sup. cit.
Resp. Quæ contra systema scholasticum urget Auctor,
Thesi XX, P. II, minime demonstrant, meo saltem judicio,
illud systema manifeste pugnare cum certis principiis ra­
tionis, sed solummodo ab ipsomet egregio nostro adversario
non fuisse plane perceptum. Etenim S. Thomas, et cum
ipso Scholastici, sic dicebant formam et materiam esse partes
substantiæ corporeæ, ut utraque tamen haberetur ab ipsis
ut substantia quædam, sed incompleta tum in ratione spe­
ciei, tum in ratione substantialitatis (0. 27, III et IV), ut ex
verbis supra relatis S. Thomæ ex VIII Metaphysicorum ma­
nifestum est. Hanc distinctionem quia non animadvertit
Palmieri, repugnantiam manifestam concludit ubi repu­
gnantia nulla est : siquidem nedum non repugnat, sed ab­
solute est admittenda distinctio substantiarum in completas
et in incompletas. — Exinde etiam patet, adæquatam utique
a S. Thoma haberi divisionem supremam entis in substan­
tiam et accidens, quin tamen id impediat quominus substan­
tia subdividatur in incompletam et in completam, et inter
substantias incompletas recenseantur materia et forma.
Objectio altera. Unum ex principiis D. Thomæ est Formam
non fieri, sed fleri totum. Hocautem principium clarissimum
est et certissimum, si forma non distinguitur realitcr a ma-

teria et est ejus modus : at si realem distinctionem statuis,
vix intelligi potest.

Resp. Nego minorem. Auctor citatus ut suum probet asser­
tum, sese remittit ad ea quæ docet in Ontologia, Cap. II de
Accidente, IV, 4°, ubi super illud dictum, Accidens non fit,
sed per ipsum fit subjectum tale, animadvertit quod * si acci­
dens est ens distinctum a substantia, utrumque oportet esse
nimirum et ipsum fieri, et per ipsum fieri subjectum tale >.
Ad hæc respondeo accidens fieri revera sed eo modo quo ha­
bet esse ; non habet autem proprie esse in se, sed in altero
subsistit. Non igitur accidens potest per se proprie fieri, sed
fit in alio. Quæ omnia docet S. Thomas, P. I, Qu. XLV, Ar­
tic. IV, quem citat præcise Adversarius. Ibi quærit Angeli­
cus : utrum creari sit proprium compositorum et subsistentium,
et respondet : « Creari est quoddam fieri ut dictum est {Ar­
tic. prœced.). Fieri autem ordinatur ad esse rei. Unde illis
proprie convenit fieri et creari, quibus convenit esse. Quod
quidem convenit proprie subsistentibus, sive sint simplicia,
sicut substantiæ separatæ, sive sint composita, sicut substan­
tiæ materiales. {Quæ si revera sunt composites physice in ra­
tione substantialitatis, revera habent partes hoc est materiam
et formam, inter se realiler distinctas.) Illi enim proprie con­
venit esse quod habet esse, et quod est subsistens insuo esse.
Eormæ autem et accidentia, et alia hujusmodi, non dicuntur
entia quasi ipsa sint {subsistentia), sed quia eis aliquid est;
ut albedo ea ratione dicitur ens, quia ea subjectum est
album. Unde secundum Philosophum, accidens magisproprie
dicitur entis quam ens. Sicut igitur accidentia et formæ et
hujusmodi quæ non subsistunt, magis sunt coëxistentia quam
entia; ita magis debent dici concreata quam creata. Pro­
prie vero creata sunt subsistentia. » — Comparat ergo in
hoc articulo S. Thomas formam non subsistentem et acci­
dens : quæ comparatio inutilis prorsus foret, si forma esset
modus materiae, seu accidens. — Præterea sicut ex eo quod
accidens non fit, sed fit subjectum, non sequitur quod ne­
que per se neque juxta S. Thomain accidens realiter non
distinguatur a subjecto, ita non sequitur ullo modo quod si
forma non subsistens non fit sed fit compositum, forma non
realiter distinguatur a materia.
Objectio tertia. Alterum principiumS.Thomæest: Formam
educi de potentiamateriæ. Atqui et hoc secundum principium

intelligi vix potest statuta distinctione rcali inter materiam
et formam. — Ib.
Resp. Iterum nego minorem, nec in thesi præcedenti (XX)
ad quam sese remittit Auctor est, meo judicio, aliquid quo
minor ista probetur. Legantur ea quæ supra transcripsi ex
Opusculo, de Principiis naturæ.
Objectio quarta. Tertium principium S. Thomæest : mate­
riam non posse esse sine ulla forma : quod quidem « nulla
prorsus ratione suaderi potest, statuta ea distinctione reali.
Quaecumque enim res quæ est ab alia distincta, habet entitatem propriam distinctam ab aliis ; hujusmodi vero res, etsi
naruraliter dependeat ab alio quoad existendum, potest a
Deo conservari sine illo, ut manifestum est in accidentibus
eucharisticis ». — Ib.
Resp. Ut egregius adversarius sibi persuadeat per hanc
suam tertiam rationem non probari id quod suscipit proban­
dum, animadverto a S. Thoma, P. I, Qu. LXVI, Art. I, eamdem sibi proponi objectionem solvendam. « Materia, inquit
adversarius S. Thomæ, potior est accidente : quia materia
est pars substantias. Sed Deus potest facere quod accidenssit
sine subjecto, ul patet in Sacramento altaris. Ergo potuit fa­
cere quod materia esset sine forma. » — En responsio Ange­
lici : « Ad tertium dicendum quod accidens cum sit forma,
est actus quidam; materia autem secundum id quod est, est
ens in potentia. Unde magis repugnat esse in actu materiæ
sine forma, quam accidenti sine subjecto. » —Cf. etiam cor­
pus ejusdem Articuli. — Sed praeterea Auctor citatus con­
fundit substantias incompletas in ratione substantialitatis;
ut sunt materia prima et forma non subsistens, et substan­
tias completas. Hinc æquivocatio qua laborat universa argu­
mentatio sua contra materiam primam et formas substan­
tiales Scholasticorum.
Objectio quinta. Quartum principium S. Thomæ est : « For­
mam induci actione physica, quæ in motuestsita, formam­
que inductam esse terminum motus alteralionis. Ita docet
Opuse, de Natura materiæ, C. I ». Porro hoc« quartum prin­
cipium excludit productionem novæ realitatis, quæ sitforma
substantialis ; nam motu non gignitur ulla realitas, sed mo­
dus tantum subjecti quod alio modo disponitur : scilicet im­
mediate producitur motus, cujus quies vel terminus esse
nequit nisi modus se habendi subjecti motus ».
Resp. Opusculum citatum de Natura materiæ est inter Opus-

cula dubia S. Thomæ. Sed dolendum est quod Auctor non
animadvertit quæ in eodem capite primo leguntur : « Forma
autem substantialis omnem quantitatem præcedit ; actio au­
tem generantis in productione formæ substantialis est alteratio, cujus terminus est spoliatio materiæ a forma priori, et
inductio novæ formæ ; et sic corruptio unius est generatio
alterius. Quoniam ergo alleratio est actio physica, actio au­
tem physica per instrumentum corporeum perficitur, ut dic­
tum est, et omnis talis actio per motum exercetur ; ideo
alteratio cujus terminus est generatio, requirit subjectum actu
existens ut mobile grave vel leve : alteratio autem motus
est. « (Ed. P. fol. 209.) En quo sensu dicitur formam induci
actione physica, quæ in motu sita est: qui sensus nihil Adver­
sario nostro suffragatur, sed aperte contradicit.
Videat ergo egregius noster Adversarius impossibile esse
in hac quaestione dubitare de mente S. Thomæ. Sequatur
igitur sententiam contrariam S. Thomæ, si illi magis arrideat:
nam libertas opinandi in his quæ sunt opinabilia laudabilis
est : sed quæ Auctores indubie docent, ipsis indubie tribuenda
sunt. — De systemate Scholastico, deque S. Thomæ doc­
trina quoad materiam et formam videsis opusculum, post pri­
mam et alleram editionem Sumraæ Philosophic», a nobis
editum : De mente Concilii Viennensis, etc.
ARTICULUS QUARTUS
(19)
De principio vndividualionis.

I. Quæstio. Egimus in Ontologia (13 et 14) de unitate et de
multitudine. Hanc autem unitatem simul et multitudinem
existere in rerum natura, unusquisque per se videt : existit
enim individuum, existit multitudo individuorum. Sed nota
quod quædam ita sunt multa, ut tamen in aliqua unitate
conveniant ; sicut multa sunt individua humana, et tamen
conveniunt in una natura humana, quam universalem esse
et in illis omnibus realiter existere probavimus (0. 6.111).
Unde dicimus humana individua differre ab invicem numero,
non autem differre specie. Quo posito, quærimus undenam
in rebus distinctio pure numérica 1
II. Prænotamen primum. Substanti» trifariam dividuntur;
ZintiAMA. Summa philosophica.

aliæ enim carent omni materia, ut Deus, angeli ; aliæ vero
in se materia carent, sed materiæ uniri possunt, ut animæ
humanæ ; aliæ denique sunt quarum essentia habet mate­
riam conjunctam, ut homo compositus ex anima et corpore,
brutum, resque omnes corporeæ. De primis substantiis
quæstio nulla est : cum enim in ipsis non sit nisi forma sim­
plex, non aliunde potest desumi unitas numerica, qua ab
aliis distinguantur, quam ab ipsamet forma, quia præter for­
mam non habent aliud reale principium sibi adnexum.
III. Prænotamen alterum. Igitur tota quæstio est de rebus
quæ materiam habent adnexam in propria natura.Sed animad­
verte in hujuscemodi rebus intelligi duo distincta principia,
scilicet principium per quod in natura specifica conveniunt,
et principium per quod solum numerice differunt : nam si
conveniunt in specie et differunt solo numero, necesse est ut
utrumque principium in ipsis reperiatur.
IV. Principium individuationis, seu unitatis pure numericæ recte statui potest materia quoad res quæ forma et ma­
teria constant. Ad hanc conclusionen probandam tria expen­
dam : lm individuum in genere ; 2“ individuum quod est
homo ; 3m individuum quod est substantia quæcumque ho­
mine inferior.
Individuum in genere. Existentia rerum essentias non mu­
tat, et ideoessentiæ ut essentiæ tales sunt in ordine existentiæ quales in ordine possibilitatis : undequæstionem de prin­
cipio individuationis pure numerics non solvunt qui illud
principium dicunt realem existentiam, siquidem sicut indivi­
dua dantur realia solo numero distincta, ita et possibilia in­
dividua solo numero distincta concipiuntur. Age : indivi­
duum habet realiter elementum specificum, per quod cum
aliis individuis ejusdem speciei convenit, et quod nos formam
vocamus ; sed insuper individuum differt numero ab eisdem
individuis. Undenam hujusmodi distinctio ? Procul dubio vel
a forma ipsa, vel ab alio principio intrinseco et reali, quia
realis et intrinseca est distinctio. Atqui non a forma ipsa,
quia est elementum unitatis specific®, et consequenter indistinctionis. Ergo ab alio principio. Sed quæstio nostr¿
versatur circa res constantes ex materia affecta determinata
quantitate et elemento actuali perquod res ipsæ habent uni­
tatem cum ceteris ejusdem speciei. Igitur si non ab hoc elemedo specifico desumitur individuatio et distinctio pure

numérica, sequitur quod proveniat ex elemento materiali
per quantitatem determinatam definito.
Individuum quod est homo. Quæ ratiocinatio clarius etiam
elucescit si ad individuum humanum attendamus. Sicut
homo in sua essentia constat ex anima et corpore, ita homo
individuus constat in sua essentia individuali ex hac anima
et ex hoc corpore. Corpus autem humanum speciem sortitur
ab anima, quia corpus nostrum non dicitur humanum
nisi quia animæ humanæ est unitum. Atqui corpus quid animæ confert ? Videamus. Anima sive abstracte sive concrete
sumatur non est homo, non est hic homo. At anima dat esse
humanum quo habetur homo, quo habetur hic homo. Si igi­
tur anima ex se præcise constituit unitatem et distinctionem
numericam hujus hominis, sicut constituit unitatem speci­
ficam ; sequitur quod esse individuum completum hujus
hominis sit esse individuum completum ipsius animæ,
et consequenter quod corpus in homine nonnisi accidens
sit ipsius individui : nempe revera haberentur in hac hypothesi duo vera et realia individua, anima scilicet et
corpus, et duæ personalitates, seu una persona et unum
suppositum (0. 29, II). Quod est absurdum. Igitur dicen­
dum est quod in homine principium specificationis sit
anima rationalis et quod principium individuationis sit a
materia quæ est alterum elementum essentiale hominis. In
hoc autem differt individuum abstracte sumptum ab indivi­
duo concrete accepto, quod primum dicit corpus sed non
quale, alterum vero dicit corpus et quale, hoc est definitum
determinata seu signata quantitate. Hæc igitur materia sfqnata est principium unitatis et distinctionis pure mumericæ.
Alia individua materialia. Sumatur exemplum ab aliqua
re corporea, puta auro A. In hoc toto quantitative habetur
unica essentia specifica, nempe auri, et habetur etiam
unitas numérica. Si autem totum istud dividatur, habetur eo
ipso multiplicatio numérica, sed nullo modo multiplicatio spe­
cifica, quia quælibet pars auri est aurum sicut et totum. Sed
præfata divisio non habetur nisi ratione determinatæ quan­
titatis, quæ est in auro. Nonnisi ergo ratione quantitatis
partes auri dividuntur et constituuntur numerice distinctæ
inter se et a toto. Consequenter essentia specifica auri fit in­
dividua, seu numerice solum distincta ab aliis individuis
ejusdem speciei, ratione quantitatis determinatæ, seu, ut

S. Thomas loquitur, ratione materiæ signatæ quantitate seu
subjectæ determinatis dimensionibus.
Hæc sunt quæ in hac solvenda quæstione, quæ Bossuetio
visa est insolubilis, mihi si non omnino clara, saltem minus
obscura videntur. Alii aliter sentiunt, et unusquisque in suo
sensu abundet. Illud tantum noto, hanc S. Thomæ doctri­
nam nonnisi insipienter a nonnullis traductam esse ut erro­
neam vel ridiculam, cum contra non pueriliter sed serio, ut
par est, considerata, si non demonstrativa, saltem maxime
probabilis videatur. — Cf. S. Thomas Opuse, de Ente et Es­
sentia cum Commentar. Cardinalis Cajetani ; Opuse, de Prin­
cipio individuationis ; l.cct. VIII in V Nelaphysicorum ; II,
Contra Gentiles, Cap. XC11I; P. I. Qu. L. Artic. IV. etc.

LIBER TERTIUS
DE NATURÆ LEGIBUS

Prologus. Tertio denique loco de legibus, quibus mundana
natura corporea disponitur, dirigitur et ordinatur in finem,
disserere debemus. Ad quod perficiendum duo necessaria
sunt : 4° nempe, expendere leges mundanas; 2° asserere
possibilitatem in Deo derogandi hujusmodi legibus.

CAPUT PRIMUM
DE NATURÆ LEGIBUS IN SE SPECTATIS

Prologus. Quoad naturæ leges in se spectatas, præmittendæ
sunt notiones quædam ad leges ipsas spectantes, deinde
edisserendum de existentia ac natura earumdem legum.

ARTICULUS PRIMUS
(20)
Praenotiones quædam.

I. Naturæ notio. Naturæ nomen non eodem sensu semper
assumitur. Quandoque enim idem est quod essentia :et hoc
sensu de natura egimus in Ontologia ; aliquando vero acci­
pitur pro substantia creata prout viribus idoneis ad exer­
cendas proprias operationes instruitur. In hoc sensu sumi­
mus impræsentiarum naturam. Quod si non una vel altera in
individuo, sed complexus omnium substantiarum in ordine
ad totum mundum quem componunt consideretur, tunc
habetur natura universa creata, quæ propterea non incongrue
definitur : complexus omnium substantiarum creatarum,
quatenus vim habent determinatos effectus producendi.
II. Naturæ leges. Atqui, ut experientia quodiana doce­
mur, substanti» creatæ (non loquimur impræsentiarum de

naturis libertate præditis) sibi relictæ, semper, constanter,
universaliter eodem modo agunt. Principium quo constan­
ter et uniformiter explicantur vires in substantiis corporeis,
in similibus rerum adjunctis, dicitur lex naturæ.
III. Ordo naturæ. Sicut autem unaquælibet substantia agit
propter aliquem finem proprium qui est ejus perfectio (0. 51,
II). ita omnes substantiæ mundanæ conspirant, ut ita dicam,
in unum finem communem, in qua conspiratione pulchritudo
ipsius mundi consistit. Modus agendi constans peculiaris
substantiæ in ordine ad proprium finem, dicitur ordo
naturæ peculiaris; modus autem omnium substantiarum
per fines sibi proprios conspirantium in finem communem,
dicitur ordo universalis naturæ.
IV. Naturæ cursus. Denique nomine cursus naturæ signi­
ficatur jugis consecutio effectuum qui a creaturarum viribus
producuntur. Hinc dicimus quod aqua juxta cursum naturæ,
seu juxta modum agendi invariabilem, æquilibrium conse­
quitur.
AHTICULUS SECUNDUS
(21)

De existentia et natura legum mundanarum.

I. Existant leges naturæ. Probatur. Leges naturæ consi­
stunt in constanti atque uniformi explicatione virium subs­
tantiarum creatarum, quando in similibus circumstantiis
constituuntur. Atqui ita revera se habent vires omnium crea­
tarum substantiarum. Ergo in rebus creatis revera existant
leges naturæ. — Major est ipsa definitio legum naturalium ;
minor experientia quotidiana constat, imo in ipsa fundatur
universa physica experimentalis. Illam autem pulchre
amplificat S. Augustinus, de Genesi ad litteram, Lib. IX, Cap.
XVII, n. 32, per hæc verba : « Omnis iste naturæ usitatissi­
mus cursus habet quasdam naturales leges suas, secundum
quas et spiritus vitæ qui creatura est, habet quosdam appe­
titus suos determinatos quodammodo, quos etiam mala
voluntas non possit excedere. Et elementa mundi hujus
corporei habent definitam vim qualitatemque suam, quid
unumquodque valeat vel non valeat, quid de quo fieri pos­
sit vel non possit. Ex his velut primordiis rerum, omnia quæ

AST. 11. DE EXISTENTIA

BT NATURA LEGUE MUNDANARUM.

8/

gignuntur suo quoque tempore exortus prccessusque sumunt,
Í finesque et decessiones sui cujusque generis. Unde fit ut do
i grano tritici non nascatur faba, vel de faba triticum, vel de
pecore homo, vel de homine pecus. >
II. In rebus mundanis existit ordo. Ordo enim est conspi
[ ratio omnium rerum mundanarum in finem aliquem com­
munem. Hanc autem conspirationem in rebus mundanis re­
vera dari manifestum est ex facto ipso, et etiam a priori, ex
eo nempe quod res mundanæ ordinantur a Deo tanquam
media ad finem tum proprium tum communem (8, II e'
seqq.).
III. Attamen ordo rebus mundanis actualiter præfixus,'
non est ipsis rebus essentialis et necessarius, sed contingens
et prorsus accidentalis. Probatur. Ordo mundanus ex tribus
potissimum exurgit : Io ex rerum multitudine et diversitate ;
■ — 2° ex earumdem rerum dispositione, seu juxtapositione;
1 — 3° ex effectibus quibus veluti partialibus finibus sibi pro­
priis res omnes in finem universalem conspirant. Atqui ex
nullo ex assignatis capitibus ordo mundanus est rebus ipsis
essentialis et necessarius. Ergo ordo rebus mundanis actua­
liter præfixus non est ipsis rebus essentialis et necessarius,
sed contingens et prorsus accidentalis.— Major certa est ;
probatur minor per partes.
Non ex rerum multitudine et diversitate. Et revera nemo
sanus dixerit quod mundo ita sit essentialis actualis multitudo
sive numérica sive specifica entium quæ existunt, ut si peri­
ret modo aliqua species, puta plantarum, vel brutorum
(sicut reapse nonnullas species defecisse geología demons­
trat), atque novæ species a Deo crearentur, eo ipso aut
mundus periret aut inordinatus evaderet.
Non ex actuali rerum dispositione vel juxtapositione.
Nam risu procul dubio exciperetur qui serio contenderet
esse mundo essentiale quod sol et luna sint in tali determi­
nata distantia a terra, et quod terra circa solem, vel luna
circa terram moveatur, et quod mare occupet tam magna
spatia, et quod tempestates eo modo, ut nunc accidit, sibi
succedant, et alia hujusmodi sexcenta, quæ aliter quam sunt
poterant a Deo et creari et ordinari.
Non ex causalilate rerum mundanarum. Etenim nil proh ibet quominus res aliqua ab actu exercendo quacumque de
causa prohibeatur, quin tamen in hoc peculiari casu natu­
ram propriam amittat ; esto enim virtus sit proprietas inhæ-

rcns naturæ a qua dimanat; tamen aliud est virtus, aliud
virtutis exercitium; illa necessaria rei, hoc autem contin­
gens ; sicut in viventibus præcipue est manifestum, quo­
rum actiones non semper actu sunt.

GAPUT SECUNDUM
DE DEROGATIONE LEGIBUS MUNDANIS

Prologus. Considerationem legum mundanarum sequitur
tractatus de derogatione eisdem legibus, seu de miraculis.
Circa quæ dicendum est : Io de natura miraculorum; 2° de
miraculorum possibilitate; 3° demesmerismo seu magnetismo
animali;
de falsitate hujus doctrina:; 5° de criteriis qui­
bus vera miracula a falsis discernuntur.
ARTICULUS PRIMUS

(22)

De natura miraculi.
I. Miraculi notio etymologica. Miraculi nomen ab admi­
ratione sumitur. Admiratio autem in nobis consurgit cum
effectus inopinatus manifestatur cujuscausa ignoratur. Quæ
causa aliquando omnibus, aliquando aliquibus ignota est.
Hinc aliquid est mirum uni, quod non est mirum alteri. Mira­
culum autem dicitur non ab admiratione relativa, sed com­
muni, quasi scilicet admiratione plenum. Hæc rectissime
Angelicus P. I, Qu. CV, Artic. VII, et in ejus sententiam omnes
concedunt.
II. Miraculi definitio. Miraculum est effectus cujus causa
est omnibus occulta, seu occulta simpliciter, quia nempe
vires totius naturæ creatæ excedit; et ideo habet Deum auc­
torem, qui solus potens est mutare naturæ cursum, ut argu­
mentatur S. Thomas II, Dist. XVIII, Qu. I, Artic. III. Unde
recte miraculum definiri potest : Id quod divinitus fit præter
ordinem communiter servatum in rebus, seu, Id quod a Deo
fit præter causas nobis nolas. — Utraque definitio est
S. ThomælII Contra Gentiles, Cap. CI, Qu. CV, Artic. VII.

III. Variæ denominationes miraculi. In miraculo igitur
duo praecipue possunt considerari, nempe effectus productus
a virtute excedente vires naturæ, et finis ad quem miracu­
lum ordinatur, scilicet manifestatio rei supematuralis. — In
r rimo casu miraculum dicitur etiam virtus, in altero dicitur
signum, et propter sui excellentiam dicitur portentum, et
vocatur etiam prodigium quasi procul aliquid ostendens. Cf.
S. August, de Civitate Dei, Lib. XXI, Cap. VIII, et S. Thomas,
11-11. Qu. CLXXVni. Artic. I. ad 3.
IV. Conditiones requisitae ad rationem miraculi. Ex tra­
dita miraculi notione colligitur a S. Thoma P. I, Qu. CV, Ar­
tic. VII, ad 2 et Artic. VIII, tres conditiones requiri ad ratio­
nem miraculi : — 1* quod miraculum sit quid arduum, non
ex parte Dei a quo fit, neque propter dignitatem rei in qua
fit, sed ex eo quod vires naturæ excedit vel propter substan­
tiam facti, vel propter subjectum, vel propter modum seu
ordinem laciendi, ut paulo infra dicam; — 2* quod sit quid
insolitum, non quia non frequenter fieri possit, sed quia op­
ponitur consueto ordini rerum:— 3* quod sit supra spem
ipsam naturæ, hoc sensu nempe quod na'.ura nullam poten­
tiam habeat ad illud, præter potentiam obedientialem
(0. 8, IV) qua omnis creatura a nutu Creatoris pendet.
V. Miraculum ut est præter vel contra ordinem naturæ.
Hæc distinctio maximi momenti est in quæstione de miracu­
lis. Procul dubio quoties miraculum habetur, ponitur aliquod
factum quod est præter ordinem communiter servatum in
rebus, imo etiam contra ordinem alicujuscausæparticularis;
ut quod aqua maris dividatur et stet hinc et inde veluti
murus sine fluxu, est præter ordinem servatum in rebus
naturalibus et contra ordinem ipsius aquæ. At ordines isti
peculiares causarum particularium subordinantur ordini
universali providentiæ Dei, qui quidem ordo est manifestatio
suæ bonitatis et revelatio suæ gloriæ (8, II et seqq.). Atqui
Deus non potest negare seipsum, ut verbis utar Apostoli, seu
non potest aliquid agere quod deroget suæ bonitati, quod
suæ gloriæ contrarietur. Ergo miraculum quod diximus esse
præter ordinem communiter servatum in rebus, et contra
ordinem particularem et immediatum aJcujus causæ secundæ, non est nec esse potest, præter vel contra ordinem uni­
versalem divinæ Providentiæ,sed omninosecundum ipsum. Et hæc cautissime nota.
VI. Miraculorum divisio, seu gradus. Non respectu divinæ

infinite potentiæ miraculum dicitur, sed respectu potentiæ
■naturæ creatæ, quam miraculum excedit. Aliquid autem
excedere potentiam naturæ creatæ tripliciter contingit, vel
quoad substantiam facti, vel quoad subjectum, vel quoad
modum. Triplex igitur est genus seu gradus miraculorum.
Quoad substantiam facti miracula illa dicuntur quæ sunt
omnino supra naturam seu quæ tota vis naturæ nulio modo
potest efficere ; cujusmodi sunt duo corpora esse simul in
eodem loco, corpus hominis glorificari, solem retrocedere,
aliaque id genus, quæ ideo miracula dicuntur primi ordinis
et supra omnem naturam.
Quoad subjectum miracula dicuntur effectus illi quos in se
sumptos vires naturæ efficere queunt, at non in determinato
subjecto in quo revera efficiuntur. Natura quidem dat vitam
sed non cadaveri, dat visum sed non cæco nato organis desti­
tuto. Hinc resuscitatio mortui, visio datacæco nato, reverasunt
miracula ratione subjecti ; quæ ideo dicunturpræta-naturam,
et secundum ordinem obtinent in miraculorum gradibus.
Quoad modum vel ordinem miraculum dicitur effectus,
'quem utique tum quoad sui substantiam, tum quoad sub­
jectum natura potest efficere, at non eo modo et ordine quo
habetur per miraculosum interventum. Hinc natura sanat a
febri, sed quod infirmus subito a febri sanetur et convales­
cat, hoc est etiam prceler naturam et miraculosum, quamvis
in ordine miraculorum ultimum gradum teneat.
VII. Nota. Alia miraculorum divisio. Supradicta miraculo­
rum divisio traditur a S. Thoma P. I, Qu. CV, Artic. VIII, et
Contra Gentiles, Lib. Ill, Cap. CI. In secundo vero Sententia1
'•um, Dist. XVIII, Qu. I, Artic. Ill, dividit etiam miracula in
supra naturam (scilicet quantum ad substantiam facti),
praeter naturam (id est, quantum ad modum seu ordinem
faciendi) et contra naturam (nempe, quantum ad subjectum).
De miraculis supra et praeter naturam dictum est numero
præcedenti. Miraculum autem contra naturam (supra, n. V)
ita S. Doctor describit : « Contra naturam dicitur fieri, quando
in re est aliquid contrarium ei quod fit, sicut si grave sur­
sum moveretur, et quod virgo peperit, vel aliquid hujusmodi,
ita quod miraculose sequatur actus manente contraria natura,
quæ scilicet est principium contrarii actus. » Verum, ut
quisque per se videt, hoc genus miraculorum pertinet ad
miracula quoad subjectum. Hæc igitur divisio eadem est ac
præcedens, verbis diversis enuntiata.

ARTICULUS SECUNDUS
(23)

De possibilitate miraculi.
I. Quæstionis natura. Cum miraculum sit effectus divinæ
virtutis præter ordinem communiter servatum in rebus,
quaerere utrum miracula sint possibilia idem est ac quærerc
utrum Deus possit derogare illi ordini, seu peculiaribus legi­
bus creaturarum, conira, vel supra, vel præter illas leges
agendo. Nota autem quæstionem esse exclusive de possibi­
litate : nam utrum miraculum verificetur in aliquo deter­
minato casu, a posteriori per alia criteria judicandum est,
quemadmodum cetera facta judicantur. Quæstio igitur nos­
tra juris tota est, sed nihil impedit quominus facta ipsa in
firmando jurc possint, si quæ sint, afferri.
II. Adversariorum sententiæ. Atheistæ qui Deum negant,
atque pantheistæ et emanatistæ, qui vel Deum cum mundo
identificant, vel mundum dicunt explicationem seu emana­
tionem necessariam divinæ substantiæ, negant consequenter
miraculum ejusque possibilitatem. Præfatis accedunt vel
maxime deistæ, qui etsi Deum verbis admittant, re tamen
tollunt, quia Deo denegant providentiam rerum creatarum.
Denique positivistæ nostræ ætatis a miraculis abhorrent, et
proclamant de ipso mundo nesciri utrum sit a se vel ab alio,
æternus vel temporaneus, finitus vel infinitus, animatus vel
inanimatus : seu, ut ait Littré in suo Opere la Science au
point de vue philosophique, p. 498, Philosophia positivista
alhea non est, nec tamen ipsa est theista. Contra quos sit
conclusio :
III. Miracula sunt possibilia. Probatur. Ordo mundi con­
tingens est (21, III). Ergo constituitur legibus libere a Deo
præfixis. Atqui legibus a se libere constitutis potest Deus sua
sapienti et omnipotenti voluntate derogare : in qua deroga­
tione miraculum consistit. Ergo Deus miracula patrare po­
test. — Prima consequentia manifesta est. — Declaratur
minor : < Ita enim certas temporum leges generibus quali­
tatibusque rerum in manifestum ex abdito producendis
attribuit, ut ejus voluntas sit super omnia. Potentia quippe
sua numeros creaturæ dedit, non ipsam potentiam eisdem
numeris alligavit. Nam spiritus ejus ita faciendo mundo

superferebatur, ut et facto superferatur, non corporalibus
locis, sed excellentia potestatis. » Hæc non minus eloquenter
quam vere S. Augustinus, Lib. VI, de Genesi ad litteram,
Cap. XIII, n. 23. Et S. Thomas eodem ratiocinio utens scri­
bit: < Ordini secundarum causarum ipse (Deus) non est
subjectus; sed talis ordo ei subjicitur, quasi ab eo procedens,
non per necessitatem naturæ, sed per arbitrium voluntatis
(9, VITI) : potuisset enim et alium ordinem rerum instituere
Unde et potest præter hunc ordinem institutum agere cum
voluerit; puta agendo effectus secundarum causarum sine
ipsis, vel producendo aliquos effectus, ad quos causæ se­
cond® non se extendunt. » Hæc P. I, Qu. CV, Artic. VI;
eamdem thesim fusiori calamo probat III, Contra Gentiles,
Cap. XCVIII.
IV. Nota I. Sensus communis hominum et historia in ordine
ad miracula. Consensus humani generis in adserenda possi­
bilitate miraculorum tam universalis est, tam manifestus,
ut neque adversarii ipsi ausi sint ipsum inficiari ; unde cum
factum negare non possint, falsitatis ortæ ex præjudiciis vel
superstitionibus accusant. Quasi nempe ipsi soli videant,
ceteri vero homines veluti pecora stupidi sint. — Sensui
omnium hominum communi fundato in verissima Dei notitia
suffragatur historia, cujus veracitati si hac in re detrahatur,
nescio utrum vel una veritas historica indubia consistat.
Prætereo miracula quæ in sancto Jesu Christi Evangelio et
in aliis S. Scripturæ Libris leguntur, quæ quanto magis ad­
versarii ea elevare moliuntur, tanto majori evidentia clare­
scunt, et sisto in historia simpliciter humana. Legatur, ut
auctores alios silentio premam, S. Augustinus in Lib. XXII,
de Civitate Dei, Cap. VIII. Ibi sanctissimus, doctissimus ac'
perspicacissimus Præsul plura miracula describit, de cæco
illuminato ad reliquias tunc temporis repertas SS. Gervasii
et Protasii, de quodam Innocentio Exadvocato vicario præfecturæ a pessima fistula repente sanato ad preces Sancto­
rum Virorum, de duobus fratribus, qui horribiliter quatie­
bantur tremore membrorum, et qui ad loci Sancti cancellos,
ubi Martyrium erat, orantes, continuo in pristinam sanita­
tem sunt restituti. De his aliisque factis ibidem descriptis.
Augustinus ipse testis erat, non auritus solum sed oculatus,
et facta erant publica, quorum universæ civitates Mediola­
nensis, Carthaginensis, Hipponensis, aliæque poterant et
certiores reddi, et revera certiores factæ sunt. Aut igitur ve-

ritas historiæ omnino negetur, aut miracula facta, quæ miri­
fice confirmant eorum possibilitatem, acceptentur ut facta
quædam historiæ maxime evidentia.
V. Nota 11. Solvuntur difficultates. — Objectio prima
Leges inundanæ sunt ab intellectu divino. Atqui quod est
ab intellectu divino est necessarium et immutabile. Ergo
leges inundanæ sunt immutabiles et necessariæ : proindeque
miraculum non est possibile. Ita Spinoza.
Resp. Nego minorem in sensu absoluto acceptam. — Intel­
lectus enim divinus intelligit et concipit res omnes secundum
earum naturam, quæ ab ipsa divina essentia illis derivatur
(0, 11, IX). Natura autem ordinis mundani est quod sit in
seipso contingens et mutabilis. Ergo ut contingens et muta­
bilis concipitur essentialiter et immutabiliter in essentia di­
vina a divino intellectu. Si secus 'esset, Dei intellectus errori
esset obnoxius.
Objectio secunda. Ordo est bonum universi. Atqui Deus
non potest facere contra bonum universi. Ergo non potest
Deus per miraculum agere contra ordinem universi.
Resp. Distinguo majorem : Ordo est bonum universi con­
tingens et accidentale, concedo ; essentiale et necessarium,
subdistinguo; si agatur de ordine universali, prouti importat
manifestationem divinæ bonitatis et revelationem divinæ
gloriæ, concedo ; de ordine particulari, nego. Et contradistinguo minorem : Deus non potest facere contra bonum
universi particulare, nego; contra bonum universale, hoc est
contra manifestationem divinæ bonitatis et revelationem
divinæ gloriæ, concedo. — liatio harum distinctionum expli­
cata manet ex iis quæ suprain articulo primo hujus Capitis,
n. V, notata sunt.
Objectio tertia. Ordo naturæ est sicut ordo justitiæ. Sed
Deus nihil potest contra ordinem justitiæ. Ergo nihil potest
contra ordinem naturæ.
Resp. Distinguo paritatem majoris : Ordo universalis na­
turæ ad Deum est sicut ordo justitiæ, concedo ; ordo parti­
cularis unius creaturæ ad aliam, vel omnium creaturarum
inter se, nego. — Ordo justitiæ est secundum relationem ad
causam primam, quæ est regula omnis justitiæ. Et ideo præter hunc ordinem nihil Deus facere potest, quia non potest
contra seipsum agere. At cursus naturæ est secundum ordi­
nem unius creaturæ ad aliam, vel omnium creaturarum inter
se : et ideo præter vel etiam contra cursum naturæ Deus

94 COSMOLOGIA. LIB. III. CAP. n. DE DEROGATIONE LEGIBOS MUNDANIS,

facere potest. — Cf. quæ diximus articulo primo, supra citato,
in resp. ad 2 : et S. Th. P. l,Qu. CV, Art. VI, ad 2, et de Poten­
tia, Qu. VI, Art. I, ad 3.
Objectio quarta. Totus naturæ cursus a divina sapientia
est, sicut opus artis ab artifice. Atqui nihil, nisi erronee, ar­
tifex moliri potest contra artem suam. Ergo neque Deus con­
tra naturæ cursum.
Resp. Nego consequens et consequentiam. Ars enim divina
non totam seipsam explicat in creaturarum productione, ut
contra optimismum Leibnitzii probavimus (9, VIII); et ideo
secundum artem suam potest alio modo aliquid operari quam
habeat cursus naturæ. Unde non sequitur quod si potest
facere contra cursum naturæ, possit facere contra artem
suam ; nam et homo artifex potest aliud artefactum facere
per suam artem contrario modo quam prius fecit. — Qu. et
artic. citat., de Potentia, ad 12.
Objectio quinta. Sicut ratio humana a Deo est, ita et ordo
naturæ. Atqui Deus non potest agere contra ordinem ratio­
nis , ergo neque contra ordinem naturæ.
Resp. Distinguo majorem : Sicut ratio humana a Deo est,
ita et ordo naturæ, sed modo diverso, concedo; eodem modo,
nego. Principia rationis sunt veritates necessariæ, ordo au­
tem naturæ est contingens ; illa igitur sunt independentia
(O. H, VIII). iste vero dependens a libera Dei voluntate. Quam
quidem differentiam animadvertere debuisset Voltaire qui
hujusmodi objectionem declamando exaggerat, quam tamen
jam præoccupaverat S. Thomas, Qu. et Artic. cit. de Poten­
tia, ad 11.
Objectio sexta. Causa dicit essentialem ordinem ad suum
effectum. Non autem Deus rerum naturam mutare potest.
Ergo Deus prohibere non potest, quominus causa suum pro­
ducat effectum.
Resp. Nego consequentiam et suppositum adversarii. Sup­
ponit enim adversarius quod Deus, prohibendo causas secun.
das ab actione, mutet aut earum naturam, aut earum ordi­
nem ad effectum. Quod est falsum. Nam licet Deus aliquem
effectum producat præler vel contra actionem causæ natura­
lis, non tamen tollit ordinem causæ ad suum effectum. Unde
et in igne fornacis, e. g., in quam tres pueri hebræorum
injecti sunt, remanebat ordo ad comburendum, licet non
combureret tres pueros.
Objectio septima. Cursum naturæ instituit divina voluntas.

Est autem divina voluntas immutabilis in suis decretis. Non
igitur cursus naturæ mutari potest. Hæc iterum Spinoza et
Voltaire.
Resp. Distinguo majorem : Instituit divina voluntas libere,
concedo; necessario, nego. Et nego conseq. — Deus non ne­
cessario sed libere mundum condidit, eique libere ordinem
constituit non solum, sed a tota æternitate libere decrevit
exceptiones, quæ miracula sunt, faciendas. Ideo nulla muta­
bilitas in Deo est. « Deus, inquit S. Thomas, non facit con­
tra rationes naturales mutabili voluntate ; nam Deus ab
æterno prævidit et voluit facere quod in tempore fecit. Sic
ergo instituit naturæ cursum, ut tamen præordinaretur in
æterna sua voluntate, quod præter cursum istum quandoque
facturus erat. » Qu. et Artic. cit. de Potentia, ad 6; et P. I,1
Qu. CV, Artic. VI, ad 3.
AMICULUS TEBTIUS

(24)
Mesmerismi seu magnetismi animalis descriptio.

I. Scopus magnetismi. Scopus hujus systematis est labe­
factare veri miraculi existentiam, in medium adductis ex­
traordinariis phænomenis, quæ ope magnetismi obtineri di •
cuntur.
II. Magnetismi notio. Nomine magnetismi signilicatur ars
obtinendi mira phæuomena in homine præsertim, mediis
quibusdam adhibitis sive physicis sive moralibus. Magnetismi
auctor habetur Mesmer (1733-1815), a quo mesmerismi no­
men sumpsit. Systema ipsum magnetismos est dictus, quia
Mesmer prius magnetismo utebatur ad phænomena produ­
cenda. Quia denique in viventibus sensitivis phænomena illa
potissimum excitantur, mesmerismus dictus est magnetismus
animalis.
III. Magnetismi species. Pro varietate autem mediorum
quibus utitur, magnetismus divisus est in vulgarem, tvanscendentalem et hypnoticum. — Vulgaris media sensibilia
adhibet, ut sunt gestus, lixus oculorum, obtutus, attrectatio
membrorum, et similia. — Transcendentalis qui et spiritismus dicitur, mortalium commercium provocat cum spiriti­
bus, sive sint angeli sivc.dcfunctorum animæ, quæ ant signis

determinatis evo 'antur, aut etiam sponte magnetistis transcendentalibus occurrunt. — Hypnoticus denique, qui aucto­
rem habet Brasd (1843), est ipse magnetismos vulgaris, cum
hoc discrimine quod ad hypnotizandum seu ad somnum
magneticum obtinendum pro medio habet fixum oculorum
obtutum in aliquod corpus luminosum.
IV. Phænomena magnetismi. Recte phænomena magne­
tism! in quatuor classes a Card. Gonzalez, Cosmol., Cap. IV,
Art. III, distribuuntur, nempe in phænomena mechanica, phy­
siologica,cognoscitiva et transcendentalia seu suprasensibilia.
Phænomena mechanica sunt : rotationes, attractiones, ele­
vationes, aliique corporum motus.
Phænomena physiologica sunt : Io spasmus seu tremor ct
convulsio membrorum in persona magnetizata sub influxu
magnetizantis ; 2° dilatatio et contractio pupillæ et nervo­
rum ; 3° somnus magnéticas, quo magnetizatus cum magne­
tizante exclusive communicat, eique in omnibus obedit ;
4° somnambulismus lucidus in quo magnetizatus miris fa­
cultatibus instructus apparet, ut puta, videndi clausis oculis,
stomacho, manibus pedibusque.
Phænomena cognitionis sunt vis cognoscendi internas
animi affectiones, facultas prædicendi futura contingentia et
libera, perscrutandi intimum humani corporis organismum,
indigitandi remedia morbis curandis, disserendi de rebus
scientificis, loquendi omnes linguas, aliaque hujusmodi mi­
rabilia operandi.
Phænomena transcendentalia, ad quæ praecipue attendit
recentior spirilismus, sunt illa omnia quæ hucusque des­
cripsimus, obtenta tamen per spirituum evocationem. Hujus­
modi spiritus non immediate omnibus sese communicant,
sed mediante aliqua persona vivente, quæ propterea me­
dium appellatur, medium inquam passivum, quo spiritus
veluti mero instrumento utuntur. Habentur in spiritisme
apparitiones, cantus, scripturae, dissertationes scientifïcæ,
quas spiritus ex altera vita mittunt nobis mortalibus.
V. Magnetismi fortuna. Mirum est quot in nostro sæculo;
ob animorum levitatem inter cetera famoso, excitaverit tur­
bas hujusmodi aut phantasticum aut diabolicum inventum.
Delirabant homines, et non pauci adhuc delirant pro causa
magnetismi, seu meliusspiritismi (iste enim modo invaluit),
scholas aperiunt, experimenta præbent, libros, ephemerides
tcribunt. Sed ad rem veniendum est.

ARTICULUS QUARTUS

(25)
Critica magnetismi.

Ï. Animadversio generica in phænomenamagnetismi. Phæ­
nomena quæ ut a magnetismo obtenta circumferuntur sunt
nevera ac realia? Non defuere qui ea fraudibus adscriberent
callidorum hominum, qui credulitate simplicium vel stulto­
rum abutentes, fabulas proprias venditant; at communius,
etsi facta quam plurima magnetismi non admittantur, non
omnia tamen negantur, utpote a viris probatissimis testifi­
cata. Igitur suppositis ut certis hujusmodi factis, eorum cau­
sas inquirimus. Quinque theoriæ in hunc finem in medium
afferuntur.
II. Theoria causarum materialium. Sunt qui phænomena
magnetismi explicant ope cujusdam fluidi, quod magneticum
vocant, et illud asserunt voluntati ita subjectum, ut nedum
membrorum molui inserviat, sed extra emittatur ac alia cor­
pora invadat : quo fit ut magnetizans personam magnetizandam sibi subjiciat, eosque in ea excitet effectus quos in
articulo præcedenti descripsimus. Juxta Tardy de Montravel
aliosque, fluidum illud est ignis elementaris qui omnibus cor­
poribus est proprius, essentialiter activus, et in animantibus
est fluidum nerveum, in plantis fluidum vegetale, in mine­
ralibus fluidum minerale, ac in hominibus per poros absor­
betur. Juxta Ricard, fluidum magneticum est fluidum ner­
veum quod est forma quædam caloris. Charpignon et Tardel
volunt esse fluidum luminosum, ad quod ex eorum sententia
revocari possunt ea quæ in physica vocantur imppnderabilia.
(15, II). Denique Gentil, citatus a Gonzalez, docet'fluidum
magneticum esse substantiam quamdam universalem,Tuce,
calore et intelligentiapræditam, quam Deum dicit.
III. Critica theoriæ causarum materialium. Non immora­
mur in confutanda absurdissima hypothesi Gentil, quæ, ut
quisque per se videt, est vel purus pántheismus, 'vel absolu­
tus emanatismus. Quoad vero fluidum nerveum, quocumque
sensu sumatur, est quid essentialiter materiale. Nofi igitur
admitti potest ab ipso provenire posse phænomena m’axinie
spiritualia et transcendentia potestatem materiæ, qualia sunt
somnambulismus lucidus, seu scientia rerum, linguarum,
Ziguawa. Summa philosophica. — T. II

7

etc. ; nisi omnis conceptus spiritualitatis omnino negetur, et
in absurditatem universalis materialism! fiat lapsus.
IV. Theoria imaginationis. Rejecta igitur priori sententia,
alii ad causas incorporeas recurrunt ; sed in varias etiam
abeunt sententias. Quidam enim ponunt causam phaenome­
norum ipsam imaginationem vehementerexcitatam ope appa­
ratus magnetici. Hinc feminæ, in quibus magis excitabile est
systema nerveum et imaginatio vividior, magis aptæ haben­
tur ad subeundam actionem magneticam, et eo aptiores quo
delicatiores.
V. Critica theoriæ imaginationis. Atqui hæc theoria est
revera phantastica, et causas impossibiles assignat. Imprimis
enim phantasia præcipue si exaltata est, majorem activita­
tem in totum organismum infundit : non ergo catalepsis seu
corporis immobilitas ab ipsa repeti potest. Deinde absurdum
prorsus est tribuere phantasiæ, hoc est facultati mere sensitivæ et nobis communi cum brutis cognitiones scientificas,
linguas, omnino ignotas, perspicientiam secretorum animi
et alia hujusmodi. Ac denique quæ phantasiæ vivide occur­
runt, de facili memoriæ mandantur, et difficillime conscien­
tiam subterfugiunt; cum tamen adsertores hujus theoriæ
fateantur et facto ipso constet, post statum magneticum
nihil prorsus in persona magnetizata remanere memoriæ,
nihil conscientiæ prioris sui status.
VI. Theoria animismi. In hac theoria in medium adducun­
tur vires insitæ animæ humanæ, quæ quidem nos latent,
nostrisque observationibus sunt imperviæ. Gentil dicit ani­
mam nostram substantiam universalem, nempe Deum ipsum.
Sed de hoc Auctore jam satis diximus supra, n. III. Morin
animæ nostræ tribuit nescio quas vibrationes quas ipsa com­
municat objectis, a quibus simillimæ vibrationes in animam
ipsam remittuntur; atque haede causa habentur locutiones
tabularum, rumores, cantus, aliaque phænomena similia.
Loco autem vibrationum, Rogers ponit ab anima nostra ef­
fluere materiam subtilissimam, quam Od seu etiam fluidum
odylum vocat; cum autem unus homo proprium odylum
odylo alterius hominis communicat, habentur phænomena
magnetismi.
VII. Critica animismi. Hæc theoria sub alia forma estipsamet theoria causarum materialium, quam supra, n. III, re­
jecimus ; vibrationes enim et materia illa subtilissima a sub­
stantia simplici esse non possunt, multo autem minus esse

possunt a substantia simplici et spirituali, qualis est anima
nostra. Deinde gratis et sine ratione, imo contra rationem
supponitur animam nostram tanta virtute pollere ad pr du­
cenda mira illa phænomena magnetismi.
VIII. Theoria spiritista. Sunt alii qui effectus magnetismi
spiritibus tribuunt. Sed hi etiam bifariam dividuntur, s-_di­
cet in spirilistas et spiritualistas. Spiritistæ metempsychosim admittunt, hoc est transitum animarum humanarum
de uno in aliud corpus, cum mors accidit, ex quibus tamen
nonnullæ etiam in aere a quo circumdamur permanent. Hisce
animabus tribuunt nobilioramagnetismi phænomena.
IX. Critica theoriæ spiritistæ. Ut quisque per se videt
theoria spiritista, qua parte fundatur in hypothesi metempsychoseos, est absurdissima, ut in Psychologia demonstra­
bitur. Deinde nonnisi arbitrarie ad animas defunctorum fit
recursus ad explicanda magnetismi phænomena, quasi nempe
ipsæ arbitriis mortalium præsto sint inservire. Insuper mi­
rum prorsus est, quod illæ animæ nonnisi personis deter­
minatis utantur, quæ medium dicuntur, ad ea ceteris mani­
festanda, quæ ab illis manifestari dicuntur. — Adde quod
spiritistæ in secreto agunt, et, quod plus est, abhorrent a
catholicis sacerdotibus, inficiantur catholica dogmata circa
animarum destinationem in altera vita, ut videre est in
Ephemeride, cui titulus est fieme spirite : quæ omnia satis
sunt ut honesti homines a theoria spiritista merito deter­
reantur.
X. Theoria spiritualista. Statim ac magnetismos vulgan
cœpit, viri prudentiores suspicati sunt sub nova forma vete­
rem historiam de interventu spirituum renovari ; et quamvis
judicium illud prudentiorum risu imprimis fuerit a nonnullis
exceptum, postea tamen non pauci ex adversariis ipsis in
illud apertissime descenderunt. Et hæc est theoria spiritua­
lista, qua spiritibus seu substantiis separatis, quas angelos
vel dæmones appellamus, prodigia magnetismi adscribuntur.
Quæ theoria (quoad complexum phænomenorum) verissima
est, et omnino tenenda ; sed non est intelligendus in hac theo­
ria interventus bonorum, sed malorum spirituum.
XI. Theoria spiritualista vera est. Hæc conclusio ex dictis
sequitur. Nam phænomenorum magnetismi, si quæ vera
sunt, causa existera debet. Hæc autem causa non est mate­
rialis, non est imaginatio, non vires animæ nec aliquid ab
anima emissum, non animæ defunctorum. Sunt ergo subs-

tantiæ spirituales separalæ, vel Deus nempe, vel angeli boni
vel angeli mali seu dæmones. — Atqui absurdum est et sa­
crilegum admittere quod Deus vclsui angeli boni, ad homi­
num arbitrium responsa dent atque prodigia operentur quæ
sæpissime passiones pravas vehementer accendunt, vitia et
errores fovent ; ut taceam quod homines, qui magnetismo
sunt addicti, laude moralitatis atque pietatis non celebrantur.
Quæ omnia opus dæmonum aperte manifestant. Fateor ali­
quando responsa data non esse mendacia sed veritates ; ast
imprimis Deus et angeli boni nunquam mendaces sunt;
insuper, ut notat Ghrysostomus, concessum est (dæmonibusj
interdum vera dicere; ut mendacium suum rara veritate
commendent.
XII. Nota. Phænomena magnetismi cum miraculis compa­
rata. Cæterum si phænomena magnetismi cum miraculis
comparemus, ea longe inferiora de facili inveniemus, præcipue si de miraculis primi ordinis sermo est. Nihil enim potest
magnetismos contra naturæ cursum ; non enim potest fa­
cere quod duo corpora sint simul in eodem loco, vel quod
mortuus resurgat. Unde quidquid magnetismus moliatur,
thesi noslræ de miraculis officere nullatenus potest. — Sed
audiatur S. Thomas, qui P. I, Qu. CXIV, Artic. IV, expendens
prodigia a dæmonibus facta, ea a veris miraculis differre de­
monstrat : « Sicut ex supra dictis patet (Qu. CX, Artic. IV),
si miraculum proprie accipiatur, dæmones miracula facere
non possunt, non aliqua creatura, sed solus Deus. Quia mi­
raculum proprie dicitur, quod fit præter ordinem totius na
luræcreatæ, sub quo ordine continetur omnis virtus creata.
Dicitur tamen quandoque miraculum large, quod excedit
humanam facultatem et considerationem. Et sic dæmones
possunt facere miracula, quæ scilicet homines mirantur, inquantum eorum facultatem et cognitionem excedunt. Nam
et unus homo inquantum facit aliquid, quod est supra facul­
tatem et cognitionem alterius, ducit alium in admirationem’
sui operis, ut quodammodo miraculum videatur operari.
Sciendum est tamen quod quamvis hujusmodi opera dæmo­
num, quæ nobis miracula videntur, ad veram rationem mi­
raculi non pertingant, sunt tamen quandoque veræ res. Sicut
magi Pharaonis per virtutem dæmonum veros serpentes et
ranas fecerunt. Et quando ignis de coelo cecidit et familiam
Job cum gregibus pecorum uno impetu consumpsit, etturbo
domum dejiciens, filios ejus occidit, quæ fuerunt opera Sa-

tanæ, phantasmata non fuerunt, ut Augustinus dicit XX de
Civitate Dei, Cap. XVIII. » De his cf. auæ scrinsimus in
Propœdeulica, Lib. I, cap. 23, seq.

ARTICULUS QUINTUS

(26)

De criteriis miraculorum.
I. Rationalismus. Asserit rationalismus cum Rousseau,
non posse a nobis dignosci miraculi exislentiam (quidquid
sit de ejus possibilitate), quia nobis coinpertæ non sunt
omnes naturæ vires, ut possimus tuto decernere an factum
aliquod illas naturæ vires excedat. Sed hoc assertum est
falsum et ridiculum. Etenim si homo inveniretur vulneribus
confossus, desiperet profecto qui serio assereret non esse
certissimum quod homo ille vulnera ab aliquo acceperit, di­
cendo quod quia nobis non sunt compertæ vires naturæ
forte a viribus naturæ modo a nobis ignorato, producta sunt
vulnera. Ita vere desiperet, qui serio assereret forte a viribus
naturæ posse cadaver ad vitam revocari, panes multiplicari
ad nutum hominis, etc. : non enim necesse est ut omnes
vires naturæ intime cognoscantur, ut ducti sensu ipso ratio­
nalis naturæ certo retineamus hujusmodi facta supra omnes
esse naturæ vires. Relinquamus igitur deliria : homines
simus; et quæramus potius criteria ad verum miraculum
discernendum.
II. Criteriorum partitio. Porro in miraculo tria distingui
possunt et separatim considerari: Io factum; 2° natura
facti ; — 3° causa instrumentalis facti. — Hinc tria genera
criteriorum necessaria sunt, quibus tuto discernere possi­
mus : — Io realitatem facti ; — 2° factum miraculosum a
facto naturali ; — 3° divinum interventum a pravis dæmo­
num artibus in quibusdam factis quæ mira videri possunt et
quæ miracula fortassis vere non sunt. Dicamus breviter de
singulis.
III. Criteria facti. Criteria ad discernendum reale factum
a commentitio in miraculis, illa ipsa sunt, quæ de factis his­
toricis in genere in Logica tradidimus et explicavimus
(60. Vil cl VTIT), neque hic aliquid est addendum.
V. Criteria ad discernendum factum miraculosum a facto

naturali. Miraculum esse potest primi vel secundi vel tertii
ordinis. Si sit primi vel secundi, cum natura tales effectus
vel nullo modo, vel non in determinato subjecto producere
possit (22, VI), ut statuatur certo quod est verum miracu­
lum, satis est, ut quisque per se videt, quod vi primi criterii
determinetur realitas facti. Si autem miraculum sit tertii
ordinis, cum in hac hypothesi habeatur factum quod abso­
lute loquendo a viribus seu causis naturalibus potest obti­
neri, in antecessum videndum est utrum præfatæ causæ
fuerint applicatae. Si enim hujusmodi causæ non intercesse­
rint, non ipsis sed virtuti miraculosæ est factum adscribendum. Si vero fuerunt adhibitæ, scrutandum utrum ab
ipsis et factum et modus facti potuerint produci (22, VI);
quo in negotio non mediocris cognitio rerum physicarum
exigitur, quamvis, ut notavimus contra rationalistas, necesse
non sit ut hæc cognitio sit perfectissima. Hac in re imitanda
est maxima Ecclesiae Catholicae prudentia in approbatione
■miraculorum.
V. Criteria ad discernendum interventum divinum. Dubium
præcipue potest esse circa facta quæ constituunt miracula
tertii ordinis, nam facta quæ constituunt miracula primi
ordinis et generatim etiam secundi ordinis sola virtute divina
fieri possunt. Hac igitur in re tria potissimum sunt atten­
denda, quid fit, a quo fit, ad quid fit id quod miraculum
dicitur.
Quid fit. Si enim factum quocumque modo sit contrarium
vel veritati, vel honestati, non est opus Dei sed diaboli.
A quo fit. Nempe si persona agens sit vitiosa et superba,
quod dicitur miraculum, prudentius dicendum foret illusio.
Licet enim Deus etiam per impios possit patrare miracula,
tamen ipse humiles diligit eosque seligit ad potentiam suam
manifestandam. Contra diabolus superbus superbos diligit.
Ad quid fit. Scopus miraculi est semper gloria divina ;
unde non a Deo sunt facta illa quæ injuriam quocumque
modo irrogant gloriæ ac sanctitati divinæ.

»1MS COSMOLOGIA

PSYCHOLOGY

Prologus. Psychologia græce (a
anima) idem est la­
tino ac sermo seu scientia de anima, ad quam considerandam
accedimus post tractatum de mundi corporei natura et legi­
bus. Vulgatum est illud effatum, nosce teipsum, per quod os­
tenditur et dignitas scientiæ psychologies, et ejus maxima
utilitas. Nobilissima est, tum quia de anima agit, quæ omni­
bus rebus mundanis excellentior est, tum quia maxime
certa est : nam quilibet in seipso experitur quod habeat ani­
mam, et quod anima sit vitæ principium rebus quæ vivunt.
Est insuper maxime utilis, quia potentias animi scrutatur,
sine quarum cognitione non possumus nosmetipsos perfecte
dirigere neque in cognitione veritatis per intellectum, neque
in ordine virtutis per voluntatem et passiones, quas per ra­
tionem dirigimus et moderamur. Attamen hæc scientia diffi­
cillima est : nam etsi animæ existentia evidens nobis sit ex
conscientiæ testimonio, ad penetrandam tamen animæ inti­
mam naturam, magna atque intensiori reflexione nec non
stricta ratiocinatione opus est. atque insuper arcenda sunt
imaginationis phantasmata. Igitur argumenti nobilitas urget
nos, difficultates nos terrent; proindeque et segnities simul
et levitas sunt fugiendæ. Hæc de scientia psychologica in se
inspecta. Nunc de ordine quem in hoc tractatu sumus secu­
turi est dicendum. — Anima sub triplici distinctissimo as­
pectu considerationi nostræ objicitur : r.am et ipsain se est
quædam natura, et insuper est corpori quod ab ipsa vivifica­
tur unita, ac denique multiplices operationes exercet. Ergo
tractatum psychologicum generatim in tres libros dispesci­
mus : quorum primus est de natura animæ in se spectatæ ;
secundus de ipsa anima ut est corpori unita; tertius de ejus
facultatibus, qui in alio est subdividendus, ut suo loco dice­
mus.

LIBER PRIMUS
DE NATURA ANIMÆ QUOAD SE SPECTATÆ

Prologus. Exordimur tractatum ab anima quoad se spec­
tata. Anima autem est principium vita? in his quæ vivunt;
unde in antecessum de vita in genere est dicendum. Sed
vita ipsa in triplici gradu sese manifestat, in vegetatione
nempe, in sensatione, in intellectione. Unde post præmissa
de vita in genere, agam de vita sensitiva, quæ est genus in
quo cum brutis convenimus, et postea de vita intellectiva,
seu de anima humana. De vita vegetativa implicite dissero,
agendo de vita in genere.

CAPUT PRIMUM
DE

VITA IN

GENERE

Prologus. Circa vitam in genere duo distincte quæruntur:
Io quid sit principium vitae ; ‘iPundenam sumatur distinctio
genérica viventium.

ARTICULUS PRIMUS
(1)
De vita ejusque prtncivio.

I. Vita nobis manifestatur ex motu, quo aliquid movet
seipsum. Hæc propositio in ipsa experientia quotidiana fun­
datur. Etenim dicimus animal vivere, quando incipit ex se
motum habere, et tamdiu judicatur animal vivere, quamdiu
talis motus ex se in eo apparet : quando vero jam ex se non
habet aliquem motum, sed movetur tantum ab alio, tunc di­
citur animal mortuum per defectum vitæ. Ex quo patet quod
illa proprie sunt viventia, quæ seipsa secundum aliquam
speciem motus movent, sive motus proprie et materialiter
sumatur, sive metaphorice, prout nempe actio quæcumque

qua agens transit de potentia ad actum dicitur motus. —
P. I, Qu. XVIII, Artic. I.
II. Vitæ notio. — Anima. Hinc manifeste sequitur vitam
dupliciter sumi posse, nempe pro actione ipsa vitali, et quæ
dicitur vita in actu secundo; et pro principio illius actionis,
et hoc principium dicitur vita in actu primo, et communitei
appellatur anima : quæ ideo ex declaratis in præcedenti nu­
mero definiri potest : substantia, cui convenit secundum suam
naturam movere seipsam, vel se agere quocumque modo ad
operationem. —P. 1, Qu. cit., Art. II; —I-II, Qu. Ill, Art. II,
ad 1.
III. Nota. Notio essentialis vitæ non ab immanentia ac­
tionis, sed a se movendo ab intrinseco, primo et per se est
accipienda. Duo constanter in viventibus inveniuntur : 1">
quod se moveant per principium sibi intrinsecum ; 2m quod
actio vitalis non sit transiens sed immanens in ipso vivente
ipsumque perficiens (L. 6, VII). Dico ergo quod conceptus
essentialis vitæ consistit in eo quod vivens se moveat a prin­
cipio intrinseco quod est in ipso et quod animam appellavi­
mus : immanentia vero actionis est quid secundarium con­
sequens ut proprietas vitalis, eo ferme modo quo capacitas
sciendi sequitur rationalitatem. — Hinc a conceptu essen­
tiali vitæ potest a priori inferri immanentia actionis, et ab
immanentia actionis potest a posteriorideduciessentia vitalis
in subjecto.
Propositio autem nostra non est difficilis probatu. Etenim
prius concipienda est natura in se ipsa quam modus ejus,
quia modus sequitur rem. Ergo prius concipienda est actio
vitalis in seipsaquam concipiatur ejus modus vel proprietas,
an scilicet sit immanens vel transiens. Porro actio vitalis in
se considerata essentialiter requirit quod sit a principio in­
trinseco viventis. In hoc ergo essentialiter notio vitæ est repo­
nenda. « Propria ratio vitæ, inquit S. Thomas, est ex hoc
quod aliquid est natum movere seipsum, large accipiendo
motum, prout etiam intellectualis operatio motus quidam
dicitur. » (In II de Anima, Lect.I, circa med.) Et Contra Gen­
tiles, Lib.: I, Cap. XCVII, n. 2, hæc habet : < Vivere secundum
hoc aliquibus attributum est, quod visa sunt per se non ab
alio moveri ; et propter hoc illa quæ videntur per se moveri,
quorum motores vulgus non percipit, per similitudinem dici­
mus vivere, sicut aquam vtuam fontis fluentis, non autem cisternæ vel stagni stantis, et argumentum vivum, quod motum

quemdam habere videtur. Proprie enim illa sola per se mo­
ventur quæ movent seipsa, composita ex motore et moto
sicut animata. Unde hæc sola proprie vivere dicimus ; alia
vero omnia ab aliquo exteriori moventur, vel generante, vel
removente prohibens, vel impellente. Et quia operationes
sensibiles cum motu sunt, ulterius omne illud quod agit se
ad proprias operationes, quamvis non sit cum motu, dicitur
vivere. Unde intelligere, appetere et sentire actiones vitee
sunt. » — Gf. etiam P. I, loe. cit. n. I. — Qua in re sapientiores omnes cujusque ætatis convenire videntur. « Inani­
mum est, inquit Tullius ex Phœdro Platonis, omne quod
pulsu agitur externo, quod autem est animal, id motu cietur
interiore et suo. Nam hæc est propria natura animi atque
vis. » Tuscul. Dispp., Lib- I, Cap. XXIII. — In eumdem sensumloquunturThales, Pythagoras, Aristoteles, quorum verba
refert Francisque Bouillier in suo libro : le Principe vital
et VAme pensante. Ch. II, 33 (2° édit., 1873).
IV. Quæstio. Vitam in actu secundo, seu actiones vitales
quibusdam corporibus inesse, veritas estexperientiæ turn in
nobis tum in aliis. Sed hinc quæritur, utrum sicut actio vi­
talis corporibus inest, ita principium illius actionis seu
anima possit esse corpus seu materia. Et nota quod quæstio
non est specifica de hac vel illa vita, e. g., sensitiva vel
rationali, sed genérica, utrum nempe alicujus vitæ possit
corpus seu materia esse principium.
V. Vita repeti non potest a materia. Nota caute quod hic
nomine principii vitalis non intelligitur quodeumque vitæ
principium, ut cor, cerebrum, et alia in corporibus animan­
tium, sedprimwm principium vitæ in his quæ vivunt; et esse
primum principium vitæ negamus posse materiæ convenire.
Qua declaratione præmissa, probatur thesis. Esse principium
vitæ non convenit materiæ, ex eo quod materia est; alioquin
omnis materia esset vivens et principium vitæ : quod est lalsum. Igitur convenit alicui materiæ quod sit vivens vel etiam
principium vitæ, ex eo quod est talis materia. Atqui quod
actu tale est habet in se principium specificativum quod est
actus seu forma ejus ab ipso distincta (0. 47, IV, et C. 16,
IV). Principium igitur primum vitæ non potest esse materia.
- P. I, Qu. LXXV, Art. I.
VI. Jatrochimismus, Jatromechanismus, PhyBicochimismus. Atomistarum antiquorum opinio fuit vitam omnem ex
atomis corporeis primitivis esse, atomum vero, quæ auirni

dicitur, esse rotundam, quia figura rotunda est magis apta
ad motum, cum non habeat angulos. Hæc de antiquis illis
philosophis narrat Aristoteles in principio primi Libri De
anima, et S. Thomas Leet. HI in eumdem Librum. Recentiorum autem materialistarum sententia cum sententia anti­
quorum perfectissime convenit. Quamquam vero cordatiores
viri negent materialistis posse vitam sensitivam et intellec­
tivam a materia esse, nonnulli tamen ex eis volunt materiam
non ut materiam sed ut organicam posse assumi ut princi­
pium non qualiscumque vitæ, sed solius vitæ vegetalivæ.
Nam, inquit Tongiorgi, Psychol., Lib. I. Cap. II, Artic. III.
Propos. IV, vires vitales vegetalium possunt concipi ut resul­
tantes ex viribus mechanicis, prouti hœsub organismi condi­
tionibus operantur. — Systema tribuens actiones vitales, seu
omnes seu aliquas, affinitatibus chimicis dicitur iatrochimismus ; — systema repetens sive omnes sive aliquas vitales
actiones ex viribus mechanicis vocatur iatromechanismus ?
denique systema explicans sive omnes sive aliquas vitales
actiones per agentia physica mere corporea una cum chimiæ
principiis, appellatur physicochimismus. — Verum hæc
omnia systemata in uno substantialiter conveniunt, in asse­
rendo nempe quod materia possit esse primum principium
alicujus vitæ. Sub hoc igitur generali aspectu possumus tria
præfata systemata expendere. Sit igitur conclusio :
VII. Proprietates distinctivæ actionis vitalis e diametro
opponuntur proprietatibus actionis seu chimicæ, seu mecha­
nics, seu physicochimicæ. Hæc propositio duplici ex capite'
probatur : Io quidem, ex natura proprietatum actionis vita­
lis; — 2° ex principiis deductis ex physiologia. In hoc nu­
mero probanda ex primo capite est propositio ; in sequenti
vero physiologice. — Vires inorganicæ, prouti artificiosa or­
ganismi constitutione continentur, et hoc pacto juxta iatrochimismum vitales evadunt, non aliud sunt nisi resultantia
plurium conjunctarum virium ipsius materiæ brutæ. Princi­
pium igitur vitæ, in citata sententia, erit hæc ipsa synthesis
seu resultantia virium chimicarum atque mechanicarum.
Atqui hoc dici nequit. Nam doctrina communis est, ratione
et experientia probata, et ab ipsis adversariis admissa, actio­
nes vitales esse et a principio intrinseco et immanentes. Atqui
duæ istæ conditiones actionibus mechanicis vel chimicis non
conveniunt. Ergo sententia repetens principium vitale a mate­
riæ viribus non est admittenda. — Probatur minor.

Actiones chimicæ non sunt immanentes : nam ipsæ tran­
seunt de subjecto in subjectum, cujus virtutem aut elidunt,
aut immutant, aut cum ipsa componunt tertiam vim resul­
tantem, qua mediante, compositum in alia subjecta agit.
Deest igitur una ex duabus conditionibus requisitis ad vitæ
principium.
Actiones mechanicæ. Idem est dicendum de viribus mecha­
nicis. Ingens enim vis locomotiva, ut exemplo utar Tongiorgii, quæ est ab aqueo vapore artificiose coacto et compresso
in anthliis, non est a principio intrinseco sed ab extrínseca
vi compressiva ; neque est actio immanens, sed transiens ab
aqua in aliud quod movetur. Vires igitur mechanicæ utraque
conditione ad vitam requisita destituuntur.
VIII. Physiologia demonstrat principium vitale essentiali­
ter diversum a principiis chimicis, mechanicis et physicochimicis. Ut autem thesis nostra de vitæ principio distincto
a materia, deque essentiali discrimine inter viventia et non
viventia physiologice etiam probetur, opportunum erit hic
compendio innuere proprietates quæ in viventibus inveniun­
tur et quibus materia bruta constanter caret. Hujusmodi pro­
prietates sunt præcipue quatuor: compositio,structura,nutri­
tio, et reproduclio. Dicam pauca de singulis fere exscribens
virum perdoctum F. Frédault, in suo Traité d'anthropologie
physiologique et philosophique, Lib. II. Gap. I. §.I. pag. 131
el seqq. (Paris, 1863), qui observationes et auctoritates citat
Physiologorum recentiorum magni nominis, ut sunt Tiedemann, Burdach, Mulier, Henle.
Compositio. Corpora bruta coalescunt elementis simplici­
bus, aut compositis secundum leges proportionum chimicarum, binariis nempe aut ternariis. Contra corpora viventium
semper componuntur parvo numero elementorum, quæ in
combinatione proportiones habent diversas a chimica pro­
portione corporum brutorum. Elementaria compositio in cor
poribus organicis, inquit Halen in sua Anatomía generali,
Tom. I, pag. 11, 14 et 15, nos latet, et ad conjecturas confu­
gimus : etenim modus illius compositionis est prorsus sin­
gularis. Omnis, e. g., substantia organica continet carbonium
hydrogenium et oxygenium, quin tamen oxygenium sufficiat,
ut in corporibus brutis, ad convertendum carbonium in aci.
dum carbonicum, aut hydrogenium in aquam. Digna praete­
rea observatione est differentia sæpe existens inter proprie-

lates corporum organicorum, quorum eadem est compositio.
Ita exempli gratia, saccarum, gumma, amidum, saccatum
lactis (quæ extrahuntur a corporibus organicis) componun­
tur, eisdem quantitatibus hydrogenii, carbonii, oxygenii ;
sunt isómera. Præterea combinationes organicæ cum maxima
facilitate decomponuntur ; quod factum indicat earum com­
positionem esse magis complexam.
Structura. Insuper quoad structuram corpora bruta a
corporibus organicis complete differunt. In corporibus enim
brutis constanter invenitur, quod eorum moleculæ aut dis­
ponuntur per simplicem appositionem unius ad alteram, aut
uniuntur sub formis crystallinis ; contra corpora organica
formantur ex cellulis et textilibus diversimode dispositis,
prouti exigunt officia eorum organismi; et quælibet eorum
pars specialem habet dispositionem. Hinc differentia in
eorum actionibus. Nam, ut notat Müller in suo Manuel de
physiologie, Tom. I, pag. 16, corpora organica non differunt
ab inorganicis solum ex modo quo elementa quibus consti­
tuuntur sunt ordinata ; sed continua activitas, quæ explica­
tur in materia organica vivente, gaudet etiam facultate, ut
ita dicam, creativa, quæ subjicitur legibus ordinis præconcepti et rationalis et harmonici, quo fit ut omnes partes ita
disponantur, ut respondeant cuidam scopo determinato, ra­
tione cujus totum existit. Et in hoc præcise organismus dis­
tinguitur.
Nutritio. Altera proprietas exclusiva omnium viventium
est nutritio, per quam corpora viventia conveniunt inter se
in ratione genérica, et totaliter a corporibus brutis differunt,
llæc enim augentur ex additionibus successivis : quæ tamen
inter se sunt independentes, resultant ex meris circumstan­
tiis externis et accidentalibus in quibus inveniuntur, et a
nulla activitate attrahuntur, neque ab ulla spontaneitate.
Quod contra accidit in corporibus organicis. Ipsa enim
constanti activitate fruuntur, quæ ipsorum propria est et a
propria eorum spontaneitate emergit, et hæc activitas inces­
santer permutat eorum constitutionem duplici decompositionis ac recompositionis motu, qui rejicit elementa interna
quibus corpus non amplius perficitur, et huic addit per inlus-susceptionem alia elementa externa attracta ad se. Unde
fit, ut corpora bruta augmentenlur modo supra dicto, nempe
per additionem, sed corpora organica nutriantur : quæ duæ
actiones sunt omnino differentes, et quæ proinde a causis

112

rSYCHOLOGIA. (LIB. 1. CAP. I. DB VITA IN GENERE.

diversis proveniunt. — Cf. S. Th. in II de Anima,
Leet. IX.
Reproducido. Corpora inorganica formantur vi legum phy­
sicarum et chimicarum, ut oculis quotidie apparet, sive sint
in statu libero, nempe in natura, sive processu chimico
comparentur. Contra corpora organica non procedunt nisi a
corporibus viventibus, et via generationis. Utique dantur
quædam corpora viventia microscópica quæ nasci videntur
spontanee a materia : at notandum quod hæc supposita
spontanea generatio nunquam procedit nisi a corpore orga­
nico ; unde nunquam sola materia bruta organizatur. Audia­
tur Müller op. cit., Tom. 1, pag. 8 : Vita, inquit, quæ ani­
mat corpora organica, non alibi invenitur quam in hujusmodi
corporibus ; ipsa solummodo manifestatur in combinationibus
organicis, quæ illi dant existentiam ; et nunquam elementa
fundamentalia ex integro producunt particulam materiæ
organic®, quando inter se commiscentur. Fray contendit
revera se vidisse animalcula microscópica produci in aqua
pura, et Gruithinsen asserit se observasse in quibusdam
infusionibus libidi silicis, argillæ et marmoris productio­
nem cujusdam materiæ algidæ, in qua postea pullularunt
quædam infusoria; Retzius etiam narrat de quadam pecu­
liari specie materiei formatæ in dissolutione chloruri barytici in aqua stillata, quæ per aliquot menses conservata est
in ampulla hermetice clausa. Verum quamvis hujusmodi
lacta digna sint nota, indubium tamen est quod substantiæ
experimento subjectæ, sive vasa sive aqua, adhuc contine­
bant parvam quantitatem materiæ organicæ ; nam juxta
observationes Schultze, inoleculæ pulveris substantiarum
organicarum sufficiunt in circumstantiis propitiis, ut habea­
tur phænomenon quod affertur ad probandam generationem
spontaneam infusoriorum. Ipsamet animalia non valent pro­
ducere materias organicas cum solis elementis, sicut eas
producere nequeunt cum solis combinationibus binariis,
ilæc Müller. — Cf. Frédault, Op. et loe. cit. ; Francisque
Bouillier, le Principe vital et l'Ame pensante, Chap. Ill,
2“ édit., Paris, 1873.
IX. Corollarium. Quia igitur vita neque a materia, ut in se
est, repeti potest, neque a materia ut organica ; sequitur
viventia a non viventibus essentialiter distingui.

AKTICULUS SECUNDUS
(2)

De vitæ gradibus.

I. Principium ad decernendos vitæ gradus. Vitam distribuí
per gradus diversos experientia testatur; sed de principio
seu criterio inquirimus quo gradus vivendi ordinari debeant.
Hoc autem principium quodnam generice sit, ex dictis in
articulo praecedenti satis est manifestum, cum enim vivere
dicantur aliqua secundum quod operantur ex seipsis et non
quasi ab aliis mota, sequitur principium, quod quanto per­
fectius alicui convenit operari ex seipso et non quasi ab aliis
motum, tanto perfeetius in eo invenitur vita. — S. Th., P. I,
Qu. XVIII, Art. III.
II. Prænotamen. In omni agente duo distinguenda sunt,
nempe forma seu principium quo agens agit (O. 44, X), et
finis propter quem agit (0. 51). Ergo quanto magis duo ista
principia, forma et finis, sunt in vivente, et a vivente, tanto
magis ei intima erit actio qua se ab intrinseco movet, et vita
•perfectior. — Hoc verissimum principium statuitur a S.
Thoma, loe. supra cit., et eo utitur ad declarandam infini­
tam perfectionem vitæ divinæ. — Quæ quidem impræsentiarum a nobis cum S. Doctore exponenda et declaranda sunt
ad gradus vitæ distinguendos.
III. Vita vegetativa. Sunt igitur quædam viventia, nempe
planlœ, quæ movent seipsa, ut sensibus apparet, secundum
augmentum et decrementum, sed forma seu principium quo
se movent est eis exclusive a natura, neque finem in quem
agendo tendunt sibi ex seipsis praefigunt aut aliquo modo
cognoscunt, sed cognoscitur et praefigitur eis a naturæ Auc­
tore. Unde potius moventur a natura et naturæ motum exequunlur, quam se moveant; et consequenter in plantis est
infimus gradus vitæ.
IV. Vita sensitiva. Secundo loco sunt quædam viventia, ut
animantia perfecta, in quibus primum principium motus
est quidem a forma a natura indita, nempe ab anima prin­
cipio radicali agendi, tamen principium immediatum et determinativum agendi est forma acquisita istis viventibus,
nempe cognitio per sensum habita : uí cuim per experienZigliara. Suiuma philosophica — T. 11,

tiam deprehendimus, juxta diversas cognitiones sensibiles
bruta animantia sese in diversa movent ac dirigunt; cogni­
tiones autem sensibiles ministerio sensuum per semetipsa
bruta acquirunt. Hinc habetur alter vitæ gradus, vita scilicet
sensitiva, ex anima et sensuum cognitione sese explicans.
Unde animantia quanto perfectiorem sensum habent tanto
perfectius movent seipsa; nam ea quæ non habent nisi sen­
sum tactus, movent solum seipsa motu dilatationis et con­
strictionis, ut ostrea, parum excedentia motum plantæ. Quæ
vero habent virtutem sensitivam perfectam, non solum ad
cognoscenda conjuncta et tangentia, sed etiam ad cognoscen­
dum distantia, movent seipsa in remotum motu progres­
sivo.
V. Vita spiritualis. Atqui bruta animantia habent quidem
ex seipsis formam immediatam per quam agant, nempe co­
gnitionem sensitivam, ut dictum est, tamen finem propriarum
actionum per seipsa non sibi præstituunt, sed est eis inditus
a natura, cujus instinctu ad aliquid agendum moventur per
illam ipsam formam sensu apprehensam. Supra autem talia
animantia est vita rationalis seu spiritualis, quæ non solum
acquirit cognitiones, quæ sunt formæ determinate agendi,
verum etiam sibi præstituit finem operationum, quia per intel­
lectum potest cognoscere rationem linis, media quæ ad finem
conducunt, et media ipsa proportionata in eumdem finem
ordinare.
VI. Præstantia vitæ spiritualis. Vita divina. Ex his plane
colligitur perfectiorem modum vivendi esse vivere vita spiri­
tuali, quia plenius atque perfectius in ipsa habetur princi­
pium movendi seipsum. Hinc in uno et eodem homine (ut
rem a posteriori etiam declaremus) virtus intellectiva movet
potentias sensitivas, et potentiæ sensitivæ per imperium vo­
luntatis movent organa, quæ motum exequuntur. Sicut etiam
in artibus videmus, quod ars, ad quam, e. g., pertinet usus
navis scilicet ars gubernatoria, præcipit ei quæ inducit for­
mam navis; et hæc præcipit illi, quæ habet exeeutionem tan­
tum in disponendo materiam.
Ex hisce principiis Angelicus merito infert excellentiam
vitæ divinæ. Etenim « quamvis intellectus noster (et idem
dicendum de quocumque intellectu creato) ad aliqua se agat,
tamen aliqua sunt ei præstituta a natura {et consequenter in
quibusdam operationibus principia immediata agendi sunt
quodammodo ab extrínseco), sicut sunt prima principia, circa

quæ non potest aliter se habere, et ultimus finis, quem non
potest non velle. Unde licet quantum ad aliquid moveat se
{imo vita in rebus spiritualibus perfectior sit vita sensitiva,
ut dictum est), tamen oportet quod quantum ad aliqua ab
alio moveatur {et ideo quia non quoad omnia se movet, ex hoc
capite provenit limitatio vitæ spiritualis creatœ). — Illud
igitur, cujus sua natura est ipsum ejus intelligere, et cui id
quod naturaliter habet, non determinatur ab alio, hoc est
quod obtinet summum gradum vitæ. Tale autem est Deus.
Unde in Deo maxime est vita. Unde Philosophus in XII Meta~
ohysicorum, ostenso quod Deus sit intelligens, concludit
quod habeat vitam perfectissimam et sempiternam : quia
intellectus ejus est perfectissimus et semper in actu ».
VII. Conclusio articuli. Tres igitur sunt vitæ gradus, sci'icet, vita vegetativa, sensitiva et intellectiva; et quia vita
sumpta inactu primo, in his quæ in mundo vivunt, vocatur
anima (1, II), habentur tres ordines seu gradus animarum,
anima vegetativa, anima sensitiva, anima intellectiva, quæ
etiam dicuntur formæ viventium, sicut rerum non viventium
principia constitutiva dicuntur formæ corporeæ.

CAPUT SECUNDUM
DE

VITA SENSITIVA SEU DE ANIMA UUUTORUM ANIMANTIUM

Prologus. Post considerationem vitæ in genere, ordo postu­
lat ut de tribus gradibus vitæ distincte dicamus, nempe
de vita vegetativa, de vita sensitiva, de vita rationali, inci­
piendo, ut methodus synthetica postulat, a magis generica,
nempe a vita vegetativa. Verum, ut innuimus in Prologo
ad hunc Librum, de hac vita ea sufficiant quæ in præcedenti Capite delibavimus. Unde ad vitam sensitivam expo­
nendam immediate procedimus, non quidem prout est
ab anima spirituali, ut in nobis accidit, sed generice prouti
est ab anima exclusive sensitiva ut in brutis. Primo autem
est quærendum de existentia hujus animæ, seu, utrum bruta
animantia habeant animam; — deinde, posito quod sint
animata, quæritur, utrum anima sensitiva sil subsistens per
se; — tertio loco denique brevem descriptionem dabimus de
divisione et speciebus animantium.

ARTICULUS PRIMUS

(3)

De animatione brutorum.
I. Quæstio. Bruta vita animaque esse prædita consensus
omnium hominum constanter atque universaliter proclamat ;
at non raro accidit quod male cauti philosophi veritatibus
sensus communis nedum non subscribant sed glorientur
aperte contradicere. Itaque nonnulli ex antiquis, quorum
mentionem faciunt Aristoteles in Lib. II de Generatione ani­
malium, Cap. I, Tullius in primo Tusculanarum Quasi., alii­
que, doctieiuui bruta anima carere. Quam antiquorum sen­
tentiam jam obsoletam renovavit medicus Gomez Pereira in
Opere quod a parentibus suis inscripsit, Antoniana Marga­
rita , ediditque anno 1554 : a quo auctore volunt nonnulli
'Cartesium muluasse eamdem opinionem, hypothetice tamen
et modo dubitativo propositam, quam postea Cartesiani non
pauci amplexi sunt, et in Italia præcipue secutus est For­
tunatus a Brixia. Juxta igitur hos scriplores bruta animan­
tia sunt mera automata, seu machinæ sui generis spontanee
se moventes; et quæ in ipsis videntur sensationes et cogni­
tiones similes nostris sensationibus atque cognitionibus
sensitivis, non debent haberi nisi ut effectus eorum pecu­
liaris organismi seu verius mechanismi. Ratio autem qua
moti videnlur ad hoc ponendum est, quia non distinxerunt
inter simplicitatem animæet spirilualitatem ejusdem. Posita
autem anima in brutis, ea dubio procul simplex dicenda est.
Ne igitur concederent brutis animam spiritualem, ea dixe­
runt inanimata. Sed contra:
II. Bruta animantia non sunt mere automata sed animata
anima sensitiva. Probatur. Bruta animantia non solum vere
sentiunt, sed etiam sentiunt se sentire. Ergo non sunt mere
automata sed animata anima sensitiva. — Consequentia ad­
mitti debet etiam ab adversariis, ut ex expositione eorum
opinionis manifestum est. — Probatur itaque antecedens.
Jirula vere sentiunt. Etenim imprimis sensus externi sunt in
ipsis æque ac in nobis, quibus sensus illi non ob aliud quam
ad vere sentiendum impressiones sensibilium externorum
dati sunt ab Auctore naturæ Reo. Deinde phænomena ipsa

sensationis exiernæ sicut et in hominibus ita et in brutis
perfectis vcriiicantur. Quocirca negare brutis sensationem
externam importat negationem ejusdem sensationis in
homine, quam tamen conscientia unicuique vivide affirmat.
— Sed præterea inest brutis sensatio interna : est enim me­
moria sensitiva in ipsis et phantasia sicut et in nobis; nam,
ut contra Epistolam Fundamenti, Cap. XVII, n. 20, S. Augus­
tinus notat, « per loca nota sine errore jumenta pergunt, et
cubilia sua bestiæ repetunt, et canes dominorum suorum
corpora recognoscunt hæc memoria proprie dicta prœstat),
et dormientes plerumque immurmurant {somniando per
phantasiam}, et in latratum aliquando erumpunt : quod nullo
modo possent nisi in eorum memoria visarum vel per corpus
utcumque sensarum versarentur imagines. » — Est præterea
in brutis sensus quidam discretions utilitatis et documenti :
nam ovis lupum fugit, non horrens quidem in lupo colorem,
sed inimicum; et hirundo lutum colligit, non quia placet
visui vel gustui, sed quia utilis est ad nidum formandum.
— Hæc autem omnia tam niira, tam diversa tribuere mecha­
nismo inanimato, est incredibilia prorsus rationis impo­
nere.
Bruta se sentire sentiunt. Hanc veritatem præ oculis ponit
S. Augustinus in II de Libero arbitrio, Cap. IV, n. 10: « Non
enim, inquit, aliter bestia moveret se, vel appetendo aliquid,
vel fugiendo, nisi se sentire sentiret, non ad sciendum, nam
hoc rationis est, sed tantum ad movendum ; quod non
utique aliquo illorum quinque (sensuum externorum) sentit...
Namque aperire oculum et movere adspiciendo ad id quod
videre appetit, nullo modo posset, nisi oculo clauso vel non
ita moto se id non videre sentiret. Si autem sentit se non
videre dum non videt, necesse est etiam sentiat se videre cum
videt. » (L. 52, II.) — Quæ facta demonstrant brutis inesse
quamdam conscientiam (ib.). Conscientiam autem mecha­
nismo inanimato convenire haud posse concedunt seu
saltem concedere debent ipsi adversarii : conscientia enim
cognitio est.
III. Quæstio secunda. Posito autem quod bruta vivant,
quæritur secundo an vivant anima a corpore distincta, vel
vita sensitiva possit explicari per concursum virium corpo­
rearum. Quamvis autem hæc quæstio implicite resoluta sit
ex iis quæ de vita in genere in Capite superiori statuta
sunt, hic tamen enodandam specialiter suscipimus ob insis-

tentiam materialism!. Destutt de Tracy in suo Tractatu de
voluntate, Lib. Ill, animam brutis verbo concedit, re autem
tollit. Vult enim vitam sensitivam haberi ex temperata har­
monia corporis organici, ac sensationem non aliud esse
quam motum materialem fibrillarum, adjuncta mechanica
cerebri reactione. In sententiam hujus Auctoris magna con­
sensione descendunt recentiores omnes materialist® et posi­
tivist®. — Ceterum hæc opinio nova non est : quidem enim
ex antiquis opinati sunt vitam esse temperationem aliquam
corporis, ut refert S. Augustinus in Libro de Immortalitate
animæ, Cap. X, et videre præcipue est in Aristotele, qui in
Libro primo de Anima, fuse de sententiis veterum materia­
listarum circa animam disserit. Contra igitur seu materia­
listas seu positivistas sit conclusio :
IV. Repugnat omnino vitam sensitivam in brutis a viribus
corporeis esse. Sententia adversariorum eadem est quoad
substantiam ac sententia cartesiana, quam supra refutavi­
mus, ut consideranti facillime apparet : idem enim est dicere
bruta animantia esse mera automata, ac ponere vitam sen­
sitivam in ipsis brutis esse merum motum fibrillarum et
cerebri reactionem, seu actionem et reactionem ipsius cor­
porei organismi. Unde argumenta adducta contra primam
sententiam, militant etiam contra secundam. — Sed insuper
animadverto hanc materialistarum sententiam fundari in
perversa sensationis notione. Sensatio quidem exurgit ex
impressione sensibilis in organismum sensus, sed in hac
impressione (in qua sensus passive se habet) minime consis­
tit, ut falso credunt adversarii, imo ab ea essentialiter et in
immensum differt : siquidem sensatio sequitur ad præfatam
impressionem, est active a sensu, et est, juxta communem
hominum sensum actio illa vitalis quam ponimus (et cujus
habemus aut saltem habere possumus conscientiam} ex aliqua
impressione in organismum sensuum : hanc actionem vulgari­
ter et proprie appellamus videre, audire, etc. — In sententia
adversariorum habentur utique actio et reactio in organismo,
sed non explicatur neque explicari potest vita sensitiva in
sua duplici manifestatione activa, sensationis nempe et
conscientia:. — Cf. quæ de vit® principio physiologice disse­
ruimus Art. I. hujus Libri, n. VII.

ARTICULUS SECUNDUS

(4)

De natura animæ brutorum.
I. Qnæstio. Statuta existentia animationis inbrptis vi prin­
cipii a corporeo organismo distincti, e vestigio quæritur quæ
sit essentia hujus animæ qua bruta ipsa donantur. Qua in re
oppositos omnino errores iis quos in superiori articulo con­
futavimus refellere oportet. Vidimus a nonnullis negari ani­
mam inesse brutis; alii contra talem animam eisdem brutis
concedunt qualem homines habent, nempe rationalem. Hu­
jus sententiæ recensentur ex antiquis Pythagorici, Platonici,
et Manichæi, qui metempsychosim seu transmigrationem ani­
marum ex hominibus in bestias et ex bestiis in homines
docebant. Anaxagoras vero, Diogenes aliique, si Plutarcho
credimus in Lib. V, de Piae. Philosoph., Cap. XX, brutis
concedebant animam rationalem. Ex recenti oribus vero Bou­
geant (1690-1743) in libro gallice inscripto: Amusement phi­
losophique sur le langage des bêles, editoque anno 1739, loco
animarum ponit in bestiarum corporibus daemones, qui
revera actiones efficiunt, quas in bestiis ipsis videmus. Non
loquor de palingenesia, quam Bonnet imaginatur, nam de
illa opportunior erit disserendi locus in tractatu de origine
animæ humanæ. Quid autem hac in re sentiendum sit,
sequens propositio declarabit.
II. Animæ brutorum non sunt substantiae spirituales.
Antequam directe conclusio probetur, quædam praenotare
nccesse est.
Proenotamen primum. Quod animæ brutorum in genere
substantiarum sint ponendæ, tam certum est quam quod
certissimum : probavimus enim eas non esse corpora, neque
vires seu accidentia corporea. Unde remanet quod sint substantiæ, cum inter accidens prædicamenlale et substantiam
non detur medium (L. 6, IV).
Proenotamen alterum. Vocabulum spiritus æquivocum est
et usurpatur ad significandas res omnino disparatas. Audia­
tur hac in re S. Thomas, IV, Contra Gentiles, Cap. XXIII :
-.< Nomen spiritus a respiratione animalium sumptum videtur,
in qua aôr cum quodam motu infertur et emittitur : unde

nomen spiritus ad omnem impulsum et motum cujuscumque
aërei corporis trahitur; et sic ventus dicitur spiritus, secun­
dum illud Psal. 148,: Ignis, grando, nix, glacies, spiritus
procellarum, quæ faciunt verbum ejus. Sic etiam vapor tenuis
diffusus per membra ad eorum motus, spiritus vocatur. Rur­
sus. quia aer invisibilis est, translatum est ulterius spiritus
nomen ad omnes virtutes et substantias invisibiles et moti­
vas : et propter hoc et anima sensibilis, et anima rationalis,
et angeli, etDeus,s^in7izs dicuntur.» Quo sensu igituranimæ
brutorum dici possunt spirituales, ex hujusmodi expli­
cationibus, abunde patet. At nunc strictiori sensu communi­
ter nomine substantiæ spiritualis intelligitur substantia intelligens vel rationalis, ut anima humana, angeli et Deus, et
duo potissimum significat : nempe 1® independentiam a
subjecto materiali in esse et in agere (0. 27, VI) ; et conse­
quenter 2° in intelligentia et intellectiva voluntate. Unde
quærere utrum animæ brutorum sint substantiæ spirituales
strictiori sensu dictæ, idem est ac quærere utrum sint subs­
tantiæ rationales.
Probatur thesis. Animæ brutorum non sunt substantiæ ra­
tionales, neque perse subsistentes independenter a corpore.
Ergo animæ brutorum non sunt substantiæ proprie spiri­
tuales. — Consequentia patet ex secundo prænotamine. Pro­
batur antecedens per partes.
Non sunt substantiæ rationales. De ratione enim substantiæ
rationalis, seu intellectivæ est quod universalia rerum
cognoscat, ut conscientia testante in nobis contingit, ex qua
universalium cognitione sequitur in voluntate libertas in
eligendo : nam ex eo quod sub universali objecto plura par­
ticularia ordinantur, non ab uno particulari movetur volun­
tas ex necessitate, sed ex pluribus unum vel alterum potest
ex se eligere.Unde sicut apprehensio universalium est apriori
signum libertatis, ita determinatio ad unum, seu neces­
sitas in appetendo estsignum carentiæ intellectus seu rationis.
Atqui bruta animantia sunt in suis actionibus determinata
ad unum. Ergo bruta animantia non sunt substantiæ ratio­
nales. — Probatur minor ab experientia. Nam alia animalia
ab homine non operantur diversa et opposita, sed potius
moventur a natura ad determinatas quasdam operationes,
et uniformes in eadem specie: unde omnis hirundo similiter
nidificat, et omnis aranea similiter telam texit {Contra Gen­
tiles, Lib.II, Cap. LXVIeLLXXXH). Et hinc est quod homines

edocti ab hujusmodi factis constanter asseverant bruta non
libertate seu electione, sed instinctu naturæ agere omnia
quæ agunt.
Non sunt per se subsistentes. Etenim, (semota a brutis intelligentia, eis inest exclusive vita sensitiva. Quo posito, proba­
tur hæc secunda pars antecedentis. Impossibile est animam
esse perse subsistentem, cui nulla actio propria competit in­
dependenter a corpore : quia cum operatio sequatur esse
nulla res potest esse sine propria operatione ; cujus proinde
dependentia plane demonstrat dependentiam principii a quo
est (0.27, VI). Atqui actio seu vita sensitiva dependet a cor­
pore. Ergo anima exclusive sensitiva brutorum per se non
subsistit independenter a corpore.—Probatur minor ex facto.
Nam, ut conscientia in nobis testatur, sensus immutantur
a rebus corporeis, et nonnisi res corporeas singulares
attingunt ; ex quo consequitur quod operatio sensitiva pendeat ab organo corporeo, Unde etiam fit quod ex nimiis im­
pressionibus rerum sensibilium, ipsi sensus fatigantur et
non raro corrumpuntur. — Deinde quia, ut in brutis quoti­
die videmus,eorum appetitus totus est exclusive in appetendo
cibum, utilia corporea sumendo et noxia respuendo, alia­
que hujusmodi sensibilia, talia nempe quibus non anima so­
lum, sed animal, compositum scilicet ex anima et corpore,
perficitur. Hæc autem facta demonstrant animam brutorum
non habere actionem qua agat etperficiaturipsasola iudependenter a corpore ; et consequenter neque habet per se sub­
sistentiam a corpore ipso independentem. — S. Thomas,
Contra Gentiles, Lib.II, Gap. LXXXIIet S. August., Enarrat.,
in Ps. CXLV1II, n. 3.
III. Corollaria. — Primum. Ergo animæ brutorum sunt
quidem substantiæ, ut supra dictum est, n.II, sed incompletæ nedum in specie, sed etiam in ordine substantialitatis
(0. 27, III et IV).
Secundum. Ergo cum per se non subsistant independenter
acorpore ; dissociât® ab ipso corpore pereunt, hoc est non
vivunt ; proindeque non sunt immortales. — Contra Gentiles,
ib. II, Cap. LXXXII.
l.
Tertium. Igitur animæ brutorum accipiunt existentiam
non per creationem sed per generationem. Idem enim judi­
cium ferendum est de fieri et de esse cujusquerei ; consequen­
ter, cum animæ brutorum existant dependentor a materia,
et dependenter a materia accipiunt esse. — c Quidam po­

suerunt, inquit S. Thomas, animas sensitivas animalium a
Deo creari. Quæ quidem positio conveniens esset, si anima
sensitiva esset res subsistens, habens per se esse et operatio­
nem. Sic enim sicut per se haberet esse et operationem, ita
per se deberetur ei fieri. Et cum res simplex et subsistens
non possit fieri nisi per creationem, sequeretur quod anima
sensitiva procederet in esse per creationem. — Sed ista ra­
dix est falsa, scilicet quod anima sensitiva perse habeat esse
et operationem,ut ex superioribus patet (Qu. LXXV, Artic. Ill):
non enim corrumperetur, corrupto corpore. Et ideo cum
non sit forma subsistens, habet se in essendo admodum
aliarum formarum corporalium, quibus per se non debetur
esse, sed esse dicuntur inquantum composita subsistentia per
eas sunt. » — P. I, Qu. CXVIII, Artic. I.
IV. Nota. Solvitur difficultas. Contra ea quæ de irrationalitate brutorum statuimus, objiciuntur facta quædam,
quæ in brutis ipsis cernuntur, ut sagacitas in castore in
extruendis casis, memoria et gratitudo in canibus, generosi­
tas in leone, educatio ipsa qua belluæ nedum domantur, sed
ad quædam humana officia exequenda instruuntur. Quæ
facta magni faciunt, et omnibus artibus extollunt materialista
ipsi, qui hominis dignitatem tam sceleste deprimunt.
fíesp. Facta congesta a materialistis non rationem demons­
trant in brutis sed instinctum, hoc est naturalem determi­
nationem eis inditam a sapientia Creatoris : et hujus signum
est, quod semper eodem modo operantur, ut in thesis proba­
tione jam diximus, et quod nullum signum perfectibilitatis
in eis apparet : sunt modo quæ nobis historia tradit semper
fuisse. Hinc recte Angelicus, HI, Dist. XXVII, Qu. I, Art. IV,
ad 3, omnia phænomena quæ in brutis cernimus dicit pro­
venire ex eo quod intellectum aliquo modo alia animalia (ab
homine) participant per quamdam obscuram resonantiam,
inquanlum sentiunt. Et S. Augustinus in Libro De quantitate
animæ, Cap. XXVIII, sapienter animadvertit, feras non ha­
bere scientiam, totamque illam velut imaginem scientiæ, vim
essesentiendi.—Brutis animantibus quamdamquasi imaginem
rationis largita (divinitus) estjjinquitOrigenes, idque fortasse
ad incutiendum hominibus pudorem (Contra Celsum, Lib
IV, n. 81, pag. 564. — Paris, 1733). Quapropter nonnisi per
quamdam analogiam, fundatam in aliqua similitudine exis­
tente inter sensum et intellectum, dicimus quandoque bes­
tias esse intelligentes.— Cf. F. Frédault, Traité d'Anthropo-

logie, etc., Lib. I, Cap. I, ubi aliis pluribus solvit hanc ob­
jectionem propositam a Ph. Bérard, in Thomo I sui Court
de Physiologie, et a materialistis.
ARTICULUS TERTIUS

(5)
De classificatione animantium.

I. Principium divisionis aristotélicas. Scripsit Aristoteles
praegrande opus de animantibus, eorumque remotam classificationem a sanguine desumpsit, videlicet, juxta ipsum,
animantia primitus dividuntur in ea quæ sanguine sunt prae­
dita, et in ea quæ non sanguine sed icore solummodo sunt
donata. Quam divisionem posteriores naturalistæ communi­
ter ad Linnæum usque secuti sunt.
II. Classificatio Linnæi. Famosus iste naturalista (17071778) ex colore et calore sanguinis desumpsit primitivam
classiilcationem animantium, cui postea subnexuit alias
subdivisiones seu modificationes desumptas sive ex corde,
sive ex respiratione, sive ex organis reproductionis, sive ex
modo reproducendi.— Sanguis alius est rubeus-calidus ; alius
rubeus-frigidus ; alius albus-frigidus. — Cor autem est aut
biauritum-biloculare, aut biauritum-uniloculare, aut uniauritum-uniloculare. —Respiratio est ex pulmone vel constante
vel arbitrario, vel branchiali. — Reproductio autem est aut
per ovum aut per vivificationem in utero. Quibus positis
principalibus observationibus, Linnæus tradit hæc suprema
capita divisionum.— I. Animalia cum sanguine rubeo-calido.
corde biaurito-biloculari, pulmone constanti. — Hæc autem
ratione generationis subdividuntur in vivipara seu mammifera, et in ovipara nempe volatilia. — II. Animalia cum
sanguine rubeo-frigido et ovipara. — Quæ subdividuntur
ratione cordis et pulmonis, in amphibia quæ cor habent
biauritum et uniloculare et pulmonem arbitrarium, et cetacea et pisces in quibus cor est uniauritum et uniloculare et
respiratio branchialis. — HI. Animalia cum sanie frigida al­
bida, quæ subdividuntur in primigenia seu insecta, et tentaculata seu vermes.
III. Classificatio Lamarkii. Divisio Linnæi viguit in scholis
usque ad Lamark (1744-1829), qui non a sanguinis colore,

sed a vcrtcbratione divisit animantia in vertebrata, et in
invertebrata. — Vertebrata sunt animantia superiora, mammifera, aves, reptilia, pisces. Invertebrata sunt animantiainferiora, quæ in articulata et inarticulata subdividuntur.
Hæc Lamarkii divisio simplicior est divisione Linnæi, sed ni­
mis generalis ; unde per accuratiorem analysim, eam magis’
determinare agressus est Cuvier.
IV. Cuvier. Auctor iste (1769-1832) retinuit divisionem
Lamarkii, sed animantia articulata subdivisit in Crustacea
branchialia, et insecta trachealia. Pariter et inarticulata sub­
divisit in duas classes, quarum una complectitur mollusca,
altera vero zoophita, quæ etiam radiata appellavit. Princi­
pium vero classificationis non in sanguine, ut Aristoteles,
neque in colore et calore sanguinis, ut Linnæus, sed in vitæ
explicatione et præcipue in systemate nerveo quæsivit, cujus
perfectionem et præeminentiam determinavit ex majore vel
minore volumine cerebri, a quo nervi exoriuntur. Hinc mol­
lusca, quoad animantia invertebrata seu inferiora, priora
sunt insectis, quæ præcedunt radiata.
N. Aliæ subdivisiones. Aliæ insuper subdivisiones posteai
additæ sunt a Blainville qui reptilia subdivisit in nudipelli-'
fera et in squamosa; a Milne Edwards qui nudipellifera in
varias species distribuit, et ab aliis qui modo unam modo
alteram speciem subdiviserunt. Hinc distributio recenlior
sequens est, ut datur ab A. C. De Meis in suo Libro : I Tipi
Animali, Bononiæ, 1872, pag. 134.
1. Invertebrata, quæ in septem classes distribuuntur,
nempe :
1* Protozoa.
2* Celenterata
| Radiaría seu Zoophita.
3‘ Echmodermata j
1
4-Artropoda
, Articulata.
5* Vermes
’
6* Molluscoida.
7* Mollusca.
ÍI. Vertebrata in quinque classes partiuntur, videlicet :
1* Pisces.
2* Amphibia.
3* Reptilia.
4* Aves.
5* Mammifera.

Hic sistimus : non enim de Zoología tractatum scribere
officium nostrum est. — Cf. Tissot, Anthropologie spéculative,
P. I, Cap. II, Sect. II; sed præcipue inoffenso pede legi potest
cl. Vincenlius Santi, Istiluzioni di Anatomía comparata
(2°ed.), Zoologia, qui breviter, dilucide et per principia vere
rationalia disserit de Regno animali, pag. 73 et seqq.

CAPUT TERTIUM
DE VITA RATIONALI SEU DE ANIMA HUMANA
IN SE CONSIDERATA

Prologus. Tres vitæ gradus, quos alibi (Artic. 2) distinxi­
mus, et quos distributos in rerum natura cernimus, in ho­
mine uniti inveniuntur ratione animæ rationalis, quæ unica
in homine existens, illos omnes gradus virtute suacomplecti tur et explicat. Porro de anima humana in se considerata
quæri potest : Io quid sit ; — 2° a quo sit. Primam quæstio­
nem solvam in præsenti Capite, alteram vero in sequenti.
Circa primam vero, ut pedetentim de una ad alteram veri­
tatem ordine synthetico deveniamus, dicendum est : Io de
substantialitate animæ humanæ, ut in antecessum genus
supremum entitatis ipsius animæ determinetur ; 2° de ejus
genere proximo, seu de ejus simplicitate ; 3° de ejus diffe­
rentia specifica, nempe de spiritualilale ; 4° denique, de ejus
ordine ad existentiam, videlicet de immortalitate animæ hu­
manæ.

ARTICULUS PRIMUS

(6)

De substantialitate anima; humanen.
I. Quæstio. Distinximus in Ontologia (27, III et IV) subs­
tantias in tres classes nempe : Io in substantias completas in
ordine substantialitatis, et in ordine speciei ; 2° in substan­
tias completas in ordine substantialitatis, at non in ordine
speciei ; 3° in substantias incompletas tum in ordine speciei

turn in ordine substantialitatis. — Præsens quæstio est do
substantialitate secundo vel tertio modo considerata : nam
de completa vel incompleta substantialitate animæ nostræ
non est hujus loci definire, sed in sequentibus articulis de­
terminabitur. Impræsentiarum sufficit probare quod anima
humana pertineat non ad genus accidentium, sed ad genus
substantiarum. Et hæc sunt notanda ne una quæstio cum
alia confundatur.
II. Anima humana est substantia. Hæc thesis jam probata
manet a fortiori ex iis, quæ supra (4, II) de substantialitate
animæ brutorum notavimus. Sed ob rei gravitatem peculia­
ria addenda sunt argumenta pro anima humana. Sit igitur :
Anima humana est principium constitutivum et speciflcativum hominis, et insuper jugiter eadem perseverat sub om­
nibus modificationibus quæ in nobis succedunt. Atqui quod
est hujusmodi est essentialiter et necessario substantia. Ergo
anima humana est essentialiter et necessario substantia.
.Major argumenti quoad veritatem utriusque membri proba­
tione non indiget : evidens enim est quod homines sumus,
et a brutis, et a plantis, et a lapidibus specifice distinguimur,
quia animam humanam seu rationalem habemus ; deinde
conscientia vivide mihi tegatur quoad ego qui modo cogito et
volo, sum ille ipse eloqui cogitabam, volebam, judicabam,
imaginabar heri, decem, viginti, triginta abhinc annis. Co­
gitationes et volitiones veniunt et transeunt, sed ego cogi­
tans et volens idem persevero. — Minor vero declaratur.
Nam principium speciiicativum hominis aut est accidens aut
substantia : non accidens, quia secus homo nonnisi accidentaliter differret a brutis; quod est absurdum. Ergo est subs­
tantia. — Deinde ego qui cogito, non cogito corpore, sed
anima, ut omnes fatentur. Cogitationes ergo in anima mea
sunt sicut in subjecto. Si autem subjectum istud est accidens,
erit et ipsum in aliquo sicut in subjecto ; hoc vero non po­
test esse accidens, quia secus procederetur in infinitum in
serie accidentium sine subjecto : quod repugnat (0. 28, III).
Est igitursubjectum cogitationis et volitionissu6slanlia, quæ
est anima ipsa.

ARTICULUS SECUNDUS

(7)
De simplicitate animæ humanæ.
I. Quæstio. Probavimus animam humanam esse substan­
tiam. At substantiæ aliæ sunt simplices, ut Deus et Angeli ;
aliæ vero sunt compositæ, u‘ bruta ex anima et corpore
componuntur et ipse homo substantia composita est (0. 27,
V). Extra quidem dubium est animæ humanæ inesse multi­
plices virtutes, ut puta, vivificandi corpusquoad vegetationem
et sensum, ex quo capite dici potest totum virtuale vel potes­
tativum (L. 16, III) ; sed quæritur utrum anima humana in
se considerata sit substantia simplex, vel composita sive par­
tibus essentialibus physicis, ut homo, sive partibus integran­
tibus, ut substantiæ extensæ. Sit itaque :
II. Anima humana est substantia essentialiter simplex.
Probatur. Anima humana est primum principium vitæ in
nobis, objecta omnino simplicia intelligit, ei unitatem habet
intellectionis. Atqui ex triplici hoc capite necessaria est ani­
mæ humanæ essentialis simplicitas. Ergo anima humana est
substantia essentialiter simplex. — Major argumenti est
veritas facti. Anima enim est primum principium vitæ in his
quæ vivunt (i, V), et conscientia testatur nos intelligere ob­
jecta simplicia, ut punctum, virlutem, etc., et gaudere unitate
intellectionis, quatenus nooplures sed unus ego intelligo ex
toto objecta intelligibilia. — Probatur igitur minor.
Exeo quod est primumprincipium vitæ. Fac animam esse
compositam. Ejus partes ad minus igitur erunt A et B. Pri­
mum igitur vitæ principium in nobis aut erit A, aut B, aut
A + B. Si est aut A, aut B, alterutrum erit anima complete
et ideo simplex, ut patet ; si utrumque, A et B erunt com
plete duæ animæ; et utraque pariter simplex. Relinquitur
igitur in facta hypothesi quod anima sit A + B. Sed non evi­
tatur absurdum, quinino augetur. Nempe aut A et B sunt
utrumque activum principium vitæ, aut ad invicem sic in
mutua unione comparantur ut unum sit activum et alterum
passivum. Si hoc secundum assumatur, B vel A passivum non
erit anima, quia anima essentialiter est principium activita'tis. Si autem utrumque est activum, utrumque erit anima

cum propriis actionibus immanentibus (1, HI) et indcpendcntibus ; atque proinde non unum sed duo viventia et duæ
conscientiae. Ergo in quacumque hypothesi anima erit essen­
tialiter simplex.
Ex intellectione objectorum simplicium. Omnis enim actio
manifestat naturam principii a quo est ; et natura ipsius ac­
tionis manifestatur ex natura objectorum ad quæ ordinatur
et circaquæ versatur. Atqui anima humana intelligil objecta
simplicia, ut dictum est. Est igitur anima humana secun­
dum suam naturam simplex. Et hinc est quod sensibus sive
externis sive internis nonnisi extensa corpora percipimus,'
quia sensus sunt facultates compositi, seu animalis. Hoc ar­
gumento utitur S. Augustinus in Libro de Quantitate animæ,
Cap. XIII. Aügüstinüs. Unquamne igitur oculis istis cor­
poreis vel tale punctum, vel talem lineam, vel talem lati­
tudinem [Uti a mathematico ponitur) vidisti?— Evodius.
Omnino nunquam. Non enim sunt ista corporea. — Aug.
Atqui si corporea corporeis oculis iniraquadam rerum cogna­
tione cernuntur, oportet animum quo videmus illa incor­
poralia, corporeum corpusve non esse. »
Ex unitate intellectionis. Ego quidem, ut mea mihi testa­
tur conscientia, intelligo objectum quod est vel virtus, vel
justitia, vel Deus, vel alia hujusmodi. Si anima qua intelligo
hujusmodi objecta est composita physice ex A et B, defi­
niendum mihi est utrum A et B separatim et complete intelligant objectum illud simplex, an secus. Si separatim et
complete, A et B erunt duæ animæ completæ, et utraque
simplex ; et consequenter duæ distinct® erunt intellectiones ;
quas rejicit tamen conscientia, et intellectionis unitatem af­
firmat. Si incomplete, cum agatur de objecto simplici parti­
bus carente, nullo modo intelligitur quid sit justitia neque
ab A neque a B, et consequenter neutrum est anima. Aut
igitur deneganda est intellectio contra apertum conscientiæ
testimonium, aut concedendum est ex unitate intellectionis
animam humanam esse essentialiter simplicem.
HI. Anima humana caret partibus integrantibus, seu ex­
tensione. Probatur. Subjectum extensione praeditum : Io non
potest seipsum totum complecti, sicut charta complicatur
quidem, sed una sui pars est supra aliam, non tota supra
fotam; 2° alteri subjecto applicatum, totum quidem tangit
lotum, sed pars unius non tangit nisi partem alterius : sicut
tota manus tangit librum, sed pars manus non totum librum

sed unam ejusdem partem tangit; 3° non eodem modo ad
«Sas extensiones se habet, quia superat minores, exceditur
i majoribus. Atqui, testante conscientia, humanus intellec­
tus. ut S. Thomæ verbis utar, II Contra Gentiles, Cap. XLIK,
un i ct 7, supra seipsum agendo reflectitur : intelligit enim
seip=um non solum secundum partem, sed secundum totum ;
eî non comprehendit rem aliquam intellectam per aliquam
quantitatis commensurationem : cum se loto intelligat, et
«iprehendat totum et pariem, majora in quantitate et
i-.cra. Ergo anima humana partibus integrantibus seu
ttensione omnino caret.
IV. Solvuntur difficultates. Objectio prima. Sensatio est
■dio vitalis quæ a composito seu ab animali procedit. Non
igitur ad vitæ principium exigitur simplicitas, ut dictum
est in prima parte argumenti pro animæ essentiali simplici­
tate.
Resp. Actio sensitiva est quidem ab animali immediate,
sed mediate et radicaliter est ab anima. Unde adversarius a
secundario vitæ principio, quæ est facultas sensitiva, adprf
aum vitæ principium, nempe animam, concludit. Quod sine
sophismate fieri nequit.
Objectio secunda. Ratio humana nequit sibi eflorinare ideam
simplicitatis animæ. Ilæc igitur simplicitas animæ non
potest admitti.
Resp. Nego antecedens. Materialist® omnia metiunlurphantasia (quæ procul dubio simplicia ut talia non percipit), et
quidquid vires phantasiæ superat, rationi adversari conten­
dunt. Sed hæc indigna prorsus sunt philosopho, qui non
phantasia, ut bruta, sed ratione, ut hominem decet, res de­
bet considerare. Negatur itaque antecedens, quia revera mens
humana simplicitatis notionem habet : secus enim neque
ipsi materialists possent inficiari existentiam rei simplicis
cujus conceptum non haberent. Falso autem ipsi putant no­
tionem simplicitatis esse negativam, nam contra est maxime
positiva, quia dicit rationem indivisionis tum actu tum po­
tentia; quod profecto perfectionem importat.
Objectio tertia. Substantia simplex nequit corpus extensum
occupare. Sed anima nostra occupat totum corpus nostrum
extensum. Ergo anima humana non est substantia simplex.
Resp. Distinguo majorem : Substantia simplex nequit occu­
pare corpus extensum occupatione proprie dicta quæ est per
commensurationem partium subjecti occupantis ad subjecZigliaba Summa philotophica. T. II.

i

tum occupatum, concedo ; occupatione improprie dicta quæ
est per actionem subjecti occupantis in subjectum occupa­
tum, nego. Et contradistincta minori in eodem sensu, nego
conseq. — Substantia simplex quia partibus destituitur, non
potest locum occupare, sicut occupant corpora extensa, quæ
ideo dicuntur esse in loco circumscriptive, ita nempe ut
eorum partes partibus loci respondeant, a quibus contineri
intelliguntur. Quapropter si substantia supponatur quaqua
versus simplex, simplicitate nempe tum essentiali tum vir­
tual!, ut punctum mathematicum, manifestum est quod non
potest occupare extensum, neque extensione suæ entitatis
neque extensione suæ actionis. At contra si sit simplex es­
sentia, sed virtute activa polleat, nihil prohibet quominus
in extensum agere queat„ipsum actione sua pervadendo, et
actioni suæ ipsum subjicfcndo; quod est occupare extensum
per actionem activi in passivum. Ita dicendum de anima,
quæ quamvis simplex in sua essentia, virtute tamen in to­
tum corpus agit, non corpori subjecta sed potius sibi corpus
subjiciens, sicut principium activum sibi subjectum habet
passivum.
Objectio quarta. Anima in corpore existens tangit [ipsum
corpus extensum. Extensum autem nonnisi ab extenso tan­
gitur. Ergo anima extensa est.
Resp. Distinguo majorem : Anima in corpore existens tangit
ipsum corpus extensum contactu quantitative, nego; con­
tactu virlutis et actionis, concedo. Et contradistincta minori
in eodem sensu, nego conseq. — Animam esse substantiam
et esse simplicem probavimus ; insuper eam esse in corpore
nostro, illudque vivificare et specificare, certissimum est ex
testimonio conscientiæ. Sed anima non habet partes; non
potest igitur per partes corpus tangere, seu tangere contactu
quantitativo. Tangit ergo corpus communicatione sui esse
humani, cui associat corpus, tangit insuper corpus ipsi com­
municando actionem vitalem, et continet corpus in esse.
Contactus iste vocatur contactus virtutis, quo substantia et
tota totum subjectum et tota singulas partes ejusmodi sub­
jecti tangit in quod agit. Qui nedum non officit simplicitati,
sed eam implicat, quia quod est quantum seu extensum, non
potest agere, ut agit anima, in totum corpus et simul omnes
corporis extensi partes, omnesque specificare.
Ad majorem autem rei dilucidationem opportunum existimo
hic transcribere quæ S. Thomas, II, Contra Gentiles, Cap. LVI,

irofulide habet circa discrimen inter contactum quantitativum et contactum virtutis. In antecessum igitur contactu
virtutis « id quod est indivisibile potest tangere divisibile ;
quod in tactu corporeo non potest accidere : nam puncto
non potest tangi nisi indivisibile aliquod ; substantia autem
intellectualis, quamvis sit indivisibilis, potest tangere quanti­
tatem divisibilem, inquantum agit in ipsam. Alio enim modo
nota) est indivisibile punctum et substantia intellectualis.
Punctum quidem est sicut quantitatis terminus ; et ideo ha­
bet situm determinatum in continuo, ultra quem porrigi non
potest. Substantia autem intellectualis est indivisibilis, quasi
extra genus quantitatis existens ; unde non determinatur ei
indivisibile aliquid quantitatis ad tangendum. — Secundo quia
tactus quantitatis est solum secundum ultima; tactus autem
virtutis est ad totum quod tangitur : sic enim tangitur secun­
dum quod patitur et movetur ; hoc autem fit secundum quod
est in potentia ; potentia autem est secundum totum et non
secundum ultima totius ; unde totum tangitur. — Ex quo
patet tertia differentia. Quia in tactu quantitatis, qui fit se­
cundum extrema, oportet esse tangens extrinsecum ei quod
tangitur, et non potest incedere per ipsum, sed impeditur ab
eo ; tactus autem virtutis, qui competit substantiis intellec­
tualibus, cum sil adintima, facit substantiam tangentem esse
intra id quod tangitur, et incedentem per ipsam absque im­
pedimento. Sic igitur substantia intellectualis potest corpori
uniri per contactum virtutis ». Cf. etiam Cajetan. in P. I,
Qu. L1I, Artic. I, circa med.
Objectio quinta. Instabis : Atqui anima humana tangit cor­
pus contactu quantitativo. Nam actio animæ redditur im­
potens a corporis resistentia ; ut si grave pondus brachio sus­
pendatur. Hoc autem explicari non posse videtur nisi
ponendo quod corpus animam tangat contactu quantitativo
et vice versa. Ergo anima humana corpus tangit contactu
quantitativo.
fíesp. Nego subsumptum. Ad ejus probationem distinguo
'majorem : Actio animæ redditur impotens immediate, nego;
mediate, seu mediante corporeo organismo in quo et cum
quo motivam illam corporis actionem exercet, concedo ; et
nego conseq. — Distinctio data explicatione non indiget.

ARTICULUS TERTIUS

(8)

De spiritualitale animæ humante.
I. Notio substantiæ spiritualis. Qui animam humanam
definiret, ens simplex cogitans, non errorem quidem enun­
tiaret, sed factum solummodo poneret, quin ad naturam
principii, unde est ipsa cogitatio, assurgeret. Vulgus notio­
nem explicitiorem substantiæ spiritualis habet, cum dicit esse
substantiam suæ nobilitate naturæ materiam omnem trans­
cendentem. Quam communem notionem in philosophicam
convertendo, Scholastici (4, II) dixerunt substantiam spiritua­
lem illam esse quæ est per se subsistens et per se agens actio­
nes suas specificas independenter subjective a corpore. In
Ontologia (27, VI) demonstravimus hanc definitionem et
veram esse, et omnino in scientia philosophica retinendam,
ut a materialistarum æquivocationibus et insidiis caveamus.
II. Quæstio. Probata igitur substantialitate et simplicitate
animæ humanæ, quærimus tertio loco, utrum ipsa anima
sit spiritualis, sumpta spiritualitate in suo vero sensu expli­
cato. Existimavit Cartesius animam humanam ideo esse spi­
ritualem quia simplex; sed processus iste non est verus.
Etenim brutis inest anima (3, II), et hæc anima simplex
esse debet in sua essentia, ut manifestum est ex dictis in
superiori articulo, n. II. Attamen non est spiritualis in sensu
rigoroso (4, II). Præterea in superiori articulo, n. IV, ad 4,
vidimus exD. Thoma quid intersit inter simplicitatem puncti
et simplicitatem substantiæ spiritualis. Igitur simplicitas
est quidem conditio requisita ad spiritualitatem, sed sola
eam non constituit. — Ut igitur spirilualitas animæ extra
omnem rationabilem dubitationem ponatur, duo præstabimus : Io refutabimus materialistarum errorem tribuentium
materiæ viribus vim cogitandi ; 2° expendemus opinionem
lockianam, qua asseritur materiæ. quidem de facto cogita­
tionem non competere, at non posse demonstrari cogitatio­
nem materiæ repugnare.
III. Materialismus psychologicus. Qui præter corpora nil
aliud existere contendunt, principium vitale a materia dis­
tinctum inficiantur, et ipsam vitam intellectualem viribus

materiæ tribuunt. De antiquis materialistis jam mentionem
fecimus (i, VI) qui qualibet ætate aut plures aut pauciores
nacti sunt sectatores, sed maxime materialismos referbui'
in Galliasæculo decimo octavo. De Lamettrie (1709-1751) tum
in Historia naturali animæ, tum in aliis libris quos inscripsit
Homo-machina, Homo-planta, Origo animantium, Venus
metaphysica, seu de Origine animæ, totus est in sustinendo
quod anima non est revera aliud quam principium absolute
materiale ; Cabanis (1757-1808) in suis Rapports du physique
eldumoral de l'Homme,ïiemor. lor, §.3, cogitationem repetit
a cerebro, quod, juxta hunc Auctorem, segregat cogitatio­
nem a sensatione, sicut stomachus segregat succum gastri­
cum a cibo ; in quam sententiam descendit Broussais
4772-1838) asserens systema nerveum percipere, sentire,
ratiocinari, velle, omnia denique phænomena intellectualia
esse effectus materiæ nervorum. Hos medicos materialistas
sequuntur materialista nostræ ætatis, Darwin, Origine des
Espèces, Buchner, Force et Matière, Moleschott, Tyndall,
Ferrari Josephus, nedum materialista sed aperte atheus,
universa denique schola positivista, quæ verbis aut indifferentismum aut scepticismum affectans circa naturam rerum
spiritualium, harum existentiam revera negat. — Contra hos
omnes sit conclusio :
IV. Animam humanam esse essentialiter spiritualem subs­
tantiam apodictice demonstratur. Loquor de demonstratione
apodictica, hoc est rigorosa (L. 41), et tali proinde cui contra­
dicere, sit manifeste contradicere ipsi rationi. Possem utique
afferre in veritatem thesis consensum humani generis, sed in
gratiam adversariorum, illum subaudio et praetereo, et ejus
veritatem implicite demonstro. Probatur itaque thesis argu­
mento intrinseco, quod factis apertissimis conscientiæ nititur.
Etenim Io anima humana habet actiones transcendentes
omnes materiæ vires : ipsa namque intelligit et vult, per quas
actiones est essentialiter reflexiva, seu, utScholastici aiebant,
redit adessenliam suam reditione completa : quæ reflexio, ut
supra dictum est (7, III), subjecto corporeo convenire non
potest ; et præterca extra limites spatii et temporis liberrime
excurrit : quod quidem materiæ convenire nullatenus potest,
quia actiones corporum a propria quantitate limitantur, et
in spatio determinato exercentur, ut per experientiam notum
est.— Deinde 2° objecta essentialiter immaterialia intelligit :
loquimur enim, et materialista nobiscum loquuntor de

rebus spiritualibus, hoc est supra omnem naturam materia­
lem positis ; saltem igitur existit in mente nostra [conceptus
rei spiritualis : de re enim omnino ignota loqui non possumus
— Præterea 3°, cum res extra nos existentes in dominio
sensibili tatis singulares sint, multiplices et mutabiles, eas
tamen vi mentis universali et immutabili modo intelligimus
et ad unitatem quamdam reducimus, ut patet ex his quæ in
primo Ontologiæ libro disseruimus circa universalia. — De­
nique 4°, anima nostra naturali et nobiliori desiderio magis
ferlur in objecta spiritualia quam in corporalia : loquor de
homine [qui propriam dignitatem sentit. Nihil enim est
curandum de homine, qui cum in honore esset, non intellexit,
comparatus est jumentis insipientibus, et similis factus est
illis (Psalm. XLVin, 13). — Atqui substantia quæ habet
actiones transcendentes vires maleriæ, quæ objecta omnino
spiritualia intelligit, quæ ipsas res materiales immateriali
ratione attingit, quæ denique iti objecta spiritualia magis
quam in materialia naturali desiderio fertur, non potest non
esse essentialiter spiritualis. Ergo essentialiter spiritualis
substantia est anima humana. — Probatur minor : etenim
major jam satis declarata est.

Ex actionibus transcendentibus materiam. Natura enim
actionis procedentis a causa quacumque efficiente, naturam
ipsius principii aperte manifestat, eo modo quo effectus
perfectio causæ perfectionem demonstrat (0. 44, XVIII).
Quocirca cum actiones specifice humanæ, nempe actiones
intelleclivæ, materiam transcendant, neque ideo a materia
pendeant aut pendere possint, certo et necessario concluditur
ipsam animæ substantiam natura sua transcendere materiam
ipsam et a materia esse independentem sicut in suo agere
specifico ita et in suo esse. In qua independentia .veram
atque essentialem spiritualitatis naturam consistere diximus
supra, n. I.

Ex objectis spiritualibus. Unaquælibet enim potentia
ordinatur ad objectum proprium, ut ad terminum perfeclivum sui : unde objecto ipsi proporlionatur. Sicut visus cor­
poralis proportionatur visibili, nempe luci vel colori, ad
quem dicit ordinem et a quo perficitur visus videndo. Si
igitur intellectus objecta attingit spiritualia, spiritualibus
rebus intelligibiliter suscipiendis proporlionatus esse debet,
et consequenter esse spiritualis. Ex quo consequitur quod

m substantia animæ spiritualitate insigniri debet, juxta
cipia declarata in præcedenti argumentatione.
Ex modo intelligendi res corporales. Res quidem corpotes prout in seipsis existunt singulares sunt, multiplices el
rabiles. Non ergo ex ipsis rebus solummodo esse potest
nd intelligantur earum essentiæ modo universali el
mutabili : res enim non exhibent intellectui nisi seipsas.
K»d igitur modo universali et immutabili intelligantur,
■ovenit ex vi intellectiva animæ nostræ : quæ ideo supra
«ditionem omnem materialem elevata esse debet, ut posiimmalerialiter materialia intelligere.
Ex innato desiderio rerum spiritualium. Et imprimis inexjpbcabile omnino esset hoc desiderium spirituale in subjecto
Spiritualitate destituto : siquidem desideria naturalia infe­
riora natura specifica subjecti in quo sunt intelligi possunt,
Lt>n autem natura specifica ipsius subjecti superiora. Asinus
■en appetit esse hominem, neque lapis appetit esse asinum.
Spiritualis est ergo anima humana quia ad spiritualia appe­
tenda natam se intime sentit. — Deinde naturale desiderium
■on est nisi ex cognitione qua apprehenditur objectum ut
perfectivum appetitus. Sed nullum objectum perficere potest
subjectum cum quo nullam habet convenientiam : asinus
enim a virtute perfici non potest, neque a scientia. Igitur si
spiritualia ut perficientia hominem appetuntur et vehemen­
ter appetuntur, signum certissimum est quod substantia
•nitnæ humanæ maxime spiritualis est. — Cf. S. Th. P. I,
Qu. LXXV, Artic. I. et II, et Contra Gentiles, Lib. II, Cap,
XLIX et L.
V. Nota I. Opinio lockiana. Quamvis autem Lockius
(1632-1704) admittat animæ humanæ spiritualitatem de facto,
docet tamen nullam demonstrari posse repugnantiam quod
materia cogitet, atque proinde id a Deo fieri posse conclu­
dit. Quæ opinio est janua illius materialism!, quem hucusque
impugnavimus. Etenim posita Lockii opinione, ratio cogitationis ut supra a nobis considerata est, non fundat certitudinali ter demonstrationem apodicticam spiritualitatis : et ideo
concludi exinde nequit essentialis spiritualitas animæ huma­
næ. Et hinc est quod Collins discipulus et amicus Lockii in
defensione doctrinæ magistri sui contra impugnationes
Newtoni, Clarkii, aliorumque sapientiorum, materialismo
aperte, favet : Dodwellus conatur demonstrare animam esse
ab intrinseco materialem ; ceterique denique materialista

puri usque ad Hume et De Lamettrie doctrinam lockianam
perlibenti animo suscipiunt laudantque cum Voltaire. —
Necesse autem non est ut in confutatione directa hujus opi­
nionis immoremur : rationes enim quas attulimus, non
solum lactum, sed etiam necessitatem absolutam facti osten­
dunt, quia demonstrant naturam cogitationis necessario
importare absolutam elevationemsubstantiæ cogitantis supra
essentiales conditiones materiæ. Potius argumentum funda­
mentale quo nititur Locke diluendum est.
VI. Nota II. Fundamentum opinionis lockianæ. Igitur
Locke ex principio exorditur quod non omnes vires materiæ
nobis innotescunt ; ac proinde definire nescimus utrum per
Dei omnipotentiam absolutam evehi possit materia ipsa
usque ad intellectionem. —Sed hoc fundamentum lockianum
falsitate laborat. Etenim recte ex præcognitis rerum proprie­
tatibus ad determinandam cum certitudine earum naturam
assurgimus : hoc processu, utpote maxime legitimo, utun­
tur omnes homines, non excepto ipso Lockio. Cum igitur ad
evidentiam probetur, ut constat ex dictis, proprietatibus in­
tellectionis ut nobis revelantur ex conscientia, e diametro
opponi proprietates quas quotidie experimur in materia,
rationabiliter et demonstrative concludimus intellectionem
repugnare materiæ, et immateriales esse substantias quibus
illa convenit.
VII. Nota III. Solvuntur difficultates. Difficultates quas
contra aniinæ humanæ spiritualilatem opponunt materia­
list®, sunt illæ ipsæ quas excussimus agendo de ipsius ani­
mæ simplicitate : unde ab illis iterum referendis superse­
demus. Hic tantummodo unam aut alteram peculiarem
addimus.
Objectio prima. Quod est forma corporis non potest esse
substantia spiritualis. Atqui anima humana est forma cor­
poris nostri. Ergo anima humana non potest esse substantia
spiritualis.
fícsp. Distinguo majorem : Quod est forma corporis a cor­
pore dependens tum in esse tum in agere, non potest esse
substantia spiritualis, concedo; a corpore independeos,nego.
Et contradistinguo minorem. Anima humana est forma corpo­
ris, sed a corpore indcpendens in esse et in agere proprio,
concedo; dependens, nego ; et nego conseq. — Anima
humana est utique forma corporis, quatenus dat illi esse
specificum et vitale ; sed a corpore nullatenus dependet, ut

apparet ex propriis operationibus intellectualibus, quæ
nullius corporis esse possunt, ut probatum est, sed sunt
solius animæ sine corporis communicatione.
Objectio secunda. Instabis. Anima humana pendet a cor­
pore in suis operationibus specificis, quia sine consortio sen­
suum non explicatur intelligentia : hinccæcus natus ideam
lucis non habet. Igitur nulla est data solutio ad praecedens
argumentum.
Resp. Nego minorem subsumptam ; ad ejus probationem
re spondeo, quod intelligentia nostra per accidens dependet a
sensibus, quamdiu scilicet anima humana est corpori unita
et in praesenti rerum conditione, non autem per se et ratione
suæ naturæ. Deinde praefata dependentia non est subjectiva,
quasi nempe intelligere et velle sint actiones compositi ani­
mati, quia, ut dictum est, actiones istæ a sola anima sunt;
sed est dependentia objectiva, quatenus nempe non datur
intellectio sine objecto intellecto ; hoc autem objectum intelligibile datur originaliter a sensu, et in sensibilibus spe­
culatur nostra intelligentia universalia, quæ sunt ejus objecta
propria, ut infra plenius explicabitur. Unde recte notat
S. Thomas, P. I, Qu. LXXV, Artic. II, ad 3, quod corpus
requiritur ad actionem intellectus, non sicut organum, quo
talis actio exerceatur, sed batione objecti. Phantasma enim
comparatur ad intellectum sicut color ad visum.

ARTICULUS QUARTUS
(9)
De immortalitate animæ humanæ.

I. Immortalitatis et mortalitatis notiones. Mortalitas non
omnibus tribuitur, sed solis viventibus, quatenus dicit amissibilitatem vitæ. Unde ex opposito immortalitas generatim
dici potest, vitæ inamissibilitas.
II. Immortale per essentiam et immortale per participa­
tionem. Hæc est prima divisio immortalitatis. Immortalitas
per essentiam est inamissibilitas vitæ in subjecto existente
per se et a seipso, et consequenter aeterno æternitate essen­
tiali (0, 37, IV). Hæc immortalitas dicitur etiam absoluta, et
soli Deo convenit, juxta illud Pauli, I, 1'imoth. VI, 15 et 16 :
Rex regum et Dominus dominantium : Qui solus habet im­

Í3H PSTCnOLOGIA.. LIB. 1. CAP. III. DE VITA RATIONALI SEU.

mortalitatem. — Immortalitas per participationem est inamissibililas vitæ in subjecto, existente tamen ab alio, elsolum
æterno a parte post, et æternitate participata (0. ibid.). Hæc
immortalitas dicituretiam relativa et hypothetica, et convenit
angelis et animæ humanæ, ut in hoc articulo probabitur .
III. Triplex genus corruptionis. Generatim corrumpi dici­
tur quod corruptione mediante amittit propriam naturam et
existentiam. Triplex autem genus corruptionis distinguitur,
per se, per accidens, per causam extrinsecam. Corruptio per
se habetur, cum partes seu principia ex quibus subjectum
resultat dissolvuntur, sicut accidit in corpore humano cum
in pulverem resolvitur : hinc corruptibilitas per se abstracte
sumpta definiri potest dissociabililas principiorum essentia­
lium rei. — Corruptio per accidens habetur, quando aliquid
perit ex eo quod destruitur subjectum a quo ejus existentia
dependet; ut, destructo corpore, per accidens perit anima
brutorum, quæ non est per se subsistens independenter a
corpore (4, II). Corruptibilitas igitur per accidens est amissibilitas exislentiæ defectu necessarii subjecti, a quo forma
in esse dependet. — Denique corruptio per causam extrinse­
cam habetur quando aliqua causa efficiens extrínseca objec­
tum aliquod actione sua destruit : sicut cum domus destrui­
tur actione hominum. Corruptibilitas ista abstracte accepta
definiri potest : amissibilitas exislentiæ in subjecto ex vi
causæ exlrinsecæ, cui subjectum ipsum resistere non valet.
IV. Corollarium. Quia igitur amissibilitas existentiæ in
rebus viventibus est ipsa mortalitas; mortale eadem omnino
ratione dici potest tripliciter, per se, per accidens, per cau­
sam extrinsecam. Et ex opposito, immortale aut est per se,
aut per accidens, aut per causam extrinsecam illud in exis
tentia conservantem. Immortale per se ct per accidens dici­
tur etiam tale ab intrinseco et naturaliter.
V. Quæstio. Qui animam humanam materialem faciunt,
eam consequenter mortalem dicunt tum intrinsece tum extrinsece, imo materialem ideo dicunt ut ejus immortalitatem
inficientur ; quasi nempe piaculum esset asserere animæ
humanæ immortalitatem. Sed tales sunt homines ratione
abutenles : ex una parte ita sese extollunt superbia, ut quasi
divinam proclament humanam naturam ; ex altera vero parte
ipsius superbiæ obcæcalione ita eamdem naturam deprimunt
ut eam æquiparent equis et mulis quibus non est intellectus,
ut verbis Sacræ Scripturæ utar. Quærimus igitur contra ma-

Vrialistas, utrum anima humana sit immortalis. In hac
autem quæstione solvenda tria distincte probabimus : Io animæ humanæ immortalitatem, abstractione facta a modo,
utrum sit immortalis ab intrinseco, vel tantum ab extrín­
seco ; 2° animæ noslræ competere immortalitatem ab intrin­
seco ; 3° Deum de facio animæ humanæ connaturalem im­
mortalitatem haud auferre.
VI. Anima humana est immortalis. Probatur. Animæ hu­
manæ immortalitatem invocat naturale desiderium, affirmat
consensus humani generis, exigunt justitia et sanctitas Dei.
Igitur anima humana est revera immortalis. — Declaratur
argumentum per partes.
Ex naturali desiderio. Quod nobis insit a natura vehemens
desiderium vivendi semper, patet ex conscientia nostra, patet
x dictis et factis aliorum hominum. Unde mors est natu­
raliter horribilis humanæ naturæ. Sunt quidem qui mortem
sibi inferunt, sed hi non vitam sed miseram vitam detes­
tantur, neque vitam crimine sibi auferrent, si beatiorem
possent habere. Stat ergo quod naturali desiderio perpetuam
vitam appetimus. Natura autem nihil agit frustra : nam
opera frustránea sunt opera insipientiæ, quæ in Deo sapien­
tissime Auctore naturæ cadere non potest. Ergo non est
frustraneum in nobis naturale desiderium perenniter vivendi,
sed illud immortalitate animæ humanæ completur. — Cf. II.
Contra Gentes,Cap. LXXIX, n.4,etP. I,Qu.LXXV, Artic. VI.
Ex consensu humani generis. Ipsi adversarii fatentur im­
mortalitatem animi nostri affirmari a genere humano uni­
versaliter et constantissime. Unde Mirabeau, vel quisquis sil
auctor pessimi libri, Système de la nature, fatetur nihil ma­
gis populare quam dogma immortalitatis animæ; nihil magis
universaliter receptum, quam fidem in alteram vitam. Sed
insuper notandum quod ista totius generis humani persuasio
integra atque inconcussa perseveravit, quamvis ipsa passio­
nibus vehementer sit contraria, et materialist® eam convel­
lere ope sophismatum semper fuerint moliti. Si igitur, ut
Tullius ait in Libro primo 'lusculan. Dispp., Cap. XIII, et
in Logica demonstravimus (59, III), omni in re consensio
omnium gentium lex naturæ putanda est, consensus humani
generis in affirmanda animæ nostræ immortalitate impetita
a materialistis, passionibus odiosa, nonnisi ab alta persua­
sione veritatis esse potest. — Hoc argumentum eloquenter
ipse Tullius amplificat Op. et Cap. cit. et scqq.

140 PSYCUOLOGIA. LIB. I. CAP. HI. DE VITA RATIONALI SEÜ.

Ex justitia et sanctitate Dei. Sapicntissimo Dei judicio vir­
tus haud semper prosperatur in hac vita, neque vitium debi­
tas poenas luit. In præscnti non quærimus rationem hujus
facti, sed illud accipimus, prouti per quotidianam experien­
tiam ostenditur. Pertinet autem ad sapientem justitiam et
sanctitatem provisoris universalis Dei ut, pro meritis virtutis
et demeritis vitii, unicuique retribuat : secus nec justus esset
non discernendo merita a demeritis, nec sanctus parem imo
meliorem conditionem tribuendo vitio quam virtuti. Quia
igitur hæc justa ac sancta retributio non plene habetur in
hoc mundo, altera vita admittenda necessario est, in qua
plena sit manifestatio sanctitatis et justitiæ divinæ in bonis
et in malis. Et hæc spes, simul cum testimonio bonæ conscientiæ, est consolatio justorum in tolerandis patienter
ærumnis hujus vitæ.
VII. Anima humana est per se et ab intrinseco immortalis.
Hæc secunda propositio, ut supra innui, tangit modum quo
immortalitas convenit animæ humanæ. Dicitur autem im­
mortale per se et ab intrinseco, quod tale est natura sua, et
non solummodo ex gratia et beneficio Dei, qui sua voluntate
potest conservare jugiter in vita etiam brutum animal, quod
tamen, in hac hypothesi, non diceretur immortale per se et
ab intrinseco. — Probatur propositio : Anima humana est
substantia simplex natura sua (7, II). Ergo natura sua non
potest corrumpi per se, ut ex supra dictis patet, n. III. Deinde
anima humana est substantia essentialiter spiritualis (8, IV),
seu essentialiter independeos tum in suis actionibus speci­
ficis tum in sua existentia a corpore, cui unitur (Ibid., I).
Ergo non potest corrumpi per accidens, ad corruptionem
nempe corporis, ut supra, n. III, declaravimus. Atqui sub­
stantia quæ neque per se neque per accidens corrumpi
potest, est immortalis per se et ab intrinseco (supra, n. IV).
Ergo anima humana est per se et ab intrinseco immortalis,
et non ex sola gratia divina illam conservante. — Cf. S. Th.,
loe. cil.
VIII. Anima humana a Deo non annihilatur. Hæc est tertia
pars quam probandam promisi. Prænoto me non loqui de
potentia Dei absoluta, sed de potentia Dei ordinaria. — Po­
tentia Dei absoluta dicitur in ordine ad ea omnia quæ ontologice considerata non repugnant, et quæ proinde Deus sua
omnipotentia facere potest ; nulla autem ontologica repu­
gnantia est quod anima amittat existentiam, quia est ens con-

lingens (0. 21, I). Igitur per omnipotentiam Dei absolutam
potest anima redigi in nihilum, unde est educta. — Potentia
vero ordinaria consideratur in ordine ad leges ab ipso Deo
Lhere præfixas. Hoc secundo sensu affirmamus animam huminam non posse a Deo annihilari. — Notandum secundo
quod perduratio perpetua animæ in existentia ex eo quod
ipsa est incorruptibilis tum per se tum per accidens, non ex­
cludit necessitatem ut anima conservetur a Deo in existentia ;
aam hæc conservatio divina est necessaria essentialiter cui­
libet enti contingenti, quod sicut non potest sibi dare esse,
ita non potest seipsum in esse conservare. — Hinc sensus
propositionis est quod anima a Deo non annihilatur, quia
Deus de potentia sua ordinaria non potest illi non conser­
rare existentiam. — His declaratis, probatur propositio.
Posse Deumde potentia sua ordinaria annihilare animam
fcumanam constare nobis deberet aut ex positiva suæ volun­
tatis manifestatione, nempe divina revelatione, aut ex attri­
butis djvinis, aut ex conditione ipsius animæ humanæ.
Patet hæc major ex seipsa. Atqui ex triplici hoc capite pror­
sus contrarium est manifestum.
Nam Scripluræ Sacræ tum veteris tum novi Testamenti
plenæ sunt testimoniis de animæ immortalitate, ut nihil di­
cam de traditionibus populorum. Filii Sanctorum sumus,
dicitur Tobiæ, II. 18, et vitam illam expeclamus. quam Deus
daturus est his qui fidem suam nunquam mutant abeo. Eadem
leguntur Genes. I, 20, XXII, 18, XXXVII, 35, XLIX, 18; Nu­
tter. XXII, 10 ; eadem Job. XIX. 25, et alibi passim ; eadem
Psalm. CXIV, 9, et in aliis pene omnibus, sicut et in libris
Machabæorum, Sapientialibus et in Prophetis, quorum testi­
monia contra Warburton et Voltaire citat noster Hoselli
Summa Philosophica, Metaphysic.P. Ill, Qu. XVI, Arlic. III.
Novum autem Testamentum aperte docere animi humani
immortalitatem nec ipsi increduli inficiantur. Nolite timere
eos qui occidunt corpus, animam autem non possunt occidere:
sed potius timete eum, qui potest et animam et corpus mittere
tn gehennam (Maith. X, 28). Ibunt hi in supplicium œternum : justi autem in vitam œternam (Ib. XXV, 46). De resur­
rectione autem mortuorum non legistis quod dictum est a
Deo dicente vobis : Ego sum Deus Abraham, et Deus Isaac,
et Deus Jacob ? Non est Deus mortuorum sed viventium
Ib. XXII, 31 et 32). Vivunt ergo Patriarchæ illi quoad ani­
mam, quorum corpora resurgent in die extremi judicii.

Eadem passim in aliis Novi Testamenti libris leguntur.
Qua de causa Ecclesia catholica in Concilio Lateranensi V,
sub Leone X congregato (lbl3), dogma de immortalitate
animæ humanæ sancivit Sess. VIII : Sacro approbante Con­
cilio, damnamus et reprobamus omnes asserentes animam in­
tellectivam mortalem esse.
Deinde attributa divina, ut sanctitas et justitia, affirmant
aperte Dei voluntatem conservandi æternaliter vitam animæ
humanæ, ut ex supra dictis, n. VI, est manifestum.
Denique conditio animæ humanæ. ejus nempe incorrupti­
bilitas, tum per se tum per accidens, nec non ejus vehemens
desiderium naturale vivendi semper, ut dictum est nn. VI
et VII, apertissime ostendunt ejus immortalitatem etiam ex
parte Dei conservantis. Anima igitur humana a Deo non
annihilabitur.
IX. Nota. Solvuntur difficultates. Difficultates quæhac in
re a materialistis moventur, ad duas classes reducuntur :
aliæ siquidem sunt ad vim attenuandam rationum quas
pro immortalitate animæ humanæ attulimus ; aliæ autem
immortalitatem directe adoriuntur. Utrisque satisfaciendum
est.
Objectio prima. Ut S. Augustinus notat in XI de Civ. Dei.
Cap. XXVII, non solum homines sed etiam bruta, imo et res
omnes naturaliter desiderant esse semper : quæ tamen im­
mortalitate carent. — Sed præterea, ut addit Auctor Syste
matis naturœ, homo ipse naturaliter desiderat hanc vitam,
quamvis miseram, et naturaliter desiderat divitias et alia
hujusmodi sexcenta : quæ tamen desideria non complentur.
Ergo argumentum pro immortalitate animæ humanæ deduc­
tum ex naturali desiderio semper vivendi non concludit.
Resp. Nego quod bruta aliæque res inferiores proprie desi­
derent esse perpetuum. Etenim esse perpetuo, utpote extra
limites temporis positum, nonnisi intelligentia apprehendi
potest, et consequenter nonnisi intellectiva voluntate deside­
rari : bruta autem intelligentia carent (4, II) et solis sensi­
bus prædita sunt, quorum cognitio nonnisi singularia et
limitata a tempore et a spatio apprehendit (Contra Gentiles,
Lib. II, Cap. LV, n. 13). S. Augustinus autem contrarium
non dicit, sed de instinctu conservationis et de inclinatione
ad nociva repellenda loquitur : quæ quidem non subaudiunt
desiderium rationale essendi semper, sed solummodo natu­
ram sese conservantem, ut ibid S. Doctor aperte affirmat.

alteram rationem Auctoris Systematis nalurœ respondefalsumesse quod hominesnatwraiiter appetant divitias et
hujusmodi : hæc enim non appetuntur nisi quatenus aplenduntur ut media ad melius vivendum. Unde qui sibi
ent persuasum sine divitiis perfectius vitam duci posse,
solum non amant sed recusant divitias, solis necessacontenti. Quoad vero desiderium non expletum vivendi
sentem vitam respondeo imprimis, hoc probare mortem
poenam peccati, ut catholica docet nostra Religio, sicut
>at etiam alterum cathulicum dogma de mortuorum reectione. — Deinde respondetur quod in omni desiderio
rali duo semper sunt attendenda, nempe substantia rei
leratæ, et ejus modus : primum cadit in desiderium na!e; alterum non. Ita naturaliter desideramus beatitudi; sed in quo concrete beatitudo sit quærenda. relinquitur
rminandum arbitrio nostræ voluntatis ad meritum vel
eritum. Pari ratione immortalitas naturaliter desiderased modus eam habendi non cadit sub naturale deside'jcctio secunda. Argumentum fundatum in consensu hui generis nullum esse videtur. Etenim : Io Consensus
ani generis, ut in Logica dictum est, nonnisi ad obvias
ates sese extendit, in quarum numero non videtur corn­
uda animorum immortalitas. — 2° Quia consensus iste
est universalis, cum plures quavis ætate homines extiit, qui animi nostri immortalitatem negarunt. — 3°
que quia hanc immortalitatem a Regum et Sacerdotum
ditate rudibus populis insinuatam esse, historia non leargumenta præbet.
•sp. Nego assertum. Ad primam probationem respondeo
lortalitatem animi esse quidem veritatem non omnibus
iam seientifice, perviam tamen esse mediante judicio
rali, quo Deus omnes instruit circa eas maxime veri> quæ intime vitam nostram, nostramque destinationem
iciunt, et circa quas maxime versatur consensus com­
is generis humani (L. 59. II et seqq.). Et inter has veri; præcipuum locum habet procul dubio immortalitas
læ nostræ, abstractione facta a modo quo ipsa seientifice
atur : qui modus est opus reflexionis, non sensus com­
is. — Ad secundum nego consensum istum non esse
□m, hoc est non esse constantem, universalem, omnis
et omnis temporis ; et contrarium asserere est aperte

liistoriæ contrarium, ut ostenduntTulliusin Disputationibus
tusculanis, Lib. I, n. 45, Plutarchus, Strabo, Diodorus
Siculus, aliique pene omnes scriptores, quorum.testimonia
aucta et illustrata videri possunt apud recentiores auctores,
Nicolas, Etudes philosophiques sur le Christianisme, Tom. I,
ttergier.Traité historiqueeldogmatiquede lareligion,Tom.Ill,
Valsecchi, De' fondamenlidella Religione. Dissensio vero quo­
rumdam scriptorum nihil officit, sed magis lhesim confir­
mat, eo modo quo monstra constantiam legum naturalium
manifestant ; ideo enim monstra sunt, quia legibus natura­
libus in aliquo particulari ex defectu causarum secundarum
derogant. — Ad tertiam denique rationem respondeo quod
neque Reges neque Sacerdotes constantem et universalem
generis humani consensum aut creare aut conservare potue­
runt. Hinc idololatria periit, et reges qui divinitatem affec­
tabant, incusso timore cultum in vita obtinuerunt a paucis,
sed post mortem cessavit cultus, et incepit ridiculum et
oblivio. Generatim insuper tenendum est, quod neque unus
neque multi universaliter et constanter genus humanum fe­
fellerunt.
Objectio tertia. Argumentum deductum ex sanctitate et
justitia Dei non certo concludit animæ humanæ immortali­
tatem; siquidem : Io Deus ex justitia homini nihil debet;
2“ pax ct testimonium bonæ conscientiæ est præmium
sufficiens justo, sicut conscientiæ remorsus sunt poena suf­
ficiens improbis ; 3° quia rigorosius impii punirentur priva­
tione vitæ qua sunt abusi ; 4° quia æternitas præmiorum
et pœnarum, quæ naturali consecutione sequitur immorta­
litatem, videtur maxime contraria misericordia et sancti­
tati divinæ, et excedit merita atque demerita rationalis creaturæ.
Resp. Nego iterum assertum. Ad primam probationem dico
quod Deus nihil quidem nobis debet ex toto rigore justitiæ,
seu ex condigno, ut theologi loquuntur : at debet aliquid
nobis ex justitia late sumpta, seu ex condignitate : quia donis
Dei nobis ex sua largitate collatis libere utimur ad virtutem
vel abutimur ad vitium; et ita aut meremur aut demeremur
apud ipsum Deum. Unde Deus sibi debet quod ad comple­
tam perfectionem perducat hominem, qui inchoatam perfec­
tionem libere suscepit ; et contra arceat a suprema felicitate
qui donis divinis perversa libertate usus est. — Ad secundam
rationem dico quod pax et remorsus conscientiæ sunt certe

kytzoiZ præmium virtutis et aliqua pœua vitii, sed insuffi■Ds omnino.Sæpe enim contingit quod ideo impii angores
■Bscientiæ sentiant, quia aeternam Dei vindictam formibnt; et præterea angores ipsi molestiores in principio
pictorum, paulalim ob habitudinem ipsius vitii minuuntur,
pn tamen crimina augeantur tum numero tum gravitate,
poad vero justum, nemo non sentit, ad tranquillitatem
■nscientiæ, maxime conferre persuasionem quod a Deo
matur in hac vita, amandus et praemiandus in altera
Bterna et feliciori. — Ad tertiam, rationem respondeo quod
•nservatio vitæ magis quam annihilatio justitiam Dei
lanifestat, ut scilicet homo privatione bonorum puniatur
"i eisdem bonis abusus est contra Dei amorem, ct in se
entiat pœnam qui voluptatem inordinatam gustavit. Deinde
i hæc ratio valeret, suicidii crimen inultum esset. — Ad
variam rationem dico quod æternitas præmiorum et pœnaun est veritas certissima, deducta ex ipsa sanctitate et jus.11 divina, et ex ipsa natura ultimi termini ad quem per
tortem sive bene sive male pervenit homo ; at immortalitas
Eimæ est veritas omnino distincta et per se independens
veritate æternitatis præmiorum aut poenarum, ut ex natura
rgumentorum quæ attulimus aperte constat.
Obqectio quarta. Immortalitas animæ humanæ per se seu
b intrinseco ex duplici capite demonstratur, nempe ex ejus
implicitate et ex ejus spiritualilate. Atqji neutro ex capite
»test certo inferri immortalitas prædicta. Ergo dubia saltem
st immortalitas animi humani ab intrinseco. — Probatur
inor. Nam quoad simplicitatem, animadvertit Kant in sua
rilicarationispurœ, animam humanam carere quidem quan­
tité extensiva, habere tamen quantitatem inlensivam, quæ
instat pluribus gradibus, ita ut hi decrescere possint usque
im in nihilum anima ipsa revertatur. — Quoad vero spiri­
talitatem, multis persuasum est non posse ex ipsa demonsalive inferri immortalitatem.
fiesp. Concedo majorem et nego minorem. — Distinguo au­
ra primam partem probationis ejusdem minoris : quantitas
tensiva constat gradibus, quasi enlitalibus realiter dis­
idís, nego-, quasi perfectionibus per mentem in una simici substantia animæ distinctis, concedo. — Anima non est
mposita ex pluribus entitatibus, sed est simplex substantia,
qua varios perfectionis gradus distinguimus (2, II, seqq.).
sjusmodi autem perfectiones essentiales neque crescunt
ZiCLURA. S»«mma philosophica. T. II.

neque minuuntur, quia esséntiæ rerum sunt immutabiles
(0. 10, IV).— Ad secundam partem probationis dico quod,
si spiritualitas confundatur cum sola simplicitate, concedi­
mus non posse ex ipsa immortalitatem inferri ; at si spiri­
tualitas substantiæ proprie accipiatur, quatenus importai
independentiam a corpore et completam subsistentiam in
ratione substantiæ (0. 27, IV), demonstrative infert (sicut
reapse intulimus) immortalitatem. Dissensiones autem
quoad valorem demonstrationis de intrinseca immortalitate
animi nostri proveniunt ex non recte constituta natura
spirilualitatis. Addit etiam doctissimus Melchior Canus, De
Locis theol., Lib. XII, Cap. XIV, ad 5 : « Scotus et Jandunus
videntur demonstrationes mathematicas quæsiisse. Si enim
sapere ad sobrietatem vellent, et rei naturam, de qua disse­
ritur, attente perpenderent, sane intelligerent rationes, quæ
animæ incorruptionem probant, non suadere, sed vincere,
si non protervum et repugnantem, at certe docilem homi­
nem, et ad disciplinæ leges bene informatum. » —Cf. Bannes
in P. I, Qu. LXXV, Artic. VI, §. in hac re sil prima conclusio:
Dicere animæ (humanæ) immortalitatem non esse demonstra­
bilem per rationem, naturalem erroneum est. Quam conclusio­
nem fuse et solide demonstrat.
Objectio quinta. Anima humana individuatur a corpore.
Ergo dependet quoad esse a corpore, et consequenter de­
structo corpore, perit et ipsa anima.
Respondet Biiluart (Tractat, de Opere sex dierum, Diss. Ill,
Art. I), distinguendo antecedens : « Anima individuatur
quoad perseitatem existentiæ, nego : quoad perseilatem in coramunicabilitatis, concedo. —Individuatio duo dicit: l°perseitatem existentiæ seu existere per se independenter ab
alio tamquam a subjecto vel materia; — 2° incommunicabilitatem ulteriori supposito. Hanc habet anima a corpore ;
perseitalem autem existentiæ a seipsa, quam corpori com­
municat, non propter dependentiam sed propter abundan­
tiam. » — Respondeo insuper cum S. Thoma, distinguendo
idem antecedens : Anima humana individuatur a corpore,
hoc sensu quod esse ejus individuatum dependeat a corpore
nego; hoc sensu quod non habeat in se speciem completam,
et consequenter non habeat esse completum individui spe­
ciei humanæ nisi in composito, concedo. — « De ratione
animæ humanæ est quod corpori humano sit unibilis, cum
non habeat in se speciem completam, sed speciei comple»

Kntum sit in ipso composito. Unde quod sit unibilis huie
■t ilii corpori multiplicat animam secundum numerum,
en autem secundum speciem; sicut et hæc albedo differt
billa numero per hoc quod est esse hujus et illius subjecti,
td in hoc differt anima humana ab aliis formis quod esse
tum non dependet a corpore : unde nec esse individualum
josa corpore dependet.»— Qu. de Anima, inter Dispp.,
rtic. III. — Cf. Artic. 1, ad 1 et 2.
Objectio sexta. Instabis : Atqui anima humana ita indivi•atur a corpore, ut quoad esse a corpore dependeat. Ergo,
te. — Probatur. Nam anima humana cum corpore oritur,
i cum corpore adolescere atque senescere eam cernimus in
iis et in nobis sentimus. Quod autem est hujusmodi non videir habere esse independenter a corpore, et corporis destruconisuperesse, — Hocargumentum versibus exornat Lucretius
t rerum natura, Lib. Ill, ceterique materialist® extollunt.
Resp. Nego subsumptum, Ad ejus probationem distinguo
ajorem : Anima humana cum corpore oritur et ex corpore,
yo : cum corpore oritur sed per actionem creativam. con­
do. — Deinde, anima humana adolescit atque senescit per
cum corpore, nego; adolescit atque senescit per accidens,
unseat. Et contradistincta minori in hoc sensu, nego con— Utique anima nostra non accipit existentiam antelam corpus efformetur, sed cum corpus generatur, anima
imana creatur. — Neque anima adolescit aut senescit per
: eadem enim est substantialiter in primo instanti suæ creamis, ac in ultima corporis senectute, et in æternitate : quia
men a corpore aliquo modo juvatur ad explicandas vires
¡as intellectivas, non debet esse mirum si organismo cor­
ifeo, vel non explicato ut in infantibus, vel deficiente ut in
nibus, vires etiam intellectivæ deficere per accidens videitur. Non tamen id absolute concessi ; siquidem, ut per
perientiam notum est, quandoque attrito corpore, animus
rior est in intelligendo, et quamvis in senibus vires cor­
nales deficiant, non deficit in ipsis neque sapientia neque
udentia. « Anima, addo cum S. Thoma, non debilitatur
bilitato corpore ; nec etiam sensitiva, ut patet per id
tod Philosophus dicit in I de Anima, quod si senex
cipiat oculum juvenis, videbit utique sicut et juvenis. Ex
io manifestum est quod debilitas actionis non accidit propr debilitatemanimæ, sed organi. » — Qu. unica de Anima
1er Dispp. Artic. XIV ad 18.

Aliæ objectiones desumuntur ex eo quod anima humana
est corporis forma, sed eas solvimus in articulo superiori,
ubi de animæ humanæ spiritualitate disseruimus.

CAPUT QUARTUM
DE ORIGINE ANIMÆ HUMANÆ

Prologus. Determinata natura animæ humanæ, inquiren­
dum est (Prolog. in Cap. Ill) de ejus origine. Qua in re non
concordes sunt opiniones philosophorum : alii enim transformismum vi ovïgmarvji generationis spontaneœ propugnant ;
alii causam animæ assignant ipsam humanam generatio­
nem : et hi subdividuntur in traducianistas corporeos et in
traducianistas spirituales; alii vero Deum auctorem imme­
diatum animarum humanarum faciunt, et subdividuntur
in emanatistas et in creatianistas. Quapropter ut has omnes
opiniones ordinate discutiamus, dicam : 1° de generatione
spontanea-, 2» de traducianismo ; 3° de creatianismo.

ARTICULUS PRIMUS

(10)
De generatione spontanea.
I. Generationis spontaneæ notio. Generatio spontanea
vocabulum novum est nostris hisce diebus in scholas invec­
tum, at quoad significationem est perantiquum. Consistit
enim in cœca atque accidentali et progressiva explicatione materiœastatu bruloel informi ad vitalitatem, et successive usque
ad vitam rationalem in homine. Quo sensu dixit De Lameltrie
quod terra fuit primus uterus hominis : et Robinet quod omnes
rerum species non sunt aliud quam naturœ tentamina ad homi­
nem efformandum. Ut quisque ergo per se videt, generatio
spontanea recenliorum materialistarum, nonnisi vocabulo
differt a Jortuito atomorum concursu antiquorum (C. 4).
Sed videndum quo pacto recentiores materialist® procedant.
II. Theoria circumstantiarum. Posito in materia bruta
principio originario omnium viventium, affirmatum esi

omnia viventia eamdem præ se ferre structuram fundamen­
talem, eumdem fundamentalem organismum. Ex quo con­
clusum est quod omnes species viventium ab unica primitiva
specie permanant. Hæc Cabanis, de Lamettrie, de Maillet,
Robinet, Lamarck, Comte aliique. Modus autem multiplica­
tionis specierum explicatur a Lamarckio (1744-1829) per
externas circumstantias, in quibus viventia ipsa existere
contingit. Nam juxta conditiones seu circumstantias diver­
sas in quibus inveniuntur, enascuntur in viventibus neces­
sitates diversæ ad sese conservandum; necessitates autem
diversæ suscitant diversa desideria; et hæc generant facul­
tates sibi correspondentes ; quæ et ipsæ generant organis­
mum aptum ad exercitium ipsarum facultatum. Organis­
mus vero explicatur et perficitur ope habitudinis ; quæ
si deficiat, organismus ipse paulatim deficit, et ad nihilum
reducitur, ut accidit in talpa quæ sub terra vivens, amisit
oculos quibus non indigebat ; sed contra « habitudo, inquit
Lamarck, infigendi digitos in carnes animantium ad eas
devorandas, digitos gradatim separavit in quadrupedibus,
quæ carnibus vescuntur, et ungues aduncas efformavit, qui­
bus ea instructa videmus ». Hinc unicum existit in hac theo­
ria animal, cujus species diversæ non sunt nisi modifica­
tiones et successivæ transformationes, seu palingeneses, ut
vocabulo græco Bonnet appellat, product» ex circumstantiis
diversis.
III. Theoria selectionis naturalis. Theoriam Lamarckii
amplexus est explicavitque Carolus Darwin (8, III) sed loco
circumstantiarum, ad quas primus recurrit, ponit selectionem
naturalem. Est autem hæc selectio naturalis, aptitudo insita
cuiliLet animato individuo, qua spontanee in ipso accumu­
lantur accidentia conservativa et perfectiva, quæ per gene­
rationem transmittuntur, et ita progressu temporis crescunt
in successivis individuis, ut novæ species animantium tan­
dem aliquando constituantur. Hinc homo non est nisi ani­
mal primitivum quod per successivas selectiones naturales
pervenit ad speciem Orang-Outang, qui haberi debet ut pa­
rens immediatus, ope ejus selectionis, hominis rationalis.—
Ut quisque perse videt,theoriaDarwiniana nonnisi accidenlaliter differt a theoria Lamarckiana, quæ et ipsa, ut supra
diximus, nonnisi accidentaliter differt a sententia antiquo­
rum materialistarum, quorum errores recenset et refutat
Aristoteles in primo Libro de Anima et in II Physic. PrincD

pium enim fundamentale in hujusmodi theoriis est vitam
resultare ex moleculis materiæ.
IV. Theoria generationis seu evolutionis spontaneæ, quo­
cumque modo accepta, est metaphysice absurda. Probatur.
Absurda est enim metaphysice theoria quæ nititur falsis
principiis, non est nisi hypothesis arbitraria in suo initio, et
contradictoria in suo processu. Atqui hujusmodi est theoria
generationis, seu evolutionis spontaneæ quocumque modo
accipiatur. Ergo theoria generationis seu evolutionis spon­
taneæ est metaphysice absurda. Major constat ex terminis j
probatur minor.
Nititur falsis principiis. Etenim principium radicale quo
tota nititur, de vita nempe a solis viribus materiæ brutæ
producta, est falsum tum respectu vitæ in genere (I, IV et
seqq.), tum respectu vitæ sensitivæ (3, IV), tum maxime
respectu vitæ spiritualis (8, III et seq.). Mirum autem est
quod illud principium adversarii sine ulla probatione assu­
mant, quasi esset per se notum, cum tamen evidens sit illud
esse falsissimum. —Addendum quod metaphysice loquendo
est etiam theoria illa impossibilis, quia pervertit notionem
speciei communiter a philosophis et a sensu communi ac­
ceptam et verissimam. Speciei enim nomine intelligitur es­
sentia quædam, et typus individuorum quæ in eadem specie
sese multiplicant in mundo vi generationis. Loquimur de ani­
mantibus. Essentiæ autem aut immutabiles sunt aut nihil
sunt (0. 10, IV), neque ex aggregatione accidentium resul­
tant (ib., VIII, ad 2). Unde transformatio darwiniana absurda
omnino est, et metaphysicam omnino pervertit. — Audiatur
S. Thomas referens et explodens opinionem similem theoriæ recentiorum evolutionistarum : « Alii dicunt quod1 illa
eadem anima, quæ primo fuit vegetativa tantum, postmodum per actionem virtutis quæ est in semine, perducitur
ad hoc ut ipsa eadem fiat sensitiva : et tandem ipsa eadem
perducitur ad hoc ut ipsa eadem fiat intellectiva... Sed
hoc stare non potest. Primo quidem, quia nulla forma
substantialis recipit magis et minus, sed superadditio majo­
ris perfectionis facit aliam speciem sicut additio unitatis
facit aliam speciem in numeris. Non est autem possibile,
ut una et eadem forma numero sit diversarum specie­
rum. » — P. I, Qu. CXVIII, Artic. II, ad 2. — Animad­
verti insuper debet spiritualitatem animæ humanæ, utpote
in independentia substantiali a materia essentialiter const:-

■stam (8, I), uon posse a materia ipsa quocumque modo per
■xtnralem selectionem modificata obtineri.
I .Von est nisi hypothesis arbitria in suo initio. Exorditur
■aim ab existentia cujusdam formœ primordialis, quæ virkre contineat omnes vitæ gradus in quos aut casu, ope cir■smstantiarum, aut vi selectionis sese gradatim explicat.
Bed hujus formœ primordialis existentia non probatur ut
jffec'um quoddam, fatentibus adversariis, Assumitur ergo ut
hypothesis. Verum data etiam hypothesi, undenam hujusBo di forma existentiam accepit ? Aut a Deo Creatore, aut a
i aateria ipsa bruta. Si primum, nonnisi arbitrarie fit recur­
sas ad illam formam primigeniam ut diversi vitæ gradus
explicentur, cum per actum creativum, sicut S. Scriptura do­
cet, vere et sapienter explicentur species primitivæ viventium,
ipse Tyndall evolutionista fatetur, aiendo : aut aperienda est
\p>jrta libera et plenissima conceptionibus creationum aut crea­
tio est neganda un iversaliter [La foiet la science, etc. Discours
iœnnotés de MM. Tyndall, etc., par M. l'abbé Moigno, p. 94).
— Est ergo, juxta adversarios, illa primitiva forma a ma­
teria : video, inquit Tyndall [ib., pag. 95), in materia promis­
sionem et virtutem generandi quamlibet vitæ formam. Atqui
probatur hæc assertio ? Probari saltem potest ab adver­
sariis Î Minime. Ipsi, inquit Tyndall sui immemor, aperte
admittunt nullamprobationemsatisfacientemase adduciposse
evolutionis vitæ sine prœvia demonstratione vitæ anterioris
<»*-, pag. 96). Igitur ex confessione adversariorum habemus
quod theoria evolutionista est hypothesis absolute arbitraria
in suo initio, cum supponat formam primordialem sine ulla
ratione.
Est theoria contradictoria in suo processu. Denique adver­
sarii in probanda propria theoria contradictionem aperte in­
currunt. Nam, ut ex Lamarckio audivimus, circumstanti®
eitrinsecæ excitant necessitates, desideria, facultates, organa,
etc. Porro non negamus quod activitatis vitalis exercitium a
causis extrinsecis sæpissime excitetur ; sed utcircumstantiæ
excitent necessitates, desideria, aliaque hujusmodi, necesse
est ut exerceantur in subjectum capax in se talium necessi­
tatum ac desideriorum, in subjectum nempe quod experia­
tur hæc omnia, aut saltem in potentia sit illa omnia expenendi ; quocirca subjectum vitale in illis circumstantiis
tacite sed necessario supponunt adversarii, qui tamen ex
circumstantiis vitale fieri per manifestam inconsequentiam

contendunt, ut recte notat F. Frédault in suo Traité
d'anthropologiephysiologique et philosophique, Lib. II, Gap.I,
§.!, n. IV.
V. Theoria generationis seu evolutionis spontaneæ eat
etiam physiologice absurda. Neque minus quam metaphysicæ exposita theoria repugnat physiologiæ. De principio
vitali distincto a viribus chimicis et physicis plura ex phy­
siologia adduximus supra, Art. 1, n. VII. — Nunc directe
contra theoriam Lamarckii refero experimentum decisivum
quod Frédault, Op. et loe. prox, cit., transcribit ex J. Hun­
ter. Auctor iste pluribus experientiis repetitis atque variatis
deprehendit ovum, quamdiu vivit virtute, vim habere
resistendi actioni frigoris, quam vim amittit quando occi­
ditur per congelationem. Quod factum aperte demonstrat
contra Lamarckium aliosque evolutionistas, circumstantias
nihil esse ubi subjectum vi intrinseca et activa non sil
præditum, ut valeat excitari et explicari ope circumstantia­
rum.
Deinde theoria Lamarckii, Darwinii aliorumque tota niti­
tur hypothesi de unitate primitiva animalis et successiva
vari abi litate specierum. Quoad unitatem genericam nulla
difficultas ; in genere enim omnia animantia conveniunt.
Tota igitur quæstio est de variabilitate specierum. Porro
hæc variabilitas contrariatur experientiæ. Etenim descriptio,
e. g., quæ in libro Job (XXXIX, 19 et seqq.) habetur de equo,
eadem est ac illa quam habet Virgilius, corresponde! adamussim naturæ equi quem videmus. Pariter Aristoteles tracta­
tum de animalibus scripsit, et descriptiones dat correspon­
dentes nostris animantibus sine ulla minima variatione.
Cuvier, in suo Discours sur les révolutions du globe, affirmat
se examini subjecisse animantium figuras quæ in obeliscis
Ægyptiorum sunt impressæ, easque perfectissime nostris
animantibus respondere deprehendit; idem pariter sibi
constavit ex analysi mummiarum quæ Geoffroy Saint-Hilaire
collegerat in omnibus Ægypli partibus. Quibus factis adduc­
tis a Cuvier alia sinrlia addidit novissime Godron in Opere
quod 1859 edidit Parisiis : De l'espèce et des races dans les
êtres organisés, et spécialement de l'unité de l'espèce humaine.
Sed præterea addit Cuvier cum Buffon, si adversariorum
hypothesis vera esset, cum ossa petrificata inveniantur in
stratis terræ, saltem nonnulla ex his ossibus novas species
illa animantium intermediarias ostendere deberent, sicut

revera demonstrant animantia specierum adhuc existentium
vel aliarum, non intermediarum sed perfectarum, quæ pe­
rierunt. At nihil geología adinvenit : quod quidem quamvis
sit argumentum negativum, plane tamen demonstrat arbiirariam hypothesim adversariorum, qui saltem facta factis
deberent opponere, ut jus haberent contradicendi metaphysicæ. Equidem differentiæ quædam inveniuntur, sed mere
accidentales in figura, colore, magnitudine, provenientes ex
locis diversis, ex cibo et aliis consimilibus causis ; sed nulla
in specie, quæ est eadem et immutabilis hodie, sicut fuit in
remotioribus epochis.
Adversarii recurrunt ad commixtionem animantium diversæ speciei ad novas species explicandas; sed, iterum respon­
det Cuvier, huic objectioni contradicit experientia. Natura
enim præfatæ commixtioni adversatur, ut species primitivæ
integræ conserventur : et quando studio et hominis præpotentia commixtiones illæ procurantur, aut novæ generationes
non habentur, aut si habentur, ut in mulo, species mixta aut
infecunda omnino est, aut productio non excedit limites ali­
quarum generationum. Hoc autem evidenter ostendit cuilibet
ratione utenti immutabilitatem specierum, et ordinatum
processum generativum individuorum a proprio typo specilico. Hinc facto ipso destruitur hypothesis transformationis.
Consulatur hac de re pluries laudatus Frédault, Op. cit, Lib. 1
per totum, ubi compendiose et solide tum ratione tum
experientiis physiologorum et geologorum primi subsellii
refutat doctrinam de specierum transformatione. Videsis
etiam quæ nos ipsi scripsimus in Propœdeulica, etc., Lib. I,
Cap. Ill, 8.
ARTICULUS SECUNDUS

(H)

De traducianismo.

I. Traducianismi notio. Rejecta igitur doctrina do genera­
tione spontanea cum variis suis modificationibus, ad traducianismum accedimus. Est autem traducianismus, generatim
sumptus, doctrina, qua ponitur quod homo generat totum
hominem. In hoc systemate ponitur quidem Deum creasse pri­
mum hominem, ac proinde esse causam mediatam omnium

hominum, sed protoparenti potestatem dedisse sese multi­
plicandi virtute efficiente propria, quamvis participata, tum
quoad animam, tum quoad corpus.
II. Traducianismus corporeus. At hic diligenterduæ species
traducianismi sunt distinguendae, traducianismus corporeus,
et traducianismus spiritualis, qui etiam nunc dicitur Generatianismus. Traducianismus corporeus exorditur a principio
quod anima humana sit materialis quoad intrinsecam suam
substantiam, et quod simili cum brutis animantibus conditione
subsistat, ut S. Hieronymus scribit Epist. 165 inter Epist.
S. Augustini {Edit. Maurin.), Unde et animæ humanæ eamdem ac animæ brutorum originem habent, nempe corpulentis
seminibus exoriuntur, ut ipsemet Augustinus de Tertulliani
iraducianismo scribit Epistola CXC (al. 157) ad Optatum,
Cap. IV, n. 14, seu. ut Scholastici dicunt, educuntur de poten­
tia materiæ. Hunc traducianismum docuerunt Tertullianus,
hærctici Apollinaristæ et Luciferiani, atque illum amplec­
tuntur materialist® omnes.
III. Critica. De hoc traducianismo sufficit animadvertere
quod per ipsum directe spiritualitas et immortalitas animæ
humanæ negantur.
Spiritualitas : nam in hac opinione formatio totius homi­
nis, animæ scilicet et corporis, semini ut causæ efficienti tri­
buitur. Quocirca, ut recte ratiocinatur S. Thomas Contra
Gentiles, Lib. II, Cap. LXXXVI, semen est subjectum aut
animæ aut virtutis producentis animam. Atqui sive unum sive
alterum eligatur, anima humana a semine materiali depen­
det, et vires materiæ ex necessaria consequentia excedere
nullatenus potest. Quod est thesis materialismi, et negatio
spiritualitatis (8,1). HincmeritoS. Augustinus incitata Epis­
tola ad Optatum de traducianistis corporeis loquens (loc.
cit.) ait : « Illi qui animas ex una propagari asserunt, quam
Deus primo homini dedit, atque ita eas ex parentibus trahi
dicunt, si Tertulliani opinionem sequuntur, profecto eas non
spiritus, sed corpora esse contendunt, et corpulentis semini­
bus exoriri : quo perversius quid dici potest ? > Eadem ha­
bet de Genesi ad litteram, Lib. X, Cap. XXI.
Immortalitas : namque si anima in suo fieri et in suo esse
a materiæ viribus dependet, dissoluta materia, necesse est
ut pereat, eo modo quo de anima brutorum animantium de­
finivimus (♦, II). Hæc ratio exponitur a S. Thoma loco citato
Contra Gentiles : qui in Summa theologica, P. I. Qu. CXVIII.

Artic. II, duplicem hanc nostram rationem contra traduciapismum corporeum urget : < Impossibile est virtutem actinm. quæ est in materia, extendere suam actionem ad pro­
ducendum immaterialem effectum. Manifestum est autem
quod principium intellectivum in homine est principium
transcendens materiam : habet enim operationem in qua
eon communicat corpus. Et ideo impossibile est quod virtus
quæ est in semine, sit productiva intellectivi principii. Simi­
liter etiam, quia virtus, quæ est in semine, agit in virtute
animæ generantis, secundum quod anima generantis est ac­
tus corporis utens ipso corpore in sua operatione ; in opera­
tione autem intellectus non communicat corpus. Unde virtus
intellectivi principii, prout intellectivum est, non potest ad
semen pervenire. Et ideo Philosophus in libro II, De Genera­
tione animalium dicit : Delinquitur intellectus solus de foris
advenire. Similiter etiam anima intellectiva, cum habeat ope­
rationem vitæ sine corpore, est subsistens, ut supra habitum
est ; et ita sibi debetur esse et fleri : et cum sit immaterialis
substantia, non potest causari per generationem, sed solum
per creationem a Deo. Ponere ergo animam intellectivam a
"enerante causari, nihil est aliud quam ponere eam non sub­
sistentem, et per consequens corrumpi eam cum corpore. Et
ideo hæreticum est dicere, quod anima intellectiva traduca­
tur cum semine. >
IV. Traducianismus spiritualis. Traducianismus spiritua­
lis in hoc differt a traducianismo corporeo, quod hic consti­
tuit semen humanum ut subjectum et causam efficientem
animæ humanæ, eo modo quo granum frumenti est subjec­
tum et causa efficiens vegetabilis ; sed in traducianismo spi­
rituali semen corporeum non est nisi instrumentum vel or­
ganum quo anima generantis influit animam in generatum,
quæ ab anima generantis est et traducitur, lanquam lucerna
de lucerna accendatur, et sine detrimento alterius alter inde
ignis existât, juxta similitudinem adhibitam a S. Augustino
in eadem Epistola ad Optatum, Cap. IV, n. 15. — Hæc quoad
substantiam, sed quoad modum explicandi originem animæ
ex anima, non una est sententia defensorum hujus opinionisNam alii ponunt inesse animæ incorporeum semen, quod aut
sua quadam occulta et invisibili via seorsum ex patre currat in
matrem cum fit conceptus in femina, aut in semine corporis lateat, ut ibidem narrat S. Augustinus, cui semen incorporeum
latens in semine corporis incredibilius videtur. Et revera hæc

secunda hypothesis reducitur ad traducianismum corporeum
ut ex supra dictis n. III est manifestum. Imo, ut Cardinalis
Norisius fatetur in suis Vindiciis Augustinianis, Gap. 4. §.3,
extra dubium est, semen ipsum incorporeum, seu materiam
spiritualem, ex qua anima fieret, visam fuisse difficilem
Augustino, ut patet ex Lib. Vll De Genesi ad litteram
Cap. VI et seq. — Revera enim materia incorporea quæ,
ut refert noster Ferre in P. I, Summce Theologiœ S. Thomœ,
Tom. Ill, n. 654, esset quoddam primum receptivum formæ
substantialis omnino indivisibile incapaxque quantitatis,
est mera hypothesis quæ nulla ratione sive a priori sive a
posteriori probatur, ac proinde a philosopho non acceptanda
quamvis dicatur eam non displicuisse Alensi , Richardo,
Aureolo, aliisque doctissimis viris, qui tamen traducianis­
mum sive corporeum sive spiritualem improbant. — Unde
alii, semine spirituali posthabito, dicunt animam esse quidem
ex anima, modum tamen a nobis ignorari : quæ explicatio
non placet Frohschammer, qui in Libro quem inscripsit
Defensio Generatianismi, concedit parentibus potestatem
creandi animas filiorum : « Generatione parentum, in­
quit, homo secundum corpus et animam oritur vi potestatis
creandi secundariæ, quæ naturæ humanæ immanens et in
prima rerum origine a Deo collata est... Itaque generatio esi
actus creationis naturæ humanæ, est creatio ex nihilo, per
potentiam secundariam a Deo humanitati collatam. »
V. Traducianismus spiritualis, seu generatianismus admit­
ti nequit. Quidquid ab alio producitur, aut producitur ex
nihilo aut ex aliquo præsupposito. Atqui anima humana
(ilii non potest ab anima patris produci neque ex nihilo ne­
que ex aliquo præsupposito. Ergo anima humana filii non
potest produci ab anima patris; et consequenter traducianismus spiritualis admitti nequit. — Major certa est : nam
quamvis possit ignorari modus determinatus quo res aliqua
producatur, certissimum tamen est eam debere per causam
trahi aut ex nihilo, aut ex aliquo subjecto præsupposito ac­
tioni ipsius causæ. — Minor vero probatur. Et imprimis quod
pater non trahat animam filii ex nihilo, cordatiores omnes
philosophi concedunt : solus enim Deus habet infinitam po­
tentiam, necessariam ad creationem, qua totum esse ex nihilo
ad existentiam producitur (C. 7, III et seqq.). — Altera vero
pars minoris probatur : nam hoc præsuppositum aut esset
anima ipsius patris producentis animam filii, aut materia

■■ardam spiritualis, aut materia corporea. Atqui nihil hoBm potest dici. Ergo neque ex aliquo præsupposito anima
Blris potest in lilium animam traducere. —Major completa
■t, et admittitur a traducianistis, ut patet ex declaratis in
■emero præcedenti. — Probatur minor.
I Xon ex anima patris. Haberemus enim in hac hypothesi
Bnanalismum stricte sumptum, scilicet partem animæ geLrantis transeuntem in animam constituendam generati,
ped hoc est omnino impossibile, quia anima humana est es■fntialitcr simplex (7, II), ct ideo omnino imparlibilis, neque
■otest in tot frusta dividi, quot filii generantur. Non ergo
«i anima patris.
I Xon ex materia spirituali. Imprimis jam vidimus hoc seken spirituale gratis poni, et ipsi Augustino incredibilius
fcsum fuisse. Deinde posito etiam quod materia ista spirijtealis revera detur, illa semen animæ humanæ esse nequit,
■fun in hac hypothesi anima esset essentialiter composita ex
kirilu et materia illa, sicut proportionate homo componiitnr essentialiter ex anima ct corpore, et quodlibet corpus ex
kateria et forma (C. 17, II et seqq.). Ergo anima humana
■ræcisa ab illa materia spirituali non esset subsistens; seu
et Angelicus dicit P. I, Qu. XG, Artic. Il, substantiœ spiri­
tuales invicem transmutarentur. Gf. Qq. Dispp. De spiritua­
libus creaturis, Artic. I, et De anima, Art. VI.
Non ex materia corporali. Secus enim haberetur traducianismus corporeus, ut omnes concedunt: sic, inquit, loc.
cit., S. Thomas, anima humana esset naturæ corporeae.
VI. Traducianismus rosminiamis. Antonius Rosmini traducianismo adhæsit, at cum hoc temperamento. In genera­
tione humana eadem phænomena experimur quæ in aliorum
animantium generatione conspicimus. Ergo idem effectus
obtinetur, nempe anima sensitiva. At quomodo anima sen­
sitiva est in homine simul intellectiva? Ex divina illumina­
tione, quæ a solo Deo producitur in anima illa ; vi enim hu­
jus illuminationis anima nostra, seu actus sensitivus elevatur
a Deo ad attingendum intelligibile, ct sic anima sensitiva iit
intellectualis. « Unde in generatione individui speciei huma­
næ concurrunt duæ causæ simul operantes, homo genera­
tione, et Deus manifestatione suæ lucis : homo ponit animal,
Deus creat animam intelligentem in eodem instanti quo ani­
mal humanum ponitur, creat animam eam illuminando
splendore vultus sui, ipsi participando aliquid sui, ens ideale,

quod est lumen creaturarum iutelligenlium. » Hæc Rosmi
nius, Antropología, Lío. IV, Cap. V. n. 831, eteamdem doc­
trinam habct in sua Psgcologia, Lib. IV, Cap. XXIII, Dell'ori­
gins dell'anima inlellelliva, nec non in Theosophia, Vol. I.
n. 646. Hæc opinio rosminiana non est nova. Etenim S. Tho­
mas, P. I, Qu. CXVIII, Artic. II, ad 2, refert quod nonnulli
dicebant quod ipsa eadem anima sensitiva in homine per
generationem traducta, fiat intellectiva non quidem per vir­
tutem activam seminis (ut affirmat traducianismus corporeusj
sed per virlutemsuperioris agentis, scillicelDei deforis illus­
trantis, Cf. inf. Art. 15, de pantheismo Averroës.
VII. Critica. Sed hoc, subjungit immediate S. Thomas,
stare non potest. Et en ratiocinatio Angelici Doctoris. Aut id
quod causatur ex actione Dei illustrantis animam sensiti­
vam in homine est aliquid subsistens ; et in hoc casu erit
aliud per essentiam ab anima sensitiva præexistens, quæ
non erat subsistens (4, II) ; et sic redibit error ponentium
plures animas esse in homine. Aut illustratio illa non est
aliquid subsistens, sed quædam accidentalis perfectio
animæ sensitivæ præcxislentis : et sic ex necessitate
sequeretur quod anima intellectiva nonnisi accidentaliter differret ab anima exclusive sensitiva, et quod homo
accidentaliter solummodo differret a bestia ; sed præterea
anima intellectiva per accidens esset corruptibilis, sicut per
accidens corruptibilis est substantia animæ brutorum, quod
est impossibile. Hinc recte S. Augustinus Lib. VII de Genesi ad
litteram, Gap. XI, scribit: « Cavendum est ne quædam transla­
tio animæ fieri a pecore in hominem posse credatur (quod
veritati fideique catholicæ omnino contrarium est) ; si conces­
serimus irrationalem animam veluti materiam subjacere, unde
rationalis anima fiat. Sic enim fiet, ut si hæc in meláis com­
mutata, erit hominis ; illa quoque in deterius commutata (wZ
puta, deficiente illustratione rosminiama) sit pecoris. De quo
ludibrio quorumdam philosophorum etiam eorum posteri
erubuerunt, nec eos hoc sensisse, sed non recte intellectos
esse senserunt. > Equidem Augustinus de metempsychosi
loquitur directe, at ratio ab ipso assignata contra hunc
errorem congruit cum ratione S. Thomæ contra traducianismum antiquorum et scholæ rosminianæ.
Hinc S. G. S. 0. die 14 decemb. 1887 damnavit ac pros­
cripsit propositiones, quibus Rosminius hanc suam doctri­
nam enunciaverat, scilicet :

(IX . « Non répugnai ul anima humani generatione mulfe: tur; ita ut concipiatur cam ab imperfecto, nempe a
■u sensitivo, ad perfectum, nempe ad gradum intellec■m, procedere.
(XXI). « Cum sensitivo principio intuibile iit esse, hoc solo
r.u. hac sui unione, principium illud antea solum sentiens,
c: simul intelligens, ad nobiliorem statum evehitur, na­
tam mutat, ac iit intelligens, subsistens atque immortale.
(XXII). « Non est cogitatu impossibile divina potentia fieri
Bse, ut a corpore animato dividatur anima intellectiva, et
Kim adhuc maneat animale : maneret nempe in ipso, tam­
tam basis puri animalis, principium animale, quod antea
i eo erat veluti appendix. »
VU. Nota I. Solvuntur difficultates. Objectio prima. In
«nine non est nisi una anima, quæ est simul intellectiva,
Bsitiva et nutritiva. Atqui anima sensitiva est ex traduce.
igo et ex traduce est anima intellectiva.
Resp. Concedo majorem, et distinguo minorem: Anima
asitiva formaliter est ex traduce, concedo ; anima virtual!r sensitiva sed formaliter intellectiva est ex traduce, nego.
•Concedimus animam formaliter et exclusive sensitivam,
: est anima brutorum, ex traduce seu, ut S. Thomæ. P. I,
ï. XC. Artic. I. ad 3, verbis utar, ex virtute activa quæ est
i semine ex anima generantis derivata. At anima humana
ïamvis in nobis sit principium sensationis et vegetationis,
m tamen per sensationem, sed per intellectionem constidtur in propria natura, et ideo subsistens est subsistentia
impleta in ratione substantiæ (0. 27, IV), neque ex traduce
jlest ullo modo ad existentiam pervenire.
Objectio secunda. Instabis. Atqui ratio intellectualitatis non
:stat quominus anima humana eamdem originem habeat
: anima brutorum animantium . Ergo redit præcedens obctio. — Probatur antecedens : Quæ sunt ejusdem generis,
ibent eumdem productionis modum. Atqui anima mere
nsitiva et anima sensitivo-intellectiva suntejusdem generis.
- Ergo, non obstante intellectione, anima humana et anima
insitiva habent eumdem productionis modum.
Resp. Nego subsumpl. Ad ejus probationem respondeo,
stinguendo majorem . Quæ sunt ejusdem generis habent
rmdem modum productionis, nisi obstet ratio specifica,
«ncedo; si obstet, nego. — Distinguo etiam minorem : anita humana et anima brutorum suntper se in eodem genere,

nego-, ratione compositorum, quorum sunt formæ, concedo;
et nego conseq. — Jam dixi quod quamvis anima humana
exerceat in homine munera scnsibilitatis, tamen essentia sua
independente a corpore in esse et in agere, toto ccolo differt
ab anima sensitiva; unde ratio specifica animæ humanæ,
cum in hac independentia sita sit, obstat quominus fiat ex
traduce. Distinxi pariter minorem, quia neque anima sensi­
tiva, neque anima intellectiva sunt proprie in genere vel in
specie : homo enim et bruta proprie species dicuntur, neque
anima est qenus, sed animal. — Gf. S. Th. II Contra Gen­
tiles, Cap. LXXXIX, ad 1.
Objectio tertia. Ea quæ habent unum esse, ab actione
unius agentis producuntur. Atqui anima et corpus habent
unum esse in homine. Ergo ab ipsa actione generantis, qua
corpus producitur ex traduce producitur et anima.
ñesp. Distinguo majorem : Quæ habent unum esse ab ac­
tione unius agentis producuntur, si sint virtuti agentis pro­
portionate, concedo ; si non sint proportionate, nego. Et data
minori, nego conseq. —- Anima humana est superior virtute
generantis ; unde ab eo quamvis producatur corpus, non
potest produci anima. Audiatur S. Thomas : < Batió illa,
inquit, locum habet in diversis agentibus non ordinatis ad
invicem. Sed si sint multa agentia ordinata, nihil prohibet
virtutem superioris agentis pertingere ad ultimam formam ;
virtutes autem inferiorum agentium pertingere solum ad
aliquam materiæ dispositionem; sicut virtus seminis dispo­
nit materiam, virtus autem animæ dat formam in genera­
tione animalis. Manifestum est autem ex præmissis quod
tota natura corporalis agit ut instrumentum spiritualis vir­
tutis, et præcipue Dei. Et ideo nihil prohibet, quin formatio
corporis sit ab aliqua virtute corporali, anima autem intel­
lectiva sit a solo Deo. » — P. 1. Qu. CXVIII. Artic. II. ad 3.
— Cf. Contra Gentiles, loc. cit., ad 3.
Objectio quarta. — Pater est pater filii. Sed filius est ex
anima et corpore. Ergo pater est pater tum corporis tum
animæ
flesp. Distinguo conseq. : est paler tum corporis tum animæ sed diversa ratione, concedo; eadem ratione, nego. —
Pater est pater corporis filii, quia virtute activa seminis,
quod est ab ipso, efficienter concurrit ad formationem illius
corporis; est autem pater filii quoad animam, non quasi
efficiat ipsam, sed quia, ut S. Thomas dicit P. I, Qu. cit. ad

B..i er virtutem seminis ejus disponitur materia ad susceptio■ri talis formæ : quæ quia est terminus connatural!» ipsius
Ktionis seminalis patris, ideo actio generativa patris termifcatur connaturaliter ad totum filii, et dicitur vere pater filii.
[ IX. Nota II. De termino generationis. Ad majorem expli­
cationem præcedentis responsionis addo doctrinam scholasneam quoad terminum generationis. Scholastici duos termi­
nos generationis distinguebant, et alius dicebatur ab ipsis
lerminus qui; et est id quod existit et terminat ipsam gene­
ra: ionem ut quod, e. g. filius ; — alius autem dicebatur ter­
minus quo, jui non est id quod proprie generatur et per
■e existit, sed est ratio qua genitum constituitur, ut est forma
substantialis. Vi autem generationis quatuor producuntur :
1“ forma substantialis, qua res generata constituitur in de­
terminata specie (G. 16, IV) ; — 2m compositum ex materia
kt forma, seu compositum physicum (ib.) ; — 3® persona seu
suppositum (0. 29, II), quod resultat ex essentia et subsis­
tentia {ibid.) ; — 4® proprietates seu attributa, quæ essen­
tiam necessario consequuntur (L. 4, III).
His præmissis, aiebant formam substantialem esse ter­
minum partialem quo generationis, quia forma non est
id quod est, sed est id quo subjectum (terminus qui gene­
rationis) est : pariter dicebant esse terminum quo genera­
tionis , totalem tamen, compositum physicum, quod est
natura, quia, ut dictum est de forma, non existit natura
»?d existit suppositum vel persona, mediante natura. Ter­
minus autem qui generationis est id quod existit, nempe
suppositum vel persona. Et quia proprietates consequuntur
naturam, ideo proprietates sunt terminus etiam secunda­
rius generationis.
Quia ergo generatio ex se dicit ordinem ad suppositum
et ad ipsum terminatur : ideo generatum, in suppositis
humanis, est vere, proprie et formaliter filius geneiantis.
— Cl. Goudin, Phys., P. III, Disp. unie.. Qu. I, Artic. II.
ARTICULUS TERTIUS
(12)
De creatiamsmo.

I. Emanatistarum error. Pythagoras et Stoici ex antiquis,
foiret et pantheistic omnes ex recentioribus docent animam
Z1CUIKÁ. Summa philosophica. — T. II.

quidem a Deo esse immediate, sed adduut ipsam esse per
emanationem ipsius substantiæ divinæ, eo modo, quo de
einanatisino mundi in Cosmología (Art. 5) diximus. Hoc
errore imbutos fuisse Manichæos affirmat S. Augustinus, de
Genesi ad litteram, Lib. VII, Cap. XI, n. 17. Ex triplici capite
ortum esse hunc errorem probat S. Thomas, Contra Gentiles,
Lib. Il, Cap. LXXXV. Primo quidem ex materialismo quo
negabatur substantia spiritualis, et Deus ponebatur nobilis­
simum corpus, de cujus corporis natura dicebaturesse anima;
deinde ex eo quod ponebatur intellectum omnium hominum
esse unum et separatum, qui quidem non potest esse nisi
Deus; tertio denique ex nobilitate animæ humanæ ad simi­
litudinem Dei factæ, cujus proinde dicebatur emanatio quædam substantialis.
Verum hujusmodi error est prorsus intolerabilis. Quum
enim, ita ratiocinatur loc. cit., n. 7, S. Thomas, substantia
divina sit simplicissima atque ideo omnino impartibilis, non
potest aliquid substantiæ ejus esse anima, nisi anima sit
lota substantia divina; ac proinde unica, increata, æterna,
infinita, perfectissima. Quod quidem est prorsus absurdum
et conscientiæ nostræ manifeste repugnans. Cf. S. Thomas,
í6írf.,ubi sex aliis rationibus hunc psychologicum emanatismum refutat et fundamenta adversariorum convellit, et S.
Augustinus de Genesi ad litteram, loc. cit., et Lib. VII, Cap. II.
Hoc ergo errore repudiato, de creatianismo directe dicen­
dum est.
II. Quæstionis natura. Quia generationis spontaneæ absurditas supra a nobis fuit demonstrata, infertur animam primi
hominis fuisse immediate a Deo creatam. Et in hanc senten­
tiam, quæ de fide est, manifeste traditam in sacra Scriptura,
omnes philosophi et theologi catholici conveniunt, imo et
reliqui cordatiores philosophi tum antiqui tum recentiores.
Sed quæstio est de animabus singulorum hominum, utrum
et ipsæ, sicut illa prima, a Deo creentur immediate : et con­
sulto dico immediate, quia quod creentur mediate saltem,
nulli dubium est, admisso quod anima primi hominis sit a
Deo creata. Declarata natura quæstionis sit conclusio :
III. Singulæ animæ humanæ creantur immediate a Deo.
Divido conclusionem in duas partes, claritatis gratia : in
prima parte probo quod singulæ animæ humanæ creantur,
in secunda parte quod immediate creantur a Deo.
Singulæ animæ humanæ creantur. Imprimis hæc pars con-

isionis est corollarium eorum quæ diximus contra traduinismum et contra generationem spontaneam in superiori5 articulis. Si enim anima humana non est neque ex tra­
ce sive corporeo sive incorporeo, neque ex vi generationis
ontaneæ ex materia vel ex anima brutorum, neque est per
lanationem divinæ substantiæ, reliquum est quod fiat ex
lilo seu per creationem. — Sed probatur directe conclusio
•done quam habet S. Thomas, P. I, Qu. XG, Artic. II. —
îri alicujus rei est via ad esse ipsius. Ergo eo modo comtit alicui subjecto fieri, quo ei competit esse. Sed illud
oprie dicitur esse, quod in suo proprio esse subsistit et
n in alio, quia quod in alio subsistit, magis est subsistenquam sui : unde color dicitur esse hominis. Et hinc est
od solæ substantiæ, quia solæ subsistunt, proprie sunt
tia, hoc est esse habentia. Ergo fbrmæ non subsistentes
n fiunt per se, sed per se fit compositum ; at formis per se
'isistentibus convenit fieri per se. Atqui anima humana
forma per se subsistens (8, I et seqq.). Ergo ipsi per se
npetit fieri, sicut per se competit esse. Sed non potest
•i ex subjecto præjacente neque materiali neque spirituali,
pie per divinæ substantiæ emanationem, ut ex dictis
;et. Ergo ipsi competit essentialiter quod fiat ex nullo
ijecto præsupposito ; quod est fieri per creationem. Sinlæ igitur animæ humanæ creantur, quia singulæ sunt
isdem naturæ.
Singulæ animæ humanæ creantur immediate a Deo. Ani£ enim humanæ creantur, ut hucusque probatum est. Sed
:are est actio solius Dei immediate, ut supra diximus coni Frohschammer (Artic, prœc., n. IV, seq.). Ergo singulæ
imæ immediate creantur a Deo.
IV. Nota I. Mens S. Augustini circa originem animæ
manæ. Quod S. Augustinus dubius hæserit circa originem
imarum singulorum hominum, nemo negat. « Quarum
tem rerum atque causarum consideratione promoveor, ut
neutram assertionem meus inclinetur assensus, sed adhuc
r utramque disceptem. » Hæc scribit epistola GXG (edit,
tr.) ad Optatum, et similia habet de [Genesi ad litteram,
. X, Gap. XXI ; de Anima et ejus origine, Lib. I, Gap. XV ; de
itate Dei, Lib. XI, Gap. XXIII ; de Libero arbitrio, Lib. III,
. XXI; Retractationum, Lib. II, Gap, XLV, et aliis in locis.
jam probavi in superiori articulo, n. Ill, a S. AugusI improbari traducianismum corporeum. Mente igitur ipse

fluctuabat inter traducianismum spiritualem et creatianismum. Attamen animadversione dignissimum est creatianismum non certo constasse Augustino unice propter argu­
mentum extrinsecum, hoc est propter propagationem
peccati originalis. Id luculenter est manifestum non solum
ex epistola citata ad Optatum, sed etiam ex Epistola data
S. Hieronymo, in qua hæc scribit : < Illa de animarum no­
varum creatione sententia (quam S. Hieronymus defendebat),
si hanc fidem fundatissimam {de transmissione peccati ori­
ginis) non oppugnat, sit et mea ; si oppugnat, non sit et tua. »
Quoad vero rationes intrinsecas Augustinus prætulit creatianismum traducianismo, quidquid in contrarium affirmet
Frohschammer. Etenim in Epistola citata ad Optatum, Gap.
IV, postquam innuit traducianismum favere doctrinæ de
transmissione peccati originalis, statim addit, loquens de
semine spintuaii unde animæ fierent : Et 'si perit (semen
illud), quomodo ipsa cujus mortale semen est, immortalis est
anima ? Subsistentia ergo animæ humanæ,et consequenter
ejus immortalitas mentem Augustini retrahebant a tradu­
cianismo amplectendo; et hæc ratio intrinseca est quæstioni
de origine animæ, et eam meditati sunt Scholastici et de­
monstrativam probarunt, ut videre est in numero præcedenti. Qua autem ratione creatianismus fidem fundatissi­
mam transmissionis peccati originis non oppugnet, explicat
S. Thomas I-II, Qu. LXXXI, Artic. I, et post ipsum ceteri
Scholastici ; et hæc explicatio non est aliena a mente S. Au­
gustini, ut videre est in Lib. III. De libero arbitrio, Gap. XX.
V. Nota II. Doctrina Ecclesiæ Catholicae et creatianismus.
« Tempore Augustini, inquit S. Thomas, Leet. Ill in
Cap. XIV Epistolæ S. Pauli ad Romanos, nondum erat per
Ecclesiam declaratum quod anima non esset ex traduce. »
— « Nunc autem, inquit doctissimus Melchior Canus,
Lib. XII, Loc. Theol., Gap. XIV, ad 1, cum post ea tempora
theologorum fideliumque omnium consensu firmatum sit,
animum non per generationem sed per creationem existere,
sine dubio ad fidem illa quæstio pertinet. » — Hanc quidem
sententiam sapientissimi Theologi admitto in hoc sensu quod
iraducianismusspiritualis (de corporeo namque certum est
quod sit hærelicus) sit erroneus, hoc est doctrinæ commu­
niter in Ecclesia catholica receptæ de creatianismo adversus ;
ai abstineo a dicendo spiritualem traducianismum hœresim,
et creatianismum dogma fidei, quia nulla est in Ecclesia de

Hr re definitio proprie formalis. Quod vero creatianismus
^■doctrina Ecclesiæ, seu, ut theologi dicunt, doctrina cathd■ts. et traducianismus spiritualis doctrina erronea, utpote
K: catholicæ doctrinæ oppositus, ex multis documentis
► - siasticis probari potest.
■ Prioribus quidem Ecclesiæ saeculis, præsertim exorta
BE-iulo V hæresi pelagiana, non una fuit inter Patres circa
fcginem animæ humanæ sententia, praecipue ratioue trans■Kijuis peccati originalis, quod hæresis pelagianacavillis
Sociabatur : quæ dubia per plura sæcula extiterunt. S. Leo
■amen IX (1049-1054), in Epistola sua dogmatica ad Petrum
■piscopum data, recensens summa fidei capita quæ tenet
■emana Ecclesia, inter ipsa creatianismum ponit singulaanimarum et non solius animæ Adæ,ut patet ex his
krbis : « Animam (humanam) non esse partem Dei, sed ex
Einilo creatam ; et absque baptismate originali peccato
Ubnoxiam credo et prædico... Hanc fidem Sancta Romana
e: Apostólica Sedes corde credit ad justitiam et ore confiIfetur ad salutem. » — Cf. Labbe, Collect. Concilior. Tom.
US (Venetiis, 1730), col, 1346. — Quæ verba S. Pontificis
■ra mente forte habebat S. Thomas cum Qu. III. De poten­
tia inter Disputatas, Artic. IX, de sententiis tum tradutianismi tum procreationis animarum ante corporis for­
mationem loquens, et referens dubium augustinianum,
dicit : poslmodum judicio Ecclesiæ sunt damnalœ. Hinc
Petrus Lombardus , II. Sententiarum, Dist. XVII, S. Tho­
mas passim, S. Bonaventura in IL Dist XVII, Qu. III,
Artic. II, absolute pronuntiant creatianismum esse doctri­
nam Ecclesiæ Gatholicæ, et erroneum dicunt traducianismum
tum corporeum tum spiritualem. Hos autemmagislros inquit
Estius, II. Dist. XVII. §.XII, tota posteriorum theologorum
schola magno consensu secuta est. Nec ab hac Estii sententia
dissentiunt Norisius, Vindicta; Augustinianœ, Cap. IV, §. Ill,
Klee in sua Historia dogmatum, P. II. Cap. III. §.3, ipse
Frohschammer in sua. Defensione Generalianismi. Addendum
quod cum de origine animæ humanæ inter Patres occidenta­
les disceptabatur, in Ecclesia orientali communiter teneba­
tur creatianismus, ut affirmat Norisius Op. et loc. cit.
Sed præler auctoritatem Leonis IX, citari merito potest
Littera data a Benedicto XII, prima medietate sæculi XIV,
Leoni regi Armenia, in qua transmittebatur libellus conti­
nens execrandos errores, de quibus apud S. Pontificem accu-

sabantur Arnieni inter quos recensetur quod anima humana
filii propagatur ab anima patris sui, sicut corpus a corpore.
Insuper anno 1857, Decreto dato die 5 Martii, Sacra Indicis
Congregatio Librum proscripsit cui titulus est, Defensio Generatianismi editum a præcitatoFrohschammer. Denique cum
Ubaghs insua Anthropologia, edita Lovanii anno 1848, dixis­
set sententiam creatianismi, p lures nactam esse defensores,
attamen traducianismum spiritualem, probabilibus niti ra­
tionibus minime spernendis, praesertim quæ ex analogia ho­
minis cum aliorum entium viventium origine ducuntur, Eminentissimus Cardinalis Patrizi, auctoritate Pii IX, in litteris ad
Archiepiscopum Mechliniensem, datis Romæ sub die 2 Martii
1866, praecepit: « declaranda potissimum omnino essent et
emendanda,quæ in Antropología,anno 1848 Lovaniiedita,page
221 n. 428, leguntur de opinione, quam traducianismum vocant,
juxta sententiam latam a suprema S. Officii Congregatione
et a Summo Pontifice Pio PP. IX confirmatam. »
Ex his omnibus sequitur quod qui ex catholicis adhuc
sustineret traducianismum spiritualem ac creatianismum
inficiaretur, quamvis non haereticus, maxime tamen teme­
rarius esset dicendus.
VI. Nota 111. Solvuntur difficultates. — Objectio prima.
Creatio singularum animarum gratuito prorsus adstruitur,
et sapientiae Creatoris minime congruit, qui credendus est
in ordine primitivo posuisse germinaliter et virtualiter
totam .successivam evolutionem entium causarum atque
effectuum. — Ita Pestalozza in libro, Delia mente di Antonio
Rosmini, p. 99.
Resp. Nego creationem singularum animarum gratuito
adstrui, et hujus negationis rationem dedimus (II, VI, seq.)
in confutatione traducianismi rosminiani aPestalozzadefensi.
— Nego etiam illud quod ab Adversario additur immedia­
tam nempe creationem singularum animarum rationalium
sapientiæ Creatoris minime congruere. Undenam enim incon­
veniens quod Deus creet novas animas, sicut primam crea­
vit ? Antiqui traducianistæ id inferre conabantur ex illo Geneseos II, v. 2 : Complevitque Deus die septimo opus suum quod
fecerat : et requievit die septimo ab universo opere quod patrarat : sed hæc ratio infirmissima ipsi Augustino visa est in
libro seu Epistola CLXVI (al. 28) ad S. Hieronymum, Cap. V,
n. 12 « His, inquit, qui hæc ideo dicunt, ne credatur modo
Deus, sicutillam unam(Arfœ), novas animas, quæ non erant

jcere, sed exilia una, quæ jam erat, eas creare, vel ex fonte
Bquo sive thesauro quodam, quem tunc fecit, eas mittere,
Kile respondetur, etiam illis sex diebus multa Deum
teasse ex his naturis, quas jam creaverat, sicut ex aquis
fces et pisces ; ex terra autem arbores, fenum, animalia :
td quod ea, quæ non erant, tunc fecerit manifestum est.
dia enim erat avis, nullus piscis, nulla arbor, nullum
limai ; et bene intelligitur ab his creatis requievisse, quæ
»n erant, et creata sunt, id est cessasse, ne ultra quæ non
nnt, crearentur. Sed nunc quod dicitur, animas non in
escio quo fonte jam existentes mittere, nec de seipso tanum suas particulas inrorare, nec de illa una originaliter
ahere, nec pro delictis ante carnem commissis carneis vinilis compedire, sed novas creare singulas singulis suam
lique nascenti, non aliquid facere dicitur quod ante non
cerat. Jam enim sexto die fecerat hominem ad imaginem
am. quod utique secundum animam rationalem fecisse
ielligitur. Hoc et nunc facit, non instituendo quod non
at, sed multiplicando quod erat. Unde et illud verum est,
sod a rebus quæ non erant, instituendis requievit. Et hoc
Tum est, quod non solum gubernando quæ fecit, verum
iam aliquid non quod nondum, sed quod jam creaverat,
imerosius creando usque nunc operatur. Vel sic ergo vel
io modo quolibet eximus ab eo, quod nobis objicitur de
quie Dei ab operibus suis, ne propterea non credamus
inc usque fleri animas novas, non ex illa una, sed sicut
am unam. »
Denique, quod ultimum quod in objectione affirmatur,
rum in ordine primitivo constituisse in germine et cauliter totam successivam entium, causarum elfectuumquc
olutionem, respondeo id verum esse qua parte subantiæ produci possunt virtute causarum secundarum, non
item qua parte substantiæ creatione indigent ut existant;
; quarum numero est anima humana, ut probavimus.
Objectio secunda. Anima est forma quædam. Si igitur ania crearetur, et ceteræ omnes formæ crearentur. Quod taen est falsum.
Resp. Concedo anteced. et nego conseq. et paritatem. Ania enim est talis forma, quæ sicut in esse est independens a
ateria, ita et in fieri, ut supra, n. III. probavimus. — Cf.
I, Qu. XC, Artic II, ad 3.
Objectio tertia. Substantiæ spirituales perfectiores sunt

corporalibus. Sed hæ generant ex materia formam Ergo ei
primæ.
Resp. Nego conseq. Nam corpora producunt ex aliquo præsupposito, quod non datur in substantiis spiritualibus, ut
dictum est contra traducianismum ; proindeque hæ indigent,
ratione perfectioris natui æ, creari.— P. 1, Qu. cit., Art. 111.
Objectio quarta. Si Deus crearet singulas animas, ipse non
raro cooperatur peccato hominis, ut in fornicatione et
adulterio
Resp. Nego conseq. Nam « in actione adulterorum illud
quod est naturæ, bonum est ; et huic cooperatur Deus. Quod
vero est inordinate voluptatis, malum est ; et huic Deus non
cooperatur ». Ita rectissime S. Thomas, P. I, Qu. CXV111,
Artic. II. « Neque, addit S. Augustinus, in pravis moribus
naturæ dona culpanda sunt; aut propterea non debuerunt
germinare frumenta, quod ea severit furentis manus ? » De
Genesi ad. litteram. Lib. X. Cap. XIII, n. 25.
Objectio quinta. In secundo capite Geneseos, vv. 21 et 22,
describitur lormatio Evæ his verbis: « Immisit... Dominus
Deus soporem in Adam : cumque obdormisset, tulit unam
de costis ejus, et replevit carnem pro ea. Etædilicavit Domi­
nus Deus costam quam tulerat de Adam in mulierem : et
adduxit eam ad Adam. » Ex costa ergo viva Adam formata
est mulier, ut scilicet sicut corpus Evæ ex corpore Adam,
ita ex anima Adam anima Evæ.
Resp.. Nego, consequentiam. Sicut enim formavit corpus
Adam de limo terræ et inspiravit in [’aciem ejus spiraculum
vitæet [actus est homo in animam viventem: ita et spiracu­
lum vitæ inspiravit Deus in faciem corporis Evæ ex costa
Adam elformati. Quod autem de solo corpore etnon de anima
liat mentio in citatis verbis sacræ Scripturæ, ipsemet S. Au­
gustinus explicat in Libro citato de Genesi ad litteram, Gap.
1, n. 2. eidem objectioni respondendo, ex eo quod, cum Do­
minus adduxisset |Evam ad Adam iste dixit : Hoc nunc os
exossibus meis et caro de carne mea (v. 23). < Quanto enim
carius, addit Augustinus, amantiusque diceret et anima de
anima meal..... Proinde quia non dixit (Scriptura) ex anima
factam esse animam mulieris, convenientius creditur eo ipso
nos admonere voluisse, nihil hic aliud putare, quam de viri
anima noveramus, id est similiter datam esse mulieri. » —
Nihil igitur pro generatianismo ex hacS. Scripturæ auctori­
tate colligi potest ; quinimo verba citata magis creatianismo
favent, ut a S. Augustino audivimus.

LIBER SECUNDUS
DE ANIMA HUMANA UT CORPORI UNITA

Frologus. Animam humanam in corporc esse et agere confentia unicuique testatur. Qua de causa, post considera■em animæ humanæ in se ipsa, sequitur tractatus de
B anima in sua unione cum corpore ex qua animæ
i'corporis unione resultat homo. Unde hic incipit
■prie anlhropologia, seu scientia de homine, cujus liber
k est prima pars. Circa unionem vero animæ humanæ cum
rpore, primo loco determinanda est natura illius unionis ;
inde dicendum de unitate animæ in homine : tertio dem­
ie de partibus corporis in quibus anima est : seu quærentm est, quid sil unio, quoluplex sit, ubinam fiat.

CAPUT PRIMUM
DE UNIONE ANIMÆ CUM CORPORE

Prologus. Circa unionem animæ cum corpore, duo sunt
iplicanda : Io quid sit hæc unio in ordine ad esse ; 2° quid
it in ordine ad agere, seu de mutuo influxu inter animam et
orpus.
ARTICULUS PRIMUS
(13)

De natura unionis animæ cum corpore quoad esse.

I. Triplex genus unionis. Ut hac in quæstione subdifficili
extricanda clare procedamus, præmitto triplicem impræscnliarum distinguendam esse unionem inter duas substantias,
accidentalem nempe, personalem et essentialem.
Accidentalis unio inter substantias ilia dicitur, ex cujus

existentia non exurgit nova essentia, neque communicabililas actionum in substantiis unitis, et consequenter ex earum
dissociatione nulla perit essentia, nullum suppositum, seu
principium quod operationum. Hinc vestis, e. g., homini
unitur accidentaliter, quia homo induendo vestem non in­
duit novam naturam, nec perdit naturam cum vestem exuit
(0. 13, VI).
Personalis unio est cum inter substantias quæ uniuntur,
habetur unitas et communicabilitas actionum ; quatenus
nempe actiones utriusque substantiae, ut principii quo, sunt
alterius principii quod, nempe suppositi, in quo utrumque
subjectum unitur. Ita, ut fides catholica docet, in Christo
erant duae naturae, divina scilicet et humana; ergo duæ
actiones, consideratis naturis (seu principio quo) a quibus
illæ actiones fluebant ; at tum actiones humanæ, tum actio­
nes divinæ naturæ erant Christi, Dei simul et hominis, ut
principii quod (0. 29, II), quia in Christo erat una tantum
persona, nempe divina.
Essentialis unio habetur quando ex duabus substantiis
unitis exurgit non solum unitas et communicabilitas actio­
nis, sed etiam unitas specifica naturæ in qua substantiæ
unitæexistunt ; utin Ontologia (47, III) et Cosmologia(art. 17)
de Ibrma substantiali et materia prima dictum est. — Quærimus ergo ad quod genus unionis pertineat unio animæ hu­
manæ cum corpore.
II. Sententia platónica. Existimavit Plato animam extrinsece corpori uniri, eo ferme modo quo unitur nauta navi ;
nempe juxta Platonem unio inter animam et corpus est mere
accidentalis. Sed hæc sententia, quam sequi videtur De Bonald cum hominem definit, intelligentiam utentem organis
corporeis, non est vera. Siquidem communi hominum sensu
ponitur quod homo essentialiter constet anima rationali et
corpore organico, ut principiis physicis et essentialiter requi­
sitis ad ejus specificam naturam constituendam. Unde inti­
mior est unio inter animam nostram et corpus nostrum. Sit
igitur primo.
III. Unio animæ humanæ cum corpore est personalis. Ut
conscientia evidenter testatur, multigenæ actiones, sive corporeæ, ut cadere, sedere, etc., sive vegetativæ, ut digestio,
nutritio, augmentatio, etc; sive sensitivæ, ut videre, imagi­
nari, etc., sive intellectivæ, ut intelligere et velle, unius ejusdemque principii (quod) sunt, nempe hominis, quamvis actio-

Ke Clæ homini conveniant a diverso principio quo, ut ca^■e a corpore et intelligere ab anima. Atqui unitas et com^fciicabilitas actionum ex substantiis unitis est signum
Kionis personalis, ut n. I. explicatum est. Ergo unio animæ
■corporis in nobis est unio personalis. — Sed præterea.
■ IV. Unio animæ humanæ cum corpore est etiam essentialis.
Kenim, ut jam supra contra Platonem ex sensu hominum
K—muni animadvertimus, si velimus hominem physice et
Kentialiter delinere, non dicimus quod homo sit anima raBmaltf, neque quod sit corpus organicum sed quod sit,
KnposiVum ex anima rationali et corpore organico. VideKet ex anima rationali et corpore organico resultat una
■atara specifica substantialis (anima enim et corpus sunt
■bstantiæ non accidentia), quæ est ipse homo, a quo si
Kam vel alteruni subtrahas, ipsum perimis. Quae autem hoc
■e? io sunt unita, unita sunt unione essentiali, ut n. I. dicLn est. Ergo unio animæ humanæ cum corpore est non
■rium unio personalis sed etiam essentialis. — Utramque
Knc nostram conclusionem paucis complexus est S. Thomas
K. IU, Qu. II, Art. I, ad 2, aiendo : « Ei anima et corpore
Kistituitur in unoquoque nostrum duplex unitas, naturæ et
■D-sonce. Naturæ quidem, secundum quod anima unitur
■srpori, formaliter perficiens ipsum, ut ex duobus fiat una
■atura, sicut ex actu et potentia, vel materia et forma... UniXis vero personæ constituitur ex eis, inquantum est unus
Uiquis (homo nempe) subsistens in carne et anima. »— Sed et
■a symbolo, vulgo Athanasiaao, de hac duplici unione persobali et essentiali aperta fit mentio. Dicitur enim de Christo :
k Perfectus Deus (natura divina), perfectus homo (natura hu■Mna ) : ex anima rationali et humana came subsistens (unio
(psentialis naturæ humanæ). » Insuper : « Sicut anima ratio■alis et caro unus est homo \ (persona humana) : ita Deus et
lomo unus (non unitate naturæ, sed unitate personæ divi■Æ) est Christus. »
V. Anima humana est forma substantialis corporis humani.
Bæc tertia conclusio estpræcedentium corollarium: probatur
autem facili et evidenti ratione quam S. Thomas habet 11
Contra Gentiles, Gap. LXVIII. Ad hoc ut aliquid sil forma
substantialis alterius, duo requiruntur : lm quod sit princi­
pium essendi essentialiter seu substantialiter ei cujus dici­
tur forma; principium, inquam, non efficiens, sed formale,
quo sub'eclum cc¡<liluatur et denominetur ens; — 2ro quod

forma et subjectum, cujus dicitur forma, conveniant in uno
esse, in quo simul subsistunt forma et materia, ut in una
substantia completa (G. 16, IV). —Hæc major argumenti est
ipsa definitio formæ substantialis. — Atqui anima humana
est principium essendi substantialiter corpori nostro (quod
non est essentialiter humanum nisi ab anima humana), et
anima et corpus subsistunt in unitate nedum personali sed
essentiali et specifica hominis, ut probatum est nn. II et III.
Ergo anima unitur corpori nostro ut vera ejus forma sub­
stantialis.
VI. Corollarium. Igitur anima humana corpori unitur per
se atque immediate. Hoc enim proprium est causalitatiscausæ
formalis (0. 47, II). Unde unitas, P. I, Q. LXXVI, Art. VII.
scribit S. Thomas : « Forma per seipsam facit rem esse in
actu, cum per essentiam suam sit actus, nec dat esse per
aliquod medium. Unde unitas rei compositæ ex materia et
forma est per ipsam formam, quæ secundum seipsam unitur
materiæ, ut actus ejus. » — Quæ omnia in Ontologia (ibid.
explicavimus.
VII. Nota I. S. Thomæ ratio de anima humana ut forma
substantiali corporis. In hoc numero et in sequenti integram
demonstrationem transcribo, quam Sanctus Thomas habet
P. I, Qu. LXXVI, Art. I, ad probandum quod necesse est
dicere quod intellectus (seu substantia intellectiva), qui est in­
tellectualis operationis principium, sit humani corporis for­
ma : quæ ratio ex conscientia deducitur qua certo scimus ab
anima esse operationes vitales quæ in nobis sunt. « Illud
enim, inquit, quo primo aliquid operatur est forma ejus cui
operatio tribuitur : sicut quo primo sanatur corpus est sa­
nitas, et quo primo scit anima est scientia : unde sanitas est
forma corporis, et scientia animæ. Et hujus ratio est, quia
nihil agit nisi secundum quod est actu. Unde quo aliquid est
actu, eo agit. Manifestum est autem, quod primum quo cor­
pus vivit est anima. Et cum vita manifestetur secundum di­
versas operationes in diversis gradibus viventium, id quo
primo operamur unumquodque horum operum vitæ, est
anima. Anima enim est primum quo nutrimur, et sentimus
et movemur secundum locum, et similiter quo primo intelligimus. Hoc ergo principium, quo primo intelligimus, sive
dicatur intellectus, sive anima intellectiva, est forma corpo­
ris. Et hæc est demonstratio Aristotelis in II de Anima. » Ex
quibus acutissime concludit ibidem Angelicus hanc senleu-

nunquam satis in præsenti materia notandam :
quis autem velit dicere animam intellectivam non esse
ori formam, oportet quod inveniat modum quo ista actio,
est intelligere, sit hujus hominis actio. Experitur enim
quisque seipsum esse, qui intelligit. > Quasi dicat : aut
itlendum est animam intellectivam esse formam subsalem corporis nostri ; aut neganda est, contra apertum
nentiæ testimonium, unitas personalis hominis. —
II Contra Gentiles, Gap. LVII et seqq.; Qq. Disput.,
De spiritualibus creaturis, Artic. II, et Qu. De anima,
c. IX.
□I. Nota II. Impossibile est aliter explicare unitatem
onis in homine quam per formam substantialem. In hoc
totius quæstionis nodus, ut scilicet talis unio constituainter animam et corpus, quæ salvet unitatem actionis
omposito quod est animal vel homo, non solum (et hoc
pquatenus homo est unumsuppositum, sed etiam quatenus
una natura : non enim sentire vel intelligere est actio
i solummodo ut unius suppositi (principium quod), sed
m ut unius naturæ (principium quo). Hæc omnia in con» sunt apud omnes recte philosophantes; unds S. Thomas
nini subjicit adversariorum opiniones, ut per hanc anam confirmet non aliter salvari posse illam unitatem,
im per doctrinam, quæ ponit animam esse formam substialem corporis, sumpta forma substantiali in sensu rigoe scholastico. Audiatur igitur Angelicus, qui immediate
t verba citata, hæc addit :
Attribuitur autem aliqua actio alicui tripliciter, ut patet
Philosophum V. Physic. Dicitur enim movere aliquid aut
re, vel secundum se totum, sicut medicus sanat; autseidum partem, sicut homo videt per oculum;aut per acciis, sicut dicitur quod album ædificat, quia acciditædiiicai esse album. Cum igitur dicimus Socratem, aut Platonem
illigere, manifestum est, quod non attribuitur ei per acciis : attribuitur enim ei inquantum est homo, quod esseniter prædicatur de ipso. Aut ergo oportet dicere, quod
rates intelligit secundum se totum, sicut Plato posuit,
»ns hominem esse animam intellectivam : aut oportet di». quod intellectus sit aliqua pars Socratis. Et primum
dem stare non potest, ut supra ostensum est : propter
quod ipse idem homo est qui percipit se intelligere et
tire. Sentire autem non est sine corpore. Unde oportet

corpus aliquam esse hominis partem. Relinquitur ergo,
quod intellectus, quo Socrates intelligit, est aliqua pars
Socratis : ita quod intellectus aliquo 'modo corpori Socratis
uniatur.
< Hanc autem unionem Commentator in 111 de Anima
dicit esse per speciem intelligibilem. Quæ quidem habet
duplex subjectum : unum scilicet intellectum possibilem, et
aliud ipsa phantasmata, quæ sunt in organis corporeis. Et sic
per speciem intelligibilem continuatur intellectus possibilis
corpori hujus vel illius hominis. Sed ista continuatio vel
unio non sufficit ad hoc, quod actio intellectus sit actio So­
cratis. Et hoc patet per similitudinem in sensu, ex quo
Aristoteles procedit ad considerandum ea quæ sunt intel­
lectus. Sic enim se habent phantasmata ad intellectum,
ut dicitur in III, de Anima, sicut colores ad visum. Sicut
ergo species colorum sunt in visu, ita species phantasma­
tum sunt in intellectu possibili. Patet autem, quod ex hoc
quod colores sunt in pariete, quorum similitudines sunt in
visu, actio visus non attribuitur parieti. Non enim dicimus,
quod paries videat, sed magis quod videatur. Ex hoc ergo
quod species phantasmatum sunt in intellectu possibili,
non sequitur, quod Socrates, in quo sunt phantasmata,
intelligat : sed quod ipse, vel ejus phantasmata intelligantur.
« Quidam autem dicere voluerunt, quod intellectus unitur
corpori ut motor, et sic ex intellectu et corpore fit unum, ut
actio intellectus toti attribui possit. Sed hoc est multipliciter
vanum. — Primo quidem, quia intellectus non movet corpus
nisi per appetitum, cujus motus præsupponit operationem
intellectus. Non ergo quia movetur Socrates ab intellectu,
ideo intelligit, sed potius e converso, quia intelligit, ideo ab
intellectu movetur Socrates. — Secundo, quia cum Socrates
sit quoddam individuum in natura, cujus essentia est una
composita ex materia et forma; si intellectus non sit forma
ejus, sequitur quod sit præter essentiam ejus, et sic intellec­
tus comparabitur ad totum Socratem, sicut motor ad motum.
Intelligere autem est actio quiescens in agente, non autem
transiens in alterum, sicut calefactio. Non ergo intelligere
potest attribui Socrati propter hoc, quod est motus ab intel­
lectu.— Tertio, quia actio motoris nunquam attribuitur moto
nisi sicut instrumento, sicut actio carpentarii serræ. Si igi­
tur intelligere attribuitur Socrati, quia est actio motoris
ejus; sequitur, quod attribuatur ei sicut instrumento. Quod

■centra Philosophum, qui vult, quod intelligere non sit
■instrumentum corporeum. — Quarto, quialicet actio parlattribuitur toti, ut actio oculi homini, nunquam tamen
Kbuitur alii parti, nisi forte per accidens. Non enim dici■s, quod manus videat, propter hoc quod oculus videt. Si
Bo ex intellectu et Socrate fit unum, actio intellectus non
Best attribui Socrati. Si vero Sócrates est totum, quod com■itur ex unione intellectus ad reliqua,quæ sunt Socratis,
hamen intellectus non unitur aliis, quæ sunt Socratis, nisi
Kt motor; sequitur, quod Socrates non sit unum simplici­
ty et per consequens nec ens simpliciter : sic enim aliquid
lens quomodo et unum.
« Relinquitur ergo solus modus, quem Aristoteles ponit,
K-d hic homo intelligit, quia principium intellectivum est
nia ipsius. Sic ergo ex ipsa operatione intellectus ap■et quod intellectivum principium unitur corpori, ut
rma.
■ Potest etiam idem manifestari ex ratione speciei humaB- Natura enim uniuscujusque rei ex ejus operatione osten­
tam Propria autem operatio hominis inquantum est homo,
t intelligere. Per hanc enim omnia alia transcendit. Unde
Aristoteles, in Libro Ethicorum, in hac operatione, sicut
: propria hominis, ultimam felicitatem constituit. Oportet
foquod homo secundum illud speciem sortiatur, quod est
lyjs operationis principium. Sortitur autem unumquodque
eciem per propriam formam. Relinquitur ergo, quod inlelttivum principium sit propria hominis forma. » — Hæc
tima ratio est illa ipsa, quam supra, n. V, attulimus ex
b. II. Contra Gentiles.
K. Nota III. Doctrina Catholicæ Ecclesiæ circa unionem
amæ humanæ cum corpore. In Concilio generali XV, Viens in Gallia celebrato, anno 1311, hæc definita dogmatice
erunt : « Doctrinam omnem seu positionem temere asse­
ntem aut vertentem in dubium, quod substantia animæ
iionalis aut intellectivæ vere ac/>ersehumanicorporisnon
; forma, velut erroneam ac veritati catholicæ fidei inimim, sacro approbante Concilio, reprobamus : Definientes,
si quisquam deiuceps asserere, defendere, seu tenere
rtinaciter præsumpserit, quod anima rationalis seu inteltíiva non sit forma corporis humani per se et essentialiter,
mquam haereticus sit censendus. » (Labbe, Collect. Concil.,
un. XV, pag. 43, Venetiis 1731). — Hæc referuntur etiam

in Clementinas, Lib*- , Tit. I., Cap. I, Fidei Catholicae. — Con­
cilii Viennensis definitionem adducit etiam et auctoritate sua
iterum confirmat Concilium Lateranense V (1515). Sessione
VIII, Constitui. Apostolici regiminis. — Item Pius Papa IX
in suis Litteris apostolicis ad Card. De Geissel Archiepisc.
Coloniensem 1857, de libris Giinlhcr ait : « Noscimus, eisdem
libris lædi catholicam sententiam ac doctrinam de homine,
qui corpore et anima ita absolvatur, ut anima eaque ratio­
nalis sit vera, per se atque immediata corporis forma. » De­
nique S. G. S. 0, proscripsit (C. 6, II) propositiones, quibus
liosminius inficiabatur ipsam animam humanam esse for­
mam substantialem corporis (cf. inf, Art. 24, n. VIII fin). Hæc
doctoribus scholasticis imo et ipsi Gerdilio (C. 17, IV) clara
et aperta semper fuerunt et sunt visa : non autem plerisque
recentioribus philosophis, postquam invaluit cartesiana sen­
tentia contra formas substantiales. Operæ autem pretium
erit novas istorum interpretationes excutere.
Dicunt igitur : Io mentem Concilii Viennensis fuisse dam
paré errorem cujusdam Peiri Joannis, qui duas in homine
animas ponebat, non vero definire naturam unionis inter
animam et corpus;—2° non posse ex doctrina Concilio­
rum inferri quod anima humana sit forma corporis in sensu
quo affirmabant Scholastici, quia etiam post illa Concilia
doctrina scholastica fuit et est impugnata a non paucis ex
catholicis scriptoribus; — 3° verba Conciliorum posse hy­
pothetice sumi, ita ut propositio, anima humana est forma
humani corporis, significet : st aliqua anima est formahumani
corporis, hæc est anima rationalis: cujus interpretationis ratio
petitur ex fine quem Concilium Viennense intendebat, dam­
nandi scilicet errorem ponentium multiplicitatem animarum
in uno homine. — Hæ sunt adversariorum interpretationes :
dicam modo aperte quid sentiam.
Quod primo loco asseritur non est verum. Nam Guido
Carmelita, qui florebat anno 1330, de Petro Joannis loquens
dicit eum negasse, animam rationalem in quantum rationalem
esse formam corporis, nihil addens de animarum in homine
multiplicitate. Neque fiat recursus ad formulam reduplicantem, in quantum rationalem, quasi nempe Petrus docuerit
animam humanam reduplicative ut intellectivam non esse
formam corporis ; nam hoc in sensu vera esset doctrina, nec
eam Guido vocasset hæreticam. Sed ideo hæreticam dixit,
quia negare animam rationalem esse partem essentialem et for-

ts corporis eslhœrelicum, quia lune homo non esset forma­
it per aliquid sui capaxprœcepli, non esset transgressor nec
Urcator. Igitur juxta Guidonem, homo est formaliter seu
BUialiler et supposilaliter homo, et ideo per aliquid sui
bx (totus homo) præccpti per animam rationalem,
i per animam ut est in sensu S. Thomæ (supra, n. IV)
ei substantialis corporis : quod cum negaret Petrus
■nis, ideo hæretious dicitur a Guidone. In hunc erro■ animadvertit Concilium Viennense. Quod quidem de
iiiplicitate animarum non loquitur directe, sicut directe
k loquuntur Concilium Lateranense, Pius IX ; imo in Do­
talibus, in quibus illa Constitutio Clementina est inserta,
La mentio fit de illa multiplicitate. Sed demus Concilium
■isse damnare eos qui animas in homine multiplicabant ;
■de nihil inferre adversarii possunt : nam Concilium
■mense radicitus volens errorem profligare, dogmatice
«mit animam per se atqiie essentialiter esse humani corpoformam; quo constituto, omnino præcluditur atfffus erra­
tu de animarum in uno homine multiplicatione. — Un­
ique in prima et secunda editione hujus Summce Philote. Postea ad manus venit Petri Joannis codex manu­
atus, quo fretus ea quæ hic vix attigeram plenius
ifirmavi in volumine quod separatim hac de re typis
edavi cum hoc titulo : De mente Concilii Viennensis, etc.
snæ exTyp. S. C. de Prop. Fide, 1878). Ad hunc tractatum,
quo fusius de his etiam quæ pertinent ad unionem animæ
manæ cum corpore disseritur, studiosum lectorem reiecunda vero ratio adversariorum, meo quidem judicio,
injuriosa ipsis Conciliis. Etenim tempore Concilii Vientsis vigebant maxime tum in Scholis tum in Universitatii Scholastica et modus loquendi Scholastic® proprius.
> et ipsum Concilium usum est. Ne igitur dicamus Con­
um protulisse verba forma, per se, essentialiter, in sensu
sitato et a nemine intellecto (quod nefas est asserere), con­
dendum est in sensu Scholasticorum dixisse animam per
:t essentialiter esse humani corporis formam. Delate vero
scriptores catholicos qui contrarium sustinent, ipsi vi­
sit : ego enim non de personis sed de doctrinis judicium
fero, decreta Catholicæ Ecclesiæ non prejudicata opinione
bona fide acceptando.
id tertiam adversariorum rationem respondeo, quod
Xtfiuiu. Sumina philosophica. — T. II.

11

si jus esset interpretandi hypothetice quæ Ecclesia abso­
lute pronuntiat, nihil firmi in fide nostra consisteret. Pro­
cul dubio neque Concilium Viennense, neque Lateranense,
neque Pius IX hypothetice loquuntur, sed in sensu absoluto ;
in sensu igitur absoluto eorum doctrina est accipienda.
Ad id vero quod ultimo additur de multiplicatione anima­
rum respondeo quod semper et logice accidit, ut : Io multi­
plicatis in uno homine animabus, negetur quod anima hu­
mana sit per se et essentialiter et immediate corporis forma;
2° vice versa, posito quod anima rationalis non sit per se,
immediate et essentialiter corporis forma, necessario infera­
tur multiplicatio animarum in uno homine; 3° at posito
quod anima humana sit forma substantialis corporis humani,
logice et necessario negatur pluralitas animarum in individuo
humano.
X. Nota. IV. Solvuntur difficultates. — Objectio prima. Ex
duabus substantiis actu existentibus non potest fieri unum
essentiale. Sed anima et corpus sunt duæ substantiæ actu
existentes. Ergo ex corpore et anima non potest fieri unum
essentiale : quod tamen diximus necessario prærequiri ad
hoc ut unum sit forma substantialis alterius.
Resp. Distinguo majorem : Ex duabus substantiis actu
existentibus et completis tum in ratione substantiæ tum in
ratione speciei non potest fieri unum essentiale, concedo ; et
incompletis vel in ratione substantiæ vel in ratione speciei,
nego. — Et conlradistinctaminori in hoc sensu, nego conseq.
Igitur major vera est quando agitur ,'de substantiis comple­
tis tum in ratione substantiæ tum in ratione speciei (0. 28,
III et IV), non autem cum sermo est de substantiis incomple­
tis in ratione speciei (ibid.), inter quas est anima humana. —
Sed præterea, ut notat rectissime S. Thomas : « Corpus et
anima non sunt duæ substantiæ actu existentes, sed ex eis
duobus fit una substantia actu existens. Corpus enim homi­
nis non est idem actu, præsente anima et absente ; sed ani­
ma facit ipsum actu esse. » Hæc S. Thomas II, Contra Gen­
tiles. Cap. LXIX, ad 1.
Objectio secunda. Si anima humana esset forma corporis,
ad corpus compararetur sicut forma ad materiam et actus
ad potentiam. Sed forma et materia, actus et potentia sunl
in eodem genere, ut dictum est in Ontologia (8, XI). Anima
igitur humana esset in genere materiæ, sicut et corpus.
Resp. Concedo majorem et distinguo minorem : Forma et

leña sunt in eodcm genere, quasi utrumque sit species
us generis, nego ; quasi principia constituentia speciem
un sub uno genere contentam, concedo. Et nego conseq. —
hoc sensu accipiendum est axioma illud assumptum in
tori, ut in loco citato ex Ontologia fuse explicatum est.
ormam et materiam in eodem genere contineri, inquit
gelicus respondendo eædem objectioni, non sic verum est,
isi utrumque sit species unius generis, sed quia sunt prinia ejusdem speciei. Sic igitur substantia intellectiva et
pus, quæ seorsum existentia essent diversorum generum
cies, prout uniuntur, sunt unius generis principia. » —
lira Gent. Lib. et Cap. cit. ad2. — Cf. Inf. artic. 16, n. IX,
3, XL ad 2.
Objectio tertia. Anima humana est principium intellectim. Atqui principium intellectivum nullius corporis est
tus seu forma. Ergo anima humana non est forma corpo-

Resp. Distinguo majorem : Anima humana est principium
'ellectivure, hoc est substantia a qua et in qua est facultas
dlectiva, concedo ; est principium intellectivum, hoc est
ultasipsa intellectiva, nego. — Distinguo pariter minorem:
ncipium intellectivum, hoc est facultas intellectiva nullius
poris est forma, concedo-, principium intellectivum, hoc est
stantia intellectiva nullius corporis est forma: subdislin>; si sit substantia completa in specie, concedo; sisitsubntia incompleta in ratione speciei, nego ; et nego conseq. —
¡ma humana est quidem supra materiam et a materia
ependens, et facultas intellectiva ita est facultas propria
imæ ut non possit esse actus alicujus organi corporalis,
tamen anima non intellectu quidem sed substantia sua
rpus informat, et potest informare quia est substantia
«repleta in ordine speciei, ut in responsione ad primam
ijectionem dictum est. — Cf. P. I, Qu. LXXVI, Artic. I,
1.
Objectio quarta. Subsumes : Atqui substantia intellectiva
¡am incompleta in ratione speciei non potest esse forma
rporis. Ergo, etc. — Probatur : nam potentia intellectiva
n potest esse corporis forma. Atqui substantia intellectiva
bilior et spiritualior est sua potentia. Ergo neque substanI intellectiva potest esse forma corporis.
Reps. Nego minorem subsumpt. ; ad ejus probationem disiguo consequens : substantia intellectiva non potest esse

forma corporis ut comprehensa et dependens a corpore,
concedo ; ut incomprehensa et independens, nego. — « Hu­
mana anima non est forma in materia corporali immersa,
vel ab ea totaliter comprehensa, propter suam perfectionem;
et ideo nihil prohibet aliquam ejus virtutem non esse corpo­
ris actum, quamvis anima secundum suam essentiam sit
corporis forma. » — P. I, Qu. et Artic, cit. ad 4.
Objectio quinta. Quod est per se subsistens non potest esse
forma corporis. Atqui anima humana est per se subsistens.
Ergo anima humana non potest esse forma corporis.
Resp. Distinguo majorem : Quod est per se subsistens non
potest esse forma corporis, a corpore dependens, concedo ; a
corpore independens, nego. — Et distincta minori ut in res­
ponsione ad 3, nego conseq. — « Anima illud esse, in quo
subsistit, communicat materiæ corporali, ex qua et anima
intellectiva fit unum ; ita quod illud esse quod est totius
compositi, est etiam ipsius animæ : quod non accidit in aliis
formis, quæ non sunt subsistentes. Et propter hoc anima
humana remanet in suo esse, destructo corpore ; non autem
aliæ formæ ». — P. I, Qu. LXXVI. Artic. I, ad 5.
Objectio sexta. Quod secundum se alicui convenit, semper
convenit. Atqui non convenit semper animæ humanæ esse
corporis formam. Ergo neque per se convenit.
Resp. Distinguo majorem : Quod secundum se alicui conve­
nit semper convenit vel actu vel aptitudine, concedo; semper
actu nego : et contradistincta in hoc sensu minori, nego
conseq. — < Secundum se convenit animæ corpori uniri, sicut
secundum se convenit corpori levi esse sursum. Et sicut
corpus leve manet quidem leve, cum a loco proprio fuerit
separatum, cum aptitudine tamen et inclinatione ad pro­
prium locum : ita anima humana manet in suo esse, cum
fuerit a corpore separata, habens aptitudinem et iuclinationem naturalem ad corporis unionem. » — Ibid., ad 6.
AHT1CULUS SECUNDUS

(14)

De mutuo influxu inter animam et corpus.
I. Questionis natura. Mutuam actionum subordinationem
existere inter animam et corpus nemo negat, quia est fac-

tum conscientiae. Quæstio igitur est de natura hujus mutui
influxus, non de ejus existenlia. Ad solvendam autem hanc'
quæstionem præ oculis habenda est doctrina tradita in supe­
riori articulo, unitas nempe tum personalis tum essentialis
hominis, nempe compositi ex anima et corpore subsistenti­
bus in uno esse communi, quod est præcise esse specificum
et personale hominis. Hinc quodeumque systema sic explicat
illum influxum, ut illam unitatem pervertat, eo ipso ut fal­
sum est rejiciendum. Deinde quia operatio sequitur esse,
juxta modum essendi animæ et corporis in composito homine,
esse debet natura illius mutui influxus. Hisce criteriis præstitutis, ad rem venio.
II. Platonis opinio. Sensit Plato animam non uniri corpori
ut formam, sed per accidens, eo ferme modo, quo molor uni­
tur mobili, ut supra dictum est (13, II). Ex quo conseque­
batur quod sicut quoad esse ita et quoad agere corpus nihil
influat in animam rationalem, et anima rationalis in corpus
non agat nisi ad illud movendum motu locali ; sed anima per
se agit independenter omnino a sensibus, et sensus per se
agunt independenter omnino ab anirha intellectiva. Id unum
concedebat, ex immutatione facta in organis sensuum a sen­
sibilibus, animam intellectivam quodammodo excitari ut in
semetipsa species sensibilium reproducat. — P. I, Qu. LXXYI,
Artic. Ill et IV, et Qu. LXXXIV, Artic. VI.
III. Critica. Si quis autem recte consideret, per hanc Pla­
tonis opinionem unitas actionis perimitur in homine, sicut
et destruitur ipsius hominis natura ex corpore et anima ra­
tionali resultans (13, II). Etenim actiones tum sensibiles, ut
ridere, imaginari, etc., tum rationales, ut intelligere et velle,
uni eidemque naturæ individu», e. g. Petro, uni eidemque
individu» person» tribuuntur. At, posita Platonis sententia,
du» natur» individu» complet», duoque supposita habe­
rentur in homine ; ideoque impossibile omnino esset ut toti
Petro tribuerentur actiones tum corporis tum animæ, sed
corpus et anima independenter agerent. Quod est absurdum.
IV. Systema assistenti» seu causarum occasionalium. Vidi­
mus in Ontologia (Artic. 45) in sententia occasionaiismi ve­
ram causalitatem efficientem denegari causis secundis; hanc
doctrinam Malebranchius applicat animæ et corpori. Conse­
quenter nihil anima efficienter agit in corpus, nihil corpus
in animam ; sed Deus occasione impressionum quibus corpus
nostrum subjicitur, impressiones respondentes excitat in

anima nostra; et vicissim occasione volitionum animæ Deus
reproducit in nostro corpore motiones illas, quæ ab ipsius
animæ imperio et motu nobis esse videntur. Hujusmodi est
systema causarum occasianalium, quod etiam assistentiæ in
scholis audit.
V. Critica. Paucis me expediam ab hoc systemate : est enim
corollarium occasionalismi, quod in Ontologia refutavimus
{ibid.}. Hic solummodo notandum est quod in hoc systemate
perimitur unitas essentialis et personalis inter animam et
corpus, quæ tanquam juxta posita considerantur veluti duo
horologia, quæ artifex dirigit ut secundum motus unius sit
motus alterius. — Præterea, quæstio præsens tota est de
modo quo anima influit in corpus et corpus in animam,
quem influxum dari conscientia vividissime testatur. At in
systemate assistentiæ negatur ipsemet influxus, ut patet in
exemplo de duobus horologiis, et Deus adducitur veluti ex
machina ut solus agens tum in anima tum in corpore ea
omnia quæ in nobis et a nobis agi evidentissime scimus. —
Quæ animadversio valet etiam contra systema quod imme­
diate sequitur.

VI. Harmonia præstabilita. Harmoniæ præstabilitæ auctor
est Leibnitzius. Ductus suo principio rationis sufficientis
(0. 42, V) ratus est, ideo Deum univisse peculiarem animam
meam determinato corpori meo, quia prævidit actiones res­
pondentes ea habitura, si unita fuissent. Hinc infert I.eibnitzius in sua Logica et Metaphysica, Principia Philosophice,
seu, Theses in gratiam Principis Eugenii : « Anima suas se­
quitur leges, et corpus itidem suas : conveniunt vero inter se
. vi harmoniæ inter omnes substantias præstabilitæ, quoniam
omnes sunt repræsentationes universi (n. 81). Animæ agunt
secundum leges causarum finalium per appetitiones, lines et
media; corpora agunt secundum leges causarum efficien­
tium, aut motuum. Et hæc duo genera, alterum causarum
efficientium, alterum causarum finalium, sunt harmonica
interse (n. 82). In hoc systemate {harmoniæ præstabilitæ} cor­
pora agunt, ac si, per impossibile, nullæ darentur animæ:
et animæ agunt, ac si corpora nulla darentur ; et ambo agunt,
ac si unum influeret in alterum » (n. 84). Hæc Leibnitzius,
loc. cit., qui et ipse sæpe utitur exemplo duorum horolo­
giorum, quæ ab artifice diriguntur, et quæ easdem omnino
variationes subeunt ac si unum esset ab alio dependens. Hoc

sterna amplectitur et defendit Wolfius, Psycholoq. ration.,
et. III. §. XIII et seqq.
VII. Critica. Sed harmonia leibnitziana non est vera. Nam
iprimis principium rationis sufficientis, quo tota nititur
ibiguum est, et in sensu quo hic assumitur a Leibnitzio
Imitti nequit (0. 42, V et VI). — Deinde velim ut in hoc sysmate mihi ratio assignetur, undenam corpus meum et
lima mea habuerint in statu ideali respondentes illas
tiones a Deo prævisas. Nam aut actiones illæ ab intrinseco
nt et necessariæ tum corpori tum animæ, aut contingentes
ab extrínseco. Si primum, ergo nec per omnipotentiam
•i mutari illæ actiones possent : quæ consequentia nulla
test ratione a Leibnitzio probari, et adversatur tum natu; corporis tum naturæ animæ, quæ sine illis actionibus
terminatis intelligi sane possunt; atque insuper limites
vinæ omnipotentiæ sine ulla causa præfiguntur. — Si alte­
nt, aliunde ergo quam a corpore et ab anima repetendæ
nt; et in hoc casu ruit a fundamentis harmonia præstabia. — Denique, ne plura addam, in systemate harmoniæ
tenditur gravissimum incommodum notatum in superiori
stemate, nempe unitas esse personalis et specifici hominis
erte negatur, quia, ut ab ipso Leibnitzio audivimus, corpus
anima realiter existant et agunt sine ulla mutua depenntia. — Addi etiam potest quod vi harmoniæ præstabilitæ,
.ertas humana nonnisi vocabulo relinquitur : seriem enim
rmonicam præstabilitam turbare nullatenus anima in
ipsa potest, sicut non potest turbare harmoniam mutatioim corporis cui juxta ponitur.
VIII. Influxus physicus quorumdam recentiorum. Systeata tum assistentiæ tum harmoniæ præstabilitæ, utpote
mis aperte arbitraria, de facili explosa sunt fere ab omniis. Unde nonnulli aliud systema excogitarunt, quod appeliur communiter systema influxus physici, illudque hisce
rbis proponit et defendit præcæteris Storchenau, Psycholoq.
II, Sect. II, Cap. V, §. CXCVI : < Hanc mutuam actionem
nimee in corpus et corporis in animam) ita concipiendam esse
bitror. Ideæ materiales, id est, motiones excitatæ primum
> objectis externis in organo sensorio, tum nervorum ope
I sensorium commune, quod animæ sedes est, propagatæ,
imæ objectum externum repræsentant, eamque simul derminant, ut vi sibi insita illius ideam in se excitet atque
leo illud percipiat : unde necesse est, ut semoer cum tali

in organo mutatione talis in mente sensatio existât. Anima
deinde exercendo facultatem locomotivam, cum vult, vi sua
determinat fluidum subtilissimum cerebri, seu spiritus ani­
males, ut eos in nervos, eorumque musculos influat, quorum
expansione, tensione, aliisque similibus affectionibus deside­
ratus in membro corporis motus consequatur : id quod fieri
posse ex anatomía patet. Atque inde fit, ut cum certis in
mente volitionibus certi semper in corpore motus coexis­
tant. » — Hæc Storchenau.
IX. Critica. Quod præprimis in hoc systemate notandum
occurrit est, quod intactam relinquit quæstionem de unione
animæ cum corpore, a qua tamen unione natura influxus
radicitus petenda est, ut jam diximus n. I hujus articuli :
imo veram atque substantialem unionem, quam existere in
superiori articulo probavimus inter animam et corpus, in­
fluxus physicus, de quo loquimur, destruit. Etenim tota unio
consistit in eo quod corpus occasionem præbeat animæ exci­
tandi in semetipsa ideas, et quod anima determinet fluidum
subtilissimum cerebri : quæ est unio motoris ad mobile, seu
unio accidentalis inter duo esse et duo supposita distincta.
Unde et ipsi defensores hujus influxus physici illum vocant
commercium, inter animam et corpus. — Deinde, sententia
prædicti influxus physici tota nititur hypolhesi de sede ani­
mæ in aliqua determinata corporis parte : quam hypothesim
falsam esse in ultimo Capite hujus libri demonstrabimus. —
Denique quo pacto anima per se exercet vim locomotivam
affirmatam a Storchenau ? Qua ratione fluidum illud deter­
minat ? Estne certa existentia hujus fluidi animæ imperio
obsequentis ? Certumne est musculos ac nervos illa elasticitate tam delicata esse præditos, ut ad libitum animæ inten­
dantur vel remittantur, ut desideratos motus in corpore ani­
ma ipsa valeat producere ? Hæc omnia ut certa Storchenau
supponit, sed certo probari non possunt. — Sed demus hæc
omnia animam in corpus operari posse, remaneret adhuc
defensoribus hujus systematis explicanda alia pars, influxus
nempe corporis in animam. Quo autem pacto corpus per se
agere in spiritualem animam potest? Corpus enim sicut nec
tangere spiritum ita nec in spiritum agere directe et per se
potest (L. 50, XVI, ad 1). Est tamen aliquis influxus corpolis in animam, ut conscientia testatur. Aliunde igitur quam
per principia influxus physici recentiorum, explicandus est
mutuus influxus inter corpus et animam rationalem.

L Doctrina S. Thomæ. Quid hac in re sentiat S. Thomas,
Em, saltem quoad substantiam, ceteri Doctores scholastici
[uuntur, ipsemet declarat Qq. dispp. de Veritate, Qu. XXVI,
Passionibus animæ, Art. X, his verbis : « Secundum na­
te ordinem propter colligantiam virium animæ in una
entia, et animæ et corporis in uno esse compositi, vires
feriores et inferiores et etiam corpus invicem in se
taunt, quod in aliquo eorum superabundat; et inde est,
od ex apprehensione animæ transmutatur corpus secunm calorem et frigus, et quandoque usque ad sanitatem
ægritudinem, et usque ad mortem : contingit enim
quem ex gaudio, vel tristitia, vel amore mortem incur­
ie... Et similiter est e converso, quod transmutatio cor­
ns in animam redundat. Anima enim conjuncta corpori,
ts complexiones imitatur secundum amentiam vel dociBem et alia hujusmodi... Similiter ex viribus superio­
rs fit redundantia in inferiores; ut cum ad motum volunlis intensum sequitur passio in sensuali appetitu, et ex
tensa contemplatione retrahuntur vel impediuntur vires
imales a suis actibus : et e converso, ex viribus inferió­
los fit redundantia in superiores, ut cum ex vehementia
ssionum in sensuali appetitu existenlium obtenebratur
tío, ut judicet quasi simpliciter bonum id, circa quod
imo per passionem afficitur. « — Hæc Angelicus.
XI. Explicatur præfata doctrina. Ut quisque per se videt,
Thomas sese ad conscientiam appella;, quam adsertores
secedentium systematum prætermittunt, et facta in me­
um profert quæ nemo est qui in seipso quotidie non expeatur. Quamvis autem doctrina præfata satis per semetipsam
cihs sit, nonnulla tamen adjicio ad majorem ejusdem
Ktrinæ explicationem.
Principia. Duo sunt principia assumpta a S. Thoma : Ira
•ima et corpus uniuntur in uno esse tum personali tum
sentiali compositi, quod est homo. Hoc principium in
tperiori articulo probatum est. — 2m Omnes vires vitales
vs in homine sunt, ab ipsa anima profluunt, et in ipsa
sentía animæ radicantur. —Et hoc etiam principium est
et se evidens : quidquid enim vitale est, ad primum prinipium vitæ, quod est anima (1, II et 111), refertur.
Corollaria. Positis hisce principiis,en ccrollarianecessaria;
Corollarium primum. Anima vere atque physice et per se
i corpus influit, quia vere, physice et per se influit ei esse

specificum et humanum : corpus enim non dicitur et non
est humanum nisi ab anima.
Corollarium secundum. At corpus eo ipso quod informatur
an anima, aliquid in animam influit quatenus nempe me­
diante esse quod ab anima accipit, complet naturam huma­
nam in ratione specifica, in qua homo, hoc est anima et
corpus subsistunt.
Corollarium tertium. Unione substantiali peracta, corpus
et anima vicissim sibi influunt, præsertim quoad illas actio­
nes, quæ sunt quidem radicaliter ab anima, attamen formaliter sunt compositi : ut sunt actiones vegetativæ et sen­
sitive Ratio est, quia operatio sequitur esse, et ubi habetur
unum esse commune, ibi habetur communicatio actionum.
— Hinc etiam provenit quod potentiæ sensitivæ possunt
influere in potentias intellectivas, et vice versa : omnium
enim harum potentiarum principium radicale, ut diximus,
est anima.
Corollarium quartum. Quia vero corpus et esse et agere
habet non ex se sed ab anima: influxus animæ in corpus
est physicus et per se ; sed influxus corporis in animam
est quidem physicus, at non per se, quia verius dicendum
est quod anima, mediante corpore quod informat, agat in
seipsam.
Facta vero adducta a S. Thoma plene hanc doctrinam
confirmant.

CAPUT SECUNDUM
DE

UNITATE

ANIMÆ

IN

HOMINE

Prologus. Determinata natura unionis tum quoad esse tum
quoad agere inter animam et corpus, secundo loco (Prolog.,
Lib. II) dicendum est de unitate animæ in homine. Tria vero
hic enucleanda occurrunt: lm utrum singuli homines sin­
gulas habeant rationales animas; — 2m posito quod uni­
cuique homini propria insit anima rationalis, quæritur,
utrum in homine plures sint animæ, vel unica tantum anima,
nempe rationalis ; — 3m denique quæritur, quo tempore
cornus humanum animam rationalem accipiat.

ARTICULUS PRIMUS
(15)

I

D ' multiplicatione animarum rationalium juxta
multiplicationem individuorum.

■i Error Averroès. Philosophus iste arabus (1120-1198 vel
■fer . Cordubæ in Hispania natus, diffusa commentaria
Br. -it in Opera Aristotelis ; sed, ut in Opusculo de Unitate
Klectus notat S. Thomas, non tam fuit peripateticus, quam
^gipatelicce philosophice depravator. Auctor igitur iste posuit
■singulis hominibus singulas animas sensitivas, sed omHun hominum posuit esse unum intellectum, unamque
■einde animam rationalem, extrinsecus et supra homines
■fetentem ; quæ tamen illuminat omnes homines, et juxta
■rersa phantasmata quæ imaginationibus singulorum obverBntur, diversa in singulis producit intellectionum phæno■ena, quæ unusquisque sibi tribuit. Hunc errorem renovavit,
■i fertur, Pomponatius labente sæculo decimoquinto, et
■am docent nostræ ætatis idealismi pantheistici fautores,
■chte, Schelling, Hegel, ponentes ut unicam realitatem aut
pi ego purum, aut identitatem absolutam subjecti cogitantis
B objecti cogitati. In hoc proprie consistit pantheismus psy■ologicus, in quem merito Concilium Lateranense V, sub
Leone X celebratum, animadvertit his verbis : « Sacro ap­
probante Concilio damnamus et reprobamus omnes asseren­
tes animam intellectivam mortalem esse aut unicam in cunc­
tis hominibus et hæc in dubium vertentes, cum illa non
polum vere et per se, et essentialiter humani corporis forma
¡existât, sicut in can. Clementis Papæ V in generali Viennensi
¡Concilio edito continetur ; verum et immortalis et pro corpo­
rum, quibus infunditur, mullitudine singulariter multiplica­
bilis et multiplicata et multiplicanda sit. » — Sit autem con­
clusio :
II. Absurda omnino est doctrina asserens unicam animam
rationalem in cunctis hominibus. Probatur. Hæc enim doc­
trina manifeste adversatur spiritualitati et immortalitati
animæ hominum, adversatur unitati specific® et personali
hominis, adversatur manifesto conscientiæ testimonio. Ergo
est prorsus absurda. — Consequentia patet ; probatur antetedens.

A dversatur spirilualilaliel immortalitati animæ hominum.
Nam in sententia averroistica animæ quæ multiplicantur in
singulis hominibus, ut formas corporum, sunt mere sensi­
tive Anima autem sensitiva neque spiritualis est, neque per
se subsistens, proindeque non per se et ab intrinseco immor­
talis ( 4, II et III). Non ergo spirituales, neque ab intrinseco
immortales essent animæ humanæ. Quod est erroneum
(8, IV ; 9, VII).
Adversalur unitati speciflcæ et personali hominis. Etenim
sicut homo abstracte sumptus est animal rationale, seu com­
positum ex anima rationali et corpore organico, ita homo in
individuo acceptus est hoc animal rationale, seu compositum
ex hac anima rationali et ex Aoe corpore organico. Sed posita
doctrina averroistica homo esset quidem animal, non autem
esset rationale, quia rationalitas non esset quid intrinsecum
ei adhærens et ipsum constituens, sed quid extrinsecum illu­
minans. Si autem concedatur quod rationalitas homines in­
trinsece constituat, una esset natura omnium hominum, ut
homines sunt, quia unica esset anima seu intellectus ratio­
nalis specificans ; pariter unica esset actio personalis humana
omnium hominum, ex eodem principio quod intellectualis
facultas esset unica, et actio dicitur humana quia procedit
ab intellectuali facultate. Quæomniaesseabsurdamanifestum
est ex dictis in primo articulo superioris Capitis (VII et VIII).
Adversatur manifesto conscientiœ testimonio. Et revera. Si
unus esset intellectus omnium hominum, singuli homines
unico intellectu intelligerent, præcipue quia actio intellec­
tiva est subjective independeos a corpore ; et consequenter
unica in cunctis esset conscientia intellectiva. Cogitationes
ergo unius innotescerent aliis, et quæ unus sciret alii non
ignorarent. Quæ omnia quantum conscientiæ, et experientiæ omnium adversentur, nemo non videt. — Hoc ultimo
argumento præcipue utitur S. Thomas, erroris averroistici
maximus impugnator. Qq. Disp. De spiritualibus creaturis,
Art. IX et X, et Qu. De anima, Artic. Ill, et V ; Contra Gen­
tiles, Lib.11,Cap. LXXII; Opuse.Deunilale intellectus, etalibi.
III. Nota. Responsio averroistica. Ut sese extricarent ab
ineluctabili ratione, quam tertio loco attulimus, reponebant
Averroistæ actiones intellectivas ideo multiplicari et diversilicari in cunctis hominibus, quia multiplicantur phantasiæ
et diversiCcantur phantasmata singulorum quibus conti­
nuatur et applicatur intellectus ille unicus et separatus a

IRT. I. DEML'LTIPL. ANIMARUM RATION. JUXTA MULTIPL. INDIVID. 18'J

singulis. — Sed contra: nam hæcresponsio nullo modo infir­
mat nostrum argumentum. Non obstantibus enim multipli­
cibus phantasiis, unicus, juxta Averroistas, est intellectus ;
unica ergo in cunctis intellectio, quia intellectio non est
actio phantasiæ, sed exclusive intellectus. Audiatur S. Tho­
mas : « Si intellectus est unus (quantumcumque diversificentur alia, quibus omnibus intellectus utitur quasi instru­
mentis), nullo modo Socrates et Plato poterunt dici nisi
unus intelligens. Et si addamus quod ipsum intclligere,
quod est actio intellectus, non sit per aliquod aliud orga­
num, nisi per ipsum intellectum, sequetur ulterius, quod
sit et agens unum, et actio una, id est, quod omnes homines
sint unus intelligens, et (omnium) unum intelligere : dico
autem respectu ejusdem intelligibilis. — Posset autem diver­
sifican actio intellectualis mea et tua per diversitatem
phantasmatum ; quia scilicet aliud est phantasma lapidis in
me, et aliud in te, si ipsum phantasma, secundum quod est
aliud in me et aliud in te, esset forma intellectus possibilis :
quia idem agens secundum diversas formas, producit diver­
sas actiones, sicut secundum diversas formas rerum respectu
ejusdem oculi sunt diversæ visiones). Sed ipsum phantasma
non est forma intellectus possibilis, sed species intelligibilis,
quæ a phantasmatibus abstrahitur. In uno autem intellectu
a phantasmatibus diversis ejusdem 'speciei non abstrahitur
nisi una species intelligibilis, sicut in uno homine apparet,
in quo possunt esse diversa phantasmata lapidis, et tamen
ab omnibus eis abstrahitur una species intelligibilis lapidis,
per quam intellectus unius hominis operatione sua intelligit
naturam lapidis, non obstante diversitate phantasmatum. Si
ergo unus intellectus esset omnium hominum, diversitates
phantasmatum, quæ sunt in hoc et in illo, non possent cau­
sare diversitatem intellectualis operationis hujus et illius
hominis, ut Commentator (Averroës) fingit in III De anima.
— Relinquitur ergo quod omnino impossibile et inconveniens
tst ponere unum intellectum omnium hominum. » — P. I,
uu. LXXVI, Artic. II.

ARTICULUS SECUNDUS
(16)

De unitate animæ in individuo humano.
I. Quæstiouis natura. Unusquisque homo suam propriam
ac singularem habet animam rationalem. Hæc est conclusio
doctrinæ præcedentis articuli. Sed secundo quæritur, utrum
in humano individuo sit solummodo una anima, nempe in­
tellectiva. Ratio dubitandi sumpta fuit ex eo quod in homine
sunt, præter operationes intellectuales, operationes sensitivas
et vegetativa, ut in hrutis animantibus et in plantis. Hinc
quæstio, utrum diversæ hujusmodi operationes sint ab uno
tantum principio, vel a diversis in homine.
II. Tricotomía, seu tridynamismus. Plato, ut Aristoteles
et Tullius referunt, juxta triplex genu? illud operationum,
triplicem animam in homine posuit, intellectivam cujus se­
dem dixit esse in cerebro, sensitivam quam cordi affixit, e(
vegetivam quam reposuit in jecore. Recentiores tamen non­
nulli quos inter Bouillier in suo libro, Du principe vital et
de l’âme pensante, etc., volunt Platonem sensisse unicam
animam esse in homine, triplici tamen præditam facultate
intelligendi, sentiendi et vegetandi, citantque auctoritates ex
Republica, Phedone, Theaeteto, et Cratylo. Traditio tamen
philosophica tricotomiam Platoni tribuit, eamque prioribus
Ecclesiæ sæculis docuerunt hæretici Apollinaristæ et Manichæi, imo, ut refert S. Hieronymus Epist. CL ad Hedib. Qu.
XII, nonnulli ex scriptoribus Catholicis. Dicta est autem hæc
opinio tricotomía, vocabulo græco, et etiam tridynamismus,
hoc est triplex principium vitale.
III. Critica. Hæc autem aggregatio animarum in homine
principiis Metaphysicæ adversatur æque ac testimonio conscientiæ.
Metaphysicæ ; siquidem in hac sententia anima rationalis
coëxisteret in corpore simul cum anima vegetativa et anima
sensitiva, quin tamen corporis esset forma, sed extrinsecus
et accidenlaliter corpori adhæreret, ut concedunt ipsi adver­
sarii. Igitur non esset unitas esse specifici et personalis inter
animam nostram et corpus nostrum : quæ consequentia est
absurda, ct repugnans naturæ hominis (Arlic. 13).

Conscientiae, et hoc ex duplici facto. — Primo quidem, quia
scio per conscienliæ apertum testimonium me ipsum esse
qui sentio et qui simul intelligo. Id autem esset impossibile
si anima intellectiva esset substantialiter distincta in me ab
anima sensitiva : quia utraque anima haberet actiones om­
nino independentes, et immanentes : unde duplex conscientia
(3, II), et duo ego distincta referret. — Secundo, quia si duæ
essent animæ substantialiter ad invicem distinct», ut dis­
tinctae et ad invicem independentes agerent per actiones quæ
essentialiter debent esse a principio intrinseco viventis (i, II
et III). At contrarium prorsus accidit quia, ut ex conscientia
animadvertit unusquisque nostrum, una operatio, cum fuerit
intensa, impedit aliam, ut verbis utar S. Thomæ P. I, Qu.
LXXVI, Artic. III. Quod quidem facta illa quotidiana con­
firmant, quæ ex ipso S. Thoma supra (14, X) retulimus.
IV. Duodynamismus, seu dicotomía, seu vitalismus. Alii
igitur, rejecta tricotomía, duodynamismum (qui etiam com­
muniter vitalismus modo dicitur), seu dao principia vitalia
in homine posuerunt. Quamvis autem duodynamistæ in du­
plicando principio vitali in homine conveniant, attamen
quoad id explicandum inter se dissentiunt. Okamus (12701347) docuit duas in homine animas, intellectivam et sensiti­
vam, quæ præter actiones sensitivas dat corpori operationes
vegetativas. Hæc sententia non paucos nacta est sectatores,
quos inter citantur Baco a Verulamio et Gassendus. —
Alii contra animam humanam docent esse unicum prin­
cipium tum sensationum tum intellectionum, sed volunt
actiones vegetativas esse ab alio principio vitali, a ratio­
nali anima distincto, et quod nonnulli etiam vocant psychoelectricum, et resolvitur juxta alios in vim nerveam. Hunc
vitalismum præter nonnullos ex antiquioribus, defendunt ex
recentioribus Blaine, Boerhaave, præcipue vero Barthez, in
universitate Montispessulani olim medwinæ professor, in li­
bris, De Principio vitali, Nova Doctrina de functionibus na­
turæ humanæ, aliisque quos publici juris fecit anno 1773 et
seqq. ; et doctrinam Barthezii secuta est universa schola Mon­
tispessulani, præcipue vero Lordat, ac eam novissime docue­
runt Maine de Biran, Jouflroy, Ahrens Maghalhæns, Martin
de Rennes, quos citat et improbat Frédault in suo Traité
d’Anthropologie, Lib. II, Cap. I, §. 3. — Denique nostris hisce
diebus Giinther distinguit in homine duo principia vegetalivo-sensilivum unum, quod animam vocat (ad quam generan-

dam sufficientes dicit vires naturæ materialis), alterum intel­
lectivum, quod spiritum vocat. Unde hominem dicit synlhesim
cujusdam antithesis, nempe compositum ex physi seu natura
etspiritu. — Cf. Kleutgen, La filosofía antica esposta e difesa.
Tratt. VIII. — Hæc doctrina Giintheri, quem non pauci ex
ejus discipulis sequuntur, est, quoad præsentem quæstionem,
eadem cum sententia Okami.
V. Critica. At vitalismus eadem offendit incommoda gra­
vissima contra metaphysicam, quæ notavimus contra tricotomiam. Quoad vero testimonium conscientiæ, urgetur et
ipsum eodem modo contra vitalismum præcidentem vitam
sensitivam ab anima intellectiva in nobis. — Neque hoc testi­
monium conscientiæ deficit contra secundam speciem vitalismi, quæ est ipse vitalismus stricte sumptus, et in qua non
actiones scnsitivæ, sed actiones vegetativæ animæ rationali
negantur. Nam sicut ego ipse sum (unus unitate naturæ et
personæ) qui intelligo et sentio, ita ego ipse qui sentio et
intelligo, digero, nutrior, cresco, vivo unica et indivisibili vita­
litate quæ in me est. Hoc testimonium conscientiæ est, quod
omnes philosophi acceptare tenentur. — Contra vero illos
vitalistas, qui vitam vegetativam explicant per vires mere
materiales, sive sint chimicœ, sive nerveæ, sive electrica;, stant
quæ disseruimus tum ex metaphysica, tum ex physiologia
in articulo primo Psychologice. — Plura hac de re Frédault,
Op. et loe. cit.
VI. Monodynamismus, seu animismus. Verus igitur est
monodynamismus, qui etiam simpliciter animismus dicitur, in
quo affirmatur unicam inesse homini animam, eamque ra­
tionalem. Quæ conclusio est corollarium præcedentium, quæ
refutavimus, systematum, et eisdem argumentis tum ex me­
taphysica, tum ex conscientia ductis evidenter probatur.
Unde ab illis iterum repetendis supersedemus. — Potius per­
utile erit ex S. Thoma rationem afferre qua probatur ani­
mam, natura sua seu formaliter intellectivam, virtute pollere
præstandi formaliter in corpore nostro actiones animarum
inferiorum. « Quomodo autem hoc contingat, inquit Ange­
licus, de facili considerari potest, si quis differentias specie­
rum et formarum attendat. Inveniuntur enim rerum species
et formæ differre ab invicem secundum perfectius et minus
perfectum. Sicut in rerum ordine animata perfectiora sunt
inanimatis, et animalia plantis, et homines animalibus bru­
tis, et in singulis horum generum sunt gradus diversi. Et

ideo Aristoteles in VIII Melaphysicor., assimilât species re­
rum numeris, qui differunt specie secundum additionem vel
subtractionem unitatis. Et in in De anima, comparat diversas
animas speciebus figurarum, quarum una continet aliam;
sicut penlagonum continet tetragonum et excedit. Sic igitur
anima intellectiva continet in sua virtute quidquid habet
anima sensitiva brutorum, et nutritiva plantarum. Sicut ergo
superficies, quæ habet figuram pentagonam, non per aliam
figuram est tetragona et per aliam pentagona (quia superflueretfigura tetragona ex quo in pentagona continetur), ita
nec per aliam animam Socrates est homo, et per aliam ani­
mal, sed per unam et eamdem. »— P. I, Qu. LXXVI,
Artic. III. — Cf. Qq. Disp., Qu. De spiritualibus creaturis,
Art. III.
VII. Corollarium. Igitur anima humana essentia sua sim­
plex eXformaliler intellectiva, est virlualiter multiplex nempe
sensitiva, et vegetativa, quatenus nempe se sola in corpore
humano præstat quidquid præstant anima sensitiva in brutis
et aniina vegetativa in plantis.
VIII. Nota. Doctrina Ecclesiæ Catholicæ. Thesis hucusque
defensa est veritas non solum philosophica, sed ad doctri­
nam etiam Ecclesiæ pertinet. Apollinaris, inquit Theodoretus, ex tribus dicit compositum esse hominem : ex corpore
tix adipaioc), et anima vitali (xal
-cíjc Çwtix^î, quam dice­
bat akoqov, nempe rationis expertem), et rursus ex rationali
quam mentem appellabat (xat au zákiv éxtijc koyizíí<;, íjv voüv
«poaaYopeÚEi. — Dialog. II, n, 73, pag. 107, edit, Migne). Porro
Apollinarem et Appollinaristas damnavit Concilium Constantinopol. IV, œcumenic. VIII (869). « Apparet, inquit Conci­
lium, quosdam id temporis in tantum impietatis venisse, ut
hominem duas animas habere impudenter dogmatizent.
Talis igitur impietatis inventores, et similia sentientes, cum
Vetus et Novum Testamentum, omnesque Ecclesiæ Patres
unam animam rationalem habere hominem asseverent,
sancta et universalis Synodus anathematizat. » In eumdem
sensum loquitur Pius PP. IX contra novissimos errores Giin:
theri (13, IX), et in litteris datis 30 Aprilis 1860 Episcopo
Wratislaviensi contra canonicum Baltzerum. « Notatum præ­
terea est, inquit Summus Pontifex, Baltzerum in illo suo
libello cum omnem controversiam ad hoc revocasset, sitne
corpori vitæ principium proprium ab anima rationali reipsa
discretum, eo temeritatis progressum esse, ut oppositam
Zigliaua. Summa philosophica. — T. II.

sententiam et appellaret hæreticam et pro tali habendam
esse mullis verbis argueret. Quod quidem non possumus non
vehementer improbare, considerantes hanc sententiam, quæ
unum in homine ponit vitæ principium, animam scilicet ra­
tionalem, a qua corpus quoque et motum et vitam omnem
et sensum accipiat, in Dei Ecclesia esse communissimam,
atque Doctoribus plerisque et probatissimis quidem maxime,
cum Ecclesiæ dogmate ita videri conjunctam, ut hujus sit
legitima solaque vera interpretatio, nec proinde sine errore
in fide possit negari. » — Acta SS. D. N. Pii PP. IX, ex
quibus excerptus est Syllabus. Romæ, 4865, pag. 179. — Gf.
Analecta juris Pontificii, V. Ser. Tom. III, P. I, coi. 244.
IX. Nota II. Solvuntur difficultates. Objectio prima. Argu­
mentum unitatis animæ deductum ex conscientiæ testimonio
non tenet; quia utique anima sibi attribuit actiones tum in­
tellectivas tum sensitivas, sed primas ut sui eflectus, alteras
vero ut effectas ab alio, nempe a principio sensitivo. — Ita
arguit Merten in suo libro, Adumbratio metaphysicce, citatus a
Kleugten, La filosofía antica esposta e difesa, Tratt. VIII,
n. 820.
fíesp. Nego antecedens et nego pariter rationem inductam.
Nam conscientia non distinguit duo ego distincta, quorum
unum efficit intellectionem, aliud sensationem; sed ego ipse
qui sentio me intelligere, sentio me sentire. Plura in hoc ar­
gumentum habet Kleutgen. Op. et loe. cit., §. IV.
Objectio secunda. Corruptibile et incorruptibile non sunt
unius substantiæ ; sed anima rationalis est incorruptibilis,
anima vero sensitiva est corruptibilis; non igitur rationalis
et sensitiva in homine sunt una anima. Hoc argumentum, ut
refert Kleutgen, Op. et loc. cit., Gap. Ill, n. 854, opponit
Oischinger in sua Theologia speculativa Sancti Thornee ; sed
illud jam sibi opposuerat Angelicus, P. I, Qu. LXXVI,
Artic. Ill, object. 1.
Resp. Distinguo minorem quoad secundam partem : anima
formaliler sensitiva est corruptibilis, concedo; anima virtualiter sensitiva sed formaliter intellectiva est corruptibilis,
nego et nego conseq. — « Anima sensitiva non habet incor­
ruptibilitatem ex hoc quod est sensitiva, sed ex hoc quod est
intellectiva, ei incorruptibilitas debetur. Quando ergo anima
est sensitiva tantum (seu formaliler), corruptibilis est; quando
vero cum sensitivo intellectivum habet (per quod ultimum
formaliler constituitur et aliud virtualiler habet), est incorrup ■

tibilis. Licet enim sensitivum incorruplionemnondel;tamenincorruplionem intellectivo auferre non potest. » HæcS. Thomas,
ib. : sublineavi autem ultima verba, quia profundissimam ac
verissimam sententiam enuntiant.
Objectio tertia. Instabis. Sed si anima sensitiva in homine
est incorruptibilis, cum anima sensitiva brutorum sit cor­
ruptibilis, videtur sequi quod homines et bruta non sunt in
eodem genere animali.
Resp. Nego illationem et suppositum. Supponit enim adver­
sarius quod anima sit per se in genere vel in specie, quod
est falsum. Nam « formæ non collocantur in genere vel in
specie; sed composita. Homo autem corruptibilis est, sicut
et alia animalia. Unde differentia secundum corruptibile et
incorruptibile, quæ est ex parte formarum, non facit homi­
nem secundum genus ab aliis animalibus differre ». —
S. Th., ib. ad 2.
Objectio quarta. Existit pugna inter animalitatem et ratio»
nalitatem in homine. Ergo animalitas et rationalitas a
diversis principiis exoriuntur. Ita Giintheriani.
Resp. Imprimis hoc argumentum nimis probat. Cum enim
sil etiam pugna inter passiones ipsius partis auimalis, tot
•.ssent animæ sensitivæ in nobis quot sunt passiones; quod
neque ipsi adversarii concedunt. — Respondeo secundo per
illam pugnam probari potius unitatem animæ in homine •
□am pars rationalis aut coercet aut excitat passiones, qua­
rum moralitatem proinde vel immoralitatem conscientia aut
. ♦mordendo aut delectando viüunie^o tribuit.— Respondeo
tertio, distinguendo antecedens : pugna existit inter animali­
tatem et rationalitatem ex parte principii, nego ; ex parte
potentiarum seu termini, subdislinguo : existit pugna subjec­
tiva et physica, nego : objectiva et moralis, concedo. — Pugna
illa non est ex parte principii, quia, ut diximus cum
S. Thoma, unaoperationç, cum fuerit intensa, impedit aliam :
quod ostendit in una et eadem essentia animæ radicari
: acuítales tum sensitivas tum intellectuales; sed ex parte
ipsarum facultatum, quatenus unaquæque in proprium
objectum tendit : quod quidem objectum quamvis facultati
propriæ conveniat, aliquando non convenit homini seu
rationi, quia non debito modo (de quo judicare non sensus
sed rationis est) facultas sensitiva in proprium suum objec­
tum tendit. Et hinc est quod diximus pugnam illam nou
esse nisi moralem et objeclivam.

X. Nota III. De unitate formæ substantialis in homine. Sed
posita unitate animæ in homine, movetur quæstio, utrum
ita anima sit forma substantialis corporis nostri (13, IV), ut
sit unica tribuens corpori nedum vitam, sed etiam esse cor­
poreum. Negat Scotus, qui admittit in homine formam sub­
stantialem corporeitatis distinctam ab anima rationali, et
sententiam Scoti nedum Scotistæ sed fere omnes recentiorcs
sequuntur, ac eam amplectitur etiam sæpe a me laudatus
Frédault in Opere citato, Lib. II. Cap. I. §.II. n. IV. Affir­
mat tamen S. Thomas et cum ipso universa sua Schola, cui
ex recentioribus subscribunt Sanseverino et Liberatore; et
hæc sententia est omnino tenenda, utpote conformis princi­
piis positis et admissis etiam a defensoribus sententiæ oppositæ. Sed necessarium duco integram S. Thomæ argumen­
tationem transcribere, nam, quod incredibile prorsus est,
non deest qui contra apertissimum sensum demonstra­
tionis tum verborum S. Doctoris, nec non contra unanimem
consensum interpretum audeat dubium ingerere circa men­
tem S. Doctoris in hac quæstione.
Probaverat Angelicus, P. I, Qu. LXXVI, Art. Ill, in
homine non esse nisi unam numero animam, nempe ratio­
nalem; sed hoc posito, quærit immediate in Articulo IV :
Utrum in homine sit alia forma prœter animam intellectivam,
et respondet : « Dicendum quod si poneretur anima intel­
lectiva non uniri corpori ut forma, sed solum ut motor, ut
Platonici posuerunt, necesse esset dicere quod in homine
esset alia forma substantialis, per quam corpus ab anima
mobile in suo esse constitueretur. Sed si anima intellectiva
unitur corpori ut forma substantialis, sicut supra jam dixi­
mus, impossibile est quod aliqua alia forma substantialis
præter eam inveniatur in homine. — Ad cujus evidentiam
considerandum est, quod forma substantialis in hoc a forma
accidentali differt, quia forma accidentalis non dat esse sim­
pliciter sed esse talc, sicut calor facit suum subjectum non
simpliciter esse, sed esse calidum. Et cum advenit forma acci­
dentalis, non dicitur aliquid fieri vel generari simpliciter,
sed fieri tale, aut aliquo modo se habens. Et similiter, cum
recedit forma accidentalis, non dicitur aliquid corrumpi sim­
pliciter sed secundum quid. Forma autem substantialis dat
esse simpliciter ; et ideo per ejus adventum dicitur aliquid
simpliciter generari, et per ejus recessum simpliciter cor­
rumpi. Et propter hoc, antiqui naturales, qui posuerunt ma-

teriam primam esse aliquod ens actu, puta ignem, aut aërem,
aut aliquid hujusmodi, dixerunt quod nihil generatur aut
:orrumpitur simpliciter, sed omne fieri statuerunt alterari,
ut dicitur in I, Physicorum. Si igitur ita esset, quod praeter
animam intellectivam praeexisteret quæcumque alia forma
substantialis in materia, per quam subjectum animæ esset
ens actu (et non ens in potentia lanium, hoc est, materia prima),
sequeretur quod anima non daret esse simpliciter (seu esse
quod prœsupponit non aliud esse in subjecto cujus est forma
sed solummodo subjeclumpotentiale, nempe materiam primam)
et per consequens quod non esset forma substantialis, et quod
per adventum animæ non esset generatio simpliciter, sed
solum secundum quid. Quæ sunt manifeste falsa. Unde di­
cendum est quod nulla alia forma substantialis est in ho­
mine, nisi sola anima intellectiva, et quod ipsa sicut virtute
continet animam sensitivam et nutritivam, ita virtute continet
omnes inferiores formas (corporeas), et facit ipsa, sola quid­
quid imperfectiores formæ in aliis faciunt (quod maxime, ut
quisque videt, nobilitatem subslantiæ spiritualis ostendit).
Et similiter est dicendum de anima sensitiva in brutis, et de
nutritiva in plantis, et universaliter, de omnibus formis
perfectioribus respectu imperfectarum. > —Unde in respon­
sione ad 3 dicit quod anima humana, non secus ac formæ
corporeæ in rebus materialibus, est materiœ (primæ) imme­
diate unita ; et in articulo VI ejusdem Quæstionis addit,
« impossibile esse quod quæcumque dispositiones acciden­
tales praeexistant in materia (prima) ante formam substan­
tialem, et per consequens neque ante animam. » Hinc anima
humana dat immediate materiæ primæ esse in actu, seu. esse
simpliciter ; et ideo < una et eadem forma est per essentiam,
per quam homo est ens actu, et perquam e^tcorpus, et per
quam est vivum, et per quam est animal, et per quam est
homo » (ad 1). — Cf. Contra Gentiles, Lib. II, Cap. LVIII, ct
lib.IV, Cap. LXXX;—III, Dist. II,;Qu.I,Artic. Ill, quœstiunc.
I, ad 2 et 3; et IV, Dist. XLIV, Qu. 1, Artic. I, quœstiunc.
I, ad 4, et Qu. Il, ad 3; — Qq. Dispp. de Potentia, Qu. VIII,
Artic. IV, ad 2 : De veritate, Qu. X, Artic. I, ad 2 ; De
spiritualibus creaturis, Artic. Ill et IV ;De anima, Artic. IX
Quodlib. I, Artic. IV ; III, Artic. V. — Nescio quid magis expli­
cite aliquis auctor dicere posset ut mentem suam aperiat. —
Nihilominus D. Palmieri (Anthropologia, Cap. Ill, Thesis XIII)
ruit, sententiam quæ tenet ipsum esse ccrporeum in homine

esse ab anima rationali, absque sufficiente ratione tribui
S. Thomæ. Quam incredibilem suam thesim duplici ex capite
probare conatur. — Imprimis ex Opusculo Denatura materice.
Sed, Io nihil in hoc opusculo habetur quod probet id quod
Palmieri suscipit probandum ; 2° opusculum illud commu­
niter recensetur inter opuscula dubia S. Thomæ, ut jam
monui (C. 18, IV ad 5); 3° denique, dato etiam quod opus­
culum esset certus S. Thomæ fœtus, et quod in ipso aliquid
thesi nostræ contrarium doceretur, sana ratio dictat in hac
hypothesi standum esse iis quæ apertissime docentur in
Operibusa me citatis, etpræsertim inSumma Theologica,quæ
est ultimum S. Doctoris Opus. — Deinde Palmieri argumen­
tatur ex eo quod thesis nostra est absurda, et ideo non at­
tribuenda tanto Magistro. Sed imprimis hoc argumentum a
priori nihil probat (0.12, VII); deinde absurda quæ Palmieri
imaginatur fictitia esse ipsemet S. Thomas plenissime de­
monstrat, ut ex iis quæ immediate sequuntur fiet manifes­
tum.
XI. Nota IV. Solvuntur difficultates. Objectio prima. Ctun
in homine sit corpus, et corpus omne, juxta thomistas, sit
intrinsece corpus per materiam et formam tanquam paries
ejus essentiales ; forma qua constituitur corpus humanum
dicenda est pars essentialis humani corporis. Atqui juxta thomislas forma humani corporis est ipsa essentia animæ ratio­
nalis. Ergo anima humana est pars intrinseca corporis hu­
mani. Atqui parscorporeæ substantiæ est corporea nec nihilo
perfectior corpore. Ergo admissa sententia quod anima sit
unica forma substantialis corporis humani, non amplius
thomistis licet impugnare materialistas. — HæcPalmieri Op.
et loc. cit. Th. XII, pag. 382.
Resp. Adversarius in manifestum incidit paralogismum,
cum ad hominem argumentatur contra thomistas. Concedi­
mus in homine esse corpus : concedimus corpus, nempe com­
positum, per materiam et formam constitui tanquam per
partes essentiales ; concedimus animam rationalem esse for­
mam corporis humant nempe compositi specifici. Negamus
autem duplici ex capite consequentiam illatam, scilicet animam
humanam ex hoc ipso fieri materialem : 1° quidem quia si
forma, concedente adversario, est pars quæ cum materia
componit compositum, forma distinguitur manifeste a ma­
teria, sicut pars distinguitur a parte: consequenter non se­
quitur quod anima sit materia ex eo quod sit forma mate­

r; — 2° quia tunc sequeretur materialismus si hæ duæ
■positiones essent æquivalentes : est forma materiæ; ergo
I materialis, ut sophistice infert adversarius. Etenim si
ni/i aliqua talis sit, ut sua virtute possit dare esse materiæ
ta tamen a materia dependeat, ista forma et erit forma
Rteriæ et non erit materialis. « Humana anima, afferam
|rum (13, X ad 4 et 5) verba Angelici prævenientis hanc
lEiultatem, non est forma in materia corporali immersa,
¿ ab ea totaliter comprehensa propter suam perfectionem;
¡ideo nihil prohibet aliquam ejus virtutem non esse corris actum, quamvis anima secundum suam essentiam sit
jrporis forma... Anima illud esse in quo subsistit commu­
tat materiæ corporali ; ex qua et anima intellectiva iit
tam (unitate naturæ et suppositi, ut supra diximus] ita quod
bd esse, quod est totius compositi, est etiam ipsius animæ :
»od non accidit in aliis formis quæ non sunt subsistentes.
: propter hoc anima humana remanet in suo esse, des­
ido corpore ; non autem aliæ formæ. »
Objectio altera.Esse corporis, et esse animæ substantialiter
Serunt ; ergo nequit fieri ut corporis esse sit ipsum esse
limæ. — Prob, antee. Corpus est in continuo fluxu, ita ut
knis realitas, quæ nunc est in corpore, post certum spann temporis tota recesserit, alia substituta : unde fit ut
ientitas corporis sit identitas esse proprii compositi orgaei. Atqui hujusmodi esse est substant:aliter aliud ab esse
ûmæ, quod est esse simplex, etsecundum se immutabile...
go. — Id., ib., pag. 388.
Resp. Hanc ipsam difficultatem sibi opponit S. Thomas,
f. Dispp., Qu. De anima, Artic. I, object. 13, 14 et 18 : < Si
dma est forma corporis, oportet quod animæ et corporis
: unum esse... Sed animæ et corporis non potest esse unum
se, cum sint diversorum generum... Anima igitur non po­
st esse forma corporis. — Esse corporis est esse corrupti'■?... Esse autem animæ est incorruptibile et simplex. Ergo
rporis et animæ non est unum esse. — Quorum est unum
se, et una operatio. Si igitur esse animæ humanæ connctæ corpori sit commune corpori, et operatio ejus quæ est
telligere erit communis animæ et corpori. » — En respon­
ses Angelici. « Necesse est, si anima est forma corporis,
lod animæ et corporis sit unum esse commune, quod est
se compositi. Nec hoc impeditur per hoc quod anima et
rpus sint diversorum generum. Nam aeque anima neque

corpus sunt in specie vel genere, nisi per reductionem ; sicut
partes reducuntur ad speciem vel genus totius. — Illud quod
proprie corrumpitur non est forma neque materia, neque
ipsum esse, sed compositum {et idem dicatur de mutationibus
quæ in corpore nostro eveniunt, et de quibus adversarius loqui­
tur). Dicitur autem esse corporis corruptibile, inquantum
corpus per corruptionem deficit ab illo esse, quod erat sibi ct
animæ commune : quod remanet in anima subsistente. Et
pro tanto etiam dicitur ex partibus consistens esse corporis,
quia ex suis partibus corpus constituitur tale ut possit ab
anima esse recipere. — Quamvis esse animæ sit quodam­
modo corporis, non tamen corpus attingit ad esse animæ
participandum secundum totam suam nobilitatem et virtu­
tem. Et ideo est aliqua operatio animæ in qua non commu­
nicat corpus. »
Objectio tertia. Si anima rationalis est forma corporeitalis,
adniittenda est forma cadavérica (nempe forma substantialis
corporea quæ est in corpore, anima recedente) ; atqui hæc
admitti nequit ergo nec illud. — Prob. minor. Effectus ille
naturalis admitti nequit, cujus existentiæ et proprietatum
nulla ratio sufficiens in natura assignari potest. Atqui talis
est ista forma cadavérica. Ergo forma cadavérica admitti
nequit. — Id., ib., pag. 385.
Resp. Concedo majorem et nego minorem; similiter concedo
majorem et nego minorem probationis. — Consentiunt medici
saniores quod per mortem seu per separationem animæ a
corpore, substantiales mutationes fiunt in ipso corpore, licet
ipsæ sensibus non conspiciantur. Quamdiu enim animal
vivit, « corpus hoc terrenum atque mortale præsentia sua
{anima) vivificat; colligit in unum atque in uno tenet, dif­
fluere atque contabescere non sinit ; alimenta per membra
æqualiter suis cuique redditis distribui facit ; congruentiam
ejus modumque conservat, non tantum in pulchiritudine, sed
etiam in gignendo atque crescendo. » — S. August., De quan­
titate animæ, Cap. XXXIII, n. 70.— Videlicet corpus animæ
conjunctum quamdam habet incorruptionem : sed dissocia­
tum ab anima corruptioni est obnoxium natura sua, dissol­
vitur, et in pulverem abit. Hæc etiam sensibus apparent, et
ex proprietatibus diversis quibus corpus vivum et corpus
mortuum subjiciuntur, rationabiliter deducimus substantia­
lem utriusque diversitatem. Ratio autem sufficiens formæ
cadavérica sunt principia illa ipsa quæ organismum corrum-

atque dissolvunt et mortem inducunt, animam a cor^■e expellendo.
■kjfc/io quarta. Docet catholica fides (Concil. Tridentia.,
Bss. XIII. Cap. Ill), quod nemo ignorat, post consecrafeem. SS. Corpus D. N. J. C. esse sub specie panis, et SS.
^pguinem sub specie vini ex vi verborum; animam autem
Kb utraque specie existere vi naturalis illius connexionis et
Kbcomilantiæ, qua partes Christi Domini qui jam ex mortuis
■perrexit, non amplius moriturus, inter se copulantur»
Kqui si, utthomistæ volunt, unica est in homine forma sub
■s./.ialis, nempe anima humana, dans esse corporeum corftn. vi verborum deberet esse anima D. N. J. C. sub
■pecie panis : quod est contra doctrinam Concilii. — Id., ib.,
383.
■ Respondeo. IoMiror quod thomistæ, qui numerosi aderant
■bneilio, non animadverterint hanc doctrinam de Sacra­
mento Altaris oppositam esse doctrinæ de unitate formæ
Lbstanlialis in homine, quam sicut antea, ita et post Conplium nemine reclamante, docuerunt et docent. —Respon­
sito 2°, Concilium loqui in sensu formali, ut’par est : porro
in sensu formali verissimum est vi verborum post consecra­
tionem esse Corpus Christi sub specie panis reduplicative ut
habet esse corporeum. Utrum autem illud esse corporeum
habeat corpus ab anima vel aliunde Concilium non dicit.
Unde nego quod in sententia thomistarum, post consecratio­
nem, vi verborum sit sub specie panis anima Christi formaliter ut anima est; quamvis vi verborum sit sub specie panis
formaliter esse corporeum Christi, quod non est nisi ab ani­
ma. Quam quidem solutionem nostram vel ipsemet adversa­
rius noster debet admittere vi sui ratiocinii et principiorum
theologiæ. Etenim vi verborum, juxta Concilium, Corpus D.
N. J. C. est, post consecrationem, sub specie panis. Atqui
Corpus illud non est sine subsistentia quam non habet nisi
a supposito divino Verbi. Ergo juxta Concilium, vi verborum
est sub specie panis suppositum reduplicative ut est suppo­
situm divinum Verbi? Minime : sed per concomitantiam.
Concilium ergo loquitur in sensu formali respectu esse Cor­
poris Christi sub specie panis, sicut in sensu formali loqui­
tur respectu suppositi ipsius Corporis. Cf. P. Ill, Qu. LXXV,
Art. VI, ad 2.
Objectio quinta. In triduo mortis Corpus Christi fuit idem
numero. Ergo retinuit camdcm numero formam, quæ certe

non erat anima. — Adde quod si per mortem animæ suf­
fecta fuisset forma cadavérica, in triduo mortis eam Verbum
assumpsisset ad unitatem personæ divinæ et dimisisset in
resurrectione : quod est contra illud theologicum axioma :
Quod Verbum assumpsit, nunquam dimisit.
fíesp. cum S. Thoma, P. Ill, Qu. L, Artic. V, quod Corpus
Christi in triduo mortis non fuit idem numero formalilcr,
sed materialiter et ratione suppositi, i Hoc quod dico simpli­
citer, potest accipi dupliciter. Uno modo secundum quod
simpliciter idem est quod absolute', sicut simpliciter dicitur
quod nullo addito dicitur... Et hoc modo Corpus Christi mor­
tuum et vivum simpliciter fuit idem numero: dicitur enim
aliquid esse idem numero simpliciter, quia est supposito
idem. Corpus autem Christi vivum et mortuum fuit suppo­
sito idem, quia non habuit aliam hypostasim vivum et mor­
tuum, præter hypostasim Verbi Dei, ut supra dictum est...
Alio modo simpliciter idem est quod omnino vel totaliter ; ct
sic Corpus Christi mortuum et vivum non fuit simplici­
ter idem numero, quia non fuit totaliter idem, cum vita sit
aliquid de essentia corporis viventis : est enim prædicatum
essentiale, non accidentale : unde consequens est, quod cor­
pus quod desinit esse vivum, non totaliter idem remaneat. »
— Ad axioma vero theologicum respondeo, illud inlelligi do
iis quæ Verbum assumpsit per modum rei permanentis et ad
naturam humanam pertinentibus, non vero per modum
transeuntis, et ratione status, ut erat forma cadavérica in
corpore Christi in triduo mortis. — Sed de his ad theolo­
giam ; de qua sermonem non habuissem, si adversarii ad
eam non recurrissent contra nostram thesim. Cf. Append. I
et II in fine Vol. Ill, necnon opuse. De mente Concit. Vienn.
ARTICULUS TERTIUS

(17)

De tempore quo animæ humanæ creantur et corporibus
infunduntur.
I. Quæstionis natura. Probavimus alibi (12, III ct seqq.)
animas humanas ad realem existentiam venire per creatio­
nem, quæ est actio solius Dei. Quæritur igitur, quandonam

creet et infundat corporibus animas humanas?Qua in
Bskut et in aliis plurimis, aliæ sunt opiniones erroneæ
^■ino vitandæ, aliæ vero quæ liberæ in utramque partem
^■antur vel in catholicorum scholis. In antecessum de
Kis, deinde de secundis dicemus.
IE. Prænotamen primum. Noto imprimis, animam humaextra corpus existenlemessein statu, non quidem contra
Hfcram, quasi ipsi repugnet ita esse {quia cum per se sub­
sist, per se etiam stare potest sine corpore), sed in statu
Ue:-rnaturali. Hæc propositio est corollarium eorum quæ
Bluta anobis sunt circa unionem animæet corporis. Anima
■truest naturaliter forma corporis, quod requiritur ut com«mentum essentiale speciei humanæ; unde naturali imksu inclinamur ad conservationem ipsius corporis. Qua de
anima humana corpori unita est in suo statu conna
Boli; extra corpus est in statu prœtcrnaturali.
I IU. Prænotamen alterum. Anima humana connaturalem
fcc;et unionem non cum quolibet corpore sed cum illo cui
ftualiter unitur. Patet. Nam sicut homo abstracte sumptus
■sultatex anima et corpore ; ita concrete seu individualiter
icceptus resultat ex determinata anima et determinato cor­
pore ; quæ proinde constituunt essentiam hominis individui,
:a autem ad quam conservandam naturaliter anima incliV.
■atur, est vita ipsius individui, et consequenter illius deter­
minati corporis. Unde ad illud dicit unionem illam connatralem, de qua numero præcedenti dictum est — Quibus
■ræmissis, ad quæstionem accedo.
IV. Opinio platónica. Opinio Platonis fuit animas humanas
ab æterno fuisse creatas ; quæ postea successive in corpora
■ascentium vel mittuntur divinitus, vel sponte sua labuntur.
Hanc sententiamplatonicam refert S. Augustinus tum Lib. III,
De libero arbitrio, Cap. XX et XXf, tum aliis in locis, ubi de
o-icine animæ humanæ disserit ; et in Libro X De Civitate
Dei, Cap. XXXI, addit platónicos ad id moveri, quia, quod
semper antea non fuit, sempiternum deinceps esse non posse
existimabant.Semperigitur anteaextitit animahumana,quia
immortalis est et æterna a parte post (0. 37, IV). Huic sententiæ dicitur, quoad substantiam Origcnes subscripsisse.
V. Critica. Hæc sententia Platonis nititur falsis principiis.
Arguit enim primo ex affirmatione omnino falsa, videlicet,
illud sempiternum esse non posse quod semper antea non
fuerit. « Numquid ergo, inquit S. Augustinus, loc. cit., si

anima semper fuit, etiam miseria ejus semper fuisse dicenda
est? Porro si aliquid in illa, quod ex æterno non fuit, esse
coepit ex tempore, cur non fieri potuerit ut ipsa esset ex
tempore quæ antea non fuisset? Deinde beatitude quoque
ejus post experimentum malorum firmior et sine fine man­
sura, sicut iste confitetur, procul dubio cœpit extempore, it
tamen semper erit, cum antea non fuerit. Illa igitur omnis
argumentatio dissoluta est. » —Supponitsecizndoquodanima
non sit unita corpori ut forma, sed accidentaliter et ut motor
mobili. Unde omnis connaturalitas animæ humanæ ad cor­
pus prorsus destruitur, et consequenter tollitur unitas spe­
cifica et personalis in homine. — Deinde est hypothesis
omnino arbitraria : non enim aliquo facto probatur aut pro­
bari potest hæc animarumpræexistentia sinecorpore etante
corporis formationem : imo facto ipsi adversatur, nam impos­
sibile omnino videtur quod anima nostra illius status nullam
omnino memoriam, nullam absolute conscientiam retineat.
VI. Opinio leibnitziana. Multo igitur magis rejicienda est
opinio Leibnitzii, qui in suis Essais de Théodicée, P. I, n. 91.
docuit animas initio rerum fuisse a Deo omnes creatas, ac
inclusas corpusculis organicis, quæ deinceps successu tempo­
ris, veluti semina segetum, evolvuntur ac humanæ fiunt.
Etenim hæc sententia nullo nititur fundamento, neque a
priori neque a posteriori, sed est mera hypothesis ad arbi­
trium conficta, ac proinde non acceptanda a philosopho. —
Deinde non est possibile quod animæ illæ aut vegetativæaut
sensitivæ, ut ponuntur a Leibnitzio, postea temporum pro­
gressu, sive per virtutem naturæ, sive per actionem Dei
peculiarem, quam ipse transcreationem appellat, fiant intellectivæ. Hæc enim animorum evolutio aut est ipse Darwi­
nismes (10, I et seqq.), aut est transformatio rosminiana
(11, VI).
VII. Opiniopythagorica. Ut communiterfertur, Pythagoras,
quem ipse Plato sequitur, docuit animas omnes a principio
extitisse neque novas successu temporis fieri, sicut nobis
videtur,- sed priores transire successive de uno in aliud cor­
pus sive humanum, sive belluinum. Hæc animarum trans­
migratio græco vocabulo dicitur metempsychosis. Quam qui­
dem opinionem jam obsoletam, iterum instaurare novissime
pertentantSansimoniani et spiritistœ (G. 25, Vili et IX),quos
inter est Allan Kardec (pseudon.), qui in editis nonnullis
opusculis et in Ephemeride, cui titulus est Revue Spirite,

reincarnalionem, seu transmigrationem animarum
■kto in aliud corpus humanum. Auctor nullum argumen■■ adducit, sed facta nonnulla congerit omnino ridicula.
■Tin.Critica. Præterargumentumexconscicntiacontraopik m plalonicam adductum, illud contra metempsychosim
Becte urgetur quod ex secundo prænotamine infertur: nam,
Hratiocinatur S. Thomas, II. Contra Gentiles, Cap. LXXIII,
K j : < Quæ est proportio animæ hominis ad corpus homiK. eadem est proportio animæ hujus hominis ad corpus
Kgus hominis. Ñon estigitur possibile animamhujus hoiniBi ingredi aliud corpus quam istius hominis. » — Deinde
Bdiatur Sanctus Augustinus, Lib.VII de Genesi ad litteram,
Bp. X, egregie disserens contra metempsychosistas. «Quid
Lim afferunt argumenti philosophi, qui putant hominum
■a mas in pecora, vel pecorum in homines post mortem
Bosse transferri? hoc certe, quod morum similitudo ad id
Irahat, velut avaros in formicas, rapaces in milvos, sævos
■e superbos in leones, sectatores-immundæ voluptatis in
■nes ; et si qua similia. Hæc quippe afferunt, nec attendunt
■er hanc rationem nullo modo fieri posse, ut pecoris anima
Bost mortem in hominem transferatur. Nullo enim modo
fcrorsus similior erit homini quam porco ; et cum mansues­
cunt leones, canibus vel etiam ovibus fiunt similores quam
hominibus. Cum igitur a pecorum moribus pecora non re­
cedunt, et quæ aliquantulum ceteris dissimilia sunt, simi­
liora sunt tamen suo generi quam humano, longeque plus
ab hominibus quam a pecoribus differunt, nunquam crunt
hominum animæ istæ, si ea quæ similiora sint trahunt. Si
autem hoc argumentum falsum est, quomodo erit illa vera
opinio, quandoquidem nihil aliud afferunt, quo etiam si non
▼era, saltem verisimilis habeatur? Unde proclivius et ipse
crediderim, quod etiam posteri sectatores, illos homines qui
hæc primitus in suis libris posuerunt, in hac vita potius
intelligi voluisse, quadam perversitate morum ac turpi­
tudine homines pecorum similes lieri, ac sic quodammodo
in pecora commutari, ut hoc dedecore objecto, eos a cupi­
ditatum pravitate revocarent. > — Cf. De Civitate Dei,
Lib. X, Cap. XXX. — De spiritistis vero nihil est quod ultra
addamus, post supra dicta et ea quæ in Cosmología (2o,Vlll
et IX) disseruimus, de Mcsmerismo agentes.
IX. Opiniones circa tempus animationis corporis humani
ab anima rationali Seclusis igitur præfatiserroribus, tenen-

dum est animam humanam, utpote iormam substantialem
corporis et partem individui speciei humanæcreari et simul
infundi in corpus, seu, ut post S. Bernardum (Serm. II, in
natali Domini, n°, 6) Scholastici aiebant : Anima humana
creando immittitur scu infunditur et immittendo seu infun­
dendo creatur. — Sed nunc dicendum est de opinionibus,
quæ in utramque partem agitantur circa tempus quo fetus
humanus animatur anima rationali in utero materno. —
Alii igitur volunt in ipso instanti conceptionis fetus, animam
creari a Deo et infundi illi informi corpusculo; alii contra
sustinent animam rationalem non creari neque (infundi cor­
poribus, nisi quando fetus conceptus in utero materno con­
secutus est organicam figuram humanam.
Prima sententia communior est recentioribus, et sæculis
proxime elapsis a facultatibus Viennensi, Parisiensi, Pragensi
aliisque declarata est indubitata et secura : illamque præcioue patrocinatus est superiori saeculo Cangiamila in sua
Embriología sacra, in qua refert se vidisse fetum jam ani­
matum post quartum vel quintum diem conceptionis. Huic
sententiæ subscribit novissime Frédaultin suo Traité d'An­
thropologie. etc. Lib. VI, Cap. I, § 2, n. I.
Secundam sententiam docuit Aristoteles eamque unani­
miter fuerunt amplexati Scholastici cum S. Thoma, usque
ad sæculum decimum septimum, ex quo cœpit invalescere
in Scholis sententia contraria. Unde hac in re ab opinione
S. Thomæ recedit noster Goudin, quem sequitur ex nostris
nuperus scriptor Card. Zephyrinus Gonzalez in sua Philoso­
phia elementaria, Psychologia, Sect. II, Cap. Ill, Art. I.
Schol. et in notis. At doctrinam scholasticam, quoad subs­
tantiam, seu quoad negationem animationis fetus per animam
rationalem in primo instanti seu inprimis diebus concep­
tionis ipsius fetus, instaurant et defendunt perdocti nostræ
ætatis viri, quos inter sunt Liberatore in suis Institutionibus
vhilosophicis ad triennium et in Opere Del Composto umano,
Vincentius Santi, Anatomiæ professor in Universitate Peru­
sina, in suo Libro, Delia forma, genesi, corso naturale e
modo dei viventi (Perusiæ 1858), Vincentius Liverani in opus­
culo Sui principi dei moderno Ippocratismo (Fano, 1859),
aliique bene multi.
X. Critica. Quid autem de expositis opinionibus sit, meo
quidem judicio, sentiendum, paucis dicam. Prima igitur
opinio practice est sequenda, quoties de baptismo fetui ani-

io conferendo quæstio oboritur : quamvis enim certum
i sit ipsum animari anima rationali, habetur tamen talis
habilitas quæ sufficit ut baptismus conferatur sub condite, ne a vita aeterna excludatur, si forte rationalis adesset
ma; sicut etiam absolutio sacramentalis datur illi, de quo
onabiliter dubitatur, utrum sit necne adhuc vivus. Hæc
alogice — Ad quæstionem autem intrinsece et philosoce inspectam veniendo, dico retinendum esse certo fetum
initio conceptionis vivere, sicut observationes physioloæ ostendunt ; sed utrum vivat anima rationali statim, vel
tius anima vegetativa et postea sensitiva, quæ deinde
reant, adveniente anima rationali, definiri certo neque a
steriori neque a priori potest ; unde utraque opinio suam
het probabilitatem, sed probabilitatis limites non excedit.
posteriori siquidem habemus quod fetus statim vivit, non
ta matris, sed vita propria ; sed observationes non dicunt
¡que dicere possunt ¿an vita illa sit ab anima rationali ; a
iori vero nihil certo definiri posse concedunt propugna­
res oppositarum sententiarum. — In hanc quæstionem
fleram verba quæ habet doctissimus medicus Craanen, qui
oruit secunda medietate sæculiXVlI, in suo celebri Tractatu
'hysico medico, de homine (edit, neapolit. 1722, p. 533).
Postquam statuitanimam humanam a Deo immediate creari
et infundi corporibus, ait: « Sed quæstio est quandonam
hoc fecerit Deus ? Tempus hoc præcise determinari nequit ;
sed possumus circiter assequi quod hoc fieri possit ubi usus
ille reciprocus et commercium illud mutuum locum habere
potest, cum anima corpore uti queat, hoc est quando corpus
est formatum, quando omnia membra aut saltem præcipua,
aut plurima sunt efformata; necessario adesse debent cere­
brum, ventriculi ejus cum appendicibus nervorum, medulla
spinæ, qui nervi viæ sunt, per quas spiritus influunt ad
obeunda servilia menti præstanda. Concludimus igiturtunc
animam in corpus infundi, quando illud bene organizatum
est, quando præcipua organa sunt facta.» — Hoc argumento
utuntur prælaudati recentiores physiologi et philosophi, qui
sententiæ scholastic® adhærent. —Cl. Frédault contrariam
sententiam, ut diximus, tenens, eam probare metaphysice
conatur ex eo præcipue quod, admissa in fetu successione
animarum, ut vult S. Thomas, deberemus ponere succes­
sivas corruptiones et generationes in fetu ipso; hæ autem
corruptiones et «enerationes non dantur. Deinde addit

quod, si anima rationalis sufficit ad omnia per totum vitæ
cursum, sufficere etiam debet ab origine ad primitivam for­
mationem corporis humani. Cf. ejus Op. cit. Lib. VI, Cap.
I, §.2. n. I. — Hæc ratio probabilis quidem est, sed non est
demonstrativa : non enim probatur demonstrative corrup­
tiones illas atque generationes successivas non dari ; non
probatur animam rationalem infundi in instanti conceptio­
nis, ex eo quod per totum vitæ cursum ipsa sufficit adornnia opera vitæ : nam aliarationes adducuntur, ut audivimus a
Craanen, quæ aliunde concludunt animam rationalem non
uniri in primo instanti conceptionis corporis. — Hinc lis
adhuc sub judice est.

CAPUT TERTIUM
DE SEDE ANIMÆ

Prologus. Deinde dicendum est [Prolog, in II Lib.) de sede
animæ in corpore, cujus est forma. Divido autem caput
istud in duos articulos: in quorum primo nonnullas præuotiones præmitto, in altero vero quæslionis solutionem
propono.
ARTICULUS PRIMUS
(18)

Prœnotiones quædam.

I. De duplici modo essendi in aliquo. Dupliciter aliquid
dicitur esse in aliquo, uno modo circumscriptive, altero
modo definitive. Aliquid est in alio circumscriptive, quando
est in ipso secundum commensurationem propriæ quantita­
tis extensiva, quatenus nempe partes ejus respondent par­
tibus subjecti in quo est et quod dicitur locus ejus. Unde
quæ sunt circumscriptive in alio, dicuntur esse in illo sicut
proprie in loco. — Definitive vero esse in alio, seu in loco,
est quando aliquid ita est inunoloco, utnonsitin alio, quam­
vis a loco non circumscribatur, — Ita corpus meum non
solum definitivesedetiam circumscriptive est inloco,cujus tot
partes occupantur quot sunt partes extensiva mei corporis,

iæ quodam modo definiuntur a partibus ipsius loci. — Con1 anima mea est ita in corpore meo, ut neque sit, neque
at in alio corpore ; est igitur definitive in corpore meo. Sed
m est circumscriptive, quia simplex est et partibus quantiitivis caret (7, IV ad 3) necessariis, ut dictum est, ut aliquid
icatur esse circumscriptive in alio, seu esse in loco proprie.
t hinc est quod apud sapientes habetur ut axioma incouissum : Substantiæ spirituales non sunt proprie in loco.
inc etiam manifestum est quod cum quærimus et loquimur
• sede animæ in corpore, improprie loquimur seu metaphoce; anima enim spiritualis sedem proprie non habet, quia
non habet proprie locum.
II. Esse in aliquo per totalitatem essentiae, per totalitatem
virtutis, et per totalitatem præsentiæ. Notandum imprimis
nomen lotalitatis, non semper significare partes reales ex
quibus subjectum aliquod coalescit, sed quandoque, imo fre­
quenter etiam accipitur pro designanda rei essentia completa,
v 1 completa ejusdem perfectione, quamvis subjectum sit
partium expers. Hinc dicimus totam animam, non ad indican­
dum quod partes habeat seu essentiales seu extensivas, sed
ad designandam perfectionem completam suæ naturæ. —
Hisce præmissis, dicitur aliquid esse in aliquo secundum
totalitatem suat essentias, quando est in eo in quo esse dicitur
secundum totam suam essentiam vel substantiam physice
acceptam ; ut ego secundum totalitatem meæ essentiæ vel
substantiæ sum in loco in quo hæc scribo.— Aliquid autem
dicitur esse in alio per virtutem, quia ibi agit utcumque
modo ; et si ibi explicat omnem agendi virtutem qua gaudet,
dicitur ibi esse secundum totalitatem suæ potentiæ seu virtu­
tis. Hoc sensu possumus dicere quod rex sit in toto suo re­
gno secundum totalitatem seu plenitudinem suæ potestatis,
quamvis sit in aliquo determinato loco secundum suam subs­
tantiam. — Denique aliquid est in aliquo secundum totali­
tatem præsentiæ, quando hoc alterum est in ejus conspectu,
sicut ego sum in omnibus partibus meæ cellæ, quia omnes
in meo conspectu sunt positæ.
III. Anima est tota in toto corpore per totalitatem suæ
præsentiæ. Hæc propositio a nemine negatur; sive enim
anima uniatur corpori accidenlaliter, sive substantialiter,
procul dubio totum corpus est aliquo modo animæ præsens :
vivificat enim, sentit et animadvertit mutationes quæ in
omnibus corporis partibus contingunt.
Zietuii. Summa philosophica. — T. U.

U

IV. Anima est in qualibet corporis parte per aliquam suam
virtutem, at non per totalitatem suæ virtutis. Hæc secunda
propositio est pariter certissima ex evidenti conscientiæ tes­
timonio, Nam anima totum corpus vivificat ; sed tamen non
in singulis corporis partibus virtutes omnes explicat quibus
prædita est, sed videt oculis, audit auribus, etc. « Anima,
inquit S. Augustinus, de Agone Christiano, Cap. XX, n. 22
totum corpus nostrum animat et vivificat, sed in capite et
videndo sentit, et audiendo, et odorando, et gustando, et tan­
gendo, in ceteris autem membris tangendo tantum ; et ideo
capiti cuncta subjecta sunt ad operandum, illud autem supra
collocatum est ad consulendum ; quia ipsius animæ, quæ con­
sulit corpori, quodam modo personam sustinet caput : ibi
enim omnis sensus apparet. » — His ergo constitutis prænotionibus, jam possumus ad quæstionem clare proponendam
et solvendam accedere.
ARTICULUS SECUNDUS

(19)
Utrum anima sil lota in tolo corpore, tota in qualibet
corporis parte.
I. Quæstionis natura. Ut ex prænotlonibus præcedentis arti­
culi est manifestum, tota quæstio posita in titulo hujus arti­
culi ad hoc reducitur ut sciatur, utrum anima sit in toto cor­
pore secundum totalitatem essentiæ seu substantiæ. Quæstio
vero duas habet partes : nam corpus meum est utique totum
totalitate substantiæ in toto loco a me occupato ; sed non est
totum totalitate substantiæ in qualibet ejusdem loci parte ;
quia ubi est caput non est pes, ubi pes est non est pectus,
et sic de ceteris. Unde, ut titulus articuli indicat: Io definien­
dum est, utrum anima sit tota in toto corpore; 2° utrum sit
tota in qualibet corporis parte.
II. Anima est tota in toto corpore. Hæc propositio proba­
tur ex eo quod anima est forma corporis, et ex conscientiæ
testimonio.
Ex eo quod est forma corporis. Anima enim substantia sua
est forma substantialis corporis nostri (13, IV); non autem
est forma substantialis unius vel alterius partis, sed totius,
¡hoc est omnium et singularum partium, quibus totum cor-

pus naturaliter coalescit, quia omnes et singulæ partes sunt
vere et essentialiter humanæ. Sed forma substantialis est
necessario in toto subjecto, cujus est forma ; secus non toti
daret esse, neque cum subjecto componeret unam naturam.
Ergo anima humanaest tota in toto corpore. — Cf. S. Tho­
mas Lib. II Contra Gen tiles, Cap. LXX1I, et Summ. Theolog.
P. I, Qu. LXXVI, Art. VIII, ubi sanctus Doctor hanc nostram
propositionem merito tanquam corollarium infert, ut nos
fecimus, ex alia thesi quod anima sit forma substantialis
humani corporis..
Ex conscientiæ testimonio. Ex conscientia enim scimus quod
anima æqualiter et cito sentit sensationem, non quidem in
cerebro, sed in qualibet corporis parte, ita ut tum rudes tum
philosophi dicant se videre oculis, sentire dolorem in pede,
motum in corde, etc. Id autem nullo modo esset, si anima
existeret in aliqua solummodo determinata corporis parte :
nam in hac hypothesi ibi sensatio per conscientiam sentiretur
perfici, ubi est principium vitæ sensitivæ, nempe anima. Est
igitur tota anima in toto corpore quæ in toto corpore sentit.
— Hoc argumento utuntur S. Thomas, I, Dist. VIII, Qu. V,
Artic. Ill, in secundo argumento sed contra, et S. Augustinus,
Lib. VI de Trinitate, Cap. VI, n. 8.
III. Anima est tota in qualibet parte corporis. Loquor sem­
per, ut jam monui in prænotionibus, de totalitate essentiæ.
Probatur propositio iisdem principiis quibus probata est pro­
positio .præcedens. Nam, anima humana, substantia sua
essentialiter simplex, in singulis est corporis partibus, qua­
rum est forma substantialis, ut supra, n. 11, dictum est. Atqui
substantia essentialiter simplex ubi est, tota est totalitate
suæ essentiæ : non enim habet partes quibus possit esse
partira in uno loco partim in alio. Ergo anima humana est
tota in toto corpore, tota in qualibet corporis parte. — Ex
quo vides quod ratio simplicitatis animæ non solum non
officit veritati nostræ propositionis, sed imo est præcipua
ejus probatio. «Nam, meritoS. Augustinus, De Trinitate,
Joc. cit. scribit, ideo simplicior est corpore, quia non mole
diffunditur per spatium loci, sed in unoquoque corpore et
in toto tota est, et in qualibet ejus parte tota est. > — Deinde
accedit testimonium conscientiæ. Audiatur iterum S. Augus­
tinus : « Anima non modo universæ molis corporis sui, sed
etiam unicuique particulæ illius tota simul adest. Partis
enim corporis passionem tota sentit, nec in toto tamen cor*

pore. Cum enim quid dolet in pede, advertit oculus, loquitui
lingua, admovetur manus. Quod non fieret, nisi id quod ani­
mæ in eis partibus est, et in pede sentirct, nec sentire quod
ibi factum est, absens posset. Non enim nuncio aliquo cre­
dibile est fieri non sentiente quod nuntiat : quia passio quæ
fit non per continuationem molis currit, ut ceteras animæ
partes quæ alibi sunt latere non sinat; sed illud tota sentit
anima, quod in particula fit pedis; et ibi tantum sentit ubi
fit. Tota igitur singulis partibus simul adest, quæ tota simul
sentit in singulis. » De immortalitate animæ, Cap. XVI, n.25.
—Cf. etiam Contraepistolam Fundamenti} Manichæi, Cap. XVI,
n. 20.
IV. Nota I. Contrariæ sententias. In sententiam quam hu­
cusque defendimus consentiunt Scholastici omnes; qui vero
extra Scholam aliis adhærent opinionibus, non inter se con­
veniunt ubi sedes animæ sit determinanda. Quid senserit
Plato, dictum est (16, II); Plutarchus autem refert, ex anti­
quis philosophis quosdam animam affixisse sanguini, quos­
dam cordi, alios capiti, alios aliis corporis partibus. Inter
vero recentiores invaluit sententia quod anima sedem habeat
in cerebro; et Lapeyronnie voluit eam residere in corpore
calloso cerebri, Cartesius in glandula pineali, Lorry in me­
dulla oblungata, alii in cerebello, alii in tota massa cerebri,
ex qua anima influxum exercet in corpus modo supra (14, VI,
et VIII) explicato. —Sed hujusmodi opiniones ex his quæ in
hoc articulo probavimus, et alibi contra influxum physicum
recentiorum disseruimus, abunde manent confutatæ. Deinde
adversarii ideo animam ponunt in aliqua determinata cor­
poris parte, quia nesciunt sibi persuadere quo pacto simplex
substantia totum corpus occupet (7, IV ad 3 et 4). Sed ab
ipsis quærimus num anima sit tota in toto massa vel in tota
parte illius massæ cerebri, et tota in qualibet ejusdem massæ
parte, vel secus. Si primum, offendunt incommodum quod
evitare volunt ; eadem enim viget difficultas pro occupatione
sive majoris sive minoris subjecti extensi a re simplici. Si
alterum, ergo neque in puncto simplici cerebri est anima,
quia punctum illud inextensum non datur; et etiamsi dare­
tur, non possent explicare adversarii quo pacto motus illi
fibrillarum sæpe diversi et oppositi, possint in uno puncto
simplici convenire ad excitandas actiones sensitivas in anima.
— Ceterum audiatur S. Thomas, qui assignans causas harum
sententiarum, hæc habet, I, Dist. VIII, Qu. V, Artic. 111 •

< Hujus... positionis causa fuit duplex falsa imaginatio. Una
est, quia imaginati sunt animain esse in corpore sicut in
loco, ac si tantum esset motor et non forma, sicut est nauta
in navi. Alia est, quia imaginati sunt simplicitatem animæ
esse ad modum puncti, ut si aliquid indivisibile habens si­
tum indivisibilem (7, IV, ad 4). Et utrumque horum stultum
est. »
V. Nota II. Solvuntur difficultates. Objectio prima. Idea to­
tius est idea partium. Ergo ponere quod anima sit tota in toto
corpore, tota in qualibet ejus parte, est ipsemet materialismus. Ita argumentatur Galluppi in suis Lectionibus Logicœ et
Sietapliysicæ, Leet. LXX11I.
Resp. Hæc objectio soluta manet ex dictis in superiori
articulo, n. II. «Cum dicimus lotam animam esse in qualibet
parte corporis, intelligimus per lotum perfectionem naturæ
suæ, et non aliquam totalitatem partium. » Hæc S. Thomas,
I, Hist. VIII, Qu. V, Artic. Ill ad 1. — Cf. P. I, Qu. LXXVI,
Artic. VIII.
Objectio secunda. Omnes potentiæ animæ in ipsa ejus es­
sentia radicantur. Ergo si anima esset tota in qualibet cor­
poris parte, in qualibet corporis parte æque exerceret suas
potentias : quod est contrarium experientiæ.
Resp. Concedo antecedens et nego consequentiam. Anima
enim quoad explicationem facultatum sensitivarum orga­
nismo apto indiget ; cum ergo in singulis partibus corporis
non adsit aptus organismus, non in singulis easdem vires
exercet; sed videt oculis, loquitur lingua, etc. —P I, Qu.
et Artic, cit., ad 4.
Objectio tertia. Instabis. Facultates intellectivæ non sunt
organicæ. Saltem igitur istæ deberent exerceri in qualibet
corporis parte, si in sinaulis tota animæ essentia esset.
Resp. Concedo antecedens et nego iterum illationem. Quam­
vis enim facultates intellectivæ sint inorganicæ, nihilominus
in præsenti statu non possunt exerceri sine concursu ex­
trínseco quidem sed immediato phantasiæ, ut melius ex
dicendis erit manifestum. Quia ergo phantasia, utpote facul­
tas organica, est in determinata corporis parte hoc est in
cerebro, quod est ejus organum connaturale, sequitur quod
in capite anima nostra explicet suas facultates intellectivas.
Objectio quarta. Anima non sentit nisi in cerebro ; nam,
secto aut ligato nervo, omnis illico sensus perit, testibus
Boerhaavio et Hallero. Igitur anima non est actuaiiter nisi

in cerebro. — Ita Storchenau, Psycholog., P. II, Sect. II,
Cap. I. g.CLXIX.
Resp. Nego antecedens. S. Thomas sibi opponens argumen­
tum deductum ex cordis læsione, et quod adversarii nostri
applicant læsioni vel cerebri, vel cerebelli, vel glandulæ
pinealis, vel medullæ oblongatae, hæc sapienter animadver­
tit, I, Dist. VIII, Qu. VI, Artic. Ill, ad 3 : « Vivere in animali
dicitur duplex. Uno modo vivere esse ipsum esse viventis (6,
II). sicut dicit Philosophus II De anima : Vivere viventibus
est esse ; et hoc modo anima immediate facit vivere quamli­
bet partem corporis, inquantum est ejus forma. Alio modo
dicitur vivere pro operatione animæ (ibid.}, quam facit in
corde prout est motor, et talis est vita, quæ defertur per
species vitales ; et talem vitam influit primo in cor, et postea
in omnes alias partes. Et inde est quod læso corde perit
operatio animæ in omnibus partibus corporis, et per conse­
quens esse ipsarum partium, quod conservatur per ope­
rationem animæ. » Quoad vero experientias Boerhaavii,
Halleri, aliorumque, respondeolimprimis eas probare tantum­
modo necessitatem alicujus organi, ut actio animæ exer­
ceatur, et ipsius organi, communicatio cum cerebro, ut ap­
tum sit animæ instrumentum, sicut dixi cum S. Thoma .
— Respondeo secundo hujusmodi experientias non esse
attendendas, cum alii contrarias experientias in medium
proferant.

LIBER TERTIUS
DE FACULTATIBUS SENSITIVIS ANIMÆ

Prologus. Ex ordine nobis præstiluto (Prolog, in Psych.),
post considerationem animæ tum in seipsatum in ordine ad
corpus, dicendum est de facultatibus animæ. Ex hujusmodi
vero facultatibus quædam sunt cognoscitivos, quædam vero
appelilivœ (prætermittimus, utpote levioris momenti, facul­
tates vegetativas) ; et cognoscitivæ, aliæ sunt sensitives, aliæ
vero intelleclivœ. Unde hanc tertiam partém psychologiæ in
tres libros dividimus. In primo dicemus de facultatibus cognoscitivis sensitivis ; in secundo de intellectu ; in tertio de­
nique de appetitu. — Librum autem primum, qui est tertius
in ordine, divido in duo Capita; in quorum primo sermo est
de facultatibus animæ in genere inspectis;in secundo di­
recte de sensibus.

CAPUT PRIMUM
DE FACULTATIBUS ANIMÆ IN GENERE INSPECTIS

Prologus. Animam nostram facultatibus agendi esse præ
ditam nemo ambigere potest : sentimus enim, intelligimus
volumus ; unde et habemus potentias (0. 8, II et III) seu fa­
cultates sentiendi, intelligendi, volendi. Porro hujusmodi
facultates et ab anima sunt, et sunt in nobis, et eas ab in­
vicem distinguimus. Ergo facultates debent considerari ;
Io in ordine ad ipsam animam, ut sciatur utrum et qua
ratione ab ipsius animæ essentia distinguantur ; 2° in
seipsis, ut determinetur undenam earum intrinseca natura
seu specificatio desumatur; 3° in ordine ad subjectum, ut
definiatur quodnam sit illarum immediatum subjectum.
ARTICULUS PRIMUS
(20)

De distinctione facultatum ab essentia animæ.

I. Opiniones. Nonnulli ex antiquis philosophis censuerunt
potentias seu facultates animæ, ratione quidem ab animæ

essentia distinguí, realiter autem esse eamdem essentiam
animæ, quæ dicitur vel facultas sensitiva vel facultas intel­
lectiva, secundum quod potis est intelligere vel sentire. An­
tiquos illos magno consensu secuti sunt et sequuntur recentiores fere omnes, maxime cartesiani. Ratio præcipua est,
quia natura simplex animæ non videtur compati realem
multiplicitatem potentiarum. Contra S. Thomas, et post
ipsum universa ejus schola tenent facultates animæ realiter
ab essentia ipsius distingui. Cum quibus sit conclusio :
II. Admittenda est aliqua realis distinctio inter essentiam
animæ et ejus facultates. Consulto appono verba aliqua rea­
lis distinctio, quia in praesenti non expendo naturam hujus
realis distinctionis. Probatur. Hæc realis distinctio ponitur
a communi usu loquendi, suadetur a ratione ipsarum facul­
tatum, confirmatur a natura ipsarum actionum, et ex testi­
monio conscientiæ infertur. Ergo praefata realis distinctio
est admittenda. Probatur antecedens.
Ponitur a communi usu loquendi, quem philosophus nun­
quam praeterire silentio potest ; est enim vekiti manifestatio
naturæ humanæ ad philosophandum natæ. Et revera dicimus
communiter de homine aliquo quod sit ingenii perspicacis,
tenacis memoriœ, vividæ phantasies; at nemo dicit aliquem
esse animæ perspicacis, animæ vividæ vel tenacis, imo aut
corrigeretur aut derideretur qui hoc inusitato loquendi modo
vellet abuti. Id autem manifeste ostendit, aliquam realem
distinctionem inter essentiam animæ et ejus facultates poni
a sensu naturæ communi.
Suadetur a ratione ipsarum facultatum. Facultas enim
essentialiter considerata importat primo et per se ordinem
ad actionem, ut ad proprium suum complementum et perfectivum, ita ut sublato hoc ordine pereat vel ipse conceptus
facultatis : visus est ad videndum, intellectus ad intelligendum, voluntas ad volendum. Atqui essentia animæ non im­
portat essentialiter, seu primo et per se, illum ordinem : nam
ipsa, sicut ceterae essentiæ substantiales, constituitur per
aliquid absolutum non autem per aliquid relativum, ut est
praefatus ordo (inf.. artic. seq., n. V). Ergo si anima dicit
ordinem ad agendum, non dicit praecise vi suæ essentiæ,
sed vi suæ facultatis a sua essentia aliquo modo realiter
distinctæ.
Confirmatur a natura actionum. Namque, ut in praecedenti
ratione dictum est, facultas essentialiter ordinatur ad actio­

nem, ut ad suum complementum ; aliis verbis facultas et
actio ad invicem comparantur sicut actus et potentia ordi­
nata ad actum illum. Atqui hujusmodi potentia et actus
sunt in eodem genere (0. 8, XI). Ergo facultates animæ et
earum respeclivæ actiones sunt in eodem genere. Sed actio­
nes sunt in genere accidentis (0. 46, II).Ergo et in genere
accidentis sunt animæ facultates. Quæ ideo aliquo modo
realiter distinguuntur ab animæ essentia, quæ est essentia­
liter substantia (6, II).
Infertur ex testimonio conscientiæ. Et revera, ut quisque
in semetipso de facili animadvertit, una facultas quandoque
aut compescit aut suscitat aliam; sicut quando per volunta­
tem compescimus aut excitamus aut divertimus ab uno ad
aliud objectum phantasiam et intellectum. Hæc autem subor­
dinate et sæpe colluctatio inter animæ facultates est signum
quod inter se et ab essentia animæ realiter distinguantur.
— Cf. S. Thomas, P. I, Qu. LXXVII, Artic. I, cICajetani Com­
mentaria, ibid. ; Qg. Dispp., Qu. De anima, Artic. XII, et De
spiritualibus creaturis, Artic. XI ; Quodlib. X, Artic V.
III. Nota I. De natura realis distinctionis inter animam et
ejus facultates. Determinata reali distinctione inter animam
et ejus facultates, quæritur secundo de natura hujus dis­
tinctionis, utrum nempe sit realis-entitativa, vel solum realismodalis (0. 14, III). Hæc quæstio secundaria est, et ab illis
etiam, qui distinctionem rcalem defendunt inter facultates
animæ et ejus essentiam, in utramque partem agitatur et sol­
vitur. — Ad me quod attinet, sententiam distictionis realisentitativæ existimo esse retinendam ex eo potissimum quod
facultates sensitivæ formaliter sumptæ sunt facultates orga­
nic®, seu compositi, cum contra facultates intellectivæ sint
omnino inorganicæ, hoc est solius animæ. Hoc autem dis­
crimen essentiale inter illas facultates non videtur salvari si
admittatur quod essentia animæ distinguatur a suis faculta­
tibus ut subjectum a suo modo essendi.
IV. Nota II. Solvuntur difficultates. Objectio prima. Inter
substantiam et accidens non datur medium. Sed facultates
non sunt accidentia animæ. Ergo sunt ejusdem animæ ipsamet substantia.
Resp. Distinguo majorem : Inter substantiam et accidens
prædicamentale non datur medium, concedo : inter substan­
tiam et accidens prædicabile, nego. — Distinguo pariter mi­
norem : Facultates non sunt accidentia prædicamentalia,

nego ; non sunt accidentia prædicabilia, concedo. Nego au­
tem conseq. — Distinctio majoris explicata est in Logica (6,
IV). Quoad distinctionem minoris dico, quod facultates sunt
animæ proprietates ex principiis essentialibus animæ causatæ; et ideo non sunt accidentia prædicabilia (L. ibid.).
Unde S. Augustinus in Lib. IX. De trinitate, Cap. IV, dicit :
mens, notitia et amor sunt substantialiter in anima, vel, ut
idem dicam, essentialiter. Nempe sunt essentialiter, quia
insunt animæ, non ut accidentia logica, sed ut attributa. —
Cf. S. Thomas, P. I, Qu, LXXV1I, Artic. I, ad 5.
Objectio secunda. Potentia est id quo sentimus vel intelligimus. Sed id quo sentimus vel intelligimus est essentia
animæ. Ergo potentia est idem realiter ac animæ essentia.
Resp. Distinguo majorem : Potentia est id quo sentimus vel
intelligimus formaliter et immediate, concedo', mediate et
radicaliter, nego. Et contradistinguo minorem : Id quo mediate
seu radicaliter sentimus vel intelligimus est essentia animæ,
concedo; formaliter et immediate, nego, et nego conseq. —
Fatemur animam esse principium quo, mediatum seu radi­
cale actionum vitalium, quia omnes facultates vitales nonnisi
a primo principio vitæ, quod est anima, esse possunt ; sed
tenemus animam non agere immediate per suam essentiam,
sed mediis facultatibus realiter ab essentia distinctis. — Cf.
S. Th. ibid., ad 4 .
Objectio tertia. Forma substantialis, ut est anima humana,
perfectior est forma accidentali. Atqui forma accidentalis
est ipsa sua virtus : non enim intellectus est potens intelligere per virtutem a se distinctam. Ergo multo magis anima
est realiter idem cum sua agendi virtute.
Resp. nego consequentiam et paritatem. Anima humana est
absolute perfectior suis facultatibus, sicut forma substantia­
lis p.erfeclior est,absolute loquendo, forma accidentali ; et
quamvis facultas sit immediate operativa, non autem essen­
tia animæ, minime sequitur quod sit anima perfectior, quia
ab anima est, et per consequens ab anima habet quod sit
immediate operativa ; neque ipsa, proprie loquendo, sed
anima per ipsam operatur. « Actio, inquit S. Thomas, est
compositi, sicut compositi est esse : agere enim non est nisi
subjecti existentis. Compositum autem per formam substan­
tialem habet esse substantialiter ; sed operatur per virtutem,
quæ ipsam formam substantialem consequitur. Unde sic se
habet forma accidentalis activa ad formam substantialem

■gentis, sicut se habet potentia animæ ad animam. * — S.
Th. ibid., ad 3.
Objectio quarta. Forma simplex non potest esse subjectum
Sed anima humana est forma simplex. Ergo non potest esse
«abjectum potentiarum a se distinctarum.
I Resp. Distinguo majorem : Forma simplex quæ est actus
purus non potest esse subjectum, concedo ; forma simplex
quæ non est actus purus non potest esse subjectum, nego. Et
contradistinguo minorem : Anima humar.a est forma sim­
plex quæ est actus purus nego ; est forma simplex quæ
tamennon est actus purus, concedo ; et nego conseq. — Forma
subsistens quæ est actus purus, quia omnem compositionem
excludit, non potest esse subjectum accidentium, et conse­
quenter potentiarum, sed sicut seipsa est, ita seipsa imme­
diate agit. At forma creata subsistens (et dico subsistens,
quia forma non subsistens sicut non habet esse nisi in com­
posito, ita non perse immediate sed mediate et ratione com­
positi est subjectum accidentis), quamvis simplex, potest
tamen esse subjectum accidentium, quia habet in sua natura
rixionempolentialilatis, secundum quam potestac/wx seu acci­
dentia recipere et esse accidentium subjectum. — Anima
autem humana quamvis sit essentria sua simplex, non tamen
est actus purus, sed est entitas habens aliquid de potentialitate admixtum (0. 8, VIII). Quapropter potest esse subjectum
facultatum, sive una cum organismo quoad facultates sen­
sitivas, sive immediate quoad facultatem intellectivam, quæ
est facultas inorganica et solius animæ. Quod adversarius hic
objicit, locum habet in Deo, qui est actus purus. — S. Tn.
ibid., ad 6; et Qq. Disp., Qu. De spiritualibus creaturis,
Artic. XI, ad 20, et Qu. De anima, Artic. XII, ad 16.
Objectio quinta. « Si intellectus et voluntas accidentia fin­
guntur, hæc utique ab anima, cui adhærent, absoluta Dei
potentia separari poterunt ; illud siquidem postulat acciden­
tis natura. Quis autem concipere valeat animam intellectu
et voluntate destitutam, intellectum vero et voluntatem a
suo subjecto avulsa per aëra, ut ita dicam, volitare? Certe
cum, posita hujusmodi sententia, anima nonnisi in sensu
remoto et mediato peccans et merens dici valeat, ratione
scilicet voluntatis a seipsa distincte, quid vetat quominus
voluntas æternis mancipetur suppliciis, anima autem serve­
tur cum, ablata voluntate, seu medio, non amplius peccans
«ut merens dici possit ? » Hæc Gerdii, Disliluliones Logicœ,

Metaphysicœet Ethicæ, Pneumatologia, Exercitat. Ill, Qu.IL
Resp. Satis injuste sese gerit Gerdilius in Scholasticos hoc
et sequentibus argumentis. Facultates non sunt accidentia,
sed attributa seu proprietates animæ, ut diximus in respon­
sione ad primam objectionem. Proprietates vero rei insepa­
rabiliter rei ipsi insunt, et nonnisi in ipsa re esse possunt,
non autem separatim ab ea, cujus, ut Scholastici aiebant,
sunt propriae passiones. Agitatur quidem inter Scholasticos
quæstio, utrum anima per omnipotentiam Dei absolutam
possit existere sine potentiis suis in actu; sed nonnisi jo­
cando quæri potest, utrum Deus omnipotentia sua absoluta
possit conservare in existentia potentias vitales, e. g.. intel­
lectum et voluntatem, cum hujusmodi potentiæ essentialiter
exigant esse a subjecto vitali, quod intelligit et vult, subjecti
vitalis, cujus sunt quædam redundantia, ut loquitur S. Tho­
mas, et in subjecto vitali. — Unde ruunt omnes illationes
quas contra nos urget Adversarius.
Objectio sexta. < Illud non est accidens, quod involvitur in
essentiali conceptu alicujus substantiæ : atqui intellectus et
voluntas includuntur in essentiali conceptu hominis; homo
siquidem delinitur, animal rationale; qui autem rationalis
homo dici posset, si intellectu et voluntate careret? » Hæc
iterum Gerdii, Op. et loc. cit.
Resp. Distinguo majorem : Illud non est accidens quod in­
volvitur in conceptu essentiæ ut constitutivum essentiæ sub­
stantialis, concedo; ut consecutivum ad ipsam substantialem
essentiam constitutam, subdistinguo : non est accidens prædicabile, concedo ; non est accidens prædicamentale, nego,
sumpta propositione in sensu absoluto et universali. Hæc
secunda Gerdilii objectio eadem æquivocatione accidentis
nititur, quæ præcedens. Audiatur S. Thomas hanc et præcedenlem objectionem solvens : «Tria sunt genera accidentium.
Quædam enim causantur ex principiis speciei et dicuntur
propria, sicut risibile homini; quædam vero causantur ex
principiis individui, et hoc dicitur vel quia habent causam
permanentem in subjecto, et hæc sunt accidentia insepara­
bilia. sicut masculinum femininum et alia hujusmodi : quæ­
dam vero habent causam non permanentem in subjecto, et
hæc sunt accidentia separabilia, ut sedere et ambulare. Est
autem commune omni accidenti, quod non sit de essentia
rei ; et ita non cadit in definitionem rei. Unde de re intelligimus quod quid est, absque hoc quod intelligamus aliquid

accidentium ejus. Sed species non potest intelligi sine acci­
dentibus quæ consequuntur principium speciei ; potest tamen
intelligi sine accidentibus individui etiam inseparabilibus.
Sine separabilibus esse potest non solum species, sed et
individuum. Potentiæ vero animæ sunt accidentia, sicut
proprietates. Unde licet sine illis intelligatur quid est anima,
non autem animam sine eis esse est possibile, neque intelli ■
gibile. » — Qq. Dispp:, Qu. De anima, Artic. XII, ad 7. — Gf.
ib. Qu. De spiritualibus creaturis, Artic. XI, ad 7. Videantur
etiam quæ in Logica diximus (21, IV) de iis quæ de subjecto
dicuntur in secundo et quarto modo dicendi per se.
Objectio septima. < Si qua necessitas esset comminiscendæ
realis distinctionis inter animam et potentiam, maxime id
esset, quia nequit anima esse principium immediatum sua­
rum operationum, seu nequit immediate producere accidens ;
sed hæc ratio nulla est ; ergo, etc. Minor prob. contra thomistas hoc præcipuo argumento, quod ab anima immediate
profluunt potentiæ, secus in infinitum progredi opus esset ;
ergo a substantia immediate oriri potest accidens. » Hæc
tertio Gerdii, ib.
Resp. Transeat major et nego minorem; ad hujus proba­
tionem, transeat antecedens et distinguo consequens : a sub­
stantia immediate potest oriri accidens quod est attributum,
concedo; accidens quod est actio, nego. Gerdilius a sua æquivocatione primitiva non recedit, atque ideo non confutat, ut
sibi persuadet, thomistas, sed thomistarum doctrinam non
penctrat, nimis principiis cartesianorum addictus et eorum
præjudiciis in Scholasticos imbutus. Est autem differentia in­
ter potentias et actiones in rebus creatis, quod potentiæ per­
tinent, in sensu explicato, ad substantiam rei ; unde, posita
substantia rei, potentiæ necessario consequuntur. At actiones
non pertinent ad substantiam rei, quia secus posita substan­
tia animæ deberet poni actio, eo modo quo subjectum habens
actu animam vivit actu : quod est falsum. Igitur non sequi­
tur quod, si substantia creata est immediatum principium
suarum potentiarum, sit etiam principium immediatum sua­
rum operationum.

ARTICULUS SECUNDUS

(21)
De principiis specificativis potentiarum.

ï. Pi'incipium specifîcativum illud voco, per quod res cons­
tituitur essentialiter ac ponilurin aliqua determinata natura,
a ceteris aliis specifice distincta. Ita rationalitas est princi­
pium specificativum hominis, quia per illud homo constitui­
tur essentialiter et specifice distinguitur a ceteris rebus.
Quaerimus igitur quodnam sit principium per quod animæ
facultates constituuntur et ad invicem distinguuntur.
II. Potentiæ specificantur per ordinem ad proprias actio­
nes ad quas natura sua ordinantur. Quæ enim dicunt ordi­
nem essentialem ad aliquid, per ordinem ad ipsum specifi­
cantur, seu talem censenda sunt habere naturam, qualem
exigit illud ad quod essentialiter ordinantur (0. 51, VI).
Atqui animæ facultates essentialiter ordinantur ad proprias
actiones (20, II) ; ergo per ordinem ad easdem actiones specificatur earum natura.
III. Corollaria. Ex his sequitur : 1 ° potentiæ specificantur
mediate ab objectis formaliter acceptis : actus enim ordinantur
ad objecta, ut ad proprios terminos, sicut potentiæ ordinan­
tur ad actus. Cum igitur potentiæ immediate specificenlur
ab actibus, sequitur quod mediate specificentur etiam a for­
malibus objectis eorumdem actuum.
2° Distinctio specifica potentiarum a formali diversitate
objectorum est desumenda. Si enim, ut dictum est, objecta
formaliter accepta specificant potentias ; posita diversitate
formali objectorum, habetur diversitas specifica potentiarum.
IV. Nota I. Diversitas formalis objectorum. Consulto dixi
potentias specificati per diversitatem non materialem, sed
formalem objectorum. Quam doctrinam exemplis illustrare
perutile erit. Duo vel plures colores, ut puta, ruber et flavus,
materialiter quidem differunt, sed formaliter, hoc est, in es­
sentia specifica vel generica coloris omnino conveniunt.
Porro visus fertur natura sua in colorem præcise ut color
est, non autem ut est flavus vel ruber, quia videre potius
unum quam alium est visui prorsus indifferens,- sicut est
prorsus indifferens essentiæ intellectus nostri quod actualilcr
iotelligat veritatem A vel veritatem U, quia natura sua

determinatur ad cognitionem veritatis præcise ut veritas est,
non autem ut talis veritas est materialiter. Atqui potentias
specificantur per ordinem quem essentialiter seu per se di­
cunt ad objecta ; ergo talis ordo debet intelligi ad objectum
formaliter consideratum, ad coZoremputa ut coZor estrespectu
visus, et ad veritatem ut veritas est respectu intellectus, non
autem materialiter consideratum, ut talis color est, vel talis
veritas. — Exinde sequitur quod una eademque potentia
potest ferri, et de facto fertur, ad objecta diversa et oppo­
sita, non præcise ut opposita sunt, sed quatenus in una
eademque ratione conveniunt, ut album et nigrum conve­
niunt respectu visus in una ratione formali colorati. — P. I,
Qu. LXXV1I, Artic. III.
V. Nota II. Quo sensu objecta specificant potentias. Dilicenter animadvertendum est quod, cum dicitur objecta po­
tentias specificare, non perinde intelligendum est, quasi
objecta sint differentia specifica, hoc est intrinseca potentiis,
co modo quo rationalitas est differentia intrinseca homini,
llæc enim interpretatio admitti non potest : nam patet ob­
jecta esse quid extrinsecum potentiis ipsis. Igitur eatenus
potentiæ specificantur ab objectis, quatenus objecta sunt in­
trinseca non potentiæ sed definitioni potentiæ, quæ in sua
definitione ita includit ordinem ad objecta, ut si ab illo or­
dine præscindas, ratio facultatis seu potentiæ evanescat.
L’nde si velis definire potentias, eas dices, non quidem entí­
lales relativas relatione prædicamentali (0. 38, IV), sed
entílales quœessenlialiterimportantordineirdse\i transcendentalcm [O. tóiíL] relationem) ad objecta. Hæc transcendentalis
relatio ad objecta formaliter considerata est intrinsecum
specifîcativum potentiarum. — Ceterum secundo est ani­
madvertendum quod facultates dupliciter possunt conside­
rari : uno modo reduplicative ut sunt facultates, quo in sensu
exclusivo diximus eas specificari per actus et objecta ; alio
modo ut sunt attributa seu proprietates animæ, et in hoc
sensu non ab actibus et objectis, sed a natura principii, hoc
est animæ a qua fluunt, determinantur, ut patet, in propria
natura. — Cf. Cajetanus in cit. art. S. Thomæ.
Abstineo a difficultatibus solvendis quia jam solutæ sunt
in hisce notis ; nituntur enim principiis vel quod una facul­
tas respicit objecta diversa et opposita (Nola 1), vel quod
specifîcativum rei debet esse rei ipsi intrinsecum, aut quod
potentiæ sunt animæ proprietates Nota II).

ARTICULUS TERTIUS

(22)

De subjecto potentiarum animæ.
I. Genera potentiarum animæ. Plures inesse animæ facul­
tates veritas est conscientiæ in nobis et experientiæ in aliis.
Earum genera distinguit S. Thomas sequenti sapientissime
ratiocinio : « Genera... potentiarum animæ distinguuntur
secundum objecta (Artic. prceced.). Quanto enim potentia
est altior, tanto respicit universalius objectum, ut supra dic­
tum est (Qu. LXXVII, Artic. III, ad 4, quia, nempe, quanto
potentia est superior, tanto ad plura se extendit). Objectum
autem operationis animæ in triplici ordine potest conside­
rari.
« Vegetativum. Alicujus enim polentiæ animæ objectum
est solum corpus animæ unitum ; et hoc genus potentiarum
animæ dicitur vegetativum : non enim vegetativa potentia
agit nisi in corpus, cui anima unitur.
« Sensitivum et Intellectivum. Est autem aliud genus po­
tentiarum animæ, quod respicit adhuc universalius objec­
tum, scilicet omne corpus sensibile, et non solum corpus
animæ unitum. Est autem aliud genus potentiarum animæ,
quod respicit adhuc universalius objectum, scilicet non so­
lum corpus sensibile, sed etiam universaliter omne ens. Ex
quod patet quod ista duo genera potentiarum animæ habent
operationem non solum respectu rei conjunctæ, sed etiam
respectu rei extrinsecæ. Cum autem operans oporteat aliquo
modo conjungi suo objecto, circa quod operatur, necesse est
ext rinsecam rem, quæ est objectum operationis animæ
secundum duplicem rationem ad animam comparari.
Uno modo secundum quod nata est animæ conjungi et in
anima esse per suam similitudinem. Et quantum ad hoc
sunt duo genera potentiarum, scilicet sensitivum respectu
objecti minus communis, quod est corpus sensibile; et
intellectivum respectu objecti communissimi, quod est ens
universale.
« Appetitivum et Motivum secundum locum. Alio vero modo
secundum quod ipsa anima inclinatur et tendit in rem exte­
riorem, et secundum hanc comparationem sunt duo genera

potentiarum animæ. Unum quidem, scilicet appetitivum, se­
cundum quod anima comparatur ad rem extrinsecam, ut ad
finem, qui est primum in intentione (0. 50, II); aliud autem
motivum secundum locum, prout anima comparatur ad rem
exteriorem, sicut ad terminum operationis et motus. Ad
consequendum enim aliquod desideratum et intentum omne
animal movetur. » — P. I, Qu. LXXVII, Artic. I.
II. Qiiæstio. Convenit inter philosophos omnes facultates
vitales, quibus homo potitur, esse ab essentia animæ veluti
a propria et necessaria radice; sunt enim, ut jam diximus,
quid vitale, quod nonnisi a primo principio vitæ, quod est
anima (II, 1) esse potest. Hinc anima sine dubio est subjec­
tum remotum omnium facultatum vitalium tum sensitivarum
tum intellectivarum. Sed quæstio est de subjecto proximo
facultatum, hoc est de subjecto completo quod potest agere,
et cui immediate attribui debet actio ; ut puta, abstrahendo
a personalitate, quæritur, utrum anima ipsa per se sola
sentiat, an vero sentiat homo vel animal seu compositum ex
anima et organismo, ut subjectum proximum facultatum sen­
sitivarum. — Recentiores tenent animam solummodo per se
et sine corpore ut comprincipio sentire; contra Scholastici
sensationem composito animato tribuunt. Cum quibus sit
conclusio :
III. Non anima, sed animal, hoc est, organismus animatus
est subjectum immediatum facultatum sensitivarum. Proba­
tur. Illud retinendum est utsubjectum immediatum sensitiva­
rum facultatum, cujus immediate sunt actiones sensitivæ.
Atqui actiones sensitivæ non sunt immediate animæ, sed
animalis, hoc est organismi animati. Ergo non anima, sed
animal, hoc est, organismus animatus est subjectum imme­
diatum facultatum sensitivarum. — Major est axioma; idem
enim est immediate potens agere, quod immediate agit. —
Minor vero probatur ex duplici capite, ex conscientia nempe,
et ex natura ipsius sensationis tum ut est affectio subjectiva
tum ut est cognitio.
Ex conscientia. Ex ipsa enim scimus quod nulla, aut fere
nulla est in nobis sensatio sine aliqua transmutatione corpo­
rali; ita per iram quodammodo transfiguratur facies homi­
nis, sicut et per tristitiam et per gaudium. Eae igitur orga­
nismum animatum non esse immediatum subjectum sensa­
tionis : et in hac hypothesi organismus se haberet ad animam
sicut instrumentum, v. g., ut vestis, vel melius sicut virga,
Ziat-tiRi. Summa philosophica. — T

U.

quam præ manibus tenemus, et cujus vibrationes sentimus.
Sed vibrationes virgæ revera non sunt vibrationes mei, neque
ego eas mihi tribuo. Idem igitur, in hypothesi, dicendum
foret in sensatione, scilicet immutatio corporalis mea non
esset, neque ego revera mutarer, neque vere dicerem : afficior
dolore in capite vel in corde. Quod tamen est inconveniens
et non minus sensui communi quam conscientiæ contrarium
Ex natura ipsius sensationis ut est affectio subjectiva. Revert,
sensatio exurgit ex actione sensibilium in subjectum vitale
seu in nostros sensus externos. Sensibilia autem, utpote cor­
porea et extensa nonnisi in corporeum et extensum agere
possunt. Unde anima humana simplex et spiritualis actioni
immediatæ sensibilium externorum subjacere non potest. Si
ergo subjectum facultatis sensitivæ non est compositum, sed
anima, nullo modo haberetur actio sensibilium in animam,
neque actio ipsius organismi in ipsam, quia organismus est
it ipse corporeus et extensus, ut externa sensibilia (L. 50,
XVI, ad 1). Et consequenter nulla haberetur in nobis vera
sensatio ut est allectio resultans ex impressione activa sensi­
bilis in sensum, sed ad summum cognitio in anima mutabi­
litatis non sui sed alicujus extrinseci, nempe organismi.
Ex natura sensationis ut est cognitio. Ex impressione sensi­
bilis in sensum non solum habetur passio sensus a sensibili,
seu affectio subjectiva, sed etiam actio vitalis sensus, quæ
dicitur cognitio sensibilis. Pone ergo quod non compositum,
seu organismus animatus, sed anima tantum sit subjectum
immediatum facultatis sensitivæ; et in hac hypothesi actio
sensibilis externi non esset in animam immediate, ut supra
dictum est, non esset in organum animatum, sed in ipsum
materialem organismum. Quo ergo pacto affectio organismi
ad animam nostram traducitur, cum neque organismus ipse
per se agere in animam valeat? — Sed demus organismum
id posse; nihil aliud exhibere animæ posset nisi seipsum
modificatum vel quomodocumque affectum. Hanc igitur mo­
dificationem solummodo cognosceret anima non ut suam,
sed ut organismi sibi accidentaliter conjuncti, sicut diximus
in praecedenti ratione; et insuper nonnisi ad ipsum organis­
mum ut ad proprium objectum terminaret cognitio nostra
sensitiva, quin ad extrasubjectivum sese extenderet. Quod
est principium scepticismi idealistic! (L. 50, XII).
IV. Nota. Corollarium. A fortiori ergo potentiæ vegetativæ,
quæ longe inferiores sunt potentiis sensitivis et versantur

^Ba corpus ut est animæ conjunctum, sicut diximus supra
■Lan sunt polentiæ immédiat® solius animæ. sed com^Bi organici animati.
^■Tres sunt, inquit Angelicus, potentiæ vegetat ivæ partes.
^Btativum enim, ut dictum est (supra, n. I), habet pro
Hteto ipsum corpus vivens per animam, ad quod quidem
Bpas triplex animæ operatio est necessaria. — Una quidem.
quam esse acquirat; et ad hoc ordinatur potentia geneBef-j. — Alia vero, per quam corpus vivum acquirit debi­
ste quantitatem; et ad hoc ordinatur vis augmentativa. —
vero per quam corpus viventis salvatur et in esse et in
KanttVa/e debita ; et ad hoc ordinatur vis nutritiva.
■ . Est tamen quædam differentia attendenda inter has poBr.ias. Nam nutritiva et augmentativa habent suum effectum
Beo in quo sunt, quia ipsum corpus unitum animæ augetur
■ conservatur per vim augmentativam et nutritivam in
Bdem anima existentem. Sed vis generativa habet effectum
Bum non in eodem corpore, sed in alio : quia nihil est geBrativum sui ipsius. Et ideo vis generativa quodammodo
■ propinquat ad dignitatem animæ sensitivæ quæ habet
Berationem in res exteriores, licet excellentiori modo et
■¿¡versal i ori... Et ideo inter istas tres potentias finalior et
■rincipalior et perfectior est generativa, ut dicitur in II De
Lima. Est enim rei jam perfect® facere alteram, qualis ipsa
■st. Generativæ autem deserviunt el augmentativa et nutri®ra; augmentativce noto nutritiva. » — P. I, Qu. LXXVIII,
krtic. II.
V. Sola anima, independenter a corpore, est subjectum
immediatum facultatum intellectivarum. Probatur. Teste
(conscientia nos cognoscimus per intellectum res omnino
elevatas supra materiam, et independentes a spatio et tem­
pore; ut sunt, Deus, veritas, etc., et universalia. Impossibile
autem est quod actio dependens a subjecto corporeo, esto
animato, ad talia objecta cognoscenda sese attollat : nam
actio sequitur naturam principii ; et consequenter nonnisi
ad objecta proportionata suo principio, nempe, in casu nos­
tro, ad composita et materialia, poterit terminari. Ergo actio,
et consequenter facultas intellectiva, non est, ut sensus,
facultas organica, sed est facultas solius animæ, ut subjecti
immediati. — Cf. quæ diximus artic. 8 Psychologies, ubi
iisdem principiis probavimus intrinsecam spiritualitatenr
animæ humanæ.

VI. Nota I. Qua ratione sentire et intelligere hominis
sint. Ex hucusque dictis infertur senlire et intelligere non
sub eadem ratione competere homini, composito nempe ex
anima et corpore. Nam homo revera sentit ratione compo­
siti, intelligit autem ratione solius animæ, quamvis homo ut
persona, sit subjectum immediatum utriusque actionis. Quam
veritatem peracute adornat Cardinalis Cajetanus in P. I, Qu.
L.XXV1I, Artic. V : « Adverte, inquit, quod sola anima dicitur
potens intelligere, et intelligere, et subjectum esse intellec­
tionis, ut per se primo potens intelligens, et subjectum :
compositam autem dicitur intelligens ratione partis, scilicet
animæ. Nec obstat quod Socrates dicitur esse quod proprie
intelligit, quia operationes sunt suppositorum : quoniam etsi
Socrates primo intelligat ut suppositum, non tamen primo
intelligit absolute, quia falsum est quod operatio sit primo
suppositi, absolute loquendo, sed primo subsistentis. Et tu
hoc adverte, quia multi in hac falluntur consequentia, id
est : Est primo hujus ut suppositi ; ergo est primo hujus : cuín
tamen deberent dicere : Est primo hujus ut subjecti; ergo est
primo hujus. »
VII. Nota II. Radix independent!® intellectus ab orga­
nismo. Deinde ex allato argumento, n. V, de facili depre­
hendes, eatenus animam humanam se sola intelligere, sine
consociatione organismi, quatenus est spiritualis. Unde,
sicut valet hæc demonstratio a posteriori : Anima humanase
sola intelligit; ergo est substantia spiritualis; ita valet hæc
demonstratio a priori : Anima humana est substantia spiri­
tualis; ergo se sola intelligit. Hinc merito Angelicus P. I,
Qu. LXXV1, Artic. I, habet : « Considerandum est quod quanto
forma est nobilior, tanto magis dominatur materiæ corpo­
rali, et minus ei immergitur et magis sua operatione vel
virtute excedit eam... Et quanto magis proceditur in nobili­
tate formarum, tanto magis invenitur virtus formæ mate­
riam elementarem excedere. Sicut anima vegetabilis plus
quam forma metalli, et anima Sensibilis plue quam anima
vegetabilis. Anima autem humana est ultima in nobilitate
formarum. Unde in tantum sua virtute excedit materiam
corporalem, quod habet aliquam operationem et virtutem,
in qua nullo modo communicat materia corporalis. Et hæc
virtus dicitur intellectus. »

CAPUT SECUNDUM
DE SENSIBUS

Prologus. Praemissis notionibus de facultatibus animæ in
nere inspectis, veniendum est ad facultates in specie, et
imo ad sensus, ut diximus in Prologo ad hunc librum,
rea sensusvero : Io dicendum est de sensibus externis; 2° de
isibus internis generatim ; 3° speciatim de sensu interno
ii phantasia dicitur ; 4° de natura actionis sensuum, utrum
mpe sit proprie cognitio : ubi etiam de speciebus sensibili» est disserendum.
ARTICULUS PRIMUS
(23)

De sensibus externis.
I. Numerus sensuum externorum. Visus, auditus, olfactus,
islus et tactus sunt quinque sensus qui externi dicuntur,
uia eorum respectiva organa veluti in superficie corporis
sunt et extrinsecus patent aliquo modo. Cuilibet autem pro­
prium est aliquod objectum, quamvis habeant etiam objecta
communia et objecta per accidens, ut in Logica dictum est
(50, III et seqq.).
II. Nota I. Organum visus. Organum visus est oculus, qui
in suprema corporis humani parte collocatur, et in facie,
tum ut conferat ad pulchritudinem, tum ut homo melius
spectare possit, tum denique, sicut Poeta dicit, ut coelum
intueatur. Situs est oculus in quadam ossea cavitate quæ
Orbita dicitur. Formam sphæroidalemhabetcumparvaprotuberantia in parte anteriori, et pluribus constat membranis,
quæ tres humorum species includunt ; insuper nervo optico
et musculis necessariis ut in varios sensus dirigatur. In
fundo orbitœ est nervus opticus qui e cerebro derivatur, et
habet membranam, quæ ad modum globuli dilatata totum
oculum involvit, ita tamen ut globus oculi in sua parte
anteriori absolvatur alia membrana transparente, quæ ipsius

oculi protuberantiæ adhæret. Prima membrana appellatur
sclerotica, alia vero dicitur cornea. Sub hac ultima est alia
membrana diapbana, quæ specularis nuncupatur et etiam
capsula habens formam lentis, intra quam est humor crystal­
linus, cujus posterior pars anteriore est convexior, et con­
texitur ex quibusdam lamellis ad invicem fere concentricis,
ita tamen ut partes quæ ad peripheriam accedunt duriores
inveniantur minusque refrangentes quam partes centro
viciniores. Media inter corneam et capsulam est mem­
brana alia, nempe choroides, quæ est opaca et colorata,
habens in suo centro foramen quod pupilla dicitur. Circa
pupillam in ipso diaphragmate inspicitur fibrarum contextus
in orbem dispositus, variisque coloribus distinctus, et quem
ideo iridem vocant. Denique est alia membrana reticularis,
quæ fibrillis ad instar retis contexitur, mollis et albicans :
intra oculum diffunditur et circa crystallinum emittit con­
textum ex nigris filamentis, qui propterea processus ciliaris
dicitur. Præter autem humorem crystallinum est alius humor,
similis albumini ovi, qui collocatus inter crystallinum ct
choroidem anteriorem, vitreus appellatur. Includitur in
membrana ialoide. Alius humor est aqueus in intercapedine
cornete et choroidis. Int»r choroidem vero et ialoidem est
retina, retis nempe filamentorum materiæ nerveæ, quæ a
nervo optico derivant. Nervi autem optici, qui, ut diximus,
sunt in fundo utriusque oculi protenduntur, uniuntur in
unum, et protrahuntur ad cerebrum unde profluunt. Ad
movendum autem quaquaversus oculum sex musculi adsunt.
— Quo pacto vero objecta externa ope lucis seipsa quodam­
modo imprimant in oculo et exinde determinent in nobis
sensationem seu visionem sui, aliquale exemplum habemus
in camera obscura machinæ photographic».
III. Nota II. Sensus tactus. Tactus est sensus ille exter­
nus, quo objecta illa sentiuntur quæ ab antiquis Scholasticis
primee corporum qualitates dicebantur, vel eisdem sunt
affinia, utcalidum, frigidum, humidum, siccum, durum, molle,
asperum, denique omnia quæ ad corporum resistentiam per­
tinent, vel ex resistentia eorumdem consequuntur. — Orga­
num autem tactus per totam corporis superficiem extendi­
tur, et constat communi totius corporis indumento, cujus
partes seu lamellæ ad invicem unitæ stratum quemdam, seu
membranam componunt per totum corpus diffusam, quæ
dicitur culis seu derma. Huic veluti superponitur alia super-

^fes membranacea, quæ a Malpighio, qui eam primo
^Kadvertit, vele Malpighii dicta est. Sed et huic reti alia
cies superponitur forinsecus apparens, nempe cuticula
^Reziierma. Iloc est supra dermam. Nervi autem ab enec­
abo protracti universam culem penetrant atque per hamos
Hb ad epidermidem seu cuticulam sese protendunt, quasi
■r<s seu papillæ. Cuticula autem cutem conservat et defen■ab aëris immediato contactu, quem sustinere sine maximo
^■re cutis non posset.
■ IV. Universalitas tactus. Ex eo autem quod organum tactus
fet'.uiu corpus diffunditur, sensus iste est fundamentum
Bbtum sensuum, et in quolibet sensu viget : calor enim,
■ £.. sentitur a tactu proprie dicto, ct sentitur etiam ab oculo,
Kibtis, olfactu, ct palato ; et generatim id quod in tactu
Bcidit tam de delectatione quam de læsione redundat in alios
Hbsus, ut recte notat S. Thomas, IV. Dist. XLIX, Qu. III,
»::c. V, quaisliunc. II. Sed et in II De anima, Leet. XIX,
Btle docet ex sensu tactus animal principaliter dici sensi■cm, et consequenter gradationes vitæ sensilivæ ex perfec■Dne tactus esse sumendas. Imo addit quod homines qui sunt
■elioris tactus sunt etiam melioris intelligentiæ, nam boniBb sensus est dispositio ad bonitatem intellectus. — Quamquam
fero tactus sensus sit per lotum corpus diffusus, tamen, ut
■iam addit S. Doctor, IV. Dist. XXIII, Qu. II, Artic. Ill, quœsferne. II, in pulpis digilorumprœcipue viget. —Cf. Frédault,
Hniííe d'Anthropologie, etc., Liv. Ill, Chap. II. §.I, n. II.
V. Sensationes tactus. Testimonium tactus est certissimum,
«uia tactus sensatio exurgit ex unione immediata sensus
pim re corporea, a qua excitatur. Imo sensationes tactus
[tehemenliores sunt, attamen ignobiliores ceteris sensationi­
bus. — Vehemcntiores sunt, tum rationibus supradictis,
ratione nempe contactus immediati cum re sensibili, et ra­
tione suæ universalitatis in corpore, tum etiam quia per
ipsum præcipue animal ordinatur ad conservationem indi­
vidui et speciei. — Sunt tamen ignobiliores, quia magis
materiales et bestiales. Unde etbestiæ non delectantur aliis
sensibus, nisi in ordine ad tactum ; sed homo delectatur
etiam in eis, inquantum ordinantur ad solam cognitionem.
— Cf. S. Thomas, IV. Dist. XLIX, Qu. Ill, Artic. V, quœsliunc., II. — Qua de causa si ordinem nobilitatis quaerimus
inter sensus externos, primus locus concedendus est visui.
Is enim sensus corporis, inquit S. Augustinus, XI. De Trini-

late, Cap. I, maxime excellit, el est visioni mentis pro suigeneris diversitate affinior, Ulinde est prosequitur S. Thoma»,
III. Contra Gentes, Cap. LUI, quod ipsa intellectualis cognitio
nominatur Visio. Secundum locum habet auditus; ac deinde
veniunt olfactus et gustus, qui vicinius sapiunt materialita-t
tem tactus.
VI. Sensatio externa in respectivis organis perficitur. Nota
bene quod nolo per hanc propositionem asserere quod sen
satio sit in toto organo ; sed quod sit in organo respectivo,
seu in centro ejusdem, ad quod concurrunt omnes proprie­
tates quæ in quolibet organo reperiuntur. Porro hæc nostra
propositio est corollarium eorum quæ supra diximus de
subjecto immediato facultatum sensitivarum, et doctrina
quod anima sit forma substantialis corporis, et consequenter
quod sit tota in toto corpore, tota in qualibet corporis parte.
Nam si subjectum immediatum facultatis sensitivæ est orga­
nismus animatus, et anima est tota in qualibet organismi
parte, non est ratio ulla cur negemus sensationem perfici
in organismo respectivo tam concinne a natura disposito et
ad peculiares sensationes ordinato, ut affirmat sensus homi­
num communis, et ex testimonio conscientiæ satis aperte
infertur. Neque a nobis discordant hac in re adversarii,
nisi quia discordant in principiis, nempe circa sedem animæ
el consequenter circa subjectum immediatum sensibililatis.

A1ITICULUS SECUNDUS
(24)

De sensibus internis.

I. Existentia et natura sensuum internorum. De existentía sensuum internorum dubitari nequit, sicut non dubitatur
de sensibus externis. Audiatur Augustinus, qui in Lib. 11
De libero arbitrio, Cap. Ill, n. 8, tum ex interna conscientia
tum ex externa experientia graphice describit existentiam
sensus interni. « Augustinus. Intelligis ergo et quædam sin­
gulos sensus (externos) habere propria, dc quibus renuntiant,
et quædam quosdam habere communia? Evodius. Et hæc
intelligo. Aug. Quid igitur ad quemque sensum pertineat et
quid inter se vel omnes vel quidam eorum communiter

fcbeant, num possumus ullo eorum sensu dijudicare? Evod.
■illo modo, sed quodam interiore ista dijudicantur. Aug.
Km fortasse ipsa est ratio, qua bestiæ carent? Nam, ut
fcinor, ratione ista comprehendimus, et i‘.a sese habere cofcoscimus. Evod. Magis nos arbitror ratione comprehendere
fase interiorem, quemdam sensum, ad quem ab istis quinque
fc/ernis) notissimis sensibus cuncta referuntur. Nam aliud
■st quo videt bestia, aliud quo ea, quæ videndo sentit, vel
■tat, vel appetit. Ille enim sensus in oculis est, iste autem
fatus in ipsa anima. Quo non solum ea, quæ videntur, sed
btiam ea quæ audiuntur, quæque ceteris capiuntur corporis
■ensibus, vel appetunt animalia delectata et assumunt, vel
■ffensa devitant et respuunt. Hic autem nec visus, nec audi­
tes, nec olfactus, nec gustus, nec tactus dici potest, sed
■¿scio quid aliud, quod omnibus communiter præsidet. Quod
tum ratione comprehendamus, ut dixi, hoc ipsum tamen
Rationem vocare non possumus, quoniam et bestiis ¡nesse
'manifestum est. Aug. Agnosco istud quidquid est, et eum
interiorem sensum appellare non dubito. » Existit ergo sensus
internus in nobis, distinctus aratione, quoniam bestiis inesse
manifestum est; distinctus a sensibus externis, quia aliud est
quo videt bestia, aliud quo ea, quæ videndo sentit, vel vitat vel
'appetit. Est igitur facultas organica sicut et ceteræ facultates
sensitiva:; dicitur internus, quia organum ejus non extrinse­
cus sed intus est; et ejus objecta sunt sensationes sensuum
externorum, sumptæ tum subjective tum objective. < Arbitror
etiam, ait ipsemet S. Augustinus ib. Cap. IV, illud esse mani­
festum, sensum illum interiorem, non ea tantum sentire,
quæ acceperit a quinque sensibus corporis, sed etiam ipsos
ab eo sentiri. Non enim aliter bestia moveret se, vel appe­
tendo aliquid vel fugiendo, nisi se sentire sentiret. »
II. Ratio sensuum internorum. Non autem est difficile
assignare rationem necessitatis sensuum internorum, quorum
existentiam indigitavimus. Animal siquidem non potest vivere
ex solis rebus, quæ externis sensibus presentes sunt, sed
necesse est ut in absentia se moveat. Quod autem absens est
non externis sensibus percipitur, et tamen nisi perciperetur,
animal ad illud quærendum non moveretur. Ergo percipitur. At
non sensu externo, sed sensu aliquo interno retinente objecta
aliquando presentía sensibus externis, sed frequenter absen­
tia. — Deinde animal indiget cognoscere quæ ex objectis
sensibilibus sunt utilia, et quæ nociva, ut valeat prima

quærere ad conservationem vitæ, et altera fugere; sicut avis
colligit paleam, non quia delectat visum, sed quia utilis est
ad nidificandum, et ovis fugit lupum non propter indecen­
tiam coloris vel figuræ sed quasi inimicum naturæ : hæc
autem omnia non sunt objecta sensibilia quæ immediate
afficiunt sensus externos, sed sunt intentiones quædam, ut
Scholastici recte loquebantur, latentes in ipsis objectis sen­
suum externorum, et quas proinde nonnisi sensu aliquo inte­
riori animal potest percipere. Igitur ratio sensuum inter­
norum est ipsa conservatio vitæ animalis. — Cf. P. I.
Qu. LXXVIII, Artic. IV.
III. Numerus sensuum internorum. Scholastici post Aris­
totelem et S. Thomum quatuor recensebant sensus internos,
nempe, sensum internum, quem etiam communem appella­
bant, phantasiam seu imaginationem, œstimativam, et,memoralivam. Nam ideo diximus esse ponendos sensus internos,quia
illis indiget animal ad vitam conservandam. Sed ad vitæ
conservationem requiritur quod animal percipiat et discer­
nat inter se sensationes et objecta sensuum externorum
(sensus interior seu communis) ; quod sensationes retineat et
reproducat absentes, ut possit sese ad objecta absentia mo­
vere (phantasia seu imaginatio) ; quod discernat nociva ab
utilibus et convenientibus {(estimativa) ; quod experta nociva
vel convenientia retineat et reproducat (memorativa), ut valeat
iterum quærere vel vitare, quoties sibi occurrit occasio. Hinc
videmus etiam animantia bruta, præsertim canes et leones,
relinere (seu memorari) injurias vel beneficia accepta, ac co­
gnita per œstimativam.
IV. Nota I. Sensus interni perfectiores sunt in homine
quam in brutis. Certum est quod in perfectione sensuum
externorum superamur a quibusdam brutis animantibus, ut,
e. g., in visu ab aquila; at respectu sensuum internorum,
et præcipue quoad intentiones, quas diximus esse objecta
æstimativæ et memorativæ, bruta omnia superamus, quia in
nobis facultates illæ ab anima rationali procedunt et exerci­
tio rationis immediate deserviunt. Hinc animantia bruta
percipiunt per æstimalivam intentiones rerum sensibilium,
seu utilitatem et nocumentum, sed naturali quodam ins­
tinctu ; cum contra homo easdem percipiat et etiam quodam­
modo inferat per quamdam collationem seu ratiocinationem;
qua de causa in homine (estimativa naturalis vocabatur a
Scholasticis cogilaliva, et etiam ratio particularis vel inlel-

lectus passivus, cujus organum assignabatur in media cerebri
parte. Ex parte autem memorativæ non solum habet homo
memoriam, sicut cetera animalia, in subita recordatione
- ræterilorum, sed etiam reminiscentiam, quæ est quædam
inquisitio præterilorum. Similiter et phantasia nobilior est
in homine quam in brutis, ut in sequenti articulo explica­
bitur. — P. I, Qu. LXXVIII, Artic. IV.
V. Nota II. Sensu interno corpus etiam nostrum animatum
concomitanter et per accidens sentimus. Probavimus per
sensum internum sentiri sensationes sensuum externorum.
Sensatio autem subjective spectata est affectio sensus, seu
est ipse sensus ut affectus : nam sensum affici est ipsum ejus
sentire, juxta verissimum S. Thomæ principium. Atqui sen­
sus est ipsum organum seu ipsum corpus animatum, ut pro­
batum est (22,111, et 23, VI). Igitur sensu interiori sentiendo
nos sentire, sentimus concomitanter et per accidens etiam
corpus nostrum animatum. — Dico autem concomitanter et
per accidens, qma objectum directum et per se sensus interni
sunt sensationes et objecta sensuum internorum. — Hanc
eamdem veritatem illustrat S. Augustinus, II, Delibero arbi­
trio, Cap. IV : « Utrum et seipsam hæc vita (sensitiva) sen­
tiat, quæ se corporalia sentire (sensu interiori) sentit, non ita
clarum est, nisi quod se quisque intus interrogans, invenit
omnem rem viventem fugere mortem. Quæ cum sit vitæ
contraria, nccesse est ut vita etiam seipsam sentiat, quæ
contrarium suum fugit. Quod si adhuc non liquet, omittatur,
ut non nitamur ad id quod volumus, nisi certis manifestisque
documentis. Manifesta enim sunt sensu corporis sentiri cor­
poralia, eumdem autem sensum hoc eodem sensu non posse
sentiri. Sensu autem interiore et corporalia sensu corporis
sentiri et ipsum corporis sensum. »
Hinc falluntur qui cum Reid tenent sensu interiori non
percipi nisi affectionem sensus, subjectum vero sentiens ha­
beri ope ratiocinii fundati in principio, admisso juxta Rosminium ab intellectu, juxta vero Reidpercæcum instinctum
(L. 63, VIII): omnis affectio subaudit subjeC.umaffeclum. Hæc
enim subjecti sentientis perceptio est manifeste in brutis,
quæ carent tamen ratiocinatione et intelligentia. — A for­
tiori etiam rejicienda est sententia Condillachii, qui vult
subjectum sentiens ex collectione sensationum resultare :
non enim sensatio causât sed necessario subaudit subjectum
sentiens.

VI. Kota III. Sensus fundamentalis. Recentiores, sec
hac in re Rosminium, ponunt in animante sensum aliqtr
interiorem, quem/wndamentatonvocant, quatenus per ipsu
antecedenter ad explicationem tum sensuum externen
tum internorum quos recensuimus, existentiam nostri ct
poris, jugiter sentimus. Et Tongiorgi hujus sensus fund
mentalis adsertor, Psych. Lib. Ill, Cap. II, Art. Ill, conten'
ilium non differre quoad rem abeo interiori sensu quern Aris:
teles sensum communem appellat, quia est communis radii
principium exteriorum sensuum. At pace egregii viri, hæc a
sertio vera non est. Admitto quod sensus interior seu con
munis sit radix et fundamentum non solum sensuum exter
norum, sed etiam ceterorum internorum, quibus objec:
propria persensus externos habita subministrat; sed neg
admitti posse sensum communem antiquorum esse ide:
quoad substanliam cum sensu fundamentali recentiorun
Sensus enim interior ideo communis dicebatur ab antiqui:
quia ad illum referuntur sicut ad communem terminum omw
apprehensiones sensuum, a quo etiam percipiuntur intentioni
sensuum, sicut cum aliquis videt se videre. Hæc S. Thom.
P. I, Qu. LXXV1II, Artic. IV, ad 2. Unde sequitur quod
juxta veteres, nulla est actio sensus communis antecedenter
ad exercitium sensuum externorum, a quibus excitantur
sensus interni sive mediate sive immediate; consequenter
sensus communis, utique est etiam sensus ille, qui conscientia,
sensitiva (L. 52, II) non incongrue appellari potest, qua ani­
mal sentit se sentire et esse, sed cum sensu fundamentali
recentiorum non convenit. — Directe autem contra hunc
sensum fundamentalem animadverto quod, sicut cæcus natus
neque lucis neque sensus visus ullam notitiam habet, ita, ex
analogia, si homo omnibus sensibus careret externis, non
videtur qua ratione per sensum communem sentiret corpus
suum. — Ratio autem quam affert Tongiorgi non videtur
convincens. « Ideo, inquit ibid., rerum externarum impres­
siones sentimus, quia perpetuo sentimus organa in quibus
impressiones excipiuntur. » Oppositum teneo, nempe, ideo
nos sentire organa in quibus impressiones excipiuntur, quia
sentimus impressiones rerum externarum. Organa enim non
sunt objectarer se, sed per accidens sensus communis (L. 50,
IV et seqq), quia sensus nonnisi accidentia ut objecta pro­
pria attingunt. Unde organa non sentimus nisi prout sunt
affecta impressionibus sensibilium; quibus subtractis,sensata

sunt, sicut, subtracto colore, oculus corporis coloratum
re non potest.

I. Nota IV. Opinio rosminiana. Qui de sensu fundamensermo incidit, de opinione rosminiana quæ in ipso conlit unionem animæ cum corpore nonnulla hic breviter
: addenda. Igitur philosophus iste agens in sua PsycholoLib. III, de unione animæ cum corpore, præmisso quod
ntia aniinæ consistat in sensu (sentimento primitivo e so­
ciale) quem homo exprimit per vocabulum Ego, docet
A, unionem animæ scnsitivœcum corpore fieri per sensum,
anima sentit corpus; ex qua prima propositione infert,
. II, quod, Principium rationale, seu anima humana, cori unitur mediante perceptione immanente sensus animalis,
uo sita est unio animæ sensitivæ cum corpore. Et en pro­
mus argumentationis rosminianæ. — Ex rebus ab anima
■rais corpus est sola realitas sensibilis et perceptibilis
homine. Ergo anima et corpus uniuntur vi sensus seu
leptionis (per via di sentimento). Atqui in sensu est sen(sentimento} realitatis. Igitur inter animam et corpus'est
lis conjunctio : quæ est relatio sensibililatis. Quia vero in
nisensatione corporea habentur duo extrema, principium
npe sentiens quod est anima, et subjectum sentitum quod
corpus : ex utroque componitur unicum et indistinctum
i, quod est sensus fundamentalis (Op. et Lib. cit. Cap. I,
Î49 et seqq.). — Respectu vero animæ rationalis idem, prortionate, servatur processus. Anima rationalis unitur corri, quatenus unitur sensui animali, et huic potest uniri
lia sentitum non solum relationem habetsensibililatis, sed
iam relationem superiorem et absolutam entilatis, quæ
mplectitur etiam relationem sensibililatis, sicut plus com­
editur minus. « Hæc perceptio primitiva et fundamentalis ,
tius sentiti ( principium et terminus) est thalamus, ut ita
eam, in quo reale (sensus animalis-rationalis) et essentia,
iam intuemur in idea, constituunt unam rem ; et res ista
¡t homo. » — (Op. Lib. cit., Cap. II, Artic. Ill, n. 264.)
VIII. Nota V. Critica. Hæc sententia rosminiana admitti
ion potest. Nam imprimis non explicat sed subaudit unioein inter animam et corpus. Qua enim ratione anima senitiva posset sentire corpus et sentire ut suum, et anima raionalis percipere sensum animalem et ut suum percipere,
lisi præsupponatur anima, non solum unita, sed unita tali

nexu ut corpus efficiaturcorpus ipsius animæ ? Si ergo anima
et sentit, et intelligit unitatem, hominis, animæ scilicet efl
corporis, non ideo sentit quia sensus eam constituit, sed
quia præsiipponilur constituta. — Sed demus id quod Rosminius vult, nempe unionem haberi vi sensus fundamentalis.
et in hac hypothesi, omnibus ambagibus semotis, consequi­
tur quod anima est unita corpori, quia anima sentit ve) per­
cipit corpus. Sed esse cognitum vel esse senlilum non est in
objecto cognito vel sentito nisi quid accidentale, imo quædam
denominatio extrínseca nihil ponens in ipso ; non enim ali­
quid additur circulo ex eo quod a mathematico consideratur.
Si igitur unio inter animam et corpus non consistit nisi in
eo quod corpus sentitur ab anima ; unio inter animam et
corpus vere non datur, sed est quædam denominatio extrín­
seca et accidentalis incapax constituendi hominem. — Sed
perpendamus processum rosminianum.
Principium primum, ut vidimus, est quod essentia aniniT
constituta sit in sensu primitivo et substantiali, quem homo
exprimit pronuntiando vocabulum ego. Atqui hoc princi­
pium, ut minus dicam, est obscurissimum. Nam essentia
animæ ejusque substantialitas antecedit ipsum sensum et cons
tituiturper aliquid sibi intrinsecum absolutum ; sensus autem
est id per quod anima sentit, vel percipit, vel scit seipsam,
non autem id quod animæ substantialitatem constituit : si
enim hoc esset, relaberemur in sententiam ponentium per­
sonalitatem nostram constitui per conscientiam (0. 29, X
et XI)
Principium alterum est quod ex rebus diversis ab anima
corpus sit sola realitas quæ a nobis sentiatur ; sed cum ex
hoc principio Rosminius inferat tanquam immediatum et
maximi momenti corollarium quod ergo anima et corpus con- |
junguntur mediante sensu (per via di senlimento), fateor me
non videre logicum nexum hujus illationis cum principio.
Quid enim ? Anima utique percipit et sentit corpus suum;
sed, ut diximus, hæc sensatio, hæc perceptio supponit neces- ,
sario unionem. Quomodo ergo sensus potest constituere unio­
nem quam subaudit ? Ni fallor, ex hoc modo ratiocinandi
videretur inferri quod unitas ut cognita sit idem ac unitas
constitutiva : quod dici nequit.
Decreto XIV Decemb. 1887, S. C. S. 0. damnavit has
Kosminii propositiones (n. XXIV) ; « Forma substantialis
corporis est potius effectus animæ, atque interior terminus

Mirationis ipsius : propterea forma substantialis corporis
faon est ipsa anima.
« Unio animæ et corporis proprie consistit in immanenti
perceptione, qua subjectum inluens ideam affirmat sensibile,
postquam in hac ejus essentiam intuitum fuerit. > (Cf.
C. 6, II.)
ARTICULUS TERTIUS
(25)

De sensu phantasia.

I. Phantasia et phantasmata. Phantasia recte a S. Au­
gustino, XII, De Genesi ad litteram, Cap. IX, describitur :
Vi.s' anima quædam mente inferior, ubi corporalium simili­
tudines exprimuntur (L. 51, I). Dicitur mente inferior, hoc
est vis sensitiva, non intellectiva, quia brutis etiam inest
<3, II).
II. Phantasia in homine. Phantasia, nt ex dictis liquet,
est sensus internus reproductivus objectorum sensationum
externarum in eorum absentia : unde, sicut et ceteri alii
sensus interni perfectior est in homine quam in brutis
(24, IV). Et revera, phantasia seu imaginatio in nobis maxima
facilitate et perfectius potest vel partiri, vel multiplicare, vel
contrahere, vel distendere,vel ordinare,velpcrlurbare,vel quolibetmodo figurare propriaphantasmata.ut cum S. Augustino
alibi diximus (L. 51, I) ; ac proinde quædam nova objecta
clïormat, quæ ut talia non existent in rerum natura, ut
sphinx.
III. Nota I. Genesis phantasmatum. Quæ hucusque dixi,
satisobviacuique sunt, neque ampliori explicatione indigent.
Modo aliqua sunt addenda de genesi et reproductions phan­
tasmatum, et consequenter de somniis. Et primo de genesi.
Videtur autem phantasiam non excitari, neque phantasmata
produci, ubi nulla seu attentio seu conscientia habetur exter­
narum sensationum; quam conscientiam seu attentionem
potentius a vividioribus sensationibus quibus afficimur exci­
tari, nemo, ut puto, negare potest. Etenim phantasia imme­
diate accipit sua objecta, conservanda et reproducenda, a
sensu communi, quem diximus esse ipsam sensibilem con­
scientiam ; consequenter quanto potentius sensus afficitur
communis, tanto vividioraexhibel objecta imaginationi, eam-

que vehementius excitat. Unde videmus quod illi qui fortius
sentiunt, et fortius etiam imaginantur.
IV. Nota II. Reproductio phantasmatum. Sed hæc primi'
tivain genesim explicant phantasmatum ex externis actuali­
bus sensationibus ; at quo pacto iterum, absentibus illis sen­
sationibus, ut experientia testatur, eadem recurrunt tum in
vigilia tum in somno? Mihi videtur hujusmodi reproductionem, ut a causa ordinaria, oriri a relatione seu, ut dicitur,
assoctaiioziesensationisactualiscumsensationepræteritaquæ
phantasmata similia phantasmatibus actualis sensationis
excitavit. Rem exemplo illustremus. Transiens per viam
video hominem qui mihi exhibet aliqualem similitudinem
carissimi patris mei Francisci : statim phantasia hominem
illum relinquit, et lineamenta Parentis mei reproducit, et
simul signa infinita amoris quibus me semper ab infantia
usque ad virilitatem fuit prosecutus, et eum alloquor ut
præsentem, et prope innumeras vitæ circumstantias revoco,
usque ad ultimam infirmitatem quam ille patientissime
sustinuit, filios benedicens et commendans Jesu atque Vir­
gini Mariæ, quorum nomina dulcissima repetens, spiritum
suum, inter lacrymas parentum et amicorum, placidissime
tradidit Deo, die 19 Februarii 1873, ætatis suæ anno septua­
gesimo tertio vix incepto. Porro iste recursus et concursus
spontaneus phantasmatum nullimode explicari posse vide­
tur, si illa inter se et cum phantasmate illius primi hominis
nulla consociatione tenerentur ; sive hæc consociatio fundetur
in similitudine, sive in causalitate, sive in circumstantiarum
concursu temporis, loci, aliisque id genus bene multis. —
Neque dicas aliquando phantasmata excitari a libera volun­
tate nostra ; nam, quamvis id verum quoque sit, non propterea infirmatur veritas a nobis asserta : siquidem sermo
noster fuit de phantasia in se considerata, ut est facultas ani­
malis, non autem de ipsa ut in homine est. Addo etiam in
nobis voluntatem ordinarie occasionem sumere a sensatione
actuali ad alia connexa utcumque phantasmata suscitanda,
ut videre præcipuc est in sermonibus, quos inter se homines
tenent. — Major difficultas est in explicandis somniis, de
quibus ex professo dicendum est in sequenti numero.
V. Nota III. De somniis. Somnus, juxta Platonem, est re­
missio et tanquam laxatio spiritus sensilis ; juxta vero Aristo­
telem, qui De somno et vigilia librum scripsit commentariis
S. Thomæ illustratum, somnus est immobilitas seu nodus ac

nculum sensus. Somnus provenit in nobis ex defatigatione
læ sensitivæ, neque est in intelligentia quæ nunquam
«nno corripitur. Vigilia vero juxta ipsum Aristotelem est
nm solutio. Porro inter somnum et vigiliam datur quidam
atus medius, qui semivigilia dicitur, in quo nec totalis ligao sensus habetur, nec totalis sensus solutio. In hac semiviilia, quæ ex accessu majori ad somnum vel vigiliam latitu:nem admittit, somnia accidunt, seu rcproductiones
hantasmatum in imaginatione, quæ ideo somnia dicuntur
uia in somno reproducuntur. Status iste non excludit exerilium intellectus, quia ipse non dormit, et operatur quoties
pcratur phantasia, imo nec exercitium voluntatis, omnino
npeditur; tamen completus usus intellectus non semper
dest, et nunquam habetur exercitium liberœ voluntatis, seu
on habetur voluntas sui juris, voluntas domina suæ actiois, id est electiva sub rationis directione, voluntas denique
eliberata, sed solummodo est voluntas ut inclinatio quæ­
dam naturalis vel quasi naturalis. Qua de causa actiones in
illo statu factæ humanæ non sunt, morales non sunt, imputabilcs non sunt, carent denique vitio vel virtute, præcise quia,
nt tales, non sunt libere voluntariæ; nisi forte aut antecedenter aut consequenter voluntas in eas consentiat. Qua de
causa dixi, actiones ut tales. — Sunt qui contrarium tenent
præsertim de semivigilia plena; sed horum sententiae non
videtur esse subscribendum, quia proprie loquendo non
sunt per se actiones illæ in potestate seu dominio voluntatis.
« Defectus autem iste, inquit S. Augustinus, De vera Reli­
gione, Cap. XIV, qui peccatum vocatur, si tanquam febris
invitum occuparet, recte injusta pcena videretur, quæ pec­
cantem consequitur, et quæ damnatio nuncupatur. Nunc vero
usque adeo peccatum voluntarium est, ut nullo modo sit
peccatum, si non sit voluntarium : et hoc quidem manifes­
tum est, ut nulla hinc doctorum paucitas, nulla indoctorum
turba dissentiat. Quare aut negandum est peccatum com­
mitti, aut fatendum est voluntate committi. > In semivigilia
autem voluntarium esse non potest, quia voluntas sui juris
non est ; ergo negandum est in semivigilia peccatum per se
posse committi. Sed de his, quasi per transennam dictis,
satis : hoc enim moralistarum negotium est. Nunc ad cau­
sam somniorum. — Phantasia: munus, ut sæpe dictum est,
consistit in retinendo et reproducendo sensationes aliorum
sensuum, præsertim externorum : quæ sensationes nunZiCLiABi. Summa philosophica. T. II.

quam accidunt siue aliqua impressione et mutatione orga­
nica. Si autem aliquis dormitum pergit, postquam vividam
alicujus rei impressionem in vigilia accepit, non difficile est
quod in somnio impressiones vigiliae reproducantur in ima­
ginatione, quia adhuc existit ex parte organismi impressio,
et eadem ratio viget quando phantasia assueta est in vigilia
quibusdam objectis sensibilibus, ut venatores venationi, pis­
catores retibus, milites rebus bellicis. In hisce casibus phan­
tasia sibi in somno relicta non est mirum si ex habitudine
retrahat ea quæ potissimum illam occupant in vigilia. Sed
accidit etiam ut sive ex corporis externa positione, sive ex
cibo, sive ex aliis consimilibus casibus excitetur sensatio
aliqua similis sensationi excitatæ in vigilia ab aliquo objecto :
quo in casu phantasia illud ipsum objectum sive perfecte
sive imperfecte reproducit, atque unum semel reproduclum
causa est ut innumera alia reproducantur eadem ratione
assignata in numero præcedenti. Hinc fit ut quidam super
sinistrum latus dormientes in corde dolores patiantur, et teterrima somnia habeant. — S. Thomas, P. I, Qu. CXI,
Arlic. 111.
Et hæc de phantasia pro nostro munere sufficiant. Si quis
autem portentosa imaginationis phaenomena persequi desi­
derat in somnambulismo et somniloquio, adeat opusculum
Cl. Muratori, Delia forzadella /anlasiaumana, etlibrum Domi­
nici Pino, Ord. Praedic., Discorso sopra unsonnambulomaraviglioso, in quo Auctor, qui fuit testis oculatus, vix credi­
bilia narrat de quodam nostro religioso somnámbulo et
somniloquo.
ARTICULUS QUARTUS

(26)
Dénatura sensationis, deque speciebus sensibilibus.
I. Ratio articuli. Sensus sunt facultates, quarum naturam
ex actionibus potissimum cognoscimus. Post dicta ergo de
sensibus, hic assumimus declarandam ipsam sensationem,
in sua genesi et in sua natura, ut simul declaremus quid
Scholastici significabant per species sensibiles intcnlionales.
II. Sensatio passive accepta. Frequenter S. Thomas ait,
sensum esse quamdam potentiam passivam, quæ nata est immu­
tari ab exteriori sensibili, et ex hac impressione sensibilis in

■■sum sensationem produci (P.I,Qu.LXXVHI, Artic. III). Quæ
■ Doctoris sententia omnino relinenda est. ulpote experien■e conformis. — ' Etenim sensus nostri excitantur ex præBetia rei sensibilis ; res autem sensibilis non aliter sensaKnem sui in nobis producit quam utcumque agendo in
«us, ut præcipue videre est in sensibus auditus, olfactus,
■mZus et tactus. Si igitur sensibilia afficiunt sensus, necesse
■st ut sensus dicamus affectos ab actione sensibilium. Hæc
■ass i va sensuum affectio dicitur sensatio passive sumpta, ut
■prajam innuimus (22, III).
I HI. Sensatio active sumpta. Verum impressio sensibilis
■st in sensum, hoc est, in subjectum vitale ; vita autem se­
rum fert activitatem. Igitur affectio illa ut est in subjecto vitali sentiente consociatur activitati : quod exprimitur cum
■icitur, sentio me sentire, vel, video florem. Actio producta a
mtalitate sensus per affectionem passivam habitam ex actione
sensibilium, dicitur sensatio active accepta. — Utramque
Bostram conclusionem declarat S. Thomas, assignandocritc¡rium quo facultates vitales distinguuntur in passivas et activas-.
■ Sensus non est virtus activa sed passiva. Non enim dicitur
virtus activa, quæ habet aliquem habitum, qui est operatio :
sic enim omnis potentia animæ activa esset ; sed dicitm
potentia aliqua activa quæ comparatur ad suum objectum
sicut agens ad patiens. Sensus autem comparatur ad sensi­
bile, sicut patiens ad agens, eo quod sensibile transmutat
sensum. » (Qq. dispp. De veritate, Qu .XXVI, De passionibus,
Artic. Ill, ad 4.) In hac transmutatione consistit sensatio
passive accepta ; actio autem vitalis proveniens ex sensu,
hoc est ex subjecto vitali affecto, est sensatio active sumpta.
Sentire, dicit alibi, quantum ad ipsam receptionem speciei
sensibilis nominat passionem...; sed quantum ad actum con­
sequentem ipsum sensum perfectum per speciem, nominat
operationem. » (I. Dist. XL.Qu. I. Art. I. ad 1, circa finem.)
IV. Corollaria. Ex his de facili colliguntur sequentia co­
rollaria,
Corollariumprimum. Sensibilitas non potest reponiin tem­
perie corporis, sicut nec actus sentiendi seu sensatio in motu
fibrillarum aut in mechanica reactione cerebri est collo­
canda. — Est contra Destutt-Tracy, ut jam vidimus (3, 111).
— Etenim hæc materialism! asserlio repugnat apertissime
sensationi non solum active sed etiam passive acceptat. —
Sensationi active acceptes: hæc enim est actio a principio

intrinseco procedens ¡psique immanens : quæ duo per mo­
tum fibrillarum aut mechanicam reactionem cerebri velle
explicare, est omnino vitæ notionem pervertere (ibid.) —
Sensationi passive sumptœ, quia hæc est affectio non cuj usque
subjecti, sed subjecti sentientis, cujus natura neque in tem­
perie corporis neque in materia ipsa consistere potest, ut
probavimus (ibid.).
Corollarium alterum. Sensatio est vera et proprie dicta co­
gnitio. Est contra rosminianos qui volunt sensationem esse
quidem perceptionem, non vero cognitionem. — Etenim co­
gnitio in communi sumpta estadio, qua vivens seipsum et ea
quæ in se sunt, aliquo modo percipit. Neque enim, ut notat
Goudin, Physic., P. IV, Disp. unica, Qu. III. Artic. I. eo no­
mine aliud omnes designatum volunt, quam eam vitalem
functionem, qua et nos et ea quæ in nobis sunt percipimus,
apprehendimus, discernimus, aut quovis alio nomine dicas,
id quod omni nomine compertius in sese quisque nostrum
experitur. Porro sensatio et est perceptio subjecti sentientis,
cum sentit se sentire, et est perceptio objectorum extra nos
existentium, ut in Logica demonstravimus. — Rosminiani
vero falluntur cum dicunt cognitionem non esse nisi m judi­
cio, quod est actus non sensus, sed intellectus : hæc enim
inusitata acceptio vocabuli cognitionis infert confusionem
maximam in scientiis, et nullam secum fert utilitatem.
V. De mutatione ad sensationem requisita. Ostensum est
sensationem haberi ex immutatione sensibilis subjecti a sen­
sibili objecto. « Est autem, prosequitur S. Thomas, P. I.
Qu. LXXV11I. Artic. III. duplex immutatio, una naturalis, et
alia spiritualis. Naturalis quidem, secundum quod forma
immutantis recipitur in immutato secundum esse naturale,
sicut calor in calefacto. Spiritualis autem secundum quod
forma immutantis recipitur in immutato secundum esse spi­
rituale, ut forma coloris in pupilla, quæ non fit per hoc
colorata. Ad operationem autem sensus requiritur immutatio
spiritualis per quam intentio formæ sensibilis flat in organo
sensus. Alioquin si sola immutatio naturalis sufficeret ad
sentiendum, omnia corpora naturalia sentirent dum alteran­
tur. Sed in quibusdam sensibus invenitur immutatio spiri­
tualis tantum, sicut in visu. In quibusdam autem cum im­
mutatione spirituali etiam naturalis, vel ex parte objecti
tantum, vel etiam ex parte organi. — Ex parte autem ob­
jecti invenitur transmutatio naturalis secundum locum qui-

in sono, qui est objectum auditus : nam sonus ex perBssione causatur et aeris commotione. Secundum alteratio■tm vero in odore, qui est objectum olfactus : oportet enim
1er calidum alterari aliquo modo corpus ad hoc quod spiret
■iorem. — Ex parte autem organi est immutatio naturalis in
Lr.'u et gustu. Nam et manus tangens calida calefit, et linfci humectatur per humiditatem saporis. Organum vero
■f/ac/ws aut auditus nulla naturali immutatione immutatur
Ir. sentiendo nisi per accidens. Visus autem, quia est absque
■r.mutalione naturali organi et objecti, est maxime spirikalis, et perfectior inter omnes sensus et communior. Et
■ost hunc auditus et deinde olfactus, qui habent immutafcinem naturalem ex parte objecti. >> Hæc a S. Thoma deKripta experienti® consentanea sunt ; sed ea quoque ad clare
lieterminandam naturam specierum sensibilium, seu specie­
drum inlentionalium, viam nobis aperiunt.
VI. Species sensibiles intentionales. Nomine speciei intentionalis sensïZnVisintelligebatur a Scholasticis, esse illud objec­
tivant, quod sensibilia externa (transmutando spiritualités
sive etiam materialiter, ut dictum est, sensus) in sensibus
causant, et quod determinat ipsos sensus ad percipienda sensi­
bilia objecta.—Explicatur definitio. Objecta sensibilia agendo
in sensus, eos afficiunt, modificant, et ad hanc actionem
sensibilium sensus passive se habet. — Atqui per hanc actio­
nem sensibilium in sensum, sensus non solum afficitur in
seipso affectione subjectiva, sed etiam sentit seu melius
percipit aliud ut a se distinctum ; sicut oculus afficitur a
flore et florem videt. Et si quæratur cur videat, incunctanter
respondetur, quia flos actualiter afficit visum. Igitur affectio
sensus est simul subjectiva et objectiva, nempe flos afficit
visum et visum determinat ad percipiendum se. — Porro
sensus est facultas vitalis et immanens, quæ non potest
affici nisi a re existente in ipsa; flos autem vel quodeumque
aliud visibile non est per suam realitatem in visu. Ergo est
in visu per aliquid sui, propterea quod ad se determinat vi­
sum : et hoc aliquid sui est id quod sensum afficit affec­
tione objectiva, qua visus potis est percipere florem vel aliud
sensibile. Et quia illud quod aliud refert in ordine cognitio­
nis dicitur species vel forma, hinc derivatum est nomen
speciei sensibilis inlenlionalis, quia non est objectum ut est
in se, sed objectum ut est in se subjecto cognoscente refert.
« Necesse est, inquit S. Thomas cum Aristotele, aut res ipsas

aul formas in anima esse. Non autem in anima est ipsa red
sicut illi (Empedocles, Democritus, et alii materialista) pose J
runt, quia lapis non est in anima, sed species lapidis. 4
(Leet. Ill, in 111 De anima.) « Non possumus quidem dicereJ
inquit Augustinus, quod sensum gignat res visibilis : gignit
tamen formam velut similitudinem suam, quæ fit in sensuJ
cum aliquid videndo sentimus. Sed formam corporis quod
videmus et formam quæ ab illa in sensu videntis fit, per eumdem
sensum non discernimus, quoniam tanta conjunctio est ut
non pateat discernendi locus. Sed ratione colligimus nequa­
quam nos potuisse sentire, nisi fieret in sensu nostro aliqua
similitudo conspecti corporis. »
VII. Corollaria. — Corollarium primum. Ergo species sen­
sibilis non est id quod sentitur, sed id quo sensus sentit
objecta extra se posita. Nam species sensibilis, ut ex dictis
patet, est principium determinativum quo sensus hoc modo
determinatus, seu ut est quoddam compositum ex seipso et
determinatione speciei, sentit. Impossibile autem est quod
actio ut procedens a principio habeat directe pro termino
principium ipsum : secus enim principium et terminus sui.
eodem aspectu essent idem. Ergo actio procedens a sensu et
a specie non potest habere pro termino speciem ipsam. Erit
igitur terminus actionis seu sensationis objectum extrinsecum a quo species sensibilis in sensu causatur.
Corollarium alterum. Objecta sensationis sunt materialia,
individua et contingentia. Etenim sensatio active accepta
non aliud exprimit quam objectum quod in sensibus imme­
diate causât sensationem passive sumptam. Atqui objecta
ista in sensu immediate agentia non sunt nisi objecta mate­
rialia, individua et contingentia. Ergo hujusmodi sunt so­
lummodo objecta sensationis. — Neque fiat recursus ad
sensus interiores : nam imprimis sensus isti retinent et reproducunt ea quæ per sensus externos accipiuntur. Deinde
omnes sensus sunt facultates subjecti-organici-vitalis ; et
ideo nonnisi actiones sensibiles elicere possunt et nonnisi
ad individua sensibilia et composita possunt terminare.
Corollarium tertium. Species sensibiles non sunt entitatulæ
corporeæ derasæ a superficie externa corporum et sensibus
impressæ, ut Democritus sensit, neque sunt proprie spiri­
tuales, sed sunt species materiales, quia sunt affectiones
objectivæ sensus seu subjecti materialis (0. 27, VI, et supra,
22, III), et ad sensibilia seu materialia terminantur.

LIBER QUARTUS
DE INTELLECTU

Prologus. Expensis facultatibus sensitivis, de nobiliori fá­
ltate, qua a brutis discernimur, nempe de intellectu est
cendum. Quatuor autem distincte et ordinate circa intel- '■
:tum sunt expendenda : Io de ipso intellectu considerato in
. nempe ut facultas est; 2° de ideis, hoc est de principiis
instituentibus intellectum in actu primo proximo (0, 44, X)
tellectionis ; 3° de ipsa actione intellectiva ; 4° denique, de
rmino intellectionis, seu de inlelligibili. At de actionibus inUeclivis satis sint quæ in Logica explanavi ; ideoque nonisi tria alia capita hic expendam.

CAPUT PRIMUM
DE FACULTATE INTELLECTIVA IN SE SPECTATA

Prologus. Circa facultatem intellectivam dicendum est :
(• de intellectus natura ; 2° de intellectu possibili et agente;
3° de variis officiis, unde ipse intellectus possibilis diversas
denominationes sortitur.
ARTICULUS PRIMUS

(27)
De natura intellectus humani.

I. Intellectus notio. Communiter intellectus nomine desi­
gnatur facultas illa superior, qua distinguimur a brutis.
Etymon intellectus S. Thomas, Qq. Dispp.De veritate, Qu. XV,
Artic. I, deducit ab intus legere; quia videlicet cum sensus
omnes externum corticem rerum solummodo attingant, in­
tellectus intimam ipsarum rerum naturam seu veritatem
penetrat, eamque sibi definiendo exprimit. — Opus non est
•ut hic iterum imraoremur in demonstrando essentiali discri-

mine inter facultatem intellectivam et facultatem sensitivam,
quia late illud demonstravimus in praecedentibus articulis
(8, IV cl seqq., 22, V et VII).
II. Quæstio. Hic autem movetur quæstio maximi momenti
ad scientiam humanam determinandam, nostra præsertim
ætate in qua panlhcismus idealfeticus tarn late grassatur, et
quæ tamen aut prætermittitur, aut non salis quoad suam
gravitatem a recentioribus scriptoribus consideratur. Nempe,
cum facultas quælibet in activam vel passivam distinguatur,
quæritur utrum intellectus humanus sit facultas activa vel
passiva. Antequam autem ad solutionem quæstionis venia­
mus, nonnullæ notiones sunt præmittendæ.
III. Prænotamen primum. — Diversa genera patibilitatis.
Pati tripliciter dicitur. — Uno modo propriissime, et est
quando asubjecto removetur aliquid quod ejus naturæconvenit
et in quod fertur naturalis ejus inclinatio; sicut cum homo
ægrotat vel tristatur. — Secundo modo minus proprie, et est
quando a subjecto removetur aliquid, sive illud conveniat
ejus naturæ sive sit contrarium ; quo sensu pati dicitur non
solum qui ægrotat, sicut in primo casu, sed etiam qui sana­
tur; non solum qui tristatur, sed etiam qui lætalur, vel quo­
cumque alio modo alteratur vel movetur. — Tertio modo
latissime, et est quando aliquid in potentia existens, recipit
illud ad. quod erat in potentia, absque eo quod aliquid
amittat; sicut cum aliquis intelligens in potentia fit intelli­
gens in actu — P. I, Qu. LXXIX, Artic. II.
IV. Prænotamen alterum. — Ratio activitatis et passivi­
tatis in facultatibus animæ. Cum agitur de facultatibus
animæ non distinguitur potentia activa a passiva ex hoc quod
habet operationem; quia, ut dictum est (26,111), cum cujuslibet potentiæ animæ tam activæ quam passivæ sit operatio
aliqua (nam quælibet potentia animæ est*potentia vitalis,
et ideo agens), quælibet potentia animæ esset activa. Unde
activitas vel passivitas potentiarum animæ aliunde sumitur,
nempe ex earum comparatione ad objectum. Si enim objec­
tum se habeat ad potentiam ut patiens et transmutatum vel
facium a potentia ipsa, hæc erit activa; si autem contra se
habeat ut agens et movens potentiam, potentia erit passiva.
— Ex quibus Angelicus recte infert quod « omnes potentiæ
vcgetalis animæ sunt activæ, quia alimentum transmutatur
per potentiam animæ tam in nutriendo quam in generando ;
sed potentiæ sensitivæ omnes sunt passivæ, quia per sensi-

Eia objecta moventur et fiunt in actu ». — Qq. Dispp. De
fcri7rt/e. Qu. XVI, De synderesi, Artic. I, ad 43.
I V. Intellectus humanus est potentia essentialiter passiva.
Bota caute quod potentia dupliciter dici potest activa : uno
todo, quia efficit suum objectum; altero modo quia licet
hbjectum suum non efficiat, in illud tamen agit, aliquo modo
ipsum transmutando et appropriando suæ naturæ, ut acciRit in potentiis vegetativis quæ objecta materialia concoquunt
t in substantiam corporis organici transmutant. Loquimur
Re activitate in primo sensu accepta (de secunda enim erit
Serino in sequenti articulo), et illam denegamus nostro intelfcetui, asserendo ab ipso essentialiter supponi non fieri
■bjectum intelligibile, atque ideo illum esse essentialiter
[passivum. — Probatur.
F Intellectus noster, ut conscientia ipsa testatur, habet ope­
rationem respectu totius entis in universali, quatenus nempe
quidquid habet vel potest habere rationem entis potest absolute loquendo, intelligi a nostro intellectu. Sed ea quæ pos­
tsunt habere rationem entis sunt infinita (C. 9, VIII). Ergo,
absolute loquendo, intellectus noster potest intelligere infi­
nita. Fingamus modo quod illud ens in universali in suo esse
lintelligibili non efficiat intellectionem sui in intellectu nostro
in ipsum agendo, sed potius quod ipsum ab ipso intellectu
efficiatur, seu, aliis verbis, non ideo intelligatur quiaexislit,
sed contra ideo existât quia a nobis intelligitur, ita ut intel­
lectus noster sit principium efficiens et forma entis ejusque
intelligibilitatis; et in hoc casu intellectus noster esset prin­
cipium efficiens et forma infinitorum, corumque inlelligibilitatis. Et cum sermo sit de principio intellectivo et de effi­
cientia et de forma in ordine intelligibili, quatenus nempe,
in assumpta hypothesi, res ideo sunt et sunt intelligibiles
quia efficiuntur per intellectionem ab intellectu nostro; iste
infinita intelligeret. — Et non ea intelligeret successive, sed
timui, imo vere comprehenderet perfectissima et infinita
comprehensione, eo præcise modo quo id de Deo asserimus.
Ham hac in hypothesi infinita intelligibilia essent in ipso
intellectu nostro et ab ipso intellectu nostro; et ideo intellec­
tus noster esset infinita illa intelligibilia, seu intelligere et
intellecta essent unum et idem : in quo ratio simultaneæ et
perfectissimæ comprehensionis consistit. — Quæ consequen­
da quam sit absurda et conscientiæ et experienti® opposita,
nemo perse non videt. Ergo relinquiturquod intellectus noster

se habeat ad ens, seu ad inlelligibilia non ut agens et efficiens,
sed ut recipiens et transmutatum ab eis. Consequenter in­
tellectus noster, juxta secundum prænotamen, est potentia
essentialiter passiva, sumpta passione in sensu latissimo et
explicato in primo prænotamine (L, 56, IV).
VI. Pantheismus egoisticus Fichtii. Principia explicata in
numero praecedenti a fundamentisconvellunt doctrinam pantheisticam, quam ex principiis Kantii intulerunt Fichte,
Schelling et Hegel. De systemate Kantii dicam ordinatius suo
loco, de Hegelio jam dictum est explicite in Ontologia, Ar­
tic. 5, III et IV, et implicite contra ipsum faciunt quæ mox
dicturus sum. Nunc ergo systemata tum Fichtii, tum Schellingii singillatim exponam, quæ per principia posita radicitus
extirpantur.
Concluserat Kant actum transcendentalem et syntheticum
conscientiæ, Ego cogito, esse conditionem essentialem et vo­
luti substratum totius nostræ cognitionis, quia per ipsum
habetur unitas in qua veluti in proprio centro conveniunt
conscienliaejusque objecta,-acperceptiones tum intcrnæ tum
externæ, categoriæ et objecta externæ experienti®. Hanc
Kantii conclusionem assumit Fichte ut principium, et hoc
modo ratiocinatur. To ego est subjectum unitatis rerum om­
nium ; ita ut, ipso admisso, simul admittantur cetera omnes
res ; ipso seposito, cetera omnia, tô ego etnon-ego, anima et
corpus, natura et spiritus simul dispereant. Sed si omnia
ponuntur cum tîï> ego, omnia sunt in t<¡j ego, nihilque est
extra ipsum quod non in se ipso possit inveniri. Nam quæ
in ipso non essent, si essent to ego non cognosceret omnino,
et consequenter relative saltem ad ipsum non existèrent, ne­
que scientiæ nostræ objecta esse possent. Atqui si tô ego est
conditio sine qua non omnium rerum, ergo principium et
fundamentum universæ philosophiæ est existentia seu positio
tou ego, seu, ut Fichte loquitur, primum principium est : Tô
ego ponit seipsum et seponit uti est, et est ut se ponit : Á =A,
Ego sum Ego. Veritas hujus principii est indemonstrabilis
quia est axioma, cujus veritas ex se patet. Addit autem
Fichte quod to ego se ponit vi suæ activitatis infinitæ, et po­
sitio ista primitiva et fundamentalis complectitur totum tô
ego, nempe ego et omnia quæ in ipso et ab ipso sunt, cogitalionem et esse, formam et materiam cognitionis.
Attamen to ego, ponendo seipsum (thesim), simul ponit anlithesim sui, nempe non-ego, seu A-A, Ego non est Non-ego

qnæ antithesis est ejus limitatio ; et necessario ponitur, ut to
ego non maneat in indelerminatione, sed ad seipsum redeat
per conscientiam sui, quæ haberi nequiret nisi to ego inve­
niret illam limitationem ; quæ eo ipso quod natura sua ob­
staculum ponit evolutioni indeiinitæ toù ego, ipsum ad sui
conscientiam provocat, sine qua conscientia nec ego seipsum
poneret, imo nec existeret, quia juxta Fichlium, tô ego se
ponit quatenus exislit, et exislit quatenus seponit. Unde nonego, A-A, est conditio necessaria et absoluta existentiæ et
activitatis too ego.
Comparando vero tô ego cum tí¡> non-ego, ut sciamus rela­
tiones mutuas quæ inter ipsa existunt, Fichte vult quod tô
ego sit absoluta et completa realitas ; non-ego autem non est
nisi quatenus est positum a Tip ego, neque est extra tô ego.
Quocirca non-ego est modus essendiToô ego; est ipsum xoego
duplicatum, retinens nempe unitatem et sese sibi manifes­
tans sub duplici illo adspectu. Sed si tô ego et tô non-ego
fluunt ab uno eodemque principio, necesse est ut in unitate
(synthesi) quadam conveniant, quæ juxta Fichtium est notio
limitationis et divisibilitatis ejusdem limitationis. Nempe tô
ego et tô non-ego opponuntur quidem, sed reciproce limitan­
tur, et ea de causa limitatio est unitas quædam utrique com­
munis. Sed si ad invicem limitantur, sequitur quod sint
divisibilia; secus neque ad invicem limitarentur neque dis­
tinguerentur. Unde notio limitationis includit simul differen­
tiam et unitatem toô ego.
Hæc sunt principia fundamentalia, quæ Fichte tradit in
sua Doctrina scientiæ, et quæ compendiose exponit A. Vera,
Introduction à la philosophie de Hegel, Chap. II. §.4.
VII. Critica. Si quis recte animadvertit, in exposita doc­
trina Fichtii latet implicite sed aperte hoc principium : Om­
nia quæ sunt aut esse possunt in rerum natura continentur
necessario in subjecto cogitante, seu intellectu intelligente;
qui proinde non se habet ad intelligibile in tota sua latitu­
dine ut patiens, sed ut forma omnium in ordine intelligibili, ut principium efficiens in ordine reali entium quæ ab
ipso sunt diversa. Et hoc principium est verissimum et con­
cedendum est. Non enim concipi possunt objecta quæcum
que realia, ut distincta ab intellectu, nisi antea ponantur
existentia in ordine intelligibili seu ut idete; nihil autem
potest existere in ordine intelligibili nisi in intellectu. — In
quo ergo fallitur Fichte? In designatione subjecti cogitantis,

seu intellectus præcontinentis et efficientis intelligibilia; nam
ponit illum intellectum esse tô ego humanum, cum quo simul
identificatnon-ei/o, atque proinde pantheismumpsycho-egoisticum concludit. In hoc errat vehementer.
Probavimus enim n. V, principium seu intellectum for­
mantem intelligibilia esse necessario et essentialiter non qui­
dem indefinitum et indeterminatum, sed proprie infinitum
(0. 23, II etseqq.), actuali et infinita comprehensione per­
fectionis præditum, ut intellectualiter, hoc est cognoscitive,
efficiat infinita intelligibilia : quæ ideo talia sunt et fiunt ab
intellectu et in intellectu. Porro -rà ego, testante conscientia
et fatente Fichtio, limites experitur, quos ipse gratis fingit
positos ab ipso vû ego, et quos to ego transilire conatur, sine
spe tamen transiliendi, ut Fichte docet. Non ergo sine mani­
festa contradictione to ego potest esse fons ordinis intelligibilis; sed ad intelligibilia se habet non active sed passive,
modo supra explicato ; et principium efficiens active intelligi­
bilia est extra to ego, nempe est ipse Deus, summe, essentia­
liter et infinite intelligens, ut nos ponimus.
Equidem scio hoc conandi officium, hanc impotentiam per­
veniendi ad ideale et absolutum, a Fichtio dici signa infinita­
tis in w ego; sed id est pervertere notiones infinitatis et im­
potentiae, etenim impotentia est limitatio; limitatio autem
tou ego in ordine intellectivo et infinitas toü ego in eodem
ordine, mutuo sese excludunt, et in eodem subjecto sub
eodem respectu esse nullatenus possunt. Sed Fichtius con­
fundit infinitum cum indefinito (0. 23, IV) ; et inde error.
A. Vera in Opere citato, Introduction, etc., loe. cit., plura
urget contra Fichtium, quin tamen animadvertat, Hegelium
cujus ipse amplectitur et extollit doctrinam, nec latum qui­
dem unguem quoad substantiam doctrinæ a Fichtio discedere.
Adductum argumentum, quod ex principis S. Thomæ expli­
catis n. V desumpsi, radicitus systema Fichtii extirpât et
rem, meo quidem judicio, plane conficit, quia est argumen­
tum procedens ex principio verissimo in se, et a Fichtio ipse
admisso, ut jam notavi.
VIII. Schelling. Sicut autem Fichte omnem attentionem
convertit ad to ego, in quo omnia posuit, ita Schelling sese
convertit ad Absolutum quod t<¡> ego fichtiano substituit. En
ejus processus. — Omnia in ratione sunt, et nihil eat extra
ipsam. Ergo mundus est opus rationis, et ratio non est quid
ideale extra mundum existens, sed mundus est in ratione

et ratio est in mundo ; cl quia est in inundo, est sua uni­
tate unitas ipsius mundi, et in omnibus exislentiis rcperilur, in natura nempe et spiritu, seu in ordine reali et in
ordine ideali. Ab uno autem ad alium ordinem æque procedi
potest, nempe ab idea seu soiritu ad reale seu naturam, et a
natura seu reali ad idcain seu spiritum : primus processus
constituit Idealismum, in quo reale ad imaginem formatur
ideœ; alter processus quo idea formatur ad imaginem realis
constituit Philosophiam naturae. Atqui transitus ab uno ad
alium ordinem signum est, quod unus et alter sunt duo meri
aspectus existentiæ unius principii communis in quo conve­
niunt. Hoc principium est Absolutum, cujus cognitio consti­
tuit Philosophiam Absoluti. Qua de causo. Absolutum non est
neque objectum neque subjectum, neque idea neque realitas, seu neque natura neque spiritus; et tamen est utrum­
que simul, et utrique supereminens, quia, ut diximus,
utrumque est aspectus Absoluti, quod utriusque est princi­
pium commune et unitas. Unde Absolutum, cum unitas sit,
tollit differentiam idealis et realis, seu est indifferentia vel
identitas differentium. Hoc igitur Absolutum, quia tale est,
non attingitur a conscientia, neque per ratiocinationem, sed
attingitur per actum transcendentalem cogitationis, quem
Schelling vocat inluitionem intellectualem:In hoc actu mens
identificatur cum æterna essentia rerum seu cum ipso Abso­
luto, atque proinde et cognoscit non solum, sed libere creat
suum objectum : nempe, inluitio intellectualis est simul co­
gnitio et productio. — Cf. Vera Op. et loc. cit.
IX. Critica. Videre ex se lector potest Schellingii princi­
pium esse illud ipsum quod in doctrina Fichtii latere
diximus, nempe : Necesse est ut ideale et reale ad unum
principium revocentur, quod utrumque explicet et utrius­
que sit ultima ratio. Hoc principium repeto esse verissimum,
imo fundamentum, quo tota nitilur, quo tota niti debet
philosophia : quia necesse omnino est ut reale (natura finita)
praecedatur ab ideali ; ideale autem non potest ultimatim
esse nisi in intellectu improducto, per se existente et
¡eterno, qui solus sit realitas præcedens meram idealitatcm,
atque ideo non solum cognoscat sed efficiat intelligibile
ipsum seu ideale. Difficultas est in recta explicatione et ap­
plicatione hujus principii. Fichte determinat illud princi­
pium esse to ego; Schelling dicit illud esse Absolutum; nos
dicimus esse Deum. — Atqui Schelling errat turn in designa-

tione sui Absoluti, tum in modo explicandi evolutioncrs
ipsius Absoluti. Cum enim dicit per intuitionem intellectual'*»
mentem attingere Absolutum, identifican cum illo, atque
nedum cognoscere sed efficere intelligibile, manifeste Schel­
ling Absolutum voce quidem, re tamen non distinguit a vi
ego Fichtii ; proinde ratio nosira vere est fons et forma totius
entis in universali, vere forma idealis omnium intelligib lium, Nere activa et nullo modo passiva respectu eorumdern.
vere denique et realiter infinita; atque proinde stat contra
Schelling argumentum adductum contra Fichte. — Deinde
Schelling ait Absolutum separari a sua unitate et a seipso
ut mundum generet et infinitam varietatem existentiarum.
et simul ordinem realitatis et spiritus; tamen ideale et reale
sunt quid ab eo distinctum non realiter, sed solummodo ut
duo prædicata seu duo aspectus ejusdem Absoluti. Quæ om­
nia sunt pantheismus, ut quisque videt, et simul manifestas
contradictiones enuntiant. Absolutum enim Schellingianum
est quid potentiate, cujus gradus explicationis sunt ideale et
reale, subjectum et objectum, qui gradus potentialilatis
evolvuntur et explicantur successive. Atqui principium unde
fluunt tanquam a propria causa ideale et reale finitum, est
omnino perfectissimum, infinitum, actus purissimus, exclu­
dens essentialiter a se omnem potentialitatem. Unde nullo
pacto potest esse finitum, nulla ratione potest identifican
cum natura a se producta et quæ extra se diversa existit. Sed
hæc satis de hoc systemate, cui merito exprobratur commu­
niter defectus methodi, confusio et contradictio idearum, ut
videre est in Vera, Op. et loc. cit.
AflTIGULUS SECUNDUS
(28)

De intellectu possibili et agente.

I. Quæstio. Fundamenta quæ jecimus in articulo præcedenti, probando passivitatem intellectus humani respectu intelligibilis, talia sunt, ut cum ipsis scientia humana existât,
sine ipsis sit merum figmentum, aut delirium. At eadem
principia sunt excolenda, et enucleatius evolvenda. Unde de
intellectu, prout a Scholasticis appellabatur possibilis et
agens, dicendum est. Prudens lector non verba sed rem at-

tente consideret : philosophus enim non horret vocabula sed
errores.
II. Intellectus possibilis. Ex doctrina tradita de essentiali
passivitate intellectus humani sequitur ut immediatum co­
rollarium, quod intelligibile sit forma intellectus humani
efficiens in ipso sui cognitionem : forma quidem, quia in­
telligibile actual intellectum ; efficiens, quia revera intelligi­
bile, quatenus actual intellectum, illum determinat objective
ad intelligendura. Igitur intellectus humanus in se specta­
tus, seu ut intellectus, est distinctus et quidem essentialiter
distinctus ab intelligibili, eo modo quo passivum distingui­
tur a suo activo, et subjectum determinabile a suo principio
efficienter determinante, et cflectus a sua causa. Quocirca
intellectus humanus est mera potentia in ordine ad ipsum
intelligibile, sed tamen est talis potentia quæ potest natura
sua in actum exire. Sicut igitur humanus intellectus quate­
nus non efficit, sed recipit intelligibile et ab eo informatur,
dicitur primitus et essentialiter passivus, ut supra dictum est
(27, V) ; ita quatenus in origine suæ exislentiæ actualiter
non informatur, sed capax est ut informetur ab intelligibili­
ties omnibus, vocabatur a Scholasticis, et quidem non incon­
gruo vocabulo, intellectuspossibilis, quasi nempepo/ens omnia
fieri. — Cf. S. Th. P. Ill, Qu. XII, Artic. I, et alibi passim.
III. Intellectus agens. Jam dixi supra (26, III, et 27, IV)
potentias animæ non distingui in activas et passivas respectu
actionis, sed respectu objecti. Unde intellectus non dicitur
agens quia agit, et possibilis quia non agit ; hoc enim esset
erroneum : nam intellectus quatenus possibilis revera agit,
imo ipse est qui intelligit, judicat, ratiocinatur, et est sub­
jectum actionum intellectivarum, non autem intellectus
agens. Igitur distinctio intellectus agentis ab intellectu pos­
sibili desumenda est ex objecto, ad quod intellectus possi­
bilis primitus se habet ut mere passive, cum contra intel­
lectus agens se habeat aliquo saltem modo active. — Sed
hæc omnia aliquanto fusius sunt explananda.
Factum conscientiæ est quod nos per intellectum cognos­
cimus naturas rerum sensibilium, naturas inquam non
prout sunt individuæ ct sensibiles, sed prouti sunt univer­
sales et inlelligibiles (0. Artic. II et seqq.). Undenam in
nobis hujusmodi cognitio universalium? Nam ad intelligendum necesse est ut intelligibilia objecta sint in intellectu,
cujus actiones sunt immanentes. Porro aut illa in nobis

sunt ab aliqua extrínseca causa, sive in origine nostra
existentiæ, sive jugiter quoties intellectus noster intelligit :
quæ hypothesis falsa est, ut in ideología ostendam ; aut ai'
ipsis objectis. Sed hæc, quatenus universalia sunt et taliter
intelliguntur, realiter non existunt (0. 5, II) ; ergo dicendum
ea esse in intellectu nostro per virtutem ipsius intellectus,
non quidem eo sensu quod intellectus noster efliciat intelligibile absolute loquendo : hoc enim intrinsece repugnare
supra ostendimus; sed quia intelligibile seu universale re­
rum sensibilium cum habeat in ipsis sensibilibus modum essendi, qui sibi essentialiter non competit (0. 3, IV ad 3), ab
hoc modo essendi seu a singularitate vi intellectus nostri
præciditur, ut ita dicam, et sic habetur consideratio intel­
lectiva naturæ seu essentiae, non consideratis notis individuantibus. Intellectus noster, quatenus virtutem habet abs­
trahendi ab illo modo, et sic considerandi, in objectis sensi­
bilibus naturam communem præcisam a conditionibus quibus
in objectis ipsis individuatur, dicitur a Scholasticis intellectus
agens : agens, iterum repeto, non quia facit intelligibile (sub
hoc enim respectu est ipse essentialiter passivus), sed quia
separat aliquo modo intelligibile ab omni eo quod ejus intelligibilitatem impedit respectu nostri intellectus. — Hinc
patet nomine intellectus agentis a Scholasticis primitus intelligi virtutem abstractivam, qua in ordine ad sensibilia indi­
vidua pollet intellectus humanus. Et dico primitus, quia alia
officia tribuebantur consequenter intellectui agenti ; dico
autem in ordine ad sensibilia, quia in ordine ad intelligibilia
virtus abstractiva sicut et synthetica non dicitur intellectus
agens, sed est ipse intellectus possibilis. — Quia autem vi
abstractions, universale, quod in phantasmate est individuatum, manifestatur in se, scilicet separatim a notis individuantibus, et omne quod facit manifestationem secundum quamcumque cognitionem solemus designare nomine lucis vel
luminis; intellectus agens, dicitur etiam lumen, lumen intel­
lectus agentis, illuminare phantasmata (inf., 34, VIII).
IV. Nota. Judicia cartesiana contra intellectum agentem.
Ad majorem dilucidationem, si quæ forte necessaria est,
nic referam carlesianortim judicia contra intellectum agenlem, de quo hæc habet Philosophia Lugdunensis, P. Il, Dis­
sert. II. Cap. IV. Artic. III. Qu. I. Metaphysical specialis :
« Quis, inquit, non irrideat fabrilem illam officinam, in qua
tanquam e fornace, eductæ imagines corporeæ, ab intel-

tectu agente excuduntur, in formasque spirituales conver­
tuntur, ut possint in animam admitti ? > Et Storchenau,
Psychol.,P. II, Sect. Ill, Gap. Il, § 213 Schol., ait inintelligibilcs esse Aristotelis præcipuos etiam interpretes in hac
doctrina explananda, proindeque dimittendos. Alii alia
similia habent. — Hoc modo passim exponebatur doctrina
scholastica, ignorata a pluribus, ab aliis rejecta a priori.
Sed ad rem veniamus : non enim injuriæ sunt argumenta,
quæ refutare oporteat. Audiamus ergo Philosophiam ipsam
Lugdunensem, Logic. Diss. I. Cap. I Àrtic. II, §, 3 : « Auxi­
liante abstractions ideas universales effingimus, dum ex
objectis singularibus ea detrahimus, quibus singularia
constituuntur, ad illasque tantum proprietates attendimus,
quas cum multis aliis habent communes. » Hæc Adversarii
Scholasticorum. Audiatur modo S. Thomas, P. I, Qu.
LXXXV, Artic. I, ad 1 : < Dico quod ea, quæ pertinent ad
rationem speciei cujuslibet rei materialis, puta lapidis, aut
hominis, aut equi, possunt considerari sine principiis individualibus, quæ non sunt de ratione speciei. Et hoc est abs­
trahere universale a particulari, vel speciem intclligibilem
a phantasmatibus, considerare scilicet naturam speciei absque
consideratione individualiumprincipiorum, quæperphantas­
mata reprœsentantur. » Hæc S. Thomas, loc. cit. et alibi
passim, et, ni fallor, clarius quam Philosophia Lugdunensis
et Cartesiani omnes. Virtus igitur abstractiva inest intel­
lectui nostro, eam Cartesiani et nos admittimus, eam con­
scientia unicuique testatur apertissime ; intellectus, prouti
viriule hac abstractiva et ¡Iluminativa donatur respectu
rerum sensibilium, dicebatur intellectus agens, lumen intellec­
tus agentis, a Scholasticis, et jam vidimus sapientissime et
profundissime agentem intellectum dici, quia agit respectu
objecti, non faciens, sed segregans seu abstrahens illud.
Ergo adversariis nostris nulla ratio est cur insultent Scho­
lasticis, cum ipsi ponant, alio nomine, quod Scholastici
defendebant. Imo intellectus agens neque illam poësim
redolet, quam Balmes, Philosoph. fundam., Lib. IV, Cap.
VII, § 50, retinens ejusdem intellectus veritatem, ipsi
affingit. Non enim, ut puto, dicenda est poesis virtus abs­
tractiva.

Zicliári. Summa philosophica. — T. Ii.

I?

AHTICULUS TEBTIUS

(29)
De variis denominationibus intellectus.

I. Factum. Intellectum nostrum varia nomina apud homi­
nes sortiri est factum omnibus notissimum. Loquimur enim
frequenter de memoria, de intelligentia, de ratione, de mente,
de ratione superiori et inferiori, intellectu speculativo et
practico, etc. De his igitur singillatim nonnulla scitu neces­
saria in hoc articulo dicenda suscipimus ; at in antecessum
probandum est unicam esse facultatem, quæ diversa illa no­
mina sortitur. Sit igitur:
II. Facultas intellectiva cognoscitiva unica est. Tunc solum
multiplicantur potentiæ, et sunt inter se specifice distincte,
quando habent diversa formalia objecta ad quæ terminantur
(21, II et seqq.). Atqui memoria, intelligentia, ratio, etc., non
habent diversa objecta formalia, sed ad unum idemque for­
male objectum terminantur, nempe ad ens sub ratione for­
mali intelligibilis seu veri (0. 15, VI). Ergo non sunt diversæ
inter se facultates, sed unius ejusdemque facultatis, nempe
intellectus, diversi modi respiciendi diversa objecta materia­
liter considerata, sed attingendi in omnibus unum idemque
objectum formale. — Qq. Dispp. Qu. XV de veritate. De
ratione superiori et inferiori. — His præmissis, venio ad sin­
gula explicanda.
III. Memoria. Sicut sensationes habitas retinemus, ita
etiam intellectiones et volitiones nos aliquando habuisse pro
certo scimus. Hoc est factum conscientias cuique manifes­
tum. Sicut autem facultas sensitiva conservativa sensationum
dicitur memoria sensitiva (24,111), ita facultas intellectualis
conservativa actionum intellectus et voluntatis vocatur
memoria intellectiva, vel etiam intellectiva reminiscentia.
IV. Memoria positiva et memoria negativa. Porro aliquando
memoria repetimus et recognoscimus rem antea scitam vel
expertam ; sed non raro accidit ut obliti simus rei quam
memoria quærimus, et tamen eam ab aliis rebus occurrenti­
bus probe secernamus. « Fac enim, inquit S. Augustinus in
II Soliloq., Cap. XX, n. 34, te aliquid esse oblitum, aliosque
te velle quasi in memoriam revocare. Dicunt ereo illi :

numquid nam hoc est, aut illud? diversa velut similia pro­
ferentes. Tu vero nec illud vides, quod recordari cupis, ef
tamen vides non hoc esse quod dicitur. Numquid nam tibi,
cum hoc evenit, omni modo videtur oblivio? Nam ipsa dis­
cretio qua non admittiturquod falso admoneris, pars quædam
recordationis est. » — In primo casu memoria vocari potest
positiva; in secundo non incongrue dicitur negativa. Recte
autem memoria negativa dicitur ab Augustino pars quædam
recordationis, quia, ut aitS. Thomas, IV. Dist. XVII.Qu. II,
Artic. II, quœst. Ill, ad 2, in hoc casu non est oblivio totalis,
sed res « partira a memoria excidit, et partim manet ; sicut
cum recolo me aliquid audivisse in generali, sed nescio quid
in speciali ; et tunc requiro in memoria ad recognoscendum ».
V. Corollarium. Patet ergo quod, cum memoria revocet
præterita, quæ a nobis prius fuerunt cognita, memoria con­
sequitur absolute loquendo exercitium aliquod facultatis
intellectivæ, sed ex alia parte antecedit ipsius facultatis exer­
citium, prouti istud est rerum ut præteritarum recordatio,
seu, ut ait S. Thomas. P. 1, Qu. LXX1X, Artic. VII, ad 3,
intelligentia oritur ex memoria, sicut actus ex habitu. —
Cf. Opus quod inscripsi, Delia Luce intelletlualee dell'Ontologismo. Lib. I, Cap. IX, et Lib. IV, Cap. XIV.
VI. Nota. Quæstio. In objectomemoriæ tria distinguuntur:
objectum ipsum reproducteur, ratio prœleritionis, quæ est
formale ipsius objecti memoriæ, cognitio actualis objecti
reproducti. Quæritur ergo, utrum preeteriti ratio cadat in
memoriam intellectivam, cum ipsa quid sensibile sit? Ad
quam quæstionein respondeo cum Angelico, P. I, Qu. LXXIX,
Artic. VI, ad 2, quod prœteritio potest ad due referri, scilicet
ad objectum quod cognoscitur, et ad cognitionis actum. Ilæc
autem duo simul conjunguntur in parte sensitiva, quæ est
apprehensive alicujus per hoc quod immutatur a re sensibili
presente ; unde simul animal memoratur se prius sensisse in
præterito, et se sensisse quoddam præteritum sensibile. Sed
quantum ad partem intellectivam pertinet, prœteritio accidit,
et non per se convenit ex parte objecti intellectus. Intelligit
enim intellectus hominem, inquantum est homo ; homini
autem, inquantum est homo, accidit vel in præsenti, vel in
præterito, vel in futuro esse. —Ex parte vero actus, praete­
ritio per se accipi potest etiam in intellectu, sicut in sensu :
quia inlelligere animæ nostræ est quidam particularis actus
in hoc vel illo tempore existons ; secundum quod dicitur

homo intelligere nunc, vel heri, vel cras. Et hoc non repu­
gnat intellectualitati, quia hujusmodi intelligere, quamvis
sit quoddam particulare, tamen est immaterialis actus. Et
ideo, sicut inlelligit seipsum intellectus, quamvis ipse sit
quidam singularis intellectus ; ita intelligil suum intelligere.
quod est singularis actus, vel in præterito, vel in præsenti.
vel in futuro existens. Sic igitur salvatur ratio memoriæ in
parte intellectiva quantum ad hoc quod est præteritorum in
intellectu, secundum quod nempe intelligit intellectus se
prius intellexisse, non autem secundum quod inlelligit
praeteritum, prout est hic et nunc, seu determinatum a sin­
gularitate spatii et temporis. — Ex hisce igitur omnibus con­
cludere possumus, prœteritum esse objectum memoriæ intelîcctivæ ut afficit actus ipsos rationis ; non esse objectum per
se ejusdem memoriæ ut importat singularitatem temporis,
quamvis sit objectum memoriæ;?er accidens eo modo quo in­
dividuum sensibile est objectum per accidens cognitionis
intellectivæ, ut suo loco explicabimus.
VII. Ratio superior et ratio inferior. A Scholasticis, post
S. Augustinum, ratio superior dicebatur intellectus quatenus
attendit rebus divinis contemplandis ; quatenus vero circa
temporalia versatur, dicebatur ratio inferior. Audiatur S. AugustinusXII, De Trinitate, Cap.IIÏ, n. 3 : « Illud nostrum quod
in actione corporalium atque temporalium tractandorum
ita versatur, ut non sit nobis commune cum pecore, rationale
quidem est; sed ex illa rationali nostrae mentis substantia,
qua subhæremus intelligibili veritati tanquain ductum et
inferioribus tractandis gubcrnandisque deputatum est. »
« Hæc autem duo, prosequitur S. Thomas, P. I, Qu. LXXIX.
Artic. IX, scilicet temporalia et æterna comparantur ad
cognitionem nostram hoc modo, quod unum eorum est me­
dium ad cognoscendum alterum. Nam secundum viam
inventionis, per res temporales in cognitionem devenimus
sternorum, secundum illud Apostoli ad Rom. I, Invisibilia
Dei per ea quæ facta sunt intellecta conspiciuntur. In via vero
judicii per æterna jam cognita de temporalibus judicamus,
et secundum ralionem æternorum temporalia disponimus.
Potest autem contingere quod medium et id ad quod per
medium pervenitur, ad diversos habitus pertineant, sicut
i rincipia prima indemonstrabilia pertinent ad habitum intellectus, conclusiones vero ex hisdeductæ ad habitum scientiæ.
Et ideo ex principiis Geometriæ contingit aliquid concludere

in alia scienlia, puta in Perspectiva. Sed eadem potentia
rationis est, ad quam pertinet medium et ultimum. Est enim
actus rationis quasi quidam motus de uno inaliud perveniens.
Idem autem est mobile quod pertransiens medium pertingit
ad terminum. Unde una et eadem potentia rationis est ratio
superior et inferior, sed distinguuntur secundum Augusti­
num (Op. et loc. cit., Cap. IV, n. 4) per officia actuum, et
secundum diversos habitus. Nam rationi superiori attribuitur
sapientia (quæeslde supremis causis), inferioriwo scientia »
VIII. Intellectus speculativus et intellectus practicus.
Sicut autem ex diversis officiis intellectus distinguitur in ra­
tionem superiorem et rationem inferiorem : ita dicitur intel­
lectus speculativus, quatenus sistit in cognitione veritatis rei,
ut astronomus in consideratione ordinis et motus astrorum;
practicus, quatenus cognoscit veritatem ut ordinandam ad
regulandas et dirigendas actiones humanas ; ut, Deus est
colendus, parentes sunt honorandi, etc. —Hinc merito dicitur
ab Aristotele quod intellectus speculativus extensione fit
practicus, qui videlicet eadem veritas speculative cognita fit
practica ex eo tantummodo quod statuitur ut regula actio­
num humanarum. — Dicitur etiam ab eodem quod unus
differt fine ab alio, quia revera speculativus ad contemplan­
dam veritatem, practicus vero ad traducendam in praxini
veritatem ordinatur.
IX. Nota. Objectio. Dices : objectum intellectus practici est
bonum; objectum autem intellectus speculativi est verum.
Videtur igitur quod intellectus speculativus differat realiter
a practico, ut potentia differt a potentia. — Hespondeo quod
objectum intellectus est quidem bonum, at non sub ratione
formali boni sed veri. Unde cessat objectio. Ad cujus distinc­
tionis claritatem nota cum S. Thoma, P. I, Qu. LXXIX,
Artic. XI, ad 2, quod verum et bonum se invicem includunt :
nam verum est quoddam bonum, alioquin non esset appe­
tibile, et bonum est quoddam verum, alioquin non esset
intelligibile. Potestigitur bonum esse objectum alicujus potentiæ, quin a potentia ipsa attingatur præcise sub ratione
formali boni, sed sub ratione veri, nempe quatenus judicat
de veritate bonitatis, quam appetitus formaliter appetit, Lt
proprium objectum. Ideo intellectus respicit bonum quatenus
veritatein habet; sicut voluntas respicit verum quatenus
habet bonitatem. Unde non oportet ponere distinctionem
inter intellectum speculativum ct practicum. « Sicut igitur,

202

PSYCHOLOGY. LIB. IŸ. CAP. It. DË 1DEIS.

concludit S. Doctor, objectum appetitus est verum, inquan­
tum habet rationem boni, sicut cum aliquis appetit veritatem
cognoscere ; ita objectum intellectus practici est bonum ordi­
nabile ad opus sub ratione veri. Intellectus enim praclicus
veritatem cognoscit sicut elspeculativus, sed veritatem cogni­
tam ordinat ad opus. »
Nunc denique esset dicendum de reflexione, conscientia,
intellectu et ratione, sed de his satis locuti sumus in Logica
(U, 111 ; - 32 et 33).

CAPUT SECUNDUM
DE IDEIS

Prologus. Intellectus est facultas ordinata ad actionem, hoc
est ad intelligcndum. Igitur perspecta natura intellectus, ut
est facultas, dicendum est de ipsa facultate in ordine ad
actionem. Quia vero necesse est ut causa constituatur in actu
primo proximo agendi (0. 44, X), antequam actualiler agat:
in hoc Capite dicendum est de principio quo intellectus
constituitur in actu primo proximo, vel in habitu intelligendi,
hoc est de ideis, seu, ut Scholastici etiam dicebant, despcciebus inlelligibilibus. De ideis vero duo explicanda sunt, earum
scilicet natura et origo in nostro intellectu. Circa naturam
idearum, praemissa veritate earum existentiæ in nobis, dice­
mus : Io quid sint; 2° qua ratione se habeant ad cognitionem
nostram intellectivam. Quoad vero originem quæri oportet :
i°utrum sint innalæ ; 2° ulrumsinl a solis sensibus; 3° utrum
et quo pacto sint a vi innata ipsius nostri intellectus. Quinque
igitur articulis absolvitur Caput de ideis.
AHTICULUS PHIMUS

(30)

De natura 'idearum.
I. Prænotamen. Diximus cum S. Augustino (26, VI) quo<>
res sensibilis quamvis sensum non gignat, gignit tamen for­
mam velut similitudinem suam, quæ Iit in sensu, eum ali-

quid sentimus. Hæc forma seu similitudo conspecti corporis
in sensu impressa a sensibili externo, dicitur species sensibilis
impressa, vel etiam species sensibilis intentionalis (ibid, et L.
i, VIH).
II. Existentia specierum intelligibilium. Eadem augustiniana ratiocinatione probatur etiam existentia idearum in
nostro intellectu. Et revera. Actiones intellectivæ sunt actio­
nes immanentes ; non datur autem intellectio sine intelligibili menti præsente, seu ut sæpe dicit S. Thomas : cognitio
contingit secundum quod cognitum est in cognoscente (L. 66,
VII) ; quod quidem intelligibile se habet ad intellectum nos­
trum ut agens ad patiens (27, V) : ita ut ratio determinationis
nostri intellectus ad hanc vel illam objectivam intellectionem
sit ex objecto determinante ipsum intellectum ad sui intel­
lectionem. Ergo necesse est ut objectum intelligibile sil in
nostro intellectu intelligibiliter, hoc est idealiter, cumque
'formaliter afficiat ac determinet modo prædicto. Intelligibile
prout idealiler afficit et determinat nostrum intellectum
objective, ac proinde in ipso intellectu est, vocatur idea, forma,
quam etiam Scholastici, ut eam distinguerent ab idea quæ
est causa exemplaris (0. 48, II ), dicebant speciem inlelligibilem, vel speciem impressam ab intelligibili in nostro intel­
lectu. Unde, paucis immutatis, possumus concludere cum
eodem S. Augustino : Nonpossumus quidem dicere quod intel­
lectum seu facultatem intellectivam gignat res intelligibilis ;
gignit tamen formam velut similitudinem suam, quæ fit in
intellectu, cum aliquid videndo intelligimus. Sed formam
intelligibilis quod videmus, et formam quæ ab illa in intellectu
intelligcnlis fit, per eamdem cognitionem directam non dis­
cernimus ; quoniam tanta conjunctio est, ut non pateat discer­
nendi locus. Sed ratione reflexa colligimus nequaquam nos
potuisse intelligere, nisi fieret in intellectu nostro aliqua simi­
litudo conspecti intelligibilis. — De hujusmodi ideis naturam
quærimus, quam in sequentibus numeris gradatim explicabo.
III. Idea est quid accidentale in mente nostra existen s.'
Probatur. Idea, seu species intelligibilis est ipsum intelligihile afficiens intrinsece atque determinans intellectum, in
eoque idealiter, realiter tamen, existens. Hæc autem affectio
idealis et objectiva non potest esse, ut est manifestum, quid
substantiale, sed est modificatio quædam accidentalis ipsius
intellectus. Igitur idea est quid accidentale in mente nostra
existens. — Id etiam manifestius declaratur si consideres

statum habitualem, in quo mens nostra invenitur, quando
scilicet actualiter non considerat ea, quæ tamen scit, et ad
quæ potest per simplicem voluntatem attendere quoties
libuerit: qui quidem status non est in eo qui non didicit ea
quæ nos scimus. Ergo necessc est ut intellectus noster, etiatn
post cognitionem actualem, objecta intelligibilia in se habeat,
.ut possit, quando vult, ea in mentem revocare. Habitus vero
non est quid substantiale, sed quid essentialiter accidentale,
afficiens potentias, easque disponens ad bene vel male se
habendum in ordine ad operationes, ut omnes concedunt
(0. 32, II).
IV. Idea est quid spirituale in se sumpta. Nam idea in se
sumpta, et ut est quoddam accidens, afficit immediate
ipsum intellectum, ut dictum est. Intellectus autem cum sil
facultas essentialiter spiritualis, nonnisi accidentia seu mo­
dificationes vel affectiones spirituales suscipere potest. Ergo
idea in se spectata est quid spirituale. — Hinc merito con­
cludit S. Thomas, Qq. Dispp. de veritate, Qn. III, de ideis.
Artic. I, ad 3, quod idea quanto magis accedit ad immaterialitalem, quæ est natura cognoscentis in quantum hujusmodi,
tanto efficacius cognoscere facit.
V. Idea est essentialiter repræsentativa, seu essentialiter
objectiva. Etenim idea in mente existens est idealis similitudo
conspecti intelligibilis, ut supra, n. II, dictum est, seu est
ipsum intelligibile reale idealiter existens in mente. Quod
autem est hujusmodi, est essentialiter repræsentalivuin, seu
essentialiter exprimens idealiter objectum, ut patet ex ter­
minis. Ergo idea est essentialiter repræsentativa, seu essen­
tialiter objectiva. — Qua de causa, quanto est similior spectes
(intelligibilis) rei cognilœ per modum reprcesenlalionis, tanto
est cognitio deter minalior, ut recte notat S. Thomas, loe. prox,
cit.
VI. Corollarium. Ergo idea duo essentialiter habet, nempe:
Io est repræsentativa in ordine ad intelligibile; 2° est spi­
ritualis ratione subjecti seu intellectus in quo est. « Ad spe­
ciem iterum, S. Thomas, ibid., ad 2, quæ est medium cognos­
cendi requiruntur duo : scilicet repræsentatio rei cognitæ,
quæ competit ei secundum propinquitatem ad cognoscibile ;
et esse spirituale vel immateriale, quod ei competit secundum
quod habet esse in cognoscente. »

ARTICULUS SECUNDUS

(31)
Utrum ideœ sint objecta nostrarum cognitionum.

I. Quæstio. Intellectio est actio vitalis quæ procedit a vitali
principio quod immediate est facultas intellectiva seu intel­
lectus. Sed talis intellectio non potest procedere ab intel­
lectu, nisi ipse intime afficiatur et determinetur objective (seu
ad determinatum intelligibile intelligendum) ab ipso intelligibili, idealiter seu intelligibiliter existente in ipso intellectu
Artic. præc., n. II). Ergo actio intellectiva, ut actio vitalis,
est quidem tota ab intellectu, sed quoad suam objectivam
determinationem est ab idea seu a specie intelligibili. —In­
super non datur intellectio sine objecto intellecto, quod est
terminus ipsius intellectionis. — llæc igitur cum ita sint,
quaeritur, utrum species intelligibilis sit non solum princi­
pium determinativum, seu, ut Scholastici aiebant, princi­
pium quo intellectionis nostræ, sed etiam sil terminus, seu,
ut cum ipsis Scholasticis loquar, objectum quod ejusdem in­
tellectionis : quod idem est ac si quærcrctur, utrum ea quæ
intelligimus et de quibus sunt nostra judicia nostraque ra­
tiocinia, sintideæ seu species intelligibiles, vel objecta realia,
quorum idem sunt impressiones ideales in mente nostra, ut
dictum est.
II. Prænotamen. Idea sumpta ut forma exemplaris (0, 48)
est sine dubio objectum et terminus per se cognitionis, quia
est illud quod intellectus artificis considerat, ut ad ejus simi­
litudinem externum opus conficiat (t’6.). Pariter certum est
quod idea, de qua nunc loquimur, nempe ut est medium
cognoscendi, sit terminus cognitionis re/lexœ : sicut enim
mens in semetipsam cogitatione redit ut se suasque facul­
tates actionesque consideret, ita et in ideas (P. I, Qu.
LXXXV, Artic. II) ; cujus signum est quod nos impræsentiarum de illarum natura cognitione reflexa quærimus.
Ergo tota quæstio est, utrum ideae seu species intelligibiles
sint objecta quæ primo seu cognitione directa cognoscimus.
Quibus declaratis, sit conclusio­
ni. Intrinsece repugnat ideam, seu speciem intelligibilem
esse objectum nostræ intellectionis directæ. Veritas hujus

propositionis est in omnium ore; nam dicimus nos habere
ideas justitiæ, Dei, hominis, angeli, quasi ad designandum
aliud esse ideam, aliud esse justitiam de qua dicimus ha­
bere ideam ; et nemo dicit se loqui de ideis justitiæ, sed de
justitia ipsa, quoties de ipsa sermo instituitur. — Sed ex
principiis jam positis propositio est directe probanda. Intel­
lectus humanus passive se habet ad intelligibile (27, V). Ex
quo principio intulimus (30, II) necessitatem idearum, seu
specierum intelligibilium, quæ sunt formæ, similitudines,
affectiones intellectus, vel quocumque alio nomine nuncu­
pentur, dummodo admittatur quod sint determinationes objectivæ intellectus ad intelligendum (30, II). Unde supra, n.I,
etiam intulimus, quod actio intellectivaobjcclive determinata,
seu intelligere determinatum intelligibile A, vel B, velC, proce­
dit ut ab unico principio ab intellectu non simpliciter, sed
reduplicative ut est passive determinatus ab idea ipsum affi­
ciente et determinante. Atqui impossibile est quod actio di­
recta terminetur ad ipsum principium aquo emittitur, ut patet
ex terminis (26, VII). Ergo impossibile est ut actio directa, seu
cognitio directa intellectus nostri terminetur ad intelligibile,
quod sit vel intellectus vel species intelligibilis, a qua infor­
matur intellectus ipse et passive determinatur ad intelligen­
dum. — Cf. quæ diximus ex S. Thoma in Logica (54, IV).
IV. Corollaria. Hinc sequuntur nonnulla corollaria.
Corollarium primum. Ponere ergo quod cognitio nostra di­
recta non terminet ad aliquod intelligibile distinctum a spe­
cie intelligibili idem est ac ponere intellectionem dari sine
objecto intellecto : quod plane repugnat.
Corollarium secundum. Quia autem intellectus passive se
habet ad intelligibile, seu non efficit intelligibile, sed recipit
et ab eo determinatur, ut probatum est (27, V) ; objectum
ad quod fertur cognitio nostra directa, non potest esse ipsum
ego, sed est essentialiter quid extrasubjectivum, seu, ut dici­
tur, non-ego.
Corollarium tertium. Igitur revera species intelleclivæ
sunt medium (medium quo, ut Scholastici dicebant), et qui­
dem medium reprœsentalivum ad cognoscendum, quia re­
vera referunt objectum, quocumque modo explicetur hæc
repraesentatio.
Corollarium quartum. Hinc probe intelligitur quanta non
minus veritate quam profunditate Scholastici aiebant, quod
intellectus et intelligibile idealiter in mente existons sunt

mum, non simpliciter sed in intelligendo : quia revera, ut
explicatum est, idea et intellectus idea informatus sunt
unum principium intellectionis. — Quam veritatem fuse
explicavi et defendi contra impugnationes Julii Fabre, in
Opere: Delia luce inlellclluale e deWOnlologismo, Lib. I, Cap.
IX, n. 51.
V. Nota I. Difficultates. Ideas esse formas repræsentativas,
et media inter intellectum nostrum intelligentem et intelli­
gibilia intellecta, negant communiter recentiores qui aut
cartesianismo aut scolicæ scholæ Thomæ Reid sunt addicti.
— Si ideæ essent quid reale in sensu Scholasticorum, in­
quiunt, haberemus procul dubio cognitionem evidentem
de ipsis, cum tam intime nobis insint. Et nihilominus con­
trarium prorsus accidere, argumentum est dissensio hac in re
philosophorum. Ita arguit Reid, Œuvres complètes, Tom. Ill,
Cap. XIV, citatus a Gonzales, Estudios sobre la Filosofía de
S. Tomas, Lib. V, Cap. XXII. — Hanc ipsam sententiam,
quoad substantiam, prædocuit sæculo XIV Durandus a
S. Portiano, Ord. Prædic., II, Dist. Ill, Qu. VI, vir acri quidem
ingenio prædilus, sed prurigine contradicendi doctrinis
S. Thomæ nimium abreptus, ut omnes norunt. Rationes
vero quas scriptor iste urget, duæ præcipue sunt: « Io quia
oportet quod esset (species intelligibilis) ab intellectu primo
coguita ; cujus contrarium experimur » ; 2° quia « Intellec­
tus cum sit virtus reflexiva, cognoscit se et ea quæ sunt in eo
per certitudinem, et quasi experimentaliter. Unde expe­
rimur nos intelligere et habere in nobis principium quo
intelligimus, Si ergo in intellectu nostro esset aliqua talis
species, videtur quod possimus per certitudinem cognoscere
eam esse in nobis; sicut cognoscimus per certitudinem alia
quæ sunt in intellectu nostro tam actus quam habitus.
Quod non est verum. Non videtur ergo quod in intellectu
nostro sit aliqua species ad repræsentandum sibi suum ob­
jectum ». — Hæc Durandus, loc. cit., nn. 14 et 21, cujus
verba transcripsi, quia ejus eadem argumenta urgent philo­
sophi recentiores.
VI. Nota II. Responsiones. Forte in hac controversia non
parvam partem habet verborum æquivocatio ; unde experiar,
et, ut potero melius, rem explicabo. Procul dubio siïdeæseu
species intelligibiles in intellectu existentes intelligantur ut
imagines materialiter sumptæ, rejiciendæ omnino sunt, quia
important inalcrialismum; et in hoc sensu concedendæ sunt

rationes, quas Cousin Philosophie de Locke, Leet. IX el X,
urget contra Lockium. Verum imago non hoc sensu mate­
riali et sensibili semper sumitur; sed quandoque usurpatur
in sensu exclusive immateriali, ut cum S. Scriptura dicit
quod anima nostra est creata ad imaginem et similitudinem
Dei, et quod Verbum divinum sit imago consubstantialis
Patri : utimur enim nominibus sensibilium ad enuntianda
spiritualia, quæ tamen scimus nonnisi analogice cum rebus
sensibilibus convenire. Ita, proportione servata, de ideis est
dicendum. Cum enim ad intelligendum necesse sit ut intel­
ligibile se active imprimat in intellectu nostro, ut ipse intclligat actualiler illud ipsum intelligibile, non a se factum
sed a se cognitum ; hæc impressio talis profecto esse debet,
ut per ipsam intelligibile fiat intellectui præsens. Id neces­
sario esse debere, ratiocinatione circa factum conscienliæ,
nempe circa intellectionem, deprehendimus (Artic. prœc.,
n. 1.). Porro illa impressio intelligibilis in intellectu, seu me­
lius, affectio objectiva intellectus, idea dicitur, vel species
intelligibilis', et quia hæc idea exprimit intelligibiliter objec­
tum intelligibile, dicitur reprœsenlaliva, et etiam imago spiri­
tuali sensu intellecta.
Idea vero non a conscientia animadvertitur (ut respondea­
mus adversariis), quia non est conscientiæ objectum, sicut
directe non est objectum conscientiæ ipsemet intellectus ;
nam conscientia circa facta interna animi nostri directe ver­
satur (L. 52, III) non circa factorum rationes; attamen sicut
posita conscientia intellectionis implicite datur intellectus,
ita et idea. — Ad primum argumentum vero Durandi res­
pondeo quod nititur falso supposito. Audiamus itefrum hunc
Auctorem : < In ipsis autem organis sensuum interiorum si
fiant species vel hujusmodi impressiones, nullo modo perci­
piuntur ab eis, nec aliæ res per ipsas, quia non se habent ad
potentias cognoscitivas objective; sicut impressio, quam ali­
quis videt in oculo alieno non percipitur ab oculo in quo est,
nec mediante ipsa percipit ille oculus rem cujus est species. »
(Ib., n. 15.) — Ergo juxta Durandum species quæ non se
habet ad potentias cognoscitivas objective, ab ipsa potentia
non percipitur. Sed hoc est præcise quod de speciebus intelligibilibus probavimus, non se habere nempe objective ad
cognitionem nosiram directam. Cum ergo in suis argumentis
contra nos contrarium supponat, falsum supponit. — Ad id
a item quod addit de oculo, dico quod licet oculus non videat

objectum mediante illa imagine, quam in oculo velu ti pictam
cernimus, non minus tamen verum est, ut cum S. Augustino
diximus supra, Artic. 26, n. VI, quod ratione colligimus
nequaquam nos potuisse sentire, nisi fieret in sensu nostro ali­
qua similitudo conspecti corporis. — Addo denique cum
eodem S. Doctore, citato ibid., difficultates contra ideas
exinde potissimum provenire, quod tanta conjunctio est
inter ideas et objectum, ut vix pateat discernendi locus.

ARTICULUS TERTIUS
(32)

Utrum ideœ sint in nobis innatee.
I. Quæstio. Existunt in nobis ideæ rerum ; sed undenam
nobis proveniunt? En quæstio, cui solvendæ insudarunt
præclariores cujusque ælatis philosophi, quam plene solvere
forte non est humanæ menti in hac vita concessum, et in
qua tamen nunquam sine periculo, ne dicam sine conse­
quentia materialism! aut idealismi erratur. Et nota quod
quæstio abstrahit omnino a natura idearum, utrum nemj e
per ipsas intelligi debeat medium ad cognoscendum, vel
sint objecta cognitionis; nam sive sint media, sive ipsamet
nostra intelligibilia, semper stat quæstio de modo quo men!i
nostræ occurrunt. In hoc articulo diversa systemata examini
subjicio, quæ quæstionem solvunt ponendo ideas menti
nostræ concreatas, vel a Deo in vilæ cursu sive occasionalitcr
sive aliis de causis impressas. — Præmiltendæ tamen sunt
generales notiones quædam, quæ ut criteria in hac subdiffi­
cili quæstione solvenda haberi debent.
II. Prænotamen primum. Quia intellectus noster passive et
non efficienter se habet ad intelligibilia, non potest sine
repugnantia ipse intellectus identifican realiter cum ipso
intelligibili, neque consequenter constitui ut fons unde origo
sumatur omnium nostrarum idearum, ut supra (27, V et
seqq.) demonstratum est. Ergo non essentialiter neque
necessario, sed extrinsece et contingenter intelligibilia, de
quibus originem quæriinus, insunt nostro intellectui.
III. Prænotamen alterum. Quamvis in solvenda proposita
quæstione argumentari liceat tum a priori, ex natura scilicet
rationis, tum a posteriori, ex factis nempe et ex conscientiæ

testimonio ; omnino tamen rejicienda sunt systemata illa
ideológica, quæ sive in principio, sive in decursu, sive in
exitu alicui contradicunt cujusque ordinis veritati : nam
veritas veritati non opponitur.
IV. Prænotamen tertium. Nemini dubium est animæ nostræ inesse essentialiter facultatem intellectivam, naturaliter
curiosam, ut ait Seneca, oculo semper aperto ad aspicien­
dum, ut cum Augustino loquar, præpotenter denique incli­
natam et directam ad veritatem intelligendam, quoties hæc
sese obtulerit ; quæ directio a S. Bonaventura etiam species
vel idea innata vocatur, ut videre est in meo Opere, Delia
luce intellettuale e dell' Ontologismo, Lib. II, Cap. XV, n. 273.
Sed hæc omnia subjectiva omnino sunt ; et quæstio est tota
de objectiva, seu de intelligibilibus, quæ non sunt subjectum
cogitans, sed exlrasubjcclivum (31, IV).
V. Sententia Platonis. Magnus iste philosophus animad­
vertit nobis inesse ideas rerum universalium et spiritualium,
ut conscientia testatur : quæ quidem ideæ, utpote solæ im­
mutabiles, necessariæ et æternæ, sunt fundamentum immu­
tabile et necessarium certitudinis scientiæ nostræ, quæ de
contingentibus esse non potest. Quidquid autem existit
extra nos in dominio experientiæ sensibilis, materiale est et
singulare, contingens et mutabile. Non ideo primæ illæ ideæ
perviam sensationis haberi possunt; sed habendæ sunt a
formis, in se universalibus et spiritualibus, tum a nobis tum
a sensibilibus omnibus rebus separatis, quæ sese imprimunt
in nostra mente quando mens ipsa creatur, et sui cognitio­
nem in mente ipsa generant. Utrum vero in sententia Platonis
hujusmodi formœ sint per se et separatim subsistentes, vel
sint ipsæ ideæ in mente Dei existentes, non certo constat
(0. 4. II). Porro hujusmodi ideæ non sunt in nobis aclualiter (licet aliquando ex sententia Platonis ita fuerit, quando
nempe, juxta illum, — 17, IV, — anima humana in se sine
corpore existebat), sed virtualiter, vel habitualiter vel laten­
ter, ut nunc dicunt nonnulli præserlim ex ontologistis et
etiam ex traditionalistis ; excitantur autem et actu fiunt in
mente vel ope sensationis externæ ut ontologislæ volunt, vel
ope sermonis, ut de Bonald etGioberti docent. Quidam vero
ex ontologistis, post Malebranchium abeuntes, potius quam
ideas illas ut innatas etiam habitualiter vel latenter ponere,
malunt tenere quod occasione sensibilis externi sensu per­
cepti, Deus ideam universalem in sua mente enstentem et

respondentem naturæ ejusdem sensibilis, intuitioni mentis
nostræ immediate præsentet.
VI. Critica. Tria, ut arbitror, sunt fundamenta sentential
piatonicæ, quorum unum est extrinsecum, alterum intrin­
secum, tertium vero experimentale. Fundamentum extrinse­
cum est æterna vel etiam temporanea praeexistentia animæ
humapæ antequam corpori uniretur : quod quidem funda­
mentum falsum esse alibi ostendimus (17, V).
Alterum fundamentum et quidem intrinsecum est contin­
gentia et individualitas rerum sensibilium, et existentia, ne­
cessitas, cognitio scientiiica rerum universalium, ut supra,
n. V, explicavi. Et hoc ipsum argumentum maxime urgent
omnes ontologistæ tum antiquiores, tum recentiores. Porro
fatemur universalia esse scientiæ nostræ objecta, at negamus
universalia nullo modo esse in rebus ipsis individuis (0. 6,
1 etseqq.), eaque esse formaliter ideas archetypas et «eternas
in mente Dei existentes. Quæ omnia cum in Ontologia
(4, III, seqq., et loc. cit.) tam contra Platonem quam contra
ontologistas fuse sint a nobis explicata et probata, ad eam
lectorem remittimus, ne actum agamus.
Tertium denique fundamentum est experimentale : nam
si rudis ordinate interrogetur, vera respondet circa principia
et conclusiones scientiarum; hoc autem argumentum est,
concludebat Plato in Menone, quod rudis habeat inditam
scientiam. Ad quod argumentum sic respondet S. Thomas,
P. I, Qu. LXXXIV, Artic. Ill, ad 3. « Dicendum, inquit, quod
ordinata interrogatio procedit ex principiis communibus per
se notis ad propria. Per talem autem processum scientia cau­
satur in anima addiscentis. Unde quum verum respondet de
his, de quibus secundo interrogatur, hoc non est quia ea
noverit, sed quia tunc ea de novo addiscit. Nihil enim refert
utrum ille qui docet, proponendo vel interrogando procedat
de principiis communibus ad conclusiones. Utrobique enim
animus audientis certificatur de posterioribus per priora. >
— S. Augustinus qui prius in sententiam Platonis inclina­
verat, ut videre præcipue est in Lib. II. Soliloq., Cap. XX,
contra illam postea scripsit in Libro II. De Trinitate, Cap XV,
et Lib. I, fíetractationum. Cap. IV.
VII. Sententia cartesiana. Quamvis Carlesius in suisJ/erfttalionibus de prima philosophia ideas nostras distribuat in
innatas, faclitias et acquisitas, et ideis innatis faveat, tamen
dubius hac in quæslione hæsit, ut ipsemet fatetur in tertia

meditatione. Nihilominus cartesiani omnes stant pro ides
innatis, quorum systema exponit ac defendit Philosophia
lugdunensis in Metaphys. speciali, P. II, Dissert. II, Cap. IV
Artic. Il, Qu. II. Summa totius systematis includitur sequenti
syllogismo, qui ejusdem systematis est fundamentum : Cogi­
tatio constituit essentiam mentis humanæ, quæ proinde
essentialiter cogitat, neque sine repugnantia carere cogita­
tione potest. Cogitatio autem sine ideis omnino repugnat.
Ergo a principio suæ creationis mens imbuta est quibusdam
saltem ideis, quæ ideo non sunt factitiæ, non sunt acquisitæ
ministerio sensuum, sed innatæet ad integritatem vel essen­
tiam naturæ nostræ rationalis quodammodo pertinentes. —
Hujusmodi sunt ideæ propriæ existentiæ, felicitatis, Dei, et
illæ denique omnes sive transcendentales sive universales
ideæ, quibus nituntur generalia principia scientiæ humanæ.
— Addunt tamen hujus sententiæ adsertores, ideas innatas,
sive a principio creationis, sive jugiter a Deo impressas, non
esse in mente nostra actuales vel reflexas, sed in statu quasi
habituali; unde si attentio deficiat, involutæ et quasi consopitæ delitescunt ; si autem attentio adhibeatur, rursum exci­
tantur mentique præsentes fiunt; eo modo nempe quo supra
diximusdcsystematesivePlatonissiveontologistarum. — Hæc.
est summa systematiscartesiani quod quoad substantiam Leibnitzius in suis Nouveaux Essais sur l'entendement humain,
Avant-propos, amplectitur, et nuper defendebat Ubaghs in
Parte psychologica, Cap. 1, § I, Elementobcm anthropologiæ
philosophical : qui etiam tum ibi tum alibi conatus est in suum
sensum trahere doctrinam S. Thomæ. Contra illum scripsi
appositum opusculum, Osscrvazioni sopra alcune interpreta­
tioni della dotlrina ideológica di S. Tommaso di Aquino.
VIII. Critica. Si nomine ideæ innatæ intelligalur facultas
ipsa intellectiva semper prompta natura sua, et quantum in
se est disposita ad intelligendum, non intelligens tamen actu
defectu intelligibilis, admittimus in hoc sensu exclusivo cum
S. Bonaventura ideas innatas, ut supra, n. IV, prænotavi ;
sed non in hoc sensu exclusive subjectivo loquuntur carte­
siani, sed sumunt ideas in sensu objective, ut referunt
nempe ipsa intelligibilia, seu extrasubjectivum ; quo in sensu
non admittendum esse systema cartesianum sequentes ratio­
nes suadent; nempe falso principio nititur, et argumenta
quæ adducit non probant.
Falso principio nititur. Hoc principium, ut vidimus, est

quod cogitatio essentiam animæ humanæ constituat, et con­
sequenter quod sit ab anima essentialiter inseparabilis,
eiquc concreata. Porro hoc principium falsum esse conse­
quitur ex iis quæ occasione distinctionis potentiarum ab
essentia animæ (20, II), et de contingentia intelligibilis in
nostra intelligentia ex nativa passivitate intellectus humani
supra, n. II, disseruimus.
Argumenta adducta non probant. In his solvendis aliquanto
fusius est insistendum, ut plene refutetur systema. Quatuor
præcipua sunt hujusmodi argumenta, quæ singillatim refe­
rendo confutabo.
Argumentum primum. Mens humana ad imaginem et si­
militudinem Dei creata est. Atqui hæc ratio imaginis nulla
esset, si mens esset in principio suæ crcaticnis ideis quibus­
libet destituta. Ergo ponendæ sunt ideæ menti nostræ innatæ. Ita Philosophia lugdunensis, loc. cit., et cum ipsa cartesiani omnes sive antiqui sive reccnliores. — Respondeo
theologice ad hoc argumentum ex fontibus theologiæ haus­
tum. Gartesiani ergo supponunt certo esse determinatum
rationem imaginis in cognitione consistere, cum tamen
certissimum sil apud Patres et scriptores catholicos rationem
illam imaginis diversimode explicari, et sive pro facultatibus
ipsis, sive pro actibus posse accipi. Unde neganda est minor
præfati argumenti. Audiatur S. Thomas : « Ab Augustino
et aliis sanctis imago Trinitatis in homine multipliciter assi­
gnatur; nec oportet quod una illarum assignationum alteri
correspondeat; sicut patet quod Augustinus assignat imagi­
nem Trinitatis secundum mentem, notitiam et amorem, et
ulterius secundum memoriam, intelligentiam et voluntatem. >
Hæc Angelicus Qq. Dispp. de veritate. Qu. X, de mente,
Artic. I, ad 3. Et P. I, Qu. XCIII, Artic. VII, addit : « Primo
et principaliter attenditur imago Trinitatis secundum actus
prout scilicet ex notitia quam habemus, cogitando, interius
verbum formamus, et ex hoc in amorem prorumpimus. Sed
quia principia actuum sunt habitus et potentiæ; unumquod­
que autem virtualiter est in suo principio ; secundario et
quasi ex consequenti imago Trinitatis potest attendi in
anima secundum potentias, et præcipue secundum habitus,
prout in eis scilicet actus virtualiter existunt. » — Addo
denique quod nemo ex Patribus vel scholasticis Doctoribus
ex ratione imaginis divinæ in mente nostra existentis infert
aut necessitatem aut existentiam idearum innatarum in
ZiGi.uti. Summi phiiusuphica. — T. II,

iB

sensu cartesiano. Quocirca hoc primum argumentum nul­
lum est.
Argumentum secundum. Ad hominis naturam pertinet in­
timus sensus propriæ existenliæ cum invicto felicitatis amore
conjunctus. At amor sine ulla prorsus cognitione dari ne­
quit : nam ignoti nulla cupido. Ergo idea felicitatis est nobis
congenita. Ita secundo Lugdunenses et ontologistæ : qui
eodem principio nituntur ad concludendum innatas parile?
esse ideas boni et mali, justi et injusti; legis quoad prima­
ria sua praecepta, etc. — Respondeo quod amor felicitatis et
cognitio primorum principiorum, aliaque hujusmodi innata
dici possunt et revera sunt non ratione objectiva idearum,
sed ratione subjectiva inclinationis ad illa, et proinde maxi­
mae et naturalis facilitatis ad eadem cognoscenda. Sicut enim
in individuis cernuntur peculiares dispositiones subjectiva
ad aliquam artem vel scientiam, ita et in natura humana; si­
cut respective in ceteris naturis omnibus dantur inclinatio­
nes et dispositiones mere subjectives ad ea intelligenda et
amanda quæ sibi naturaliter conveniunt. Hinc fit ut quoties
hujusmodi connaturalia nobis occurrunt, in ea inclinemur
actu cognitionis et amoris, sicut antea inclinabamur potentia.
Unde S. Thomas, Qq. Dispp. de veritate, Qu. X de mente,
Artic. XII ad 1, consimili argumento respondens ait : « Co­
gnitio existendi Deum dicitur naturaliter inserla, quia om­
nibus naturaliter insertum est aliquid [intellectiva facultas)
unde potest pervenire ad cognoscendum Deum esse. » Sed
præterea notandum quod in argumento cartesiano supponi­
tur quod amor felicitatis et cognitiones præcitalæ sint in
nobis formaliler, non per simplicem inclinationem subjecti­
vam, ante nostræ cognitionis sensitivæ explicationem ; sed
hæc suppositio neque probatur ex facto neque probari potest ;
et si supponatur ut certa, supponitur præcise id quod est
probandum, ut jus habeatur concludendi ideas innatas.
Argumentum tertium. Aliud argumentum urgent adver­
sarii deductum ex idea Dei vel ex idea infiniti ; sed hoc ar­
gumentum præoccupavimus in Onlologia (Artic. 23), ubi de
cognitione infiniti explicite diximus.
Argumentum quartum. Hoc quartum argumentum his ver­
bis proponitur ab Ubaghs, Op. et loc. cit,- supra, n. VII :
« Nisi idcæ nobis vere ingenitæ essent, nihil cognosceremus
præter id quod sensus et reflexio in sensuum impressiones
deprehenderent. Reflexio autem efficere quidem polest ut id

quod in iis quæ meditainiir non aperte cognoscebatur, jam
distincte cognoscatur, sed omnino nihil iis potest adjungere.
Age vero, sensus sive externi sive internus nullas apprehen­
dunt veritates generales, necessarias, absolutas, principes.
Atque ideo, si nobis aliæ ideæ non essent quam quæ ab
experientia et reflexione veniunt,^nihil a priori, nihil neces­
sario verum esse cognosceremus, de nulla re apodicticum
judicium facere possemus, nulla ratio universalis nobis
esset, omnes cognitiones nostræ ad sola facta revocarentur. »
— Respondeo negando majorem argumenti. Non enim,
præter sensus, est sola in nobis reflexio in objecta sensatio­
num, sed dantur etiam abstractio, comparatio, aliæque
intellectivæ actiones, quibus ad altiora objecta, quam quæ a
sensibus dantur, mens attollere sese potest, ut in ultimo
hujus Capitis articulo et in tertio Capite præsentis Libri,
Artic. V et VI, plenius demonstrabitur.
IX. Rosmini. Doctissimus iste philosophus systemata idea­
rum innatarum a nobis hucusque exposita et refutata mi­
nime amplectitur, attamen innatismo objectivo aliqua ex
parte subscribendum esse censet. Summa ejus systematis
hæc est :
Principia. Omnes nostræ ideæ diccndæ ne suntacquisitæ?
Huic præliminari et fundamentali quæstioni Rosminius res­
pondet negative, hac ductus ratione : quia nempe acquisitio
omnium idearum haberetur vel per judicium vel per abstractionem ; atqui non per judicium, quia in judicio aut compo­
nuntur aut dividuntur ideæ, quæ ideo in mente nostra judi­
cium præcedunt; non per abslraclionem, quia abstractio
exercetur circa objectum præcognitum a quo abstrahitur
quidquid abstrahitur. Ergo non omnes ideæ sunt acquisitæ
sed nonnullæut innatæ insunt intellectui nostro. Sed quæ?
En quæstio secunda, cui solvendæ incumbit Rosminius, præmittendo duos canones verissimos.
Canones. In explicanda origine nostrarum idearum: Pilla
elementa objectiva ponenda sunt a priori seu innata, quæ
necessaria sunt ad eamdem originem explicandam : quia
natura non deficit in necessariis; sed 2° nullum aliud
objectivum elementum, præter necessariam, sicut dictum
est in primo canone, ut innatum admittendum est : non
enim natura abundat in superfluis, et aliunde dedecet phi­
losophum aliquid innatum in anima nostra arbitrarie
ponere.

270

PSYCIIOLOGIA. LIB. IV. CAP. II. DE IDEIS.

Processus pro innalismo ideœ enlis in genere. His erg-»
positis, animadvertit Hosminius ens in genere seu transcen­
dentale esse substratum necessarium omnium nostrarum
cognitionum in quibus ^continetur saltem implicite (0. 7 VI .
et ente sublato corruunt cognitiones ipsæ. Idea igitur entis
praecedit quamcumque nostram cognitionem, neque sensa­
tione, neque judicio, neque abstractione, neque reflexione
habetur; sed insuper non a natura intellectus nostri ema­
nat, neque arbitrarie dicenda est impressa nobis a Deo in
actu sensationis vel perceptionis. Est igitur innata vi primi
canonis.
Processus ad excludendum innalismum aliarum idearum.
Posita autem intuitione enlis in genere, quod ideo ut lumen
mentis noslræ haberi debet, ceteræ omnes ideæ nostrae, vi
illius ideæ ingenitæ, per acquisitionem haberi de facili pos­
sunt. Ergo, ex secundo canone, sola idea entis est innata. —
Probat autem antecedens hoc modo. In nostris cognitio­
nibus distingui debet elementum formale ab elemento ma­
teriali-, primum est inlelligibile a reali existentia praecisum,
et est objectum proprium nostræ intellectivæ cognitionis ;
elementum vero materiale est ipsa realis existentia ipsius intelligibilis, quæ nunquam elemento formali admiscetur,
proindeque non est per se intelligibilis. Nihilominus sicut
nitellcctus ita et sensus nobis inest : primus ens intuetur, cujus
idea aborigine informatur; alter actioni sensibilium subjici­
tur, atque ideo sensibilia ipsa percipit. Atqui tum intuitio
intellectiva tum perceptio sensitiva sunt in uno codemque sub­
jecto fundamentali, in unitate nempe toü ego. Qua de causa
objectum intuitionis, nempe ens ideale, cum objecto perceptio
nis sensibilis componendo, resultat/jcrcepifo intellectiva, quæ
est verum judicium ab humana ratione expressum, et cujus
objectum est ipsum ideale cognitum ut revera existons in
objecto sensationis. Manifestum est autem quod in hac syn­
thesi, sicut elementum sensationis ex sua conjunctione ad
ideam puram, seu entis, elevatur ad ordinem in telli gi bilitatis,
ita ipsa idea enlis ex sua conjunctione ad elementum sensatio­
nis coartatur in sua indeterminatione juxta determinationem
ipsius clementi sensibilis; sicque non abstractione sed judicio,
quo ens ideale affirmatur de objecto reali sensationis, ideæ
postræ acquiruntur. Undesicut si ab elemento malerialiexistentia realis individui detrahatur per applicationem entis idealis, quæ est ipsa universalizatio. habetur individuum possibile,

quod juxta Rosminium est universale ; ita si ope ejusdem
idealis illi elemento præter existentiam realem divellas notas
individuantes, habetur abstractio. Sed idea entis semper
manet, ut lumen, magis vel minus determinatum, et ex de­
terminatione ipsa coarctatum ad intelligibilia possibilia,
genérica et specifica.
Natura entis rosminiani. Ens autem istud rosminianum
toto cœlo differt ab ente transcendentali (L. 4, 11), de quo
Scholastici et ceteri philosophi loquuntur : hoc enim est quid
creatum, sicut creata sunt contingentia, in quibus existit,
quamvis separatim a contingentibus intelligi possit, ut de
universalibus dictum est (0. 6, II). Atqui ens rosminianum
est reapse quid divinum in se, indistinctum realiter a natura
divina, quamvisper solam rationem ab eadem distinctum
(Teosofía, vol.IN, Del divino nella natura Sez. 1, Cap. I, n.2,
Gap. II, n. 9. — Cf. nostram Propœdeuticam, Lib. I, Gap.Xll).
Hæc est sumina systematis quod Rosmini fuse exponit et
defendit in toto secundo Volumine sui Operis, Nuovo saggio
sull' origine delle idee. Edit. V*, 1852, ac in Teosofía.
X. Critica. Ut jam innui, nihil contra canones rosminianos
opponi potest; veri sunt, et ab omnibus admittendi. Ad
systema igitur stalim veniendum est, illudque expendendum
eo ordine quo exposuimus.
Principium unde Rosminius exorditur est quod, judicio
seu synthesi illa ideæ puræ entis cum elernento sensationis,
non vero abstractione, ideæ primitivæ efformantur. Hoc
autem principium non est verum : siquidem abstractione
possunt ideæ primitivæ acquiri et revera acquiruntur. Ete­
nim abstractio non est veluti divulsio partis a toto, hoc est
elementi universalis ab elemento individuo (quo in casu de­
beret prius totum cognosci quam pars divellenda) ; sed abs­
tractio est simplex consideratio unius, nempe universalis,
altero, cum quo illud conjungitur, nempe individuo sensi­
bili, non considerato. Et hinc est quod in abstractione,
intellectus non considerat universale ut separatum, sed sepa­
ratim ab elemento individual!. « Ea, inquit S. Thomas,
Leet. XII, in III, De anima, quæ sunt in sensibilibus, abs­
trahit intellectus, non quidem intelligens ea esse separata,
sed separatim vel seorsum ea intelligens. » Porro abstractio,
hoc genuino sensu accepta nullo modo subaudit præcognilionem intellectivam subjecti sensibilis in quo abstractio
ipsa exercetur. Sicut enim visus videt primo et per se colo-

278

PSÏCIIOLOGIA. LIB. IV.

CAP. II. DE IDEIS.

rem pomi separation quamvis non separatum a pomo, quin
nntea neccsse habeat videre vel substantiam vel saporem
pomi : sed hæc omnia videt ut objectum per accidens ([,. 50,
IV, seqq.) et ratione sui objecti formalis et per se, nempe
coloris, non autem viceversa ratione substantiæ pomi videt
ejus colorem ; ita et intellectus in objecto sensationis videt
objectum suum formale et per se, nempe universale non
separatum sed separatim ab individuo, et ratione univer­
salis videt per accidens individuum, non autem viceversa
ratione individui videt universale. Et ratio generalis est, quia
eo ipso quod aliquod objectum est alicui facultati præsens
est præsens toti essentiæ animæ, quia, ut notat S. Thomas
verissime P. Ill, Qu. XG, Artic. Ill, tota essentia animæ adest
cuilibet ejus potentiæ; proindeque in quodlibct objectum præ­
sens anima applicat omnes facultates, itaut in quolibet objecto
una quælibet potentia colligat primo, directe et perse, objec­
tum suum formale, ad quod percipiendum natura sua des­
tinatur, et a quo specificatur (21, IV). Non est igitur verum
principium assumptum a Rosminio ad generaliter conclu­
dendum, quod sit necesse ponere aliquam ideam innatam
animo nostro.
Processus. Idem autem dicendum est de processu pro
innalismo ideæ entis. Fateor illam (sumptam in sensu scho­
lastico, ut n. præc. fin. declaratum est) esse substratum objeclivum omnium actionum nostrarum intellectivarum ; sed
dico quod haberi potest abstractione, si abstractio in suo
vero sensu supra explicato sumatur. Etenim intellectus col­
ligit in singulari sensibili universale illud, quod ab ipso
sensibili ut individuatum exhibetur. Manifestum est igi­
tur quod quanto magis sensibile erit determinatum, tanto
magis determinate exhibent universale in se inclusum, ut illud
separatim intellectus valeat considerare ; vice versa sensibile
confusum causa erit cur intellectus in illo non valeat sepa­
ratim considerare nisi universale confusum seu indetermina­
tum. Posito ergo, sicut revera accidit in initiali explicatione
sensuum in pueris, quod objecta sensationum confusissima
atque maxime indeterminata sint, intellectus non poterit
determinatum aliquod universale in illo objecto sensibili
deprehendere, sed sistet in aliquo objecto maxime confuso,
indeterminato, transcendentali denique quod nonnisi ens
esse potest, et quod proinde abstractione vere potest ha­
beri.

Efformalio idearum. Sed tertio deniqüe non potest ad­
mitti processus rosminianus ad eflbrmationem aliarum idea­
rum ope ideæ entis. Hanc formationem, ut vidimus, repetit
Rosminius ex judicio seu synthesi ideæ puno entis cum indi­
viduo sensibili sensibiliter percepto, ex qua synthesi sensi­
bile expoliatur existentia reali vi formalis idealis (entis), et
eo ipso fit universale. Sed hoc dici nequit. Nam individuum
sive ut realiter existens, sive ut mere possibile consideretur,
semper est individuum, et nunquam universale, ad quod
requiritur quod sit natura expressa per definitionem, hoc
est destituta notis individuantibus (0. Artic. 1), et quod
æque possit affirmari de individuis. Sicut igitur non potest
dici : Petrus possibilis est Paulus possibilis, dicitur autem :
Petrus possibilis est homo possibilis; ita homo quidem est
quid universale, non autem Petrus possibilis. — Non me
latet possibile ideo dici universale a Rosminianis, quia est
ideale repraesentans aliquid ; sed hoc inconvenienter dicitur,
quia si reale repraesentatum, juxta ipsos, est singulare, ^in­
guiare est necessario suum repraesentativum sive ideale sive
reale ; sicut imago Petri est singularis, quia individuum re­
praesentat, neque repraesentaret adæquate si in se non retra­
heret illud quod repraesentat. Ergo ex applicatione ideæ
entis non potest explicari formatio aliarum idearum quæ
sunt in nobis.
Synthesis. Denique synthesis rosminiana, quæ constituitur
ut origo idearum, in seipsa considerata omnino repugnat.
Synthesis enim ista est compositio idealis cum reali, for­
malis cum materiali entis, denique indeterminati cum ob­
jecto determinato sensationis. Atqui repugnat omnino ut
intellectus componat in unum elementa quæ non praeco­
gnoscit ; et, docente Kosminio, intellectus objectum sensa­
tionis non cognoscit : si enim cognosceret, cognosceret universale in sensibili, eo modo quo supra de abstractione
diximus, et sic inutilis esset forma idealis entis, synthesis
rosminiana, et totum systema rueret a fundamentis. Hanc
rationem urget S. Thomas, P. I, Qu. XIV, Artic. XI, contra
illos qui volebant quod Deus cognosceret singularia, appli­
cando causas universales ad particulares effectus, t Sed hoc,
inquit S. Thomas, nihil est : quia nullus potest applicare
aliquid ad alterum, nisi illud praecognoscat ; unde dicta
applicatio non potest esse ratio cognoscendi particularia,
sed cognitionem singularium præsupponit. »

Natura entis rosminiani. Hoc ens, ut diximus (num. præc.'
est quid divinum in se, ratione solummodo non autem rcaliter a divina natura distinctum. Insuper est pars essentialis
omnium omnino cntitatum, prædicatum necessarium et es­
sentiale earuindem. Igitur aliquid in se divinum, quod realiter est divina natura et realiter Deus ipse, est pars essen­
tialis omnium cntitatum, et earum prædicatum necessarium
et essentiale. Quæ illatio est ipse pantlicismus, et præcipue
panlheismus idealisticus (27, VI, seqq. : 0. S, HI, IV). Qua
de re fusiori calamo dissero inlib. I, Cap. X11 Propœdeulicœ.
Videatur etiam monitum præfixum alteri ejusdem Operis
editioni. — Hic subnectimus decem priores propositiones,
ex quadraginta quas excerptas ex Operibus Rosminii, præ­
cipue vero ex Teosofía, S.C.S.O. reprobavit, damnavit ac
proscripsit (Cf. Art. U, VII ; 13, IX ; 24, VIII ; G. G, II ; 9, IV).
(I) . « In ordine rerum creatarum immediate manifestatur
humano intellectui aliquid divini in se ipso, hujusmodi
nerppe quod ad divinam naturam pertineat.
(II) . « Cum divinum dicimus in natura, vocabulum istud
divinum non usurpamus ad significandum effectum non divi­
num causæ divinæ ; neque mens nobis est loqui de divino
quodam, quod tale sit per participationem.
(III) . «In natura igitur universi, ¡dest in intelligentiis quæ
in ipso sunt, aliquid est, cui Convenit denominatio divini
non sensu figurato sed proprio.
« Est actuadlas non distincta a reliquo actualitatis di­
vinæ.
(IV) . « Esse indeterminatum, quod procul dubio notum
est omnibus intelligentiis, est divinum illud quod homini in
natura manifestatur.
(V) . « Esse quod homo intuetur necesse est ut sit aliquid
entis necessarii et æterni, causæ creantis, determinantis ac
finientis omnium entium contingentium : atque hoc est Deus.
(VI) . « In esse quod præscindit a creaturis cl a Deo, quod
est esse indeterminatum, atque in Deo, esse non indetermi­
nato sed absoluto, eadem est essentia.
(VII) . « Esse indeterminatum intuitionis, esse initiale, est
aliquid Verbi, quod mens Patris distinguit non realiter sed
secundum rationem a Verbo.
VIII). « Entia finita, quibus componitur mundus, resul­
tant ex duobus elementis, idest ex termino reali finito et ex
esse initiali, quod eidem termino tribuit formam entis.

(IX) . « Esse, objectum intuitionis, est actus initialis om­
nium entium.
« Esse initiale est initium tam cognoscibilium quam sub­
sistentium : est pariter initium Dei, prout a nobis concipitur,
et creaturarum.
(X) . « Esse victuale et sine limitibus est prima ac simpli­
cissima omnium cntitatum, adeo ut quælibet alia entitas
sit composita, et inter ipsius componentia semper et neces­
sario sit esse virtuale. — Est pars essentialis omnium om­
nino cntitatum, utut cogitatione dividantur. »
De systemate Kantii mentio hic esset facienda : sed cum
illud maxime valorem idearum nostrarum respiciat, ideo de
ipso sermo ordinalius erit in quarto Capite hujus Libri, in
quo de objectis nostrarum cognitionum disserendum erit.
De Ontologismo vero plenius agam in Theologia naturali.
ARTICULUS QUARTUS
(33)
Utrum sensus sint causre totales nostrarum idearum.

I. Sensismus antiquorum. Leucippus, Democritus, Epicu­
rus aliique ex antiquis philosophis, si lidem facimus Aristo­
teli aliisque post ipsum scriptoribus, posuerunt sensationem
ut causam totalem nostrarum idearum, eo ferme modo quo
objecta externa materialia sunt causa totalis specierum sen­
sibilium; ac propterea posuerunt sensibilia individua esse
objecta propria et exclusiva cognitionis humanæ. « Et hujus
positionis ratio fuit, inquit S. Thomas, P. I, Qu. LXXX1V,
Artic. VI, quia tam ipse Democritus, quam alii antiqui natu­
rales non ponebant intellectum differre asensu, ut Aristoteles
dicit in Lib. II De anima. Et ideo quia sensus immutatur a
sensibili, arbitrabantur omnem nostram cognitionem fieri per
solam immutationem a sensibilibus. Quam quidem immu­
tationem Democritus asserebat fieri per imaginum defluxio­
nes « a corporibus emissas, et in sensibus receptas ».
II. Critica. Absurditas hujus systematis aperte demons­
tratur ex tribus : nempe ex eo quod pro fundamento assu­
mit identitatem intellectus cum sensu (22, V); ex eo quod
inducit materialium effluxum imaginum ex superficie cor­
porum; et ex eo quod, consequenter, cognitionem nostram
inter angustias sensibilium individuorum coarclat, proinde-

que scientiam humanam, quæ, nt in Lib. De vera Religione,
Cap. Lit, n. 101, sapienter notat S. Augustinus, ceria esse
non potest, nisi sit rerum œternarumet eodem modo se semper
habentium, prorsus eliminat.
III. Locke. Systema ani ¡quorum sensistarnm a scholis
merito repudiatum, perpolire et instaurare sæculo XVII
conati sunt Petrus Gassendus (1592-1655) in Gallia, et Thomas
llobbesius (1588-1679) in Anglia : primus quidem quoad res­
pectum præcipue ideologicum; alter vero principaliter quoad
respectum moralem. Plures nacti sunt sectatores, quorum
præcipui e.xtiterunt in Gallia Condillac, in Anglia vero Locke,
natus Wington anno 1632, defunctus anno 1704. — Edidit
Locke Opus, quod inscripsit : De intellectu humano, et in
quo totus est in origine nostrarum idearum explicanda.
« Undenam, quærit Lib. II, Cap. I, § II, larga ista cognitio­
nis cl ratiocinandi suppellex ? Ad hæc uno verbo respondeo,
ab experientia. Diuturna nostra observatio, quæ versatur vel
circa externa sensuum objecta, aut internas istas mentis
operationes, quas in nobis animadvertimus, ct de quibus nos
ipsi ratiocinamur, omnem cogitandi materiam intellectui
suppeditat. Ab hisce duobus scientiarum fontibus, omnes,
quæ in nobis sunt aut esse possunt, ideæ originem ducunt. >
Igitur, in sententia Lockii, sensatio et reflexio sunt causa to­
talis nostrarum idearum : per sensationem objecta externa
percipiuntur, quæ scilicet per organa sensuum externorum
ad animam perveniunt, ut sunt, colores, calidum, frigidum
aliaque hujusmodi ; per reflexionem vero percipiuntur objecta
sensibilitatis internæ, seu, ut Lockius dicit (ib. § IV), ope­
rationes animæ, quibus ista fertur in ideas sensationis, seu
in objecta sensibilitatis externæ. Quatenus anima in istas
operationes suas reflectit, alias ideas diversas ab ideis rerum
externarum sibi efformat, ut sunt ideæperceptionis, cogitatio­
nis, dubitationis, volitionis et similium. Sensatione igitur et
reflexione omnes quotquot sunt vel esse possunt in nobis
ideæ acquiruntur : « Ab hisce duobus, inquam, videlicet ab
externis rebus materialibus, tanquam sensationis objectis, et
ab internis mentis operationibus, tanquam reflexionis
objectis, omnes noslræ ideæ originem mihi sumere viden­
tur. » Ita concludit Lockius, Op. et loe. cit., § IV. In hunc
sensismum, seu empirismum Lockii descendunt, quoad sub­
stantiam, nostra ætate non pauci scriplores ex Schola materialistica (L. 63, II)

IV. Critica. Lockius a crassiori antiquorum materialismo
in describenda origine nostrarum idearum quoad formam
recedit, sed tamen sensismo aperte adhæret, et spiritualitatem
animæ humanæ jam aliis suis doctrinis labefactatam (8, V;
suo systemate ideológico subvertit. Id aperte fassi sunt ejus
discipuli (ibid.). Unde Leibnilzius ad Bierling de Lockio scri­
bens,ait: Inclinavit ad Socinianos, quorum paupertina sem­
per fuit de Deo et de mente philosophia. — Sed directe venio
ad systema.
In antecessum Lockius exorditur ab affirmatione sensismi,
identificando sensum cum intellectu. Id aperte docet Lib. II,
Cap. I, § 111, in exordio nempe sui systematis. « Hæc facul­
tas (reflexio) quamvis sensus non Bit, quia non fertur ad
objecta exteriora, valde tamen sensui vicina esi, et non incon­
grue posset vocari sensus interior. Attamen quia primum
fontem nostrarum idearum sensationem dixi, hanc secun­
dam facultatem appellabo reflexionem, quia per ipsam ani­
ma non acquirit nisi ideas propriarum operationum. » Ex
hisce ergo verbis habemus quod reflexio juxta Lockium est
ipse sensus internus, seu conscientia mere sensitiva, cujus
objectum sunt operationes et affectiones sensitivæ. — Hinc
fallitur Poli cum in notis ad Manuale Ilistoriæ Philosophiæ
a Tennemann conscriptum (Terso Periodo. — Progressi dell’Empirismo, etc. § 343, Nota 2, Vol. Ill), a sensismi nota
Lockium absolvere conatur.
Objecta quæ per sensus habentur sensibilia sunt et indi­
vidua, ut pluries jam diximus; sensatio vero et reflexio ob­
jectum in quod versantur intactum relinquunt, et solum­
modo intimius penetrant. Si ergo sensatione et reflexione
nonnisi sensus externi et interni objecta attingimus, substan­
tias et universalia minime cognoscimus. Audiatur iterum
Lockius (loc. cit., § V) : « Objecta externa, inquit, spiritui
subministrant ideas qualitatum sensibilium, nempe percep­
tiones illas diversas (individuas) quas ill® qualitates (indivi­
dúes) producunt in nobis ; spiritus vero subministrat intellec­
tui (inlellige sensum internum de quo supra) ideas propriarum
operationum (et ideo rerum singularium). Si rigorosum exa­
men instituamus omnium harum idearum, earumque modo­
rum et relationum, pronum erit scire quod ad hoc reducuntur
omnes ideæ nostræ, et quod nihil sit in spiritu nostro quod
ex alterutra via (sensatione et reflexione) ad ipsum non per­
veniat. » Quia autem universalia solummodo, utpole nobis

exprimentia essentiam necessariam, immutabilem et ætcrnam rerum, objecta esse possunt certitudinis scientiæ nostra-,
illis subtractis, ista omnino perit (sup., n. II). Quæ conclusio
ita est logice connexa cum systemate ideológico Lockii, ut
ipseniet, quem sequuntur recentiores positivistæ, ad mera
nomina reduxerit universalia, sicutreduxit substantias rerum
ad meram qualitatum aggregationem. Contra quos errores
late disserui in primo (2, I et seqq.) et secundo Libro (28, I
et seqq.) Ontologiæ.
V. Condillac. Principiis lockianis insistens Condillac (in
Gallia natus 1715, mortuus anno 1780) libros edidit, De ori­
gine humanarum cognitionum, Tractatum de sensationibus,
aliosque, in quibus ita rigidiorem sensismum professus est,
ut recentioris empirismi parens habeatur. Exorditur fingendo
hypothesim quod homo sit machina quædam (homo-ma­
china'), cui gradalim et successive unum vel alterum sen­
sum concedit, unam vel alteram sensationem ; et concludit
omnes animæ quas distinguimus operationes, esse ipsammct
sensationem diversimode sumptam, seu, ut ipse dicit, sensa­
tionem transformatam. Hinc sex, juxta ipsum, sunt animi
nostri facultates, nempe, attentio, comparatio, judicium, re­
flexio, imaginatio et ratiocinium ; at attentio est vividior unius
objecti præ aliis sensatio ; comparatio est duplicata attentio
ad duo objecta-, judicium estjuxtapositio objectorum compa­
rationis, unde eorum convenientia vel discrepantia apparet:
re/lexio est intensior attentio ; imaginatio est synthesis quali­
tatum sensu perceptarum ; ratiocinium denique est deductio
unius judicii ab alio. Quocirca nulla nobis est actio cogno­
scitiva quæ sensationem excedat, et non sit ipsius sensationis
explicatio.
VI. Critica. A refutando hoc sensistico systemate abstine­
mus. Quæ enim contra Lockium diximus, a fortiori valent
contra systema Condillachii, qui explicite ad sensationes re­
ducendo omnes animæ nostræ actiones cognoscitivas,
nedum universalia non explicat sed negat, rationalitatem
ut distinctam a sensu neque re neque nomine relinquit,
hominemque brutis perfecte similem facit quoad naturam
intrinsecam.
VII. Laromiguière. Petrus De Laromiguière (1756-1837)
doctrinam condillachianam,cui antea adhæserat, temperare,
postea aggressus est. In ordine cognitionis tres in animo
nostro distinguit facultates, quæ sunt attentio, judicium et

ratiocinium. Attentio non est vividior sensatio, ui docet
Condillac, sed directio activitatis animæ in ipsas sensationes :
comparatio seu judicium est duplicata attentio, simplicem
attentionem quodammodo dividens, eo quod in duas sensa­
tiones simul exercetur ; ratiocinium denique est duplicata
comparatio, et ideo magis attentionem dividit. Vi harum
trium facultatum, animus noster fit potentia.
VIII. Critica. Sententia Laromiguière nonnisi verbo tenus
differt a sententia Lockii ; attentio enim Auctoris gallici est
ipsamet reflexio scriptoris angli. Unde nihil immorandum
<st in ejus refutatione.

ARTICULUS QUINTUS
(34)

De origine nostrarum idearum.
I. Conclusio generalis tertii et quarti articuli. Probavimus
in tertio articulo ideas nobis non esse innatas ; in quarto sen­
sus non esse causas totales ipsarum idearum. Reliquum
igitur est ut concludamus eas haberi ut a vera causa efficiente
ex vi nativa ipsius intellectus. Ipsa anima, inquit S. Thomas,
in se similitudines rerum format ; et S. Augustinus, Lib. IX,
De Trinitate, Cap. Ill, scribit : Mens ergo ipsa, sicut corpo­
rearum notitias per sensus corporis colligit,sicincorporearum
rerum per semelipsam. Non autem intellectus humanus vel a
seipso vel ab animæ essentia ideas educere potest, quia
passive et non active se habet respectu intelligibilis, ut dic­
tum est (27, V). Ergo necesse est ut primitivas ideas educat
ab objectis sensationis, ita nempe ut sensus non sint causæ
efficientes, sed materiam præbeant intellectui, veræ causæ
efficienti nostrarum idearum. Unde tota quæstio est de modo
quo intellectus noster ab objectis sensationis ideas efformat.
— Hæc quæ compendio et ex præcedcnlibus articulis a me
conclusa sunt, uberiori oratione in hoc articulo gradatim
sunt explicanda et probanda.
II. Intellectus humanus in præsenti rerum statu nullam
nctionem exercet sine concursu simultaneo phantasiæ et con­
sequenter sineprævia externa sensatione. Prima pars hujus
propositionis probatur ex facto. Disputari siquidem potest
utrum naturaliter in nræsenti statu dari in nobis absolute

possit actus pure intellectualis sine ulla phantasmatum con­
sociatione; sed nos non quæriinus quid fieri possit, sed qui 1
revera fiat. Porro in ordine facti, ut jam diximus (L. SI, !!■
cum S. Thoma, P. I, Qu. LXXXIV, Artic. VII, « hoc quilib et
in seipso experiri potest quod quando aliquis conatur aliquid
intelligere, format sibi aliqua phantasmata per modum
exemplorum, in quibus quasi inspicial quod intelligere studet.
Et inde est etiam quod quando aliquem volumus facere ali­
quid intelligere, proponimus ei exempla, ex quibus sibi
phantasmata formare possit ad intelligendum. » Unde merito
concludit : « Impossibile est, intellectum secundum præsentis
vitæ statum, quo passibili corpori conjungitur, aliquid intel­
ligere in actu, nisi convertendo se ad phantasmata. »
Secunda autem pars propositionis est corollarium primæ
partis probalæ. Nam, ut iterum verba S. Thomæ usurpem,
P. I, Qu. CXI, Artic. Ill, ad 1, « principium phantasiæ est a
sensu secundum actum. Non enim possumus imaginari quæ
nullo modo sentimus, vel secundum totum vel secundum
partem ; sicut cæcus natus non potest imaginari colorem. »
Cf. S. August. De Musica, Lib. VI, Cap. XI, n. 32.
III. Asserta dependentia intellectus a sensibus est objec­
tiva. Hæc propositio nullo negotio probatur. Etenim præfata
dependentia non potest esse subjectiva, quia intellectus est
facultas essentialiter inorganica et solius animæ (22, V et
seqq.). Ergo est exclusive objectiva : non enim in casu nostro
fingi potest alia dependentia, quæ sit media inter subjecti­
vam et objectivant. Hæc autem dependentia objectiva non
est nisi necessitas in intellectu habendi a sensibus objecta
seu materiam, unde ideas primitivas sibi proprias efformet,
ut in hoc ipso articulo amplius declarabimus.
IV. Nota. Solvitur difficultas. Dices : ex principiis positis
infertur quidem quod intellectus habeat ex sensibus non­
nulla objecta, non autem quod omnia habeat ab illis. —
Deinde dependentia intellectus a sensibus potest explicari ex
eo quod intellectus indigeat sensibili vel ut excitamento, vel
ut singulari individuo cui /'ormale suum innatum, nempe
universale, applicet, ut istud tanquam aliquid reale existons
conspicial.
Jiesp. Sed contra est ; nam qui hæc opponunt non satis
penetrant factum conscientiæ n. II declaratum. Imprimis
enim non negamus quod intellectus noster per ideas quas pri­
mitus ex sensibilibus accipit, possit alias ideas sibi eflbrmare

rerum etiam supersensibilium, ut suo loco demonstrabitur ;
sed de hoc in præsenti non est quæstio. Quærimus imprae­
sentiarum rationem adsertæ dependentiæ, et dicimus eam
esse objectivam et universalem quoad originem primitivam
nostrarum idearum. Si enim hæc dependentia esset partialis,
ut dicitur in prima parte objectionis, inexplicabile omnino
esset factum conscientiæ. Hoc enim in casu illa dependentia
locum non haberet quoad ideas rerum spiritualium. Nam
res spirituales et extra ct supra sensibilia sunt, neque indi­
gent phantastico indumento ut intelligantur ; præterea in­
tellectus absolute consideratus non indiget phantasia ad
intclligendum. Ergo nulla neque ex parte objecti neque ex
parte subjecti esset ratio quare intellectus noster non valeat
sine phantasmate sensibilium hujusmodi res insensibiles
intelligere, si earum origo in nobis neque proxime neque
remote ex sensibilibus dependeat. — Altera vero pars difficul­
tatis vim non habet. Nequit enim concipi facultas essentia­
liter a sensu distincta et a sensu subjective omnino inde­
pendens, sensibili tamen individuo vel sensibilium excitamento indigens ad intelligenda quæcumque inlelligit, si
independenter a sensibus tum proxime tum remote in se
haberet intelligibilia objecta a sensibilibus nullo modo deri­
vata. Unde merito et profunde S. Thomas II, Contra Gentiles,
Cap. LXXXUI, concludit in hæc verba : < Ad nihil autem
sensus et phantasia sunt necessaria ad intclligendum, nisi
ut ab eis accipiantur species intelligibiles. » Hac ergo diffi­
cultate submota, prosequamur.
V. Primitiva ideas universales formantur ex sensibilibus
virtute abstractiva intellectus. Probatur insistendo factis et
principiis jam positis. Intellectus humanus dependet objective
a sensibus ut supra, n. Ill, dictum est. Objecta autem sensi­
bilia quæ a sensibus referuntur, sive a sensibus externis
sive a phantasia, sunt individua quidem, sed revera conti­
nent universalis naturam expressam per definitionem (0. 1,
IV), et quam realiter existere probavimus (0. Arlic. 6). Est
autem de natura facultatum cognoscitivarum, ut quando ob­
versatur ipsis aliquod objectum, unaquælibet consideret in
ipso objectum proprium et formale, ceteris quæ sunt in ipso
et quæ sunt objecta per accidens non consideratis ; ita ut
totum objectum sit animæ præsens, sed non totum præsens
sit singulis facultatibus in ratione objecti cogniti, ut supra
dictum est (32, X). Objectura autera proprium et formale

intellectus est universale, ut sæpe dictum est et omnes ac­
cadunt. Ergo sicut in objecto sensibili visus considerat colo­
rem, et gustus saporem, non considerata substantia ipsius
sensibilis, quæ est objectum per accidens talium sensuum:
ita intellectus considerat universale in sensibili, seu, ut ait
S. Thomas P. I, Qu. LXXXIV, artic. VII, speculatur natu­
ram universalem in particulari exislcntem, non consideratinotis individuantibus ejusdem naturæ quæ sunt objecta pr­
aecidens ipsius intellectus. Atqui hæc consideratio est vera
abstractio intelligibilis a sensibili individuo (32, X). Ergo
primitivæ ideæ universales formantur ex sensibilibus virtute
abstractiva intellectus, quam virtutem absiractivam alibi
diximus esse ipsum intellectum agentem Scholasticorum
(28, III et IV).
VI. Formatis autem per abstractionem a sensibilibus ideis
primitivis, intellectus vi sua nativa ad alia intelligenda assur­
git. Etenim major procul dubio vis activa inest intellectui
quam phantasiæ. Atqui phantasia per synthesim et analysim
sensibilium rerum externarum alia format objecta, quæ
prout sunt unum compositum a phantasia, non existunt in
dominio sensibilitatis externæ (25, II). Ergo a fortiori intel­
lectus vim habet innatam, ut conscientia testatur, qua potest
primitivas ideas per abstractionem a sensibilibus acceptas
componere-per synthesim vel dividere per analysim; et per
judicia et ratiocinium pervenire ad alia cognoscenda, quæ
virtualiter (in ordine cognitionis) continentur in ipsis na­
turis sensibilium, et ad quæ acies mentis valida est ut sese
attollat, non quidem ea creando aut tingendo, sed actu con­
siderando. — Impræsentiarum satis est statuisse hanc thesim gcnerice ; nam quæ sint objecta ad quæ mens nostra as­
surgere possit per sensibilia et quomodo, non est hujus loci
definire.
VII. Nota I. Solvuntur difficultates. — Objectio prima.
Hæc sententia S. Thomæ circa formationem nostrarum idea­
rum non differt quoad substantiam a sensismo Lockii, quem
in præcedenti articulo impugnavimus. Ergo rejicienda.
Respondeo hanc calumniam impactam fuisse doctrinæ
S. Thomæ a Cartesianis aut ex ignorantia aut ex malitia.
Discrimen enim inter unam et aliam sententiam ita essentiale
et radicale est, ut nihil magis. Quid vult sensismus seu em­
pirismos? Sensus, adjuncta attentione vel reflexione, esse
causas efficientes et totales nostrarum idearum; quæ quidem

attentio vel reflexio nihil amplius attingunt in objectis sen­
sationum, quam objecta ipsa singularia et individua, esto
vividius percepta; de universalibus nullus sermo est, neque
potest esse, quia pro empirismo universalia sunt mera no­
mina (0. 2, II). Contra, in doctrina S. Thomæ sensus non
sunt causæ totales, sed tantum materia causæ; vera causa
efficiens est potentia intellectiva, ct universalia quæ illa de­
prehendit in sensibilibus non sunt mera vocabula aut entia
logica, sed veræ realitates existentes in sensibilibus ipsis, in
quibus quia universalia existunt mens potest ea deprehen­
dere et deprehendit de facto : « Ex parte phantasmatum
inquit S. Thomas P. I, Qu. LXXX1V, Artic. VI, intellectualis
operatio a sensu causatur. Sed quia phantasmata non suffi­
ciunt immutare intellectum possibilem, sed oportet quod
fiant intelligibilia (universalia) actu per intellectum agentem,
non potest dici, quod sensibilis cognitio sit totalis et perfecta
causa intellectualis cognitionis, sed magis quodammodo est
materia causæ » Et in responsione ad 3 subdit : « Sensitiva
cognitio non est tota causa intellectualis cognitionis; et ideo
non est mirum si intellectualis cognitio ultra sensitivam se
extendit, » ut numero præcedenti explicavi. Igitur empi­
rismos confundit intellectum cum sensu et cognitionem sen­
sitivam cum cognitione intellectiva; S. Thomas hæc omnia
distinguit et distinguenda esse cum ipso probavimus (22,111
et V). — Empirismos negat universalia revera existere in sin­
gularibus, proindeque reflexionem et attentionem affirmat
intra limites contingentiæ et individualilatis contineri, et
scientiam proprie dictam consequenter tollit; S. Thomas
rcalem existentiam universalium in singularibus tuetur,
proindeque, abstractione mediante, posse separalim (32, X)
videri universalia in singularibus, caque, utpote necessaria,
constituere objecta et fundamenta scienliæ. — Empirismos
denique, ne plura persequar, coarctat cognitionem nostram
intellectualem intra limites synthesis et analysis contingen­
tium sensibilium ; S. Thomas vim præpotentem animæ nostræ
concedit, qua mediante quæ in intelligibilibus primitivis
logice seu in ordine cognitionis virlualiter continentur
deprehendit, et intelligibilia hoc modo consequitur qua:
supra sensus et sensibilia sunt posita. — Quæ omnia si satis
non sunt ad radicaliter distinguendum unum systema ab alio,
nescio in quo possit constitui differentia rerum omnium. —
GÏ. quæ fuse dissero in primo Libro Operis, Della luce inlelZiCUAiu. S..mma philosophica. T. II.

it

lelluale, etc., praesertim vero Cap. XIII, in quo solvo difikultatcs, quas contra nos urget novissime Julius Fabre.
Objectio secunda. In systemate thomistico illud quo:
maxime absurdum videtur, est abstraclio ipsa unde prim livæ ideæ efformari dicuntur. Nam ex una parte ponitur
quod universale abstrahitur a singularibus, et consideratur
in singularibus; ex altera vero affirmatur hujusmodi singu­
laria non cognosci ab intellectu per se, sed solummodo per
accidens, cognitione indirecta. Quo pacto hæc duo ad invi­
cem cohærent? Et tamen, nisi illa explicentur, ruit a funda­
mentis totum systema.
Respondeo falsum esse, systema nostrum niti illo funda­
mento; principia enim nostra duo sunt : Io a sensibus ma­
teriale datur; 2° in illo materiali intellectus per suam pro­
priam vim considerat universale /quæ consideratio ut pluries
jam dictum est, abstraclio nominatur. Utrum veropræcedat
vel sequatur præcognitio intellectiva singularium, quæstio
altera est a systemate ipso omnino distincta. Quod vero
intellectus noster in singulari animæ præsente possit per se
cognoscere universale, non cognito nisi per accidens singu­
lari ipso, probavi supra, Artic. 32, n. X et supra, n. V.
Ceteræ difficultates quæ nobis opponuntur, eædcm sum
quibus adversarii probare contendunt innatismum vel om­
nium vel quarumdam idearum, et quas proinde discussimus
in Articulo 32.
VIII. Nota II. De modo quo phantasmata concurrunt ad
nostras intellectiones. Constat ex dictis, nn. II et III, phan­
tasmata non subjective sed objective associari actionibus
intellectivis, ex quo intulimus, n. V, originem nostrarum
idearum a sensibus, mediante intellectu agente; sed perutile
erit nonnulla hic explicare circa modum quo phantasmata
ipsa concurrant ad nostras intellectiones. Audiatur imprimis
S. Thomas hac de re disserens P. I, Qu. LXXXV, Artic. I, ad
4 : « Phantasmata et illuminantur ab intellectu agente, et
ilerum ab eis per virtutem intellectus agentis species inlelligibilesabstrahuntur.UIuminanturquidem,quiasicutpars sen­
sitiva ex conjunctione ad intellectum efficitur virtuosior, ita
phantasmata ex virtute intellectus agentis redduntur habilia,
ut ab eis intentiones intelligibiles abstrahantur. Abstrahit
autem intellectus agens species intelligibiles a phantasmati­
bus, in quantum per virtutem intellectus agentis accipere pos­
sumus in noslra consideratione, naturas soccierum sine indivi-

dualibus conditionibus secundum quarum similitudines in­
tellectus possibilis informatur. » .Quid est illuminatio intel­
lectus agentis? Quid phantasma ante abstraclionem et in
ipsa abstractions quid abstraclio ipsa?—Respondendum est
singillatim tribus hisce quæstionibus.
Illuminatio intellectus agentis. Quamdiu sensibile conside­
ratur præcise ut est in sola imaginatione, non est objectum
proximum et formale intellectus, quia, ut pluries dictum
est, objectum intellectus non est sensibile individuum, sed
natura disjuncta a notis individuantibus, quæ est ipsum uni­
versale fundamentale, substratum universalis logici (0.1, III).
Dicitur tamen sensibile imaginatum objectum remotum
intellectus, quia revera in eo existit universale illud quod
est objectum ipsius intellectus, et quod intellectus appre­
hendens in sensibili imaginato videt consequenter per acci­
dens ipsum sensibile, ut supra, n. V, dictum est. In brutis
autem animantibus cum non adsit nisi imaginatio, univer­
sale neque separatum neque separalim (32, X) apparere
vel considerari potest ab ipsis. Contra in homine objectum
imaginatum præsens est animæ rationali, nempe non
solis facultatibus sensitivis præditæ, sed etiam intellectivis,
quas simul cum sensitivis cuilibet objecto sibi praesenti
anima applicat, ut supra, n. V, pariter dictum est. Igitur in
homine, universale quod est in objecto imaginato, apparere
separalim potest, quia intellectus adest capax illud separatim
intelligendi. Atqui absurdum est dicere quod ex se objectum
sensibile imaginatum separalim ostendat universale in se
existens, vel quod hoc sit opus ipsius imaginationis : quia
secus universale æque esset in brutis. Ergo quod universale
menti appareat separalim in sensibili imaginato, seu, quod
in idem recidit, quod in sensibili imaginato possit separalim
considerari universale, est opus ipsius intellectus, quem agen­
tem diximus, et non est nisi vi conjunctionis imaginationis
cum intellectu in essentia animæ quod hæc fieri possunt, ut
ait S. Thomas in illis verbis : Pars sensitiva, etc. Convenit
autem inter philosophos quod dicatur lumen et illuminatio
omne illud quod facit manifestationem secundum quamcumque
cognitionem, ut recte notat ipsemet Angelicus, P. I, [Qu.
LXVII, Artic. I. Unde vere possunt phantasmata dici illumi­
nata lumine intellectus agentis.
Phantasmala ante abstractionem et in abslractione. Phantas­
mata ante illuminationem intellectus agentis obscura suut

in ordine cognitionis intellectivae, sed præsentia sunt animæ.
in qua radicantur tum potentiæ intellectivæ tum potentiæ
sensitivæ (22,11); vi tamen illuminationis intellectus agenti?
in phantasmate separatim. videri ab intellectu potest univer­
sale in ipso phantasmate contentum, ut hucusque explicavi
mus. In hoc consistit abstractio intellectus agentis seu, ut
aiebantScholastici, abstractio speciei intelligibilis a phantas­
matibus. Sed etiam addebant species in tell igibiles sic abstrac­
tas recipi in intellectu possibili. Caveamus autem ab iinagi?
nando quod ista receptio spccierum habeatur quasi species
intelligibilis volitet ab imaginatione ad intellectum possibi­
lem, vel alio consimili crassiori et ridiculo modo. Quo sensu
sit intelligenda Scholasticorum doctrina, explicare non pige­
bit. Dictura est enim quod intclligibile se habet ad intellec­
tum nostrum ut agens ad patiens : quod principium præ
mente semperest habendum in scientiæ nostræ explicatione.
Atqui sensibile imaginatum, ut tale est, nempe materiale,
nequit agere in intellectum, juxta illud principium : nihil
materiale imprimere potest in rem spiritualem. Universale
autem in intellectum agere potest, quia est intellectus objec­
tum proprium et proporlionatum; et universale est in sen­
sibili imaginato, quamvis circumscriptum rationibus individuantibus. Ergo phantasma non ratione sui, sed ratione
universalis separatim sumpti a suis notis individuantibus,
agere in intellectum potest eumque determinare ad intellec­
tionem objectivam illius universalis : quam quidem deter­
minationem, efficientem oô/ecZt’veipsam intellectionem, ideam
seu speciem intelligibilem vocavimus (30, II et III). Atqui
phantasma vi sui-non. potest efficere ut universale separatim
appareat etafficiatet determinet intellectum possibilem, sed
hoc habetur virtute intellectus agentis, cui imaginatio nostra
est unita, ut dictum est. Ergo phantasma ratione sui univer­
salis quod continet non afficit neque determinat intellectum
possibilem vi propria sed vi intellectus agentis : « Phantas­
mata, inquit S. Thomas P. I, Qu. LXXXV, Artic. I ad 3,
cum sint similitudines individuorum, et existant in organis
corporis, non habent eumdem modum existendi, quem ha­
bet intellectus humanus, ut ex dictis patet ; et ideo non pos­
sunt sua virtute imprimere in intellectum possibilem. Sed
virtute intellectus agentis resùltat quædam similitudo in in­
tellectu possibili ex conversione intellectus agentis supra
phantasmata, quæ quidem est repræsenlativa eorum, quo

rum sunt phantasmata, solum quantum ad naturam speciei.
Et per hunc modum dicitur abstrahi species intelligibilis a
phantasmatibus, non quod aliqua eadem numero forma,
quæ prius fuit in phantasmatibus, postmcdum fiat in intel­
lectu possibili ad modum, quo corpus accipitur ab uno loco
et transfertur ad alterum. » Quod vero agit virtute alterius,
agit ut ejus instrumentum. Ergo rectissime, Qq. Dispp. De
veritate, Qu. X De mente, Artic. VI, ad 7, concludit, quod
« In receptione, qua intellectus possibilis species rerum acci­
pit a phantasmatibus; se habent phantasmata, ut agens ins­
trumentale et secundarium; intellectus vero agens, ut agens
principale et primum. Et ideo actionis effectus relinquitur in
intellectu possibili secundum conditionem utriusque, et non
secundum conditionem alterius tantum. Et ideo intellectus
possibilis recipit formas (editio Nicolai habet, non recipit, etc.)
ut intelligibiles actu ex virtute intellectus agentis, sed ut si­
militudines determinatarum rcrum ex cognitione phantas­
matum. Et sic formæ intelligibiles in actu non sunt per se
existentes neque in phantasia, neque in intellectu agente, sed
solum in intellectu possibili ». In eumdem sensum loquitur
S. Doctor Quodlibcto VIII, Artic. Ill. Hanc teneo esse genui­
nam et veram sententiam S. Thomæ circa verum et realem
influxum, instrumentaient tamen, phantasmatis in intellec­
tum, ratione conjunctionis imaginationis et intellectus in
unica essentia animæ rationalis in homine; ita nempe ut,
proportione servata, sit explicandus influxus imaginationis
in intellectum, eadem ralione qua explicavimus influxum
corporis in animam (14, X et XI). In hoc sensu loquitur, ut
existimo, Cl. pater Liberatore in secunda editione Operis,
Delia conoscenca intelleltuale, Vol. II, Cap. VII, Artic. Ill, post
Cajetanum in P. I, Qu. LXXIX, Artic. III.
Abstractio. Duplicem esse distinguendam primitivam abstractionem, ex dictis satis est manifestum. Una est intellec­
tus agentis quatenus illustrat phantasma, ita ut species
intelligibilis seu determinatio objectivaexsurgat in intellectu
possibili respectu universalis contenti in phantasmate, ut
hucusque explicavi. Alia vero est abstractio propria intellelus possibilis, qua iste, determinatus a specie intelligibili,
considerat in phantasmate universale separatim a conditioni­
bus individuanlibus. Ut quisque autem per se videt, prima
distinguitur a secunda et est causa secundæ : nam intellectus
possibilis eatenus potest considerare universale in sensibili

individuo separatim a nolis individuantibus, quatenus ob­
jective afficitur et determinatur (species impressa) ab ipso
universali, ut explicavimus. Non autem universale potest
afficere intellectum possibilem nisi quatenus per virtutem
abstractionis seu illuminationis intellectus agentis tale effi­
ciatur eo modo quem hic supra declaravimus.

CAPUT TERTIUM
DE OBJECTIS NOSTRARUM COGNITIONUM

Prologus. Tertio denique loco, juxta ordinem huic quarto
Libro præfixum, agere suscipimus de re, quæ caput est et
fundamentum totius philosophiæ, et in qua tam funeste er­
rant idealist® nostræ ætatis, nempe de objectis et valore ob­
jective nostrarum cognitionum. Ut autem ordo et claritas non
desint, en argumenta quæ successive sunt tractanda. In an­
tecessum nulla cognitio intellectiva locum habetin nobis, nisi
objectum idealiter in mente et a mente exprimatur; de hoc
ergo objecto ideali ter expresso, quod aScholaslicis verbum cor­
dis, seu verbum mentis dicitur, primo agam. Sed deinde statim occurrit quæstio, utrum objecto idealiter in mente et a
mente expresso, aliquid reale extrasubjectivum respondeat.
Et posito quod illud reale respondeat scientiæ nostræ, tertio
quæritur quodnam sit objectum proprium et immediatum
cognitionis humanæ in præsenti rerum statu. Illud autem cum
sint essentiæ universales rerum materialium, tres statim
quæstiones immediate suscitantur : Io Cognoscit ne et quo
modo mens nostra singularia? 2° Quomodo anima nostra
congnoscit seipsam? 3° Quomodo cognoscit res aliassupersensibiles et spirituales, quas inter eminet Deus? Quibus
quæslionibus solutis, cum mens nostra non simul sed succes­
sive intelligat quæcumque intelligit, restat inquirendum de
ordine chronologico nostrarum idearum. Caput igitur istud
dividimus in septem articulos: quorum 1“’ est de verbo men­
tali; 2us de realitateobjecliva nostrarum cognitionum ;3US de
objectoproprio et immeiZio/o earum dem; 4«’ decognilionesingularium; i>"s de cognitione animæ humanæ;
decogniione aliarum rerum spiritualium; 7“’ de ordine chronolo­
gico objeclivo cognitionum humanarum-

ARTICULUS PRIMUS

(35)
De verbo mentali.

I. Verbum orale. Ut in Logica dictum est, soni illi articu­
lata voce prolati, quibus latentes animi nostri conceptus aliis
manifestamus, verba communiter audiunt. Unde verborum
oralium naturaet scopus est significare internas mentis con­
ceptiones, ita ut quæ hac significatione carent, voces forte
sint, sed verba esse non possint (L. 10, IV et seqq.). —Quo­
circa in verbo orali duo distinguuntur, materiale et formale.
Materiale dico ipsum verbum, quatenus est aliquod sensibile,
voco autem formale ipsius verbi significationem. — Cf. P. I,
Qu. XXXIV, Art. 1.
II. Verbum imaginatum. Si quis autem recteconsideret ver­
bum orale, quoad suum materiale, ab imaginatione pendet.
Revera enim quoties loquimur, ea seligimus verba quæ ap­
tiora videntur ad significandum id quod significare intendi­
mus; nempe non solum mentis ideas ordinamus, sed verba
quoque materialiter disponimus intra nos, antequam aliis loquamursivevocesivescripto :esto etiam quod fere simultanea
sit locutio externa et interna. Porro retentio atque reproductio verborum, sicut et aliorum sensibilium, est munus phantasiæ. Verbum autem ut materialiter expressum a phantasia
dicitur verbum imaginatum, et, ut patet, est verbum interius,
sensibile tamen, quod habet imaginem vocis, et est exemplar
exterioris verbi, ut ait S. Thomas, Qq. Uispp. De veritate,
Qu. IV, De verbo, Artic. I. ____
III. Verbum mentale. Loquimur autem verbis sensibilibus,
ut dictum est, non ad manifestanda vocabula, sed ad desi­
gnandas res; quæ res designata est formale vocabuli, ut
dictum est. Sed est impossibile quod rem aliquam vocabulis
significemus, nisi rem ipsam mens in se inlelligat et expri­
mat sibi ipsi intelligibiliter, seu idealiter. Res intelligibilitcr
expressa a mente in seipsa dicitur verbum cordis, et etiam
verbum mentis. « Verbum cordis, inquit S. Thomas Qq.
Dispp. De veritate, Qu. et Artic, cit. De verbo, nihil est aliud
quam id quod actu consideratur per intellectum. »
IV. Verbum mentis semper formatur sive in simplici appre-

hensione, give in judicio et in omni cognitione sive directa
sive reflexa. Est contra Rosminium, qui vult verbum mentale
nonnisi in judicio et cognitione reflexa locum habere. — Pro­
batur. Repugnat cognitio intellectiva actualis quæcumque sit
sine objecto cognito, seu actualiter a mente considerato. At­
qui objectum actualiter consideratum a mente est ipsum ver
bum mentis, ut dictum est numero praecedenti. Ergo in qua­
cumque cognitione intellectiva verbum formatur. — Fallitur
etiam Rosminius cum in suam partem trahere S. Thomam
conatur. Sanctus enim Doctor Qu. IV citata De veritate,
Artic. II, hæc explicite tradit: « Verbum intellectus nostri... est
id, ad quod operatio intellectus nostri terminatur, quod est
ipsum intellectum {scilicet res intellecta} quod dicitur con­
ceptio intellectus; sive sit conceptio significabilis per vocem
incomplexam {ut insimplici apprehensione}, ut accidit quando
intellectus format quidditates rerum ; sive per vocem com­
plexam, quod accidit quando intellectus componit et dividit
{nempe in judicio}. » Eadem habet Quodlibeto V, Art. IX; P. I,
Qu. XXVII, Art. I, et alibi sæpissime. In opusculo autem XIV
(Ed. P.), De natura verbi intellectus, quærens ex professo
quoad cognitionem reflexam : Utrum verbum gignatur per
reflexionem actus intellectus, vel per actum rectum ? — res­
pondet : Semper cum actu intelligilur, verbum formatur (fol.
85, coi. 2, B.).
V. Attamen verbum mentis non est nisi in actuali intellec­
tione. Hæc propositio ob oculos ponitura S. Thoma, Qq Dispp.
De veritate, Qu. IV, De verbo, Art. I, ad 1. « Cum, inquit, ver­
bum interius sit'id quod intellectum est (seu res intellecta
prout est intellecta} nec hoc sit in nobis nisi secundum quod
actu intelligimus ; verbum interius semper requirit intellec­
tum in actu suo, qui est intelligere. »
VI. Verbum autem mentis omnino differt a specie intelligibili. Probatur ex principiis declaratis. Species enim intelligibilis est affectio et determinatio objectiva intellectus (30,11
et seqq.) ; unde simul cum intellectu est unum principium
intellectionis (31, 1} qua verbum mentis formatur, seu qua
mens objectum intelligibiliter sibi exprimit et considerat.
Comparatur igitur verbum ad speciem, ut terminus ad prin­
cipium ; proindeque ad invicem differunt. Quade causa Scho­
lastici dicebant speciem intelligibilem speciem impressam, et
verbum mentis speciem expressam. Audiatur iterum S. Tho­
mas, Quodlibeto V, Artic. IX : « Manifestum est autem quod

omnis operatio intellectus procedit ab eo secundum quod est
factus in actu per speciem intelligibilem, quia niliil operatur
nisi secundum quod est actu. Unde necesse est quod species
intelligibilis, quæ est principium operationis intellectualis,
differat a verbo cordis, quod est per operationem intellectus
formatum : quamvis ipsum verbum possit dici forma vel
species intelligibilis, sicut per intellectum constituta, prout
forma artis, quam intellectus adinvenit, dicitur quædam spe­
cies intelligibilis. >
VII. Corollaria. Ex eodem ratiocinio inferuntur :
Corollarium primum. Sicut verbum mentis differt a specie
intelligibili impressa, ita differt etiam ab actione intellectiva
qua ipsum verbum, seu objectum intclligibile exprimitur.
Corollarium alterum. Idem omnino est dicendum de verbo
imaginato relate ad speciem sensibilem et ad actionem ima­
ginationis.
VIII. Quæstio. Sed hic quæritur : Verbum mentale potest
ne in nobis dari sine præcedenti verbo orali per auditum
excepto et per phantasiam conservato et reproducto?— Hanc
quæstionem nostra ætate Vicecomcs De Bonald in suo opere
De la législation primitive promovit, concludens in mente
nostra esse ideas innatas, sed in statu habituali et latente
(32, VII) et quæ nonnisi ope sermonis sensibilis et imaginati
excitantur actualiter in mente ; ita ut, sermone detracto vel
signo aliquo sensibili exterius percepto et sermonis vicario,
mens humana destitueretur quacumque intellectione. Quam
bonaldianam sententiam vel absolute vel temperate excepe­
runt traditionalist®, præserlim rigidiores, et etiam ontologistæ qui doctrinam Giobertianam amplectuntur. Sed hæc
opinio est falsa; sit enim :
IX. Repugnat ut verbum mentale, absolute loquendo,
dependeat a verbo orali. Procul dubio verba oralia sive eorum
vicaria signa non necessariam sed arbitrariam habent signi­
ficationem (L. 10, II). Ponamus igitur quod homo homini
loquatur. Si ille qui audit verba nostra ea non intelligit,
indiget explicatione. Hæc autem explicatio aut aliis verbis
datur aut ostentione rerum de quibus loquimur. Si rerum
ostentione, ergo prius res ipsas intelligit, quam verborum
significationem ; et consequenter prior est intelligentia rei,
prius est verbum mentale, et postea verbum imaginatum el
orale, nec illud ab isto, absolute loquendo, pendet. Si vero
aliis verbis detur explicatio, secunda verba (ne abeamus in

298

PSYCnOLOGIA LIB. IV. CAP. in. DE OBJECTIS NOSTRARUM

cognit.

infinitum) discipulus non intelligit, nisi quatenus attentione
propria antecedenter animadvertit res, a se sincveibis intel­
lectas, sensibiliter designari illis verbis quæ secundo assu­
muntur ad explicationem priorum. Ponere ergo,quod verbum
mentale semper et absolute dependeat a verbo sensibilisitque ipso posterius, est reddere impossibile ipsum verbum
mentale. Hinc peracute notat S. Thomas, Qq.dispp. Demerítate,
Qu. XI, De magistro, Artic. I, quod magisterio aliorum nihil
addisceremus, nisi præirent in mente nostra cognitiones alite
proprio marte acquisitæ : « Si docemur quid est homo, oporlet quod de eo præsciamus aliquid, scilicet rationem animalitatis, vel substantiæ, aut saltem ipsius entis, quæ nobis
ignota esse non potest. » — Ibid, ad 3.

ABTICULUS SECUNDUS

(36)
De ohjcctivitate nostrarum cognitionum.

I. Quæstio. Intellectus intelligendo format verbum, hoc est
exprimit sibi idealiter objectum intclligibile. At existant ne
realiter extra nos objecta prouti a nobis intelliguntur, seu,
aliis verbis, possumus ne certo asserere quod res sint extra
nos in ea essentia vel natura sicut eas intellectus noster in­
telligit ; vel conlra verbum mentis non est nisi forma quæ­
dam animæ nostræ, sine relatione ad realitatem rerum extra
nos existentium ? En quæstio, quæ quanti sit momenti unus­
quisque per se videt, et melius etiam videbit ex dicendis.
H. Idealismus objectivus Kantii. Ut problema a nobis pro­
positum solveret Kant, sicut jam diximus in Logica (56, I),
exorditur ab analysi nostrarum cognitionum. Qua in re, Pla­
to .em imitatus (32, V), animadvertit objecta, quæ nobis ab
experientia dantur, contingentia esse et mutabilia, cum con­
tra scientia nostra immutabilitatem habeat et universalitatem
ab objectis necessariis et universalibus circa quæ versatur.
Ergo primo concludit, elementa contingentia et mutabilia
nostrarum cognitionum sunt quidem ab experientia in nobis,
non autem elementa universalia et necessaria : quæ ideo sunt
in anima nostra ab ipsa anima, ut forma; nostræ cognitionis.
— Duo autem sunt genera rerum quæ menti obversari pos-

sunt : alúa namque sunt sensibiles, seu melius phænomena
sensibili tatis : aliæ vero sunt intelligibiles, quæ ideo græco
vocabulo noumena a Kantio vocitantur, id est res intellectuales
prout in se sunt. Ergo duo sunt genera formarum a priori
existentium in anima nostra, quibus præfatæ res cognoscun­
tur. Formæ ad intelligenda objecta apparentia seu phæno­
mena sensibilitatis vocantur categoriæ : formæ autem ad
intelligenda objecta intelligibilia seu noumena, dicuntur ideæ.
Juxta Kantium categoriæ duodecim sunt : Unitas,pluralitas,
totalilas; —Affirmatio, negatio, limitatio; —Inhaerentia
(accidens) et subsistentia, causalitas et dependentia, commer­
cium; — Possibilitas et impossibilitas, existentia et non-exis
tcnlia, necessitas et contingentia. Ratio est, quia omnia
nostra judicia quæ circa phænomena sensibilitatis versan­
tur, et quæ notiones a Kantio appellantur (ut cum dicitur :
lapis est durus), necessario et universaliter habent aliquam
quantitatem,aliquam qualitatem,aliquam relationem (ut causæ
vel effectus), aliquam modalitatcm : quæ sunt formæ genericæ, quarum unaquæque subdividitur in tres species enume­
ratas. — Ideæ vero 1res sunt : idea animæ, idea finalitatis
rerum, idea Dei; ex quibus exurgunt Psychologia, Cosmolo
gia (seu juxta Kantianos, Teleología) et Theologia naturalis
— Præter autem ideas et categorias, Kant ponit etiam a priori
duas formas sensibilitatis externæ et internæ, quæ sunt spa­
tium et tempus, quia omnis sensatio externa iit necessario in
spatio, et omnis interna’sensatio completur necessario in suc­
cessione, quæ est tempus. Spatium et tempus in se sumpta
sunt elementa a priori perceptionis purœ sensibilis ; categoriæ
sunt objecta a priori perceptionispurœintellectualïs ; ideæ sunt
objecta a priori conceptus puri intellectus. Omnes autem ac­
tiones mentales cognoscitiva, cujusque generis sint, unita­
tem syntheticam subjecti cogitantis subaudiunt atque in ipsa
vcluti in centro et substrato necessario subsistunt. Actus quo
subjectum cogitans affirmat seipsum, ego cogito, vocatur a
Kantio actus transcendentalis et synlhetieus conscientia. —
Veniens denique ad directam problematis solutionem hæc
Kantconcludit : 1» categoriæ habent quidem significationem
objectivam, attamen nulla exislit relatio realis inter ipsas et
objecta experientiæ ; unde principia, quibus hujusmodi ob­
jecta in se constituuntur, penitus a nobis ignorantur, et
mundumtranscendentalem constituunt, quem nosnescimus;
2° ideæ vero nullam realilatcm exlrasubjeclivam præ se

ferunt, quia neque in conscientia neque in experientia esi
objectum aliquod quod ipsis correspondeat ; 3° unde con­
clusio generalis infertur, quod objecta universalia et neces­
saria scientiæ nostræ non sunt nisi formæ exclusive subjectivæ nostri spiritus, sine respondente realilate extra nos;
sicut et existentia objectorum idearum est scienti fice proble­
mática.
'
III. Critica. Possem quidem supersedere a confutando sub¡activismo Kantii post ea quæ diximus in Logica et ad quæ
lectorem remitto (Arlic. 56); verum, stante rei gravitate, in
ipsum systema iterum animadvertimus, illud considerando
in suo principio, in suo processu, in suo exitu.
Principium. Kantii principium radicale est elementa neces­
saria et universalia, quibus tota nostræ scientiæ certitudo
nititur, non ab experientia sed a subjecto ipso promanare.
Quod quidem principium quamvis aliquid veri in se contineat,
ut a Kantio tamen assumitur non est verum. Etenim quæ
existunt realiter in dominio experientiæ tum externæ tum internæ singularia sunt et contingentia; sed verumne est quod
in singularibus istis realiter non existât universale, quod
ideo in sua consideratione separatim a notis individuanlibus,
sicut induit universalitatem, ita induit necessitatem, et hoc
modo potest a mente nostra in singularibus deprehendi et
scientifice cognosci? Kant, sequens Platonem, ex eo quod
universale et necessarium distinguitur a singulari et consti­
tuit elementum proprium scientiæ, falsum cum Platone ipso
concludit universale et necessarium nullo modo esse in sin­
gularibus; additque non a realitate objectiva, sed a subjecto
cogitante emanare.
Processus. At Kant in processn magis errat quam Plato.
Iste enim admisit quidem formas intelligibiles inesse animo
a priori, sed sapientissime genuit principium a nobis sæpe
inculcatum ut fundamentum universæ scientiæ nostræ, prin­
cipium inquam de passivitate nostri intellectus in ordine ad
intelligibile (27, V). Ex quo manifeste et necessario consequi­
tur formas platónicas esse essentialiter objectivas, seu extrasubjectivas, quarum nempe terminus sunt formæ separatæ,
sive per se existentes sive existentes ut ideæ archclypæ re­
turn in mente divina (32, V). At contra Kant formas a priori
punit in anima, sive sint categoriæ sive sintidcæ. Sed undenain hujusmodi formæ ? Procul dubio vel ab objectis expe­
rientiæ, hoc est ab universalibus ipsis existentibus in rebus;

vel a principio exteriori (quod nonnisi Deus esse potest) im­
primente in anima nostra formas illas; vel ab ipsa vi intel­
lectiva efficiente intelligibile ipsum; vel denique formæ
ipsæ sunt mera entia logica. — Si primum dicatur (sicut
reapse dicendum esse probavimus in Ontologia asserendo
realilatem universalium), jam formæ illæ sunt essentialiter
objectivæ, et idealiter exprimunt res ut sunt in seipsis, quia
nonnisi a rebus ipsis in nobis producuntur. — Si secun­
dum, formæ a priori sunt iterum ex natura sua objectivæ,
quia non ad nobis illudendum, sed ad cognoscendas res ut
in seipsis sunt, a Deo sunt nobis impressæ, — Si tertium,
Kant lædit principium de passivitate nostri intellectus
(27, V), et impossibile est Kantio assignare rationem cur illæ
formæ insint aut inesse menti nostræ possint. —Si ultimum
denique, ciirn entia logica sint modi vel relationes additæ a
mente realitati rerum, hanc realitatem in se necessario sub­
audiunt, et illa corruente corruunt : unde ultimum hoc
membrum neque ipsi Kantio arridet. Qua de causa absur­
dum ex quocumque capite est, ideis nostris, seu objectis intelligibilibus idealiter expressis denegare respondentem
realitatem objectivam in rebus extra nos existentibus.
Exitus. Jam vidimus quid Fichte intulerit ex conclusione
Kantiana (27, VI) ; modo sumamus initium unde movetur
crilicismus, illudque comparemus cum fine ad quem pertin­
git. Principium est determinare a priori possibilitatem et
valorem nostrarum cognitionum. Ergo movetur a vera realique hypothesi, imo a reali facto existentiæ subjecti cogitantis
et a realitate mundi, in cujus phænomenis subjectum cogitans
elementa formalia considerat et ab elementis contingentibus
discernit; utramque igitur realitatem utcumque cognitam
subaudit. Exitus vero est denegatio cognitionis vel saltem
dubium tum de realitate subjecti cogitantis, tum de realitate
rerum extrasubjectivarum. Exitus ergo crilicismi opponitur
principio, et analysi destruit cognitionem necessario ipsi
analysi præsuppositam. — Cetera vide in Logica, loc. cit.
IV. Conclusio. Ex animadversis igitur contra Kantii criticismum concludendum est, ideo a nobis res concipi, quia res
sunt realiter in seipsis, neque cognitionem nostram expli­
cari posse nisi posita objectiva realitate, a qua causatur, et
quæ ipsius cognitionis est terminus ; proindeque verbum
mentis est ipsum objectum reale idealiter a nobis expressum :
quod ideo est in se sicut a nobis intelligitur, quia nisi esset

in se tale, a nobis nulla ratione intelligeretur. Profundissima
non minus quam vera sunt quæ ad propositum nostrum
edisserit S. Thomas, Opuse. XIV (Ed. P.), De natura verb,
intellectus (in prine.) : « Verbum, inquit, cum re dicta per
verbum convenienliam habet majorem in natura sua quam
cum dicente, licet in dicente sit ut in subjecto. Unumquod­
que enim ab illo naturam sortitur a quo speciem accipit, et
nomen sortitur, cum species sit tota natura rei. Verbum au­
tem speciem accipit a re dicta, et non a dicente, nisi forte
quando dicit se ; sicut verbum lapidis differt specie a verbo
asini ; verbum etiam dictum a diversis de eadem re, idem
specie est. Et hujus ratio est, quia effectus quilibet magis
convenit cum principio quo agens agit, quam cum agente,
cui solum assimilatur ratione ipsius principii : hoc enim
est quod communicatur effectui per actionem agentis. Simi­
litudo autem rei dictæ (species intelligibilis impressa) est
principium quo verbum rei efficitur, quæ etiam in verbo
reperitura dicente sibi communicata : et ideo ipsum verbum
quandoque dicitur similitudo (species expressa) rei, quando­
que vero verbum (expressio) rei, ubicumque illa rei simili­
tudo exprimitur, sive in parte imaginativa sicut phantasma
Carthaginis est verbum Carthaginis, secundum Augusti­
num, sive in intellectu nostro, ubi perfecta ratio verbi inve­
nitur (fol. 84, coi. 3-4). » — Hinc de facili intelliguntur modi
quibus verbum se habet ad intellectum in ordine ad cogni­
tionem rerum, et quos verbis ipsius. S Thomæ declarabimus
in duobus sequentibus numeris.
V. Verbum mentale est id quo veluti instrumento objectum
intelligitur. Etenim « Intellectus intelligit aliquid dupliciter :
uno modo formaliter, et sic intelligit specie intelligibili qua
Iit in actu (29, II); alio modo sicut instrumento quo utitur
ad aliud intelligendum, et hoc modo intellectus verbo intel­
ligit, quia format verbum ad hoc quod intelligat rem. >
Quodlibeto V, Artic. IX, ad 1.
VI. Verbum est rei manifestativum, et est, sub diversis
aspectibus, id quod intelligitur, id quo intelligitur, id in quo
res intelligitur. « Quamvis apud nos manifestatio, quæ estad
alterum non fiat nisi per verbum vocale ; tamen manifesta­
tio (rei intellectae) ad seipsum fit etiam per verbum cordis;
et hæc manifestatio aliam præcedit (35, IX). Et ideo verbum
interius dicitur etiam verbum per prius. » — Qq. Dispp. De
veritate, Qu. IV, De verbo, Art. I, ad 5 — < Concentio

(verbum) intellectus est media inter intellectum et rem intel­
lectam, quia ea mediante operatio intellectus pertingit ad
rem. Et ideo conceptio intellectus non solum est id quod in­
tellectum est, sed etiam id quo res intelligitur ; ut sic id quod
intelligitur possit dici et res ipsa et conceptio intellectus; et
similiter id quod dicitur (verbum) potest dici et res quæ
dicitur per verbum, et verbum ipsum : ut etiam in verbo
exteriori patet, quia et ipsum nomen dicitur, et res signi­
ficata per nomen dicitur ipso nomine. » —Ibid., Artic. II,
ad 3. — « Istud ergo sic formatum et expressum in
anima, dicitur verbum interius; et ideo comparatur ad in­
tellectum non sicut quo intellectus intelligit (sicut est exclu­
sive ipsa species impressa, ut dictum est, 31. IV), sed sicut
in quo intelligit : quia in isto sic expresso et formato (veluti
instrumento, ut numero prœcedenti dictum est) videt naturam
rei intellectæ. > —Opuse. XIII (Ed. P.), De differentia divini
Verbi et humani (fol. 84, coi. 2, B). — Cf. etiam Leet. I,
n. 1, in Cap. I Joannis.
VII. Nota. Difficultates, qu;e contra realitatein objectivant
nostrarum cognitionum moventur, illæ ipsæ sunt, quæ con­
tra voracitatem nostrarum facultatum cognoscitivarum, et
contra realitatcm universalium opponuntur, et quas proinde
resolutas invenies in Critica, Lib. I et II, et in primo Libro
Ontologiæ.

ARTICULUS TERTIUS

(37)

De objecto proprio et immediato intellectus humani.
I. Natura quæstionis. Objectum proprium, seuproporlionatum, immediatum, directum, formale unius facultatis cognoscilivæ illud cum Angelico voco, quod est primo et per se co­
gnitum a facultate cognoscitiva, cetera vero ratione illius et ad
modum illius a facultate ipsa cognoscuntur (Cf. P. I, Qu. I,
Artic. VII). Ita visus quantitatem percipit ut objectum com­
mune, substantiam ut objectum per accidens, sed colorem vel
lucem ut objectum proprium, seu per se et primo cognitum,
et ratione illius et ad modum illius alia duo priora visus
videt. — Cum ergo quærimus quodnam sit objectum pro­
prium et immediatum intellectus humani (in præscnli re-

rum conditione) non est in sensu exclusivo aliorum objecterum a cognitione ipsius intellectus, sed de objecto per sc et
primo cognito, ut explicavi. Et bene nota.
II. Objectum proprium et directum intellectus nostri, in
præsenti rerum conditione, sunt essentiærerum sensibilium.
Probatur. Intellectus est facultas animæ spiritualis quidem,
sed quæ estforma substantialis corporis (13, V); ideas primi­
tus accipit abstractionis ope a sensibilibus (34, V); nihil intelligit sine conversione ad phantasmata {ib., II). Ergo ejus
objecta propria et directa sunt essentiæ rerum sensibilium.
— Probatur consequentia per partes.
Ex eo quod intellectus est facultas animæ, quæ est forma
substantialis corporis. Nam cognitio contingit secundum quo :
cognitum est in cognoscente, ipsum afficiens et determinans
objective, ut sæpe dictum est (30, II). Quidquid autem est in
alio ut in subjecto, contemperatur secundum naturam sub­
jecti, juxta illud vulgare adagium : quidquid in alio recipi­
tur ad modum recipientis recipitur. Ergo intelligibile rece­
ptum in intellectu nostro contemperatur secundum modum
existendi animæ noslræ, cujus intellectus est resultantia seu
facultas. Est autem anima nostra forma existens in materia,
cujus est forma, sed tamen corporalium conditionum expers
(8, IV). Ergointelligibilia in animarecipiuntur et consequen­
ter intelliguntur ad modum formarum existentium in ma­
teria, cum abstractione tamen a materialibus conditionibus.
Sed formæ existentes in materia, præcisæ vi abstractionis a
conditionibus individualibus, sunt essentiæ specificæ, vel
genericæ, vel transcendentales rerum sensibilium. Ergo hu­
jusmodi essentiæ sunt objectum proprium et directum nos­
tri intellectus, in præsenti rerum conditione. — P. I, Qu.
XII, Artic. IV, etQu. LXXXIV, Artic. VII.
Ex acquisitione idearum primitivarum per abslraclionem a
sensibilibus. Posito enim quod ideæ primilivæ acquiruntur
per hanc abstractionem, id quod primo et directe intelligitur
a mente non potest esse nisi universale sic abstractum a
sensibilibus et in sensibilibus individualiter existens. Atqui
universale abstractum a sensibilibus et in sensibilibus indi­
vidualiter existens, est ipsamet essentia specifica, vel genérica
vel transcendentalis ipsorum sensibilium. Hæc igitur essen­
tia, seu quidditas est intellectus nostri objectum proprium,
immediatum, per se, et directum.
Ex conversione ad phantasmata. Ex hoc enim facto coii-

scicnliæ, quod explicavimus (34, II). salis constat res omnes
supcrsensibileset spirituales ad modum rerum corporearum
a nobis intelligi, quasi nempe et ipsæ essent corporeæ et
phantasmata haberent, quibus tamen carere scimus. Nulla
autem est ratio ad explicandum hoc factum, nisi ponatur
quod ratione rerum corporearum ad res illas spirituales intelligendas assurgimus: quod quidem,ex definitione tradita
n. I, demonstrat essentias rerum corporearum esse objecta
primo etper se cognita a virtute cognoscitiva nostri intellectus.
III. Nota. Diversi loquendi modi quibus S. Thomas utitur
ad designandum objectum intellectus nostri. Thesis a nobis
probata certissime est ad mentem S. Thomæ, qui illam pas­
sim docet et cujus rationibus eam nos probavimus; attamen
modis loquendi diversis hac in re utitur, quos in gratiam
lectoris hic afferre et explicare volo. Dicit ergo simul quod,
lins in communi est objectum intellectus; — Verum est objec­
tum intellectus; — Quidditas seu natura rei materialis est ob­
jectum intellectus humani in præsenti rerumslatu ; — Univer­
sale est objectum intellectus; — Phantasma est objectum intel­
lectus possibilis; — Species intelligibilis est proprium et
propinquum objectum intellectus; — Verbum mentis est
objectum intellectus ;—Deus est primum objectum intellectus.
Hi sunt modi quos adhibet Angelicus ct quos colligit in unum
doctissimus noster Petrus a Bergomo in sua vere Tabula
aurea in omnia opera S. Thomæ, sub rubrica Intellectus, n.
18 ct seqq. ct egregie ct vere explicat in responsione ad
dubiumló'i.— En ejus verba :
« Respondeo dicendum tripliciter, scilicet : primo, quod
ut habetur P. I, qu. XIV, Artic. V ad 2 et 3 — I, d. XXXV,
Art. 11 ad 1, sicut est duplex visum, scilicet primum, id
est species visibilis in oculo, et secundum, id est res colorata
cujus est illa species, sic est duplex intellectum seu objectum
intellectus, scilicet intellectum primum, id est verbum, spe­
cies intelligibilis, phantasma, sed diversimode, ut postea
distinguetur, et intellectum secundum, id est res cujus simili­
tudo est verbum, species, et phantasma. Et sic illud quod
primo intelligitur est res cujus similitudo est species in in­
tellectu, quæ non intelligitur primo et directe, sed secun­
dario et reflexive, ut habetur P. I, qu. LXXXV, Artic. II; —
Cont. Gent., lib. H, cap. LXXV, ad 2. Sed intellectum primum
est duplex, ut habetur I, d. V, q. 111, scilicet intellectum
quód, et intellectum quo. Primo igitur modo verbum est priZicLuxj. ‘.'umma philosophica. — T

II.

SO

mum intellectum, idest primum objectum quod ipsius intel­
lectus, quia illud quod concipitur de re, idest verbum, est
primo et per se intellectum, non autem ipsa res vel simili­
tudo ejus, ut habetur Coni. Gent., lib. I, cap. LUI; — Lib. IL
cap. LXXV, ad 2; — De Pot., qu. IX, Artic. V, prout etiam
supra. Dub. 751, adductum est. — Si autem accipiatur se­
cundo modo, scilicet intellectum quo, hoc est dupliciter, ut
habetur III, D. XXXI, q. II, Art. IV, ad 5, scilicet : vel sicut
objectum remotum et improprium : et sic phantasma est
primum objectum quo ipsius intellectus : vel sicut objectum
proprium et propinquum; et sic species intelligibilis est ob­
jectum ipsius intellectus. — Vel, sicut habetur, Quod. V.
q. V, Artic. II, ad 1, illud quo intelligitur, potest accipi du­
pliciter, scilicet : vel formaliter, et sic est species intelligi­
bilis : vel instrumentaliter; et sin est verbum.
< Intellectum autem secundum, idest res quæ intelligitur,
potest accipi dupliciter, scilicet ; — Vel respectu alicujus
intellectus in speciali. Et sic respectu intellectus hominis
viatoris, objectum est quidditas seu natura rei materialis. Et
respectu intellectus angelorum, objectum est essentia angeli,
ut habetur P. I, q. LXXXVII, Artic. Ill; — q. LXXXV,
Artic. I; — q. LXXXIV, Artic. VII; sed respectu intellectus
divini, objectum est ejus natura, ut habetur P. I, q. XIV,
Arlic.IIet V; — I, D. XXXV, Artic.II ; — Coni. Gent., Lib. I,
Cap. XLVIII; — In Lib. de Causis, lect. XIII, fin; — Meta­
physic., Lib. XII, Lib. VIII. — Vel potest accipi objectum
respectu intellectus in communi. Et hoc dupliciter, scilicet
vel ex parte termini et complementi intellectionis, vel ex
parte principii et inchoationis. Si primo modo, sic quidditas,
seu quod quid est, sive natura, essentia et substantia rei,
est objectum intellectus, quia intellectus dicitur quasi intus
legens, quia non persistit in exterioribus, sed pertingit usque
ad quiddilatem rei, ut habetur Il-II, q. VIII, Artic. I; — De
Veril., q. I, Artic. XII ; q. XV, Artic. I. Si autem objectum
accipiatursecundo modo, scilicet «x parte principii et inchoa­
tionis, hoc est dupliciter, ut habetur Metaphysic., Lib. V,
lect. VI, prin., scilicet : — vel ut objectum principale. Et sic
substantia est objectum intellectus, quia licet intellectus con­
sideret de omnibus rebus, tamen principaliter considerat
de substantia, ut habetur Metaphysic. Lib. VII, led. II. —
Vel ut objectum commune. Et hoc dupliciter, scilicet : Vel
per se primo. Et hoc iterum dupliciter, scilicet : Uuo

modo per se primo primitate perfectionis et causalitatis. Et
sic Deus est primum principium cognitionis ipsius intellec­
tus, quia propter Deum, tanquam propter primam virtutis
cognoscitivas causam, omnia alia cognoscimus, ut habetur
P. I, q. LXXXIV, Artic. V; q. LXXXVI1I, Artic. HI, corp, et
ad 2. Et ipsum cognoscimus non quidem perfecte, sed per
participationem, non tamen quidditative, vel quod sit ratio
objectivalis, sed quia est ratio et causa veritatis objecti nos­
tri, quæ primo apprehenditur a potentia intellectiva, ut
habetur P.I,q. II., Artic. I, ad 1; — II-II, qu. I. Artic. I; —
Quodl. Vil, qu. II, Artic.I. Aliomodo per se primo primitate
cognoscibilitatis. Et sicens est objectum intellectus, quia ens
secundum rationem formalem est primum quod cadit in
intellectu, ut habetur P.I, q. V, Artic.II;q. XI, Artic.II,ad4;
— 1, D. VIII. q. I, Artic. Ill; — d. XIX, q. V, Artic. I, ad 2
ct 8, — d. XXIV, q. I, Artic. Ill, ad 2. — De Veril., q. I,
Artic. I, q. XXI, Artic. I, corp., et Artic. IV, ad 4. —De
Pot., q IX, Artic. VI!, ad 6 el ad lo. — Opuse. XLII prin
— Metaphysic., Lib. I, lect. II, tin. — Lib. IV, led. Ill;LibX,
lect. V. —Vel accipitur objectum non perse primo, sed con­
secutive, ut propria passio objecti ipsius intellectus. Et sic
verum est objectum intellectus, quia intellectus licet possit
considerare naturas rerum non considerando rationem veri,
tamen nihil potest cognoscere, nisi consecutive concurrat
ratio veri, quæ consistit in assimilatione rei et intellectuspcr
speciem rei, ut habetur P. 1. q. XVI, Artic. Ill, ad 3; q.
LXXXV, Artic. I, ad I : — I, D. XIX, q. V, Artic. 1, ad 2. —
De Veril, q. I, Artic. I. ad 3.
< Secundo dicendum, quod ensest objectum formale quod,
sed verum est objectum formale quo, ut habetur a simili.
Quodl. V, q. V. Art. II, ad 1.
« Tertio dicendum, quod aliquid dicitur objectum alicujus
potentiæ dupliciter, scilicet, vel exclusive, id est quod tan­
tum ad illam potentiam pertinet, eo modo quo Boetius dicit,
quod singulare est quod sentitur et universale quod intelli­
gitur. Et in line primi Physicorum dicitur, quod sensus est
singularium, et ratio universalium. Et hoc dupliciter,scilicet
vel quantum ad modum sive rationem repræsentandi conse­
quentem intellectum seu actum rationis, sive modum intelligendi in præsenti vita : qui quidem modus intelligendi est
per abslraclionem a conditionibus individualibus, lumine
intellectus agentis. Et sic universale est objectum intellectus,

prout intentio universalitatis consequitur modum intellfgendi, ut habetur De Pol. q. VII, Artic. IX. — Metaphysic .
Lib. IV, lect. IV. — Poster. lect. XX, princ. — Vel quanta: »
ad rem intellectam. El sic quidditas est objectum intellectus,
quia solus intellectus cognoscit quidditates rerum, ut habí •
tur P. I, q. LV1I, Artic. I, ad 2; — II-II, q. VIH, Artic. I; —
I, d. XIX, qu. V, Artic. I, ad 6; — III, d. XXIII, qu. 1, Ar­
tic. II; d. XXXV, qu. Il, Art. II, qu. I; —De Veril., qu. XII,
Artic. XII, ad 12. — Quodl. Vil, qu. II, Artic. II. Alio mo
dicitur objectum alicujus potenliæ collective, id est quod
continet omnia quæ pertinent ad illam potentiam. Et sic ens
est objectum intellectus, quia nihil intelligitur nisi sit ens
ut habetur De Veril., qu. II, Artic. Ill, ad 12 : qu. XVIII, Ar­
tic. IV, ad 2. »
ARTICULUS QUARTUS
(38)

De cognitione singularium.

I. Prænotamen primum. Cei tum est quod intellectus noster
universalia cognoscit, imo universalia sunt objectum primo
cognitum ab ipso intellectu; certum insuper est quod noster
intellectus cognoscit singularitatem in abstracto, quæ sic
considerata, ut aliquod universale apprehenditur et definitur
vel describitur : certum denique est quod etiam singulare
ipsum genérica quadam notione percipimus; dicimus enim
quod singulare est natura circumscripta nolis individuantibus. Et loquor, ut quisque intelligit, de cognitione intellec­
tiva : quod enim per sensus singularia percipiamus, nemo
dubitat, et est veritas cxperientiæ.
II. Prænotamen alterum. Atqui quodlibet singulare est de­
terminata et singularis essentia (hœcceilas dicebatur a Scho­
lasticis) distincta ab essentia specifica, quam singulis ejusdem
speciei individuis tribuimus. Ilanc autem essentiam indivi­
duam, praecise ut individua est, quidditative non cognosci­
mus (0. 4, VI, ad 1) : nam dicere quod illa sit natura speci­
fica determinata a notis in d i vid nantibus, est dare definitionem
singularis in genere, non vero hujus vel alterius individui.
« Nunquam, inquit Cajetanus fretus conscientiæ testimonio,
concipere experimur sive directe sive indirecte Socraleilatem

[essentiam individuam Socratis}, quamvis concipiamus singu­
laritatem in communi. » — In P. I, Qu. LXXXVI, Artic. I,
ñu. II. — Et Cajetanus ad unguem exprimit verissimam
S. Thomæ sententiam I Contra Gentiles, Cap. LXV, n. 2 :
■ Singularis essentia constituitur a materia designata, et
forma individúala, sicut Socratis essentia ex hoc corpore et
ex hac anima, ut etiam essentia hominis universalis ex anima
et corpore... Unde sicut hæc cadunt in definitione hominis
universalis, ita illa caderent in definitione Socratis, sipossel
definiri. » — Hæc verissima sunt et extra omnem dubita­
tionis aleam; sed aliunde certum est etiam a nobis per in­
tellectum singularia utcumque cognosci, quia sunt objecta
nostrorum judiciorum, ut cum dicimus, Petrus est doctus, ct
cetera similia; judicium autem necessario subaudit præcognitionem elementorum quæ aut affirmatione uniuntur aut
negatione separantur (L. 18, II).
III. Status quæstionis. Status ergo quæstionis consistit in
eo quod determinemus modum quo intellectus apprehendit
singularia. Sint igitur sequentes conclusiones.
IV. Singulare in rebus materialibus intellectus noster
directe et per se non cognoscit. Hæc conclusio, quæ est
S. Thomæ P.I, Qu. LXXXVI, Artic. I, probatur ejusdem S. Doctoris ratione. Principium singularitatis in rebus materialibus
est a materia, quia cum materia sit radix quantitatis, est
etiam radix divisibililatis materialis {non autem formalis quæ
est a forma), proindeque unitatis materialis et individualis,
sicut forma est principium unitatis formalis et specific® (C.
19, IV). Sed intellectus noster ideas primitivas acquirit primo
et directe per abstractionem naturæ specific® a principiis
materialibus, seu a principiis numericis, quibus naturæ spe­
cific» individuantur in sensibilibus existentibus. Ergo intel­
lectus noster, in præsenti conditione, primo et per se cognos­
cit non singularia, sed illas naturas universales. — Gf. etiam
quæ diximus in articulo precedents de objecto primo et
directo nostrarum cognitionum.
V. Singulare in rebus materialibus intellectus noster cognoscitiNDiRECTEet per accidens.Intellectus humanus eatenus
intelligit universalia per abstractionem, quatenus in sensibili
imaginato, ope intellectus agentis, considerat universalia
ipsa, non consideratis principiis materialibus seu individuantibus. Atqui fieri nequit ut intellectus in sensibili individuo
consideret directe et in concreto universale, quin indirecte et

ut objectum per accidens apprehendat simul individuum. ■
quo est universale ipsum ; sicut fleri non potest ut visus pew
cipiat colorem in concreto, quin indirecte et per accid-J
percipiat subjectum in quo color perceptus existit. Ergo : J
tellectus noster in rebus materialibus cognoscit singulsJ
etiam, sed indirecte et per accidens.
VI. Nota I. Sententia S. Thomæ. Hæc, quam defendi, sen­
tentia mihi videtur esse sententia S. Thomæ. Etenim Qq.
Dispp. De veritate, Qu. IÏ De scientia Dei, Artic. VI, eamdeia
thesim nostram aperte enuntiat et iisdem rationibus probat :
« Per accidens, inquit, contingit quod intellectus noster sin­
gulare cognoscit. Ut enim Philosophus dicit in III De anima.
phantasmata se habent ad intellectum nostrum sicut sensi­
bilia ad sensum, ut colores qui sunt extra animam, ac
visum. Unde sicut species, quæ est in sensu, abstrahitur a
rebus ipsis, et per eam cognitio sensus continuatur ad ipsas
res sensibiles; ita intellectus noster abstrahit speciem a
phantasmatibus, et per eam cognitio ejus quodammodo ad
phantasmata continuatur. » Et P. I, Qu. LXXXVI, Artic. I
addit : « Intellectus noster directe non est cognoscitivanisi universalium. Indirecte autem et quasi per quamdam
reflexionem potest cognoscere singulare. Quia, sicut supra
dictum est (Qu. LXXXIV, Artic. VII), etiam postquam species
intelligibiles abstraxerit, non potest secundum eas actu
intelligere nisi convertendo se ad phantasmata (34, II), in
quibus species intelligibiles intclligit, ut dicitur in W De anima.
Sic igitur ipsum universale per speciem intelligibilem directe
intclligit; indirecte autem singularia, quorum sunt phan­
tasmata. Et hoc modo format hanc propositionem : Socrates
est homo. » — Notanda sunt verba S. Thomæ ; non enim
dicit per reflexionem sed quasi per quamdam reflexionem, ut
innuat aperte se non loqui de reflexione proprie dicta, sed
lato sensu accepta, seu ut significat cognitionem indirectam,
ut ipse explicite dicit, et per accidens. — Notandum insuper
nos loqui de primitiva cognitione singularium ; nam certum
est quod per reflexionem proprie dictam potest meus in
singulare ipsum indirecte cognitum attentione redire, et
illud intimius scrutari, quamvis illud nunquam attingat
cognitione essentiali-individuali, sed cognitione quoad ejus
exislentiam, et cognitione genérica seu abstracta ut in
promotionibus explicavimus. Quod etiam patet ex enuntia­
tione: Socrates est homo; affirmamus nempe naturam speci-

Scam humanam de Socrate, quin tamen dicere sciamus in
quo consistat ratio individua essentialis hujus hominis. —
Cf. Opuse. De principio individuationis.
VII. Nota II. Opinio Cardinalis Cajetani. Erninentissimus
Cardinalis Cajelanus, agens in P. I, Qu. LXXXVI, Art. I d<
cognitione intellectiva singularium, vult ea a nobis cognosci
per ratiocinium seu, ut ipse ait, arguilive : « Concipientes
enim, ita ille, in nobis hominem et singularitatem, et quod
homo non subsistit per se, etc., arguitur et concluditur ab
intellectu in rerum natura res quædam singularis, etc.,
differens ab universali sibi oblato per differentiam sibi inco­
gnoscibilem quidditative. » Forte hæc sententia Cajetani
potest recte explicari ponendo, per quamdam extensionem,
arguilive dici posse quod nos diximus proprius cum S. Thoma,
indirecte, per accidens et quasi per quamdam reflexionem; sed
tamen, ut jacet et abstractione facta ab intentione Cajetani,
admitti non potest. Et revera S. Thomas Qq. Disp. De veri­
tate, Qu. VIII, De cognitione angelorum, Artic. XIV, ad VI,
hoc ponit verissimum principium : « Si aliqua duo ita se
habeant quod unum sit ratio intelligendi aliud, unum eorum
erit quasi formale, et aliud quasi materiale, et sic illa duo
sunt unum intelligibile, cum ex forma et materia unum
constituatur. Unde intellectus quando intclligit aliquid per
alterum, intelligit unum intelligibile. » Quod S. Doctoris
principium ad rem nostram, meo judicio, facit. Universale
enim est ratio apprehendendi sensibile singulare; utrumque
ergo, universale nempe et singulare, sunt unum intelligibile;
primum est intellectum directe et per se, alterum vero indirecte
et per accidens. — De ratiocinatione vero, quam ponit Cajetanus, conscientia silet : non sileret autem si illa in nobis
locum haberet. Deinde ad explicandam singularium cogni­
tionem Cajetanus hoc utitur ratiocinio : Intellectus concipit
universale, puta hominem, et etiam singularitatem in com­
muni. Sed eo ipso quod universale concipitur, concipitur
simul illud non posse subsistere nisi in singulari. Ergo ar­
guit existere singulare. — Verum, ut notat eximius Sylves­
ter Ferrariensis, Comment, in I Contra Gentiles, Cap. LXV,
consequentia ab intento deficit. Sequitur enim solummodo
quod si universale realiter existât, existere debeat in aliquo
singulari; quod tamen quid sit in genere, habetur quidem
vi ratiocinii, non autem ut est singulare quoddam in seipso.
— Cf. quæ in hunc eumdem sensum urget citatus Ferra­
riensis ibid.

ABTICULUS QUINTUS

(39)
De cognitione animæ humanæ

I. Duplex cognitio de anima humana. Animæ humanæ.
sicut et cujusque alterius rei, duplex est cognitio : una refert
exislenliam animæ ; altera animæ naturam. Ad primam co­
gnitionem de mente habendam sufficit ipsa mentis præsentia,
quæ est principium intellectionis, ex qua mens percipit
seipsam, si cogito sum; et ex hac parte et in hoc sensu dici­
tur quod mens cognoscit seipsam persuam præsentiam. Sed
ad secundam cognitionem de mente habendam, non sufficit
ejus præsentia, quia mens non immediate intuetur seipsam,
sed requiritur diligens et subtilis inquisitio. Unde nemo
sanus dubitat de propria existentia, sed multi naturam
animæ ignorant, et multi etiam circa naturam animæ erra­
verunt et errant. — Cf. S. August. De ordine, Lib. I, Cap.
I ; Lib. II, Cap. XI; S. Thomas P. I, Qu. LXXXVII, Art. I.
II. Quæstio. Quod anima nostra non solum se cognoscat
existere, sed quod aliqua ratione etiam cognoscat propriam
naturam, veritas est quæ per dicta omnia in præccdentibus
libris plenissime est manifesta. Sed quæstio non levis utili­
tatis movetur, qua via anima ad cognitionem suæ naturæ
perveniat, et quænam sit natura hujus cognitionis. Huic
duplici quæitioni solvendæ insistendum est in hoc arti­
culo.
III. Anima cognoscit naturam suam per reflexionem in
proprios actus. Ad id probandum non alia assumimus prin­
cipia quam quæ in decursu hujus Tractatus posita sunt.
Conscientia intellectiones animi nostri vivide refert ut facta
quædam. Sed ratio ope reflexionis redire in naturam talium
intellectionum non solum potest, sed de facto redit. Actionis
autem natura præcipue ex objectis, circa quæ versatur, di­
gnoscitur. Quamvis autem intellectus noster essentias rerum
sensibilium habeat pro objecto immediato, eas tamen intel­
ligit spirituali quodam modo, nempe universali, atque insu­
per ad alia quæ supra omnem naturam corpoream sunt
posita assurgit. Igitur consideratis proprietatibus actionum
intellectivarum et freta principio quod actiones sunt effectus

apodictice demonstrativi essentiæ seu substantiæ a qua sunt
actiones et facultates, ratio infert intrinsecam naturam ani­
mæ rationalis. — Hac ratiocinatione usi sumus loquendo de
independentia intellectus a sensibus, deque natura spirituali
et immortali animæ nostræ. Deme autem reflexionem et
ratiocinationem super hos actus, qualitative seu in ordine
ad objecta consideratos, et omnis via intrinseca praecluditur
nobis ad investigandam naturam animi nostri. Igitur per
reflexionem et ratiocinationem in proprios actus anima
humana, in præsenti statu, cognoscit naturam suam. —
Quam veritatem paucis verbis complexus est S. Thomas P. 1,
Qu. LXXXVII, art. Ill, scribens : « Id quod primo cognos­
citur ab intellectu humano est hujusmodi objectum (quidditas rei materialis); et secundario cognoscitur ipse actus,
quo cognoscitur objectum ; et per actum cognoscitur ipse
intellectus, cujus est perfectio ipsum intelligere ; » potentiæ
denique intellectiva cognitio ducit in cognitionem essentiæ
animæ, ut ipsemet S. Thomas addit Qu. seq., Artic. II, ad 3.
IV. Ánima humana cognoscit seipsam non cognitione psy­
chologica sed cognitione ontologica. Hæc est responsio ad
secundam partem quæstionis proposita n. II. Loquorautem,
ut fert natura quæstionis, de cognitione quidditativa seu
essentiali, non de cognitione existentia. Porro voco cogni­
tionem psychologicam, illam quæ est ex propriis quibus
anima constituitur in sua determinata essentia, et qua ideo
nulli alteri essentia conveniunt ; voco cognitionem onlologicam qua est ex elementis communibus aliis rebus, qua
tamen elementa per synthesini mentalem unita nonnisi ani­
ma essentia convenire possunt. — His pramissis, probatur
thesis. — Anima humana, in præsenti conditione, non cognoscitseipsam intuitive sed abstractive (L. 9. II),pcrreflexionem nempe in actus et facultates suas intellectivas, ut dic­
tum est supra (n. prœc.). Quamvis autem, ut S. Thomas acute
notat, ac lus proprius animæ, nempe intelligere, perfecte de*
monstret virtutem ejus et naturam, tamen facto constat quod
substantialitatis notio applicatur animæ non quæ sit animæ
propria, et quam procul dubio in se habet, sed quam ceteris
substantiis applicamus, et quæ est notio tradita inOntologia ;
addimus autem animam nostram esse substantiam spiritua­
lem, sed spiritualitalcin explicamusper independenliam amateria in exislere et in agere, quæ, et celtræ similes notiones,
non excedunt notiones communes Ontologiæ. — Quæ dixi de
ABT. V. DE COGNITIONE ANIMÆ HUMANÆ.

cognitione animæ, dicantur de cognitione quidditativa cor­
porum, rerum moralium et theologicarum, ut longa analysi nostrarum idearum demonstravi in undecim prioribus
Capitibus quarti Libri Operis, Delia luce intelleltuale e dell'
Ontologismo, concludendo quod scientiæ cosmológica, psy­
chologica, moralis, et theologia naturalis, non aliud sunt
quam applicationes Ontologiæ singulis objectis uniuscujus­
que scientiæ. Ad illud Opus lectorem remitto : non enim
præsentes istæ Institutiones longiorem illam patiuntur analysim.

ARTICULUS SEXTUS

(40)
De cognitione rerum supersensibilium.

I. Quæstio. Hac nostra præserlim ætate acriter discepta­
tum est inter philosophos catholicos, num ratio humana sine
ulla præeunte cognitione rerum supersensibilium, ut puta
spiritualitatis et immortalitatis animæ nostræ, principiorum
quæ mores respiciunt, Dei denique, sed sola connatural!
ratiocinatione ducta valeret per semctipsam earumdem
rerum aliquo modo cognitionem habere. Et nota quod non
quæritur utrum per principium extrinsecum, nempe per
revelationem divinam primitus, et postea per magisterium
sociale, illius primitivæ revelationis traditionale organum, et
facilius, et melius, et tutius, et universalius illae cognitiones
habeantur; quia de hoc nemo dubitat : certum est enim
quod illud magisterium nedum perutile, sed moraliter necessarium humano generi est, ut ea quæ in rebus divinis
A umanœ rationi per se impervia non sunt, in prœsenli quoque
generis humani conditione ab omnibus expedite, firma certitu­
dine et nullo admixto errore cognosci possint, proutiin Consti­
tuí. De fide catholica, Cap. II, De revelatione, loquitur Conci­
lium Vaticanum, verba exscribens S. Thomæ, P. I, Qu. I,
Artic. I. et Contra Gentiles, Lib. I, Cap. IV. — Sed neque
etiam quæritur, utrum habita per alienum magisterium
cognitione earumdem veritatum, ratio humana potis per
semetipsam sit eas intimius penetrare et sibi scientiflce
demonstrare; certum est enim id a ratione praestari posse,
ut vel insi traditionalislæ concedunt. — Icitur tota auæslio

in eo unico consistit, ut sciamus, utrum mens humana mediis
naturalibus, hoc est solo lumine rationis ducta et ratiocina­
tione, ex rebus sensibilibus possit cognoscere veritates supersensibiles ordinis naturalis (veritates enim supernaturales
rationem absolute superant) tum speculativas tum morales,
abstractione facta ab earum numero et a majori vel minori
perfectione cognitionis.
II. Traditionalismus. Huic ergo quæstioni traditionalismes
mitigatus respondet negative, ita ut, juxta ipsum, ratio hu­
mana non suffulta divini magisterii revelatione primordiali,
impotens fuisset ad minimam notitiam capessendam rerum
spiritualium et moralium. Consequenter illa revelatio, quam
uti factum historia humani generis firmissime affirmat, ut
necessitas est tenenda. Dixi autem consulto traditionalismus
mitigatus, quia traditionalistæ rigidiores, asserentes cum
de Bonald necessitatem sermonis ad intelligendum (35, VIII
et IX), et impossibilitatem repetendi sermonem ipsum ab
humana institutione, inclinant ad denegandam homini des­
tituto exteriori magisterio quamlibet intellectualem cogni­
tionem. Traditionalismi mitioris patrocinium susceperunt
Ventura multis editis libris eruditione refertis, et Bonnetty,
Director Ephemeridis, Annales de philosophie chrétienne.—
En argumenta quibus maxime insistunt.
Argumentum primum. Intellectus finitus, ut est intellectus
humanus, creare non potest in ordine cognitionis, sicut non
potest creare in ordine physico. Ergo intellectus humanus in
omnibus suis cognitionibus aliquid præsupponit, quasi ma­
teriam, scilicet sensibile individuum, cujus universalem
naturam intelligit : ita ut nullius rei cognitio intellectiva in
nobis detur, sine respectivo sensibili phantasmate ipsius rei.
Hoc autem individuum in rebus spiritualibus, cum per sen­
sus haberi non possit, necesse est ut intellectus humanus
illud habeat ope externi magisterii. — Ventura, La tradi­
tione ed i semipelagiani della filosofía, P. I, Cap. Ill, § 21.
Argumentum alterum. Neque dicatur veritates ordinis spi­
ritualis et moralis haberi posse ex rebus sensibilibus. Nam
ita se habent veritates spirituales et morales in ordine ad
nostram cognitionem intellectivam, sicut in ordine ad cogni­
tionem sensitivam se habent objecta procul a sensibus
posita. Atqui hæc secunda non cognoscuntur, nisi prius ea
nobis aliquis describat. Ergo neque priores veritates. Funda­
mentum est majoris disproportio major existens inter res

sensibiles et spirituales, quam inter sensibilia præsentia et
absentia. — Ventura Op. et loe. cit. § 22.
III. Critica. — Traditionalisnius admitti non potest. Probaturex principiis oppositis iis quæ pater Ventura amplecti­
tur. — Res sensibiles sunt ita connexæ cum rebus spiritua­
libus et moralibus, ut primæ possint ducere rationem huma­
nam, destitutam prævio magisterio extrínseco, ad cognoscen­
dum secundas cum certitudine. Ergo falsus traditionalisnius.
— Consequentia patet. Probatur antecedens. — Procul dubio
inter res sensibiles et spirituales et maxime Deum non datur
proportio entitatis seu perfectionis : quiaprimæ sunt diversas
et longe inferioris naturæ quam secundæ ; attamen datur
connexio et proportio habitudinis, quia res sensibiles sunt
effectus causæ maxime spiritualis, nempe Dei, et id certo et
evidenter scire possumus sine prævio magisterio. Probavimus
enim in Ontologia (44, XVII et XVIIIJ, quod ex quocumque
effectu potest cognosci et existentia et aliquo modo etiam
natura causæ. Ergo ex rebus materialibus ascendere possumus
in aliqualcm cognitionem immaterialium; non tamen in per­
fectam, quia non est sufficiens comparatio rerum materialium
ad immateriales, ut recte concludit S. Thomas P. I, Qu.
LXXXVI1I, Artic. 11, ad I.
Hoc autem argumentum magis urgetur si de cognitione
animæ sermo est, quæ, ut in præcedenti articulo probavimus,
cognoscit seipsam per actus suos. At cognitio animæ maxime
coadjuvat rationem nostram ad inlelligendas utcumque res
spirituales, propter aftinitalem naturæ : < Illud quod mens
nostra decognitione incorporalium rerum accipit, inquit ib.,
Artic. I, ad 1, ipsemet S. Thomas, per seipsam cognoscere
potest. Et hoc adeo verum est, ut etiam apud Philosophum
dicatur quod scientia de anima est principium quoddam ad
cognoscendum substantias spirituales. » Et S. Augustinus
jam citatus (34,1) : Mens, inquit, sicut corporearum notitias
persensus corporis colligit, sic incorporearum rerum per semetipsam.
Addendum denique quod si nulla existeret connexio inter
res sensibiles et res spirituales, ut contendit Ventura, neque
etiam habita per revelationem primitivam notitia rerum spi­
ritualium et moralium, mens nostra valeret scientilice de
• isdem rebus ex sensibilibus ratiocinari, quia revera solido
principio demonstrationis, nempe connexione logica inter
sensibilia et supersensibilia, careret. Quam illationem quia

merito negat Ventura, non video qua ratione sustineat suum
principium.
Illud autem quod Ventura in primo argumento habet de
phantasmate, nihil est. Ut enim egregie, P. I, Qu. LXXXIV,
Artic. VII, ad 3, ad similem objectionem respondet S. Tho­
mas, • Incorporea, quorum non sunt phantasmata, cognos­
cuntur a nobis per comparationem ad corpora sensibilia,
quorum sunt phantasmata (et hoc conscientia noslranobis tes­
tatur)', sicut veritatem intelligimus ex consideratione rei,
circa quam veritatem speculamur. Deum autem, ut Diony­
sius dicit, cognoscimus ut causam, et per excessum (perfec­
tionum), et per remotionem (imperfectionum). Alias etiam
incorporeas substantias in statu præsenlis vitæ cognoscere
non possumus nisi per remotionem vel aliquam compara­
tionem ad corporalia. Et ideo cum de hujusmodi aliquid in­
telligimus necesse habemus converti ad phantasmata corpo
rum, licet ipsorum non sint phantasmata. » Et Qu. XII,
Artic. XII ad 2, ait : « Deus naturali cognitione cognos­
citur per phantasma effectus sui. » — Quoad veritates
morales minor est etiam difficultas, quia, ut supra dictum
est (29, VIII), veritates morales sunt ipsæ veritates speculativæ (quas Ventura concedit solo rationis lumine posse
dignosci) extensæ ad directionem actionum humanarum.
Ex his omnibus apparet quam merito concilium Vatica­
num Constitut. dogmatica De fide catholica, Cap. II, De re­
velatione, sequentia statuerit : .< Eadem sancta mater Eccle­
sia tenet et docet, Deum rerum omnium principium et finem,
naturali humanæ ralionis lumine e rebus creatis certo co­
gnosci posse; invisibilia enim ipsius, a creatura mundi, per
ea quæ facta sunt, intellecta, conspiciuntur (Roman. 1,20). >
— Et hæc satis de traditionalismo ; cetera possunt videri in
Opere quod inscripsi : Saggio sui principi dei Tradizionalismo.
IV. Nota. De extensione et intensione nostrarum cogni­
tionum in genere, et in specie quoad res spirituales. Supra
determinavimus quæstionem cum traditionalismo esse de
cognitione rerum supersensibilium ordinis naturalis, abstrac­
tione facta ab extensione vel intensione ejusdem cognitionis.
Atqui resoluta quæstionc contra traditionalismum. nonnulla
addenda sunt de hac cognitionis perfectione tum extensiva
tum intensiva, præmittendo, ut par est, principia genérica
circa perfectionem cognitionis.

Principia generica. « Perfectio cognitionis quantum est es
parte cogniti, attenditur secundum medium; sed quantum est
ex parte cognoscentis, attenditur secundum, potentiam vel ha­
bitum. Et inde est, quod etiam inter homines per unum me­
dium unus perfectius cognoscit aliquam conclusionem, quam
alius. ï P. Ill, Qu. X, Artic. VI, ad 1.
Principia specifica. Dictum est autem quod medium natu­
rale ad cognocenda spiritualia sunt res sensibiles. Ergo ex
parte medii, « tantum se nostra naturalis cognitio extendere
potest inquantum manuduci potest per sensibilia », ut con­
cludit S. Thomas P. I, Qu. XII, Artic. XII. — Ex parte
autem cognoscentis stat principium generale supra enun­
tiatum.
Quod si quæras quousque media sensibilia ducere nos pos­
sunt in cognitionem divinorum, respondet S. Thomas loe.
cit. : «Ex sensibilibus autem non potest usque ad hoc intel­
lectus noster pertingere, quod divinam essentiam videat :
quia creaturæ sensibiles sunt effectus Dei virtutem causæ
non adæquantes. Unde ex sensibilium cognitione non potest
tota Dei virtus cognosci, et per consequens nec ejus essentia
videri. Sed quia sunt ejus effectus a causa dependentes, ex
cis in hoc perduci possumus, ut cognoscamus de Deo an est
(exislenliam) ; et ut cognoscamus de ipso ea quæ necesse est
ei convenire, secundum quod est prima omnium causa exce­
dens omnia sua causata. Unde cognoscimus de ipso habitu­
dinem ipsius ad creaturas, quod scilicet omnium est causa;
et differentiam creaturarum ab ipso, quod scilicet ipse non
est aliquid eorum quæ ab eo causantur; et quod hæc non
removentur ab eo propter ejus defectum sed quia superexcedit. »
AKTICULUS SEPTIMUS
(41)

De ordine chronologico objectivo nostrarum cognitiotium.
I. Cousin et Mamiani. Opinatus est Cousin quæstionem
circa originem nostrarum idearum insolubilem esse, quia
neque conscientia neque memoria referre possunt actum
primitivum, qui locum habuit in nostraintelligentiapostquam
anima creata est. Cui scnlenliæ adhæret Terentius Mamiani,

et forte Gliastel in suo libro, De la valeur de la raison hu­
maine. — Verum, quamvis nulla in nobis sit conscieutia,
nulla memoria illius primitivi actus mentis nostræ, tamen
per analysim nostrarum cognitionum possumus cognoscere
quodnam esse debuit objectum quod primitus menti occurre­
rit, ut in hoc ipso Articulo manifestabimus.
II. Si ordo cognitionis in genere attendatur, prius a nobis
cognoscitur singulare quam universale. Voco cognitionem in
genere prout abstrahit a cognitione intellectiva vel sensitiva,
et loquor de prioritate generice sumpta, abstractione facta a
prioritate temporis vel naturæ (L. 8, IX). Probatur. Ideæ intelligibiles primitiva habentur a nobis per abstractionem a
sensibilibus, sensibus externis primum, dein vero imagina­
tione perceptis. Sensus autem nonnisi singularia sensibilia
cognoscunt. Ergo si cognitio nostra in genere sumatur, prius
a nobis cognoscitur singulare quam universale.
III. Sed cognitione intellectiva prius cognoscitur a nobis
universale quam singulare. Patet ex dictis articulo quarto,
ubi probavimus quod singularia non cognoscuntur primo
el per se, sed secundario et ner accidens (38, IV et seqq.).
Ergo prius cognoscitur ab intellectu objectum per se et
directum, quod est universale, quam singulare, sicut visus
primo videt colorem pomi, quam pomi substantiam, quæ
est objectum per accidens visus.—P. I, Qu.LXXXV, Arlic. III.
IV. Primum quod cadit in apprehensionem nostri intellec­
tus est ens. Ita in verbis passim S. Thomas et Scholastici
omnes; et rectissime. Etenim intellectus noster per abstrac­
tionem a sensibilibus primitivas ideas effonnat (34, V). At­
qui objecta sensibilia primitus percipiuntur a sensu ut
confusa et maxime indeterminata : organa enim, quorum
ope sensatio exercetur (22, III), imperfecta in principio sunt,
proindeque nonnisi ad imperfectassensationes perceptionesve
sunt apta ; unde, ut jam notaverant Plato et Aristoteles,
pueri a principio omnes viros vocant patres, et matres omnes
mulieres, postea vero determinant. Ergo intellectus noster
nonnisi intelligibilia maxime confusa atque indeterminata
a principio intelligere per abstractionem potest. Ens autem
est inter omnia maxime indeterminatum, transcendens
omnes species et genera (0. 7, VI). Ens igitur est illud quod
primo cadit in apprehensionem nostri intellectus. — P. I,
Qu. LXXXV, Artic. III. — Cf. quæ supra diximus Artic. 32,
X, Processus.

V. Nota. De duplici entis cognitione. Notandum tamen
quod de ente duplex cognitio haberi potest. Una scientific.!,
secundum quam in Ontologia de ente egimus, de ejus pro­
prietatibus ac perfectionibus. Hanc autem entis cognitionci
absurdum est, ut quisque per se videt, concedere menti nos­
træ in principio suæ explicationis. Alia vero est rudis ac
maxime imperfecta, eo modo quo de perceptione primitivi,
sensibilium dictum est, et quæ nemini ignota est, sed omni­
bus hominibus inest. Hoc secundo sensu intelligi debet quod
apprehensio entis sit prima quæ in nostrum cadit intellec­
tum.

LIBER QUINTUS
DE FACULTATIBUS APPET1T1VIS

Prologus. Absoluto tractatu de facultatibus cognoscitivis,
ad facultates appetitivas explicandas accedimus, quæ cogni­
tionem ipsam consequuntur. Et quia duplex in nobis distin­
guitur cognitio, sensitiva et intellectiva, duplex est etiam
facultas appetitiva. Prius ergo dicendum est de appetitu sen­
sitivo, quia ordine generationis prior est in nobis ; deinde de
appetitu intellectivo, qui voluntas communiter appellatur.

CAPUT PRIMUM
DE APPETITU SENSITIVO

Prologus. Quoad vero appetitum sensitivam quaeri potest :
Io quid sil ; 2° quotuplex sil : ubi de passionibus generatim
erit senrw ; 3° de passionibus concupiscibilis in specie ; 4° de
passionibus irascibilis in specie ; 5° quo ordine appetitus sen­
sitivus se habeat ad rationem. Quibus tamen omnibus præmittendæ sunt notiones de appetitu in genere, quæ nempe
communes sunt appetitui tum sensitivo, tum intellectivo.
ARTICULUS PRIMUS

(42)
De facultate appetitiva in genere sumpta.
I. Notio facultatis appetitivæ. Appetere idem est ac incli­
nari in aliquid sive vere sive apparenter appetenti conveniens,
seu in bonum (0.17). Unde quod nos appetere, Græci ¿jtiOüpstu
dicunt, hoc est in aliquid ferri. Ipsa inclinatio actualis, seu
actio in objectum appetitum, dicitur appetitio, vel appetere; et
quia potentiæ a respectivis actibus speciflcantur et nominan­
tur (21, II), potentia seu facultas a qua appetitio procedit,
vocatur appetitus seu facultas appetitiva.
II. Distinctio facultatis appetitivæ a facultate cognoscitiva.
Infertur ex dictis facultates appetitivas specifice distingui a
Ziqluda. Sumina philosophica. T. II.

21

facultatibus cognoscitivis. Bonum enim quod est objectum
appetitus formaliter differt a vero quod est objectum cogni­
tionis. Diversitas autem formalis objectorum diversificat spe­
cifice potentias (21, III et IV ; 29, IX). Igitur facultas appetitiva specifice distinguitur a facultate cognoscitiva. — Et hinc
etiam explicatur factum conscientiae, quo non raro sentimus
sos per appetitum in aliquod ferri objectum, a quo tamen
prosequendo ratione deterremur. — Sed insuper ex ipsa
conscientia sentimus appetitum nostrum trahi ab objecto
amato, ita ut praeclare dixerit Augustinus : Amor meus pon­
dus meum, eo feror, quocumque feror; sed in cognitione quo­
dammodo trahimus ad nos ipsamet objecta cognita.
III. Existentia facultatis appetitivæ. De existentia facul­
tatis appetitivæ non potest dubitari a posteriori : est enim
factum manifestissimum conscientiae.
IV. Nota. Ratio a priori facultatis appetitivæ. Sed Angeli­
cus P. I, Qu. LXXX, Artic. 1, sequentem rationem profundis­
simam affert ad probandam existentiam in omnibus animan
tibus facultatis appetitivæ. Unaquælibet natura propriam ac
naturalem habet inclinationem ad id quod sibi est conve­
niens; diversimode tamen res cognitione præditæ et res
cognitione carentes. Nam in his quæ cognitione carent prin­
cipium movens est unicum, nempe natura ipsa; unde semper
uno modo moventur et easdem actiones exercent. Sed in rebus
quæ habent cognitionem, natura est quidem principium re­
motum motus, sed principium proximum est ipsa cognitio ;
quæ cum diversorum objectorum esse possit, est principium
immediatum inclinationis in diversa objecta cognita. Hæc
inclinatio consequens cognitionem constituit formaliter appe­
titum.
V. Corollaria. Ex quibus duo corollaria inferuntur :
Corollarium primum. Facultas appetitiva, de qua loqui­
mur, distinguitur a spontaneitate rerum non cognoscentium
in hoc, quod appetitus est inclinatio consequens apprehen­
sionem, et consequenter ejus objectum est bonum conveniens
reduplicative ut apprehensum ab appetente.
Corollarium alterum. Insuper inclinatio, quæ constituit
appetitum proprie dictum, est specifice distincta ab inclina­
tione ceterarum facultatum. Quamvis enim unaquælibet
suam habeat inclinationem ad proprium objectum, tamen
hæc inclinatio est in objectum præcise ut convenit potentiæ
ipsi, non autem ut directe convenit animali. Contra appetitus

in objectum apprehensum fertur præcise ut animali convenit.
Ad rem S. Thomas, ibid, ad 3 : « Unaquæquc potentia ani­
mæ est quædam forma, seu natura, et habet naturalem incli­
nationem in aliquid. Unde unaquæqtie appetit objectum sibi
conveniens naturali appetitu : supra quem est appetitus ani­
malis consequens apprehensionem, quo appetitur aliquid
non ea ratione qua est conveniens ad actum hujus vel illius
potentiæ,utpote visio ad videndum et auditio ad audiendum,
sed quia est conveniens simpliciter animali. » — Cf. I-II.
Qu. X, Artic. I. .
ARTICULUS SECUNDUS

(43)
De natura appetitus sensitivi.

I. Notio appetitus sensitivi et intellectivi. Definivimus gene
rice appetitum, inclinationem consequeutjm apprehensionem.
Unde appetitus sensitivus est inclinatio consequens appre­
hensionem sensitivam, ejusque objectum est bonum sensu
apprehensum et animali conveniens; appetitus vero rationa­
lis est inclinatio consequens apprehensionem intellectivam,
et ejus objectum est bonum ratione apprehensum et subjecto
rationali conveniens.
II. Appetitus sensitivus specifice distinguitur ab appetitu
intellectivo. Revera enim primus nobis est communis cum
brutis, alter vero nobis proprius ; sed insuper probatur ex
præmissis notionibus. Nam appetitus sensitivus est facultas
organica sicut ceteri sensus (22, III), consequitur apprehen­
sionem sensitivam et intra limites sensibilitatis coarctatur;
ad objectum terminatur ut conveniens formaliter animali ;
contra appetitus intellectivus est facultas inorganica (22, V),
consequitur apprehensionem intellectivam et universalia
bona consequenter attingit ; in objectum fertur non formaliter
ut conveniens animali, sed supposito seu person® rationali.
Igitur sunt facultates specifice distincte. — Hinc explicatur
pugna moralis et objectiva (16, IX, ad 4) existens inter unum
et alium appetitum, quando, ut Paulus ad Galatas V, v 17,
ait : Caro concupiscit adversus spiritum, spiritus autem ad­
versus carnem.
HI. Nota, Solvitur difficultas. Dices : Objectum formale

appetitus est bonitas apprehensa, seu apprehensum appeti­
bile. Atqui ratio appetibilitatis eadem est tum in appetitu
sensitivo, tum in appetitu intellectivo. Non igitur in homin
facultas appetitiva intellectiva differt a sensitiva.— Respon­
deo ad minorem, quod licet in utroque appetitu sit eadem
ratio appetibilitatis materialis, non est tamen eadem ratii
formalis seu ratio ut apprehensa appetibilitatis. Unde miner
distinguenda est dicto modo et negandum consequens. « Ap­
petibili, inquit Angelicus, non accidit esse apprehensum pe:
sensum vel intellectum, sed per se ei convenit. Nam appeti­
bile non movet appetitum nisi inquantum est apprehensum
Unde dilïerentiæ apprehensi sunt per se different!® appeti­
bilis. Unde potentiæ appetitivæ distingunntur secundum
differentiam apprehensorum, sicut secundum propria ob­
jecta. » — P. I, Qu. LXXX, Artic. H, ad 1. Gf. etiam Qq.
Dispp. De veritate, Qu. XXV, De sensualitate, Art. I.
IV. Sensualitas. Sicut ab actionibus potenti® denominan­
tur, ita a sensuali anim® motu sensualitatis nomen desump­
tum esse videtur. Unde sensualitas non virtutem apprehensivam seu cognitivam sensus, sed potius potentiam ipsam
sensitivam appetitivam designat. Nam operatio virtutis
apprehensiv® perficitur in hoc quod res apprehens® sunt in
apprehendente : cognitum enim est in cognoscente (30, II);
operatio autem virtutis appetitivæ perficitur in hoc, quod
appetens inclinatur in rem appetibilem, ut ipsi eo modo quo
potest conjungatur. Et ideo operatio apprehensiv® virtutis
assimilatur quieti; operatio autem virtutis appetitivæ magis
assimilatur motui. Unde per sensualem motum intelligitui
operatio appetitivæ virtutis. Et sic sensualitas est nomen
appetitus sensitivi. — P. I, Qu. LXXXI, Artic. I. — Notan­
dum porro, quod licet sensualitas, psychologice idem sit ac
appetitus sensitivus seu appetitus rerum ad vitam animalem
pertinentium, vulgo tamen vocabulum illud in malam par­
tem sumitur, nempe ad designandos motus sensitivi appe­
titus rationi reluctantes, et in malum flectentes voluntatem
ipsam.

ARTICULUS TERTIUS
(44)

De divisione appetitus sensitivi.

I. Appetitus irascibilis et concupiscibilis. Communis et
vulgaris est divisio appetitus sensitivi in concupiscibilem, et
irascibilem ; cujus divisionis ratio est quod nos, ut conscientia
testatur, non solum inclinamur ad consequenda ea, quæ ut
convenientia apprehendimus, et ad refugienda nociva, sed
etiam ad propulsanda ea quæ aut convenientia impediunt
aut nociva inferunt. Appetitus, quatenus fertur in bonum
vel malum simpliciter sumptum, dicitur concupiscibilis; qua­
tenus autem fertur in bonum vel malum ut arduum, dicitur
irascibilis, quia nempe ira inardescit contra causas quæ
fortiter impediunt boni consecutionem, vel malum inferunt.
Ha victoria in se est bonum appetitus concupiscibilis; victoria
reportanda, id est arduitas victoriæ ab inimicis causata, est
objectum irascibilis.
II. Appetitus irascibilis oritur ex concupiscibili. Audiatui
S. Thomas P. 1, Qu. LXXXI, Artic. II : « Omnes passioues
irascibilis incipiunt a passionibus concupiscibilis et in eas
terminantur : sicut ira nascitur ex illata tristitia, et vin­
dictam inferens in lætitiam terminatur, Propter hoc etiam
pugnæ animalium sunt de concupiscibilibus, scilicet de cibis
et venereis. »
III. Nota. Quæres : Appetitus irascibilis et concupiscibilis
suut ne duæ facultates inter se distinct®, vel potius motus
diversi unius ejusdemque facultatis ? — Respondeo veram
mihi videri rationem S. Thomæ,ibid., qua probat appetitum
concupiscibilem et appetitum irascibilem esse duas facultates
specie distinctas: « llæ autem, inquit loc. cit., duæ inclina­
tiones non reducuntur in unum principium, quia interdum
anima tristibus se ingerit contra inclinationem concupisci­
bilis, ut secundum inclinationem irascibilis impugnet con­
traria ; unde etiam passiones irascibilis repugnare videntur
passionibus concupiscibilis. Nam concupiscentia accensa
minuit iram; et ira accensa minuit concupiscentiam, ut in
pluribus. — Patet etiam ex hoc, quod irascibilis est quasi
propugnatrix et defensatrix concupiscibilis, dum insurgit

contra ea quæ impediunt convenientia, quæ concupiscibilis
appetit, et ingerunt nociva, quæ concupiscibilis refugit. »
IV. Passiones. Bonum et malum, in quæ oppositis affecti­
bus inclinatur appetitus concupiscibilis, possunt considerari
præcise ut bonum vel malum, seu simpliciter ut conveniunt
vel non conveniunt appetenti; vel considerantur reduplica­
tive ut sunt absentia : vel reduplicative ut sunt praisenlia. —
Similiter arduitas boni in quam fertur irascibilis vel appre­
henditur ut a nobis superabilis vel ut insuperabilis; et ma­
lum imminens apprehenditur vel ut evitabile a nobis vel ut
inevitabile; vel denique malum apprehensum prœsens est.
et in causas mali illati insurgimus. Juxta diversas hujusmodi
apprehensiones exurgunt in concupiscibili vel irascibili di­
versi motus vel actus, qui vulgo passiones dicuntur, quæ
juxta Damascenum sunt, motus appetitivœ virtutis sensibilis
in imaginatione boni vel mali; vel motus irrationalis animæ
per susceptionem boni et mali. Et S. Augustinus, Lib. IX, De
Civitate Dei, Gap. IV, ait : « Motus animi quos Græci izàOï),
nostri autem, sicut Cicero, perturbationes, quidam alfectiones
vel affectus, quidam vero, sicut iste (Apulcius), de græco ex­
pressius, passiones vocant. »—Cf.I-II, Qu. XXII, Art. II et III.
V. Passiones appetitus concupiscibilis. Actus appetitus
concupiscibilis, qui passiones dicuntur, sex communiter enu­
merantur, ut patet ex dictis in præcedcnti numero.
Amor............. Inclinatio in bonum apprehensum simpli­
citer.
Odium............ Aversio a malo simpliciter apprehenso.
( Desiderium... Inclinatio in bonum apprehensum ut abÍsens sed futurum.
Fuga............... Aversio a malo apprehenso ut absenlesed
futuro.
/
,
, ) Quies in bono apprehenso et reahter pos1\ Voluptas
vel }(
r
n , '
sesso.
I Delectatio .. )
I Tristitia........
Inquietudo et languor animi ex malo ap\
prehenso et actualiter iujacenle.
VI. Passiones appetitus irascibilis. Actus appetitus irasci­
bilis quinque recensentur :
Spes.............. Motus in bonum apprehensum ut arduum
sed possibile adeptu.
Desperatio... Motus a bono apprehenso ut arduo et ut
adeptu impossibili.

1

Audacia........

Timor...........
Ira.................

Motus in malum apprehensum ut terribile
et imminens sed ut superabile.
Animi dejectio ex malo apprehenso ut ter­
ribili et imminente, et non vitabili.
Vehemens inclinatio ad vindicandum, seu
ad inferendum nocumentum causæ,
quæ malum, cui subjacemus, nobis in­
tulit.

VII. Nota. Qua ratione ira non habet passionem oppositam,
sicuti ceteræ habent. Ut ex schemate apparet, passiones con­
cupiscibilis ad invicem contrariantur secundum contrarietatem objectorum, boni scilicet et mali ; in passionibus vero
irascibilis habetur duplex contrarietas, una quidem sicut in
passionibus concupiscibilis, boni et mali, ut est inter spem
et timorem; alia autem contrarietas est secundum accessum
et recessum ab eodem termino, uti est inter spem et despe­
rationem, audaciam et timorem. — P. I-II, Qu. XXIII, Ar­
tic. II. — Ira autem non habet contrarium, quia, ut ibid.
S. Thomas dicit Artic. III : « Singulare est in passione iræ,
quod non potest habere contrarium neque secundum acces­
sum et recessum, neque secundum cor.trarietatem boni et
mali. » Et en ratio quam S. Doctor affert ; < Causatur enim
ira ex malo difficili jam injacente, ad cujus præsentiam necesse est quod aut appetitus succumbat, et sic non exit ter­
minos tristitiæ, quæ est passio concupiscibilis ; authabetmotum ad invadendum malum læsivum, quod pertinet ad
iram. Motum autem ad fugiendum habere non potest, quia
jam malum ponitur præsens, vel præteritum. Et sic motui
iræ non contrariatur aliqua passio secundum contrarietalem
accessus et recessus. Similiter etiam nec secundum contrarietatem boni et mali : quia jam malo injacenli opponitur
bonum jam adeptum, quod jam non potest habere rationem
ardui vel difficilis; nec post adeptionem boni remanet alius
motus, nisi quietatio appetitus in bono adepto, quæ pertinet
ad gaudium, quod est passio concupiscibilis. Unde motus
iræ non potest habere aliquem motum animæ contrarium,
sed solummodo opponitur ei cessatio a motu, sicut Philoso­
phus dicit in sua Rhetorica, quod mitescere opponitur ei quod
est irasci; quod non est oppositum contrarie (ut motus oppo­
nitur motui), sed negative vel privative (sicut cessatio motus
molui opponitur). »

ARTICULUS QUARTUS

(45)

De passionibus concupiscibilis in specie.
I. Ratio articuli. In præcedenti articulo de passionibus
aliqua in genere delibavimus; nunc nonnulla alia in specie
sunt addenda circa earum naturam, causas et effectus. Porro
passiones dupliciter considerari possunt, nempe moraliler ct
psychologice. Sub hoc secundo adspectu hic loquimur de pas­
sionibus; sub primo enim adspectu in Ethica eas considera­
bimus. — Prius autem de passionibus partis concupiscibilis,
deinde in sequenti articulo de passionibus partis irascibilis
dicendum est. Id autem perficiam transcribendo fere semper
verba ipsa S. Thomæ.
II. Amor. Amor generatim sumptus est, complacentia bo­
ni, seu, principium motus tendentis in finem amatum, seu,
aptitudo et proportio appetentis ad finem. — Dividitur in na­
turalem, sensitivum et intellectivum. — Naturalis, qui non­
nisi improprie amor dicitur, estconnaturalitas appetentis ad
id in quod tendit, non consequens apprehensionem ipsius
appetentis, sed apprehensionem instituentis naturam. In hoc
sensu potest dici quod arbor amet proprium incrementum,
etc. — Proprie vero amor dicitur actus appetitus consequens
apprehensionem appetentis; et ideo est in objectum amatum
reduplicative ut cognitum. Dicitur amor sensitivus (qui est
proprie passio), si sit actus appetitus sensitivi ; dicitur intel­
lectivus, si sit actus appetitus intellectivi, seu voluntatis. —
Amor dicitur etiam dilectio, charitas, amicitia, sed diversi­
mode. Etenim amicitia est quasi habitus; amor autem et
dilectio significantur per modum actus vel passionis ; chari­
tas autem ulroque modo accipi potest. Differenter tamen
significatur actus per ista tria : nam amor est quid magis
commune : omnis enim dilectio vel charitas est amor, sed
non e converso ; addit enim dilectio supra amorem electio­
nem praecedentem, ut ipsum nômen sonat : unde dilectio non
est in concupiscibili sed in voluntate tantum, et est in sola
rationali natura. Charitas autem addit supra amorem per­
fectionem quamdam amoris, inquanlum id quod amatur,
magni pretii æstimatur, ut ipsum nomen designat. — I-1I,
Qu. XXVI, Artic. 111.

Causæ amoris sunt tres, bonum, cognitio, ct similitudo in­
ter amantes.
Bonum. Amor enim est actus appctitivæ virtutis, quæ est
vis passiva; patitur enim seu trahitur amans a re amata
(42, II). Unde objectum comparatur ad appetitum, sicut cau­
sa motus vel actus ipsius. Oportet igitur ut illud sit proprie
causa amoris quod est amoris objectum. Atqui proprium
objectum amoris est bonum : nam amor importat quamdam
connaturalitatem vel complacentiam amantis ad amatum ;
quod autem est connaturale alicui, est ei bonum. Igitur bo­
num est causa amoris.
Cognitio. Bonum enim est causa amoris per modum ob­
jecti. Bonum autem non est objectum appetitus, nisi prout
est apprehensum; et ideo amor requirit aliquam apprehen­
sionem boni quod amatur. Et propter hoc visio corporalis
est principium amoris sensitivi ; et similiter contemplatio
spiritualis pulchritudinis vel bonitatis est principium amoris
spiritualis. Sic igitur cognitio est causa amoris ea ratione
qua et bonum, quod non potest amari nisi cognitum.
Similitudo. Ex hoc enim quod aliqui duo sunt similes
quasi habentes unam formam, sunt quodammodo unum in
forma illa ; sicut duo homines sunt unum in specie humani­
tatis et duo albi in albedine : et ideo affectus unius tendit in
alterum sicut in unum sibi, et vult ei bonum sicut et sibi.
In quo consistit amor amicitiæ seu benevolentiœ. — Accidit
tamen quandoque ut similitudo sit non causa amoris
sed principium odii. Quod quidem accidit quoties ex eo
quod aliquis est sibi similis in participatione formæ,' impe­
diatur ipsemet a consecutione boni quod amat. Hoc in casu
apprehenditur similis ut impedimentum boni quod amatur,
et sic est odiosus. — Hinc intelliges vulgata illa adagia :
1’” Simile amat (amore benevolentia) sibi simile ; —
2'” Figulus figulum odit. — I-II, Qu. XXVII, Artic. I et
scqq.
Effectus amoris sex numerari possunt : Unio, mutua inluesio, éxtasis, Zelus, lœsio amantis, causa amanti agendi
quæcumque agit.
Unio. Duplex est unio : secundum rem seu effective, ut
cum amatum præsentialiter adest amanti; — secundum af­
fectum, quatenus amor sequitur apprehensionem rei amata1.
— Porro amor facit effective unionem realem amantis cum
amato, quia movet ad desiderandam et quaerendam pr®-

sentiam amati quasi sibi convenientis et ad se pertinentis ;
et hoc sive amatum ametur amore amicitiæ sive amore con­
cupiscentiis. — Unionem vero secundum affectum amor facit
formahter, quatenus nempe ipse amor est talis unio vel
nexus. Unde S. Augustinus : « Quid est ergo, inquit, amor,
nisi quædam vita duo aliqua copulans, vel copulare appetens,
amantem scilicet, et quod amatur? » — De Trinitate, Lib.
VIII. Cap. X.
Mutua inhæsio, et hoc tripliciter, secundum vim apprehen­
sivam, secundum vim appetitivam, secundum redamationem.
— Secundum vim apprehensivam amatum est in amante
quatenus in apprehensione amantis immoratur, secundum
illud Pauli ad Philippenses I, v. 7 : Eo quod habeam vos in
corde ; et insuper amans est in amato, quatenus amans non
est contentus superficiali apprehensione amati, sed nititur
singula, quæ ad amatum pertinent, intrinsecus disquirere,
et sic ad interiora ejus ingreditur. — Secundum vim appelitivam amatum est in amante per complacentiam amantis in
ejus affectu, ut vel delectetur in eo aut in ejus bonis per
præsentiam, vel in absentia in ipsum tendat desiderio per
amorem concupiscentiae, vel in bona quæ vult amato per
amorem amicitiæ. Sed et amans est in amato amore concu­
piscente, quatenus quærit habere perfecte amatum ad inti­
ma illius perveniendo ; vel amore amicitiæ, quatenus amans
videtur esse in amato quasi idem factus amato. Et propter
hoc, proprium est amicorum eadem velle, et in eodem tris­
tari et gaudere. — Per redamationem habetur mutua adhæsio in solo amore amicitiæ, inquantum mutuo se amant
amici, et sibi invicem bona volunt et operantur.
Extasis. Extasim pati dicitur aliquis cum extra se ponitur,
vel secundum vim apprehensivam vel secundum vim appelitivam. — Secundum vim apprehensivam, quando vel elevatur
ad sublimiorem cognitionem supra propriæ naturæ vires,
vel deprimitur ad inferiora, ut cum aliquis in furiam vel
dementiam cadit. — Secundum vim appetitivam, quando ap­
petitus alicujus in alterum fertur, exiens quodammodo extra
seipsum. — Amor facit extasim secundum apprehensionem
dispositive, quia facit meditari intense de amato ; intensa
tutem meditatio unius abstrahit ab aliis. — Directe autem
amor amicitiæ facit extasim secundum vim appetitivam :
nam affectus amantis simpliciter exit extra se, ex eo quod
vult amico bonum et operatur bonum, quasi gerens curam

ct providentiam ipsius propter ipsum amicum. — Amor
concupiscentia proprie non causal extasim, quia amans ama­
tum non amat nisi quia est sibi utile ; unde simpliciter non
exit amans extra se, sed ejus affectio in Cne intra ipsum
concluditur.
Zelus. Etenim amor amicitiæ quærit bonum amici : unde
quando est intensus facit hominem moveri contra omne illud
quod repugnat bono amici : in quo zelus consistit. — Amor
vero concupiscentiœ causal non verum zelum, sed zelum in­
vidia, quatenus qui intense hoc amore aliquid amat, move­
tur contra omne illud quod repugnat consecutioni, vel quietæ fruitioni illius quod amatur.
Lœsio amantis non quidem ex parte veri boni amati, a quo
amans perficitur, non læditur, sed ex parte falsi boni hoc
est mali. Unde homo maxime perficitur et melioratur per
amorem Dei; læditur autem et deterioratur per amorem pec­
cati. — Quæ omnia respiciunt amorem quoad suum formale,
quod est unio : nam quoad suum materiale, in passione amo­
ris, quod est corporalis immutatio, accidit quod amor sit
læsivus propter excessum immutationis, sicut accidit in
sensu, et in omni actu virtutis animæ qui exercetur per
aliquam immutationem organi corporalis. — Insuper amori
formaliler accepto quatuor effectus tribuuntur, qui secundum
materiale amoris habent aliquam transmutationem ex parte
corporis, nempe liquefactio, seu quædam mollificatio cordis,
qua exhibet se cor habile, ut amatum in ipsum subintret;
— delectatio seu fruitio boni amati ; — tristitia de absentia
amati; —fervor seu intensum desiderium consequendi ama­
tum.
Causa amanti agendi quacumque agit. Et revera, omne
agens agit propter aliquem finem. Finis autem est bonum
desideratum et amatum unicuique. Unde manifestum est,
quod omne agens, quodeumque sit, agit quæcumque agit ex
aliquo amore. — Ibid. Qu. XXVIII, Artic. I et seqq.
III. Odium amori contrarium est. Sed amor est quædam
coaptatio seu proportio amantis ad rem amatam ut appre­
hensam; igitur odium definiri potest : dissonantia quædam
appetitus ad id quod apprehenditur ut repugnans et noci­
vum. Sicut autem omne conveniens inquantum hujusmodi
habet rationem boni ; ita omne repugnans inquantum hujus­
modi habet rationem mali. Et ideo sicut bonum est objectum
amoris, ita malum ut tale apprehensum est objectum odii.

Causa odii est amor. Nam amor consistit in quadam cor.venientia amantis ad amatum; odium vero consistit in qua­
dam repugnantia vel dissonantia, ut dictum est. Oporb t
autem in quolibet prius considerare quid ei conveniat quam
quid ei repugnet. Per hoc enim aliquid est repugnans alteri,
quia est corruptivum vel impeditivum ejus quod est conve­
niens ; unde necesse est quod amor sit prior odio ; et quo i
nihil odio habeatur, nisi per hoc quod contrariatur conve­
nienti quod amatur. Et secundum hoc, omne odium ex
amore causatur. — Ex his infertur quod amor per se fortior
est odio; attamen ex suo materiali, nempe ratione sensibilis
immutationis sensus, odium est fortius amore quia magis
sentitur. — Generatim vero odium proportionatur intensitati
amoris a quo producitur. — I-II, Qu. XXIX.
Effectus odii considerandi sunt per oppositionem ad effec­
tus amoris.
IV. Desiderium et fuga. Amor in rem absentem amatam
causât desiderium ipsam consequendi ; et odium in rem
apprehensam absentem causât fugam, seu motum ad ipsam
evitandam. — Unde nihil addendum de duobus istis motibus
appetitus post dicta de amore et de odio.
V. Gaudium. Amor in bonum præsens dicitur delectatio :
sicut enim appetitus desiderat bonum non habitum, ita postea
delectatur in habito. — Delectatio autem magis late patet
quam gaudium : nam delectatio est etiam de his omnibus
quæ aniinal concupiscit secundum naturam ; sed gaudium
est delectatio de his solummodo quæ concupiscimus secun­
dum rationem. Unde delectatio est etiam in brutis animan­
tibus, sed gaudium est solummodo in substantiis ratione
præditis ; et præterea de omnibus, de quibus est delectatio,
potest esse gaudium in habentibus rationem, quamvis non
semper de omnibus sit gaudium : nam omne quod concupis­
cimus secundum naturam, possumus etiam cum delectatione
rationis concupiscere, sed non e converso. — Porro ad de­
lectationem seu gaudium tria requiruntur, scilicet bonum
delectans, consecutio boni convenientis et cognitio hujusmodi
adeptionis. — I-II, Qu. XXXI, Artic. I et III, et Qu. XXXII.
Artic. II.
Causæ delectationis septem numerantur : operatio, spes
et memoria, tristitia, actiones aliorum, alteri benefacere, si­
militudo, admiratio.
Operatio. Ad delectationem enim duo requiruntur, ut dic-

ART. IV. DE PASSIONIBUS CONCUPISCIBILIS IN SPECIE.

333

tum est, consecutio convenientis boni, et cognitio hujusmodi
adeptionis. Utrumque autem horum in quadam operatione
consistit. Nam actualis cognitio operatio est quædam; simi­
liter bonum conveniens adipiscimur aliqua operatione. Ipsa
etiam operatio propria est quoddam bonum conveniens.
Unde oporlet quod omnis delectatio aliquam operationem
consequatur.
Spes et memoria. Conjunctio enim boni amati potest esse
in sola apprehensione per memoriam boni possessi et præteriti, et hæc apprehensio est quædam conjunctio amantis
cum re amata quasi non esset præterita sed præsens ; et
inde delectatio quædam rei ut præsentis : vel simul cum ap­
prehensione est in amante persuasio facultatis adipiscendi
bonum amatum et sic in amante est per spem delectatio
quædam rei amatæ futuræ quasi esset præsens.
Tristitia, sive hæc sit in actu, sive sit in memoria. Tristi­
tia quidem in actu existons est causa delectationis, inquan­
tum facit memoriam rei dilectæ, de cujus absentia aliquis
tristatur et tamen de ejus sola apprehensione delectatur. —
Tristitia autem in memoria est causa delectationis propter
subsequentem evasionem : nam carere malo accipitur in ra­
tione boni. Unde secundum quod homo apprehendit se eva­
sisse ab aliquibus tristibus et dolorosis, accrescit ei gaudii
materia.
Actiones aliorum, quatenus per ipsas aut consequimur ali­
quod bonum; — aut efficitur in nobis aliqua cognitio ani
aliqua æstimatio proprii boni, ut cum homines laudantur
vel honorantur ab aliis; — aut denique quia si operationes
amici sint bonæ, delectamur in ipsis quasi de bono proprio :
si vero operationes sint inimici et malæ, delectant quatenus
apprehenduntur ut mala ipsius.
Benefacere alteri. Delectat enim bonum in allero constitu­
tum ex nostra causa, praecipue in amico; — deinde in ordine
ad finem, quem consequi homo sperat ex beneficio : spes
autem est causa delectationis, ut dictum est; — per com­
parationem ad triplex principium benefaciendi, nempe ex
abundantia, ex habitu, ex amicitia.
Similitudo. Etenim similitudo est causa amoris, et amor
est causa delectationis, ut patet ex supra dictis.
Admiratio. Est enim admiratio desiderium quoddam scieildi, quod in homine contingit ex hoc quod videt effectum Cl
ignorat causam, vel ex hoc quod causa talis effectus excedit

cognitionem aut facultatem ipsius. Et ideo admiratio est
causa delectationis iuquantum habet adjunctam spem cons quendi cognitionem ejus quod scire desiderat. Et propter ho
omnia admirabilia sunt deiectabilia, sicut quæ sunt rara, et
omnes repræsentationes rerum, etiam quæ in se non sunt
delectabiles. Gaudet enim anima in collatione unius ad alte­
rum, quia conferre unum alteri est proprius et connatural^
actus rationis : et propter hoc etiam liberari a magnis peri­
culis magis est delectabile, quia est admirabile. — MI,
Qu. XXXII, Artic. I et seqq. — S. Thomas inter causas de­
lectationis adjungit etiam motum, seu variationem, seu alter­
nationem, sed respectu rei mutabilis, non autem respectu re­
rum immutabilium, ut contingit in beatis respectu Dei.
Effectus gaudii seu delectationis sunt, dilatare, causare
sui sitim vel desiderium, impedire quandoque usum rationis,
perficere operationem.
Dilatare, quod quidem proprie de corporibus dicitur, et in
affectionibus animæ solummodo metaphorice. — Ex parte
enim apprehensionis, qua homo apprehendit conjunctionem
alicujus boni convenientis, apprehendit se perfectionem quam­
dam adeptum, quæ est spiritualis magnitudo : et secundum
hoc animus hominis dicitur per delectationem magnificari
seu dilatari. — Ex parte autem appetitivæ virtutis, assentit
homo rei delectabili et in ea quiescit, quodammodo se præbens ei ad eam interius capiendam ; et sic dilatatur affectus
hominis per delectationem quasi se tradens ad continendum
interius rem delectantem.
Causare sui sitim vel desiderium. Et quidem si delectatio
est in actu respectu rei possessa), per se non habetur sitis
vel desiderium, nisi res ipsa non ex toto sed ex parte possi­
deatur. — In memoria vero si delectatio consideretur, causal
sui sitim vel desiderium, quando homo redit ad illam dispo­
sitionem, in qua erat sibi delectabile quod præteriit; si
vero immutatus sit ab illa dispositione, memoria delectatio­
nis non causât in eo delectationem sed fastidium, sicut pleno
existenti memoria cibi.
Impedire usum rationis non quidem in delectabilibus quæ
sunt propria rationis, ut contemplatio, meditatio veritatis et
aliæ hujusmodi delectationes rationis : hæc enim omnia non
solum non impediunt, sed maxime ipsum rationis usum
perficiunt; sed in delectabilibus quæ sensum respiciunt. Im­
primis enim hujusmodi delectationes si sint intensæ men-

tem distrahunt, imo quandoque ipsius mentis impediunt
usum, ex eo quod cum intentio fortiter inhæserit alicui rei,
debilitatur circa alias res, vel totaliter ab cis revocatur. Se­
cundo quia sæpe sunt rationi contrariæ. Tertio denique se­
cundum quamdam ligationem, inquantum scilicet ad de­
lectationem corporalem sequitur quædam transmutatio
corporalis, major etiam quam in aliis passionibus, quanto
vehementius afficitur appetitus ad rem præsentem quam ad
rem absentem. Hujusmodi autem corporales perturbationes
impediunt usum rationis, sicut patet in vinolentis, qui ha­
bent usum rationis ligatum vel impeditum.
Perficere operationem. Quamvis enim operatio ipsa causct
efficienter delectationem, tamen delectatio perficit opera­
tionem hoc sensu quod, quanto magis homo delectatur in
actione, tanto intensius et diligentius attendit ad ipsam. —
I-1I. Qu. XXXIII, Artic. I et seqq.
VI. Tristitia. Tristitia est quædam species doloris, eo modo
quo gaudium diximus esse speciem delectationis. Dolor est
passio animæ sequens ad malum apprehensum per sensus
externos ; tristitia causatur ex malo apprehenso per sensus
internos vel per intellectum. — I-II, Qu. XXXV, Artic. II.
Causæ tristitiæ vel doloris quatuor præcipue sunt, ma­
lum prœsens, concupiscentia, appetitus unitatis, potestas cui
resisti non potest.
Malumprœsens. Nam tristitia delectationi opponitur. Sicut
autem delectatio principaliter causatur ex bono præsente, ita
et tristitia vel dolor præcipue est a malo præsente.
Concupiscentia. Omne enim quod impedit motum ne per­
veniat ad terminum, est contrarium motui; illud autem
quod est contrarium motui appetitus est contristans, et per
consequens concupiscentia fit causa tristitiæ, inquantum de
retardatione boni concupiti, vel totali ablatione tristamur. —
Universalis autem causa doloris concupiscentia esse non po­
test, quia magis dolemus de subtractione bonorum præsenlium, in quibus jam delectamur, quam futurorum, quæ
concupiscimus.
Appetitus unitatis eo modo quo dictum est de concupis­
centia : unumquodque enim naturaliter appetit unitatem
sicut et bonitatem (quæ consistit in quidam rei unitate). Et
propter hoc sicut amor vel appetitus boni est causa doloris,
ita etiam amor vel appetitus unitatis.

Potestas cui resisti non potest. Causa enim tristitia: vel do­
loris est malum conjunctum per modum objecti. Id erg.
quod est causa talis conjunctionis est causa doloris vel tris­
titiae. Manifestum est autem hoc esse contra inclinationem
appetitus, ut malo præsentialiter inhæreat : quod autem es:
contra inclinationem alicujus, nunquam advenit ei nisi per
actionem alicujus fortioris. Et ideo potestas cui resisti non
potest est causa doloris. — Attamen si potestas talis sit, u:
per ipsam mutetur inclinatio appetitus, hoc in casu appe­
titus non resisteret sed cederet consentiendo ; proindeque
sequeretur non dolor, sed delectatio. — I-II, Qu. XXXVI.
Effectus tristitiæ seu doloris sunt quatuor : auferre vel
minuere facultatem addiscendi, aggravare animum, debilitare
operationem, nocere corpori.
Minuere facultatem addiscendi es. eo quod malum præsens,
causa tristitiæ, aut totam attentionem animi ad se trahit,
aut magnam partem ipsius : unde non compatitur secum
aliquid aliud quod magnam attentionem requirat, ut est stu­
dium. — In hoc tamen attenditur diversitas secundum di­
versitatem amoris quem homo habet ad discendum vel con­
siderandum : quia quanto major hujusmodi amor fuerit,
tanto magis retinet intentionem animi, ne omnino feraturad
dolorem.
Aggravalw animi. Ex hoc enim ipso quod malum præsens
causans tristitiam contrariatur voluntati, aggravat animum,
eum impediendo ne fruatur eo quod vult. Multo autem
major est ista aggravatio, ubi nulla spes adsit evadendi ;
hoc enim in casu simpliciter impeditur etiam interior motus
animi angustiati, ut neque hac neque illae divertere valeat ;
et quandoque etiam impeditur exterior motus corporis, ita
quod remaneat homo stupidus in seipso.
Debilitatio operationis respectu ejus quod tristitiam causal.
Unde illud quod cum tristitia facimus, non ita bene facimus
sicut illud quod facimus cum delectatione. — Quatenus vero
animus conatur expellere malum (ubi est spes expellendi),
tristitia auget operationem.
Nocumentum corporis. Contrariatur enim homo in sua na­
turali inclinatione per tristitiam, ita ut cerebrum et cor,
unde sanitas in corpore maxime conservatur, vehementer
afficiantur. Unde dicitur Proverb. XVII : Spiritus tristis
exsiccat ossa: et Eccli.XXXVIU : Ai tristitia festinat mors. —
1 II, Qu. XXXVII.

Hkmkdia tristitia sunt delectatio, fletus, compassio amico­
rum, contemplatio veritatis, somnus.
Delectatio. Etenim gaudium et tristitia opponuntur ; et
ideo per gaudium ex quocumque procedat tristitia tempe­
ratur.
Fletus. — 1° Quidem quia omne nocivum interiusclausum
magis affligit, quia magis multiplicatur intentio animæ circa
ipsum; sed quando ad exteriora diffunditur, tunc animæ in­
tentio ad exteriora quodammodo disgregatur. Et propler hoc
quando homines qui sunt in tristitiis exterius suam tristi­
tiam manifestant vel fletu aut gemitu, vel etiam verbo, mi­
tigatur tristitia. — 2° Quia semper operatio conveniens
homini secundum suam dispositionem in qua est, sibi est
delectabilis; fletus autem, gemitus et similia sunt quædam
operationes convenientes tristato vel dolenti ; et ideo ei delec­
tabiles. Delectatio autem minuit tristitiam.
Compassio amicorum, quia per hoc quod amici contristan­
tur tristitiam patienti, iste percipit se ab eis amari, quod est
delectabile, et ideo tristitiam mitigans.
Contemplatio veritatis et maxime Dei. Hæc enim causai
maxime delectationem, quæ mitigat tristitiam. Et ideo homi­
nes ex contemplatione divina et fiituræ beatitudinis in tribu­
lationibus gaudent ut in Sanctis apparet.
Somnus et alia hujusmodi remedia corporalia, per quæ
medelur corporis infirmitatibus, quas ex tristitia provenire
diximus. - I-II, Qu. XXXVIII.
A1UTCULUS QUINTUS
(46)

De passionibus irascibilis in specie.
I. Spes. Ad objectum spei quatuor conditiones requiruntur.
— Primo quidem quod sil bonum : non enim, proprie lo­
quendo, est spes nisi de bono ; et per hoc differt spes a ti­
more, qui est de malo. — Secundo, ut sit futurum : non enim
spes est de prœsenti jam habito ; et per hoc differt spes a
gaudio, quod est de bono praesenti jam habito. — Tertio requiriturquod sil aliquid arduum cum difficultateadipiscibile :
non enim aliquis dicitur sperare minimum quod statim est
in sua potestate ut habeat; et per hoc differt spes a desiZifiL-iiA. Summa philosophica. — T. U.
Ii

derio vel cupiditate, quæ est de bono futuro absoluto. —
Quarto quod illud arduum sit possibile adipisci : non enim
aliquis sperat id quod omnino adipisci non potest ; et secun­
dum hoc differt spes a desperatione. —1-11. Qu, XL, Artic. I.
Gausæ spei. Objectum spei, ut diximus, est bonum futu­
rum arduum possibile. Potest ergo aliquid esse causa spei,
vel quia facit homini aliquid esse possibile, vel quia facit
eum existimare aliquid esse possibile. — Primo modo est
causa spei omne illud quod auget potestatem hominis, sicut
divitiæ, fortitudo, et intercetera etiam experientia : nam per
experientiam homo acquirit facultatem aliquid de facili
faciendi. — Alio modo est causa spei omne illud, quod facit
alicui existimationem quod aliquid sit sibi possibile ; et hoc
modo doctrina et persuasio quœlibct potest esse causa spei.
Inter autem causas spei ponitur juventus. Juvenes enim
multum habent de futuro et parum de praeterito •, et ideo
quia memoria est de præterito et spes de futuro, parum
habent de memoria, sed multum vivunt in spe. Adde quod
quia juvenes non adhuc sunt passi repulsam nec experti
impedimenta in suis conatibus, de facili reputant aliquid
sibi possibile propter inexperientiam impedimentorum et
defectuum. — lb. Artic. V et VI.
Effectus spei. Spes, inquantum respicit bonum speratum,
cx amore causatur; sed inquantum respicit illum per quem
iit aliquid nobis possibile, causât amorem : ex hoc enim
quod per aliquem speramus nobis posse provenire bona,
movemur in ipsum sicut in bonum nostrum; et sic incipi­
mus ipsum amare. — Insuper spes adjuvat operationem,
eam intensiorem faciendo, duplici ex capite. Primo quidem
ex ratione sui objecti, quod est bonum arduum possibile;
existimatio autem ardui excitat attentionem. — Secundo ex
ratione sui effectus, quia nempe causât delectationem, et de­
lectatio, ut in articulo præcedenti dictum est, adjuvat opera­
tionem. — Ib. Artic. VII et VIII.
II. Desperatio contrariatur spei sicut recessus accessui, quia
nempe sicut spes considerat objectum arduum cum possi­
bilitate illud consequendi, et consequenter per spem acce­
ditur ad illud; ita desperatio considerat objectum cum im­
possibilitate obtinendi ipsum, quasi nempe habens ratio­
nem repulsivi: consequenter per desperationem receditur ab
objecto.
HI. Timor. Objectum timoris 'est malum futurum appre-

hensum ut difficile, cui resisti non potest. — Sex species
timoris assignantur : segnities respectu laboris gravantis
naturam, cum scilicet aliquis refugit operari propter timo­
rem excedentis laboris; — erubescentia respectu turpitudinis
actus committendi ; — verecundia respectu turpitudinis
actus commissi. — Hujusmodi tres species timoris, ut patet,
respiciunt malum prout est in operatione. Deinde admi­
ratio, quæ est timor proveniens ex magnitudine mali ap­
prehensi, cujus exitum homo considerare non sufficit ; —
stupor, qui causatur ex insolita imaginatione, qua nempe
aliquod malum inconsuetum nostræ considerationi offertur;
— agonia, quæ est timor proveniens ex ratione improvisionis mali, quia scilicet provideri non potest, sicut fu­
tura infortunia. — I-II, Qu. XLI, Artic. IV, et Qu. XLII,
Artic. I.
Causæ timoris sunt amor et defectus. — Amor quidem :
nam ex hoc quod aliquis amat aliquod bonum, sequitur
quod privativum talis boni sit ei malum, et per consequens
quod timeat ipsum tanquam malum. Timetur etiam conse­
quenter causa quæ potest malum inferre, et cui resisti non
potest. — Defectus : nam ex aliquo defectu virtutis contingit
quod non possit aliquis de facili repellere imminens malum,
quod apprehendit ut sibi inferendum. — I-II, Qu. XLIII.
Effectus timoris sunt contractio, consiliatio, tremor, opera lionis impedimentum.
Contractio. Ex debilitate enim virtutis timorem provenire
diximus. Virtus autem quanto est debilior, tanto ad pauciora
se potest extendere ; et ideo ex ipsa imaginatione quæ causât
timorem, sequitur quædam contractio in appetitu. Sicut
etiam videmus in morientibus, quod natura retrahitur ad
interiora propter debilitatem virtutis; et videmus etiam in
civitatibus quod quando cives timent, retrahunt se ab exte­
rioribus et recurrunt, quantum possunt, ad interiora. Et
secundum similitudinem hujus contractionis, quæ pertinet
ad appetitum animalem, sequitur etiam in timore ex parte
torporis contractio caloris et spirituum ad interiora.
Consiliatio,non quatenus timorfaciatnosbeneconsiliativos
(ex hac enim parte timor, sicut et ceteræ passiones, imagi­
nationem exaltat, et prudentiam intellectivam minuit), sed
quia timendo malum magnum consilia petimus : consiliamur
de magnis (inquit Aristoteles III Ethicorum) in quibus quasi
'nobis ipsis discredimus.

Tremor. Fit enim in timore quædam contractio virtutis
exterioris continentis membra ad interiora, ut dictum est;
et inde tremor membrorum exteriorum, et etiam cordis ex
virtute contracta in imaginatione. Unde timentes tremunt in
voce propter vicinitatem vocalis arteriæ ad cor : tremit autem
labium inferius et tota inferior mandibula propter continua­
tionem ad cor; unde et strepitus dentium sequitur. Et eadem
ratione brachia et manus tremunt; vel etiam quia hujusmodi
membra sunt magis mobilia, propter quod et genua tremunt
timentibus, secundum illud Isaiæ XXXV, v. 3 : Confortate
manus dissolutas, et genua trementia (debilia) roborate.
Impedii operationem ex effectibus quos, ut diximus, pro­
ducit in corpore. Imo si timor tantum increscat, quod ratio­
nem perturbet, impedit operationem etiam ex parte animæ.
- I-II, Qu. XLIV.
IV. Audacia. Timori contraria est audacia; sicut enim timor
refugit nocumentum futurum propter ejus victoriam super
ipsum timentem : sic audacia aggreditur periculum immi­
nens propter victoriam sui supra ipsum periculum. Audacia
sequitur spem : ex hoc enim quod aliquis sperat superare
terribile imminens periculum, audacter insequitur ipsum. —
Et hinc est quod causæ spei sunt etiam causæ audaciæ. —
I-II, Qu. XLV, Artic. I et II.
V. Ira. Prima radix omnium passionum est amor, quia
amor est in omnibus passionibus, sicut genus in speciebus ;
ira autem dicitur passio generalis, quia ex concursu mul­
tarum passionum causatur ; non enim insurgit motus iræ,
nisi propter aliquam tristitiam illatam, et nisi adsit deside­
rium et spes ulciscendi. — Tres species iræ distinguuntur
secundum ea quæ dant iræ aliquod augmentum : nempe fel,
ex parte scilicet facultatis seu passionis quæ cito accenditur;
— mania ex parte tristitiae causantis iram, quæ tristitia diu
in memoria manet ; — furor ex parte ejus quod iratus ap­
petit, scilicet vindicte, quatenus iratus non quiescit donec
puniat.— Hujusmodi tamen omnia non semper simul in­
veniuntur in irato : unde Aristoteles in IV Elhicomm quos­
dam irascentium vocat acutos, quia cito irascuntur; quos­
dam amaros, quia diu retinent iram ; quosdam difficiles, quia
nunquam requiescunt donec puniant. — I-II, Qu. XLVJ,
Artic. I et VIII.
Causæ iræ sunt præcipue parvipensio vel despectio, excel­
lentia irasccnlis, humilitas despicientis.

Parvipensio vel despectio. Nam ira appetit nocumentum al­
terius inquantum habet rationem justi vindicativi; et ideo
intantum quærit vindictam, inquantum videtur esse justa.
Justa autem vindicta non iit nisi de eo quod est injuste fac­
tum; et ideo provocativum ad iram semper est aliquid sub
ratione injusti. Contingit autem tripliciter nocumentum ali­
cui inferri scilicet ex ignorantia, ex passione et ex electione.
Tunc vero aliquis maxime injustum facit, quando ex elec­
tione, vel industria, vel ex certa malitia nocumentum infert.
Et ideo maxime irascimur contra illos, quos putamus ex in­
dustria nobis nocuisse; minus contra illum qui ex passione;
multo minus contra illum qui ex ignorantia nocet. Qui au­
tem ex industria nocent, ex contemptu peccare videntur. —
Deinde parvipensio excellentiœ hominis opponitur. Ex omni­
bus autem bonis nostris aliquam excellentiam quærimus;
et ideo quodcumque nocumentum nobis inferatur, inquanlum excellentiæ derogat, pertinere videtur ad parvipensio­
nem, et iram provocat.
Excellentia irascentis. Ut enim dictum est, injusta parvi­
pensio est motivum iræ. Constat autem quod quanto aliquis
est excellentior, injustius pervipenditur in quo excellit; et
ideo illi, qui sunt in aliqua excellentia, maxime irascuntur
si parvipendantur; puta, si dives parvipenditur in pecunia,
et rhetor in loquendo, et sic de aliis. — Attamen ex parte
dispositionis motivum iræ est defectus, quatenus nempe
homines defectibus subjacentes facilius læduntur, et ideo
irascuntur. Et ista est causa quare homines qui sunt infirmi
vel in aliis defectibus facilius irascuntur, quia facilius con­
tristantur.
Humilitas seu vilitas despicientis seu lœdenlis. Patet ex
dictis. Indigna enim despectio est maxime provocativa iræ.
Sicut autem quanto aliquis est major, tanto indignius des­
picitur; ita quanto aliquis est minor, tanto indignius des­
picit. Et ideo nobiles irascuntur si despiciantur a rusticis, vel
sapientes ab insipientibus, vel domini a servis. — I-II, Qu.
xLvn.
Effectos ibæ sunt delectatio, fervor in corde, rationis impe­
dimentum, taciturnitas.
Delectatio : quia iratus multum in animo suo cogitat de
vindicta, quam sperat, et ex hoc delectatur.
Fervor in corde : ex ira enim appetitus potissime tendit ad
repellendam injuriam propter appetitum vindictæ, et ex hoc

sequitur magna vehementia et impetuositas in motu iræ :
cujus impetuositatis signa apparent etiam in exterioribus
membris. Unde S. Gregorius in V Moralium (Cap. XLV, n. 79.
Ed. Maur.) dicit : « Iræ suæ stimulis accensum cor palpi­
tat, corpus tremit, lingua se præpedit, facies ignescit, exa­
sperantur oculi, et nequaquam recognoscuntur noti. Or,quidem clamorem format, sed sensus quod loquatur igno­
rat. » Cf. Senec. De ira, lib. I, Cap. I.
Impedii usum rationis. Quamvis enim ira possit esse
cum ratione, tamen conturbat sensus, ut dictum est : qui
cum sint adjumenta rationis, ratio turbatur et impeditur ab
ira.
Taciturnitas ex eo quod ira sensus perturbat, ut supra dic­
tum est. — I-II, Qu. XLVIII.
Hæc, quæ vix delibavi circa passiones, legenda sunt in
S. Thoma, in locis citatis.
ABTICULUS SEXTUS
(47)

De ordine quem appetitus sensitivus in homine habet
ad rationem.

I. Prænotamen. Quamvis facultates sensitivæ, quarum sunt
passiones, et facultates intellectivæ radicentur in nobis in
una essentia animæ rationalis (22, II), quæ tota adest om­
nibus suis facultatibus (32, X) ; tamen facultates sensitivæ
ab intellectivis specifice distinguuntur, ita ut distinctum
habeant subjectum immediatum (22, II et seq. ). Unde quæritur, utrum sensitivus appetitus in suo exercitio indepen­
deos sit a ratione nostra, vel ei contra subjiciatur.
II. Appetitus sensitivus in homine rationi aliquo modo sub­
jicitur. Hæc propositio evidenter probatur ex analogia exte­
riorum membrorum et ex conscientia. — Ex analogia :
propinquior enim est appetitus sensitivus ipsi rationi, quam
membra exteriora : sed membra exteriora rationi aliquo
modo subjiciuntur, a qua ordinantnr et diriguntur ; ergo
et appetitus sensitivus aliquo modo rationi subjicitur. —
P. I-II, Qu. XXIV, Artic. I. — Ex conscientia : nam hoc quili­
bet experiri potest, et experitur quotidie in seipso, quod ra­
tio ex consideratione alicujus veritatis, praesertim religiosæ

et christianæ, mitigat iram aut timorem, aut aliquid hujus­
modi, vel etiam instigat. Quod quidem facium locum habere
non posset, nisi aliquo modo appetitus sensitivus in nobis
rationi subjiceretur. —P. I, Qu. LXXXI, Artic. III.
III. Appetitus sensitivus subjacet etiam libero imperio
voluntatis. — Nota imprimis' actiones tribui alicui virtuti
dupliciter. Uno modo quia ab ipsa immediate ponuntur; sic
tribuitur velle voluntati, imaginari phantasiæ, videre visui,
intelligere intellectui : et hæ actiones dicuntur elicitœ ab illa
facultate a qua ponuntur. Alio modo tribuuntur alicui virtuti
actiones non quia eliciuntur, sed quia imperantur ab ipsa et
sub ejus imperio eliciuntur ab alia. Hoc enim in casu actio­
nes eliciuntur quidem ab una facultate, sed quatenus isla
ab alia facultate movetur et applicatur ad agendum ; et ideo
hæ secundæ actiones sunt actiones imperatœ a facultate mo­
vente, elicitœ vero a facultate quæ movetur ; sicut scribere
est actio elicita a manu, sed imperata a mea voluntate. —
Sensus ergo hujus propositionis, sicut et præcedentis, est
quod appetitus sensitivus subjicitur voluntati, ita ut possit
moveri et applicari a voluntate ipsa, et consequenter actio,
nes elicitœ ab appetitu sensitivo esse possunt actiones impe­
ratœ a voluntate. — Explicata sic propositio probatur eisdem
rationibus quibus probata est præcedens. Sed præterea : Ba­
tió quid sit agendum vel omittendum dictat, nempe impe­
rium ejus est præceptivum sen ordinativum ; at imperata
rationis execution! mandare est officium voluntatis, cujus,
teste conscientia, est movere ad exercitium potentias infe­
riores : ratio enim dictat, e. g., scribendum esse de rebus
philosophicis, sed voluntas immediate movet ad excutionem imperii rationis oculos et manus. Sicut ergo ratio ap­
petitum sensitivum moderatur quoad ordinem et imperium :
ita voluntas quoad exercitium actionum. Præclare S. Tho­
mas P. I, Qu. LXXXI, Artic. Ill : < Voluntati etiam subjacet
appetitus sensitivus quantum ad exeeutionem, quæ fit per
vim motivam. In aliis enim animalibus, statiin ad appeti­
tum concupiscibilis et irascibilis sequitur motus ; sicut ovis
timens lupum statim fugit, quia non est in eis superior ap­
petitus qui repugnet. Sed homo non statim movetur secun­
dum appetitum irascibilem et concupiscibilem, sed expectatur imperium voluntatis, quæ est appetitus superior. In
omnibus enim potentiis molivis ordinatis, secundum mo­
vens non movet, nisi virtute primi moventis. Unde appetitus

inferior non sufficit movere, nisi appetitus superior consen­
tiat. »
VI. Nota. Natura subjectionis appetitus sensitivi ratior.,
et voluntati in homine. Quærens S. Thomas naturam sub­
jectionis prædictæ, hæc, Qu. et Artic, cit. ad 2, sapienter
scribit : « Sicut Philosophus dicit in 1 Politicorum, est quidem
in animali contemplari et despoticum principatum et poli
licum. Animaquidcmcorpori dominatur despótico principatu,
intellectus autem appetitui, politico et regali. Dicitur enim
despóticas principatus, quo aliquis principatur servis {man­
cipiis), qui non habent facultatem in aliquo resistendi im­
perio præcipientis, quia nihil sui habent. Principatus autem
politicus et regalis dicitur, quo aliquis principatur liberis,
qui, etsi subdantur regimini præsidentis, tamen habent ali­
quid proprium, ex quo possunt reniti præcipientis imperio.
Sic igitur anima dominatur corpori despótico principatu,
quia corporis membra in nullo resistere possunt imperio
animæ, sed statim ad appetitum animæ movetur manus et
pes, et quodlibet membrum, quod natum est moveri volun­
tario motu. Intellectus autem, seu ratio dicitur principari
irascibili et concupiscibili politico principatu, quia appetitus
sensibilis habet aliquid proprium. Unde potest reniti impe­
rio rationis. Natus est enim moveri appetitus sensitivus non
solum ab æstimativa in aliis animalibus, et cogitativain ho­
mine (24, III et IV), quam dirigit universalis ratio, sed etiam
ab imaginativa et sensu. Unde experimur irascibilem vel
concupiscibilem rationi repugnare, per hoc quod sentimus
vel imaginamur aliquod delectabile, quod ratio vetat, vel
triste, quod ratio præcipit. Et sic per hoc quod irascibilis et
concupiscibilis in aliquo rationi repugnant, non excluditur
quin ei obediant. »

CAPUT SECUNDUM
DE APPETITU INTELLECTIVO SEU DE VOLUNTATE

Prologus. Deinde est dicendum de appetitu intellectivo,
seu de voluntate, de cujus existentia jam supra locuti sumus
(43,1). Porro ut natura voluntatis recte definiatur : 1° quae­
rimus, utrum possit coéxislere cum. violentia; 2° et posito
quod non, utrum possit coëxislcre cum aliqua necessitate;
3° et posito quod possit, utrum semper ex necessitate agat,
vel contra gaudeat libertate; 4° denique dicemus de ejus
ordine ad rationem.
ARTICULUS PRIMUS

(48)

De voluntate et violentia.
I. Voluntas. Inclinationem consequentem apprehensionem
intellectivam diximus appetitum intellectivum seu volun­
tatem (43, I) ; et quia appetitus generice acceptus est in ob­
jectum apprehensum ut conveniens vel non conveniens
subjecto appetenti (42, V) ; hinc appetitus intellectivus est in
objectum intellectu apprehensum ut conveniens vel non
conveniens homini. Et hoc bene nota, quia est radix moralitatis humanarum actionum.
II. Voluntas et violentia coexistere nullatenus possunt, seu,
intrinsece repugnat aliquid esse simul voluntarium et vio­
lentum. Etenim voluntarium est quod procedit a principio
intrinseco, quod est ipsa voluntas, in objectum apprehen­
sum ut conveniens vel non conveniens homini ; violentia
vero definitur, coactio illata a causa extrínseca, passo nor.
conferente vim, hoc est contra inclinationem ipsius volunta­
tis. Atqui implicat in terminis quod aliquid sit simul ex in
clinatione et contra inclinationem voluntatis, a principio ex
trinseco et simul a principio intrinseco. Ergo implicat in
terminis quod voluntas coexistât cum violentia, et quod
aliquid sit voluntarium simul ct violentum. — P, I.
Qu. LXXXII, Artic. I.

III. Corollaria. Hinc inferuntur:
Corollarium primum. Ergo voluntati quoad actus elicito(47, III) nulla violentia inferri potest : si enim actus ille pos­
set esse ex violentia, jam non esset ex voluntate.
Corollarium alterum. Ergo omnes actiones elicilœ a volun­
tate necessario et essentialiter sunt voluntaria* : non enim,
ut dictum est, possunt esse ex violentia.
IV. Nota. Solvitur difficultas. Dices : Esto quod volunta:,
nulla inferri violentia possit quoad actus elicitos positivos,
at pati potest a Deo violentiam quoad actus negativos seu
quoad quiescere, seu potest prohiberi quominus agat cum ve­
lit agere. — Respondeo cum Gajetano in P. I, Qu. LXXXII.
Artic. I : « quod, cum Deus solus hoc posse dicatur, et nihi]
quod facit in creaturis ex omnipotentia sua supra creatam
facultatem, sit alicui violentum (quoniam in omnibus est
potentia obedientiæ — 0. 8, IV — ad supernaluralia), con­
sequens est quod, si voluntas per divinam potentiam quies­
ceret, non ibi esset violentia. »
V. Voluntas pati potest violentiam quoad actus imperatos
Quid intelligatur nomine actus imperati jam diximus (47,
III). Explicatur propositio, nam probatione non indiget. —
Voluntas martyris renuit thus adolere idolis, et nulla causa
potens estad impellendam voluntatem ut eliciat actum, ipsa
elicere renuente. At carnifices manus ejus, quæ natæ sunt
moveri imperio voluntatis, per vim arripiunt, thure im­
plent, prunisque ardentibus superponunt, ita ut ignis ar­
dore solvantur, et thus cadat in ignem. Certe actio ista non
est voluntaria, quia contra voluntatem manus aperiuntur,
sed tamen est violentia illata potentiis, quarum est elicere
actiones sub voluntatis imperio. — Ratio vero hujus facti et
similium est, quia hujusmodi potential nedum voluntatis influxui, sed etiam præpotcnti vi causarum externarum sub­
jacere possunt : cum contra actionis propriæ et elicitae vo­
luntas sola causa sit.

ARTICULUS SECUNDUS
(49)

De voluntate et necessitate.
I. Necessarium et necessitatis species. Necessarium dicimus
illud quod non potest non esse ; unde in ordine ad volunta­
tem, necessarium illud erit quod voluntas non potest non
velle. — Triplex autem distinguitur necessitas, coactionis,
suppositionis seu hypothetica, et naturalis. — Necessitas co­
actionis est ipsa violentia quam supra demonstravimus ab­
solute repugnare voluntati. — Necessitas hypothetica est illa
quæ consequitur necessario aliquam voluntatis determina­
tionem in qua includitur ; sicut in determinatione voluntaria
consequendi finem, simul includitur voluntas eorum medio­
rum sine quibus finis obtineri non potest, et quæ proinde
si voluntas recusaret, vellet simul et nollet finem : quod re­
pugnat. — Necessitas denique naturalis (quæ etiam absoluta
dicitur) est illa quæ subjecto inest ex principiis essentialibus
quibus ipsum constituitur, et consequenter ab ipso est inse­
parabilis. Ita ordo ad cognoscendum est necessitas absoluta
vel naturalis consequens naturam cujuslibet potentiæ cognoscitivæ.
II. Quæstio prima. In comperto est necessitatem hypo­
theticam coëxistere posse et de facto coëxistere cum volun­
tate ; etenim, ut dictum est supra, voluntas finis est ipsa
implicita voluntas mediorum sine quibus finis obtineri
nequit; sicut ergo volitio finis est consentanea voluntati, ita
est etiam censentanea voluntati necessitas hypothetica volitionis mediorum. Sed quæstio prima movetur : utrum
voluntas nostra aliquid velit necessitate absoluta. Ad quam
quæstionem respondeo :
III. Voluntas humana aliquid vult necessitate absoluta.
Hæc propositio ex facto manifesto comprobatur. Nam omnes
homines universaliter, constanter, uniformiter appetunt
felicitatem, eamque indefessis curis consequi nituntur : es:
utique inter homines judiciorum diversitas in determinando
concrete objecto hujus felicitatis, at nulla diversitas sed
maxima uniformitas in appetitione felicitatis in genere.
Hoc est factum quod unicuique nostrum conscientia testa­
tur, et aliorum dicta et gesta manifestant. Sed hæc univer-

salitas, constantia et uniformitas in hominibus liberis et di­
versa studia sectantibus, nonnisi a necessitate naturali esse
potest. Ergo voluntas ultimum finem absoluta necessitate
vult.
IV. Quæstio altera. Ex solutione præcedentis aliasuboritur
quæstio : utrum illa appetitio ultimi finis in genere quam
necessariam diximus necessitate absoluta, seu naturali in
voluntate, sit revera voluntaria. Sed hæc secunda quæstio
vix ac ne vix quidem solutione indiget post dicta; nedum
enim ex conscientia nostra et ex aliorum experientia scimus
appetitionem ultimi finis in genere esse in nobis a natura
seu necessariam, verum etiam maxime conformem volun­
tati, quæ insuper studia omnia sua in hoc confert ut per
opera libertatis illi necessario desiderio satisfaciat. Unde
sapienter, P. I, Qu. LXXXI, Artic. I, hæc scribit S. Thomas :
« Nec necessitas naturalis repugnat voluntati : quinimo
necesse est, quod sicut intellectus ex necessitate inhærel
primis principiis ; ita voluntas inhæreat ultimo fini qui est
beatitude. Finis enim se habet in operativis, sicut principium
in speculativis, ut dicitur in II. Physicorum. Oportet enim
quod illud, quod naturaliter alicui convenit et immobiliter,
sit fundamentum et principium omnium aliorum : quia na­
tura rei est primum in unoquoque, et omnis motus procedit
ab aliquo immobili. » Cf. etiam Qq. Dispp. De veritate,
Qu. XXII, De voluntate, Artic. V.
V. Nota. De duplici voluntate juxta Scholasticos. Scho­
lastici ad evitandas æquivocationes in scientiis ob confusum
loquendi modum, distinguebant voluntatem, in voluntatem
ut natura est, et in voluntatem ut est voluntas. Prima est
voluntas prout est principium appetitionum quæ ex neces­
sitate eliciuntur : de quibus supra; altera est ipsa voluntas
prout est principium appetitionum quæ eliciuntur ex elec­
tione : de quibus dicemus in sequenti articulo. Hanc distinc­
tionem illustrat S. Thomas, Qq. Dispp., Qq. cit. De volun­
tate, Artic. V : « Natura et voluntas, inquit, hoc modo
ordinata sunt, ut ipsa voluntas quædam natura sit, quia
omne quod in rebus invenitur, natura quædam dicitur. Et
ideo in voluntate oportet invenire non solum id quod
voluntatis est, sed etiam quod naturæ est. Hoc autem est
cujuslibct naturæ creatæ, ut a Deo sit ordinata in bonum,
naturaliter appetens illud. Unde et voluntati ipsi inest natu­
ralis quidam appetitus sibi convenientis boni; et præter hoc

habet appetere aliquid secundum propriam determinationem,
non ex necessitate : quod ei competit inquanlum voluntas
est. »
ARTICULUS TERTIUS

(50)
De humana libertate.

I. Liberi arbitrii notio. Ex hoc liberi arbitrii esse dicimur,
quod possumus recipere unum, alio recusato, quod est eli­
gere ; et ideo naturam liberi arbitrii ex electione considerare
oportet. Hæc in verbis S. Thomas, P. I, Qu. LXXXIII,
Artic. Ill, nixus vocabuli communi acceptione. Et revera non
dicimus vegetationem esse liberam plantæ, neque infantium,
usu rationis carentium, actiones liberas asserimus, sed liber­
tatem affirmamus quoties dominium propriarum actionum
apparet, quo et unum recipiendi et aliud recusandi, hoc est
eligendi facultas est. Sistamus in hac vulgari acceptione liberi
arbitrii.
II. Quæstio. Porro quæstio capitalis hic movetur, a qua,
ut omnes probe norunt, pendet tota vita moralis hominum,
nempe : utrum voluntas omnia ex necessitate velit, vel contra,
liberum arbitrium habeat, quo ex electione propria moveat
seipsam ad agendum vel ab agendo desistat.
III. Fatalistæ. Fuerunt autem ex antiquis et recentioribus
philosophis, et adhuc nostris hisce diebus sunt, qui omnia
necessitate evenire asseverarunt et asseverant, non exclusis
actionibus voluntatis humanæ. Hi omnes fatalislai dicuntur
(0. 53,) et eorum doctrina falalismus. Omnes materialistæ
osores sunt nostræ libertatis ; sensistæ in fatalismum logice
inclinant; panlheistæ autem verbo quandoque relinquunt,
re tamen humanam semper negant libertatem. Fatalistarum
patrocinium sæculo elapso suscepit Bayle, scrupulos in me­
dium afferens contra libertatem nostram. Fatalismi etiam
insimulatur doctrina leibnilziana de harmonia præstabiiita
et occasionalismus Malebranchii (0. 45, I et II ; et supra 14,
IV et seqq.) : et dico doctrinas, non Auctores, quos a tanto
errore purgatos volo. Sit igitur contra fatalistas conclusio :
IV. Homo gaudet libertate arbitrii. Libertas arbitrii in fa­
cultate electiva propriarum actionum consistit, ut supra,

n.I, dictum est. Atqui sensus naturæ communis, conscient-.,
natura ipsa intellectus et voluntatis manifestissime probant
illam in homine eligendi facultatem. Revera igitur homo
gaudet libertate arbitrii. Probatur minor :
Sensus naturæcommunis. Etenim, si fatalistas excipias(qui
utrum serio loquantur, et consequenter ad propria principia
aliorum præsertim actiones dijudicent, dubitari merito po­
test), nemo est qui neget se dominium habere propriarum
actionum, ac etiam in eisdem circumstantiis pluries positui:
se posse unum præ altero eligere, et cum unum eligerit.
potuisse æque eligere contrarium. Hinc etiam explicantur
leges, consilia, exhortationes, præmiorum promissiones pænarumque inflictiones : quæ omnia libertatem necessario
subaudiunt, qua homo in alterutram partem propria elec­
tione se flectit : non enim lapidibus aut brutis consilia aut
exhortationes, aliaque similia dantur. Hinc pariter laudes
quibus merito prosequimur homines honestos, et vituperia
inflicta scelestis.
Conscientice testimonium, lioc testimonium quisque in se
vivide habet, præsertim vero quoad actiones, quibus inest
ratio honestatis vel turpitudinis : nam de actionibus bonis
gaudemus ut nostris, tristamur autem de pravis. Quod quidem
lactum quotidianum non potest explicari nisi per libertatem ;
siquidem nemo moraliler dolet aut gaudet de his quæ in sua
potestate non sunt. Hinc nervose simul et lepide Bergier ar­
gumentum conscientiæ hoc modo urgebat contra fatalistas :
Vos dicitis me ex necessitate semper agere. Demus ergo pi­
gnus, quod ego post horam sedebo. Si liber sedendi non
sum, incertus erit eventus, et solo casu definiendus. Quis
tamen fatalistarum mecum pignore certabit ? — Non me latet
hoc conscientiæ testimonium non demonstrativum haberi a
Bayle, quia, ut ipse existimat, illud ipsum testimonium la­
pidi inesset si sentire suum motum posset : sed vehementer
fallitur Bayle. Nam conscientia de pluribus nostris actionibus
testificatur; at aperte distinguit illarum actionum quasdam
esse liberas, quasdam vero necessarias. Unde falsum est quod
sensus propriæ actionis manifestat semper et in omnibus
ejusdem actionis libertatem.
Ipsa natura intellectus et voluntatis. Probavimus quidem in
superiori articulo voluntatem appetere ex naturali necessitate
ultimum finem in communi, quatenus nempe homo natura­
liter appetit se esse completum in bonitate, ut Angelicus dicit,

Qq. Dispp. De veritate, Qu. XXII, De voluntate, Artic. VII :
« Sed, prosequitur S. Doctor, ibid., in quo ista completio
consistat, utrum in virtutibus, vel scientiis, vel delectabili­
bus, vel hujusmodi aliis, non est ei determinatum a natura ; a
cujus signum sunt studia diversa quibus homines incumbunt
in diversis hanc felicitatem constituentes. Atqui homo quo­
ties agit, non agit, neque revera agere potest propter finem
consequendum in abstracto, sed in concreto et determinate.
Ergo quia hæc determinatio finis in concreto non est a na­
tura, sequitur quod sit a libero judicio rationis, et a libera
electione voluntatis. —Idem dicendum est de mediis. Nam
ei eo quod intellectus finem ut bonum universale apprehen­
dit, voluntas in illud fertur. Ad consequendum autem præfatum finem (quem libertas hominis, ut dictum est, in con­
creto sibi determinat) non unum est medium in particulari,
sed plura exhibentur : quia sub universali multa individua
et contingentia inveniuntur. Posita ergo determinatione finis
in concreto, remanet semper libertas, etiam respectu plu­
rium mediorum, quæ ex suppositione æque ducunt in
finem.
Jus igitur nobis est ut cum S. Augustino, De quantitate
animæ, Cap. XXXVI, n. 80, concludamus : « Datum est enim
animæ liberum arbitrium, quod qui nugatoriis ratiocinatio­
nibus labefactare conantur, usque adeo cæci sunt, ut ne ista
ipsa quidem vana atque sacrilega propria voluntate se dicere
intelligant. »
V. Nota. De radice creatæ libertatis. Perutile est ad con­
firmationem thesis et ad rectam notionem creatæ libertatis,
ejus radices investigare et determinare. Duplex autem est
radix libertatis creatæ : una extrínseca, altera vero intrin­
seca.
Radix extrínseca et effectiva est efficacia divinæ voluntatis.
« Cum enim aliqua causa efficax fuerit ad agendum, effectus
consequitur causam, non tantum secundum id quod lit, sed
etiam secundum modum fiendi vel essendi... Cum igitur vo­
luntas divina sit efficacissima, non solum sequitur quod fiant
ea, quæ Deus vult fieri, sed quod eo modo fiant, quo Deus ea
fieri vult. Vult autem quædam fieri Deus necessario, quæ­
dam contingenter, ut sit ordo in rebus ad complementum
Universi. Et ideo quibusdam effectibus aptavit causas neces­
sarias, quæ deficere non possunt, ex quibus effectus de ne­
cessitate proveniunt; quibusdam autem aptavit causas con-

tingentes defectibiles, ex quibus effectus contingenter pro
veniunt. » P. I, Qu. XIX, Artic. VIII.
Intrinseca autem libertatis radix triplex est, remola, proxi­
ma, immediata. — Radix remola est substantialis spiritu-,
litas animæ; radix proxima est natura intellectualis cogni­
tionis; radix immediata est natura volitionis responden^
cognitioni intellectuali. — Intantum enim voluntas habe:
capacitatem circa bonum universaliter sumptum, et non est
determinata ad unum, quia intellectus, cujus cognitionem
sequitur, potest attingere veritatem boni universalis, et per
comparationem hujus universalis judicare de hoc vel illo bone
particulari; et eatenus intellectus potest per cognitionem at­
tingere bonum universaliter sumptum, quatenus est facul­
tas substantiae spiritualis, hoc est independeos a materia et
a limitatione temporis et spatiï absoluta. Præstat audire
S. Thomam qui Qq. Dispp. De veritate, Qu. XXIII, De
voluntate Dei, Artic. I, ea quæ hucusque delibavi fuse
explicat.
« Cognitio et voluntas radicantur in substantia spirituali
super diversas habitudines ejus ad res. Est enim una habi­
tudo spiritualis substantiæ ad res, secundum quod res quo­
dammodo sunt apud ipsam spiritualem substantiam, non
quidem secundum esse proprium, ut antiqui ponebant, di­
centes quod terram terra cognoscimus, aqua vero aquam,
et sic de aliis, sed secundum propriam rationem : non enim
lapis est in anima, sed species lapidis, sive ratio ejus, se­
cundum Philosophum in III De anima. Et quia ratio rei ab­
soluta sine concretione non potest inveniri nisi in substantia
immateriali ; ideo cognitio non rebus omnibus attribuitur,
sed solum immaterialibus; et secundum gradum immaterialitatis est gradus cognitionis, ut quæ sunt maxime im­
materialia, sint maxime cognoscibilia. In quibus, quia ipsa
eorum essentia immaterialis est, se habet ad ea, ut medium
cognoscendi : sicut Deus per suam essentiam seipsum el
omnia alia cognoscit.
« Voluntas autem... fundatur super habitudinem, quasubstantia spiritualis refertur ad res, ut habens ordinem aliquem
ad eas in seipsis existentes; et quia cujuslibet rei tam mate­
rialis quam immaterialis est ad rem aliam ordinem habere,
inde est, quod cuilibet rei competit habere appetitum vel
naturalem vel animalem vel rationalem, seu intellectualem.
Sed in diversis diversimode invenitur. Cum enim res ha-

beat ad rem aliam ordinari per aliquid, quod in se habet,
secundum quod diversimode in se aliquid habet, secundum
hoc diversimode ad aliud ordinatur.
« Res ergo materiales, in quibus est quidquid eis inest
quasi materiæ obligatum ct concretum, r.on habent liberam
ordinationem ad res alias, sed consequentem ex necessitate
naturalis dispositionis ; unde hujus ordinationis ipsæ res ma­
teriales non sunt sibi ipsis causae, quasi ipsæ se ordinent in
hoc ad quod ordinantur, sed aliunde ordinantur, unde sci­
licet naturalem dispositionem accipiunt; et ideo competit
eis habere tantummodo appetitum naturalem.
« Substantiis vero immaterialibus et cognoscibilibus est
aliquid absolute non concretum et ligatum ad materiam, et
secundum gradum suæ immaterialitatis ; et ideo ex hoc
ipso ordinantur ad res ordinatione libera, cujus ipsæ sunt
causæ, quasi se ordinantes in hoc ad quod ordinantur; et
ideo competit eis voluntarie et sponte aliquid agere aut appe­
tere. Si enim arca quæ est in mente artificis esset forma ma­
terialis habens determinatum esse, non inclinaret nisi secun­
dum modum suum determinatum quem haberet : unde non
remaneret artifici liberum facere domum, vel non facere,
vel facere sic, aut aliter; sed quia forma domus in mente
artificis est ratio domus absoluta, non se habens quantum
est de se magis ad esse quam ad non esse, nec ad sic quam
ad aliter esse respectu accidentium dispositionum domus,
remanet artifici libera inclinatio respectu domus faciendæ,
vel non faciendæ.
« Quia vero in substantia spirituali (4, II, preen. prim.)
sensitiva, licet recipiantur formæ rerum sine materia, non
tamen omnino immaterialiter et absque materiæ conditioni­
bus ex hoc quod recipiuntur in organo corporali ; ideo incli­
natio in eis non est omnino libera : quamvis in eis aliqua
libertatis imitatio vel similitudo sit. Inclinantur enim per
appetitum in aliquid ex seipsis, inquantum ex apprehen­
sione aliquid appetunt, sed inclinari in id quod appetunt
vel non inclinari non subjacet dispositioni eorum.
« Sed in natura intellectuali ubi perfecte aliquid recipitur
immaterialiter, invenitur perfecta ratio liberæ inclinationis,
quæ libera inclinatio rationem voluntatis constituit. Et ideo
rebus materialibus non attribuitur voluntas, sed appetitus
naturalis ; animæ vero sensitivæ attribuitur non voluntas,
sed appetitus animalis; soli vero substanliæ intellectivæ
ZisLiiiA. Summa philosophica. — T. II.

U

attribuitur voluntas, et quanto est immaterialior, tanto ei
magis competit ratio voluntatis. »
VÏ. Nota. Solvuntur difficultates. — Objectio prima. Objec­
tum voluntatis comparatur ad ipsam ut movens ad mobile.
Atqui ex movente sequitur necessario motus in mobili. Ergo
objectum necessario movet voluntatem.
Resp. Distinguo minorem : Ex movente sequitur necessario
motus in mobili, si potestas moventis excedat potentiam
mobilis, eamque sibi totaliter subjiciat, concedo; si secus,
nego, et nego conseq. — * Movens tunc ex necessitate causai
motum in mobili, quando potestas moventis excedit mobile
ita quod tota ejus possibilitas moventi subdatur. Cum autem
possibilitas voluntatis sit respectu boni universalis et per­
fecti, non subjicitur ejus possibilitas tota alicui parliculaii
bono. Et ideo non ex necessitate movetur ab illo. » — P. 1,
Qu. LXX1I, Artic. II, ad 2.
Objectio secunda. — Subsumes : Atqui præfatus excessus
non requiritur, sed quodvis bonum necessario trahit volun­
tatem. Ergo, etc. — Probatur antecedens : In quovis bono
voluntati proposito est ratio sufficiens cur voluntas illud
velit, nulla ratio sufficiens cur illud nolit. Ergo quodvis bo­
num necessario trahit voluntatem.
Resp. Nego minorem subsumptam; et ad ejus probationem,
nego antecedens in sensu quo assumitur ab adversario. Nam
esto quod quodvis bonum sit ratio sufficiens cur voluntas
illud velit, quia quodvis bonum est objectum voluntatis ; non
tamen vera est secunda pars : quia tunc solummodo non
adesset ratio sufficiens in voluntate non volendi illud, si tale
esset bonum quod sibi subjiceret voluntatem, ut dictum est
in procedenti responsione : si enim bonum sit tale quod non
sibi subjiciat voluntatem, hæc, posito etiam quod velit,
potest respuere bonum illud, et ad alia bona inquirenda
applicare intellectum.
Objectio tertia. Ita se habet bonum intellectivum respectu
voluntatis, sicut se habet bonum sensibile respectu sensus.
Sed appetitus sensitivus movetur necessario a suo objecto;
ergo et voluntas a bono intellectuali.
Resp. Nego paritatem assumptam in majori. Nam « vis
sensitiva, notat sapienter S. Thomas P. I, Qu. LXXXII, ad 3,
non est vis collativa diversorum, sicut ratio, sed simpliciter
aliquid unum apprehendit. Et ideo secundum illud unum
determinate movet appetitum sensitivum. Sed ratio est coi-

lativa plurium, et ideo ex pluribus moveri potest appetitus
intellectivus, scilicet voluntas, et non ex uno ex necessitate ».
Omnes aliæ difficultates, quæ tum ab Hobbesio, tum a
Gollins, tum ab aliis plus minusve fatalismo addictis in me­
dium adducuntur, conveniunt cum supra dictis. Videri
possunt diffuse transcriptæ et confutatæ a nostro Hoselli.
Summa philosophica, Metaphysica, Qu. XXII, Artic. II.
VII. De indifferentia requisita ad libertatem. Indifferentia,
ut ipsum vocabulum sonat, est proprietas qua res perinde se
habet ad plura. Unde indifferentia e diametro opponitur ne­
cessitati, naturalique determinationi ad unum. Ergo cum
libertas excludat necessitatem, essentialiter subaudit indif­
ferentiam in agente libero. Hæc conclusio (quæ est contra
Jansenistas, Lutheranos et Calvinistas, ponentes libertatem
per solam exemptionem a coactione seu violentia posse con­
sistere) evidentissiina e>st, nec requirit ut in ea confirmanda
diutius immoremur. Quia tamen indifferentia plures sunt
species, necesse est ut eas explicemus, ut rite definiatur
quænam requiratur ad rationem libertatis.
VIII.Species indifferentiæ. Indifferentia dividitur in
activam et passivam : prima est indifferentia ad plura agenda;
ut in homine est indifferentia activa ad inlelligendum, vel
volendum, vel etiam sentiendum unum potius quam aliud ;
altera est indifferentia ad plura suscipienda, ut in cera est
indifferentia passiva, qua potest diversimode figurari. Vix
necessarium est addere quod cum libertas sit dos voluntatis
in eligendo, nec mente quidem intelligi potest sine indiffe­
rentia activa.
Insuper indifferentia alia est objectiva, alia subjectiva, quæ
etiam dicitur formalis. Prima est objecti indifferentia ad
terminandos oppositos actus voluntatis, nempe velle et nolle.
Altcra est indifferentia subjecti ad volendum vel non volen­
dum objectum sibi propositum.
Deinde indifferentia alia est specificationis seu contraríelalis, alia exercitii seu contradictionis. Prima est indifferentia
ad actus contrariæ speciei, puta ad amorem vel odium
objecti ; alia est indifferentia ad actionem vel ad negationem
actionis, puta ad amorem vel non-amorem.
Denique indifferentia alia physica est, alia moralis. Prima
est indifferentia ad agendum vel non agendum : alia vero est
indifferentia ad agendum vel non agendum bene et male in
ordine moralitatis.

IX. Quæstio prima. Ilis declaratis, quæritur quænam in­
differentia requiratur ad veram libertatem? De indifferentia
activa jam dictum est, idemque concludi necesse est quoad
indifferentiam physicam. Hinc prima quæstio est de indiffe­
rentiis objectiva et subjectiva : sint igitur duæ sequentes
conclusiones.
X. Indifferentia objectiva essentialiter requiritur ad essentiam libertatis. Hæc conclusio necessario infertur ex ipsa
definitione indifferentiæ objectivæ. Voluntas enim in bonum
fertur ut apprehensum ab intellectu. Ubi ergo ab intellectu
proponatur voluntati objectum universaliter et secundum
omnem considerationem bonum, posito quod voluntas velit
(quod pertinet ad indifferentiam exercitii, de qua in præsenti
non loquimur), impossibile est quod velit oppositum ejus
quod sibi in hac hypothesi ab intellectu proponitur : nam
oppositum objecti universaliter et sub omni consideratione
boni est malum, in quod voluntas per se inclinari non potest.
Fertur igitur in illud objectum necessario necessitate quoad
specificationem, de qua impræsentiarum loquimur. Sed
libertas excludit essentialiter necessitatem. Ergo ad essen­
tiam libertatis requiritur indifferentia objectiva, qua objec­
tum proponatur voluntati non universaliter et secundum
omnem considerationem bonum. — P. I-II, Qu. X, Artic. II.
XI. Indifferentia subjectiva seu formalis essentialiter
requiritur ad naturam libertatis. Hæc secunda conclusio post
dicta vix probatione indiget. Etenim liberum arbitrium ex
electione consideratur; facultas vero eligendi sine indifferen­
tia in subjecto agendi vel non agendi, unum accipiendi vel
non accipiendi, est omnino repugnans. Deinde indifferentia
objectiva est de essentia libertatis; sed ideo indifferentia
objectiva requiritur ut voluntas valeat ex seipsa se determi­
nare ad volendum vel non volendum objectum illud, ut patet
ex superiori ratiocinatione. Si prima ergo necessaria est,
et secunda pariter est necessaria.
XII. Quæstio altera. Liberalismus. Atqui veritas præcedentium propositionum manifesta est, et a nemine, nisi ab
apertis libertatis noslræosoribus, impugnatur. Sedquæritur,
utrum etiam indifferentia moralis sit de essentia vel saltem
de perfectione libertatis. Extiterunt enim semper sub variis
nominibus homines qui talem indifferentiam defenderunt,
sed nostris hisce diebus schola quædam formata est quæ
liberalis a se et ab aliis dicitur, cui principia sunt libertas

conscienliæ, libertas religionis, cultuum æqualitas, Ecclesiæ
libertas collateralis libertati politic®, libertas denique homi­
nis et societatis civilis in bonis et malis. Horum errorum
refutatio non hujus loci est, sed ad scientiam juris naturæ
perlinet : principium autem et radix est, meojudicio, in hac
quæstione de indifferentia requisita ad libertatem. Et nota
bene quod non est quæstio, utrum una, aut altera, aut etiam
omnes libertates liberales possint vel acceptari vel tolerari
in quibusdam peculiaribus circumstantiis, sicut tolerantur
mala; sed utrum habcndæ sint ut jura quædam, quibus
nefas sit derogare. In hoc consistit quæstio nostra cum
schola liberali. Ut autem ordinate in ipsius quæstionis solu­
tione procedamus, prius dicam de indifferentia contrarietatis
et contradictionis, postea de indifferentia morali.
XIII. Ad rationem libertatis non requiritur indifferentia
contrarietatis, sed sufficit indifferentia contradictionis.
Nempe ut voluntas libera dicatur, sufficit quod sit in sua po­
testate exercitium actus sui, et abstinere ab actu ipso, non
autem requiritur quod possit duos actus positivos emittere
circa idem objectum, quorum unus alteri sit oppositus, ut
supra explicavimus n. VII. — Probatur. Ad rationem liber­
tatis requiritur solummodo quod voluntas eligat, seu habeat
dominium proprii actus. Atqui electio, seu dominium proprii
actus plenissine habetur per indifferentiam contradictionis :
nam eo ipso quod penes arbitrium voluntatis est ponere
actum vel ab actu abstinere, jam voluntas censetur domina
proprii actus; quem ponit consequenter vel non ponit ex
propria electione. Ergo indifferentia contradictionis seu
quoad exercitium plenissine sufficit ad rationem libertatis.
— Indifferentia vero contrarietatis seu specificationis (e. g.
amare et odisse), potius quam actura, respicit qualitatem,
ut ita dicam, dominii ipsius actus ; ctconsequentcr non liber­
tatem ipsam, sed peculiarem modum libertatis.
XIV. Indifferentia moralis ad bonum et ad malum nullo
modo est de natura libertatis, sed est de imperfectione ip­
sius. Consequenter malum facere non est usus sed abusus
libertatis, est ex libertate, et ideo culpabile, sed non est
libertas, sed licentia. — Probari thesis imprimis potest ex
libertate divina. Deus enim nedum est maxime liber, sed est
fons totius libertatis; et tamen ipsi absolute repugnat pec­
care. — Sed ad argumenta intrinseca et metaphysica est
veniendum. Sit ergo. Voluntas tenetur officio strictissimo

naturæ abstinere a malo, et prosequi bonum ducens ad ulti­
mum finem. Ergo indifferentia moralis non est de natura,
sed de imperfectione ejus libertatis.
Antecedens patet et admittitur etiam a schola liberali, sal­
tem ab illa quæ alheismum detestatur ; et revera si officio
naturæ voluntas non teneretur abstinere a malo, nulli natu­
rali officio derogaret malum perpetrando, ac consequenter
nullum demeritum, per quod, a Deo praesertim, puniretur,
incurreret : incurrit tamen, ut conscientia moralis, leges humanæ et divinæ testantur. Pariter si nullo officio teneretur
prosequi bonum ducens ad ultimum finem, omissio ista cul­
pabilis non esset, neque ulla pœna puniretur. Stat ergo an­
tecedens.
Probatur consequentia. Nam libertas perfectio est, imo no­
bilissima perfectio, cujus usus est similiter perfectio, ad quam
voluntas jus naturale et inalienabile habet. Ergo si indiffe­
rentia moralis esset de essentia libertatis, usus illius indiffcrentiæ ad malum patrandum bonus absolute esset, et nulla
ratione damnabilis : quod tamen est falsum, ut in explica­
tione antecedentis probatum est. — Hanc nostram rationem
egregie illustrat S. Augustinus Lib. II De libero arbitrio,
Cap. I. < Non enim, inquit, quia per illam (liberam volun­
tatem) etiam peccatur, ad hoc eam Deum dedisse credendum
est. Satis ergo causæ est, cur dari debuerit, quoniam sine
illa homo recte non potest vivere. Ad hoc autem datam vel
hinc intelligi potest, quia si quis ea usus fuerit ad peccan­
dum, divinitus in eum vindicatur. Quod injuste fieret, si non
solum ut recte viveretur, sed etiam ut peccaretur libera esset
voluntas data. Quomodo enim juste vindicaretur in eum ;
qui ad hanc rem usus esset voluntate, ad quam rem data
est? > Unde et in Epistola CV (al. 160) ad Donalistas Cap. 11:
« Quæ est enim, inquit, pejor mors animæ, quam libertas
erroris ? »
XV. Corollaria. Hinc inferes : Corollarium primum. Veris­
sima ergo est definitio libertatis tradita passim a S. Thoma,
quod nempe libertas sit, facultas electiva mediorum servato
ordine finis.
Corollarium alterum. Contra ordinem ilium homo agere
non potest, quin simul deordinationem, seu inaluin morale
incurrat, ob quod justissime a Deo punitur.
Corollarium tertium. Absurdum est et maxime iniquum ea­
dem jura concedere tum usui libertatis, seu veræ libertati

quæ est in veritatem et virtutem : tum abusui libertatis seu
licenlite quas est in errorem et vitium.
Corollarium quartum. Ergo recte ct juste damnatur et per
vim etiam compescitur a legitima auctoritate abusus libertatis, seu licentia applicata tum rebus civilibus tum reli­
giosis.

ARTICULUS QUARTUS
(51)

De ordine voluntatis ad intellectum.
I. Exercitium voluntatis præceditur ab exercitio intellec­
tus. Ut enim dictum est, voluntas est appetitus intellectualis,
de cujus ratione, sicut et de appetitu in genere, est, quod
feratur in objectum ut apprehensum (42, V). Antequam igi­
tur voluntas velit, necesse est ut intellectus apprehendat
objectum a voluntate appetendum. Unde illud commune
adagium : Nihil volitum quin prœcogniltim; et aliud: Ignoti
nulla cupido.
II. Sed et ipse intellectus a voluntate movetur. Id patet
ex conscientia. Nam quotidie per voluntatem applicamus
intellectum ad cogitandum de quibusdam objectis, sicut et
ab aliis cogitandis non raro retrahimus. Ratio generica est,
quia voluntas est ordinata ad bonum conveniens toti homini
(42, V); ad quod neccsse est ut alias facultates sibi aliquo
modo subjiciat, ut sic applicet ad bonum proprium cujusque
facultatis, ut sit etiam bonum totius hominis.
III. Mutua tamen dependentia, quam ad invicem dicunt
intellectus et voluntas, est diversæ naturæ. Siquidem intel­
lectus ideo movet voluntaten, quia ipsi præbet objectum
apprehensum, ut dictum est, n. I. Et quia objectum speci­
fica! facultates (21, III), ideo dicitur quod intellectus movet
voluntatem quoad specificationem.— Contra, voluntas movet
intellectum, ipsum applicando ad actionem, vel ab actione
retrahendo, ut præcedenti numero dictum est. Ergo voluntas
movet intellectum quoad exercitium actus.
IV. Corollarium, /icito aliqua tamen est in intellectu inde­
pendent a volúntale. Voluntatis enim motio, ut dictum est,
consequitur objectum apprehensum ab intellectu. Ergo ne­
cesse est ut intellectus aliquid apprehendat ex se indepen-

denter a voluntate. — Cf. S. Th. P. I, Qu. LXXXII, Artic. IV,
ad 3.
V. Nota I. Quæstio de natura dependents voluntatis ah
ultimo judicio practico rationis. Exislit hoc loco quæstio sub­
difficilis: utrum post ultimum judicium practicum quo ratio
dictat per modum imperii aliquid esse faciendum vel omit­
tendum, A esse bonum eligendum, B non esse eligendum prœ
A in ordinc ad finem; voluntas possit omittere quod intel
lectus ultimo illo judicio practico dictat esse faciendum. —
Huic quæstioni quidam respondent negative, et tenent vo­
luntatem, dato illo judicio carere indifferentia, et determinari
vi illius judicii ad actum seu ad electionem ; alii contra res­
pondent affirmative, docentes non esse nexum necessarium
inter judicium ultimum practicum intellectus et electionem
voluntatis, proindeque volunt hanc sub illo judicio manere
in sua indifferentia.
VI. Nota II. Prænotamina quædam. Antequam ad solu­
tionem quæstionis veniamus, nonnulla scitu necessaria sunt
præmittenda.
Prœnotamen primum. Diximus supra, n. II, voluntatem
moveri ab intellectu specificalive, hoc est formaliter : proinde
actus exercitus a voluntate sub ratione ordinante est mate­
rialiter seu elicilive a voluntate, sed formaliter est actus in­
tellectus. Et vice versa quando voluntas movet intellectum,
actus intellectivus est materialiter intellectus, formaliter
tamen est actus voluntatis. — Hatio est quia, ut cum Angelico
notat Joannes a S. Thoma (I-II, Qu. XIII, Disp. VI, Artic. I,
n. 17), quando concurrunt ad unum actum duæ polentiæ,
una ut movens, altera ut mota, semper id quod ex parte
moventis se tenet dicitur formale, id vero quod est ex parte
molœ se habet ut materiale.
Prœnotamen alterum. Cum autem hic loquimur de formali
respectu materialis in actionibus potentiarum, non sumimus
to formale ut communiter accipi solet pro formali consti­
tuente intrinsece, sed pro formali movente, sive motione
quoad specificationem sive motione quoad exercitium.
VII. Nota UI. Quæstionis solutio. His ergo prænotatis, dico
voluntatem non determinari necessario quoad electionem ab
ultimo judicio practico. Etenim judicium ultimum praclicum (quod semper est de mediis ad finem) non movet volun­
tatem nisi objective et forinalitcr, proponendo nempe et
dictando bonum faciendum A præ B, vel malum vitandum.

AUT. IV. DE ORDINK VOLUNTATIS AD INTELLECTUM.

361

In hoc slat motio intellectus in voluntatem ; sub qua tamen
motione quæ non est applicatio potenliæ ad exercitium, vo­
luntas ex se et ab intrinseco ponit electionem. Sed voluntas
non movetur necessario quoad exercitium ab objecto illius
judicii practici. Ergo voluntas non determinatur quoad elec­
tionem exercitam ab ultimo judicio practico rationis, sed
manet in sua indifferentia : ita nempe ut sufficiens ratio
eligendi adsit ex parte objecti, sed insuper sufficiens ratio
physica adsit ex parte ipsius voluntatis abstinendi se ab
electione, cujus voluntas domina est. Hinc S. Thomas, I-II,
Qu. X, Artic. II, absolute pronuntiat quod voluntas a nullo
objecto ex necessitate movetur quoad exercitium, < quia potest
aliquis non velle tunc cogitare de beatitudinc (et consequenter
de quocumque alio bono), quia etiam ipsi actus intellectus et
voluntatis particulares sunt », ut ipsemet S. Doctor addit,
Qu. VI De malo, Artic, unie., et ideo ut bona particularia
considerata in ordine ad voluntatis determinationem.
Hæc tamen respiciunt voluntatem in ordine ad judicium
practicum intellectus absolute, seu consideratum ut est sim­
pliciter objcctivum. Sed aliis modis consideranda est voluntas.
Hæc enim tres habet motores, ut notat Cajetanus in cit.
Artic. S. Th., scilicet naturam (est enim voluntas natura
quædam, ut diximus), seipsam (quatenus nempe voluntas
ut voluntas disponit de seipsa), et Deum, ut agentem in ipsam
voluntatem, et non solum ut objectum. Porro voluntas ut na­
tura neccssitatur quoad exercitium ad primum suum actum,
quo fertur in bonum indeterminate sumptum, seu in finem;
at hæc necessitas exercitii, ut liquet ex præcedenti argumen­
tatione, non est necessitas proveniens ab objecto, sed a
natura existente in tali dispositione, quod ad eam naturali
necessitate sequitur velle, ut Cajetanus ipse notat. Habemus
ergo in voluntate actum quoad exercitium ex naturali sua
dispositione provenientem : et ideo ubicumque voluntas
inveniatur in consimili naturali dispositione, sive absolute
sive hypothetice, ibi debet esse exercitium actus. — Videa­
mus ergo quibus in conditionibus inveniatur voluntas sub
ultimo judicio practico rationis. Hoc judicium practicum est
quidem actus elicitus ab intellectu, sed est formalitcr a vo­
luntate, quæ quatenus vult et intendit consequi finem et
consentit in media ad finem consequendum, intellectum
applicat ad quærendum de mediis aptioribus, cujus inquisi­
tionis exitus est judicium practicum determinativum me-

diorum aptiorum ad finem. Igitur voluntas invenitur sub
judicio practico jam volens actu finem; et quatenus vult
finem et applicat intellectum ad media, jam invenitur volens
actu, quamvis indeterminate et implicite, media designanda
ab intellectu. Unde ponere quod voluntas, stante hoc judicio
practico, possit non eligere media definita ab ultimo judicio
practico rationis, idem est ac ponere quod voluntas simul
possit velle et non velle respectu ejusdem et sub eadem ra­
tione : quod absolute repugnat. Vult ergo ex necessitate
quoad exercitium ; at non necessitate absoluta et prove
niente ex objecto, sed necessitate hypothetica proveniente ex
sua ipsa dispositione; ex eo nempe quod formale judicii
practici est a libera sua applicatione : et hac de causa talis
necessitas libertati non officit.
Dixi ; stante hoc judicio practico: quia, cum agatur de ju­
dicio circa bona particularia, potest voluntas eludere judi­
cium, divertendo intellectum ad alia media inquirenda, et
sic ad alia propriam electionem dirigere. — Cf. S. Th., Qq.
Dispp. De veritate, Qu. XXII, De voluntate, Artic. VI; cl Qq
De malo, Qu. VI, De electione humana, Artic, unie.

FISIS PSYCHOLOGIES

theologia naturalis

THEOLOGIA NATURALIS

Prologus. Post considerationem mundi et animæ humanæ,
ad Deum, cujus mundus et anima vestigium aut imago sunt,
mente cognoscendum assurgimus; quæ notitia.si desit, cete­
rorum cognitio vana est ; si adsit et vera sit, est ornamen­
tum et corona totius philosophi». auæ attingit supremam
veritatem; et insuper est principium oene vivendi, quia Deus
et Creator noster est et finis ultimus totius vitæ nostræ. Male
autem vivitur, ut ait in V De Civitate Dei, Cap. X, S. Augus­
tinus, si de Deo non bene sentitur. Quanta ergo diligentia pos­
sumus Deum quæramus ; quanta possumus pietate de Deo
loquamur; sed pietas ante omnia, ut edocti a Domino Jesu
Christo mites esse et humiles corde, plus cogitando et orando
proficiamus quam legendo et audiendo, ut in Epistola CXLVII
(al. 112), de videndo Deo ad Paulinam, n. I, præmonct ipse
S. Augustinus. — Scientia vero quæ de Deo agit, græco vo­
cabulo dicitur Theologia, hoc est sermo de Deo. Atqui de Deo
tractant theologi, tractant et philosophi; diversimode tamen :
nam theologus lumine fidei dirigitur, ut supremo criterio,
et ea etiam considerat quæ de Deo nobis nota esse non pos­
sunt nisi per divinam revelationem ; hinc theologia scholas­
tica. Contra philosophus lumine rationis dirigitur atque ve­
ritates illas divinas scrutatur quæ ex creaturis, ut ex mediis
logicis nobis connaturalibus, inferri legitima ratiocinatione
possunt (Ps. 40). Hinc theologia naturalis, distincta a theo­
logia scholastica tum principio tum objecto (L. 67, V). Au­
diatur Concilium Vaticanum, Sess. III, Constit. dogm. de fide
catholica, Cap. IV, De fide et ratione : « Hoc quoque perpe-

tuus Ecclcsiæ catholicas consensus tenuit et tenet, duplicem
esse ordinem cognitionis, non solum principio, sed objecto
etiam distinctum : principio quidem, quia in altero naturali
ratione, in altero fide divina cognoscimus ; objecto autem,
quia, præter ea, ad quæ naturalis ratio pertingere potest,
credenda nobis proponuntur mysteria in Deo abscondita, quæ,
nisi revelata divinitus, innotescere non possunt. » Nos autem
non theologi sed philosophi spartam adornandam hic susci­
pimus. Porro de Deo tria distincte quæri possunt, exislentia, natura et attributa. Igitur tractatum de Deo tribus Libris
absolvimus.

LIBER PRIMUS
DE

EXISTENTIA

DEI

Prologus. In ordine nd existenliam Dei duæ quaestiones
distinclæ possunt moveri : Io utrum et quomodo existentia
Dei probari possit ? 2° quænam sint demonstrationes, quibus
Dei existentia apodictice demonstratur. Quibus quæstionibus
in duobus distinctis Capitibus respondendum est.

CAPUT PRIMUM
DE DEMONSTRABILITATE EXISTBNTIÆ DEI

Prologus. Existenliam Dei posse apodictice demonstrari
concedunt ontologistæ, conditionate tamen, dummodo vide­
licet menti nostræ adsit intuitio immediata, si non actualis,
habitualis saltem ipsius Dei. Alii vero existentiam Dei posse
demonstrari inficiantur, non quia ipsa incerta sit, sed quia
est per se nota, eo modo quo per se nota sunt prima demon­
strationis principia. Tertio loco alii sunt qui Dei existentiam
esse veritatem demonstrabilem docent; sed hi iterum in duas
classes subdividuntur; alii enim defendunt valorem demon­
strationis a priori ; alii vero stant pro sola demonstratione «
posteriori. Quatuor istas sententias duobus distinctis articulis
in hoc Capite expendam : m quorum primo sermo erit de
ontologismo ; in altero de demonstratione a priori cxislentiæ
Dei. — Nihil autem dicendum existimo de quinta alia opi­
nione cui persuasum est existentiam Dei nullatenus posse
demonstrari, sed sola fide a nobis teneri, quia implicite
et abundanter confutata ex dicendis in sequenti Capite ma­
nebit.

ARTICULUS PRIMUS
(1)

De ontologismo,
I. Ontologismi notio genérica. Ontologismus vocabulum
novum est, quod Vincentius Gioberti (4801-1852) in Scholas

nostris ferme diebus invexit; significat autem opinionem,
quæ tenet Deum esse primum objectum quod constanter el
immediate mens nostra, a principio suæ creation 's, intuetur.
Unde in systemate ontologistico hæc formula viget : Primum
ontologicum (Deus) est etiam primum logicum, seu vrolologicum, nempe primum a nobis cognitum.
Í1. Ontologismus Malebranchii. Quamvis autem omnibus
ontologistis proprium sit asserere intuitum immediatum Dei,
non uno tamen modo illum explicant. Hinc distinct® species
ontologismi. Pantheismus psychologicus, seu idealista, quia
menti nostræ, ut causæ efficienti, tribuit intelligibilia, intui­
tum illum explicat per intuitionem ipsius mentis, unde tota
scientia generatur; contra quem scripsimus in Psychologia
(art. 27). — Pariter rationalismus, qui omnem veritatem
proprio ingenio metiri præsumit, vel fontem intelligibilium
in ratione ipsa cum panlheismo constituere cogitur, vel as­
serere rationem nostram obtutu suo penetrare ipsam infini­
tam divinam essentiam ; et ideo alia via in ipsum pantheismum relabitur.
Utroque igitur manifesto errore seposito, ab ontologismo
Malebranchii exponendo exordimur. Et ut uno verbo dicam,
existimavit Malebranche (1638-1715) omnia in Deo a nobis
immediate videri, sive ea quæ sensibus percipiuntur, sive
quæ intelliguntur mente. Neque tamen videtur a nobis divina
essentia absolute ut in se est, sed in sensu relativo, nempe vi­
detur essentia divina ut est idea archetypa rerum illarum quæ
subsunt sensuum vel mentis nostræ cognitioni, ut puta vi­
dentur ideœ divinte hominis; substantiæ, spiritus, etc., nec
non divina attributa relativa ad easdem res : quæ quidem
ideæ archetypæ et attributa, esto sint idem realiter ac essen­
tia divina, distinguuntur tamen virtualiter seu ratione, et
hæc distinctio sufficit ut illa sine ista videantur.
Argumenta autem quibus probare pertentat suum systema,
illa imprimis sunt quæ in Psychologia (art. 32, n. VIII),
excussimus. Addit autem Malebranche : 1° hanc suam doc
Irinam esse expeditiorem ad explicandas nostras cognitiones,
quia Deus, in quo intelligibilia omnia continentur, intime
nobis præsens est; — 2° ad Deum ordinatur mens nostra,
ut ad ultimum finem, qui sicut est objectum primo volitum
a nostra voluntate, ita debet esse primum cognitum a nostro
intellectu; — 3° maxime Deo subjici debet anima nostra; at
maxime subjicitur, ponendo quod a Deo immediate ct primo

cognito et veluti forma omnium intelligibilium dependeant
ceteræ omnes nostræcognitiones; — 4° denique intuitio Dei
immediata suadetur ex eo quod non potest admitti ex objec­
tis sensibilibus mentem nostram accipere ideas quibus intel­
ligit. Hæc Malebranche, Lib. III Operis gallice inscripti.
De la recherche de lavérité, cujus patrocinium sæculo elapso
suscepit doctissimus Cardinalis Gerdii in suo libro, Défense
du sentiment du père Malebranche.
III. Critica. Ontologismum Malebranchii admitti nullate­
nus posse consentiunt communiter recentiores ontologistæ,
qui, retenta immediata intuitione Dei, rigidiorem formam
malebranchianam temperarunt. Et revera præfatus ontologismus solidis argumentis destituitur, imo repugnat tam
factis cognitionis sensitivæ quam factis cognitionis intellectivæ.
Solidis argumentis destituitur. — Argumentum primum de­
ducitur ex præsentia Dei in omnibus rebus : sed ex hoc
principio nihil pro ontologismo inferri potest. Est quidem
Deus nobis præsens per essentiam, per præsentiam et per
potentiam ; negamus tamen Deum nobis esse immediate
præsenlem ut objectum quoad nostram cognitionem objecti­
vant. Existentia enim Dei in rebus respicit Deum ipsum ut
creatorem in ordine ad creaturas, — quatenus ipsis dat et
conservat per suam potentiam et providentiam esse et eas
sibi subjicit,—quatenus omnianudaet aperta sunt oculis ejus,
ut Paulus loquitur, —quatenus denique est in omnibus per
suam essentiam non ut forma sed ut causa efficiens tribuens
omnibus esse. At vero exeo quod omnia creata nuda sunt et
aperta oculis Dei, non potest concludi quod divina sint nuda
et aperta oculis intelligentiæ nostræ : quia non est idem,
nec etiam quoad cognitionem, ordo Dei ad creaturas, et ordo
creaturarum ad Deum.
Argumentum alterum petitur ex ratione ultimi finis. Pro­
cul dubio ad Deum ordinamur ut ad ultimum finem : sed
hoc non importat quod ipsum in hac vita immediate intuea­
mur. « Omnia, inquit S. Thomas P. I, Qu. XLV, Artic. IV,
ad 3, appetunt Deum ut finem, appetendo quodcumque bo­
num, sive appetitu intelligibili, sive sensibili, sive naturali,
qui est sine cognitione. Quia nihil habet rationem boni et
appetibilis, nisi secundum quod participat Dei similitudi­
nem. » Et Qq. Dispp. De veritate, Qu. X, Demente, Artic. XII,
ad 5, addit in eodem sensu :< Summum bonum desideratur
Ziglura.

Summa philosophica. — T. II,

X4

dupliciter. Uno modo in sui essentia ; et sic non omnia desi­
derant summum bonum. Alio modo in sua similitudine; et
sic omnia desiderant summum bonum, quia nihil est desi­
derabile nisi inquantum in eo similitudo summi boni inve­
nitur. Unde ex hoc non potest haberi, quod Deum esse, qui
est summum bonum per essentiam, sit per se notum. » Ct.
Contra Gentiles, Lib. I, cap. XI, ad 4.
Argumentum tertium. Malebranche et post ipsum Gerdii ct
Gioberti argumentantur tertio ex subjectione nostra ad
Deum, sed male. Negamus enim et absolute negamus ratio­
nem hujus subjectionis haberi maxime per ontologismum :
siquidem veritas nostræ cognitionis a rebus ipsis dependet,
lies autem non habent veritatem nisi a prima veritate quæ
Deus est. Ergo tum in ordine essendi tum in ordine intelligendi mens nostra maxime dependet a Deo, quin necesse sit
ponere in nobis immediatam intuitionem Dei : hæc enim intuitio non dependentiam respicit, sed perfectionem nostræ
mentis, quæ in via perficitur cum Deum ex creaturis et me­
diate attingit, in patria perficitur cum immediate seu facie
ad faciem videt Deum sicuti est.
Denique quod Malebranche addit non posse ideas haberi
ex objectis creatis et per vim intellectivam, falsum esse de­
monstravimus (Ps. 34).
Repugnat factis cognitionis humanæsensitiva!. Est enim fac­
tum quotidianum quod sensus nostri, non ad aliud ordinati
quam ad objecta externa percipienda, ab ipsis patiuntur, et
ea invincibiliter esse extra nos affirmant (L. 50, XIII). Atqui
inutilia profecto essent organa sensuum, inutilia quoad
cognitionem nostram et omnino incerta objecta sensibilia
externa, si sensus non objecta in seipsis sed in Deo ipso
perciperent, si tamen percipere possent. Ad hanc rationem
Malebranche respondet in medium adducendo occasionalismum ; sed occasionalismus est falsus (0. 45, I et seqq.).
Repugnat factis cognilionisintellectivœ. Nam objecta intelligibilia, præsertim ea quæ in se spiritualia sunt, non habent
phantasma conjunctum neque in se, neque prout sunt in
ideis divinis; et ideo sine phantasmate intelligi possunt,
imo deberent, si intellectus noster ea vel in seipsis, vel multo
magis in Deo immediate intueretur. Cujus tamen opposi­
tum iu nobis contingere conscientia testatur (Ps. 34, II et
seqq.).
Deinde asserit Malebranche ideas divinas in se et iminc-

diate a nobis videri, non videri tamen essentiam divinam in
se ipsa. Atqui hæc repugnant, quia idea divina in se acc-pta
est realiter divina essentia. Ergo non potest illa videri quin
hæc altera videatur. Audiatur S. Thomas II-1I, Qu. CLXXIii.
Artic. I: « Non est possibile, inquit, quod aliquis videat ra­
tiones creaturarum in ipsa divina essentia, ita quod eam
non videat : tum quia ipsa divina essentia est ratio omnium
eorum quæ fiunt ; ratio autem idealis non addit supra divi­
nam essentiam nisi respectum ad creaturam : tum etiam
quia prius est cognoscere aliquid in se, quod est cognoscere
Deum ut est objectum beatitudinis, quam cognoscere illud
per comparationem ad alterum, quod est cognoscere Deum
secundum rationes rerum in ipso existentes. » Quæ autem
dixi de ideis, applicanda sunt divinis attributis quæ realiter
idem sunt ac essentia Dei ; unde non possunt immediate vi­
deri in seipsis, quin essentia videatur.
IV. Nota. Gioberti. Systema Malebranchii poetica imagina­
tione amplificavit Gioberti. Distinguit ipse inter Ens et exis­
tens : Ens est Deus et solus Deus, creaturæ vero sunt exis­
tentiæ, non sunt entia. Mens nostra intuetur immediate Ens
seu Ideam, et hæc intuitio immediata est objectum præsuppositum et primarium circa quod occupari debet philoso­
phia : Ens enim seu Idea est supremum critérium veritatis,
supremum axioma totius scibilis, quia est intelligibililas et
evidentia ipsa rerum omnium. Neque ipsa intuitio est sim­
plex apprehensio, sed est judicium quo mens nostra affir­
mat quod Ens est necessario, quasi repetens illud quod
Deus dicit in Scriptura de semetipso : Ego sum qui sum;
Qui est. Atqui Deus nedum est, sed est creans, cujus crea- »
tionis terminus sunt creaturæ, seu existentiæ. Èrgo intuitio
idealis prima et immediata mentis nostræ erit judicium
exprimens triplex hoc objectum : Ens, creationem, cxislentias, nempe Ens creat existentias. — Ens, cujus tamen essen­
tiam non penetramus, est fundamentum conceptuum nos­
trorum ut versantur circa objecta necessaria et absoluta,
quæ non sunt nisi diversi aspectus Zrfeæseu Entis; — Exis­
tential, quarum essentia pariter nos latet, sunt objecta con­
ceptuum relativorum et contingentium ; — Creatio denique est
vinculum utriusque objecti, Entis scilicet et exislentis. Omnia
indita sunt animar nostræ a Creatore in principio nostræ
creationis. Nihilominus Deus infinitate sua excedit finitatem
mentis nostræ, quæ nonnisi finito modo apprehendit Infini-

tum. Quapropter indiget mens nostra medio aliquo, quo
possit intra quosdam limites quodammodo coarctare Infini­
tum et sic illud apprehendere ; et hoc medium sunt voca­
bula (laparola). Hæc Gioberlim sua Introduzione allo studio
della filosofía, Vol. I, Cap. Ill, et Vol. II. Cap. I. — Nihil novi,
præter formam, addit Gioberti, sed repetit doctrinam Malcbranchii. Unde ab ejus directa confutatione abstinemus.
Tantummodo animadverte factum illud intuitionis iminediatæ Entis creantis exislentias asseri ut hypothesim sine ulla
probatione. — Argumenta vero quæ affert sunt ipsa argu­
menta Malebranchii, vel ea quæ adducit ontologismus mo­
deratus de quo in sequentibus numeris est dicendum.
Adversus Gioberti scripsit Rosminius, sed frustra ; ipsemet enim posuit innatam nobis esse intuitionem entis, imo
ab ipsa intuitione mentem humanam formari, sicut dictum
est (Ps. H, VI). Ens autem istud a suo Auctore dicitur
esse quid divinum in se, distinctum quidem ratione, sed non
realiteradivina natura (Ps.32, IX, X).Quod est ontologismus.
V. Ontologismus moderatus. Retenta intuitione immediata
Infiniti, hoc est divinorum attributorum idearumque æternarum in mente divina existentium, ad quarum similitudi­
nem temporalia fiunt (quia hujusmodi intuitio constituit
ipsam ontologismi essentiam), ontologismus moderatus in
perceptione nostra objectiva duo distinguit, singulare nempe
et universale : singulare, quod est immediatum objectum
sensus, videtur in seipso, contra id quod asserit Malebranche; sed universale, quod est necessarium, æternum et im­
mutabile, non potest esse nisi in Deo, seu Deus ipse, hoc est
idea archetypa, proindeque nonnisi in Deo immediate vide­
tur per intuitionem intellectivam. Attamen videntur ideæ
divinæ, non vero divina essentia, sicut supra dictum est ex
Malebranchio. Ontologismi moderati patrocinium suscepe­
runt Casimiras Ubaghs, in catholica Lovaniensi Univer­
sitate Philosophiæ Antecessor, Branchereau, Hugonin, Julius
Fabre, Joannes Sans-Fiel (pseudonymus), Carolus Vercellone et Cajetanus Milone, aliique bene multi scriptores nos­
tri sæculi. — Argumenta vero adducta plus minusve sunt
ipsissima argumentaMalebranchii.
VI. Critica. Sed neque ontologismus moderatus yerus est.
Nam ratiocinatur ex falsis principiis ; illogice procedit ; facta
conscientiæ non explicat sed pervertit. Ergo non admittendus.
Probatur antecedens.

Ratiocinatur ex falsis principiis. Principia, ex quibus mo­
veri se dicunt ontologistæ moderati, sunt : 1° idea Infiniti
nobis existons, et quæ per ratiocinationem ex rebus fin=
obtineri non potest (0. 23, VIII et seqq.) ; 2° universalia, quæ.
utpote necessaria, æterna et immutabilia, esse nequeunt in
rebus contingentibus, temporaneis et mutabilibus, ex quibu<
abstrahi valeant; sed sunt ipsæ ideæ archetypæ divinæ,
quas proinde necesse est ut intueamur, quoties universalia
ipsa concipimus (0. 4, IV); 3° objectum intellectus nostri est
intelligibile, quod non est to verum, sed veritas. Veritas avlem
Deus est, a qua creaturæ habent quod verœ sint, non autem
esse ipsa Veritas possunt. Ergo quoties intelligitur intelligibililas seu veritas rerum, Deus ipse intelligitur immediate
ab intellectu nostro : aliis verbis, res creatæ non sunt veræ
nisi veritate divina ; ergo intellectus non potest intelligere
res creatas veras nisi incipiendo ab intuitione primæ verita­
tis, quæ Deus est ; 4° denique creaturæ sive quoad esse consi­
derentur, sive quoad veritatem, sive quoad vestigia seu ima­
gines, sive quocumque alio modo, semper nonnisi ut relativa
intelligi possunt. Sed relativum et participatum nonnisi per
comparationem ad Prototypum, qui Deus est, intelligi po­
test. Unde Deum primo immediate intelligere debemus, ut
per ipsum intelligamus creaturas.
Porro primi et secundi principii falsitatem abunde ostendi­
mus in Ontologiæ locis citatis, et etiam huc faciunt ea quæ
tum contra ideas innatas (Ps. 32, IX), tum de origine nos­
trarum idearum (Ps. 34), tum de cognitione rerum supersensibilium (Ps. 40), explicata et probata sunt : ad quæ
omnia lectorem remitto.
Tertium autem et quartum principium idem dicunt : unde
ad utrumque simul est respondendum. Imprimis ergo ne­
gandum est absolute quod ab adversariis asseritur et asseri
debet, non posse scilicet intelligi creaturam quin intelligatur
quod in creatura ipsa est relativum. In creaturis enim
duo sunt distinguenda : absolutum, quod est earum natura
vel esse : et ordo seu habitudo ad aliud, quod est earum rela­
tivum : et hoc relativum erit venta* vel intelligibililas, si est
ordo ad intellectum ; erit contingentia, si est ordo ad primam
causam efficientem. Primum autem est concipere absolutum
quam relativum : quod quidem absolutum est esse, et cau­
sât veritatem intellectus nostri independenter a relativo,
esto quod esse illud tale non sit nisi ab alio. —Vide (0 15,

XIII, ad 3) responsionem, quam S. Thomas dat objectioni
identic® objectioni ontologistarum, quod nempe non intelligitur ens nisi sub ratione veri.
Quod vero addit Milone Deum veritatem esse, non nega­
mus ; sed animadvertendum quod Deus non est simpliciter
veritas, sed sua veritas; quam non solum non intuemur im­
mediate, sed neque scimus quid sit in se ipsa, eamque nobis
explicamus per conceptum analogicum veritatis in communi,
sicut entitatem Dei per conceptum analogicum entis; qui
conceptus veritatis non formatur a nobis per intuitionem
immediatam divinæ veritatis et exinde applicatur creaturis,
sed formatur ex creaturis et Deo applicatur : quatenus ad
notionem Dei, ut est prima veritas, abstractive pervenimus,
sicut abstractive pervenimus ad Deum ut causam efficien­
tem totius entitatis creatæ. Intelligimus igitur veritatem,
scimus quod Deus veritas est, a qua non ut a forma sed ut a
causa efficiente et exemplari sunt verae creaturæ; sed nega­
mus et vehementer negamus, veritatem, quam intuemur et
quam Deo tribuimus, esse ipsam essentialem veritatem Dei
in se, ut falso supponunt ontologistæ.
Illogice procedit. Nam ideo vult universalia esse ipsas
ideas divinas et consequenter ea in ipsis ideis immediate
videri a nobis, quia necessaria, æterna et immutabilia sunt,
et quidquid est æternum aut Deus est aut in Deo. Sed
singularia non directe et per se per intellectum concipimus,
sed indirecte et ratione universalis (Ps. 38, IV et V). Ergo
et singularia videntur in ideis divinis non autem in seipsis, ut logice concludebat Malebranche et illogice negat
ontologismus moderatus. — Deinde in eamdem contradic­
tionem notatam in systemate Malebranchii incidit, cum ex
una parte asserat ideas divinas videri in se, et ex altera
parte neget non videri essentiam divinam quæ est realiter
ipsa idea divina.
Facta conscientiae non explicat sed pervertit. In hunc sen­
sum nonnihil jam dixi supra, contra Malebranchium, sed
non pigeat intimius scrutari conscientiam nostram. Quod
Deum cogitemus, extra dubium est; sed quid est quod Deo
tribuimus, et qua ratione de Deo loquimur? Infinitum est
quid positivum in se, imo maxime positivum ; et tamen
nonnisi conceptu imperfecto, nempe conceptu positivo-nega­
tivo illum concipimus (0. 23, VI). Pariter quæcuinque per­
fectiones Deo positive tribuuntur, non formaliter sed per

excessum Deo tribuuntur, ita ut formaliter acceptæ sicut de
Deo aflirmantur propter perfectionem quam significant, iii
de Deo negari possint propter indeterminalionem et limita­
tionem quam includunt, seu, ut S. Thomas, Lect. I, in Lib. 1.
De divinis nominibus, ait, possunt affirmari quidem propter
nominis rationem, negari vero propter significandi modum.
Hinc illud præclarissimum S. Augustini in VII De Trinitate
Cap. IV : Verius enim cogitatur Deus qnam dicitur ; et verius
est quam cogitatur. Quocirca bonitas, sapientia, veritas,
potentia, justitia, aliaque hujusmodi, « quantum ad id quod
significant hujusmodi nomina, inquit S. Thomas, P. I, Qu.
XIII, Artic. Ill, proprie competunt Deo, et magis proprie
quam ipsis creaturis, et per prius dicuntur de eo ; quantum
vero ad modum significandi non proprie dicuntur de Deo :
habent enim modum significandi, qui creaturis competit. »
Hæc sunt facta a nemine negata. Sed imperfectio ista nos­
tra in exprimendis perfectionibus divinis neque provenit ex
ipsis perfectionibus, neque præcise ex parte intellectus nos­
tri, qui in se spectatus potest perfectius easdem perfectiones
concipere. Ergo provenit ex imperfecta origine, ex qua de­
ducimus cognitionem earumdem perfectionum, scilicet ex
creaturis, quæ in infinitum a Deo distant in perfectione, ut
ibid, argumentatur S. Thomas. — Cf. quæ diximus in Ontolologia, Artic, cit., n. X.
' Dubitatur a quibusdam de mente SS. Augustini et Thomæ.
Quantum autem a veritate aberrent ontologistæ, doctrinam
horum Doctorum in propriam sententiam trahendo, fusiori
calamo demonstravi in secundo libro Operis, Delia luce intelletluale e dell' Ontologismo. Ad illud Opus remitto lectorem :
hic enim brevitati studere debeo.
VII. Nota I. De mente S. Augustini. Verba quæ in sensu
ontologistico afferuntur ex S. Augustino sunt : « Ad doctri­
nas autem cognoscendas, plerumque nos laudantium atque
prædicantium accendit auctoritas; et tamen nisi breviter
impressam cujusque doctrinæ haberemus in animo notio­
nem, nullo ad eam discendam studio flagraremus » (De Tri­
nitate, Lib. X, Cap. I, n. I). Hæc verba videntur significare
innatismum idearum in mente nostra. « Novit atque intue­
tur (anima) in rationibus rerum quæ sit pulchritudo doctri­
næ, qua continentur notitiæ signorum; — Vivendum sic
esse Dei ministris, non de aliquibus auditum credimus, sed
intus apud nos, vel potius supra nos in ipsa veritate cons-

picimus ; — Cum virum bonum amamus, cujus faciem non
vidimus, ex notitia virtutum amamus, quas novimus in ipsa
veritate » (De Trinitate, Lib. Vili, Cap. IX, n. 2; Lib. X,
Cap. I, n. I, et 2). Hæc et similia quæ passim leguntur in
Libris S. Augustini aperte favere videntur ontologisme. Unde
ipse S. Doctor in Lib. VIII De Civitate Dei, Cap. VII, laudal
platónicos, quia « Lumen mentium esse dixerunt ad dis­
cenda omnia, eumdem ipsum Deum a quo facta sunt om­
nia ».
Sed absolute nego, S. Augustini doctrinam (et dico doctri­
nam, non verba materialiter sumpta) utcumque ontologismo
favere. Nam : Io S. Doctor quoties agit directe de cogni­
tione Dei ex parte intellectus nostri, nunquam mentionem
facit de intuitione ontologica; fecisset procul dubio si ontologus fuisset. Et revera in Libro XI De Civitate Dei, ait, exvisibiliumomniumpulcherrima specie deprehendi auctorem Deum
ineffabiliter atque invisibiliter magnum et ineffabiliter atque
tmnsïéiZi/erpuZcIirMm.QuodargumentumimplicatLib.XConfessionum, Cap. VI, De utilitate credendi, Cap. XVI, et alibi.
Insuper in Lib. LXXXIII Qq., Qu. XLV, ex consideratione
sui dicit animam rationalem assurgere ad Creatorem, quia
mens humana devisibilibus judicans potest agnoscere omnibus
visibilibus seipsam esse meliorem-, attamen quia etiam se
propter defectum profectumque in sapientia fatetur esse muta­
bilem, invenit supra se esse incommutabilem veritatem. —Imo
quoties S. Augustino sermo de Deo est, ne mentionem qui­
dem facit de demonstratione a priori existentiæ Dei. Quæ
omnia de ontologo dici non possunt. — 2° Principium fun­
damentale ontologismi est, universalia (quæ sola juxta
ontologismum dici debent intelligibilia) esse in Deo et esse
ipsas ideas divinas : consequenter universalia illa haberi
a nobis non per abstractionem a rebus individuis sed
per immediatam intuitionem divinarum idearum. Atqui
illud principium sub suo duplici aspectu negatur aperte a
S. Augustino. Etenim in Lib. I Soliloqu. Cap. VIH, n. 15,
S. Doctor distinguit duplex genus intelligibilium, Deum
nempe et disciplinarum spectamina : « Intelligibilis nempe
Deus, intelligibilia etiam illa disciplinarum spectamina. »
Intelligible autem vocat Augustinus omne id quod non sen­
sibus sed sola intelligentia cognoscitur : quod tantum intelligendo innotescit (De duabus animabus, Cap. VI, n. 7). Hæc
autem disciplinarum spectamina, quorum est scientia (Soli-

loqu. Lib. I, Cap. IV, n. 9), sunt ipsa universalia, quia in: :-r
ipsa, veritates geometricas, quæ sensibus non percipiuntur.
S. Doctor ibidem recenset. Et tamen docet, « quantum .2
suo genere a cœlo terram, tantum ab intelligibilis Dei mi-state spectamina illa disciplinarum vera et certa differr- >
ib. loc.cit.). — Sed undenam in nobis universalium cognitio :
Per abstractionem a singularibus. « Quid sit mori et quid si:
l ivere (el idem dicatur de ceteris} utique scimus, quia et vivi­
mus et mortuos ac morientes aliquando vidimus. » — Quæ
autem per sensus nullo modo sentiuntur, per ea quæ sen­
tiuntur, colligimus : « Quid est autem aliud resurgere, nisi
reviviscere, id est ex morte ad vitam redire ? » (De Trinitate,
Lib. VIII, Cap. V, n. 8.—Cf. De Genesi ad litteram, Cap. XVI,
n. 34.)
Aliud denique argumentum est illud quod sæpe repetit
Augustinus, lumen mentium Deum esse, et in veritate videri
a nobis veritates. Sed Augustinus loquitur non de illumina­
tione objectiva, ut falso interpretantur ontologistæ, sed de
illuminatione efficiente. Etenim S. Doctor illuminationem
illam explicat : Io quia neque qui plantat est aliquid, neque
qui rigat, sed qui incrementum dat Deus, nempe quia non
sumus sufficientes cogitare aliquid a nobis quasi ex nobis, ut
Paulus loquitur ; 2° ipsa ratio lumen est participatum a Deo,
tanquam interioris oculi creatio (De peccatorum meritis el re­
missione. Lib.I,Cap.XXV, n.37). Quæ verba sonant manifeste
non objectivitatem sed efficientiam.— Et idem dicendum de
veritate. Intellectus enim judicat de rebus creatis; sed in
ipsis minime reperit rationem veritatis, qua veræ sunt ; sed
neque in seipso principium veritatis rerum creatarum, cons­
tituere potest (Ps 27, V) ; ergo necesse est ut mens ex con­
templatione mundi et sui ipsius ascendat in Deum, utque
nos in Deo fateamur esse primam veritatem, unde omnia sunt
vera, et mentem secundum hanc primam veritatem de om­
nibus judicare et in ipsa prima veritate ut in principio om­
nium efficiente omnia videre. Hæc sonant verba supra reíala
S. Doctoris ex Libro LXXXIIl Qq. — Hinc juxta S. Augusti­
num ex creaturis per ordinem ascensivum pervenimus scieutifice ad Deum, et ex Deo per ordinem descensivum metimur
creaturas.
VIII. Nota II. De mente S. Thomæ. Calumniati sunt non­
nulli doctrinam S. Thomæ ut sensismo faventem, a qua ca­
lumnia vindicavimus Angelicum Magistrum (Ps. 34, VD

alii vero conali sunt probare S. Thomam favere innatism?
¡dearum, imo et onlologismo. Hæc sententiarum oppositio
plane demonstrat Angelicum media via incedere inter oppo­
sita systemata. Sed ad rem veniamus.
Pro innatismo idearum quinque textus affert Casimira»
Ubaghs.
i*» Deus hominis scientiæ causa est excellentismo modo;
quia et ipsam animam intellectuali lumine insignivit, et no­
titiam primorum principiorum ei impressit, quæ sunt quasi
quædam seminaria scientiarum, sicut et aliis naturalibus
rebus impressit seminales rationes omnium effectuum pro­
ducendorum. » — Qq. Dispp. De veritate, Qu. XI De magistro,
Artic III.
2W < In ratione hominis insunt naturaliter quædam prin­
cipia naturaliter cognita tam scibilium quam agendorum,
quæ sunt quædam seminaria intellectualium virtutum et
moralium. » — P. I-Il, Qu. LXIII, Artic. I.
3” « Oportet igitur naturaliter nobis esse indita, sicut
principia speculabilium, ita et principia operabilium. — »
P. I, Qu. LXXIX, Art. XII.
4»* « Prima principia, quorum cognitio est nobis innata,
sunt quædam similitudines increatæ veritatis : unde secun­
dum quod per eas de aliis judicamus, dicimur judicare
de rebus per rationes immutabiles vel veritatem increa:am. > — Qq. Dispp. De veritate, Qu. X De mente, Artic. VI,
ad 6.
5*s « Principiorum autem naturaliter notorum cognitio no­
bis divinitus est indita, cum ipse Deus sit auctor nostræ na:uræ. » — Contra Gentiles, Lib. I, Cap. VII, n. 2.
Hæc, et similia verba, quæ passim occurunt in Operibus
S. Thomæ, citantur tum a defensoribus idearum innatarum,
tum ab ontologistis.
'berum certissima est mens S. Thomæ : ipse namque neque
innatismo favet neque ontologismo. Etenim passim Angelicus
dicit, quod mens humana in sua creatione, est in potentia
<id int ligibilia, sicut materia prima ad formas sensibiles (Qq.
Dispp., Qu. De anima, Artic. VII). In Summa Theological’. I,
Qu. LXXXIV, movet ex professo dubia : Utrum anima hu­
mana intelligat omnia per species sibi naturaliter inditas
Artic. Ill);— Utrum species intelligibiles effluant in animam
ab aliquibus formis separatis (Artic. IV);— Utrum anima co­
gnoscat res immateriales in rationibus aeternis (ut volunt onto-

gistæ) (Artic. V) ; — Utrum Deus sil primum, quod a mente
humana cognoscitur (Qu. LXXXV1I1, Artic Hl) : et constanter
respondet negative. — Deinde quærit: Utrum intellectiva co­
gnitio accipiatur a rebus sensibilibus (Qu. LXXXIV, Artic. Vi) ;
— Utrum intellectusnosterinlelligalres corporeas et materiales
per abstractionem a phantasmatibus (Qu. LXXXV, Art. I) : et
respondet affirmative, tradens doctrinam quam explicavimus
in Psychologia (Artic. 34). Imo in textibus citatis ab Ubaghs
aperte S. Thomas rejicit innatismum et ontoiogismum. In
quæstione enim et articulo citatis De magistro hæc habet :
« Dicendum est de scientiæ acquisitione quod præexistunt
in nobis quædam scientiarum semina, scilicet primæ concep­
tiones intellectus, quæ statim lumine intellectus agentis co­
gnoscuntur per species a sensibilibus abstractas, sive sint com­
plexa, ut dignitates, sive incomplexa, sicut ratio entis et
unius, et hujusmodi, quæ statim intellectus apprehen­
dit. » Quidexpressius dici potest? — Dicit autem principia na­
turaliter cognita, et etiam innata, quia primorum principio­
rum cognitionem subito et sine inquisitione habet intellectus
noster, quamvisetiam in his veritatemcognoscerenonpotest ni­
si a sensu accipiendo (Qq. Dispp.Deveritate,Qu. XVI, Artic.I).
Unde to naturaliter et innatum S. Thomas sumit exclusive
quatenus opponuntur studio et inquisitioni : « Quædam sta­
tim a principio naturaliter homini innotescunt absque stu­
dio et inquisitione.et hujusmodi sunt principia prima non
solum in speculativis, ut, omne totum esi majus sua parte, et
similia, sed etiam inoperativis, ut, malum esse fugiendum, et
hujusmodi : hæc autem naturaliter cogpita sunt principia
lotius cognitionis sequentis, quæ per studium acquiritur, sive
sit practica, sive sit speculativa » (Qq. Dispp. De virtutibus in
communi, Qu. I, Artic. VIII).
Lumen ergo mentis est principalis causa scientiæ ; et quia
Deus est auctor hujus luminis, seu naturæ nostræ intellec­
tualis, quæ est « quædam participata similitudo luminis
increati, in quo continentur rationes æternæ » (P. I,
Qu. LXXXIV, Artic. V) ; ideo « propter Deum alia cognoscun­
tur, non sicut propter primum cognitum, sed sicut propter
primam cognoscitiva; virtutis causam » (P. I, Qu. LXXXVIII,
Artic. Ill, ad2); et præterea « in luce primæ veritatis omnia
intelligimus, inquantum ipsum lumen intellectus nostri, sive
naturale sive gratuitum, nihil aliud est, quam quædam
impressio veritatis primæ > (Ibid, ad I).

Et hæc sufficiant. Cetera videri possunt in Opusculo, Osservazioni sopra alcuneinterpretazioni, etc., quod scripsi contra
Ubaghs.
IX. Nota III. Declarationes Congregationis Sancti Officii.
« A Sanctæ Romanæ et Universalis Inquisitionis Congrega­
tione postulatum est, utrum sequentes propositiones hito
tradi possint :
Prop, f Immediata Dei cognitio, habitualis saltem, intel­
lectui humano essentialis est, ita ut sine ea nihil cognoscere
possit : siquidem est ipsum lumen intellectuale.
Prop. 2* Esse illud, quod in omnibus et sine quo nihil
intelligimus, est esse divinum.
Prop. 3" Universalia, a parte rei considerata, a Deo rea
liter non distinguuntur.
Prop. 4* Congenita Dei, tanquam entis simpliciter, notitia
omnem aliam cognitionem eminenti modo involvit, ut per
eam omne ens, sub quocumque respectu cognoscibile est,
implicite cognitum habeamus.
Prop. 5*. Omnes aliæ ideæ non sunt nisi modificationes
ideæ, qua Deus tamquam ens simpliciter intelligitur.
Prop. 6* Res creatæ sunt in Deo tanquam pars in toto,
non quidem in toto formali sed in toto infinito, simplicis­
simo, quod suas quasi partes, absque ulla sui divisione et
diminutione, extra se ponit.
Prop. 7* Creatio sic explicari potest : Deus ipso actu spe­
ciali, quo se intclligit et vult tanquam distinctum a determi­
nata creatura, homine v. g., creaturam producit.
Feria IV die 18Septemb. 1861. In Congregatione Generali
habita in Conventu S. M. supra Minervam, coram Eminen.
et Rev. DD.S. R. E. Cardinalibus contra hæreticam pravita­
tem in tota Republica Christiana Inquisitoribus Generalibus,
iidem Emin.et Rever. præhabito voto DD.Consultorum, om­
nibus et singulis propositionibus superius enuntiatis mature
perpensis, proposito dubio responderunt : Negative. »
Pariter eadem S. Congregatio, anno 1862, tuto doceri non
posse pronuntiavit quindecim propositiones ejus examini
subjectas a Domino Branchereau, quarum XII et XIII sunt
sequentes :
< XII. A primo existentiæ instanti mens perceptione ideali
fruitur, non quidem reflexe, sed directe. »
XIII. Inter veritates intelligibiles, quas idealiter apprehen­
dimus, imprimis reponitur Deus, cujus intellectio licet ab

intuitione beatorum essentialiter distincta, non ad imagine:
repræsentativam sed ad Deum ipsum terminatur. »
Denique eadem S. G. damnavit propositiones, quibus Rosminius novam ontologismi formam expressit. Vid. Ps. 32. X

ARTICULUS SECUNDUS

(«)
De demonstrabilitate a priori existentiœ Dei.
I. Quæstio. Distinximus in Logica (19, IV) judicia in per
se nota seu immediata, et mediata seu ex aliis nota. Quod
autem hæc propositio, Deus exislit, sit per se nota quoad se
(L. 41, V) seu objective spectata, non dubitatur : exislentia
enim non solum necessario convenit Deo, sed est realiter
ipsamet Dei essentia : quod plenissime sufficit ad consti
tuendam propositionem simpliciter per se notam, ad quam
requiritur ut prædicatum sit de ratione subjecti. Atqui non­
nulli, ut S. Thomas refert in I Contra Gentes, Cap. XI, existi­
marunt illam propositionem, Deus exislit, esse per se notam
non solum quoad se, sed etiam quoad nos. Cujus quidem
opinionis duæ fuerunt causæ, consuetudo et idearum con­
fusio : < Prædicta autem opinio provenit partim quidem ex
consuetudine, qua a principio homines assueti sunt nomen
Dei andire et invocare. Consuetudo autem, et præcipue quæ
est a principio, vim naturæ obtinet : ex quo contingit ut ea
quibus a pueritia animus imbuitur, ita firmiter teneantur
ac si essent naturaliter et perse nota. Partim vero contingit
ex eo quod non distinguitur quod est notum per se simpli­
citer, et quod quoad nos notum est. Nam simpliciter quidem
Deum esse per se notum est, quum hoc ipsum quod est, sit
suum esse (exislentia). Sed quia hoc ipsum quod Deus est
(essentia), mente concipere non possumus, remanet ignotum
quoad nos. » — Hæc S. Thomas loe. cit. Quæ omnia enu­
cleatius sunt probanda.
II. , Aprioristica demonstratio existentiæ Dei. Idéntica
quoad substantiam opinioni præcitatæ est sententia illorum
qui volunt existentiam realem Dei ex conceptu ipsius Dei a
nobis apodictice posse demonstrari, ita scilicet ut in hac
propositione, Deus exislit, prædicatum exislentia immediate
deprehendatur ex analysi seu definitione subjecti Deus:

quod est proprium propositionis analytical el per se notœ.
Modus iste demonstrandi realem Dei existentiam dicitur a
priori seu, ut recentioribus magis placet, a simultaneo, qua­
tenus ab ordine ideali ad realem concluditur, et realitas
simul menti occurrit ac idealitas, cum de Dei existentia
sermo est. Hoc argumentum a priori seu a simultaneo, sub
diversa forma exponunt S. Anselmus in Proslogio, Cap. III,
Cartesiusin Meditationibus deprimaphilosophiaet in Respon­
sionibus ad objectiones, Leibnitzius, Nouveaux essais, etc.,
Lib. IV, Cap.IX, quos sequuntur cartesianiet leibnitziani, aliique bene multi. At S. Thomas, et cum ipso Scholastici fere
omnes tenent præfatam demonstrationem esse insufficien­
tem : quibus esse subscribendum mihi videtur, quamvis illa
demonstratio primo adspectu speciem veritatis præ se ferat.
Antequam autem ad argumenta veniamus, nonnulla sunt
praemittenda.
III. Prænotamen primum. Hæcquæstiodedemonstrabilitate
a priori existentiæ Dei est omnino independeos ab altera
quæstione de ideis innatis. Quæritur enim utrum ex idea
Dei possit divina existentia realis inferri, sive idea illa sit
naturaliter indita, sive sit nostra ratiocinatione acquisita. Et
hoc bene nota, ne unamquæstionem cum altera confundas;
quamvis verum sit recentiores adsertores demonstrabilitatis
a priori existentiæ Dei communiter inclinare in innatismum
idearum.
IV. Prænotamen alterum. Sed nec etiam quæstio est, utrum
demonstrata a posteriori reali existentia Dei sub conceptu
alicujus attributi, possit a priori vel a simultaneo ex illo
attributo inferri aliud ; ut puta, utrum ex veritate a poste­
riori probata quod Deus sit realiter ens necessarium, inferri
legitime possit ratio realis existentiæ ex ejus reali essentia
(0. 21, V) : id enim fieri legitime posse omnes sapientes
concedunt. « Postquam, inquit Suarez, Dispp. Melaphys.,
Disp. XXIX, Sect. Ill, § I, a posteriori aliquid de Deo de­
monstratum est, possumus ex uno attributo demonstrare a
priori aliud, ut, si ex immensitate e. g. concludamus loca­
lem immutabilitatem. Suppono enim ad ratiocinandum a
priori modo humano sufficere distinctionem rationis inter
attributa. » Igitur tota quæstio in hoc consistit : Nullo modo
cognita Dei realilate, potest ne ex solo conceptu ideali Dei
ejus existentia realis concludi ? En. si bene video, verus nodus
difficultatis.

V. Argumentum S. Anselmi. Dei nomine significatur i:
quo majus cogitari non potest. Atqui Ens quo majus cc.
tari non potest realiter existit : secus aliquid ipso maj conciperetur, nempe realiter existens. Igitur ex con
De:
sub notione Entis quo majus cogitari non potest, recte e:
apodictice infertur ejus realis existentia.
VI. Critica. » Dato etiam quod quilibet intelligat hoc no­
mine Deus significari hoc quod dicitur, scilicet illud qt:
majus cogitari non potest; non tamen propter hoc sequi:
quod intelligat id, quod significatur per nomen, esse in re­
rum natura, sed in apprehensione intellectus tantum. Nec
potest argui quod sit in re, nisi daretur quod sit in re ali­
quid, quo majus cogitari non potest : quod non est datum
a ponentibus Deum non esse. » — Hæc animadversio, quam
habet S. Thomas P. I, Qu. II, Art. 1, ad 2, et I. Contra Gentes,
Cap. XI, mihi sapientissima videtur. Et revera. In majori
argumenti anselmiani merus ordo rdealis asseritur : secus
enim ab atheo negaretur, et poneretur petitio principii exor­
diendo a reali existentia Entis quo majus cogitari non potest;
quæ realis existentia præcise debet probari. — In minori
autem affirmatur ens, quo majus cogitari non potest, reali­
ter existere : quæ minor, cum ab atheo negetur, probanda
est. Qua ergo ratione probatur? Nempe, quia secus daretur
aliud ens, scilicet realiter existens, majus Ente quo perfec­
tius dictum est in majori cogitari non posse : quod plane
repugnat. Sed atheus respondet nullam in hocesse repugnan­
tiam. Nam in ordine ideali non datur utique neque dari po­
test melius illo ente quo majus cogitari non potest ; datur ta­
men in ordine reali: quia musca, e. g., realiterexistens melior
est quocumque ente etiam perfectissimo in ordine ideali so­
lummodo existente. — Repugnantia igitur adserta in minori
nulla est, nisi concesso, quod atheus non concedit, realiter
existere id quo majus cogitari non potest.—In forma autem
syllogistica minor negatur ab atheo et ratio distinguitur hoc
modo : daretur aliquid melius Ente quo perfectius cogitari
non potest, in ordine ideali, nego ; in ordine reali, concedo.
— Cf. Cajetan. in P. I, Qu. II, Artic. I ; Ferrar, in 1. Contra
Gentes, Cap. XI; Billuart, Cursus, etc., Dissert. I, Artic. I.
VII. Argumenta Cartesii. Sub alia formaCartesius conatus
est existenliam Dei a priori demonstrare, nempe : Io ex idea
infiniti; 2° ex idea clara et distincta Dei in qua ejus existen­
tia continetur. — Ideam, inquit, Infiniti nobis in esse negat

nemo. Atqui hujusmodi idea non potest haberi a posteriori
neque per additionem finiti ad finitum, neque per subtrac­
tionem limitum a finito. Est igitur nobis impressa ab Ente
infinito, quod propterea realiter existit. — Præterea : Quid­
quid in idea clara atque distincta alicujus rei continetur, id
de ea verum est, seu de ipsa re vere affirmari potest. Sed in
idea clara et distincta Dei continetur Dei realis existcntia:
idea enim Dei est idea entis summe perfecti, hoc est, com.
prehendentis omnem perfectionem, et ideo ipsam realem
existentiam. Ergo Deus realiter existit.
VIII. Critica. Primum Cartesii argumentum proprie non
est a priori, quia non ex idea infiniti infert ejus existentiam,
sed ex ejus præsentia in nobis deducit existentiam Infiniti
nobis imprimentis ideam sui. At neque hoc sensu argumen­
tatio convincit, quia idea infiniti haberi potest per negatio­
nem limitum a rebus finitis, ut probatum est (0. 23, X).
Ad alterum vero argumentum, prænoto Cartesium impli­
cari imprimis circulo vitioso. Ponit enim certam esse Dei
existentiam, quia hæc continetur in idea clara et distincta
ipsius Dei ; et simul asserit certitudinem hujus principii,
quidquid continetur in idea clara, etc., inniti veracitati Dei
creatoris nostri intellectus. — Deinde atheus negat minorem
argumenti cartesiani ; et ad ejus probationem respondet eo
modo quo respondet S. Anselmo : eadem enim est argu­
mentatio.C&i.cjj
IX. Argumentum Leibnitzii. Denique Leibnitzius, quem
universa Schola Wolfiana secuta est, argumentum aprioristicum sub hac forma proponit : « Ens ex cujus essentia
sequitur existentia, si est possibile, id est, si habet essen­
tiam, existit. (Est axiona ¡denticum, demonstratione non
indigens.) Atqui Deus est ens, ex cujus essentia sequitur
existentia. (Est definitio.) Ergo Deus, si est possibilis, existit,
(Per ipsius conceptus necessitatem.) » Hæc Leibnitzius, loc.
sup. cit.
X. Critica. Major argumenti non est, ut asseritur, axioma
nisi pro illis, qui realitatem Entis, ex cujus essentia reali se­
quitur existentia, admittunt ; nam respectu athei probatione
indiget. Revera, si in illa majori sensus est de Ente reali, ex
cujus reali essentia sequitur existentia pariter realis, mani­
festum est Dei existentiam non probari, sed supponi ; et
idcirco habetur petitio principii. Si autem sensus est de ente
ideali, cujus idealis essentia identificetur cum reali existen-

lia, iterum negatur ab atheo. Si denique sensus est de í-s;
tia et existentia ideali, negatur ab atheo consequentia : quii
in ipsa concluditur de existentia reali, cum antecedens
sit de existentia ideali.
XI. Nota. Roselli. Salvator Roselli in Summa Philcs ■ ' • -,
P. Ill, Qu. XXIV, Artic. I, n. 1178, postquam adduxe:.:
argumentum Woliii, quod nos verbis ipsius Leibnitzii
mus, hæc in nola addit: < Hanc demonstrandi viam ingres­
sus est Wolfius (verius S. Anselmas, quem ceteri recensores
secutisunt) Theolog.nalur.,ParteU. Neque ullus in eaest para­
logismos, quasi quod concludatur a potentia ad actum : nam
licet in rebus limitât® perfectionis non possit concludi a
possibilitate existentiæ ad ipsam existentiam, hoc tamen
ideo est, quia existentia non pertinet ad essentiam cujuscumque entis creati. At vero in ente perfectissimo existentia
pertinet ad ejus essentiam; ideoque si demonstretur possibi­
lis essentia, demonstratur etiam existentia quæ est ipsa ejus
essentia. Nec adversatur S. Thomas, cum ait : nec potest
argui, etc. (vide supra n. VI)). Natu S. Doctor ibi probat nobis
non esse per se notum Deum esse ; non autem loquitur de
demonstratione, qua ex non repugnantia entis perfectissimi
concludatur ipsum existere. » Miror a perdocto viro hæc
affirmari. In eodem enim articulo, n. 1172, de demonstratio­
nibus cartesianis agens, deductis tum ab idea infiniti, tum ab
idea clara et distincta Dei, ait : « Non hic proferemus Gartesii demonstrationes ; fatemur enim, nullam eis inesse vim
ad atheos convincendos. » Et in nola, adducta ratione Cartesii ex idea clara, addit : « Sed hæc etiam deficit ; nam in
hoc vitæ statu non habemus ideam claram et distinctam Dei,
quæ nobis ostendat quid Deus sit, sed Deum videmus per
speculum in ænigmate. » Porro hoc secundum argumentum
cartesianum est ipsissimum argumentum leibnitzianum,
sicut argumentum leibnitzianum est, quoad substantiam,
argumentum S. Anselmi, quamvis forma diversum. Vis
autem hujus argumenti tota est in transitu ab ordine ideali
simpliciter ad ordinem realem simpliciter : quem transitum
illegitimum existimamus.Perperam autem Roselli addit huic
argumento non adversari S. Thomam : aperte enim in citata
responsione ad 2 excutit S. Anselmi argumentum, cujus
legitimitale posita, Dei existentia ut per se nota implicite
concluditur : quod non satis Roselli consideravit.
Ziatuiu

Summa philosophica. — T. II.

CAPUT SECUNDUM
DE DEMONSTRATIONIBUS

A POSTERIORI EXISTENTES DEI

Prologus. Demonstrationem a priori existentiæ Dei non
esse apodicticam probavimus supra; posse autem Dei exislentiam a posteriori, hoc est ex creaturis demonstrari, ex iis
quæ in Psychologia (40, Il et seqq.) contra Traditionalismum
statuimus est manifestum, et amplius etiam manifestabitur
in hoc Capite ex facto ipso. — Porro demonstrationes a pos­
teriori, quibus impræsentiarum insistendum est, duplicis
generis esse possunt : extrinsecæ, fundatæ nempe in con­
sensu generis humani et constituentes argumentum morale;
et inlrinsecœ fundatæ in ipsa natura creaturarum. Creaturæ
autem aut considerantur relative, scilicet secundum ordinem
quem ad invicem habent in rerum universitate componen­
da, et sub hoc sensu præbent argumentum physicum; aut
considerantur absolute, nempe secundum naturam quam
singulæ præ se ferunt et sub hoc secundo aspectu acceptai'
præbent argumentum metaphysicum. Hoc autem argumen­
tum subdividimus etiam in metaphysicum simpliciter, et in
psychologicum, prout ve) generatim est de essentiis creatu­
rarum vel speciatim de natura animi nostri. Hinc clare
constat divisio hujus Capitis : dicam enim Io de argumento
morali ; 2° de argumento physico ; 3° de argumento rnelaphysico ; 4° de argumento psychologico ; quibus 5° addam
articulum de atheismo.
ARTICULUS PRIMUS

(3)
De morali demonstratione existential Dei.

I. Argumentum morale. Hoc nomine, ut in Prologo innui,
intelligo in præsenti materia, argumentum illud quod ex
consensu humani generis efficaciam habet : quem quidem
consensum esse veritatis critérium in Logica demonstratum
est (59, III). Remanet igitur ut hujus consensus universalis,
in casu nostro, existentia statuatur et natura, quæ duo dis­
tinctis propositionibus declaranda sunt. Sil igitur •

II. Omnes homines in admittenda reali existentia De.
semper ubique, et constanter consenserunt et consentiIt veritas hujus propositionis manifestior sit, nota ipsi >.
propositionem abstrahere a veris vel falsis notionibus cir:i
naturam Divinitatis : non enim de natura sed de sola
tentia impræsentiarum agimus. — Qua declaratione pnemissa, propositio exprimit factum, quod si negetur, nescio
quid in historia firmum consistat. « Si terras obeas, ita
egregie Plutarchus adversus Colotem epicureum, invenire
possis urbes muris, litteris, legibus, domibus, opibus, nu­
mismate carentes, gymnasiorum et theatrorum nescias;
urbem templis Diisque carentem, quæ precibus, jurejurando,
oraculo non utatur, non bonorum causa sacrificet, non
mala sacris avertere nitatur, nemo unquam vidit. » Equi­
dem non me latet a nonnullis recentioribus factum istud
negari, adductis in medium narrationibus circa mores et
consuetudines quorumdam populorum ; sed narration-s
illas esse contra vera facta et studio fallendi confictas de­
monstrant aperte inter alios Nicolas. Etudes philosophiques,
etc., et noster Vmcentius Gatti, Instil. Apologetico-polem.,
Lib. II. De Deo legislatore, Dissert. II, Cap. H, Conclus. Ill
(Voluin. II).
Consensus autem iste in asserenda reali Dei existentia est
non rudium solummodo, sed maxime sapientissimorum
hominum, quos inter sunt Socrates, Plato, Aristoteles,
Seneca, Tullius, Plutarchus, ut taceam de praeclarissimis
ingeniis, quæ in revelatione Christiana floruerunt. — Sed
dices : extiterunt etiam quavis ætate athei, qui neque studio
neque ingenio caruerunt. Despondeo imprimis quod, utrum
athei qui citantur corde teneant quæ verbis docent, quæstio
est inter philosophos, et quam in ultimo hujus Capitis arti­
culo tractabimus. Deinde, dato etiam quod athei vere
extilerint, nihil contra nos probatur. Agimus enim de uni­
versalitate morali consensus, non melaphysica ; unde eam
peculiaris exceptio non infirmat sed confirmat, eo modo quo
in ordine physico monstra non carentiam sed magis cons­
tantiam ordinis ostendunt, cujus monstra, ex imperfectione
hujiis vel alterius peculiaris causæ, sunt exceptiones ipsum
ordinem confirmantes.
III. Et præfatns consensus talis naturæ est ut non possit
explicari nisi per effectum maximæ evidential. Id probo
duplici ex capite : ox ipsa hominis depravatione : deinde ci

oppugnationibus atheorum. Ex ipsa hominis depravatione.
Passionibus enim homines, ut facto ipso constat, agitantur.
Facilius autem ct libentius homines passionibus indulgent,
si semel sibi persuadeant non existere Deum justissime et
terribiliter scelera punientem : in hoc enim casu nihil esset
homini depravato pertimescendum. Nihilominus passiones
nunquam a cordibus hominum depellere potuerunt tam alte
defixam animo persuasionem existentiæ Dei : et qui Deum
non agnoscunt venerando, agnoscunt saltem vel timendo vel
blasphemando. — Ex oppugnationibus ipsis atheorum. Pro­
cul enim dubio si aliquid sophismata possunt, hac in re
plurimum valere debuissent, cum maxime consona sint
pravis passionum inclinationibus. Atqui tamen athei sen­
tentiam communem impugnare quidem potuerunt, mulare
non potuerunt. — Quæ omnia si non ostendunt consensum
præfatum a maxima evidentia, contra ipsam, ut ita dicam,
depravatam hominis voluntatem, extorqueri; desperandum
omnino esset de ipsa certitudine.
IV. Conclusio Articuli. Existit ergo consensus humani ge­
neris in admittenda Dei existentia, et in re nostra hujusmodi
consensus plenissimus, jam per se validus, est etiam exceptionalis naturæ. Unde Articulum concludam præclaris verbis
quæ Tullius habet Lib. I, Cap. XXXIX, de divinatione :
« Quid est igitur, cur dubitandum sit, quin sint ea, quæ
disputavi, verissima? Si ratio mecum facit, si eventa, si po­
puli, si nationes, si græci, si barbari, si majores etiam nos­
tri, si denique hoc semper ita putatum est ? Si summi phi­
losophi, si poëtæ, si sapientissimi viri, qui respublicas
constituerunt, qui urbes condiderunt ? an, dum bestiæ lo­
quantur, expectamus ; hominum consentiente auctoritate
contenti non sumus ? »

ARTICULUS SECUNDUS

(4)
De physica demonstratione existentiæ Del.
I. Argumentum physicum. Ut jam innuimus in Prologo
nomine argumenti physici, in materia de qua agimus, illud
inieliigitur quod ex externa facie, ut ita dicam, seu ex uni-

late ordinis partium Universi corporei movet ad concidam certissime Dei existentiam.
II. Existentia Dei evidenter demonstratur ex ordine rerum
mundanarum. In mundo est ordo constans, qui est
ratio omnium naturarum in unum finem, qui est bonum,
unitas et pulchritudo ipsius Universi (C. 8, II). Ex quo pats:
quod non casu et temeritate, sed ex intentione, seu ex qua­
dam præordinatione partes Universi tendunt et perveniun:
ad finem : casus enim et temeritas omnino adversantur or­
dini et præsertim constantiæ in ipso ordine (O. 52, III .
Atqui multa quæ in inundo sunt aut cognitione carent au!
ratione ; ut mineralia, plantæ et bruta. Ergo hæc omnia non
possunt ordinem illum efficere et conservare, sese preordi­
nando in finem, quem nec cognoscere nec intendere pos­
sunt. Tendunt igitur in finem ut directa ab aliquo cogno­
scente et intelligente, sicut sagitta a sagittante. Igitui
existit causa ordinatrix et gubernatrix Universi, quam Deum
dicimus, et quam sapienlissimamesse inficiari sine maxima
absurdidate nequimus : si enim ordo rerum creatarum inteiligi non potest sine ratione, mullo magis existcrc sine sum­
ma ratione efficiente non potest. — P. I, Qu. II, Art. III.
ral. quinta.
III. Nota I. Ejusdem argumenti amplior expositio. Ordi­
nem mundanum gencrice consideravimus in nostro argu­
mento; nulla autem difficultate amplificatur discurrenda
per partes principaliores Universi. Audiamus Augustinum,
De verbis Domini in Evang. Joannis, Serm. CXLI (al. 55),
Cap. I et II, n. 2, Christiane et philosophice illud Pauli ad
Ilomanos I, Develatur enim ira Dei, etc., exponentem :
n Numquid Deus ad quemquam eorum locutus est? Numquid
legem acceperunt (philosophigentiles'), sicut Israelitarumpo­
pulus per Moysen Î Unde ergo detinent veritatem vel in ipsa
iniquitate? Audite quod sequitur et ostendit. Quia quod no­
tum est Dei, inquit, manifestum est in illis : Deus enim illis
manifestavit. Manifestavit, illis quibus legem non dedit, ? Audi
quomodo manifestavit. Invisibilia enim ejus per ea quæ
facta sunt intellecta conspiciuntur. Interroga mundum, or­
natum coeli, fulgorem dispositionemque siderum, solem diei
sufficientem, lunam noctis solatium ; interroga terram fruc­
tificantem herbis et lignis, animalibus plenam, hominibus
exornatam ; interroga mare, quantis et qualibus natatilibus
plenum ; interroga aera, quantis volatilibus viget ; interroga

omnia et vide si non sensu suo tanquam tibi respondent :
Deus nos fecit. Hæc et philosophi nobiles quæsierunt, et ex
arte Artificem cognoverunt. » {Edit. Maur.). Cf. XI De Civitate
Dei, Cap. IV ; Confess., Lib. X, Cap. VI ; De utilitate credendi,
Cap. XVI ; Enarrat, in Psalm. XLI. Et S. Athanasius in
Oratione contra Gentes pulchre notat : « Quemadmodum re­
ferunt de statuario Phidia, quem sua opera ex commensione
et proportione partium inter se, etiam absentem, extraque
contuitum positum rcpræsentarint ; ita quoque ex mundi or­
dine Opifex et conditor Deus intclligendus est, tametsi cor­
poris oculis spectari nequit. » Pag. 14. Edit. Paris, 1608.
IV. Nota II. Solvuntur difficultates. Conatus estKant vim
adimere argumentis tum physicis tum metapbysicis proban­
tibus Dei existentiam, non ut hanc absolute inficiarelur, sed
ut problematicam redderet. Audiamus quæ profert contra
argumentum physicum, quod ipse physico-theologicum ma­
vult appellare.
Objectio prima. Ex rerum ordine nonnisi existentia causæ
illi ordini efficiendo et conservando proportional® inferri po­
test. Atqui contra concluditur existentia summæ atque infinitæ intelligentiæ. Hæc ergo conclusio magis late patet quair
antecedens permittat.
Resp. Io Intelligentia proportionate ordini Universi effi­
ciendo et conservando est prima intelligentia, quæ est actus
omnium intelligibilium ideoque infinita (Ps. 27, V etseqq.),
cui sicut et concipienti, ita et efficienti et dirigenti omnia in
finem nihil valeat resistere. — Resp. 2° Nego suppositum
quo Kantii objectio tota nititur : supponit enim quod nos in
nostro argumento inferamus formaliler infinitatem seu natu­
ram primæ Intelligentiæ, cum tamen unice intendimus for­
malité)- concludere existentiam ejusdem Intelligentiæ guber­
nantis, cujus naturam postea investigabimus. Qua in re ut
omnes scrupuli pellantur, audiatur Cajctanus, inP. I, Qu. II,
Artic. Ill, edisserens de quinque rationibus a S. Thoma ad­
ductis ad probandam Dei existentiam : « Circa has rationes,
inquit, in communi advertendum est diligenter quod pos­
sunt afferri ad duo. Primo ad concludendum illudens incor­
poreum, immateriale, aeternum, summum, immutabile, pri­
mum, perfectissimum, etc., quod et quale Deum tenemus
esse; et sic istæ rationes habent plurimum disputationis...
Alio modo afferri possunt ad concludendum quædam prœdicala inveniri in rerum natura, quæ secundum veritatem sunt

propria Dei, non curando quomodo, vel qualiter sint. etc. Et
ad hoc intentum hic afferuntur, et sunt nihil fere difficultatis habentes secundum philosophiam. Et ut melius intelhgatur quod dicimus, singillatim explanando dicitur qu:i
primæ viæ exparte motus sal est quod inferatur : Ergo datur
primum movens immobile, non curando, utrum iilud ?..
anima cceli, aut mundi : hoc enim quæretur in sequent,
quæstione. Secundæ quoque viæ ex parle efficientis, sat est
quod ducat ad primum efficiens, non curando an illud sit
corpus vel incorporeum : hoc enim quæretur in sequenti
quæstione. Tertiævero viæ ex parte necessarii, sat est quod
ducat ad primum necessarium non ex alio, non curando an
sit unum vel plura : hoc enim quæretur in questione XI.
Quartæ quoque viæ ex gradibus rerum, sat est ducere ad
maxime ens, verum, bonum, nobile, a qua sunt omnium
participationes. Et similiter quintæ viæ ex gubernatione, sal
est ducere ad primum gubernantem per intellectum, qui­
cumque sit ille. Omnia enim hæc prædicata, scilicet movens
immobile, primum efficiens, necessarium non ex alio, maxi­
me ens, et primum gubernans intelligendo, sunt secundum
veritatem propria Deo. Et ideo concludendo hæc inveniri in
rerum natura concluditur directe, quasi per accidens, quod
Deus est, id est, Deus non ut Deus, sed ut habens talem con­
ditionem, est, et consequenter ipsum substratum, scilicet
Deus, ut Deus est. > Quæ omnia distinguenda cum Kant
non distinxerit, vim demonstrativam argumentorum non
penefrat, eamque eludere frustra conatur.
Objectio secunda. In argumento physico, iterum ait Kant,
ex artificiata mundi compositione arguitur existentia Arti­
ficis supremi, sicut ex artificio humano huinanum artificem
arguimus. Atqui hæc comparatio seu analogia nulla est :
nam ut artificiata mundi compositio dicatur non effecta a
viribus naturæ, deberemus hujusmodi vires omnes perspec­
tas habere ; quod tamen nobis non accidit. Ergo argumen­
tum ex hoc capite non est demonstrativum.
Resp. Concedo majorem et nego minorem et rationem assi­
gnatam. Principium nostrum est quod ordo est ab intelli­
gentia, et quod ordo constans rerum omnium in finem est a
prima aliqua intelligentia res ipsas efficiente, ordinante et
ideo extra illas existente, ut dictum est in responsione ad 1,
et in Cosmología (Artic. 4 et seqq.) late demonstravimus, lit
autem illius principii veritas certo retineatur, necesse non

est ut perspectas habeamus omnes vires naturæ ut sine ulla
dubitatione ex artificio humano artificem existere affirme­
mus. — Audiatur Tullius Lib. II, De natura Deorum,
Gap. XXXIV : « Si ergo meliora sunt ea, quæ natura, quam
illa, quæ arte perfecta sunt, nec ars efficit quidquam sine
ratione : ne natura quidem rationis expers est habenda.
Qui igitur convenit, signum aut tabulam pictam quum
aspexeris, scire adhibitam esse artem, quumque procu)
cursum navigii videris, non dubitare quin id ratione atque
arte moveatur; aut, quum solarium vel descriptum aut ex
aquacontemplere, intelligere declarari horas arte, non casu :
mundum autem, qui et has ipsas artes et earum artifices et
cuncta complectatur, consilii et rationis esse expertem
putare ? »

ARTICULUS TERTIUS

(5)
De demonstratione metaphysica existentiæ Dei.
I. Argumentum metaphysicum. Argumentum melaphysicum, ut jam diximus in Prologo, illud in præsenti dicitur
quod desumiturab existentia et natura rerum mundanarum.
Hoc argumentum vocatur cosmo logicum a Kantio ; sed de vo­
cabulis non curamus.
II. Existentia Dei evidenter demonstratur argumento metaphysico. Probatur. Existit in mundo motus, existunt causæ efficientes ad invicem subordinatæ, existunt entia contin­
gentia, existunt entia magis et minus perfecta. Ergo necesse
est ut existât primum Movens immobile, Causa efficiens
prima, Ens necessarium, Ens perfectissimum seu maxime
ens : quibus nominibus Deum designamus. — Cf. et præ
mente habeas semper declarationes, quas ex Cajetano in
superiori articulo, ad 1, retulimus. — Probatur consequentia
quoad singula membra.
Ex ratione motus. « Certum est enim et sensu conslat ali­
qua moveri in mundo. Omne autem quod movetur, ab alio
niovelur : nihil enim movetur nisi secundum quod est in
potentia ad illud ad quod movetur; movet autem aliquid se­
cundum quod est actu. Movere enim nihil aliud est quam
educere aliquid de potentia in actum. De potentia autem

non potest aliquid reduci in actum, nisi per aliquod en; . .
actu (0. 8, X, Axioma IV et V) ; sicut calidum in a:tu. u:
ignis, facit lignum, quod est calidum in potentia, esse a-::-:
calidum, et per hoc movet ct alterat ipsum. Non autem es:
possibile ut idem sit simul in actu et potentia secundum
idem, sed solum secundum diversa : quod enim est calir.-.
in actu, non potest simul esse calidum in potentia, sed est
simul frigidum in potentia. Impossibile est ergo quod secun­
dum idem et eodem modo aliquid sit movens et motum, vel
quod moveat seipsum. Omne ergo quod movetur, oportet ab
alio inoveri. Si ergo id a quo movetur, moveatur, oportel et
ipsum ab alio moveri; et illud ab alio. Hic autem non esprocedere in infinitum, quia sic non esset aliquod primum
movens ; et per consequens nec aliquod aliud movens: quia
moventia secunda non movent nisi per hoc quod sunt mota
a primo movente ; sicut baculus non movet nisi per hoc
quod est motus a manu. Ergo necesse est devenire ad aliquod
primum movens, quod a nullo moveatur. Et hoc omnes
intelligunt Deum. » — P. I, Qu. II, Artic. Ill; et Contra
Gentiles, Lib. I, Cap. XIII.
Ex ratione causarum efficientium subordinatarum. Inveni­
mus enim in istis sensibilibus esse ordinem causarum efficien­
tium subordinatarum, ut in generatione animantium præcipue videre est; nec tamen invenitur, nec est possibile quod
aliquid sit causa efficiens suipsius, quia sic esset prius
seipso, quod est impossibile; consequenter si aliquid effici­
tur, ab alio efficitur (0. 42, III). Non autem est possibile
quod in causis efficientibus subordinatis procedatur in infi­
nitum, quia in omnibus causis efficientibus subordinatis,
primum est causa medii, et medium est causa ultimi, sive
media sint plura sive unum tantum ; remota autem causa,
removetur effectus : ergo si non fuerit primum in hujusmodi
causis efficientibus, non erit ultimum, nec medium. Sed si
procedatur in infinitum in causis efficientibus subordinatis,
non erit prima causa efficiens, et sic non erit effectus
ultimus, nec causæ efficientes mediæ. Hoc autem falsum
esse diximus ex experientia. Ergo necesse est ponere ali­
quam causam efficientem primam, quam omnes Deum no­
minant. — Ib.
Ex ratione entium contingentium. Probavimus in Cosmolo­
gía (1, IV) mundum esse ens contingens, quod nempe ita
existil, ut etiam possibile sil ab existentia cessare (0. 21,1,.

Omne autem ens contingens habet existentiam ab ente ne­
cessario (0. 21, IV); quod quidem habet rationem suæ
exislentiæ non in alio (secus procederetur in infinitum, quod
est impossibile, sicut dictum est supra de causis efficienti­
bus), sed in seipso, hoc est necessario existit vi propriæ essentiæ : et illud dicimus Deum. — Ib.
Ex diversis gradibus perfectionum. Experientia enim con­
stat in rebus mundanis esse aliquid magis et minus bonum,
magis est minus verum, magis et minus nobile, et sic de
aliis hujusmodi. Sed magis et minus tum in ordine ideali
tum in ordine reali, utpole vocabula comparationis, non di­
cuntur de diversis nisi per ordinem ad aliquid, a quo ma­
jorem vel minorem perfectionem participant, et quod proinde
debet esse maximum in illo perfectionis ordine. Existit igi­
tur aliquid quod est maxime bonum, maxime nobile, maxime
verum, et consequenter maxime ens : nam verum, bonum ct
ens convertuntur (0. 15, II; 17, IV). Et hoc Ens, quod om­
nibus entibus est causa esse, ct bonitatis, et cujuslibet per­
fectionis, omnes dicunt Deum. — Ib. — Hoc argumentum
fuse proponitur a S. Augustino. VIII De Trinitate, Cap, 111,
n. 4 : « Quid, inquit, plura, et plura? Bonum hoc et bonuin
illud : tolle hoc et illud, et vide ipsum bonum si potes ; ita
Deum videbis, non alio bono bonum, sed bonum omnis boni.
Neque enim in his omnibus bonis, vel qu® commemoravi,
vel quæ alia cernuntur sive cogitantur, diceremus aliud alio
melius, cum vere judicamus, nisi esset nobis impressa notio
ipsius boni, secundum quod et probaremus aliquid, ct aliud
illi præponeremus. Sic amandus est Deus; non hoc et illud
bonum, sed ipsum bonum. >
III. Nota. Solvuntur difficultates. Contra vim demonstra­
tivam demonstrationis metaphysicæ, Kant iterum insurgit.
Objeclioprima. Demonstratio metaphysicaseucosmológica,
est ipsamet demonstratio aprioristica, seu ontologica, ut a
Kant vocatur; atqui argumentum aprioristicum non est de­
monstrativum (2, VI et seqq.). Ergo neque argumentum cosmologicum seu melaphysicum. Probatur major. In argu­
mento mctapbysico probatur existentia entis necessarii, ex
cujus conceptu infertur a priori ejus infinitas, concludendo,
ens necessarinm est infinitum. Hæc autem propositio juxta
leges conversionis dialectic® (L. 29, I et seqq.) convertitur
hoc modo ■.Infinilumestensnecessarium, scunecessarioexistit.
Ergo in demonstratione melaphysica existentia entis neces-

sarii infertur ex ejus infinitate, sicut in argumento aprioristico.
Resp. Nego majorem : ad ejus probationem nego conse­
quens, quod Kant sophistice infert. Et jam notavimns sc: .
'Artic. 2, IV), aliud est aliquid de Deo probare a poster:::,
primitus, ut nos fecimus, et postea ex uno attributo probat
aliud deducere ; aliud vero primitus a priori ponere attribu
inera idcalia, et ex his inferre existentiam realem. Primum
Heri posse affirmamus, non alterum. Unde argumentum
Kant nihil est.
Objectio secunda. Principium causalitatis, quo nititur argu­
mentum metaphysicum, non ordinem objectivum sed sub­
jectivum vel idealem respicit. Atqui in demonstratione
metaphysica principium illud applicatur ordini objective.
Ergo demonstratio metaphysica erronee procedit. Hæc iterum
Kant in sua Critica rationis puree, Dialect, transcend., lib. Il,
Cap. Ill, Sect. Ill et IV.
Resp. Nego majorem. Nam principium causalitatis verum
esse objective probavimus in Ontologia (42, III et IV, ad 2).
Objectio tertia. In demonstrationibus medium est essentia
rei demonstrandæ. Atqui essentia Dei nobis est impervia.
Ergo demonstratione metaphysica non potest probari Dei
exislenlia.
Resp. Distinguo majorem : In demonstrationibus a priori
et propter quid (L. 41, VI et VIII) medium est essentia, con­
cedo; in demonstrationibus a posteriori, nego; et distinguo
etiam minorem : essentia Dei realis ut est in se est nobis
impervia, concedo; essentia nominalis et prout cognoscitur ex
creaturis, nego,et nego conseq. — « Cumdcmonstraturcausa
per effectum, necesse est uti effectu loco definitionis causæ
ad probandum causam esse : et hoc maxime contingit in
Deo, quia ad probandum aliquid esse, necesse est accipere
pro medio quid significet nomen, non autem quod quid est
(essentia), quia qurastioçuirf est sequitur quæstionem an est
(0. 12, I). Nomina autem Dei imponuntur ab effectibus, ut
postea ostendetur (Qu. XIII, Artic. I) ; unde demonstrando
Deum esse per effectum, accipere possumus pro medio quid
significet hoc nomen Deus. » — P. I, Qu. II, Artic. II, ad 2.
Objectio quarta. Subsumes : Sedcreaturæ non sunt effec­
tus Deo proporlionati. Ex effectibus autem non proportiona­
lis cansa demonstrari non potest. Ergo ex creaturis non
potest demonstrari Deum exislere

fíesp. Distinguo minorem : ex effectibus non proportionalis
non potest causa demonstrari quoad ejus existentian, nego ;
quoad perfectam cognitionem essentiæ, concedo. — Jam dixi­
mus (Ps. 40, III et seqq.) quod « per effectus non proportio­
nates causæ non potest perfecta cognitio de causa haberi, sed
tamen ex quocumque effectu potest manifeste demonstrari
causam esse... Et sic ex effectibus Dei potest demonstrari
Deum esse, licet per eos non perfecte possimus eum cognos­
cere secundum suam essentiam » (P. 1, loc. cit., ad 3. — CT.
0. 44, XVII et XVIII).

ARTICULUS QUARTUS
(6)
De demonstrationepsychologica existentiœ Dei.
I. Argumentum psychologicum. Hoc argumentum est ipsum
argumentum metaphysicum specialiter applicatum animæ
nostræ. Et quoniam ex hac parte peculiarem vim habet,
quia factis nititur quæ conscientia unicuique testatur, ideo
illud separatim in hoc articulo expono.
II. Prænotamen. Duo facta testatur conscientia nobis :
i"”1 existimus, existit in nobis principium cogitans; 2°“ in­
telligentia nostra imperfecta est : pauca enim scimus, multa
ignoramus prorstis, de quibusdam dubitamus aut opinamur,
uno verbo, mens se propter defectum profeclumque in sapientia
fatetur esse mutabilem, ut ait S. Augustinus in Libro LXXX1II
Qq., Qu. XLV.
III. Ex anima nostra evidenter infertur existentia summæ
intelligentiæ, quæ Densest. Probatur. Realiterexistitanima
nostra, imperfecta tamen in ordine cognitionis, ut dictum
est. Atqui imperfectum realiter existons in uno ordine sup­
ponit existons in eodem ordine perfectissimum, a quo existentiam habet. Ergo ex anima nostra realiter existente sed
imperfecta in ordine intellectivo evidenter infertur existentia
perfectissimæ intelligentiæ, a qua ipsa anima nostra existentiam accepit. — Probatur minor. Nam imperfectum est entitas
quædam diminuta et finita tum in ordine operationis tum in
ordine entitatis, et qua proinde major et minor etiam dari
potest. Dictum est autem (5, II) quod magis et minus non
dicitur nisi per ordinem ad aliquid quod in illo ordine esi

waxime tale, et consequenter imperfectum non dicitur u?..matim nisi per comparationem ad perfectissimum. - :
subtracto, ipsum imperfectum, qua tale, nulla ratione ;
erfectum diceretur. — P. I, Qu. LXXIX, Artic. IV. — Êin:
recte S. Augustinus loc. cit. concludit hisce verbis, qui j
ries jam citavimus: « Mens enim humana de visibilibus judi­
cans potest agnoscere omnibus visibilibus seipsam esse
meliorem. Quæ tamen cum etiam se propter defectum pro­
fectumque in sapientia fatetur esse mutabilem, invenit supra
se esse incommutabilem veritatem : atque ita adhærens post
ipsam, sicut dictum est, Adhœsit anima mea post te, beata effi­
citur, intrinsecus inveniens etiam omnium visibilium Crea­
torem atque Dominum. »
IV. Nota. Solvitur objectio. Dices : quod magis et minus
perlectum dicant ordinem ad aliquid quod est maxime per­
fletum, certum est; sed hoc esse potest tantummodo ideale
fíesp. Nego assertum. Sicut enim imperfectum in ordine
ideali dicit relationem ad perfectissimum in eodem ordine,
ita imperfectum in ordine reali, dicit relationem ad perfec­
tissimum reale. Nam ordo ontologicus et idealis concretatur
et applicatur integre ordini reali, si aliquid reale ponatui
existere, ut contingit in demonstrationibus mixtis (L. 41, X .
ARTICULUS QUINTUS

(7)
De alheismo.

I. Atheismi notio et species. Athens (à-0e<5c) græce, idem
latine sonat ac non Deus, vel sine Deo : unde atheismus est
ignorantia vel negatio Divinitatis. — Hinc duplex species
atheismi, atheismus nempe negativus qui est carentia notio­
nis existentiœ Dei; et atheismus positivus qui est positiva
negatio existentiœ Dei : primus provenit ex ignorantia, alter
vero ex errore (L. 40, V et VII). De utroque alheismo dicen­
dum est in hoc articulo, et prius de alheismo negativo.
II. Duplex cognitio de Deo. Notandum ergo imprimis quod
duplex de Deo haberi potest cognitio : una dicitur expli­
cita et formalis qua Deus cognoscitur sub conceptu Divini­
tatis, ut est nempe suprema omnium causa, ens necessa­
rium, et alia hujusmodi; alia dicitur implicita ct virlualis

quæ non terminatur præcise ad Deum, ut Deus est, seu sub
lonceptu Divinitatis, sed ad bonum honestum vel ad aliquod
aliud objectum in cujus cognitione Deus, causa illius boni
vel illius objecti, implicite cognoscitur. — Deinde cognitio
explicita et formalis in distinctam et confusam dividitur,
prout nempe aut cognoscitur, eo modo quo a nobis cognosci
potest, Dei natura, vel cognoscitur quidem Deum esse
causam supremam, sed nescitur quid præcise ei conveniat
quidve repugnet, et sistitur in quadam cognitione generica.
III. Duplex ignorantia de existentia Dei. Ignorantia pariter,
ex qua constituitur atheismus negativus, duplex est : alia
vincibilis, quæ a voluntate pendet, quatenus nempe aut
ncgligentia aut malitia homo nihil agit ut cognitionem
acquirat ; alia est invincibilis, quæ a voluntate non pendet,
et per media quæ in hominis potestate sunt, vitari non
potest.
IV. Quæstio prima. Hic igitur quæritur primo, utrum dari
possint athei negativi, qui scilicet ignorent existentiam Dei ?
Sed ad declarandam naturam quæstionis nota eam agitari
posse in ordine juris, utrum scilicet dari possint athei nega­
tivi, et in ordine facti, utrum nempe revera dentur. In
ordine facti diximus illam ignorantiam non dari (3 II et
seq ). Igitur tota quæstio est de ordine juris. Sed hic etiam
oportet distinguere : nam quæri potest: 1° utrum possit dari
ignorantia vincibilis existentiæ Dei; et de hoc non quærimus : illa enim pendet a voluntate, ut dictum est, quæ
sicut potest ita depravari ut ingeneret ignorantiam quarum­
dam veritatum moralium primi ordinis, ita potest ingenerare
ignorantiam existentiæ Dei, saltem explicite cogniti ; 2° utrum possit dari ignorantia invincibilis existentiæ Dei
implicite cogniti in bono honesto; et de hoc nec etiam quærimus : hanc enim ignorantiam in homine ratione utenle
dari non posse de facili intelligitur; — 3° utrum dari possit
ignorantia invincibilis existentiæ Dei distincte cogniti; et de
hoc pariter non quæritur, quia in aperto est posse dari et
dari de facto, ut polytheismi existentia evidenter probat; —
4° utrum dari possit atheus negativus, qui careat confusa
etiam cognitione existentiæ Dei; et in hoc quarto sensu
quæstio est solvenda.
V. Traditionalismus et ontologismus. Traditionalist® igitui
et ontologistæ respondent quod dari non potest præfata

orantia, si præsupponatur ratio magisterio jam al
do instructa (traditionalismus), vel intuitione ont?!
donata (ontologismus), ut jam dictum est Ps. 4
Arlic. I). Hac conditione non præsupposita, homo
Bctus, solo rationis lumine et sola consideratione
mm vel sui ipsius, non solum posset, sed de facto t-ne­
tur invincibili ignorantia respectu existentiæ Dei, et
fcedum homo individuus sed etiam totum genus horni-

VI. Principia quædam. Traditionalistarum et ontologisUruin placita excussimus (1'6.); unde necesse non est ut ite­
rum hic animadvertamus in eorum sententiam. Quæstio a
■obis directe est solvenda, quod ut clarius et brevius Dat,
«c-quentia præmittimus principia :
Principium primum. — Inest homini naturale desiderium
co-noscendi causam, cum intuetur effectum, cujus causam
i.- iorat. — P. I, Qu. XII, Artic. I; — Hoc principium apparet
vel in pueris, quibus inest naturalis curiositas.
Principium alterum. Illud autem desiderium manifestat
aperte in apprehensione effectus apprehendi simul, con­
fise saltem, existentiam causæ ; secus desiderium illud non
esset, deficiente notione causæ, quæ ipsius desiderii termi­
nus est.
Principium tertium. Quod naturaliter desideratur ab ho­
mine, naturaliter cognoscitur, vel saltem cognosci potest ab
eodem. — P. I, Qu. II, Artic. I. ad 1. — Ut enim rectis­
sime notat Cajetanus, natura non largitur inclinationem ad
aliquid, ad quod tota vis naturæperducere nequit {ibid., Qu.
XII, Arlic. I, § Circa hanc rationem) : secus naturaliter homo
appeteret aliquid, a qtw cognoscendo naturaliter retrahere­
tur; quod contradictionem implicat. — His præmissis prin­
cipiis, sit conclusio :
VII. In homine ratione utente dari non potest invincibilis
ignorantia existentiæ Dei. Hæc conclusio ex præmissis prin­
cipiis evidenter infertur. Ex una parte enim creaturæ tum
quoad earum subordinationem causalitatis, tum quoad
earum contingentiam. tum denique quoad diversos earum
gradus perfectionis, quotidie ante oculos sunt hominis, et,
sicut probavimus, quatenus effectus a causa dependentes,
facile per seipsas ducunt in cognitionem existentiæ Primi
moventis immobilis, Primæ causæ efficientis, Supremæ intelliccntiæ ordinatricis omnium in finem. Entis necessarii et

perfectissimi (4 et 5) : quibus omnibus accedit conscientia
de existentia temporanea et de imperfecta nalura intelligent;®
nostræ (6, III). Ex altera parte vero est desiderium naturale
cognoscendi causam, quæ confuse apprehenditur statim a
mente nostra in cognitione effectus : cui desiderio explendo,
ratio, naturali vi ratiocinandi qua gaudet, naturaliter apta
est, ut diximus in tertio principio. Igitur si ex creaturis
homo ratione utens non cognoscit Creatorem, id provenit
quia non facit quod in se est, seu quia negligit considerare
creaturas, negligit adhibere rationem humanam ut adhi­
benda est; et consequenter excluditur ab ipso, juxta datam
definitionem, ignorantia invincibilis. Hinc merito S. Augus­
tinus XI De Civitate Dei, Cap. IV, n. 2, scribit : « Exceptis
enim propheticis vocibus, mundus ipse ordinatissima sua
mutabilitate et mobilitate, et visibilium omnium pulcherrima
specie quodammodo tacitus et factum se esse, et nonnisi a
Deo ineffabiliter atque invisibiliter magno, et ineffabiliter
atque invisibiliter pulchro fieri se potuisse proclamat. » —
Et hæc est sententia communis theologorum, ut videre est in
Opcrcquodinscripsi: Saggiosuiprincipii dei tradizionalismo
Cap. Ill, Art. 111.
VIII. Quæstio altera. Altera autem quæstio movetur, utrum
athei positivi dentur, qui scilicet sibi erroneis ratiocinationi­
bus persuadeant Deum non existere. Sed hic pariter distinc­
tione est opus. Athei enim positivi dividi solent in prácticos
et theoreticos : practici sunt, qui Deum ratione existere cre­
dentes, sic tamen vitam moralem ducunt, ac si Deus non
esset; et de his non quæritur : hujusmodi enim atheos non
solum dari posse, sed de facto dari tristis experientia quoti­
diana nobis satis et plusquam satis persuadet. Athei vero
theorctici illi dicuntur qui asserunt se mente tenere revera
Deum non existere. De his quæritur : Io utrum revera den­
tur; 2° utrum saltem dari possint. Quibus quæstionibus
duabus propositionibus respondeo. Sit igitur :
IX. Probabilius est atheos theoreticos revera persuasos
non dari. Nota terminos propositionis : dico imprimisprotabilius ; nam cum sermo sit de individuis, existimo quæstionem demonstrative non posse definiri; dico secundo atheos
revera persuasos, quia de dubiis non loquor : aliquod enim
dubium saltem ad breve tempus suboriri posse, nescio utrum
possit negari. — Probatur itaque propositio sic explicata. Et
revera illi, qui affectant credere Deum non existere, sunt ho-

qui notione Divinitatis ab infantia fuerunt imbuti
.
■ea creverunt, quin demonstrationes ignorent quibus
■fatentia plenissime probatur. Fierine igitur potest ut hoir.?
Hi naturam et rationem exuat, ut firma subjectiva persuaKne teneat quod naturæ et rationi tam aperte repugnat? I :
Kee incredibile omnino videtur. Hinc Seneca, in Lib. IDe ira
■t : « Mentiuntur qui dicunt se non sentire esse Deum : nam
■si tibi affirment interdiu, noctu tamen et soli dubitant. »
■ ipse Bayle, vir certe hac in re minime suspectus, et qui
KrT-.rpuos sui sæculi atheos amicitia aut experientia cognosBebat, hæc habet in suo Dictionario historico-critico,art.Z)M■Brrwzua; : « Probabile admodum est eos, qui in coetibus hopminum communiores religionis veritates impugnare affec­
tant, plus quam revera sentiunt dicere. Vanitas magis quam
iconscientia in eorum disputationibus locum habet. »
X. Sed et probabile etiam est nen posse dari atheos
theoreticos vere persuasos. Utpræmonui, n. præcedenti, lo­
quor de firma persuasione. — Quidquid enim credere affec­
tent qui atheos se dicunt, omnino impossibile videtur quod
spectaculo Universi homo rationis compos non commoveatur,
et in Universo vestigia alicujus Mentis supremæ non aliquo
modo videat. Utique tenebræ, pravitate præsertim passionum,
possunt offundi tam relucenti veritati, sed non sic tamen ut
ratio illis tenebris non reluctetur, et impediat quominus
homo pacifice quiescat in errore non existentiæ Dei. Hoc sal­
tem credendum est pro honore humanæ naturæ. Et hinc est
quod qui atheismum profitentur, aut scepticismum affectant,
dubium universale proclamando, aut pantheismum docent,
germanam notionem Divinitatis, quam negare non possunt,
pervertendo.

Ziguaf.a. Summa ohnosonhici. T. n<

LIBER SECUNDUS
DE NATURA DEI

Prologus. Demonstrata Dei existentia, sequitur ut inqui­
ramus de Dei natura, quia quæstionem an res sit, seu existât,
consequitur quæstio quid sit res. Atqui Deum apprehendimus
per creaturas, ut ex superiori libro est manifestum, scilicet
per conceptus analogos, qui certe Deum adæquate exprimere
non possunt; consequenter < Divitia substantia, ut ait S.
Thomas I Contra Gentiles, Gap. XIV, omnem formam quam
intellectus noster attingit, sua immensitate excedit, et sic
ipsam apprehendere non possumus cognoscendo quid est »,
eamque exprimere nequimus conceptu definitivo essentiali.
Quamvis autem id certum sit, nihilominus, sicut ex creaturis
dignoscere possumus Deum existere, quia ex quocumque
effectu potest demonstrari causam esse, ita ex creaturis aliquas
perfectiones divinas inferre possumus : cum enim effectus, ut
effectus sunt, totum quod habent habeant a causa, ex perfec­
tionibus perspectis effectuum legitime et necessario infertur
existentia illarum perfectionum in causa : sicque ex essentiis
creatis aliquid de essentia divina loquimur, saltem balbu­
tiendo, ut Gregorius Magnus ait. — Age porro, in essentia
aliqua quatuor præcipue consideranda occurrunt : 1° quid sil
illud per quod constituitur talis essentia, et quod in rebus
creatis dicitur differentia specifica ; 2° utrum resultet ex par­
tibus, sive physicis, ut in compositis realibus (homo, brutum,
etc.), sive logicis, ut in compositis methaphysicis (L. 16, liet
seqq.);3° quæ sit extensio et intensio ejus entitatis/seu quæ,
sit ejus perfectio ; 4° denique, de natura unitatis et veritatis
quæ ipsi convenit, nam eo ipso quod res est, una est et vera
est, unum enim, verum et ens convertuntur (0. 13, V; 15,
II ; 17, IV). Hæc igitur quatuor, per distincta Capita, circa
essentiam divinam sunt expendenda.

CAPUT PRIMUM
DE METAPHYSICO

CONSTITUTIVO DIV1N.E NATUR.E

Prologus. Circa illud per quod divina natura constituitur
Mao præstabimus : Io nonnulla pramolablmus scitu necessa­
ria ad quæstionis solutionem ; 2° hanc ipsam solutionem
vestigabimus.
ARTICULUS PRIMUS

(8)

Praenotiones quædam.

I. Substantialitas divina. Deum esse essentiam substantia­
lem veritas est adeo manifesta ex conditionibus quas Deo
convenire diximus probando Deum realiter existere, ut S.
Thomas sapientissime abstineat a quæstione circa Dei sub­
stantialitatem movenda ;non enim de rebus certissimis atque
•'videntissimis disputandum est. Et revera. Ens necessarium,
a quo cunctæ essentiæ substantiales procedunt, ne mente
quidem fingi potest esse accidens.
II. Conditiones requisitæ ad constitutivum divinæ naturæ.
Essentiam generatim sumptam diximus (0. 10, II) id quod
primo concipitur in re, id, quo intellecto, statim res ipsa
concipitur in se et ut distincta a qualibet alia, id quod intelligitur ut ratio omnium proprietatum quæ rei conveniunt,
etc. Igitur quærere constitutivum essentiæ divinæ idem est
ac quærere quodnam sit illud, inter plura quæ Deo conve­
niunt, quod primo concipitur in Deo, ut Deus est, et, quo in­
tellecto, statim intelligitur Deus ipse in se et ut distinctus
non solum ab aliis entibus, verum etiam ab ipsis divinis
attributis, quæ ab ipso constitutivo manare intelliguntur.
III. De natura constitutivi divinæ essentiæ. Atqui in ves­
tigando constitutivo divinæ essentiæ cautissimi esse debemus.
Etenim Deus considerari potest physice, scilicet secundum
quod est realiter in se; et metaphysics seu logice, secundum
quod cadit sub consideratione nostri intellectus. De Deo
primo modo considerato nulla est questio : siquidem omnia
quæ Deo conveniunt sunt ipsamet essentia divina simplicis-

sima, et consequenter omnia dici possunt et debent divinæ
essentiæ constitutivum. Ergo tota quæstio est de constitutivo
metaphysico, seu logico, seu relativo, secundum nempe quod
a nobis Deus apprehenditur et scientifice cognoscitur, ut di­
camus quodnam sit illud quod a nobis debet haberi ut pri­
mum inter ea quæ de Deo concipimus et ut radix omnium
perfectionum quæ Deo tribuuntur.
ARTICULUS SECUNDUS

(9)
Quæstionis solutio.
I. Quæstionis difficultas. Quodnam autem sit constituti­
vum essentiæ divinæ in sensu explicato non est facile dictu :
cujus rei signum est dissensio philosophorum et theologo­
rum primi nominis. Nam, ut Damascenus recte notat in Lib.
De Fide orthodoxa, Cap. IV, « si cognitiones circa res quæ
sunt versantur, profecto quod cognitionem superat, supra
essentiam (creatam) quoque erit ; vicissimque quod est supra
essentiam, cognitionem superabit ». — At si non certani
solutionem consequi valemus, probabiliorem sententiam
contingere non desperamus, certo autem improbabiles sen­
tentias saltem expungere possumus. — Quatuor igitur in
hanc rem præcipue circumferuntur sententiæ, quas singillatim exponam.
II. Sententia nominalium. Fuit opinio nominalium, quod
essentia divina constituatur per cumulum actualem omnium
divinarum'perfectionum. — Sed hæc sententia non est ad­
mittenda, quippe quæ extra quæstionis statum vagatur. Ut
enim dictum est, non est quæstio de constitutivo absoluto,
sed de constitutivo relativo, respectu scilicet cognitionis nostræ. Dici autem nequit quod in hoc sensu relativo cumulus
perfectionum constituat divinam essentiam, quia facto con­
stat divina attributa ita a nobis concipi, ut unum ex alio
logice manare intelligatur, ut, e. g., æternilas ab absoluta et
essentiali immutabilitate. Aliunde notandum est etiam quod
ideo nominales in hanc sententiam inclinarunt, quia retine­
bant divina attributa sicut non realiter ita neque ratione
distingui inter se et a divina substantia : quod est erroneum,
ut in sequenti Libro demonstrabitur.

Iff Sententia Scoti. Scotus vero docuit constitutivum diessentiæ quoad nos esse infinitatem radicalem, quam
Bn: esse exigentiam omnium possibilium perfectionum. —
Kb ridetur tamen hæc Scoti opinio probanda. Etenim omLn perfectionum exigentia, seu infinitas radicatis, concipi
Kb potest nisi in subjecto in cujus essentia continetur exiBatia præfata; ac per consequens non constituit sed subBdit essentiam jam constitutam, et talem quæ illam infini■Hem radicalem præ se ferat. — Addendum quod infinitas
fe divinis est aliquid commune omnibus divinis attributis;
■Bde per ipsam formaliter attributa nec inter se nec ab
essentia divina distinguuntur. Quod esse non potest de consfctutivo quod quærimus, ut patet ex superiori Articulo, n. II.
IV. Tertia sententia. Est tertia sententia, quam inter alios
«ponit ac defendit Billuart, Cursus Theol. Tom. I, Dissert,
n, Artic. I, § 2, afferens etiam auctoritates S. Thomæ. In
hac sententia docetur constitutivum metaphysicum divinæ
essentiæ consistere in supremo gradu intellectualitatis Deo
convenientis. — Argumentum praecipuum est : Essentia
divina constitui debet per id quod est perfectissimum inter
omnes gradus entitatis. Nam etiam in ceteris rebus illud est
constitutivum, quod perfectius est in ipsis, ut rationalitas in
homine. Unde cum in Deo sint omnes gradus perfectionis
in infinitum, maxima inter gradus entitatis perfectio erit
essentiæ Dei constitutivum. Atqui inter omnes essendi gradus
perfectissimus est intelligere. Ergo maximus gradus intel­
lectualitatis essentiam Dei constituit.
V. Quarta sententia. Quarta denique sententia vult essen­
tiam divinam constitui per aseitatem, seu per hoc quod Deus
estons «se. Hæc sententia communior est, nititurque hac
ratione : Illud cogitare debemus ut constitutivum metaphysi­
cum Deitatis, quod primo in Deo concipimus ut distinctivum
Dei a creaturis, et ut rationem ac quasi radicem omnium
attributorum quæ Deo conveniunt. Atqui hujusmodi est esse
a se et per se, seu essentia subsistens in tota plenitudine
essendi. Esse igitur ase est constitutivum metaphysicum essen­
tiæ divinæ. —Major est ipsius constitutivi definitio. — Minor
patet quoad primam partem, nempe qued esse ase sit distinc­
tivum Dei a creaturis : nam solus Deus est Ens a se. — Pro­
batur quoad secundam partem, videlicet quod esse a se sit
ratio etquasiradix omnium eorum quæ Deo conveniunt.Nam
ex quo Deus est a se, seu per essentiam suam, et est per se

subsistens in tota plenitudine essendi, per rationem a priori
sequitur quod in se habeat vivere, intelligere, omnemqne
perfectionem, sive de genere essendi, sive de genere operandi,
quia totum clauditur in plenitudine essendi. Sicut enim intel­
ligere a se et cum tota plenitudine intelligendi est ratio et
radix qua Deo omnes perfectiones de linea intellectiva con­
veniunt, ita ex quo est ipsum esse a se et cum omni plenitu­
dine essendi, omnia prorsus de linea essendi Deo conveniunt.
— Quod etiam ex opposito confirmatur. Quia enim creaturæ
non habent esse a se, non habent omnes perfectiones neque
extensive neque intensive. Ergo ideo Deus habet omnes per­
fectiones tum intensive tum extensive, quia est Ens a se. —
Ita inter alios Cardinalis Gotti, Ord. Prædic., in sua Theolo­
gia Seholastico-dogmatiea, Tom. II, Qu. Ill, Dub. Ill, § II,
qui in hanc sententiam citat et ipse S. Thomam.
VI. Critica tertiæ et quartæ sententiæ. Ut quisque per se
videt, duæ ultimæ sententiæ validis nituntur rationibus.
Quamvis autem prima fronte oppositæ videantur et ut tales
communiter proponantur, possent tamen, ut ego quidem
existimo, utcumque conciliari. Dictum est enim (2, IV) du­
plicem nobis inesse viam ad cognoscendum Deum : unam a
posteriori, qua pervenimus ad Ens a se, præcontinens omnes
perfectiones quæ sunt in creaturis, et eminentiori modo
quam sunt in istis ; aliam a priori, qua investigando divina
attributa eaque ad invicem comparando, perfectiorem noti­
tiam essentiæ divinæ acquirimus, determinando inter eadem
attributa illud quod respectu nostri se habet quasi differen­
tiam specificam actualius et perfectius naturam ipsam
divinam exhibentem, et unde consequenter promanare intelliguntur cetera alia. Quibus positis, mihi videtur dici
posse quod, si agatur de constitutivo Dei metaphysico prouti
a posteriori, secundum principium causalitatis, infertur et
concipitur primitus de Deo, ascitas debeat haberi ut tale
constitutivum, sicut recte probant argumenta Gotti aliorum­
que qui stant pro aseitate; si vero sermo si de constitutivo
metaphysico actualiori et determination, secundum quod
repetitur ex demonstrationibus a priori, supremus intelli­
gendi gradus potest dici constitutivum metaphysicum divinæ
essentiæ, et in hoc sensu recte argumentatur Billuart, alii­
que cum ipso, post S. Augustinum (cf. inf. 18, n. II).

CAPUT SECUNDUM
DE SIMPLICITATE DIVINÆ NATURE

I Prologus. Deinde dicendum est (Prol. in Lib. Il) de simiplicilate divinæ naturæ. Ad quam demonstrandam necesse
‘est ut utamur via negationis, removendo nempe a Deo :
í° compositionem, quæ in corporibus invenitur; 2° composi­
tionem specificam ex anima et corpore, qualis est in homine;
3° compositionem cujusque generis, ut sic concludatur omni­
moda Dei simplicitas.
ARTICULUS PRIMUS

(10).

De incorporea Dei natura.

I. Prænotamen. Corporis nomine tria distincte intelligi
possunt : Io trina dimensio, qua omne corpus est præditum,
et secundum quam præcipue consideratur in mathematica ;
ï alterutra pars ex qua substantia corporea resultat, scilicet
vel materia vel forma corporea (C. 17, II), quæ quidem quia
corpus constituunt, ideo etiam separatim corporis nomen
sortiuntur, eo modo quo pars denominatur a toto ; 3° ipsum
substantiale compositum ex materia et forma, quod proprie
dicitur corpus. — Quod vero Deus corpus non sit in prima
acceptione, probatione non indiget; trina enim dimensio est
extensio seu quantitas, quæ est accidens (0. 33, V); Deus
autem est essentialiter substantia (8,1). — Reliquum igitur
est ut statuamus Deum non esse corpus nec secundo neque
tertio modo.
II. Materialismos Davidis de Dinando. Quod vix credibile
est, David de Dinando, unus ex discipulis Almarici Carnutensis, posuit Deum esse materiam primam, sumpta mate­
ria prima in sensu aristotélico, quem Scholastici doctores
postea usurparunt (C. 17, V). Piget autem immorari in refu­
tanda hac sententia, quam Angelicus, P. I, Qu. Ill, Artic.
VIII, merito vocat stultissimam. Materia enim prima in se­
ipsa est quid potentiale et imperfectissimum in linea entis
(G. ibid.) ; Dei autem nomine intelligimus id quo melius et

actualius et perfectius nec dari potest, nec cogitari. — Jam
diximus (L. 57, V, ad 4) qua ductus ratione David de Di­
ñando in talem inciderit insaniam ; at quia nostris hisce tem­
poribus sub varia forma pantheistæ repetunt Dinandi sophis­
ma, non inutile censemus hic iterum repetere ex Lib. I,
Contra Gentiles, Gap. XVII, n. 4, aamdem confutationem,
quam ex Summa theologica jam attulimus (ibid.) contra deli­
rium Davidis de Diñando. < Ausus est dicere, inquit Angelicus,
Deum esse idem quod prima materia ex hoc quod si non es­
set idem, oporteret differre ea aliquibus differentiis et sic non
essent simplicia : nam in eo quod per differentiam ab alio
differt, ipsa differentia compositionem facit. Hoc autem pro­
cessit ex ignorantia qua nescivit quid inter differentiam et
diversitatem intersit. Differens enim, ut in X, Metaphysicorum determinatur, dicitur ad aliquid : nam omne Differens
aliquo est differens (seu per aliquid differt) ; diversum autem
aliquid absolute dicitur ex hoc quod non est idem. Differen­
tia igitur in his quaerenda est, quæ in aliquo conveniunt :
oportel enim aliquid in eis assignari secundum quod differant,
sicut duæ species conveniunt in genere ; unde oportet quod
differentiis distinguantur. In his autem quæ in nullo conve­
niunt non est quærendum quo differant, sed seipsis diversa
sunt ; sic enim et oppositæ differentiæ ad invicem distinguun­
tur : non enim participant genus quasi partem suæ essentiæ; et ideo non est quærendum quibus differant : seipsis
enim diversa sunt. Sic etiam Deus et materia prima distin­
guuntur, quorum unum (Deus) est actus purus, aliud (materiaprima) potentia pura, in nullo convenientiam habentes. »
III. Formalismus Almarici. Alii igitur non materiam
mundi sed formam ejusdem materiæ mundanæ dixerunt esse
Deum, ita ut in hac sententia Deus esset principium formale
omnium, eo modo quo diximus de formis substantialibus
rerum materialium (C. 17, II). Hæc, inquit S. Thomas P. I.
Qu. Ill, Artic. VIII, dicitur fuisse opinio Almarianorum;
de qua videri potest Cardinalis Turrecremata, de Ecclesia.
Lib. IV, Cap. XXXV. — Novissime Rosminius imaginatus est
ens seu esse communissimum, quod nos transcendentale et
creatum dicimus, esse quid abstractum perdivinam abstractionem a natura divina, non realiter ab ista sed sola ratione
distinctum (Ps. 32, IX, X). Addit autem ens seu esse istudin se divinum, esse prædicatum necessarium et essentiale
omnium entitatum, formam dialecticam universalem et sub-

jectum ac materiam dialecticam omnium rerum [Teosofía,
vol. I, nn. 269, 276, 279, 2S1, et alibi passim. — Cf. Ps.
toe. cit.).
Sed hæc opinio pantheistica Almarici Carnutensis (morl
1209) non minus absurda est quam praecedens opinio Davidis
de Diñando. Qua de causa Angelicus P. 1, Qu. Ill, Artic. VIII,
utramque opinionem simul refutat tribus rationibus. —
« Primo quidem, quia supra diximus (5, II) Deum esse
primam causam efficientem. Causa autem efficiens cum
forma rei factæ non incidit in idem numero, sed solum in
idem specie. Homo enim generat hominem. Malcría vero
cum causa efficiente non incidit in idem numero, nec in
idem specie, quia hoc est in potentia, illud vero in actu. —
Secundo, quia cum Deus sit prima causa efficiens, ejus est
primo et per se agere : quod autem venit in compositionem
alicujus, non est primo et per se agens, sed magis composi­
tum : non enim manus agit, sed homo per manum, et ignis
calefacit per calorem. Unde Deus non potest esse pars alicujus
compositi. — Tertio, quia nulla pars compositi potest esse
simpliciter prima in entibus, neque etiam materia et forma,
quæ sunt primæ partes compositorum : nam materia est in
potentia; potentia autem est posterior actu simpliciter, ut
ex dictis patet (0. 8, X, axioma quintum). Forma autem quæ
est pars compositi, est forma participata. Sicut autem par­
ticipans est posterius eo quod est per essentiam, ita et
ipsum participatum : sicut ignis in ignitis est posterior eo
quod est per essentiam. Ostensum est autem (5, II) quod
Deus est primum ens simpliciter. »
Interest autem plurimum ut principia quibus nitebatur
iste ibrmalismus excutiamus cum D. Thoma, I, Contra
Gentiles, Cap. XXVI, quia subtilia sunt et ad fucum facien­
dum apta : unde iisdem pantheistæ moderni passim abu­
tuntur.
Principium primum. Deus est ens ; sed non est aliquod ens
proprium ; ergo est ens commune omnibus. — Probatur
minor. Ens proprium tale est per additionem differentiarum,
quibus fit ens proprium, sive sit genus, sive species, sive
individuum. Deo autem nihil addi potest. Non igitur Deus
est aliquod ens proprium.
Ciútica. Atqui hoc argumentum, ut S. Thomas ait loco cit
Contra Gentiles, procedit ex rationis defectu. Et revera minor
argumenti distinguenda est hoc modo : Deus non est ens

proprium per susceptionum vel saltem receptibilitatem diffe­
rentiarum, concedo; Deus non est ens proprium ex seipso
excludens quamlibet receptionem vel receptibilitatem diffe­
rentiarum, nego. — Ad probationem autem neganda est
major in sensu absoluto, quia vera non est nisi quoad entia
quæ sunt in specie vel in genere. — Id quod commune est
seu universale non potest existere nisi fiat aliquod proprium
per additiones differentiarum ; sicut non potest existere ani­
mal (genus). nisi habeat conjunctam vel rationalitatem vel
irrationalitatem (quæ sunt differcntiæ specific®), neque homo
(species) existit nisi præ se ferat principia individuantia con­
juncta speciei. Et quamvis genera et species considerari
possint per intellectum sine additione different!® specificæ,
vel principiorum individuantium, non possunt tamen ut
'alia intelligi sine receptibilitate illius additionis : nam si
animali, e. g., nulla differentia addi posset, genus nulla­
tenus esset; et sic dicatur de ceteris. Stat ergo quod illud
quod est commune vel universale proprie dictum, sine
additione non est vel actuali vel potential)'. — Divinum
autem esse est absque additione, fatentibus adversariis, non
solum in cogitatione, sed etiam in rerum natura, et non
solum absque additione, sed etiam absque susceptibilitate
additionis. Ergo concludi debet Deum non esse ens com­
mune sed proprium ; et ex hoc ipso suum esse ab omnibus
distingui, quia nihil ei addi potest. Quam conclusionem cum
inficiantur adversarii, manifeste contradicunt principio, a
quo vel ipsi ad ratiocinandum exordiuntur. — S. Thomas,
ibid.
Principium alterum. Deus est ens simplicissimum. Ergo
est ens ad quod pervenitur per abstractionem a differentiis
sive specificis sive genericis, nempe ens transcendentale,
quod est veluti formale necessario inclusum in omnibus et
singulis entibus eorumque prædicatum necessarium et essen­
tiale.
Critica. Neganda sunt consequens et consequentia, et dicen­
dum quod adversarii confundunt simplicitatem quæ com­
petit rei imperfectæ et non subsistenti, cum simplicitate quæ
convenit rei perfectissimæ subsistenti. Ens enim ad quod
pervenitur analysi est ens indeterminatum et transcenden­
tale (0. 7, .VI), proindeque maxime determinabile atque
imperfectum ; contra Deo simplicitas attribuitur sicut rei
perfectissimæ subsistenti. — Ib.

Principium tertium. Aliud principium quod adversarios in
errorem inducere potuit est modus loquendi, quo dicimus
Deum esse in omnibus rebus.
Critica. Sed ideo ex veritate præsentiæ divinæ in omnibus
rebus intulerunt adversarii formalismum, quia non intellexe­
rant, quod non sic Deus est in rebus quasi pars earum, sed
est in ipsis sicut earum causa efficiens, quæ nullo modo suo
effectui deest. Non enim similiter esse dicimus formam in
corpore et nautam in navi. — Ib.
IV. Pantheismus materialisticns. Juxta ergo divisionem
præmissam, n. I, relinquitur ut probemus Deum non esse
corpus, secundum quod corpus dicit integrum compositum
ex forma et materia. Porro Deum esse corpus sustinent pan­
theist® materialistæ, qui licet mentem in Deo verbo retineant,
re tamen tollunt, Deum vocando Naturam, vel Vim Universi,
vel aliis consimilibus nominibus, ut videre est apud Josephum
Ferrari aliosque recentiores, qui autpanlhcismum aut atheismum profitentur. Sed non est iterum immorandum in
confutando pantheismo, quem in Cosmología expunximus
(Artic. 3), et in præcedentibus conclusionibus. Tantum hic
unam brevem rationem addam ex D. Thoma, P. I, Qu. Ill,
Artic. I : « Deus est id quod est nobilissimum in entibus, ut
ex dictis patet (5, II). Impossibile est autem aliquod corpus
esse nobilissimum in entibus, quia corpus aut est vivum,
aut non vivum. Corpus autem vivum manifestum est quod
est nobilius corpore non vivo ; corpus autem vivum non vivit
inquantum corpus, quia sic omne corpus viveret. Oportet
igitur quod vivat per aliquid aliud ; sicut corpus nostrum
vivit per animam. Illud autem per quod vivit corpus est
nobilius quam corpus. Impossibile est igitur Deum esse
sorpus. »
ABTICULUS SECUNDUS

(H)
De anlhropomorphismo.

I. Varronis opinio. Ut refert S. Augustinus in Lib. VII De
Civitate Dei, Cap. VI, Varro arbitratus est Deum « esse ani­
mam mundi, quem Græci vocant zôïpov, et hunc ipsum mun­
dum esse Deum : sed sicut hominem sapientem, cum sit ex

corpore et animo, tamen ab animo, dici sapientem ; ita mun­
dum Deum dici ab animo, cum sit ex animo et corpore ».
Addit etiam S. Doctor hanc Varronis sententiam multis phi­
losophis placuisse.
II. Critica. Hanc porro sententiam repugnare notioni Dei
prout est ens quo majus cogitari non potest, nemo per se
non videt : quodcumque enim corpus sive animatum sive
inanimatum cogites, eo semper perfectius et cogitari et dari
potest : perfectior enim quocumque composito corporeo est
substantia mere spiritualis per se existens et agens independenter a corpore vel principio materiali. — Require quæ in
Cosmología (3, III) ex S. Augustino retulimus contra pantheismum. — Deinde hæc Varronis opinio aut vix aut nul­
latenus differt a formalismo, quem in superiori articulo
refutavimus : siquidem si Deus est anima mundi corporei,
est utique ipsius mundi forma.
III. Anthropomorphismus. Seposita igitur, ut absurdis­
sima, forma pantheislica, quidam, fatentes Deum non esse
neque materiam, neque formam materiæ, neque compositum
ex forma vitali et corpore quod mundus sit, docuerunt ta­
men Deum in se habere corpus, sicut homines habent, seu
ad speciem humanam esse configuratum. Hinc anthropo­
morphismus, ab avOpwîîoç, homo, et pópowpa, forma vel spe­
cies. Paganos deos suos hoc modo finxisse, illisque nedum
humanam figuram, sed humanas etiam tribuisse passiones
norunt omnes. Sed in eumdem errorem impegerunt, prioribus
catholicæ Ecclesiæ sæculis, Christiani nonnulli, auctoritates
quasdam Sacræ Scripturae materialiter interpretati. Ita qui­
dam monachi Ægypti ex secta Audianorum, a monacho Audæo, viro quidem, si fidem demus S. Epiphanio, ipsi coævo,
sanctitate famoso, sed qui tamen, cum docuisset hominem
secundum corpus ad imaginem Dei fuisse creatum, ansam
discipulis praebuit ut anthropomorphismi errorem amplecte­
rentur. Quænam autem circa Dei naturam fuerit Tertulliani
sententia, disputant eruditi.
IV. Anthropomorphismi absurditas demonstratur. Ne omnia
persequar quæ ex natura divina afferri in medium possunt,
hoc unico argumento anthropomorphitas refellam. Vel cor­
pus quod ipsi divinæ naturæ tribuunt est Deo accidentale vel
essentiale : si accidentale, patet quod Deus in sua natura
consideratus corporis expers est ; si vero essentiale, ergo ex
mente Dei ejusque corpore resultat una natura divina, una

persona, quæ consequenter perfectior est turn mente turn
■orpore separatim sumptis ; sicut totum perfectius estparti£-s componentibus ; corpus vero et mens essent partes imIBerfectæ respectu naturæ divinæ ex ipsis resultantis. Impossi­
ble autem est ut ex duabus vei pluribus partibus imperfeFètis. et consequenter finitis, resultet maxime perfectum
I (0. 23, IX). Non ergo Deus esset maxime perfectus, et id
quo majus cogitari non potest. Quod est perversio notionis
Divinitatis (B, II).
V. Nota. Modus loquendi de Deo in sacris litteris. Quæres :
qua ergo ratione in sacris litteris de membris Dei fit mentio,
deque passionibus nostris simillimis ? Respondeo imprimis
sexcenta esse loca in Libris tum veteris tum novi Testamenti,
in quibus docemur Deum esse purum spiritum sine admix­
tione cujusquecorporei elementi; at spiritualia spiritualiler
intelligere non valemus(Ps. 34,11); et ideo, notat S. Thomas,
P. I, Qu. I, Artic. IX, cum Deus omnibus provideat secundum
quod conveniteorum naturæ, convenientissime in Sacra Scrip­
tura tradit nobis spiritualia sub metaphoris corporalium,
ut saltem hoc modo per istas illa intelligamus, non quidem
sistentes in ipsis metaphoris, sed nos elevando ad cognitio­
nem intelligibiiium. Audiatur S. Augustimus in Commonito­
rio seu Epistola CXLVI1I (ad ill) ad Fortunatianum, Gap.
IV, nn. 13 et 14 : « De membris Dei, quæ assidue Scriptura
commemorat, ne quisquam secundum carnis hujus formam
et figuram nos esse crederet similes Deo, proptera eadem
Scriptura et alas habere Deum dixit, quas nos.utique non
habemus. Sicut ergo alas cum audimus, protectionem intelligimus : sic et cum audimus manus, operationem intelligere
debemus ; et cum audimus pedes, præsentationem ; et cum
audimus oculos, visionem qua cognoscit ; et cum audimus
faciem, notitiam qua innotescit ; et si quid aliud eadem
Sciptura tale commemorat, puto spiritaliter intclligendum.
Neque hoc ego tantum, aut ego prior, sed omnes qui quali­
cumque spiritali intelligentia resistunt eis, qui ob hoc an­
thropomorphize nominantur. Ex quorum litteris ne multa
commemorando majores moras faciam, hoc unum sancti
Hieronymi interpono, ut noverit iste frater non se de hac re
mecum magis quam cum prioribus agere debere, si quid
eum contra permovet. — Cum ergo ille vir in Scipturis
doctissimus Psalmum (XCIII, 9) exponeret, ubi dictum est, Inlelligile ergo qui insipientes estis in populo, ct ¡lulti aliouando

sapile ; Qui plantavit aurem, non audiet, aut qui finxit
oculum, non considerat : inter cetera : < Iste locus, inquit,
« adversuseos maxime facit, qui anthropomorphitæ sunt, qui
« dicunt Deum hebere membra, quæ etiam nos habemus •.
• verbi causa, dicitur Deus habere oculos ; quia oculi Domini
« respiciunt omnia, manus Domini facit omnia. Et audi• vit, inquit (Genes. Ill, 8), Adam sonum pedum Domini
« deambulantis in paradiso : hæc simpliciter audiunt, et
« humanas imbecillitates ad Dei magnificentiam referunt. Ego
< autem dico quod Deus totus oculus est, totus manus est,
« totus pes est. Totus oculus est, quia omnia videt. Totus
< manus est, quia omnia operatur. Totus pes est, quia ubi« que est. Ergo videte quidjdicat. Quiplantavit aurem non au« diet, aut qui finxit oculos non considerat ? Et non dixit, Qui
« plantavit aurem, ergo ipse aurem non habet : non dixit,
« ergo ipse oculos non habet : sed quid dixit ? Qui plantavit
c aurem non audiet, qui finxit oculos non considerat ? Mem< bra tulit, efficientias dedit. » — In ordine vero ad animæ
passiones, hæc egregie scribit ipsemet Augustinus, Lib. I,
De Genesi contra Manichœos, Gap. VIII, n. 14 : « Omnes ergo
tales motus ejus (Dei) non perturbati animi sunt signa,
sed docentis magistri. Sic sunt et verba veteris Testamenti,
quæ non Deum infirmum docent, sed nostræ infirmitati
blandiuntur. Nihil enim de Deo digne dici potest. Nobis
autem ut nutriamur et ad ea perveniamus quæ nullo hu­
mano sermone dici possunt, ea dicuntur quæ capere possu­
mus. » — Cf. ib. Cap. XVII.
VI. De personalitate Dei. Usus invaluit penes pantheistas,
denegandi Deo veram realemque personalitatem, ita ut qui
Deum personalem defendunt, accusentur ab ipsis anthropo­
morphism!, quasi nempe Deo convenire nequeat ratio perso­
nalitatis quin Deus ipse anthropomorphizetur, seu ad imagi­
nem et similitudinem hominis constituatur. Hæc passim
traduntur in philosophia hegeliana, ut videre est apud Vera
introduction à la philosophie de Hegel. Avant-propos, pag.
20, et seqq. (2° édit.). Atqui negare existentiam Dei persona­
tis, idem est ac negare ipsum Deum; neque ex eo quod
Deus personalis ponitur, in anthropomorphismum incurri­
tur. Probemus utrumque assertum.
VII. Admittendus est Deuspersonalis. Definivimus alibi suppositum(O.29, II), substantiam perfecte subsistentem, sui ju­
ris et alteri incommunicabilem. Ex quo sequitur quod cum

substantialitas ratione suæ subsistentiæ sit perfectio qua sub­
stantia excedit accidentia, a fortiori perfecta subsistentia, qua
substantia redditur sui juris et alteri incommunicabilis,
veram realemque perfectionem exhibet. Et quia natura spi­
ritualis est id quod est perfectissimum in entibus, natura
'piritualissimuletsubsistens subsistentia completa (quæ ideo
dicitur persona, ut in Ontologia diximus loc. cit.), importat
aliquid maxime perfectum ; seu, ut ait S. Thomas, P. I. Qu.
XXIX, Artic. Ill, « persona significat id quod est perfectissi­
mum in tota natura, scilicet subsistens in rationali natura. »
Probavimus autem vere atque realiter existere Causam pri­
mam efficientem omnium substantiarum, Ens maxime per­
fectum, Supremam rationem ordinantem omnia creata in
tinem; exislitergo realiler prima Substantia, perfeclissima in
ratione subsistentiæ, et ideo plenissime sui juris et incommu­
nicabilis, summe intelligens, maxime scilicet prædita condi­
tionibus requisitis ad rationem personalitatis: quæ prima
substantia ¿eus appellatur. Consequenter Deus est vere per­
sona, personalitate separata a ceteris rebus, ut probatum est
contra pantheistas. Non tamen eodem modo persona dicitur
de Deo, ac de creaturis, sed excellentiori modo, sicut et si­
gnificatio aliorum nominum excellentiori modo(Deo tribuitur
quam creaturis. — P. I, Qu. et Artic, cit.
Qui vero Deum impersonalem volunt, vere atheistæ sunt
habendi. Procul enim dubio, aut Deum concedunt esse realcm
substantiam, per se complete subsistentem et intelligentem,
et eo ipso debent admittere Dcum-personalem, ut patet ex
dictis ; aut negant Deo propriam substantialitatem perfec­
tam et intelligentem, et in hac secunda hypothesi Deus est
quid abstractum, vel indeterminatum, sicut universale omne,
ut revera adversarii contendunt. Atqui abstractum, ut abs­
tractum, indeterminatum, ut indeterminatum, etc.,existitnon
realiter extra mentem, sed in ipsa mente, sine actionibus
propriis ; quia non agunt nisi singularia. Ergo Deus impersonalis, est merus rationis conceptus, nempe verbo relinqui­
tur, re tamen tollitur Deus (0, 5, IV).
Nedum autem absurda sed etiam manifeste ridicula sunt,
quæ de anthropomorphisme dicunt adversarii. Supponunt
enim quod ad rationem personalitatis corpus requiratur,
aut quod realis infinitas personalitati repugnet; et non ani­
madvertunt quod si ratio personalitatis perfectio est et ex
natura spirituali unice desumitur, taalo perfectius alicui

substantiæ subsistenti debet convenire ratio personalitatis,
quanto magis spiritualior est, a corpore dissociata ac inde­
pendens, et perfectissimam habet naturam. Est autem Deus
in summo gradu spiritualitatis et perfectione naturæ infini­
tus. Ergo est in summo gradu personalitatis ; ita ut persona­
litas iu Deo non solum non importet anthropomorphismuni,
sed illum essentialiter excludat.

ARTICUÍ.US TERTIUS

(12)

De omnimoda Dei simplicitate.
I. Prænotamen. Negationis via, ut supra (Prolog, in hunc
Lib.) notavimus cum S. Thoma, proprior nobis est ad Deum
cognoscendum (Ps. 40, IV), quia divina substantia (ad quam
cognoscendam assurgimus ex creaturis, hoc est ex medio
imperfecto), omnem formam, quam intellectus noster appre­
hendit, sua immensitate excedit, et sic ipsum apprehendere
non possumus cognoscendo quid in se est, sed aliqualem
ejus habemus notitiam, cognoscendo quid non est. Per hanc
viam probavimus in præcedentibus articulis Deum non esse
neque mundum, neque animam, aut formam, aut materiam
mundi, et a se excludere quamlibet cum corpore composi­
tionem. Neque te moveat negationes ad rem ipsam non
pertinere ; nam quamvis id verum sit, exinde tamen sequitur
solummodo per viam negationis non posse a nobis essentiam
Dei physicam seu ut in se est penetrari atque definiri : quod
concedendum esse diximus. Nitimur tamen ad cognitionem
quidditativam Dei approximare, ut possumus, et ad id con­
sequendum via negationis aptissima est. » Negatio, inquit
Franciscus De Silvestris, Ferrariensis, in loc. cit. S. Thomæ,
restringit cogniti naturam. Si enim dixero de aliquo quod
sit substantia ; hæc autem dividitur per corpoream et incor­
poream ; cognito quod illud non sit incorporea substantia,
restringitur cognitum ad corpoream substantiam : quæ cum
dividatur per sensibilem et insensibilem, cognito quod non
sit insensibile, illud ad sensibilem naturam est restrictum,
ct sic successive. Quare bene inquit S. Doctor, quod una
differentia negativa per aliam contrahitur, quia scilicet
quanto plura negantur a re, tanto remanet res magis limi-

tita. » Igitur, negata in Deo omni corporea compositione,
sejuitur ut de reliquis compositionis speciebus dicamus
(0. 22, I), ut sciamus an Deus sit substantia simplicissima.
Breviter ergo omnimodam simplicitatem Dei probabo, et
postea species ejusdem simplicitatis per distincta inferam
corollaria.
II. Deus est substantia omnino simplex. Probatur. Nullum compositum, quæcumque sit hujusmodi compositio, est
absolute perfectum, et primum ens (0. 22 II). Atqui Deus
est summe perfectus natura sua et primum ens (5, II). Deus
igitur nulla ratione compositus esse potest, sed est essentia­
liter substantia omnino simplex. — Aliæ rationes videri
possunt P. I, Qu, III Artic. VII. — Cf. etiam S. Augusti­
num, VI. De Trinitate, Gap. VI et seqq.
DI. Corollaria. Ex hac propositione genérica sequuntur
corollaria, quæ a Deo excludunt quamlibet speciem compo­
sitionis.
Corollarium primum. Deus est simplex simplicitate exclu­
dente compositionem ex partibus integralibus et essentiali­
us physicis (L. 16, III). Non enim Deus est corpus, aut
ars corporeæ substantiæ.
Corollarium alterum. Deus simplex est simplicitate exclu­
dente compositionem abstracti et concreti (L. 2, VII et VIII),
formæ nempe et subjecti, universalis et singularis. Unde
Deus est vere Deitas.
Corollarium tertium. Deus simplex est simplicitate exclu­
dente compositionem ex essentia et existentia, quæ sunt
partes entitativæ ex quibus omnis creatura componitur
(0.12, IV et V). Unde Dei existentia est ipsamet ejus essen­
tia.
Corollarium quartum. Deus nullo modo genus esse potest
neque in aliquo genere. Genus enim est totum potentiate,
quod per differentias additas trahitur ad species (L. 4, HI,
IV ; 16, III); consequenter quod est genus est compositum,
sive actu cum fit species per susceptionem different!®, sive
potentia seu receptibilitate (0. 22, II) : multo magis autem
est compositum illud quod est in genere, nempe species,
composita ex genere et differentia.
Corollarium quintum. Densest simplex simplicitate exclu­
dente compositionem ex substantia et accidentibus cujusque
naturæ. Unde Deus est substantia, et quidquid est in Deo,
substantia est.
Zicuaba

Suuima philosophica. — T. IU

Corollarium sextum. Deus est simplex simplicitate exclu­
dente quodcumque genus potentialitatis ; unde nec augeri,
nec minui, nec mutari quocumque modo potest (0. 25, VI) ;
potentialitas enim utpote importans carentiam actus, dicit
essentialiter imperfectionem, et receptibilitatem seu compo­
sitionis possibilitatem (0. 8, X).
Corollarium septimum. Ergo rectissime concludit S. Tho­
mas et cum ipso Scholastici omnes, quod, Deus est actus
purissimus, hoc est absoluta et omnimoda actualitas, sine
ulla admixtione potentialitatis et compositionis, ipsum deni­
que Esse subsistetis. — Fusius de hujusmodi corollariis S.
Augustinus et S. Thomas, loe. cit.
IV. Nota. Solvuntur difficultates. — Objectio prima. Crea­
turæ Deum imitantur sicut effectus causam a qua sunt.
Atqui creaturæ carent omnimoda simplicitate. Non igitur
Deus simplicissimus est.
Resp. Distinguo majorem : Creaturæ Deum imitantur ut
effectus imitantur causam univocam seu ejusdem specific®
vel genericæ naturæ, nego; causam (equivocara seu divers,®
et omnino superexcedentis naturæ, concedo; et concessa
minori, nego consequens et consequentiam. — Ea, inquit S.
Thomas, quæ sunt a Deo, imitantur Deum, sicut causata
primam causam. Est autem hoc de ratione causati quod sil
aliquo modo compositum, quia ad minus ejus esse, nempe
existentia, est aliud quam quod quid est, nempe ejus essentia
(0. 12, V). — P. I, Qu. Ill, Artic. VII, ad 1.
Objectio altera. Quod est melius est Deo tribuendum. Atqui
in rebus creatis composita sunt meliora simplicibus. Ergo
compositio aliquo saltem modo Deo competit.
Resp. Distinguo majorem : Quod est melius seu perfectius
absolute, est Deo tribuendum, concedo; relative, nego; et
transmissa minori, nego conseq. — Apud nos, iterum Ange­
licus ib., ad 2, composita sunt meliora simplicibus, quia
perfectio bonitatis creaturæ non invenitur in uno simplici,
sed in multis : sed perfectio divinae bonitatis invenitur in
uno simplici.

CAPUT TERTIUM
DE PERFECTIONE DIVINÆ NATURÆ

Prologus. Post assertam divinæ naturæ simplicitatem di­
cendum est (Prol. in Lib. II) de ejusdem perfectione. Circa)
quam: Io considerandum est deperfectione divinæ naturæ in
te sumpta; et quia unumquodque, secundum quod perfe­
ctum est, sic dicitur bonum : 2° dicendum est de Dei bonitate;
denique perfectio major esse potest et minor, et ideo 3°, con­
sideranda est quanti tas divinæ perfectionis, seu infinitas Dei.

ARTICULUS PRIMUS

(13)
De Dei perfectione.
I. Quæstio prima. Quæritur ergo imprimis, utrum Deus sit
perfectus ? Sed attende sensum hujus primæ quæstionis.
Perfectio enim, sicut alibi dictum est (0. 20, I), significat
modum cssendi optimum convenientem naturæ illi quæ di­
citur perfecta. Sicut igitur si quæralur, utrum aliquid sit
perfecinmsecundum sapientiam, e. g.,non estquærere utrum
subjectum illud habeat alias perfectiones, sed solummodo
utrum habeat sapientiam optimo quo potest haberi modo;
ita quærere simpliciter utrum Deus sit perfectus, non est
quærere utrum habeat alias omnes perfectiones, sed, utrum
Deus seu natura divina habeat modum essendi optimum sibi
convenientem. Et ratio quæstionis est, quia nonnullæ natu­
ræ habent modum essendi imperfectum, a quo moventur, ut
ita dicam, ut optimum in linea propriæ naturæ consequan­
tur. Ita natura vitæ vegetativæ in semine habet imperfectum
modum essendi, minus imperfectum in germine plantæ,
optimum in planta augmentata. Quæ vero de vita vegetativa
per exemplum diximus, philosophia pantheistica idealistica
Deo applicat, quem considerat ut aliquod potentiate ad per­
fectam sui explicationem seu actualitatem jugiter tendens.
Contra quam sententiam sit :
II. Deus est maxime perlectus. Hæc conclusio intime con-

nectitur cum omnimoda divinæ naturæ simplicitate, cujus
est immediatum et necessarium corollarium. Et revera,
nulla imperfectio cogitari in aliqua re potest quoad suum
modum cssendi, nisi quatenus in ipsa re concipitur ratio
polentialitatis, seu aptitudinis ad suum esse optimum con­
sequendum, ut ex adducto exemplo de vita vegetativa in
semine est manifestum. Et inde est, ut refert Aristoteles in
Lib. XII. Melaphysicorum, quod materialist® non attribue­
bant primo rerum principio rationem perfectionis, quia, ut
S. Thomas notat, P. I. Qu. IV. Artic. I. illud principium
dicebant esse materiam, hoc est, principium maxime poten­
tiate et ideo maxime imperfectum. Probatum est autem
(12, 111) Deum a sua natura excludere quodeumque genus
potenlialitatis, et esse actum purissimum, et principium non
passivum, hoc est potentiate, sicut materia, sed activum a quo
tota natura creata procedit. Ergo Deus non solum perfectus
est, sed maxime perfectus, seu habet modum existendi opti­
mum, juxta sensum explicatum conclusionis.
III. Quæstio altera. Atqui in creaturis præter modum exi­
stendi propriis naturis convenientem, adsunt perfectiones,
quibus naturæ ipsæ nobilitantur, ut sunt doctrina, virtus,
justitia, magnanimitas in homine, etc. : quæ pertinent ad
perfectionem existendi ipsius naturæ humanæ. Quæritur
igitur, utrum omnes perfectiones, quibus nobilitatas videmus
creaturas, Deo conveniant. Et caute nota quod non quæritur
de modo et gradu harum perfectionum in Deo : hæc enim
est altera quæstio, de qua sermo erit in tertio Articulo; sed
simpliciter de earumdem in Deo existen tia. Ad quam quæslionem respondeo cum S. Thoma, P. I. Qu. IV. Artic. II.
IV. In Deo sunt perfectiones omnium rerum. Unde ct
Deus dicitur universaliter perfectus, quia non deest ei ali­
qua nobilitas quæ inveniatur in aliquo genere, ut ipsemet
Averroës notat in suis Commentariis in Lib. V. Melaphysicorum Aristotelis. Probatur. Deus est prima causa effectiva
omnium rerum (5, II), et ipsum esse per se subsistens (12,
HI). Ergo Deus est universaliter perfectus, seu in ipso sunt
perfectiones omnium rerum. — Probatur consequentia.
Ex efficientia omnium rerum. Nam quidquid perfectionis
est in effectu, oportet inveniri in causa effectiva (0. 44,
XVIII); vel secundum eamdem rationem, sicut contingit in
causis quæ effectus ejusdem speciei producunt, sicut homo
generat hominem; vel secundum perfectiorem nationem,

sicut accidit in causis æquivocis, quæ nobilitate excedunt
proprios effectus, sicut in rebus artificialibus videre est. Cum
ergo Deus sit prima causa effectiva rerum, necesse est ut
omnium rerum perfectiones in eo præexistant.
Ex subsistentia divini esse seu existential Dei. Etenim nihil
dicitur perfectum nisi quatenus aliquo modo existit : perfec­
tum enim habet rationem boni, quod proprie non dicitur
nisi de rebus existentibus (0. 17, VI); unde recte aitS. Tho­
mas, loe. cit., quod omnes perfectiones perlinent ad perfec­
tionem essendi seu existendi. Porro quidquid existit, aut
existit per se, aut per participationem ab alio : non enim
datur medium. Quod autem per se existit non potest in sua
natura non habere totam perfectionem existendi ; ut, e. g., si
aliquod calidum non habeat totam plenitudinem caloris, hoc
ideo est, quia calor ab ipso non participatur secundum per­
fectam rationem ; at si calor per se subsisteret, non posset
ei aliquid deesse de virtute seu perfectione caloris, quia hac
in hypothesi esset ipse calor. Quia ergo Deus est ipsamet
existentia sua (12, III), seu est ipsum esse subsistens, non po­
test ipsi aliquid deesse de perfectione essendi ; sed quidquid
perfectionis est in creaturis, quæ existunt per participatio­
nem, a fortiori est in Deo, qui non per participationem, sed
per se existit. — Prima ratio ex efficientia desumpta facilior
est, sed hæc secunda ex divini esse subsistentia profundior;
utraque est S. Thomæ, Qu. et Artic, ci:, n. Ill.
V. Corollarium. Hinc infertur nullam creaturam posse esse
Deo similem secundum totam perfectionem existendi, quia
nulla creatura potest per se existere, sed essentialiter est ens
participatum ; attamen quia et ipsa habet existentiarn, quam­
vis participatam, ideo crealuræ sunt similes Deo, non secun­
dum eamdem rationem specificam aut genericam, sed se­
cundum aliqualem analogiam (L. 3, VI et VII). — P. I, Qu.
(V, Artic. Ill.

ARTICULUS SECUNDUS
(14)
De bonitate Dei.
I. Ratio hujus articuli. Cur interponam cum D. Thoma
istum articulum jam innui, sed hic non inutile erit id melius
declarare verbis Cardinalis Cajetani, in Qu. V. P. I, De bo-

■tíllate. < In titulo quæstionis, inquit, statim occurit dubium
circa ordinem ipsius, cur hæc quæstio de bono fiat... Ad hoc
dicitur quod quæstio de bono dupliciter ordinari potest. Uno
modo secundum se ; et sic non debetur sibi iste locus, sed
quæstionem de perfectione statim quæstio de infinitate se­
quitur, quærens de quantitate perfectionis («/ nos faciemus in
sequenti articulo). Alio modo ut est pars tractatus de perfec­
tione, et sic in capitulo de perfectione ordinanda est, el hoc
modo in litera ordinatur. Et hoc insinuavit litera jam in
principio quæstionis quarlæ, ubi tractatus de perfectione
inchoatur, et dicitur : el quia unumquodque secundum quod
nerfeclum est, sic dicitur bonum, primo agendum esi deperfeclione divina, secundo de ejus bonitate. »
II. Deus est bonus. Nam ens et bonum convertuntur (0.
17, IV). Igitur creaturæ eo ipso quod sunt entia sunt bona,
hoc est habent rationem appetibilitatis et consequenter ratio­
nem perfectionis (ib.). Atqui in creaturis non est perfectio,
seu appetibilitas, seu bonitas per se, sed per participationem
in ipsis ex causalitate divina. Ergo si creaturis convenit ratio
bonitatis, multo magis bonum esse Deo convenit. — P. 1.
Qu. VI. Artic. I. et Lib. l.Cont. Gent., Cap. XXXVII.
III. Imo Deus est maximum bonum, seu, ut S. Thomas ait,
P. I, Qu. VI, Artic. II, Deus est summum bonum simpliciter,
el non solum in aliquo genere vel ordine rerum. Et probatur
propositio. Sic enim bonum Deo tribuitur, ut dictum est nu­
mero præcedenti, inquantum omnes omnino perfectiones
desideratæ rerum creatarum ab eo sunt, sicut a prima causa.
Atqui Deus bonitatem rebus omnibus communicat, quin
tamen ipse ab alio propriam bonitatem participet, sed est
ipsa bonitas perse subsistens. Bonitas autem per se sub­
sistens est maxima bonitas, hoc est bonitas per essentiam,
eo modo quo (13, IV) esse per se subsistens est perfectissi­
mum.
IV. Corollaria. Creaturæ vero non a seipsis sed a Deo ha­
bent quodexistant, cujus sunt similitudines (5, II) el ad quem
ordinantur sicut ad finem (C. 8, 11). Ergo creaturæ dicuntur
bonæ bonitate divina, sicut primo principio exemplari (0.48,
V), effectivo et finali totius bonitatis. Nihilominus tamen
unaquælibet creatura dicitur bona similitudine divinæboni­
tatis sibi inhærente, quæ est formaliter sua bonitas, bonam
denominans ipsam creaturam. Qua de causa est una quiiem bonitas per essentiam, nempe divina, causa effectiva et

■nalis omnium; sed sunt multæ bonitates participatis, nempe
creaturæ eiTectæ a prima et summa bonitate. — 1’. I. Qu.
VI. Artic. III. et IV.
V. Quæstio. Sed hic e vestigio oritur quæstio, quare mala
inveniantur in Universo. A summo enim Bono, quod Deus
est. non videtur posse malum esse. — De hac quæstione
plura jam diximus in Ontologia (Artic. 18), ubi probavimus
malum non esse nisi a bono, quamvis per accidens : unde
hic principia genérica, ibi stabilita, Deo summo bono appli­
cabimus. Sint ergo sequentes propositiones.
VI. Deus non potest velle malum culpae, seu malum mo­
rale neque per se neque per accidens. Quod Deus non possit
velle malum per se, est manifestum. Malum enim sive phy­
sicum sive morale opponitur bono respectivo ; sicut autem
bonum dicit rationem appetibilis (0. 17, I), ita malum dicit
rationem inappetibilis. Quod autem est hujusmodi, impossi: ile est quod sit appetibile per se et directe, sive appetitu
naturali, sive animali, sive intellectivo, ut patet ex ter­
minis. Ergo impossibile est quod Deus velit malum mo­
rale per se, cum neque per se malum physicum velle
possit.
Probatur autem quod neque per accidens possit velle ma­
lum culpæ, seu morale. Etenim tunc solum appetitus vult
per accidens malum, quando appetit aliquod bonum, ad
quod consequitur seu cui conjungitur malum (0. 18, VIII),
sicut homo iratus intendit delectationem vindicte quam
appetit, ad quam sequitur malum seu deformitas culpæ,
puta homicidium, vel alia hujusmodi. Malum autem est pri­
vatio alicujus boni. Et ideo appetens bonum cui malum con­
sequitur, appetit per accidens privationem illius boni quod
in ipso malo includitur. Est autem manifestum quod nun­
quam appeteretur bonum cui conjungitur privatio alterius
boni, nisi hoc secundum bonum minus amaretur quam pri­
mum ; sicut iratus numquam appeteret bonum, quod pro
ipso est delectatio vindicte, nisi hanc delectationem magis
appeteret quam bonum virtutis quo privatur propter illam
delectationem vindicte. Malum autem morale ideo tale est,
quia directe conlrariatur bono divino (0. 18, III), quo appe­
tens malum morale privatur ; ideoque non potest per acci­
dens esse nisi in illa voluntate quæ errando magis amat
bonum aliquod cui conjungitur malum, quam bonitatem di­
vinam. Atqui Deus nullum bonum magis vult quam suam

bonitatem, quæ perfecte adæquat infinitam suam voluntatem,
et quam proptcrea ipse necessario et primario vult, cetera
autem propter ipsam (G. 8, II). Ergo Deus sicut nec per se, ita
nec per accidens potest velle malum morale. — P. I. Qu.
XIX, Artic. IX.
VII. Corollarium. Malum igitur morale, seu culpæ, totum
est a causis secundis liberis, quæ prave abutuntur libero ar­
bitrio (Ps. 50, XIV) : quem quidem abusum Deus permittit
voluntate sic dicta a theologispermisiva-improbaliva, et quæ
vulgo dicitur tolerantia. — Quod si quæras cur Deus nobis
dederit liberum arbitrium flexibile ad malum, in promptu
est responsio. Deus enim in libero arbitrio optimum bonum
nobis contulit quo a brutis distinguimur, æquamur in hac
parte angelis, et nobismetipsis sumus quodammodo pro­
videntia, ut pulchre ait S. Thomas, I-1I. Qu. XCI. Art. II.
Liberum autem arbitrium ad bonum natura sua et ex
intentione Creatoris ordinatur (Ps. ibid.) ; consequenter si
contra propriam naturam liberum arbitrium in malum sese
flectit, nostræ voluntati hoc est imputandum (Ps. 12, VI,
ad 4).
VIII. Deus non per se sed per accidens vult malum phy­
sicum esse in Universo. Quod non velit per se, ostendimus
n. VI. — Probatur igitur propositio quoad alteram partem.
Malum physicum, aut est malum naturalis defectus, seu
privatio boni in particulari aliquo subjecto, ordinata ad
conservationem ordinis materialis Universi ; aut est malum
pœnæ seu privatio boni in subjecto morali peccante, ordi­
nata ad conservationem ordinis moralis, quein justitia divina
exigit conservari. Atqui Deus vult sapientiam suam conser­
vantem ordinem physicum Universi, vult justitiam suam
conservantem ordinem moralem ipsius Universi. Ergo Deus
vult per accidens mala physica quæ od ordinem physicum
conservandum concurrunt ; vult mala pœnæ quæ concur­
runt ad conservationem ordinis moralis.

ARTICULUS TERTIUS
(15)
Dc infinitate divinæ naturæ.

I. Quæstio. Egimus in præccdcntibus articulis de perfec­
tione Dei ; sed immediate quærilur quæuam sit quantitas il-

lins perfectionis. Vix autem opus est declarare quod cum
agitur de quantitate divinæ perfectionis, quantitas non
sumitur materialiter (hoc enim sensu eam Deo repugnare
probavimus), sed spiritualiter. Magnitudo autem spiritualis,
ut I, Contra Gentiles, Cap. XL1II, Angelicus explicat, atten­
ditur et quantum
potentiam (de qua suo loco sermo erit)
et quantum ad propriæ naturæ bonitatem seu perfectio­
nem.
II. Prænotamen primum. Ut ex Aristotele refert S. Thomas,
P. 1. Qu. VII. Artic. I, omnes antiqui philosophi attribue­
runt infinitatem primo principio, considerantes res effluere
a primo principio in infinitum. Sed quia quidam erraverunt
circa naturam primi principii, consequens fuit ut errarent
circa infinitatem ipsius. Cum enim ponerent primum prin­
cipium materiam, consequenter attribuerunt primo principio
infinitatem materialem , seu privative acceptam , dicendo
aliquod corpus infinitum esse primum principium rerum :
quod ex dictis patet esse absurdum. Igitur non quæritur,
utrum Deus sit infinitus privative (0. 23, IÍ) sed utrum sit
infinitus negative (ibid.').
III. Prænotamen alterum. Sed insuper in Ontologia di­
stinximus infinitum negativum in relativum et absolutum
(ibid. Ill), prout nempe tale est vel in aliquo determinato
ordine perfectionis, vel in omni ordine. Igitur duo singillatim sunt declaranda : Io utrum Deus gaudeat infinitate, ut
ita dicam, relativa quoad suam essentiam; 2° utrum Deus
habeat infinitatem absolutam in omni ordine perfectionum
IV. Essentia divina est infinita. Nam infinitum dicitur
aliquid ex eo quod non est finitum seu limitatum (0. 23, 1).
Quælibet autem natura ideo limitatur quia componitur ex
actu et potentia (0.12, V) ; ex actu quidem, ex quo habet
quod sit entilas ; ex potentia vero, ex qua habet quod limi­
tetur ad hanc vel illam determinatam naturam. Ita natura'
transcendentalis est determinabilis per differentias genéricas'
vel specificas, unde ipsa est quodammodo infinita privative,
quod est esse simpliciter finitum. Pariter natura genérica est
natura potentialis, quæ determinatur per differentias speci­
ficas ; et species est natura finita, quia concluditur intra
limites suæ potentialitatis nempe generis. Ostensum est
autem supra (12, III), quod Deus est maxime simplex, hoc
est actus purissimus, actualitas simplicissima sine admix­
tione potentialitatis, ita ut ejus essenlia sit realiter ipsius

existentia, quæ est ultima et perfectissima aclualitas. Ergo
essentia divina talis est natura, quæ nulla potentialitate
finitur, nulla negatione limitatur, Ergo est infinita. — P. I,
Qu. VII, Artic. I.
V. Deus est infinitus absolute, seu in omni genere possi­
bilium perfectionum. Nam Deus est ens quo melius et esse
et cogitari non potest, ut sæpe dictum est. Ens autem tale
exigit essentialiter esse infinitum absolute, nempe in omni
genere possibilium perfectionum. Fac enim aliquam illi
decsse perfectionem, aut perfectionem limitatam inesse; et
in hac hypothesi aliquod aliud ens illo melius et dari posse
et cogitari manifestum est. Igitur non solum Deo conveniunt
omnes perfectiones creaturarum (13, IV), sed in omni genere
perfectionum est tum intensive tum extensive infinitus. —
Hæc propositio est corollarium præcedentium conclusionum :
concipi enim non potest subjectum quoad naturam suam
infinitum et quoad ipsum esse perfectissimum (13, IV), quin
habeat totam, hoc est infinitam plenitudinem totius esse, et
ideo infinitatem omnium perfectionum.
VI. Nota. Qua ratione Deo conveniunt perfectiones omnes.
Distinximus alibi (0. 20, IV) perfectiones in simpliciter
simplices et in secundum quid. In promptu igitur est videre
quod, cum perfectiones secundum quid formaliter accept®
secum ferant essentialiter aliquam imperfectionem adnexam,
non possunt sic formaliter, seu ut tales sunt, Deo attribui,
a quo omnis imperfectio ableganda est ; sed tribuendæ sunt
ex qua parte perfectionem important. Atqui semota imper­
fectione adnexa perfectionibus secundum quid, hæ vocantur
tales eminenter (0. 20, V). Deo igitur perfectiones secundum
quid conveniunt non formaliter sed eminenter. Perfectiones
vero simpliciter simplices, quæ formaliter perfectionem im­
portant , Deo positive tribuuntur , ut vita , intelligentia,
sapientia, aliaque hujusmodi ; attamen quia in nostro modo
loquendi determinationem quamdam involvunt, quam in Deo
habere non possunt, positive quidem affirmantur de Deo,
dempta tamen per negationem determinatione quam habent
quoties ipsæmet de creaturis affirmantur; unde Scholastici
solebant dicere hoc sensu, quod Deus non est essentia sed
superessentia, non est bonus sed superbonus, etc., hoc est
infinitus in hujusmodi omnibus perfectionibus. « Cum hoc
nomen sapiens, inquit S. Thomas, P. I, Qu. XIII, Artic. V,
de homine dicitur, quodammodo describit et comprehendit

Ke sicnificatam, non autem cum dicitur de Deo : sed re-

Kçu.t rem significatam ut incomprehensam et excedentem
Linis significationem. » Et Augustinus, Enarrat. In
Kttm. LXXXV, n. 12, ait : « Quæris quid sit (Deus) ? Quod
KbIus non vidit, nec auris audivit, nec in cor hominis adKe: iit. Quid quæris ut adscendat in linguam, quod in cor
L adscendit?... Hoc solum potui dicere, quid non sit. »
Kasule quæ in hanc rem scripsi in Opere, Delia luce intelfc-s/e e dell' Onlologismo, Lib. I. Cap. XIV, et Lib. IV.
Kp. XI, ubi etiam objectiones excussi, quas contra hanc
Kctrinam scholasticam falso intellectam movet Cardinalis
Kgismundus Gerdii.

CAPUT QUARTUM
DE UNITATE ET VERITATE DEI

I Prologus. Juxta ordinem huic secundo Libro præfixum,
■eiiquum est ut de divina natura expendamus rationem uni|Utis et veritatis. Prius autem est dicendum de unitate, quæ
(est quid absolutum; deindedeveritate,quæ relationem quam­
dam importat (0. Lib. II, Prolog, ad Cap. II).
ARTICULUS PRIMUS
(16)

De unitate divinæ naturæ.
I. Quæstio. Unitas Dei sub duplici adspectu considerari
debet, ut nempe quæramus : Io utrum Deus sit unus, qua­
tenus unitas importat entitatcm indivisam ; 2° utrura Deus
sit unus unitate importante talem distinctionem ab aliis, ut
non solum sit unus sed etiam unicus, juxta illud Deutero­
nomii VI, 4 : Audi Israel, Dominus Deus noster, Dominus
unus est. Duplici quæstioni duabus conclusionibus respon­
deo.
II. Deus nedum unus est, sed maxime unus. Quod sit unus,
probatione non indiget : est enim ens ; et ens et unum con­
vertuntur (0. 13, V). Probatur autem auod sit maxime unus.

Unum est ens indivisum. Ergo illud quod est maxime ens
et maxime indivisum, necesse est ut sit maxime unum.
Atqui Deus est maxime ens : nam ejus natura non est
determinata intra limites alicujus determinat® speciei vel
determinati generis, sed est ipsum esse subsistens sine ulla
limitatione, hoc est infinitum, ut constat ex supra dictis. Est
etiam maxime indivisus : nam cum sit absolute simplex,
est actus purissimus excludens quamcumque potentialitétem [(12, III) ; [proinde est non solum indivisus sed etiam
indivisibilis, seu ut Scholastici dicebant, est indivisus tum
actu tum potentia. Est igitur Deus maxime unus.
III. Deus est unus unitate exclusiva, seu est essentialiter
unicus Deus. Nullo negotio hujus conclusionis veritas proba­
tur ex sensu naturæ communi hominum : licet enim gentiles
Deos ad arbitrium fingerent et sine fine multiplicarent, ta­
men, notabat Lactantius, Lib. 1. Institut. Cap. XI, et Lib. II.
Cap. I, « cum jurant, et cum optant, et cum gratias agunt,
non Jovem aut. Deos multos, sed Deum nominant; adeo
ipsa veritas, cogente natura, etiam ab invitis pectoribus
erumpit ». Quod factum Tertullianus considerans, Apologet.
Cap. XVII, merito exclamat : Oh testimonium, animæ natu­
raliter christianœ! — Atqui hæc veritas sensus communis
demonstrationibus metaphysicis mirifice confirmatur. Et
revera. Deus est maxime simplex, est infinite perfectus, est
creator et ordinator mundi. Atqui quod est hujusmodi,
necessario est unicum. Ergo Deus est unus unitate exclusiva
seu est essentialiter unicus Deus. — Major constat; minor
probatur.
Ex maxima simplicitate. Quamvis enim id per quod indi
viduum constituitur in propria specie sit multiplicabile, ut
natura humana multiplicatur in pluribus individuis ; tamen
id per quod individuum.ut individuum constituitur, est immultiplicabile : non enim mea caro, meus sanguis, mea anima
ceteraque principia individuantia, quibus constituitur ego seu
individuum humanum, alterius esse possunt ; unde non pos­
sunt dari plura individua quæ sint quod ego individualiter
sum (0. 14, XI). Ergo si per eadem principia, quibus con­
stituor ego, constituerer simpliciter homo (0. 1,111 et seqq.),
sicut non possunt esse plura ego, ita non possent esse plurcs
homines, sed unicus esset homo, sicut unicum est ego. Hoc
autem verificatur in Deo, Ratione enim simplicissimæ na­
turæ divinæ, idem est in ipso abstractum et concretum (12,

[>, sen idem realiter est Deitas per quam constituitur Deus
per quam constituitur hic Deus. Impossibile est igitur
se pluresDeos.
Ex infinitate divinæperfectionis. Ostensum est enim supra
>, IV et V) Deum comprehendere in se totam perfectionem
sendi. Fac igitur duos esse deos. Si duo sunt, A et B, ad
meem differunt. Sed aut in nullo differunt, aut in aliquo.
S. in nullo ; ergo non differunt, sed A et B sunt unus Deus.
Si in aliquo ; hoc aliquid aut est perfectio existens in uno et
■on in alio, in A et non in B ; et sic B non esset Deus,
quia non haberet plenitudinem essendi. Aut illud aliquid
existens in A et non in B est imperfectio ; et eo ipso A non
est Deus.
Ex unitate ordinis mundani. Omnia enim quæ in mundo
sunt,ordinata esse reperiuntur (4, II). Quæ autem diversa
sunt, in unum ordinem non convenirent, nisi ab aliquo uno
ordinarentur : non enim ex scipsis unitatem habent ; et multa
non reducuntur ad unitatem nisi per unum, quia per se
unius unum est causa, multa autem non sunt causa unius
nisi per accidens, inquantum scilicet sunt aliquo modo
unum. Cum igitur illud quod est primum sit perfectissi­
mum et perse, non per accidens, necesse est ut primum re­
ducens omnia in unum ordinem sit unum tantum. Et hoc
est Deus. — Et quia mentionem fecimus de unitate Dei ex
mundi unitate, placet hoc ipsum argumentum sub alio adspectu proponere. Fingamus esse duos deos, A et B ; cum
divina natura perfectissima sit, utrique concedenda est
maxima libertas, quæ dos estnobilissima. Quia autem creatio
et ordinatio mundi est opus Deo liberum (C. 9, IV), A et B
possunt ad invicem dissentire, A, e. g., posset velle creare
mundum et B posset velle non creare. Quo in casu si mun­
dius crearetur et ordinaretur ut vult A contra voluntatem
B ; B non esset Deus, utpote inefficax in voluntate et poten­
tia. Si vero, ut vult B, mundus crearetur vel ordinaretur
contra voluntatem A ; eadem ratione A non esset Deus. Re­
pugnat ergo absolute esse plures Deos.
IV. Nota. Doctrina Catholicæ Ecclesiæ. Hinc apparetetiam
philosophice quam merito Ecclesia catholica reprobaverit
errorem de pluralitate Deorum. Concilium Vaticanum in
Cap.I, Constitutionis dogmatic®, Defidecalholica, hæchabel :
« Sancta Catholica Apostólica Romana Ecclesia credit et con­
fitetur, unum esse Deum verum ct vivum, creatorem ac do-

minum cœli et terræ, omnipotentem, æternum, immensum,
incomprehensibilem, intellectu ac voluntateomnique perfec­
tione infinitum ; qui cum sit una singularis, simplex omnino
et incommutabilis substantia spiritualis, prædicandus est re
et essentia a mundo distinctus, in se et ex se beatissimus, et
super omniaquæ præter ipsum sunt et concipi possunt, ineffabiliter excelsus. » Et Can. I, decernit : « Si quis unum
verum Deum visibilium et invisibilium Creatorem et Domi­
num negaverit ; anathema sit. »

ARTICULUS SECUNDUS

(17)

De veritate Dei.
I. Quæstio. Distinximus alibi duplicem ordinem veritatis :
et aliam diximus logicam, quæ est conformitas intellectus
intelligentis cum re intellecta (L. 40, I) ; et aliam vocavimus
rnetaphysicam seu ontologicam, quæ est conformitas rerum
cum ideis divinis (0. 15, VIII). Cum ergo quæritur, utrum
in Deo sit veritas, de veritate sub dunlici illo sensu accepta
sermo est. Atqui loquendo de veritate logica seu cognitionis
in Deo, cave ne compositionem vel divisionem logicam, hoc
est judicium vel ratiocinium intelligas : hæc enim propria
sunt nostri intellectus non valentis simplici intuitu veritatem
rei penetrare. Deus vero ratione suæ infinitæ perfectionis, se­
cundum suam simplicem inlelligentiam judicat de omnibus,
et cognoscit omnia complexa ; et sic in intellectu ejus est
veritas. - P. I, Qu. XVI, Artic. V, ad. 1.
II. In Deo non solum est veritas, sed ipse est summa et
prima veritas. Probatur. Nam veritas ontologice accepta est
ipsa res ut est conformis intellectui (0.15, VI, et VIII). Atqui
essentia divina est maxime Ens, atque non solum est con­
formis intellectui, sed ratione absolutissimæ simplicitatis est
realiter idem ac ipse divinus intellectus. Ergo in Deo non
solum est veritas, sed maxime veritas ontologice accepta. —
Deinde : Veritas logica seu cognitionis est conformitas in­
tellectus cognoscentis cum re cognita. Atqui intellectus di­
vinus non solum est conformis rebus cognitis, sed ipse est
realiter identicus divinæ essentiæ et mensura veritatis alia­
rum rerum, quæ ideo sunt, quia a Deo cognoscuntur (0. 11.

IX et io, VIII). Ergo in Deo non solum est veritas logice
a-cepta, sed ipse est summa et prima veritas, causa et men­
sura cujusque alterius veritatis. — Ibid., corp.
III. Nota I. Quo sensu dici potest omnia esse vera una veri­
tate divina. Ex praecedenti argumentatione infertur : posito
quod Deus sit causa et mensura omnium rerum, omnia de­
bent dici vera veritate divina. Et hæc illatio vera est, si
tamen recte cum S. Thoma, P. I, Qu. XVI, Artic. VI, intelligatur. Sistendo igitur primum in veritate logica, hanc con­
sistere diximus in conformitate intellectus cognoscentis cum
rebus cognitis. Sed sunt, præter intellectum divinum, plures
alii intellectus ab illo creati (Ps. 15, II). Multiplicantur igitur
:onformitates, seu veritates logicæ, juxta multiplicationem
inteliectuum, et in uno et eodem intellectu secundum plura­
litatem cognitorum. Unde hoc sensu non potest dici quod
sit una veritas solummodo, a qua formaliter sint omnes veri­
tates, logicæ, sed causaliter tantum, qùalenus nempe intelle­
ctus creati, in quibus multiplicantur veritates logicæ, sunt
participationes et similitudines divini intellectus. —Si vero
attendamus secundo ad veritatem ontologicam, hæc rebus
non convenit nisi per ordinem conformitatis ad intellectum
divinum. In hoc ereo secundo sensu res omnes sunt veræ
una prima veritate, nempe divina, cui unaquælibet assimi¡atur secundum suam entitatein (0. 15, XI). Et sic quamvis
plures sint essentiæ, vel formæ rerum, una tamen est veri­
tas intellectus, secundum quam omnes res denominantur
veræ. — Ibid.
IV. Nota II. Discrimen inter participationem bonitatis et
participationem veritatis in rebus creatis. Probavimus res
creatas dici veras participatione divinæ veritatis, sicut bonæ
dicuntur participatione divinæ bonitatis (14, IV). Sed cautus
esto, ne in errorem incidas ubi est profundæ veritatis argu­
mentum. Creaturæ denominantur bona) sed denominatione
intrinseca; dicuntur autem veræ denominatione extrínseca.
— Vocatur denominatio intrinseca, quando forma denominativi est in eo quod denominatur; ut album, e. g., deno­
minatur ab albedine denominatione intrinseca, quia albedo
est reapse forma quædam existens in albo quod ipsa deno­
minat. Vocatur autem denominatio extrínseca, quando forma
denominativi non est in subjecto denominato ab ipsa ; ita
mensuratum, tale dicitur a mensura, sed extrinsece, quia
mensura non est forma afficiens et existens in mensurato.

— Kes igitur creatæ dicuntur bonæ exlrinsece quidem a
divina bonitate, a qua ut a causa efficiente, exemplari et
finali bonæ sunt, ut dictum est (14, IV); sed etiam intrinsece
quia forma bonitatis, quæ est similitudo divinæ bonitatis,
estrevera in ipsis rebus, quæ bonæ denominantur. Al contra,
res verte dicuntur sola extrínseca denominatione, quia nulla
est in rebus formaliter veritas, sed imitative seu adimpletive, ut loquitur Cajetanus, respectu divini intellectus, et
causaliter respectu nostri intellectus speculativi (0. 15, IX).
Si enim nullus esset intellectus, nulla res vera dici posset. Et
ratio est, quia in definitione veri in rebus cadit veritas intel­
lectus (L. 40, I) : sublata autem definitione, non remanet
idem nomen. — Cf. Cajetanus in P. I, Qu. VI, Art. IV, et
Qu. XVI, Art. VI.

LIBER TERTIUS
DE ATTRIBUTIS DEI

I Prologus. Explicatis perfectionibus quæ ad essentiam di
■¡□am propius pertinere videntur, accedimus ad alias expli■endas perfectiones, quæ secundum nostrum concipiendi
modum essentiam ipsam consequi intelliguntur, et quæ
j-cinde attributa appellantur (L. 4, III). Attributorum vero
fejædam actionem formaliler non exprimunt, et absoluta
Ivommus; quædam vero formaliter actionem important,
herum quæ actiones significant in duas classes dividuntur :
■am actionum quædam sunt immanentes, quædam vero
transeuntes. Denique actiones immanentes respiciunt tum
intellectum Dei, tum ejus voluntatem. Ergo librum istum
tertium Theologiæ naturalis in quatuor Capita partimur:
quorum 1“ erit, de attributis Dei absolutis; 2m de. inlelligentia divina, quæ secundum ordinem concipiendi præcedit
voluntatem (Ps. 48, 1) ; 3“ de divina voluntate; 4m deni­
que, de attributis Dei prout important actiones transeuntes

CAPUT PRIMUM
DE ATTRIBUTIS DEI ABSOLUTIS

Prologus. Considerando naturam divinam, eam probavi­
mus esse simplicissimam et infinitam. Ex simplicitate autem
consèquitur immediate immutabilitas, ex qua infertur æternitas, infinitas autem infert immensitatem. Quapropter :
i°præmissa, ut claritas postulat, notione de attributis divi­
nis generatim sumptis; dicemus 2° de immutabilitate Dei ;
3° de ejus aeternitate ; 4P de ejus immensitate.

■^lauARi. Summa philosophica. — T. II.

ARTICULUS PRIMUS

(18)

De divinis attributis generatim sumptis.
I. Quæstio prima. Ea dicimus attributa vel proprietates,
quæ rei essentiam necessario consequuntur, ut capacitas
sciendi in homine. In rebus autem creatis attributa tum inter
se tum ab essentia realiter distinguuntur : non enim risibililas in homine idem realiter est ac ejus sciendi capacitas,
neque utraque proprietas est idem realiter ac tota ejus essen­
tia. Quæritur igitur, utrum hoc idem dicendum sit de divinis
attributis? Partem affirmativam tenuit Gilbertus Porretanus
(1070-1154) episcopus Pictaviensis, qui realismum exaggera­
tum (0. 5, I) ad divina attributa explicanda traduxit :
quamvis inter scriptores non conveniat cujus naturæ esset
distinctio rcalis, quam inter attributa divina ad invicem, et
inter eadem attributa et divinam essentiam existere defende­
bat Gilbertus. In ipsum animadvertit Concilium Rhemense
(1148), et Auctor errorem retractavit. Sub finem sæculi duo­
decimi in eumdem errorem inclinavit famosus abbas Joachim
damnatus in Concilio Lateranensi IV, sub Innocentio tertio.
Denique circa medietatem sæculi decimiquarti realem dis­
tinctionem inter Dei attributa docuit Gregorius Palamas, e
schismate græco, episcopus Thessalonicensis, quem ejus dis­
cipuli Palamitæ et postea Sociniani secuti sunt. Contra quos
omnes sit conclusio :
II. Attributa divina neque inter se neque ab essentia Dei
sunt realiter distincta. Realitas distinctionis attributorum
in uno eodemque subjecto importat essentialiter compositio­
nem saltem ex subjecto et accidente. Atqui Deus simplicissi­
mus est, excludens essentialiter a se quodvis genus compo­
sitionis (12, Het III). Repugnat ergo attributa divina vel inter
se, vel a divina essentia realiter distingui. — Hinc merito
S. Augustinus, Lib.XV. De Trinitate, Cap. V. n. 7, de divinis
attributis inter se disserens ait: « Bonitas etiam atque justi­
tia, numquid inter se in natura Dei, sicut in ejus operibus
distant, tanquam duædiversæ sintqualilates Dei, una bonitas,
alia justitia ? Non utique; sed quæ justitia ipsa bonitas, et
quæ bonitas ipsa beatitudo. » — Et in eodem Capite, n. 8,
circa attributa in ordine ad essentiam hæc addit : t Si dicamus,-

^Brnus, immortalis, incorruptibilis, immutabilis, vivus,
^■ens, potens, speciosus, justus, ¡bonus, beatus, spiritus,
Bir^rn omnium novissimum quod posui quasi tantummodo
B*e:ir significare substantiam (9, IV et VI), cetera vero huBe substantiæ qualitates; sed non ita est in illa ineffabili
■BjÁicique natura. Quidquid enim secundum qualitates
Be dici videtur, secundum substantiam vel essentiam est
■telligendum. Absit enim ut spiritus secundum substanBl'i dicatur Deus, et bonus secundum qualitatem : sed
Brumque secundum substantiam. Sic omnia cetera quæ
Bememoravimus. »
■ HI. Quæstio altera. Atqui distinctio duplicis generis est,
Beipe realis et rationis (0.14, 11). Posito autem quod nulla
Balis distinctio existât inter Dei attributa, jam quæritur seBndo, utrum admittenda sit saltem distinctio rationis. Ad
■aam quæstionem respondeo :
L IV. Divina attributa tum inter se tum ab essentia divina
jfctinguuntur distinctione rationis. Distinctio enim rationis
Bibetur quoties mens nostra in objecto aliqua distinguit,
Biæ esto in objecto ipso sint realiter idem, tamen distinctas
Exhibent in se formalitates seu rationes, et non synonymis
■ed diversis vocabulis significantur. Atqui id præcise accidit
■uantum ad divina attributa, sive inter se, sive in ordine ad
¡¿sentiam considerata : justitiaenim, misericordia, sapientia,
¿eitas, aliaque hujusmodi non certe eamdem exprimunt
iformalitatem seu rationem, neque vocabula illa promiscue
usurpantur ad idem significandum. Ergo divina attributa
tum inter se tum ab essentia divina distinguuntur distin­
ctione rationis.
V. Quæstio tertia. Sed iterum distinctio rationis duplex
est : alia rationis ratiocinantis, quæ est a mente nostra et in
mente nostra sine fundamento proximo in re; alia rationis
ratiocinatæ, quæ est quidem a mente, sed res ipsa huic
distinctioni proximum fundamentum præbet (0. 14, IV).
Quæritur ergo tertio, utrum inter divina attributa adserta
distinctio sit solius rationis ratiocinantis, ut Aëtiani, Eunomiani, et postea nominales affirmarunt, vel sit rationis
ratiocinate, seu, ut dicitur etiam, virtualiter. — Dico :
VI. Divina attributa tum inter se tum a divina essentia
distinguuntur distinctione rationis ratiocinate. Veritatem
hujus propositionis probat S. Thomas, 1, Dist. XXII, Qu. I.
Artic. Ill, ad 4, sequenti ratione : « Dicendum quod differunt

nomina attributorum secundum rationem, non tamen quæ
sit solum in ratiocinante, sed quæ salvatur in ipsa re se­
cundum veritatem et proprietatem rei. Quod sic patet. Omni i
enim hujusmodi dicuntur de Deo et creaturis non æquivoce
(L. ii, I), sed secundum unam rationem analogiæ (ibid. 3,
VI). Unde cum in creatura ratio sapienliœ non sit ratio boni­
tatis, oportet quod etiam hoc in Deo sit verum. Sed in hoc
differt quod in Deo idem sunt re, in creaturis autem diffe­
runt re, et non (solum') ratione. » — Fundamentum autem
hujus distinctionis est Dei infinitas, quæ virtualiter multi­
plex est respectu intellectus nostri non valentis eam unico
actu apprehendere.
VI!. Nota. Opinio scotistica. Scotus docuit divina attributa
inter se et ab essentia neque distingui realiter, neque sola
ratione ratiocinata, sed distinctione actuali-formali ex na­
tura rei (0. 14, VI). Quam Scoti sententiam aut vix aut nul­
latenus differre a realismo Gilberti Porretani, de quo supra,
n. I et II, tenent inter alios Petavius et Vasquez. Porro inu­
tilitatem distinctionis scotisticæ in se sumptæ alibi osten­
dimus (0. ibid.); sed, ea etiam data, divinis attributis
applicari minime potest, ratione maximæ simplicitatis divinæ, quæ si antecedenter ad mentis considerationem non
excludat compositionem, simplicitas maxima non est. neque
esse potest. — Cf. Billuart, Cursus Theolog. Dissert. II, Ar­
tic. III.
AI1TICULUS SECUNDUS

(19)
De immutabilitate Dei.

I. Quæstio. Quia mutabile dicitur tum quoad substantiam,
tum quoad accidentia, tum quoad actionem, tripliciter etiam
ex opposito dicitur immutabile; ita ut immutabile quoad
substantiam illud intelligatur quod amittere existentiam non
potest neque ex principio intrinseco, neque ex principio
extrínseco; immutabile quoad accidentia sit illud quod acci­
dentibus non subest; immutabile denique quoad actionem
habeatur illud quod ex potentia agens non fit actu agens,
aut vice versa. Quæritur ergo, utrum et qua ratione Deus
sit immutabilis.

■ H Deus est substantialiter immutabilis. Nam de ratione
^■lis necessarii est quod ita sit ut absolute ipsi repugnet
Hko esse, quia ejus existentia est sua esseutia. Atqui Deus
K. ens necessarium (a, II). Ergo Deus est substantialiter
mutabilis.
I HI. Deus est essentialiter immutabilis quoad accidentia
K-: propositio vix declaratione indiget. Deus enim est
^psentialiter simplicissimus, simplicitate excludente omnem
tipositionem, etiam ex subjecto et accidente; ita quod
iquid in Deo est, est ejus essentia (12,111). Impossibile
Ks: igitur ut in Deo sit aliqua mutatio quoad accidentia,
■ps in ipso non dantur, neque dari possunt.
L IV. Deus est omnino immutabilis quoad actiones sive
■ intellectus sive voluntatis. Omnis enim mutatio intellectus
■sniaudit transitum a non cognitione ad cognitionem vel
Recessum a cognitione actuali ad non cognitionem, quocum■q.i modo transitus ille vel recessus considerentur ; conseKeenter mutatio intellectiva supponit necessario potentialiKatem et imperfectionem. Est autem Deus perfectissimus,
■eullam potenlialitatem admittens (12, Ill), ita ut ejus
Kfssentia sit realiter ipsum suum intelligere actualissimum.
■Ergo Deus est omnino immutabilis quoad actionem inlelleIctus, infinita infinite unico simplicissimo intuitu, qui est ipsa
lessentia divina, cognoscens. — Idem vero omnino est dicenIdum respectu divinæ voluntatis. Hæc enim mutari non intellligilur in suis volitionibus nisi aut ex levitate vel incontsmntia, aut ex nova acquisita cognitione, quæ suadeat mutare
I consilium. Utraque autem hypothesis imperfectionem imporI tat, quæ in Ente perfectissimo dari nequit.
V. Nota. Solvitur difficultas. Dices : Deus a tota æterniI tate mundum non creavit, creavit autem in tempore (C. 11,
■IV). Id autem videtur importare in Deo mutabilitatem volun
■ tatis. — Hanc difficultatem egregie expungit S. Augustinus,
■ Lib. XII. De civitate Dei, Cap. XVII, n. 2. En tanti Doctoris
■ verba : « Quia illis (philosophis gentilibus) quidquid novi ia! ciendum venit in mentem, novo consilio faciunt (mutabiles
I quippe mentes gerunt) ; profecto non Deum quem cogitare
E non possunt, sed semetipsos pro illo cogitantes, non illum,
■ sed se ipsos, nec illi, sed sibi comparant. Nobis autem fas
■ non est credere, aliter Deum affici cum vacat, aliter cum
I operatur: quia nec affici dicendus est,tanquam in ejus
I natura liat aliquid quod non ante fuerit. Patitur quippe qui

afficitur, et mutabile est oniac quod aliquid patitur. Non
itaque in ejus vacatione cogitetur ignavia, desidia, inertia;
sicut nec in ejus opere labor, conatus, industria. Novit quie­
scens agere, et agens quiescere. Potest ad opus novum, non
novum, sed sempiternum adhibere consilium ; nec poenitendo
quia prius cessaverat, coepit facere quod non fecerat. Sed et
si prius cessavit, et posterius operatus est (quod nescio
quemadmodum ab homine possit intelligi), hoc procul dubio
quod d ici lut, prius et posterius, in rebus prius non existentibus et posterius existentibus fuit. In illo autem non alteram
praecedentem altera subsequens mutavit aut abstulit volun­
tatem, sed una eademque sempiterna et immutabili volun­
tate res quas condidit, et ut prius non essent egit, quamdiu
non fuerunt, et ut posterius essent, quando esse coeperunt :
hinc eis qui talia videre possunt, mirabiliter fortassis
ostendens, quam non eis indiguerit, sed eas gratuita boni­
tate condiderit, cum sine illis ex æternitate initio carente
in non minore beatitate permansit. » — Cf. Cosmol. Artic. 9,
V, ad 3.
ARTICULUS TERTIUS

(20)

De æternitate Dei.
I. Quæstio. Diximus alibi (0.37,1) æternîtatem e diametro
tempori opponi. In tempore autem duo essentialiter sunt.
principium et finis, et præterea successio. Ergo aeternitas ex
duobus præcipue notificatur : primo ex hoc quod id quod
est in æternitate absoluta (0. 37,11) est interminabile,
nempe tum principio tum fine carens : secundo per hoc
quod ipsa æternitas absoluta successione caret, tota simul
existens. — P. I. Qu. X, Artic. I. — Quæritur igitur utrum
æternitas Deo conveniat ? Cujus quæstionis, post dicta,
facillima est solutio. Sit enim :
Ii. Deus est essentialiter æternus æternitate absoluta.
Nam illud tale est, quod est essentialiter ens necessarium, et
omnino immutabile : quatenus enim est ens necessarium
existit vi essentiæ suæ quæ idem realiter est cum sua
existentia, ac proinde excludit principium et finem existendi; quatenus autem est omnino immutabile, excludit

¡sario successionem. Atqui Deus est ens necessarium et
ino immutabile, ut probatum est. Ergo Deus est
itialiter æternus æternitate absoluta.
. Nota. Ex eo quod Deus est ¡aeternus æternitate absonon inconvenienter, cum de ipso loquimur, usurpamus
a temporis tum præsentis, tum præteriti, tum futuri,
zlare hanc veritatem illustrat S. Augustinus, Tract. XCIJ
Evang. Joannis, n. 5 : « In eo autem quod sempiternum es
e initio et sine fine, cujuslibet temporis verbum ponatur
e præteriti, sive præsentis, sive futuri, non mendacitei
aitur. Quamvis enim natura illa immutabilis et ineffabilis
n recipiat fuit et erit, sed tantum, est : ipsa enim veraciter
, quia mutari non potest ; et ideo illi tantum convenerat
rere, Ego sum qui sum : et. Dices filiis Israel, Qui est misit
■ ad vos (Etcod. III, 14) : tamen propter mutabilitatem
mporum in quibus versatur nostra mortalitas et nostra
mtabilitas, non mendaciter dicimus, et fuit, et erit, et est.
:uit in præteritis sæculis, est in præsentibus, erit in futuris,
■ait, quia nunquam defuit; erit, quia nunquam deerit;
est, quia semper est. Neque enim velut qui jam non sit,
eum præteritis occidit, aut cum præsentibus velut qui non
maneat labitur, aut cum futuris velut qui non fuerat orietur.
Proinde cum secundum volumina temporum locutio humana
variatur, qui per nulla deesse potuit aut potest aut poterit
•.;-mpora, vera de illo dicuntur cujuslibet temporis verba. »
IV. Deus est immortalis. Est corollarium propositionis
præcedeulis. Deus enim est æternus æternitate absoluta,
quæ principio et fine caret. Sed Deus natura sua, et a se,
est non solum intellectivus, sed etiam actu semper intelli­
gens, ita ut actio intellectiva sit realiter idem ac ejus
essentia ; consequenter habet supremum, infinitum et
perfectissimum gradum vitæ, quam amittere non potest,
sicut amittere non potest propriam essentiam. Quod autem
est hujusmodi, non solum æternum est, sed etiam immor­
tale (Ps. 9, 1 et II). Est igitur Deus immortalis.
V. Nota. Discrimen inter æternum et immortale ex Au­
gustino. In Deo æternum et immortale idem realiter sunt ; in
se autem considerata differunt, ut S. Augustinus notat Lib.
LXXXIII Qq-, Qu. XIX : « Quod incommutabile est, æter­
num est : semper enim ejusdem modi est. Quod autem
commutabile est, tempori obnoxium est : non enim semper
ejusdem modi est, et ideo æternum non recte dicitur. Quod

enim mutatur, non manet : quod non manet, non est aeter­
num. Idque inter immortale et aeternum interest, quod
omne æternum immortale est, non omne immortale salis
subtiliter æternum dicitur : quia etsi semper aliquid vivat,
tamen si mutabilitatem patiatur, non proprie æternum
appellatur, quia non semper ejusdem modi est : quamvis
immortale , quia semper vivit , recte dici possit. Vocatur
autem æternum interdum etiam quod immortale est. Illud
vero quod et mutationem patitur, et animæ præsentia, cum
anima non sit, vivere dicitur, neque immortale ullo modo,
ct multo minus æternum intelligi potest. In æterno enim,
cum proprie dicitur, neque quidquam præteritum quasi
transierit, neque quidquam futurum quasi nondum sit, sed
quidquid est, tantummodo est. »

ARTICULUS QUARTUS
(21)

De immensitate Dei.
I. Immensitatis notio. Immensitas vi nominis idem est ac
sine mensura : quo sensu immensum est quod mensurari
non potest, propterea quod quamlibet mensuram excedit.
Describitur vero immensitas : virtus essendi in omnibus
singulisque rebus etiam infinitis si dari possent. Quocirca
sicut ens dicitur æternum quia principio et fine caret et suc­
cessionem excludit, et dicitur infinitum quia limites in se
respuit; ita dicitur immensum quia est incircumscriptibile,
ut optime notat S. Thomas in prologo ad Qu. VII, primæ
Pariis.
II. Discrimen inter immensitatem etubiquitatem. Promi­
scue sumuntur passim hujusmodi vocabula; tamen inter se
differunt. Immensitas enim dicit actum primum, seu virtu­
tem essendi ubique, hoc est in omnibus rebus quæ sunt aut
esse possunt ; ubiquitas vero est actuale exercitium illius
virtutis, quatenus res existunt in quibus est illud quod di­
citur immensum. Hinc Deus ante creationem rerum est im­
mensus ; post creationem et rerum existentiam est ubique,
hoc est in omnibus rebus creatis, in quibus non erat ante
creationem, non defectu sui, sed defectu rerum.
III. Deus est immensus. Hæc propositio potius explicatione

probatione indiget. Nam virtus existendi in alio est
^■cl dubio perfectio simpliciter simplex. Ergo Deo conveK Atqui hujusmodi perfectiones, quatenus Deo conveniunt,
sunt, seu illimitatæ. Virtus autem illimilala exiHkii in alio est ipsa immensitas, ut ex tradita definitione
■te:. Deo igitur convenit immensitas. — Nullam recte confceranti hæc conclusio ingerit difficultatem ; potius de modo
■•Deus est in rebus nonnulla sunt explananda.
I IV. Deus est ubique per potentiam, per præsentiam et per
■sentiam. Quid sit esse in aliquo per potentiam, vel per
’aliam, vel per essentiam, explicavimus in Psychologia
■. D). Probatur conclusio per partes.
■ Per potentiam. Deus enim omnia potentia sua creavit, et
■nia ejus potestati subjiciuntur: secus potentia divina non
■set infinita. Ergo, juxta explicationes tradilas in citato loee
fcychologiæ, Deus est in omnibus rebus per suam poten■un. — Est contra Manichæos, qui dicebant divinæ potestati
■bjecta esse spiritualia et incorporalia, non autem visibilia
■ corporalia, quæ ponebant existere a principio summe
■alo (0. 18, IV et seqq.).
f Per præsentiam. Esse ubique, seu in omnibus per præsen­
tiam. non est aliud quam hæc omnia cognoscere. Atqui
Deus omnia cognoscit perfectissima cognitione : est enim in­
tuitus in omni genere perfectionum, quas inter est cogni­
tio. Ergo Deus est in omnibus rebus per præsentiam. — Esi
contra Deislas, qui licet admittant omnia esse subjecta di­
vinæ potentiæ, tamen omnia a divina providentia adminis­
trari inficiantur : ex quorum persona dicitur Job XXII, 14 :
Nubes latibulum ejus, nec nostra considerat, et circa cardines
tali perambulat.
Per essentiam. Virtus enim seu potentia divina quæ omni­
bus quæ sunt existentiam largitur ct jugiter conservat, non
est in Deo accidens, sed est realitcr ipsamet essentia seu
substantia Dei (12, III). Atqui Deus est in omnibus rebus per
suam potentiam, ut dictum est; ergo Deus est in omnibus
rebus per suam essentiam seu substantiam. — Est contra
nonnullos philosophos, < qui licet dicerent omnia ad Dei
providentiam pertinere, tamen posuerunt omnia non imme
diate esse a Deo creata : sed quod immediate creavit primas
creaturas, et illæ creaverunt alias » (G. 7, II). — P. 1. Qu.
VIII, Art. III.
V. Deus specialiori etiam modo est in rationali creatura.

Nam Deus dicitur esse in re aliqua dupliciter. Uno modo per
modum causæ agentis; et sic probavimus Deum esse per
potentiam, per præsentiam et per essentiam in omnibus
rebus creatis ab ipso. Alio modo sicut objectum operationis
est in operante : quod proprie est in operationibus animæ.
secundum quod cognitum est in cognoscente (Ps. 30, II), et
desideratum in desiderante (Ps. 40, II). Hoc igitur secundo
modo Deus specialiter est in rationali creatura, quæ cogno­
scit et diligit illum actu vel habitu. — P. I. Qu. et Artic, cit.
— S. August. Lib. De praesentia Dei, seu Epist. CLXXXV1I
(al. 37), ad Dardanum, Cap. V.
VI. Nota. In cogitanda Dei immensitate resistendum est
phantasiae. Id sapientissime inculcatur a S. Augustino in
eadem Epistola De praesentia Dei ad Dardanum, Cap. IV, nn. 11
et 14 : « In eo ipso, inquit, quod dicitur Deus ubique diffusus,
carnali resistendum est cogitationi, et mens a corporis sensi­
bus avocanda, ne quasi spatiosa magnitudine opinemur Deum
pereunda diffundi, sicut humus, aut humor, aut aër, aut lux
ista diffunditur (omnis enim hujuscemodi magnitudo minor
est in sui parte quam in toto) : sed ita potius sicuti est ma­
gna sapientia, etiam in homine, cujus corpus est parvum
Et si duo sunt sapientes, quorum sit alter corpore grandior,
neuter sapientior, non est illa in majore major, minor in
minore, aut minor in uno quam in duobus ; sed tanta in
hoc quanta in illo, et tanta in unoquoque quanta in utro­
que. Neque enim si æqualiter sunt omnino sapientes, plus
sapiunt ambo quam singuli ; quemadmodum si æqualiter
sint immortales, non plus vivunt ambo quam singuli... Est
ergo Deus per cuncta diffusus. Ipse quippe ait per Prophe­
tam : Coelum et terram ego impleo (Jer. XXIII, 24). Et quod
paulo ante posui de sapientia ejus, Adlingit a fine usque ad
finem fortiter, et disponit omnia suaviter (Sap. VIII, 1) : itemque scriptum est, Spiritus Domini replevit orbem terrarum
(Sap. I, 7) : eique dicitur in quodam Psalmo (CXXXVIII,
6-7) : Quo ibo a spiritu luo ? et quo a facie tua fugiam ? Si
ascendero in cœlum, tu illic es : si descendero in infernum,
ades. Sed sic est Deus per cuncta diffusus, ut non sit qua­
litas mundi ; sed substantia creatrix mundi, sine labore re­
gens, et sine onere continens mundum. Non tamen per spatia
locorum, quasi mole diffusa, ita ut in dimidio mundi corpore
sil dimidius, et in alio dimidio dimidius, atque ita per lo­
tum tolus; sed in solo cœlo totus et in sola terra totus, elin

Be>a et in terra lotus, et nuilo contentus loco, sed iu seipso
■bique tolus. »

CAPUT SECUNDUM
DE INTELLIGENTIA DEI

Prologus. Perspectis divinis attributis, quæ actionem præfise importare non videntur, procedimus ad disserendum de
‘•tributis, quæ actionem important, et primo de divina in­
telligentia (Prolog, in Lib. 111). Porro intelligentiam ex cogni­
tione dignoscimus; cognitio autem ex objectis consideratur;
et objecta respectu intelligentiæ alia sunt primaria, alia seIcundaria (Ps. 37, I). Unde : 1° dicendum est de objecto pri­
mario scientiœ divinæ, deinde de secundario. Hujusmodi au­
tem objectum secundarium quomodo Deus cognoscat probe
explicari non potest, nisi de ideis divinis antea dicatur; de
divinis ideis ergo 2° sermo erit, et simul de objectis secunda­
riis scientiœ divinæ. Inter autem hujusmodi objecta secun­
daria sunt lutura sive necessaria sive libera, sive absoluta
sive conditionata, circa quæ omnia speciales existunt diffi­
cultates : de his ergo objectis 3° agam. Denique 4° dicendum
est de concordia præscienliæ divinæ cum humana libertate.
ARTICULUS PRIMUS
(22)

De objecto primario divinæ scientiœ.

I. In Deo est scientia, sed perfectissimo modo. In Deo
esse intelligentiam constat ex omnibus quæ de Deo diximus
tum præsertim in demonstranda ejus existentia, tum in
declarandis divinis perfectionibus, quas inter maxime est
intelligentia. Cum autem in Deo nulla potentialitas admitti
possit, sequitur in ipso intelligentiam esse in actu : quod
est scire vel cognoscere. In Deo igitur est scientia. S. Tho­
mas, P. I. Qu. XIV. Artic. I, hac profundissima et evidenti
ratione probat in Deo esse scientiam : « Cognoscentia a non
cognoscentibus in hoc distinguuntur : quia non cognoscen­
tia nihil habent nisi formam suam tantum, sed cognoscens

i 14

THEOLOGIA. LIB. III. CA?. IT. DE INTELLIGENTIA DEI

natum est habere formam etiam re! alterius : nam species
cogniti est in cognoscente. Unde manifestum est quod natura
rei non cognoscentis est magis coarctata et limitata. Natura
autem rerum cognoscentium habet majorem amplitudinem
et extensionem. Propter quod dicit Philosophus, III. De ani­
ma, quod anima est quodammodo omnia. Coarctatio autem
formæ est per materiam. Unde et supra diximus quod formæ
secundum quod sunt magis immateriales, secundum hoc
magis accedunt ad quamdam infinitatem. Patet igitur quod
immaterialitas alicujusrei est ratio quod sit cognoscitiva, et
secundum modum immaterialitatis est modus cognitionis.
Unde in II. De anima dicitur, quod plantæ non cognoscunt
propter suam materialitatem. Sensus autem cognoscitivus
est, quia receptivus est specierum sine materia; et intelle­
ctus adhuc magis cognoscitivus, quia magis separatus est a
materia, et immixtus, ut dicitur in III. De anima. Unde cum
Deus sit in summo immaterialitatis, ut ex superioribus patet
(Qu. VII, Artic. I), sequitur quod ipse sit in summo cogni­
tionis. »
Sed addidi in Deo esse scientiam, non utcumque, sed per­
fectissimo modo. Ad cujus evidentiam considerandum est
cum ipso S. Thoma, Qq. Dispp. De veritate, Qu. II, De scien­
tia Dei, Art. I, ad 4, quod « scientia quæ in nobis invenitur
habet aliquid perfectionis, et aliquid imperfectionis. Ad per­
fectionem ejus pertinet certitudo ipsius, quia quod scitur certitudinaliter cognoscitur (L. 41, III) ; sed ad imperfectionem
pertinet discursus intellectus a principiis in conclusiones,
quarum est scientia (L. ib.). Hic enim discursus non contin­
git, nisi secundum quod intellectus cognoscens principia,
cognoscit in potentia tantum conclusiones : si enim actu co­
gnosceret, non esset ibi discursus, cum motus non sit nisi
exitus de potentia ad actum. » Deo autem tribuenda est
omnis perfectio creaturarum, sublata tamen omni imperfe­
ctione quam habet in ipsis creaturis admixtam. Ergo Deo
convenit scientia perfectissimo modo, qua parte nempe cer­
tam cognitionem significat, non autem prout in nobis suc­
cessionem, discursum, statum habitualem, aliaque hujus­
modi importat. — P. I, Qu. XIV, Artic. VII.
II. Intelligentia divina. Sed insuper» intellectus in intelligendo ad quatuor potest habere ordinem : scilicet ad rem
quæ intelligitur ; ad speciem intelligibilem, qua fit intellec­
tus in actu (Ps. 30, II et seqq.); ad suum intelligere; et ad

K ptioncm seu verbum intellectus (Ps. 35,111 et seqq.). »
Hæc rectissime S. Thomas, Qq. Dispp. De potentia, Qu.
I. Artic. I. Atqui in nobis quidem illa omnia non sunt
■in ct idem, sed ad invicem differunt: in Deo autem cum
til potentialitatis inveniatur, sed sit simplicissimus et perttissimus actus, intellectus intelligens, et id quod intellitar. seu res intellecta, et species intelligibilis, et ipsum intelrere, seu actio intellectiva, sunt realiter unum ct idem
imino. — P. I, Qu. XIV, Artic. II et IV.
III Corollaria. Ex hisce principiis hscc sequuntur corol-

Corollariumprimum. Deus semper actu intelligit seipsum
Xam Deus est realiter sua essentia, suus intellectus, sua
bttio intellectiva. Igitur non potest non inlelligere seipsum
temper ct actualitcr.
I Corollarium alterum. Deus intelligit se per semetipsum. —
Id enim per quod aliquid intelligitur estspecies intelligibilis;
quæ cum in Deo sit realiter ipse Deus, non potest Deus ali­
ter se inlelligere quam per semetipsum. — P. I, Qu. XIV,
Artic. II.
Corollarium tertium. Deus intclligendo se,perfectissime se
comprehendit. — Ad rationem enim comprehensionis perfeclissimæ requiritur ut actio intellectiva perfectissime adæquet
objectum cognitum (L. 7, IX). Hæc autem adæquatio habe­
tur in Deo, cujus actio est idem realiter ac ejus essentia.
Ergo Deus intelligcndo se,perfectissime se comprehendit. —
P. I, Qu. XIV, Artic. III; Contra Gentiles, Lib. I, Cap. XLVII.
IV. Essentia divina est objectum primarium scientiæ Dei.
Nota bene quod nos loquimur de ordine objectivo scientiæ
divinæ juxta modum nostrum intelligendi, ut jam notavi­
mus (8, III) circa constitutivum divinæ naturæ : realiter
enim Deus omnia simul intelligit, neque unum est ipsi ratio
proprie dicta intelligendi aliud, quia omnia quæ sunt in Deo,
sunt realiter ipsa divina essentia. His notatis, probatur pro­
positio ratione evidenti, quam habet S. Thomas, I, Contra
Gentiles, Cap. XLVIII, et quæ est prima ex septem, quas in
eamdem veritatem confirmandam adducit : « Illa enim res
solum est primo et per se ab intellectu cognita, cujus specie
intelligit : operatio enim formæ, quæ est operationis princi­
pium, proportionatur. Sed id quo Deus intelligit, nihil est
aliud quam sua essentia (ut supra, — Cap. XLVI; cf. sup.,
n. 11, — probatum est). Igitur intellectum (res intellecta} ab

ipso primo et per sc nihil est aliud quam ipscmct. » — Adde
quod quidquid ut aliud ab essentia divina intelligitur, non­
nisi ut participatio finita ejusdem essentiæ intelligi potest.
Sed participatio divinæ essentiæ intelligi non potest a Deo
nisi primo intelligatur essentia, unde ratio illius participa­
tionis habetur. Ergo hujusmodi participationes sunt quidem
objectum secundarium scientiæ divinæ, sed objectum prima­
rium esse nequit nisi divina essentia.

ARTICULUS SECUNDUS

(23)
De ideis divinis deque objecto secundario scientiæ Dei.

I. Quæstio. Quod Deus cognoscat alia a se, nempe crea­
turas, tam certum est quam quod certissimum. Creaturæ
enim sunt Dei effectus; omnis autem effectus præexistit in
virtute suæ causæ efficientis. Virtus autem divina efficiens est
realiter idem ac intelligere divinum. Igitur creaturæ præexistunt in divino intelligere, et consequenter non possunt
non intelligi a divino intellectu. — P. I, Qu. XIV, Artic. V. —
Cum autem alia a Deo, seu creaturæ, non sint objectum pri
marium scientiæ divinæ, sequitur quod sint ejusdem scien­
tiæ objectum secundarium, in sensu explicato in superiori
Articulo, n. IV. — Non est ergo quæstio, utrum Deus cognos­
cat alia a se, sed de modo evo ea cognoscit. Ad cujus quæstionis solutionem, ut præmonuimus in Prologo ad præsens
Caput, nonnulla declaranda sunt circa existentiam et natu­
ram divinarum idearum.
II. In mente divina necesse est ut sint ideæ. Etenim mun­
dus non est casu factus (C. 4, II et III), sed est factus a Deo
per intellectum agente (4, Il et III); consequenter universus
mundus ad Deum comparatur ut artificium ad supremum
artificem {Ib., et ad 2). Sed in mente artificis præexistit
forma, seu idea (0, 48, III), ad cujus similitudinem compo­
nitur artificium. Ergo in mente divina præexistunt formœ,
seu ideæ, ad quarum similitudines mundus est factus. —
P. I, Qu. XV, Artic. I. — S. Augustin. Lib. LXXXIII Qq., Qu.
XLVI. — Constat hic ideas a nobis sumi non ut species in­
telligibiles, quæ sunt primum principium quo inteliigendi

fes. 31, IV), sed nt formas exemplares, qnæ sunt terminus
Bec objectum actus intelligendi {ib., TI), vel etiam id secun■hm quod intelligitur, quia per formam excogitatam artifex
■teZZ'jíZ quid operandum sit. (Qq. Dispp. De veritate, Qu. III,
De ideis, Artic. II).
! m. Idea in Deo existens est realiter ipsa divina essentia,
Bon quidem considerata ut est essentia, sed ut est intellecta.
r.3. rectissime S. Thomas, Qu. cit. De ideis, Artic. II. Et revera,
ipodidea divina sit idem realiter ac Dei essentia, probatione
Bon indiget : constat enim ex Dei maxima simplicitate.
Duod vero idea sit essentia, non ut essentia est, sed ut est
iatellecta, declaratur. Idea enim formaliter sumpta, et de
Bua nunc loquimur, est exemplar ideale seu mentale rerum
producendarum. Exemplar autem ideale rerum producenda­
rum est terminus actus intelligendi, ut cumero præcedenti
dictum est; et consequenter est quid formaliter intellectum.
Igitur essentia divina, non præcise quatenus essentia est, sed
quatenus est intellecta a Deo ut exemplar rerum extra se
producendarum et consequenter ut imitabilis ab hisce rebus,
habet rationem ideæ.
IV. Pluralitas idearum in Deo. Exinde infertur qua ratione
in Deo et sit una idea et sit pluralitas idearum. Audiatur An­
gelicus, qui Qu. cit. De ideis, Art. II, ob oculos ponit hanc
altissimam doctrinam de ideis divinis : «Deus, inquit S. Tho­
mas, per intellectum omnia operans, omnia ad similitudinem
essentia* suæ producit. Unde essentia sua estidearerum, non
quidem ut essentia, sed ut est intellecta. Res autem creatæ
non perfecte imitantur divinam essentiam. Unde essentia
non accipitur absolute ab intellectu divino, ut idea rerum,
sed cum proportione creaturæ fiendæ ad ipsam divinam
essentiam, secundum quod deficit ab ea vel imitatur
eam. Diversæ autem res diversimode ipsam imitantur, et
unaquæque secundum proprium modum suum, cum uni­
cuique sit proprium esse distinctum ab altera ; et ideo ipsa
divina essentia, cointellectis diversis proportionibus rerum
ad eam, est idea uniuscujusque rei. Unde cum sint diversæ re­
rum proportiones, necesse est esse plures ideas : et est quidem
una omnium ex parte essentiæ, sed pluralitas invenitur ex
parte diversarum proportionum creaturarum ad ipsam. > —
Et in responsione ad 6, addit : « Una prima forma, ad
quam omnia reducuntur, est ipsa essentia divina secundum
se considerata, ex cujus consideratione divinus intellectus

adinvenit, ut ita dicam, diversos modos imitationis ipsius,
in quibus pluralitas idearum consistit. >
V. Corollaria. Corollarium primum. Igitur possibilitas in­
terna rerum creatarum (0. 9 et 11) non est aliud quam
ipsa essentia divina concepta a divino intellectu ut imitabilis
ad extra. Patet. Possibiles creaturæ, antequam existant in se.
sunt quid ideale existens in mente, hoc est in essentia divina.
Idea autem est ipsa divina essentia prout imitabilis, ut di­
ctum est.
Corollarium alterum. Essentia autem divina est infinita.
Ergo concipitur a divino intellectu ut infinite imitabilis ad
extra. Sed essentia divina concepta ut imitabilis ad extra,
constituit rationem formalem possibilitatis. Ergo Deus con­
cipiendo, iino comprehendendo suam essentiam ut infinite
imitabilem, comprehendit etiam infinita possibilia, non so­
lum quantum ad principiacommunia, sed etiam quantum ad
principia propria uniuscujusque. — P. I, Qu. XIV, Artic. XII.
Corollarium tertium. Attamen essentia divina, ut idea, est
quidem exemplar rerum producendarum, et istæ, cum exi­
stant, sunt quidem exemplatæ ab essentia divina prout est
idea; tamen essentia divina nullo pacto est forma existens
in rebus; quæ constituuntur propria forma seu enlitate,
distincta ab essentia divina quam imitantur (G. 6, V et VI),
eo modo nempe quo diximus de bonitate creaturarum
(14, IV).
Ilis constitutis explicatur modus, quo Deus cognoscit alia
a se. Sit enim conclusio :
VI. Deus cognoscit alia a se in sua essentia ut in medio in
quo. Dicitur aliquid cognosci in aliquo, ut in medio in quo,
quando cognoscitur per aliquid in quo illud repræsentatur
vel exprimitur, sicut in effectu, ut in medio in quo, causa
dignoscitur. — Probatur propositio. Deus essentialiter et
ab æternitate intuetur et comprehendit propriam essentiam,
non solum ut essentia est, sed etiam ut est idea, imitabilis
ad extra. Atqui essentia divina ut est imitabilis refert infi­
nita possibilia, non solum secundum principia communia,
specifica vel genérica, sed etiam secundum principia propria,
hoc est individua et existentia. Ergo Deus videndo se in
propria essentia, videt etiam omnia alia a se in sua essentia
ut in medio in quo. Unde manifeste apparet, Deum cognoscere
seipsum quasi primo et per se notum (22, IV), alia vero sicut in
essentia sua visa (I. Contra Gentiles, Cap. XL1X).

! vn. NotaI. Solvitur difficultas. Dices : Cognoscere res non
■* seipsis sed in propria cognoscentis essentia, videtur perfenere ad cognitionem imperfectam : quæ a Deo ableganda
■st. Ergo magis videtur dicendum quod Deus cognoscat
■reatnras in seipsis, quam in propria essentia sua. — Res[pondeo quod, cum dicimus Deum cognoscere alia a se non in
fee ipsis sed in sua essentia, volumus determinare medium
cognitionis, ut explicite positum est in propositione, non exEdndere perfectionem cognitionis ex parte rei cognitæ, ut in
[seipsa est : Deus enim in sua essenlia res omnes prout in se
sunt cognoscit perfectissime. « Deus, inquit Angelicus, co­
gnoscit res in propria natura, si ista determinatio referatur
ad cognitionem ex parle connût : si autem loquamur de co­
gnitione (ex parte') cognoscentis, sic cognoscit res in idea, id
est per ideam quæ est similitudo omnium, quæ sunt in re. »
— Qq. Disp. De veritate, Qu. II, De scientia Dei, Artic. IV,
ad 6. — Cf. P. I, Qu. XIV, Artic. VI.
VIII. Nota II. Undenam in Deo repetendus est diversus
modus cognoscendi se et alia. Quæ diximus de objectis pri­
mario et secundario scientiæ divinæ, respiciunt non Deum
intelligentem, sed res cognitas : quam distinctionem cautis­
sime notat S. Thomas, Qu. cit. De scientia Dei, Artic. Ill,
ad 6 : « Si ratio, inquit, cognitionis accipiatur ex parte co­
gnoscentis, Deus eadem ratione cognoscit se et alia, quia et
idem cognoscens, et idem cognitionis actus, et idem medium
e<t cognoscendi. Si autem accipiatur ratio ex parte rei co­
gnitæ, sic non eadem ratione se cognoscit et alia, qui non
est eadem habitudo sui et aliorum ad medium quo cogno­
scit : quia ipse illi medio est idem per essentiam, res autem
aliæ per assimilationem ; et ideo seipsum cognoscit per es­
sentiam, alia vero per similitudinem : idem tamen est,
quod ejus est essentia, et aliorum similitudo, > scilicet, se­
cundum quod expressissime divina essentiareprœsentat creatu­
ram. — ibid., ad 9.

ARTICULUS TERTIUS

(24)

De divina praescientia futurorum.
I. Existens, futurum, et mere possibile. Objecta omnia quæ
sub mentis considerationem cadunt, trifariam in ordine ad
ZiGLTABi. Somma philosophica. T. II-

existentiam, dividuntur. Alia enim habent actualiter exi­
stentiam, alia actualiter non habent sed habebunt, alia de­
nique neque habuerunt, neque habent, neque habebunt,
quamvis in se nullam includant repugnantiam ad existen'dum. Prima dicuntur existentia, altera futura, tertia denique
mere possibilia. Ontologice spectata, seu quoad intrinsecam
non repugnantiam ad existendum, futrirá et mere possibilia
conveniunt ; sed futura addunt supra mere possibilia possi­
bilitatem extrinsecam, seu ordinem ad causalitatem, quæ a
statu possibilitatis ea trahet ad actualem existentiam.
II. Futura necessaria et futura contingentia. Porro causa
ex qua existentia futuri pendet, aut talis est ut, ipsa posita,
necessario sequatur effectus ; et causa dicitur necessaria, et
necessarius dicitur futurus effectus. Aut causa talis est ut, ea
etiam posita, incertus nihilominus permaneat effectus produ­
cendus ; et causa dicitur contingens, et effectus futurus di­
citur et ipse contingens. Quod si hujusmodi causa contingens
sit causa libera, effectus futurus dicitur futurum contingens
liberum.
III. Corollaria. Ex his inferuntur sequentia corollaria.
Corollarium primum. Cognita causa necessaria, in ipsa
(nisi impedimentum superveniat) potest praevideri effectus
futurus necessarius ; at contra, quicumque cognoscit effectum
contingentem in sua causa tantum, non habet de eo nisi conjec­
turalem cognitionem. — P. I, Qu. XIV, Artic. XIII. — Ratio
est quia in causa necessaria necessario existit effectus ; sed in
causa contingente, etiam considerata in illo ratione priori
antequam actus secundus seu effectus ponatur ab ea, effectus
æque produci ac non produci potest, effectus nonnisi inde­
terminate existit, proindeque determinate seu certo cognosci
non potest.
Corollarium alterum. Idem omnino est dicendum etiamsi
causa libera ponatur vestita circumstantiis sive subjectivis
sive objectivis, quibus aut magis inclinatur ad agendum aut
ab agendo retrahitur. Etenim in hoc etiam casu libera sem­
per manet et manere debet (secus esset causa necessaria); et
si libera manet, in ipsa essentialiter est indifferentia ad
agendum vel non agendum (Ps. 50, XI). Ergo in ipsa nequit
certo cognosci potius futurum agere quam non agere. Et dico
certo, nam de probabili vel conjecturali proindeque imper­
fecta cognitione nihil est curandum.
Hæc tamen omnia, ut per se est manifestum, inteKigenda

mt de effectu reduplicative ut præexistente in causa in actu
rimo considerata (0. 44, X), non autem de effectu ut exiente in causa in actu secundo constituta (ibid.). In hoc enim
eundocasu « non consideratur ut futurum, sed ut præsens,
que ut ad utrumlibet contingens, sed ut determinatum ad
num; et propter hoc sic infallibiliter subdi potest cerlæ
jgnitioni, utpote sensui visus, sicut cum video Socratem
■dore ». — P. I, Qu. XIV, Artic. XIII. — Unde ex eo quod
irum est a causa libera sub certis conditionibus constituta
élici de facto hunc actum determinatum secundum, nullo
pacto concludi potest quod etiam ratione prius quam suppo­
natur illa causa libera in his conditionibus re ipsa constituta,
verum est quod, si causa libera constitueretur sub his condi­
tionibus, eliceret hunc actum. Concluditur enim ab indeter­
minato ad determinatum : in primo casu causa libera sese
determinavit, et actus non jam ut futurus consideratur, sed
ut præsens; at in secundo casu causa libera est indetermi­
nata, et ideo neque verum est quod actus sit futurus, neque
verum est quod actus non sit futurus.
IV. Futura absoluta et futura conditionata. Deinde futura
dividi solent in absoluta et conditionata. .4bsolula vocantur,
quorum futuritio, ut ita dicam, vel a nulla pendet condi­
tione, ut, Petrus negabit Christum, vel si pendeat a condi­
tione, hæc supponitur ponenda; ut, Petrus convertetur ad
pænilenliam, si Christus patiens illum respiciet. Ut de facili
quisque per se videt, hoc secundum futuriim ex conditione
absolute ponenda nonnisi verbotenus est conditionatum : re­
vera enim in se consideratum est futurum absolutum. —
Conditionata appellantur, quorum futuritio a conditione non
ponenda pendet ; ut, Tyrii et Sidonii convertentur ad fidem,
si ipsis praedicatum fuerit Evangelium.
Futurum conditionatum subdividitur in connexum (quod
etiam perlinens in scholis audit), et disparatum (quod etiam
appellatur impertinens). — Connexum est illud quod habet
aliquam ex se connexionem sive moralem sive physicam
cum sua conditione, ut, in exemplo allato, conversio Tyrio­
rum et Sidoniorum cum praedicatione Evangelii. — Quod si
conditionatum nullam ex se connexionem habeat sive mora­
lem sive physicam cum conditione, futurum conditionatum
dicitur disparatum. Ita in Lib. IV, Regum, Cap. XIII, v. 19,
narratur de propheta Eliseo, quod cum praecepisset Joas
regi Israel ut jaculo percuteret terram et rex percussisset

452

THEOLOGIA. LID. HI. CAP. IT. DE INTKLLIGENTIA DEI

tribus vicibus et stetisset : « Iratus est vir Dei contra eum
était : Si percussisses quinquies, aut sexies, sive septies, per­
cussisses Syriam usque ad consumptionem : nunc autem tribu»
vicibus percuties eam. » Manifestum est quod inter conditionatum, nempe percussionem Syrice, et conditionem, scilicet
percussionem terree, nulla est ex natura sua connexio sive
physica sive moralis ; sed aliunde, nempe ex Dei voluntate
connexio illa est petenda.
V. Corollaria. Corollarium primum. Præsciens conditionem
esse apponendam vel non apponendam quoad causas neces­
sarias, scit pariter cum omnimoda certitudine futuritionem
vel non futuritionem effectus. Patet ex terminis.
Corollarium alterum. Præsciens conditiones apponendas
vel non apponendas causis liberis, non potest certo praescire
in ipsis causis futuritionem vel non futuritionem effectus.
Nam causa libera, etiam quacumque conditione apposita,
libera manet. Ergo in ipsafuturitio vel non futuritio indiffe­
renter existit, utdictum est in secundo corollario numeri 111.
Ergo in ejus causalitate, sive absoluta sive conditionibus
vestita, nequit determinate seu certo praesciri magis futuri­
tio quam non futuritio, ut in eodem corollario jam conclusinus.
VI. Quæstio. Certissimum est Deum a tota æternitate et
simul, seu unico actu cognoscere tum se tum omnia sive
necessario sive contingenter, sive absolute sive conditionate
futura : ejus enim infinita perfectio essentialiter exigit ut
omnia infinite cognoscat, et non successive, sed unico actu
simplicissimo. Sed quæstio subdifficilis et non levis momenti
movetur de modo quo Deus cognoscat futura libera, sive
absolute sive conditionate talia.
VII. Prænotamen primum. Quamvis scientia Dei unica et
simplicissima sit ex parte cognoscentis, ex parte tamen co­
gniti divisionem admittit, ut praemonuimus n. VIII superio­
ris articuli. Unde sicut aliud diximus esse objectum prima­
rium, aliud secundarium scientiæ divinæ ; ita prout hæc
cognoscit mere possibilia nunquam ad existenliam actualem
producenda, dicitur scientia simplicis intelligenlice, et est
scientia speculativa, juxta S. Thomam, P. I, Qu. XIV, Artic.
XVI, quia illa objecta secundum nullum tempus Deus facit
ad extra; prout vero cognoscit objecta existentia sive in
præsenli, sive in praeterito, sive in futuro, dicitur scientia
visionis, et, ut ibid, dicit S. Thomas, est scientia practica,

lia illa objecta Deus secundum aliquod tempus facit. —[. Disp. De veritate, Qu. II. De scientia Dei, Aríic. IX,
2, et alibi passim.

VIII. Prænotamen alterum. Quia vero possibilia adexistenam realera perveniunt, non quia simpliciter intelligunlur
Deo (secus omnia possibilia existèrent, quia ea omnia Deus
LÍelligil), sed quia Deus libera sua voluntate, seu libero
<uo decreto ea vult existentia donare; hinc dicitur quod
Deus videt a tota æternitate hujusmodi possibilia futura,
non præcise in sua essentia, sed in libero decreto suæ volun­
tatis quæ decrevit illa futura esse ; seu quod idem est, videt
illa futura, quia voluit futura, videt ea scientia visionis, quæ
duo subaudit: Io scientiam, qua videt in essentia possibilia;
r3 voluntatem liberam, qua vult illa non esse mere possibi­
lia sed aliquando futura. His prænotatis dico :

IX. Deus videt omnia futura libera, sive absolute sive con­
ditionate sumpta, scientia visionis, nempe in libero decreto
suæ voluntatis : aliis verbis, ideo ab ætemo cognoscit hujus­
modi futura, quia ipse ab ætemo voluit et determinavit ea esse
futura. — Probatur. Medium in quo Deus a tota æternitate
videt certissime hujusmodi futura non aliud esse potest
quam : vel Io ipsa causa libera a Deo cognita sive in se
sumpta sive vestita omnibus conditionibus et circumstantiis ;
vel 2° medium logicum, ut est propositio disjunctiva, e. gr.,
hoc erit vel non erit futurum; vel 3° medium est ipsum fu­
turum, quod licet sit in se fulurum, respectu tamen æternilatis Dei est præsens : vel denique 4° Deus videt hæc fu­
tura libera in sua essentia, non præcise ut essentia est, sed
prout babet adjunctam voluntatem, seu in libero decreto
futuritionis. Atqui primum, secundum et tertium membrum
admitti nullatenus possunt. Ergo standum est in ultimo
membro : nempe Deus videt hujusmodi futura, sive absolute
sive conditionate accepta, scientia visionis, hoc est in libero
decreto suæ voluntatis, quo illa esse futura determinavit. —
Disjunctio assumpta in majori completa est, et ut completa
ab adversariis conceditur. Probatur ergo minor.
Deus non videt futura libera in ipsis causis liberis quocum­
que modo sumptis. Et revera, in causa libera sive absolute
accepta sive ut subjecta circumstantiis eam inclinantibus
potius ad agendum quam ad non agendum, Deus non potest
certo (de sola certitudine sermo est) videre id quod in ipsa

causa libera non est, neque esse absolute potest, etiamsi
Deus intime penetret totam naturam causæ liberæ, illamque
totaliter comprehendat, imo et supercomprehendat, ut lo­
quuntur adversarii. Patet. Secus enim Deus falleretur, certo
videndo ut determinate existens in causalitate causæ liberæ,
quod in ipsa causalitate non existit neque certo existere de­
terminate potest. Atqui futurum liberum neque certo existit,
neque certo existere determinate potest in causalitate causæ
liberæ, ante quam scilicet ipsa sese determinet, sive ab­
solute consideretur, sive ut posita in determinatis circums­
tantiis eam inclinantibus ad agendum vel non agendum.
Etenim de ratione causæ liberæ est ut actus ejus non neces­
sario præexistat in suacausalitate,sive absolute considerata,
sive ut subjecta peculiaribus conditionibus (si enim hoc esset,
non causa libera sed necessaria foret), sed indifferenter, hoc
est, actus A ita præexistit in ipsa ut æque præexistat nonactus A : id enim exigit essentialiter ratio libertatis, idestrfominium propriorum actuum. Quod autem indifferenter seu
indeterminate præexistit in alio, neque determinate neque
certo præexistit in illo, ut constat ex terminis. Et ideo Deus
non potest videre futura libera in ipsis causis liberis quo­
cumque modo sumptis. Igitur « in istis causis (çuœ se habent
ad utrumque), inquit S. Thomas, effectus de futuro nullam
habent certitudinem vel determinationem » (I. Dist. XXXV11I,
Qu. I, Artic. V. — Cf. quæ supra dicta sunt, nn. Ill et V).
Deus non potest praefata futura libera videre in medio lo­
gico,seu inverilale alterutrius partis propositionis disjuncti
vœ. Et revera lex propositionis disjunctivæ exigit ut affirma­
tio unius membri inferat negationem alterius, et viceversa
negatio inferat affirmationem (L. 24, III) ; sed non dicit ex
se et vi sui quodnam ex duobus membris sit determinate ve­
rum, quodnam determinate falsum, sed vis ejus veritatis in
affirmanda exclusive incompossibilitate utriusque membri
consistit. Aliunde igitur quam ab ipsa desumenda est deter­
minata etccrta affirmatio unius membri, determinataet certa
negatio alterius membri. Et hinc est quod propositio disjun­
ctiva est propositio hypothetica, cujus conditionis veritas
probandum aliunde est utrum detur nec ne.
Audiamus quo modo loquantur qui contrariam illi quam
defendimus sententiam probare conantur. In his, inquiunt,
duobus pronuntiatis : Petrus in his aut his circumstantiis
peccabit; Petrus in his aut his circumstantiis non peccabit,

disjunctionis ejus oportet partem alterutram esse veram. —
Sed hoc assertum manifesta æquivocatione laborat. Et revera,
consideremus separatim propositiones enuntiatas : 1° Petrus
in his aut his circumstantiis peccabit, liæc propositio non
est certe vera, non est certe falsa : quia agitur non de causa
necessaria, sed de causa Itbera omnino, etiam in his circum­
stantiis posita, et peccare, sicut et quilibet actus liber, cum
nulla conditione sive interna sive externa connectitur, sed om­
nino pendet ab optione optantis. Ergo peccarePetri non estcerZc
verum non est certe falsum, sed est indeterminatum et incer­
tum, secundum quod consideratur eteonsiderari debet in ipsa
voluntate antequam se determinet ad actum peccandi vel non
peccandi. Ex actuali autem determinatione in actu secundo
non potest argui determinatio voluntatis existentis adhuc in
actu primo (0. 44, X) : quia in actu primo existens voluntas,
vi libertatis, est essentialiter indeterminata ad oppositos actus
(sup., n. III). Si secus esset, voluntas, sicut in actu secundo,
ita et in actu primo non esset indifferens ad actus oppositos, et
sienon esset libera.—2° Petrus in his aut his circumstantiis non
peccabit. Eadem ratiocinatione probatur quod hæc secunda
propositio non est certe vera, non est certe falsa. — Uniamus
modo utrumque pronuntiatum, quid veri exhibet ? Non aliud
profecto nisi quod Petrus positus in his aut his circumstan­
tiis, quibus voluntas constituitur in actu primo antecedente
suam determinationem ad actum secundum, aut peccabit aut
non peccabit. Sed hanc veritatem disjunctivi nexus non solum
Deus, sed et egomet certissime scio ; ut cum dico, e. g,. cer­
tissimum est quod Petrus in illa circumstantia positus pec­
cabit aut non peccabit. Quid ignoro ? nempe utrum certo Pe­
trus peccabit cum certa exclusione non-peccati, vel utrum
certo Petrus non peccabit cum certa exclusione peccati. Con­
tra Deus scita tota æternilate non solum veritatem enuntia­
tionis, Petrus peccabit aut non peccabit, sed scit cum omni­
moda certitudine quod Petrus peccabit cum certa exclusione
non-peccati. Quæ determinatio, cum nullo pacto habeatur
ex vi pronuntiati disjunctivi, necesse est ut concludamus,
aliunde quain ex hoc medio logico, Deo certo innotescere
futura libera sive absoluta sive conditionata.
S. Thomas in I. Perihermeneias, Leet. XIII, n° 7, quærit cx
professo : Utrum in enuntiationibus singularibus de futuro in
materia contingenti necesse sit quod determinate una opposi •
tarum sil vera et altera falsa. Quæstionem resolvit negative,

ac fuse demonstrat quod, si secus esset, tolleretur omnis con­
tingentia et libertas in rebus.
Deus non potest videre futura libera sive absoluta sive conditionala in eorum actuali existentia futura quidem in se.
sed cElernilati Dei prœsente. Nam, qui hanc futuri liberi sive
absoluti sive conditional! præsentiam ut medium æternæ
scientiæ divinæ sustinent, in manifestam, nisi fallor, incidunt
petitionem principii. Quid enim quærimus? Hoc unum,
nempe, undenam habeat futurum liberum, quod sive in se,
sive in datis conditionibus existât realiter vel non existât in
tempore, ut præsenssit aeternitati Dei : non enim est, ut rea­
liter existens, aeternitati Dei praesens, nisi actualiter existens
in futuro supponatur. E. g., Petrus peccabit, peccatum Petri
futurum, ut actu existens, sit praesens Deo in aeternitate, necesse est ut supponatur peccatum Petri existens in futuro.
Sed undenam est quod peccatum Petri certo existât in futuro,
ex quo habet quod actu et determinate sit Deo præsens in
æternitate ? En quæstio. Quocirca adversarii supponendo
illud futurum ut certum, supponunt præcise quod in quæs­
tione est.
Et confirmari hæc ratio potest hoc modo. Sistendo per
mentis considerationem in illo signo priori ante liberum in
Deo decretum de creatione rerum, in quo signo priori nihil
omnino est futurum, sed omnia possibilia sunt; tum, e. g.,
Petrus, tum ejus peccatum, tum ejus non-peccatum, non
sunt neque futura in se, neque proinde in eorum entitate
actuali sunt æternitati Dei præsentia, sed solummodo sunt
cognita a Deo uti sunt necessario, nempe ut possibilia : secus,
quia contingens et necessarium contradictorie opponuntur
(L, 28, VIII), in illo ipso priori signo contingentia essent
necessaria tum in se tum respectu scientiæ et voluntatis
divinæ : quod repugnat ex terminis. Nisi ergo aliud adda­
tur huic scientiæ divinæ, in se sumptæ et præcisive a vo­
luntate, quo futurum in sua actualitate et non in sola sua
possibilitate sit præsens Dei æternitati, gratis,et supponendo
id quod est in quæstione, attribuitur hæc præsentia futu­
ris. Porro hoc aliud quod dicimus esse addendum, est divina
voluntas libere decernens illam futuritionem, seu actualem
in futuro existentiam, qua est æternitati divinæ præsens.
Declaratur etiam amplius et confirmatureadem ratio. Non
magis est præsens æternitati Dei actus ut positus et determitate existens a voluntate libera creaturæ, quam creatura

sa. Tam enim unus quam altera, secundum se considerata,
int contingentia, et ideo possunt esse et non esse; secundum
■ro quod sunt actu, induunt rationem necessitatis, non quiim absolut® seu ut aiunt consequentis, vel, in sensu diviso,
d suppositionis seu, ut dicitur, consequential, vel, in sensu
mposito : quatenus posito quod contingens existât, impos­
sibile est ut simul, scilicet in sensu composito (L. 43, 111),
non existât. Atqui existentia et præsenlialitas creaturæ Dei
«ternitati esse non potest nisi a scientia divina secundum
quod habet conjunctam voluntatem : secus enim, ut ex ter­
minis patet, ratio existentiæ creaturarum poneretur inde­
pendeos a Dei libera voluntate, et Dei scientia penderet a
creaturarum existentia. Ergo et existentia actus liberi deter­
minati sive absoluti sive conditionati est præsens Dei æter­
nitati dependenter a scientia divina conjuncta cum divina
voluntate. Qui igitur contendunt contingentia libera a Deo
cognosci uti præsentia ejus æternitati, et simul ponunt ipsa
libera contingentia a Dei libero decreto non pendere quoad
eorum futuritionem, destruunt ipsam rationem præsentialitatis quam adstruunt, et pugnantia affirmant.
Deus videt futura libera, sive absolute sive condilionale
sumpta, scientia visionis, nempe in libero suæ voluntatis de­
creto, quo ab æterno determinavit futura fore quæcumque fu­
tura sunt. Hæc est conclusio præcedentis syllogismi disjunctivi,
nec non superioris ratiocinationis. — Confirmatur. Deus nihil
potest cognoscere per aliquid sibi extrinsecum et a se inde­
pendeos, a quo cognitionem accipiat et in cognoscendo depen­
deat, sed omnia cognoscit in sua essentia ut in medio in quo
cognito. Sed essentia divina non est causa futuri sive absoluti
sive conditionati præcise ut essentia est : secus enim cum ipsa
sit eodem modo exemplar seu idea omnium possibilium, aut
hæc omnia dicenda essent futura, aut non esset ratio cur
aliqua præ aliis possibilibus ad existentiam pervenirent.
Ergo essentia divina est medium in quo Deus videt quæcum­
que futura, ut est determinata per liberum decretum divinæ
voluntatis, determinantis alia possibilia aliquando futura,
alia vero non : scilicet Deus videt in sua essentia omnia
futura, quia libere voluit ea esse futura : quod est videre
futura in suo libero decreto.
X. NotaI. Solvuntur objectiones. Objectio prima. Est vul­
gare adagium : Nihil volitum quin prœcognitum; atqui divina
decreta sunt actus divinæ voluntatis; ergo præcedi debent a

scientia, qua Deus cognoscit illud quod per suam voluntatcn
decernit. Non ergo Deus scit res quia eas voluit, sed e con­
verso eas voluit seu decrevit, quia scivit.
Resp. Distinguo sensum communis adagii : nihil volitum
quin præcognitum indeterminate in ordine ideali et præmeditationis, concedo; præcognitum determinate in ordine reali
et institutionis, nego. Et, concessa minori, distinguo primam
consequentiam : Præcedi debent a scientia, qua Deus cognos­
cit in ordine ideali et præmcditationis illud indeterminate,
etc., concedo; determinate in ordine reali et institutionis
nego. In quo sensu distinguo alteram consequentiam : Non
ergo Deus scit res indeterminatas in ordine ideali et praeme­
ditationis, quia voluit, etc., concedo; determinatas in ordine
reali et institutionis, nego. — Si hæc objectio aliquid proba­
ret, nimis probaret. Etenim, si contingens eodem modo se
haberet ad voluntatem divinam, sicut se habet ad divinam
cognitionem, ut supponitur in objectione, sequeretur quod
voluntas divina ex necessitate vellet ens contingens, sicut,
scientia divina ex necessitate scit ipsum contingens. Quod
dici non potest. < Divinum scire (apposite S. Thomas) habet
necessariam habitudinem ad scita, non autem divinum velle
ad volita : quod ideo est, quia scientia habetur de rebus
secundum quod sunt in sciente; voluntas autem comparatui
ad res secundum quod sunt in seipsis. Quia igitur omnia alia
habent necessarium esse secundum quod sunt in Deo, non au­
tem secundum quod sunt in seipsis, habent necessitatem abso­
lutam, ita quod sint per seipsa necessaria : propter hoc Deus
quæcumque scit, ex necessitate scit; non autem quæcumque
vult, ex necessitate vult. > (P. I, Qu. XIX, Artic. Ill, ad 6. — Cf.
ib. Cajetan. § In resp. ad sext.). — Dicendum igitur est quod
voluntas non potest ferri in ignotum, et ideo ordinis institu­
tioni debet præire ordinis cognitio; cognoscitur autem vere
unumquodque quando cognoscitur secundum quod est in
seipso : secus cognitio esset falsa (I.. 40, I). De ratione
autem contingentis est ut in seipso possit esse vel non
esse, et, posito quod sit seu existât, quod ab ipso (si
sit causa libera) possit indifferenter esse in se actus A, vel
non-actus A. In illo ergo signo priori ante determinationem
divinæ voluntatis, non potest cognosci contingens ut deter­
minate in se existons, neque ut determinate in se positus
a causa libera actus vel non-actus. Igitur determinatio existenliæ contingentis et determinatus actus causæ liberæ est a

■cientia divina, non praecise ut scientia est, sed quatenus
■st determinata a voluntate Dei. « Unius et ejusdem efiecIbis, etiam in nobis, est causa, scientia ut dirigens, qua coniripitur forma operis, et voluntas ut imperans : quia forma,
■t est in intellectu tantum, non determinatur ad hoc quod sit
til non sit in effectu, nisi per voluntatem. » (Ib., Artic. IV,
*d 4.) « Cum enim forma intclligibilis ad opposita se habeat
(cum sit eadem scientia oppositorum), non produceret deter­
minatum effectum nisi determinaretur ad unum per appeti­
tum, ut dicitur in IX. Metaphys. Manifestum est autem quod
Deus per intellectum suum causât res : cum suum esse sit
suum intclligere. Unde necesse est quod sua scientia sit
:causa rerum, secundum quod habet voluntatem conjun­
ctam- Unde scientia Dei, secundum quod est causa rerum,
consuevit nominari scientia approbationis » (Ib., Qu. XIV,
Artic.VlII). < In quolibet providente duo considerari oportet,
scilicet ordinis praemeditationem, et præmeditati ordinis in­
stitutionem in rebus quæ providentiæ subduntur : quorum
primum ad cognoscitivam virtutem pertinet, aliud vero ad
operativam » (III. Contra Genl., Cap. XCIV). Deus ergo scit
scientia simplicis inlelligenliat) res prout sunt indeterminate
in cognoscente, non quia vult : sed vult, quia scit; Deus vult
res prout sunt in seipsis determinate, non quia scit : sed scit
(scientia visionis), quia vult.
Nolumus finem huic nostræ responsioni imponere, quin
mentionem faciamus responsionis Cajetani ad argumen­
tationem Scoti. Dixerat S. Thomas, P. I, Qu. XIV, Ar­
tic. XIII, quod « omnia, quæ sunt in tempore, sunt Deo ab
æternitate præsentia, non solum ea ratione qua habet ra­
tiones (seu ideas) rerum apud se præsentes, ut quidam di­
cunt : sed quia » etc. Huic propositioni contradicit Scotus;
respondet autem Cajetanus : < Ad secundum... et reliqua
(Scoti argumenta...) negatur antecedens, quod est radix om­
nium, scilicet quod ideæ mere naturaliter repræsentent
quicquid repræsentant. Dicimus namque quod aliquid re­
praesentant mere naturaliter, puta quidditates rerum; et
aliquid non mere naturaliter, sed naturaliter ex supposi­
tione libera, scilicet existentias rerum et conjunctiones contin­
gentes. Illa enim (scilicet quidditates rerum) repræsentant
ante omnem actum voluntatis divinæ; ista autem (nempe
existentias et conjunctiones contingentes), supposita libera
determinatione divinæ voluntatis ad alteram partem contra­

dictionis, ut ipsemet Seotus acceptat de repræsentatioJ
horum in essentia, ut ratione intelligendi. Et sic patet ceterJ
(quæ opponit Scolus) rucre : quoniam non eodem modo ssl
habent (ideæ seu rationes) ad futura et non futura, et ad hei
tempus et aliud, sed determinate sunt ex supposita volu:I
tate divina. » § Ad secundum autem. — Hæc præ menti
haberi debent cum movetur quæstio de modo quo Deus in-1
Huit in actiones causarum secundarum liberarum (infJ
Arlic. 30, et seqq.) : hæc enim quæstio ita connexa est cui»
præsenti quæstione de scientia divina futurorum contingen­
tium, ut istorum determinate dependentia ex libera deter­
minatione divinæ voluntatis inferat necessitatem divins
præmotionis et negationem solius concursus simultanei
(inf., Arlic. 30, III). Hinc jam patet quam immerito Cajetanus recenseatur inter adversarios physicæ præmotionis (inf..
Arlic. 35, V).
Objectio altera. Si Deus videt futura libera sive absolute
sive condilionate sumpta in libero suæ voluntatis decreto. '
sequitur quod Deus prædeterminat futura illa; atqui hæc j
prædeterminatio et negatur a S. Thoma et non potest ullo ;
modo componi cum libero arbitrio nostro; ergo Deus non
videt futura libera, sive absoluta sive conditionata in libero
suæ voluntatis decreto. — Probatur minor. Prædeterminatio
importat determinationem præcedentem deliberationem hu­
manam. Atqui necesse est ut Dei determinationes adim­
pleantur. Igitur necessitas præcedit deliberationem huma­
nam, et ideo non potest hæc amplius esse libera.
Resp. Distinguo majorem : sequitur quod Deus prædeter­
minat futura tum quoad eorum esse tum quoad eorum
modum, concedo; prædeterminat futura quoad eorum esse
solummodo, nego. In eodem sensu contradistinctam concedo
vel nego minorem. — Hujus autem probationis majorem
simili modo distinguo : Prædeterminatio importat determi­
nationem præcedentem prioritate ordinis et rationis delibe­
rationem humanam, quam divina prædeterminatio includit
et efficit concedo; præcedentem prioritate successionis et tem­
poris deliberationem humanam, quam ipsa prædeterminatio
non includit, neque efficit, nego. Distinguo etiam minorem :
Necesse est ut Dei determinationes non solum quoad rem,
sed etiam quoad modum adimpleantur, concedo; quoad rem
solummodo, nego. Et nego consequens et consequentiam.
Quidam scriptores non ægre cum thomislis admittunt

laxum divinum in actiones causarum secundarum dici
sse præmotionem physicam , sed vehementer horrent
mittere prœdeterminalionem, quasi hoc vocabulum sonet
rationem libertatis humanæ. Non animadvertunt tamen
rmotionem et prœdeterminalionem idem in præsenti coniversia significare, eo nempe sensu quod præmotio divina
tive sumpta dicatur per ordinem ad omnipotentiam divim, prædeterminatio vero per ordinem ad divinam volan­
tem, quatenus divina potentia concipitur ut exequens plaa divinæ voluntatis : intellectus concipit, voluntas decernit,
nnipotentia movet. Hinc valet toto rigore logico hæc arguenlalio a priori: voluntas divina prædeterminat; ergo
mnipotentia præmovet : et a posteriori: omnipotentia prælovet; ergo divina voluntas prædeterminat.
Vocabulum autem prædeterminatio non est inventum tholistarum, sed est S. Thomæ, sicut res per vocabulum ipsum
significata. Probaverat Angelicus in III Contra Gent. Cap. XC,
voluntates humanas et electiones nostras divinæ providentiæ
esse subjectas, eo quod Deus causal in nobis velle et perfi­
cere, non solum inquanlum dat nobis virtutem volendi, vel
facit nos velle solummodo bonum in communi, sed etiam
tic quod faciat nos velle hoc vel illud (ib., Cap. præc.). Huic
autem thesi videbatur obstare, post Gregorium Nyssenum,
Damascenus (Lib. H De fide orlhod., Cap. XXX) aiens, elec­
tiones et voluntates nostras a Deo prænosci, non autem prædeterminari ; et S. Thomas respondet electiones et voluntates
nostras et a Deo prænosci et prædeterminari, quin tamen ex
hac determinatione divina sequatur necessitas ex parte
nostræ voluntatis. En verba S. Doctoris : « Et similiter quod...
Damascenus eum (S. Gregor. Nyss.) sequens, dicit in secundo
Libro, quod ea quæ sunt in nobis Deus prœnoscit, sed non
prædeterminat : exponendasunt ut intelligintur, ea quæ sunt
in nobis divinæ determinationi non esse subjecta, quasi ab ea
necessitatem accipientia »¡(ZZ>., Cap. XC, fin.). Nota a S. Thoma
determinationem et prædeterminationem promiscue usur­
pari ; et recte : quia intelligi nequit activa determinatio,
quæ prioritate saltem rationis non præcedat determinatio­
nem passive acceptam, prout est in eo quod determinatur
(Cf. inf., Artic. 31, n. VI).
In hisce verbis S. Thomæ habemus etiam distinctiones a
nobis adhibitas ad objectionem. Duo distinguimus in actione
nostra libera, entitatem actionis et modum ejus, scilicet

esse liberum ; et utrumque est immediate a Deo, ut a su­
prema causa, ut omnes sapientes concedunt. Deus igitur
prædeterminando futurum, utrumque prædelcrminat, sci­
licet et quod actio ponatur et quod libere ponatur : aliis
verbis, Deus non prædeterminat determinando voluntatem,
sed prædeterminat liberam determinationem voluntatis, seu
prædeterminat ut voluntas se libere determinet ; et sic ha­
betur certitudo cognitionis ex infallibilitale effectus, et ac­
tionis libertas ex efficacia divinæ voluntatis. Id a Deo fieri
non posse nunquam probatum est ab adversariis ; fieri
autem posse probatur ex hoc quod Deus est causa infinita
profundens totum ens et omnem modum ejus. Hoc fatentur
adversarii nostri, sed ad illud non amplius attendunt quando
nos impugnant : et non considerando nisi entitatem actionis
concludunt deinde ad negationem modi, scilicet libertatis
humanæ. Incidunt nempe in fallacias accidentis et elenchi
(L. 43, IV). Ut autem quisque sibi persuadeat nos non
aliud docere quam quod S. Thomas docuit, subnectimus verba
nonnulla S. Magistri nostri ad rem facientia. « Cum enirn
divinæ providentiæ non solum subdantur effectus, sed etiam
causæe\.modiessendi (ut expræmissis,Cap. LXXVIIetseqq...
patet); non sequitur (ut Tullius contendit) quod si omnia
Dei providentia aguntur , ■ quod nihil sit in nobis : sic
enim sunt a Deo provisa (id est prædeterminata, ut dictum
est) ut per nos libere fiant. — Neque etiam defectibilitas
causarum secundarum, quibus mediantibus effectus di­
vinæ providentiæ producuntur , certitudinem providentiæ
potest auferre, ut quinta ratio procedebat, cum ipse Deus in
omnibus operetur, et pro suo arbitrio voluntatis, ut supra
ostensum est (Cap. LXX. seqq.). Unde ad ejus providentiam
pertinet, ut causas defectibiles quandoque desinat deficere,
quandoque eas absque defectu conservet. » (III. C. G., Cap.
XCIV). « Patet ergo quod etsi divina Providentia sit per
se causa hujus effectus futuri, est etiam præsentis et præterili, magis autem ab æterno: non tamen sequitur, ut prima
ratio procedebat, quod effectus sit de necessitate futurus. Est
enim divina providentia per se causa quod hic effectus con­
tingenter proveniat, et hoc cassari non potest. — Ex quo
etiam patet quod hæc conditionalis est vera : Si Deus pro­
vidit hoc futurum hoc erit, sicut secunda ratio procedebat :
sed sic erit sicut Deus providit illud esse futurum ; providit
autem illud esse fuluruin contingenter; sequitur ergo infal-

libililer quod erit contingenter, non necessario. — Palet
etiam quod hoc quod ponitur provisum esse a Deo ul sit
futurum, si sit de genere contingentium, poterit non esse
secundum se consideratum : sic enim provisum est ut sit
tontingens, potens non esse; non tamen est possibile quod
ordo providentiæ deficiat quin contingenter eveniat. Et sic
lertia ratio solvitur. Unde potest poni quod iste non sit re­
gnaturus, si secundum se consideretur, non autem si conside­
retur ut provisum. » (Ib.)
Objectio tertia. Ex thesi nostra sequitur quod etiam pecca­
tum futurum cognoscatur a Deo in suo libero decreto. Hoc
autem videtur importare quod Deus sit causa peccati : quod
est absurdum.
Resp. Distinguo majorem : sequitur quod peccatum futu­
rum a Deo cognoscatur in suo libero decreto permissivo, con­
cedo : in suo decreto approbativo, subdislinguo : peccatum
consideratum ut entilas est, concedo; ut defectus est, nego. —
Et distinguo minorem : absurdum est quod Deus sit causa
peccati ut peccatum est defectus, concado; ut est entilas,
nego. — Placet explicare hanc distinctionem verbis Joanniz
a S. Thoma, in P. I, Qu. XIV, Disp. XX, Artic. V, ad 1, n. 28,
« Respondetur, non videre Deum peccata in decreto positivo
circa illa, sed in decreto permissivo, seu quoad materiale
peccati ut entilas est in prædeterminativo... Respondemus
ergo... quod positio decreti permissivi, ut permissivum est
habet infallibilem connexionem cum peccato ex parte defec­
tus, et positio decreti concurrendi ad entitatem peccati ut
enlitas positiva est, habet infallibilem connexionem cum
entitate peccati, ut præcise entitas est, non ut defectus est,
licet iste defectus sequatur ad illam entitatem et specificam
differentiam ejus, non absolute, sed ut est a causa secunda
defectibili. Quare posita permissione, infallibile est quod
sequetur privatio seu defectus peccati infallibilitate negativa,
sicut posita suspensione influxus, infallibile est quod seque­
tur annihilalio creaturæ : permissio autem est suspensio
influxus gratiæ seu collationis auxilii. Posita autem prædeterminatione seu decreto de entitate peccati quoad positivum,
infallibile est quod sequetur non ipsum peccatum, sed id
quod entitativum et bonum est in peccato : hoc enim est a
Deo.
* Et cum inslatur quod huic essentialiter est annexa malitia
ex ipsa specifica differentia talis actus, ut in odio Dei; res

pondetur, quod huic est annexa essentialiter malitia, distin­
guo, huic actui a causa defectiva, et tanquam aliquid non
causabile sed deficiens a causatione, concedo; huic actui
secundum entitatem suam absolute et ut effectibilis est, et a
causa prima, nego : sicut operationi contingenti est annexa
contingentia et fallibilitas, ut est a causis proximis, non ut
est a causa priina.
« Et cum infertur quod Deus hoc modo predeterminaos
non minus est causa malitiæ, quam voluntas; negatur con­
sequentia : quia Deus est causa et principium hujus actus
secundum id precise quod habet de bonitate et entílate, ut
causa prima, et primum ens; sicque in effectu ita respicit pro
ratione formali id quod entitatis est et id quod effectibile,
quod rationem defectibilis et recessum ab entitate nullo modo
respicit nec attingit, sed potius illi opponitur; respici autem
potest a causa secunda, quæ non est pure efficiens, nec purum
ens et actus, sed ens deficiens, et sic est causa entitatis etiam
ut defectibilis. Et defectus seu malitia causatur ab omni ope­
rante seu adjuvante illam entitatem actus ut causa secunda.
non ab operante ut causa prima; sicut claudicatio non sequi­
tur a principio vitæ ex parte animæ, sed ex organo male
affecto quod est tibia curva. Disparitas stat in hoc, quia pec­
catum aliquid entitatis debet habere ne detur purum malum
quia si esset purum malum, destrueret se. Unde causa prima
quæ solum causât ens sub ratione effectibilis, ex bonitate sua
habet derivare entitatem peccati non quatenus habet annexum
defectum, sed quatenus habet præponi malo et detinere ne
sit purum malum et ne corrumpat seipsum : et sic non coo­
peratur nec est causa defectus, sed est causa entitatis ut pure
effectus, et ut detinens ne sit purum malum. At vero causa
secunda non operatur vel cooperatur illi entitati sub pura
ratione entis, sicut primum Ens, sed ut ens defeclibile et ex
nihilo factum ; et sic causa deficienter et non^we efficienter,
inficilque entitatem actus, non pure perficit, nec delinet ne
sit purum malum.
« Et argumentum factum si quid probat, etiam procedit
contra concursum Dei simultaneum in ipsum actum peccati,
nam etiam est causa peccati qui juvat et cooperatur ei ; et
tamen Deus, quia solum concurrit sué ratione entis, non coo­
peratur peccato, etiamsi sit cooperans entitati peccati. Ergo
neque si sit præoperans sub eadem linea (entis) et in ratione
precisa entitatis. Concurrere autem Deum ad illam enti-

I talem actus, nullus negare potest nisi qui negaverit illum
actum habere esse creatum, et consequenter participatum a
Deo. Et ideo oppositum ejus censuratur a D. Thoma in II,
Dist. XXXVII, Qu. II, Artic. II. ut propinquissimum errori. »
i'— Cf. inf., Artic. 34, n. II, ad 5.
XI. Nota II. De scientia media. Ob triplicem diversitatem
objecti, scientia Dei triplici nomine distinguitur. In quan­
tum enim respicit possibilia, appellatur scientia simplicis
inlelligenliæ : propterea quod ejusmodi objectum mere con­
cipitur et in propria ratione consideratur. In quantum vero
respicit futura absoluta, dicitur scientia visionis : prop­
terea quod quidquid existentiam recipit quocumque tempo­
ris puncto, id Deo, qui indivisibili sua aeternitate omnia
tempora ambit, præsens est. Denique prout respicit futura
conditionata, nominatur scientia media: propterea quod me­
dio modo se habeat respectu duarum superiorum. Objectum
enim ejus nec mere possibile est, nec absolute futurum : sed
futurum esset, si causa in his aut his circumstantiis colloca­
retur. Hujus scientiæ expressam mentionem non facit S. Tho­
mas, sed eam evidenter includit in scientia simplicis inteUigentice. Attamen post exortas controversias circa præscientiam
Dei cum libertate creaturæ componendam, ea scientia, cla­
ritatis gratia, peculiari nomine donata est a Theologis. —
Hæc clare dicuntur a defensoribus scientiæ mediæ, sed
utrum vere, expendendum restat.
XII. Nota 111. Expungitur scientia media. Præmitto quæs
tionem a me non moveri de vocabulo, sed de re ipsa : admit­
tatur, si placet, scientia media, non abnuo : sed teneo eam
admitti non posse ut distinctam a scientia visionis vel sim­
plicis inlelligenliæ. Convenit inter nos et adversarios quod
scientia una est ex parte Dei, et solummodo distinguitur ex
ratione objecti cogniti. Ergo si scientia media nullum habet
objectum distinctum vel ab objecto scientiæ simplicis intelligenliæ vel ab objecto scientiæ visionis, nonnisi per arbi­
trium et contra præjacta communia principia adstruitur.
Atqui revera scientia media nullum habet objectum dis­
tinctum ab objectis alterutrius scientiæ. Quod ut brevius et
clarius probemus, sistamus in futuro conditionalo libero, de
quo specialis est quæstio, et pro quo introducitur scientia
media : Si Petrus ingredietur in atrium pontificis, negabit
Christum; Si Evangeliumprœdicabilur Tyriis et Sidoniis, hi
convertentur ad Christum. Sumendo hujusmodi propositioZlGLlABA. SutTTWil pbiluSOpllica. — T. II.

nes, aliasque similes, ut jacent, seu vi propositionis hypo­
thetic®, posita veritate conditionis, nempe ingressus in atrium
pontificis, et, prædicationis Evangelii, non sequitur certo
veritas conditional!, seu, negatio Christi a Petro, et,
Tyriorum el Sidoniorum : quia cum agatur de conditional:
ponendo a causis liberis, etiam in conditionibus appositis.
conditio ipsa non est causa necessaria conditionati, et talis ut
det intellectui certitudinem determinaticonditionati, ut supra,
n. IX, dictum est. Ergo futurum conditionatum liberum, etiam
veriiicata conditione, inter incerta et mera possibiliarecensendum est, æque ac si nulla apponeretur conditio. Sed, consen­
tientibus nostris adversariis, mere possibilia sunt objecta
scientiæ simplicis intelligent!®. Ergo inutilis scientia media.
— Modo autem consideremus actualitatein conditionati futuri,
negationis Petri, q uam procul du bi o Deus a tota æternitate cer­
tissime cognovit. IIoc conditionatum non potest in ipsa con­
ditione ingressus in atrium pontificis dignosci, ut hucusque
probavimus, neque in ipsis causis liberis, neque in alterutra
parte disjunctivæ propositionis ; tamen certo cognoscitur a
Deo ut futurum. Relinquitur ergo ut cognoscatur, sicut
cetera futura absoluta, quia, ut paulo ante notavimus, con­
ditio est nulla respectu conditionati liberi futuri. Sed, conce­
dentibus adversariis, futura absoluta cognoscuntur a Deo
scientia visionis; ergo et futuraconditionata : et consequen­
ter scientia media non habet locum in Deo, quia objecto pro­
prio destituitur.
XIII. Nota IV. Doctrina S. Thomæ. Hujus scientiæ expres­
sam mentionem non fieri a S. Thoma convenit inter adver­
sarios et defensores scientiæ mediæ; sed hi addunt eam evi­
denter a S. Doctore includi in scientiasûn/iiicisintelligentiæ.
Quod probare conantur ex amplitudine verborum, quibus
objectum simplicis intelligentiæ Angelicus explicat. Sic enim
ait : « Ea vero, quæ non sunt actu, sunt in potentia vel ip­
sius Dei vel creaturæ; sive in potentia activa sive in passiva,
sive in potentia opinandi vel imaginandi vel quocumque
modo significandi. Quæcumque igitur possunt per creatu­
ram fieri vel cogitari vel dici, et etiam quæcumque ipse fa­
cere potest; omnia cognoscit Deus, etiam si actu non sint. »
— P. I, Qu. XIV, Artic. IX. —At fateor haud mihi persuaderi
posse quod quis possit sibi in animum inducere doctrinam
S. Thomæ utcumque favere scientiæ mediæ, cum aperte
S. Doctor hauc rejiciat in eodem articulo immediate post ci-

hala verba : « Sed horum, quæ actu non sunt, prosequitur
Angelicus, est attendenda quædam diversitas. Quædam enim
net non sint nunc in actu, tamen vel fuerunt vel erunt
nre absolute sumpta, siveapposita conditione) retomniaista
Mkitur Deus scire scientia visionis. Quia cum intelligere Dei,
[<uod est ejus esse, æternitate mensuretur, quæ sine succes­
sione existons totum tempus comprehendit, præsens intui­
tis Dei fertur in totum tempus et in omnia quæ sunt in
quocumque tempore, sicut in subjecta sibi præsentialiter.
Quædam vero sunt, quæ sunt in potentia Dei vel creaturæ,
quæ tamen nec sunt, nec erunt, neque fuerunt (sive abso­
lute, sive defectu non appositæ conditionis). Et respectu ho­
rum non dicitur habere scientiam visionis, sed simplicis intslligcntioe. Quod ideo dicitur, quia ea quæ videntur apud
nos, habent esse distinctum extra videntem. » —Mihi videtur
manifestum quod hic S. Doctor dicat pertinere ad scientiam
simplicis intelligentiæ ea quæ non habent esse distinctum extra
ridentem, et ad scientiam visionis ea quæ habent esse distinc­
tum extra videntem. Consequenter futura conditionata, si futura revera sunt, habent esse extra videntem, et ideo sunt
objecta scientiæ visionis ; si vero futura non sunt, quia con­
idio non est apposita, non habent esse extra videntem, ac
per consequens sunt objecta scientiæ simplicis intelligentiæ.
Et in responsione ad 3, in eodem Articulo, addit : « Non
oportetquod quæcumque scit (scientia simplicis intelligentiæ)
Deus, sint, vel fuerint, vel futura sint : sed solum ea, quæ
ruit esse, vel permittit esse, » seu ea quæ scit scientia visio­
nis, ut S. Doctor explicat in verbis transcriptis ex corpore
Articuli. In Articulo autem XVI. ejusdem Quæstionis, quærens, utrum Deus habeat de rebus scientiam speculativam,
hæc concludit : * Dicendum est quod Deus de seipso habet
scientiam speculativam tantum : ipse enim operabilis non
est. — De omnibus vero aliis habet scientiam et speculati­
vam et practicam. Speculativam quidem quantum ad mo­
dum. Quidquid enim in rebus nos speculative cognoscimus
definiendo et dividendo, hoc totum Deus multo perfectius
novit. — Sed de his quæ potest quidem 'acore, sed secun­
dum nullum tempus facit, non habet practicam scientiam,
secundum quod practica scientia dicitur a fine. Sic autem
habet practicam scientiam de his, quæ secundum aliquod
tempus facit. Mala vero licet ab eo non sint operabilia,
tamen sub cognitione practica ipsius cadunt, sicut et bona,

inquantum permittit, vel impedit, vel ordinat ea. » — Vide
per S. Thomam omnia ea quæ quocumque modo futura
sunt, a Deo sciri scientia visionis, quæ practica est, talis scilicet quæ facit suum objectum, quatenus habet adjunctam
voluntatem, et ideo cognoscit quia facit; ea veroquæfutura
non sunt, quocumque modo sumantur, sciri scientia simplcis intelligentiæ, quæ speculativa est. Unde neque implicite
neque explicite Angelicus locum relinquit scientiæ mediæ.
imo explicite eam expungit ex determinatis objectis tum
scientiæ simplicis intelligentiæ, tum scientiæ visionis.— Hæc
compendiose a me delibata sunt ne limites Institutionum
excederem. Cf. Billuard, Cursus Theolog., De Deo, Dissert. V.
VI et VII; Goudin, Tractatus Theologici, Tract. De scientia
Dei, Qu. II, Artic. IV; Joannes a S. Thomain P. P. Qu. XIV.
Disput. XIX et seqq. — Porro S. Thomam hac in re ad
unguem S. Augustini doctrinam exprimere, conveniunt om­
nes. Ceterum de mente S. Augustini dicemus in sequent;
Articulo.
ARTICULUS QUARTUS

(25)

De concordia divinæ prœscientiœ eum humana libertate,
I. Quæstio. Statuta certitudine præscientiæ divinæ futu­
rorum liberorum, quæritur, quo pacto humana libertas sal­
vatur cum præscientia certa Dei : nam si Deus præscit a tota
æternitate futura libera, hæc certissime et infallibilitcr eve­
niunt, quia impossibile est scientiam Dei falli posse; si
autem futura libera infallibilitcr eveniunt, qua rationelibera
sunt?Et nota quod quæstio eadem omnino viget, quæcumque
sententia teneatur circa medium cognoscendi futura conditionata : nam sive ponatur Deum hujusmodi futura scire,
quia ipse decreto suo futura determinavit, ut nos probavi­
mus; sive dicatur Deum scire hujusmodi futura in causa
libera posita in certa conditione, quæ tamen conditio deter­
minanda et ponenda est per divinum decretum, ut defen­
sores scientiæ mediæ contendunt, semper dubium occurrit :
nam futurum illud, quod certissime Deus cognoscit ut futu­
rum, certissime est ponendum, esto sub conditionibus in
quibus ipse voluntatem humanam ponit. Quod quidem dic-

tern volo contra illos, qui sive ex levitate sive ex ignorantia
s ve alia de causa) nesciunt hanc agitare quæstionem, quin
Bucrili impudentia nobis insultent, quasi nos libertatem
humanam in discrimen vertamus : non animadvertentes
quod eisdem et ipsi tenentur difficultatibus.
II. Status quæstionis. S. Augustinus in Libro V De Civitate
Dei, Cap. IX, nn. 2 et 4-, hæc de Tullio scribit : « In has
angustias coarctat (Cicero) animum religiosum ut unum
eligat e duobus : aut esse aliquid in nostra voluntate, aut
esse præscientiam futurorum ; quoniam utrumque arbitratur
esse non posse, sed si alterum confirmabitur, alterum tolli :
si elegerimus præscientiam futurorum, tolli voluntatis ar­
bitrium; si elegerimus voluntatis arbitrium, tolli præscien­
tiam futurorum. Ipse itaque ut vir magnus et doctus, et
vitæ humanæ plurimum ac peritissime consulens, ex his
duobus elegit liberum voluntatis arbitrium. Quod ut con­
firmaretur, negavit præscientiam futurorum; atque ita dum
vult facere liberos, facit sacrilegos. Religiosus autem animus
utrumque eligit, utrumque confitetur, et fide pietatis utrumque
confirmat... Quod vero negat (Tullius) ordinem omnium
causarum esse certissimum, et Dei præscientiæ notissimum,
plus eum quam Stoicos detestamur. Aut enim Deum essa
negat (quod quidem inducta alterius persona in libris de
Deorum natura facere molitus est); aut si esse confitetur
Deum, quem negat præscium futurorum, etiam sic dicit nihil
aiiud,quam quod ille dixitinsipiens in corde suo, NoneslDeus.
Qui enim non est præscius omnium futurorum, non est uti­
que Deus. » — Hæc sapienter Augustinus. Igitur duo certis­
sime sunt tenenda: 1° certissima præscier.tia divina futuro­
rum liberorum; 2° libertas humana. Utrumque veritas est;
et veritas veritati opponi nequit. Ergo tota quæstio consistit in
explicando nexu utrius.que veritatis; cujus nexus solutio
etiamsi menti nostræ non innotesceret, non propterea alte­
rutra veritas esset neganda.
III. Principia. Thomistæ ergo, quibus assentimur, ad ex­
plicandum præfatum nexum tria hæc principia præmittebant.
Principiumprimum. Aliud est aliquid esse infallibile, aliud
esse necessarium : nam necessarium importat determinatio­
nem ad unum, et ideo tollit a causa indifferentiam, quæ est
essentialis libertati (Ps. 50, Vil) ; sed infallibilitas respir.it
solummodo certitudinem facti et complectitur etiam modum

causalitatis ipsius facti, nempe intrinsecan indiffereniiaK
et electionem ipsius voluntatis, si sermo sit de facto pro­
ducto a causa libera. Unde quod est infallibile non est ne­
cessario faturum ; quamvis quod est necessario futurum sii
etiam infallibiliter futurum. Hæc distinctio explicite tradi­
tur ab Origene Lib. II. Contra Celsum, n. 20 (pag. 407, Opp.
Tom. I, Parisiis,1733).
Principium alterum. Scientia Dei utpote perfectissima et
infinita cognoscit non solum ens, sed etiam omnes entis modalitates, seu, in casu nostro, actionem voluntatis non solum
ut actio est, sed etiam reduplicative ut libera est. Secus enim
scientiae Dei aliquid deesset, ut est manifestum.
Principium tertium. Voluntas Dei tantum se extendit
quantum se extendit cognitio ejus, cum quarealiter indentiflcatur, quamvis ratione distinguantur. Ergo est universa­
lissima, attingens nempe actionem voluntatis humanæ ut
actio est, et ut libera est. Et quia est efficacissima, utpote in­
finita, potest velle et facere quod actio fiat et quod fiat eo
modo quo fieri vult, nempe libere fiat ab humana volun­
tate (Inf. 30).
IV. Solutio quæstionis. His ergo praejactis principiis, hoc
modo thomistæ solvunt quæstionem propositam. Deus prae­
scit ad æterno actiones liberas futuras sive absolute sive conditionate, quia vult et decernit ab æterno eas esse futuras.
Attamen Deus ab æterno decernit eas futuras non quocum­
que modo sed libere futuras. Quia autem voluntas divina
est universalissima et efficacissima, attingit etiam modalitatem actionis voluntatis, ut dictum est in tertio principio ;
seu facit ut ea quæ vult ab æterno, in tempore certissime
fiant et eo modo fiant, quo ipsa fieri vult, nempe libere. —
Ex quo sequitur quod non solum scientia vel voluntas Dei
nihil detrahant humanæ libertati, quin potius ipsæ sint
causa humanæ libertatis (Ps. 50, V) ; et < ex hoc ipso quod
nihil voluntati divinæ resistit, sequitur quod non solum
fiant ea, quæ Deus vult fieri, sed quod fiant contingenter
vel necessario, quæ sic fieri vult ». — P. I, Qu. XIX, Ar­
tic. VIII, corp., et ad 2. Quod igitur Deus præscrit futurum.
infallibiliter futurum erit, sed non erit futurum necessarium,
sed necessario liberum, quia ut liberum Deus praescit.
V. Nota. Mens S. Augustini. Hanc explicationem esse ad
mentem S. Thomæ manifeste probatur ex ratione adducta,
quæ est ipsius Angelici, loc. cit. Sed similiter doctrina ira-

■iitaest S. Augustini. In V. enim De Civitate Dei, Cap. XI, n.4,
t -. . et : « Voluntates nostræ tantum valent, quantum Deus
- - valere voluit atque præscivit; et ideo quidquid valent,
[certissime valent, et quod facluræ sunt, ipsæ omnino fae­
nara sunt, quia valituras atque facturas ille præscivit, cujus
praescientia falli non potest. » Et Libro III, De libero arbitrio,
Cap. Ill, n. 8, sapientissime scribit : « Adtende enim, quæso,
quanta cæcitate dicatur : si præscivit Deus futuram volun­
tatem meam, quoniam nihil aliter potest fieri quam præ­
scivit, necesse est ut velim quod ille præscivit; si autem
necesse est, non jam voluntate, sed neeessilate id me velle
fatendum est. 0 stultitiam singularem ! Quomodo ergo non
potest aliud fieri quam præscivit Deus, si voluntas non erit,
quam voluntatem futuram ille præscivit?... Ita fit, ut et
Deum non negemus esse præscium omnium futurorum, et
nos tamen velimus quod volumus. Cum enim sit præscins
voluntatis nostræ, cujus estpræscius ipsa erit. Voluntas ergo
erit, quia, voluntatis est prœscius. Nec voluntas esse poterit ,si
in potestate non erit. Ergo et potestatis est prœscius. Non igi­
tur per ejus praescientiam mihi potestas adimitur, quæ propterea mihi certior aderit, quia ille, cujusp'-æscientia non fal­
litur, adjuturam mihi esse præscivit. > Habes etiam in his
Augustini verbis, voluntatis actuum causam esse Dei præveientiam; proindeque actus illos futuros a Deo in sua prae­
scientia prædeterminante videri : quod est ipsamet thomistarum sententia.
VI. Conclusio hujus et præcedentis articuli. Ceterum in
vestiganda doctrina de praescientia divina, nec non de influxu
Dei in creaturas (de quo sermo erit in quarto Capite) me­
mento, lector, illius Pauli ad Romanos XI, 33 : 0 altitudo
divitiarum sapientiœ, et scientiæ Dei : quam incomprehensi­
bilia sunt juclicia ejus et investigabiles viœ ejus ! Quæ ergo
incomprehensibilia Paulus proclamat, comprehendere non
praesumas : sed crede imprimis et adora mysterium ; et
postea ratiocinare, non ut abscedas a fide sed ut in fide magis
pe-maneas, non ad mysterium penetrandum sed ad ipsum
defendendum ab impugnationibus illorum qui non credunt.
Ex sententiis autem quæ libere in contrariam partem agi­
tantur inter catholicos, tene quæ magis tibi conformis ra­
tioni videtur; sed contra eos qui a te dissentiunt, cave ab
injuriis,quas sapientia reprobat, charitas detestatur. Sequere
thomistas, sequere molinistas : utrinque habes magistros

doctissimos et piissimos ; at noli amplecti veritatem extra
charilatem, nam et ipsa charitas veritas est

CAPUT TERTIUM
DE VOLUNTATE DEI

Prologus. Deinde (Prol. in Lib. III) quæritur de voluntate
divina. Voluntatis autem objectum est bonum, sicut intel­
lectus est verum : et quia duo sunt objecta bona, Deus nempe
ipse et creaturæ, de ordine voluntatis divinæ ad utrumque
objectum primo loco est disputandum. Actus autem volun­
tatis amor vocatur; consequenter de amore Dei secundo loco
est dicendum. Voluntas autem est subjectum libertatis, et
quia Deus seipsum vult necessario, movetur tertia quæstio.
utrum voluntas Dei alia a se libere an necessario velit.
Quidquid insuper vult Deus, vult ab æterno ; vult autem
etiam actus liberos nostræ voluntatis; hinc quarto loco
quæstio movetur de concordia voluntatis divinæ cum hu­
mana libertate. Præterea in creaturis a Deo volitis mala in­
veniuntur tum physica tum moralia ; quæ omnia utrum
possint esse objecta divinæ voluntatis, quinto loco est inqui­
rendum. Quia tamen de libertate divina in operibus ad extra,
satis dictum est in Cosmología {Artic. 9), et de concordia
præscientiæ divinæ cum humana libertate, nec non de vo­
luntate divina respectu malorum actum est in præcedentibus
articulis (Arlic. 25 et 14), remanet ut in hoc Capite dicamus
solummodo : Io de objectis voluntatis divinæ ; 2° de amore
Dei.
ARTICULUS PRIMUS

(26)
De voluntate divina ejusque objectis.

I. In Deo est voluntas. Inclinatio illa, quæ inest cuilibet
rei in bonum sibi conveniens, appetitus dicitur; et appella­
tur voluntas, quando est inclinatio consequens cognitionem

intellectivam (Ps. 42, 1 et scqq. — 48, I). Ubicumque autem
est intellectus bonum apprehendens, ibi necessario est vo­
luntas bonum ipsum appetens, sicut et in quolibet habente
sensum est appetitus animalis. Cum ergo in Deo sit intel­
lectus (22, I), necesse est ut in ipso sit voluntas. — Attamen
quia Deus est simplicissimus, actusque purissimus (12, III),
voluntas divina non est quid potentiale in se, neque quid
realiter distinctum ab essentia, sicut in nobis, sed sicut in
Deo suum intelligere est suum esse, ita suum velle. — P. I,
Qu. XIX, Artic. I.
II. Dei voluntas primo per se et necessario vult essentiam
suam, hoc est essentiam divinam, ut summa bonitas est.
Dico, ut summa bonitas est, quia formalis ratio objecti volun­
tatis est bonitas, sicut ratio formalis objecti intellectus est
veritas. — Probatur propositio. Illud dicitur objectum in
quod primo, per se et necessario fertur aliqua facultas, quod
ratione sui attingitur a facultate ipsa, cetera vero ratione
ipsius, et quod perfectissime explet inclinationem ipsius
facultatis. Sed hujusmodi est essentia divina respectu volun­
tatis Dei ; hæc enim sequitur intellectum, cum quo realiter
idem est. Cum igitur intellectus divini objectum primarium,
per se, necessarium et adæquatum sil essentia divina sub
ratione veri (22, IV), sequitur quod ipsa divina essentia sub
ratione boni sit objectum primarium, per se, necessarium et
adæquatum voluntatis Dei.
III. Dei voluntas vult etiam alia a se, attamen secundario
et non necessario. Quod secundario velit, constat ex proposi­
tione præcedenti ; quod non necessario sed liberrime, proba­
vimus in Cosmología (Artic. 9). Probatur ergo quod Deus
nedum possit, sed convenienter velit alia a se. Nam de
ratione boni est quod sit communicabile ; unde illud vulga­
tissimum adagium : Bonum est diflusivum sui (Ib. N, ad 1).
Ergo Deo maxime competit esse communicabilem extra se.
« Unde si res naturales, inquantum perfectæ sunt, suum
bonum aliis communicant, mullo magis pertinet ad volun­
tatem divinam, ut bonum suum aliis per similitudinem
communicet, secundum quod possibile est. Sic igitur vult et
se esse et alia. Sed se ut finem (C. 8, II), alia vero ut ad
finem. » — P. I, Qu. XIX, Artic. II.
VI. Nota I. Divisiones divinæ voluntatis. Tironibus peru­
tile erit hiesummatim attingere, quæ nedum a theologis, sed
ex parte etiam a philosophis dicuntur de divisionibus volun-

tatis divinæ. Generatim autem tenendum est hujusmodi di»
visiones non significare distinctas in Deo voluntates, seu non
accipi ex parte volentis, sed fundari in distinctione objecto­
rum, eo modo quo supra (Artic. 24, n. VII) diximus de
divisione scientiæ divinæ. Hisce declarationibus præmissis,
venio ad hujusmodi divisiones indicandas.
V. Nota II. Voluntas beneplaciti et voluntas signi. Voluntas
beneplaciti est voluntas proprie dicta prout dicit inclinatio­
nem in bonum conveniens secundum naturam ; unde pro­
prie est in Deo, sicut in eo proprie est voluntas, ut dictum est
n. I. — Voluntas signi est voluntas metaphorice dicta, seu
est signum per quod Deus manifestat suam voluntatem ;
sicut cum aliquis præcipit, voluntatem habet quod fiat illud
quod præcipit : non quod præceptum ipsum sit voluntas,
sed significat voluntatem præcipientis, et hoc sensu nomen
voluntatis a voluntate ipsa transit in ejus signum.
VI. Nota IIT. Voluntas signi quintuplex est, seu signa vo­
luntatis

sunt, OPERATIO, PRÆCEPTUM, CONSILIUM, PERMISSIO et

prohibitio.

Hanc divisionem ita declarat S. Thomas, P. I,
Qu. XIX, Artic. XII : < Hujusmodi signa voluntatis dicuntur
ea quibus consuevimus demonstrare nos aliquid velle. Potest
autem aliquis declarare se velle aliquid vel per seipsum vel
per alium : per seipsum quidem, inquantum facit aliquid,
vel directe, vel indirecte et per accidens. Directe quidem, cum
per se aliquid operatur; et quantum ad hoc dicitur esse
signum operatio. Indirecte autem, inquantum non impedit
operationem : nam removens prohibens dicitur movens per
accidens, ut dicitur in VIII Physicorum. Et quantum ad hoc
dicitur signum permisio. Per alium autem declarat se ali­
quid velle, inquantum ordinat alium ad aliquid faciendum
vel necessaria inductione, quod fit prœcipiendo quod quis
vult, et prohibendo contrarium, vel aliqua persuasoria induc­
tione, quod pertinet ad consilium. Quia igitur his modis
declaratur aliquem velle aliquid, propter hæc ista quinque
nominantur interdum uomine voluntatis divinæ, tanquam
signa voluntatis. »
VII. Nota IV. Voluntas antecedens et voluntas consequens.
Hæc est celebrior voluntatis divinæ partitio. Prima fertur in
objectum bonum vel malum secundum absolutam ejus con­
siderationem ; altera vero fertur in objectum bonum vel ma­
lum non absolute sed secundum peculiaria sua adjuncta
consideratum. Ita judex vult voluntate antecedente ut homo

Kbere vivat, quia libere vivere secundum se sumptum est
fccnum : at voluntate consequente vult illuin hominem privare
libertate vivendi, non quia homo est, sed quia, e. g., est ho­
micida : damnare enim homicidam est bonum, liberare est
tr^alum. Et quia prior est consideratio objecti secundum se,
postea vero cum suis adjunctis, hinc denominationes volun­
tatis antecedentis et consequentis. — Recte notat S. Thomas,
P. I, Qu. XIX, Artic. VI, ad 1, quod : « Neque tamen id quod
antecedenter volumus simpliciter volumus, sed secundum
quid, quia voluntas comparatur ad res, secundum quod in
seipsis sunt ; in seipsis autem sunt in particulari. Unde sim­
pliciter volumus aliquid, secundum quod volumus illud
consideratis omnibus circumstantiis particularibus : quod est
consequenter velle. Unde potest dici quod judex justus sim­
pliciter vult homicidam suspendi, sed secundum quid vellet
eum vivere, scilicet inquantum est homo. Unde magis potest
dici velleitas quam voluntas. » — Cave tamen ne dixeris vo­
luntatem antecedentem esse voluntatem fictitiam : est enim
vera realisque voluntas, quia vere realiterque vult bonum
secundum se consideratum.

AHTICULUS SECUNDUS
(27)

De amore Dei.

I. In Deo est amor. « Primus motus voluntatis et cujuslibet appetitivæ virtutis, inquit S. Thomas, P. I, Qu. XX.
Artic. I, est amor. Cum enim actus voluntatis et cujuslibet
appetitivæ virtutis tendat in bonum et malum, sicut in pro­
pria objecta, quamvis motu contrario ; bonum autem princi­
palius et per se sit objectum voluntatis et appetitus, malum
autem secundario et per aliud, inquantum scilicet opponitur
bono ; oportet naturaliter esse priores actus voluntatis et . •
petitus, qui respiciunt bonum, his qui respiciunt malum ; ut
gaudium quam tristitiam, et amorem quam odium i Pi. 44. V .
Semperenim quod est per se, prius est eo quod est per aliud
— Rursus quod est communius naturaliter est prius. Unde
et intellectus per prius habet ordinem ad verum commune,
quam ad particularia quædam vera. Sunt autem quidam

actus voluntatis et appetitus respicientes bonum sub aliqua
speciali conditione : sicut gaudium et delectatio est de bona
præsenti et habito : desiderium autem etspes de bono nondum
adepto. Amor autem respicit bonum in communi, sive sit ha­
bitum sive non habitum : unde amor naturaliter est primi actus voluntatis et appetitus ; et propter hoc omnes alii motus
appetitivi præsupponunt amorem, quasi primam radicem
Nullus enim desiderat aliquid nisi bonum amatum ; nequ
aliquis gaudet, nisi de bono amato. Odium etiam non es:
nisi de eo quod contrariatur rei amatæ. Et similiter tristitiam
et cetera hujusmodi manifestum est in amorem referri, sicut
in primum principium. Unde in quocumque est voluntas vel
appetitus, opportetesse amorem. Remoto enim primo, remo­
ventur alia. » Quia ergo in Deo est voluntas in actu, necesse
est ut in ipso sit amor, non ut importat passionem (Ps. 45,
II), sed simpliciter ut est actio intellectivi appetitus, seu vo­
luntatis.
II. Corollarium. Deus autem vultseipsum primo, per se et
necessario, alia autem a se secundario, propter se et libere,
ut diximus in superiori articulo. Ergo idem omnino dicen­
dum est de amore Dei : amor enim est primus actus volun­
tatis. ut dictum est numero præcedenti.
III. Amor Dei non præsupponit sed causât bonitatem in
creaturis quas amat. Hanc pulcherrimam doctrinam ita
declarat et probat S. Thomas, P. I, Qu. XX, Artic, II : « Quia
enim, inquit, voluntas nostra non est causa bonitatis rerum,
sed ab ea movetur sicut ab objecto, amor noster quo bonum
alicui volumus, non est causa bonitatis ipsius, sed e converso
bonitas ejus, vel vera vel æstimata, provocat amorem quo ei
volumus et bonum conservari quod habet et addi quod non
habet, et ad hoc operamur. Sed amor Dei est infundens et
creans bonitatem in rebus : » quia voluntas Dei est causa
omnium rerum.
IV. Corollaria. Ex his infer:
Corollarium primum. Deus omnia existentia amat, juxta
illud Sapientiæ XI, v 25 : Diligis omnia quæ sunt, et nihil
odisti eorum quæ fecisti : nec enim odiens aliquid constituisti,
aut fecisti. Et revera : omnia existentia, inquantum existunt,
bona sunt ; esse enim cujuslibet rei est quoddam bonum, et
similiter quælibel rerum perfectio. Atqui non existunt nisi
per voluntatem Dei. Ergo bonitas, quam habent, est ipsis a
Deo volita et causata et conservata in ipsis ; consequenter

•ailibet existent! Deus vult aliquod bonum. Sed amare nihil
Itíiud est quam velle alicui bonum. Igitur Deus omnia exi­
gentia amat. — Ibid. Artic. II.
I Corollarium alterum. Deus meliores seu perfectiores creaIturas plus diligit. Patet. Ideo enim creaturæ aliæ aliis melio­
res sunt, quia nobiliorem habent naturam, seu perfectiorem
bonitatem. Nonhabent autem eam a seipsissed a Dei volun­
tate. Igitur perfectioribus creaturis Deus perfectiorem boni­
tatem vult et causât et conservat in ipsis. Sed amare est
velle alicui bonum ; ergo majus bonum alteri velle, est
ipsum plus amare. Consequenter Deus meliores creaturas
plus diligit. —Hunc autem intensiorem amorem intellige ex
parte objecti seu boni majoris alteri voliti, non exparte actus
voluntatis, qui certe in Deo simplicissimus e-st, non admit­
tens magis et minus, et semper eodem modo se habens.
— Ibid. Artic. III.
Corollarium tertium. Physice ergo loquendo, seuquantum
ad simplicem conditionem naturæ, Deus plus diligit angelos
quam homines, et homines plus diligitquam ceteras inferio­
res creaturas. Patet ex præcedenti corollario. Angeli enim
quoad conditionem naturæ nobiliores sunt hominibus, sicut
et homines aliis rebus inferioribus. Dictum est autem natu­
ras nobiliores a Deo plus diligi. — Ibid. Art. IV.
Corollariumquartum. Moraliter vero Deus justospræ injus­
tis diligit. Præter enim naturæ bonitatem, justi bonitatem
moralem præ se ferunt. Unde sapienter S. Thomas: « Quan­
tum ad conditionem naturæ angelus est melior homine...
Secundum ordinem ad gratiam et gloriam æqualitas inveni­
tur, cum eadem sit mensura hominis et angeli, ut dicitur
Apoc. XX: ita tamen, quod quidam angeli quibusdam homi­
nibus, et quidam homines quibusdam angelis, quantum ad
lioc, poliorcs inveniuntur. » Ibid. Artic. VI, ad 2.

478 THEOLOGIA. LIB. III. CAP. IV. DB DIVINIS ATTRIBUTIS IN ORD. ETC.

CAPUT QUARTUM
BE DIVINIS ATTRIBUTIS IN ORDINE AD ACTIONES TRANSEUNTES

Prologus. Quarto loco edisserendum diximus (Prol. ia
L. III) de divinis attributis in ordine ad actiones transeuntes
(Cf. inf., 30, VU, IX). quarum scilicet terminus est extra
Deum, nempe creatura. — Principium autem illarum actio­
num est omnipotentia divina, qua Deus educit res ex nihilo
(C. 6, X); unde Io erit sermo de omnipotentia Dei. Res autem
non solum indigent creari sed etiam conservari in accepta
existentia ; unde 2° dicendum est de divina rerum conser­
vatione. Quia insuper res non solum sunt, sed etiam vere
agunt ut causæ secundæ ; 3° agam de influxu divino in
causas secundas. Denique creaturæ omnes in unitatem finis
conspirant ; quæ conspiratio providentiam Dei manifestat:
unde 4° de divina providentia in rerum creatarum administratione edisseram.

ARTICULUS PRIMUS

(28)

De omnipotentia Dei.
I. Quo sensu potentia potest et debet admitti in Deo. Quid
sit potentia jam dictum est (0. 8, II et seqq.), nempe prin­
cipium ad aliquid producendum, si est potentia activa, vel
principium ad aliquid recipiendum, si est potentia passiva.
Cum autem potentia passiva de se dicat imperfectionem,
omnino ableganda est a Deo. Contra potentia activa est per­
fectio, quia agere ad perfectionem pertinet ; et quia omnis
perfectio in Deo est, non potest ipse carere potentia activa.
In nobis autem potentia non est idem ac actio, quia sumus
semper potentes intelligere, non autem semper actu intelligimus. Hoc autem de Deo dici non potest, cum ipse sit sim­
plicissimus actus ; eteonsequenter potentia activa in Deo est
realiter ipsamet actio, sicut actio ejus est realiter ipsamet
divina essentia.
II. Deus est omnipotens. Etenim potentia activa dicitur

her ordinem ad ea, quæ ab ipsa fleri possunt. Ea autemquæ
■eri possunt, antequam fiant, sunt possibilia. Ergo potentia
'activa dicitur per ordinem ad possibilia, ut recte concluditS.
■hornas P. I, Qu. XXV, Artic. III. Possibilia autem, quia sunt
ipsa divina essentia ut imitabilis, infinita sunt (23, V). Cum
igitur potentia activa Dei sit infinita, sicut et ccteræ ejus
perfectiones, ad omnia possibilia producenda sese extendit ;
pruindeque potentia activa Dei est omnipotentia. Omnipo­
tentia enim non aliunde dicta est quam ab omnia posse.
III. Corollaria. Corollarium primum. Impossibilia ergo
intrinseca (0. 9, II), quia non possunt habere rationem enlitatis, factibilianon sunt, seu noncadunt subomnipotcntiam,
quæ ab ordine ad possibilia nominatur. Unde < convenien­
tius dicitur, quod ea non possunt fieri, quam quod Deus non
possit facere ». P. I, Qu. XXV, Artic. III.
Corollarium alterum. Deus igitur peccare nullatenus po­
test: < Nam peccare est deficere a perfecta actione; unde
posse peccare est posse deficere in agendo; quod repugnat
omnipotentiæ. Et propterhoc Deus peccare non potest, quia
est omnipotens. > Ibid. ad. 2. — Cf. Origen. Contra Celsum,
Lib. V, n. 23, pag. 595 (Opp. Tom. I, Parisiis, 1733).
IV. Divinæ omnipotentiæ competit creatio imo et soli
omnipotenti Deo convenit. Quod creatio competat omnipo­
tentiæ divinæ manifestum est ex dictis. Creatio siquidem est
possibilis (C. 6, VIII), et quidquid possibile est diximus
cadere sub divinam omnipotentiam ; imo creatio est factum
(C. 6, X), quod nonnisi a Deo esse potuit. — Quod autem
creatio soli omnipotentiæ divinæ conveniat, probavimus ex
parte reifactœ in Cosmología (Artic. 7, III) ; sed non inutile
erit eamdem veritatem confirmare ex parte modi faciendi.
Etenim, ut profunde ratiocinatur S. Thomas, P. I, Qu.XLV,
Art. V, ad 3 : « Virtus facientis non solum consideratur
ex substantia facti, sed etiam ex modo faciendi. Major enim
calor non solum magis sed etiam citius calefacit. Quam­
vis igitur creare aliquem etfectum finitum non demonstret
potentiam infinitam; tamen creare ipsum ex nihilo demon­
strat potentiam infinitam... Si enim tanto major virtus requi­
ritur in agente, quanto potentia est magis remota ab actu,
oportet quod virtus agentis ¡ex nulla præsupposita potentia,
quale agens est creans, sit infinita: quia nulla proportio est
nullius potentiæ ad aliquam potentiam, quam præsupponit
virtus agentis naturalis, sicut non entis ad ens. Et quia nulla

creatura habet simpliciter potentiam infinitam, sicut nequ.
esse infinitum, ut supra probatum est (Qu. VII, Art. II .
relinquitur quod nulla creatura possit creare.» Unde merit ?
S. Augustinus in Lib. IX. De Genesi ad litteram, Cap. XV.
n. 26, habet: » Angeli autem nullam omnino possunt creare
naturam : solus enim unus cujuslibet naturæ, seu magnuseuminimæ, creator est Deus, idest,ipsa Trinitas, Pater et
filius et Spiritus Sanctus. >

ARTICULUS SECUNDUS

(29)
De rerum creatarum conservatione.

I. Conservationis notio. Res creatæ nedum existent!am
acceperunt, sed in accepta existentia perseverant, ut mani­
festum est tum externa tum interna experientia. Hæc perse­
verantia rerum in existendo, sumpta ex parte principii,
quo res custodiuntur ut perseverent in esse, dicitur conser­
vatio.
II. De duplici conservatione.Porro conservationis duæspecies distinguntur: quarum una dicitur positiva seu directa
seu perse; alia vero dicitur negativa seu indirecta seu per
accidens. — Conservatio directa tunc habetur quando res
conservata ita a conservante dependet, ut sine conservantis
positiva actione existere per se non possit ; ita aqua per ca­
lorem calefit, et nonnisi per eamdem caloris actionem calida
perseverat. — Conservatio vero indirecta est vel non de­
structio rei, vel actio removens principium, per quod res
corrumpi posset: quæ actio non directe fertur in rem ipsam
conservatam, sed in causas, quibus positis, res ipsa cor­
rumpi posset vel perire; ut si quis custodiat puerum ne in
ignem cadat, puerum indirecte conservat. — P. I, Qu. CIV,
Artic. I.
III. Quæstio. Quibus declaratis, nemini dubium esse po­
test, res creatas indigere indirecta Dei conservatione, ut in
accepta existentia perdurent : ideo enim perdurant, quia
Deus illas non destruit, quas tamen in nihilum redigere
posset, si velit, sicut potuit ex nihilo eas ad existcntiam
producere. Hæc autem voluntas divina non destruens res,

est ipsarum conservatio saltem indirecta. De hoc ergo nulls
(dubitatio. Unde tota quæstio est, utrum creaturæ, ut in
•erepta existentia perseverent, necessario indigeant positiva
Dei conservatione. Respondeo :
IV. Creaturæ ad existendum indigent necessario positiva
Dei conservatione. Conclusio est contra Durandum aliosque,
qui stant pro necessitate solius conservationis negativæ. —
i’-obatur. Creaturæ in accepta existentia contingenter perdurant,neca Deo independenter existunt, sed ab ejus voluntate
in existendo pendent. Ergo indigent necessario positiva Dei
conservatione. — Probatur consequentia.
Ex contingentia. Ex eo enim quod creaturæ contingentes
sunt, non in seipsis sed in alio, hoc est in Deo, rationem
habent propriæ existentiæ (0. 21. IV). Cum vero de facto
existunt, non propterea rationem contingentiæ amittunt, sed
sic sunt ut possint non esse, sicut antequam essent ita non
erant ut possent esse. Sicut ergo vi contingentiæ indigent
positive habere existentiam ab alio, ita ratione ejusdem con­
tingentiæ indigent utab alio in existentia positive conser­
ventur.
Ex dependentia a Deo. Nam repugnat fingere creaturas
omnino emancipatas a dependentia Creatoris : qui non so­
lum res omnes creavit, sed omnia jugiter ordinat ad finem
qui est communicatio suæ bonitatis et manifestatio suæ
gloriæ (C. 8, IV). At vero si creaturæ in semel accepta exis­
tentia ex seipsis se conservant, emancipatio seu omnimoda
independentia tum in esse tum in agere concedenda est
ipsis, nec est amplius ratio ulla qua mundum gubernari aDeo etiam in minimis probemus. Quæ consequentia est
absurdissima. Indigent ergo creaturæ positiva Dei conser­
vatione.
Ex Dei voluntate. Ideo enim res creatæ sunt, quia Deus
eas voluitesse: qui quidem actusab æterno positus durat,ita
nempe ut creaturæ, sicut divina voluntate creatæ sunt, ita
eadem voluntate perseverent in accepla existentia. Sicut
ergo voluntas creans res est quid positivum, ita quid positi­
vum est ipsa divina voluntas res ipsas conservans.
Hinc recte S. Thomas, P. I, Qu. CIV, Artic. I : « Necesse
est dicere, inquit, et secundum fidem et secundum rationem,
quod creaturæ conservantur in esse a Deo : » conservatione
scilicet positiva, qua creaturæ sic conservantur a Deo, ut a
conservante dependeant et sine eo esse non possint, ut ibiZiouada. Summa philosophica- — T. II.

dem explicat S. Doctor. « Dependet enim, ita prosequitur,
esse cujuslibet creaturæ a Deo ita quod nec ad momentum
subsistere possent, sed in nihilum redigerentur, nisi opera­
tione divinæ virtutis conservarentur in esse, sicut Gregorius
dicit (Lib. XVI. Moral., Ed. Maur. Cap. XXXVII, n. 45; vet.
Cap. 18). » — Et S. Augustinus, quem Angelicus citat in
calce ejusdem Articuli, Lib. IV. De Genesi ad litteram,
Cap. XII, n. 22, scribit: t Creatoris... potentia, et omnipo­
tentis atque omnitenentis virtus, causa subsistendi est omni
creaturæ : quæ virtus ab eis quæ creata sunt regendis, si
aliquando cessaret, simul et illorum cessaret species, omnisque natura concideret. »
V. Conservatio ita Deo competit, ut repugnet alicui crea­
turæ potentia sese conservandi independenter a Deo. Hæc
propositio secunda,qua præcedens conclusioconfirmatur,ob
oculos ponitur a S. Thoma, Qq. Disp. De potentia, Qu. V. D'
conservatione rerum, Artic. II. « Ad omnipotentiam Dei,
inquit, non perlinet quod possit facere duo contradictoria esse
simul (28, III). In hoc autem quod dicitur quod Deus faciat
aliquid, quod ejus conservatione non indigeat, contradictio
implicatur. Jam enim ostensum jest (Artic, prœced.) quod
omnis effectus a sua causa dependet, secundum quod est
ejus causa. In hoc ergo quod dicitur, quod Dei conservatione
non indigeat, ponitur non esse creatum a Deo ; in hoc quod
dicitur, quod Deus faciat ipsum, ponitur esse creatum. Sicut
ergo contradictionem implicaret Deum facere aliquid quod
non esset creatum ab eo ; ita si quis diceret Deum facere
.aliquid quod ejus conservatione non indigeret. Unde
utrumque pari ratione Deus non potest. » Et P. I, Qu. GIV,
Art. II, ad 2, ait: « Gum propria causa sit conservativa
offectus ab ea dependentis, sicut nulli effectui præstari potest
quod sit causa sui ipsius, potest tamen præstari quod sit
causa alterius; ita etiam nulli effectui præstari potest quod
sit sui ipsius conservativus, potest tamen ei præstari, quod
sitconservativusalterius...,præsuppositatamen, ut S.Doctor
addit in resp. ad 1, principali conservatione, quæ est ab
ipso Deo.»
VI. Nota. Quo sensu conservatio sit continuata creatio.
Communiter dicitur conservationem esse continuatam crea­
tionem: quod quidem dictum, probe expliiatum, veritatem
habet, quidquid in contrarium, post Bayle aliosque paucos
antiquiores, dicat Galluppi in suis Lectionibus Logicæ et

Metaphysicæ, Leet. XCIV. Non enim in Deo duæ distinctæ
cogitandæ sunt actiones, una qua creat, et altera qua con­
servat res creatas ; neque alia est existentia rei in principio
suæ creationis et alia cum in eadem existentia perdurat.
Consequenter conservatio, sive consideretur ex parte prin­
cipii, sive ex parte termini, non differt acreatione. Attamen
creatio, in se formaliter sumpta, nihil subjecti creati præs jpponit, cum sit educlio totius rei ex nihilo sui et subjecti ;
contra, conservatio rem conservandam ut jam exislentem
subaudit, cui continuatur influxus, quo ex nihilo eductaest.
Sub hoc igitur secundo respectu conservatio differt a crea­
tione (Cf. inf. Arlic. 31, n. II.)

ARTICULUS TERTIUS
(30)

De actione divina in causas secundas. — Praenotiones.
De natura actionis divinæ ad extra.

I. Quæstio. Probavimus in superiori articulo necessitatem
actionis divinæ ut creaturæ in accepta existentia perseverent.
Atqui, ut jam præmonuimus in prologo ad præsens caput,
creaturæ, sicut realiter sunt ita realiter agunt: a qua actione
creaturarum, quæ est perfectio, Deus excludendus non est,
ne aliquid ponatur in creaturis a causalitate divina indepen­
deos. Cum enim Deus sit causa prima, extra ordinem en­
tium existens, infinita et universalissima, est causa profun­
dens totum ens et omnes ejus differentias : ita scilicet ut non
solum esse rerum creatarum, sed etiam agere (quod est esse
quoddam) a causalitate divina immediate pendeat ; et non
solum agere simpliciter, sedetiam modus actionis, necessario
nempe, contingenter vel libere. Si secus esset, Deus non esset
causa prima, neque infinita, neque universalissima, ut patet
ex terminis: aliis verbis, non esset Deus (cf. S. Th. ini.
Periherm., lect. XIV,n. 22. — Ed. Leon.). Hinc illud Apostoli
(Act. XVII, 28): Inipsoenim vivimus et movemur et sumizs;< quia,
commentatur S. Thomas, etiam nostrum vivere, et nostrum
esse, et nostrum moveri, causantur a Deo » (P. I, Qu. XVIII,
Arlic. IV, ad 1.). Ita igitur certum est Deum influere imme­
diate ac per se in omnem actionem creaturæ, ut id negara

absurdum sit in philosophia et erroneum in fide, ut addit î
probat Suarez (Dispp. Melaphys. Disp. XXII, Sect. I, § VII.
Quæstio igitur, quæ in præsenti disputatur, non est de
an sit in genere divinus influxus immediatus in actiones
causarum secundarum, sed qualis sitinfluxus ille. Suppositi
nempe necessitate divini influxus immediati (contra illos,
qui nonnisi influxum mediatum concedebant, consistentem
in sola creatione et conservatione virtutis agendi creatura­
rum), tota præsens quæstio est de modo quo Deus influit in
causas secundas, cum istæ actu agunt (cf. inf., n, X).
II. Errores cavendi in solvendahac quæstione et principia
certo retinenda. Duo in solvenda hac quæstione sunterrores
cavendi et duo opposita principia absolute retinenda. Pri­
mum principium est quod, sic Deus intelligatur agere in
causas secundas, ut sub influxu divino creaturæ revera
agant. Oppositum asserere est error Occasionalistarum
(0. 45). — Alterum principium est quod, sub Dei influxu
causæ secundæ non solum agunt, ut dictum est, sed etiam
agunt modo convenienti suis propriis naturis, necessario sci­
licet si causæ secundæ sunt necessariæ, contingenter si con­
tingentes, libere si liberæ. Oppositum est etiam error (cf.
ibid.} : Deus enim, in contraria hypothesi, auferret peractio­
nem influxus modum agendi proprium creaturis, quem ipsis
contulit per actionem creativam.
III. Corollarium. Quia igitur tota præsens quæstio, ut su­
pra (n. I) dictum est, consistit in assignando, non quidem
existentiam (hæc admittitur), sed modum actionis vel in­
fluxus divini in actiones causarum secundarum ; sic modus
ille est determinandus, ut ex una parte non deroget neces­
sitati ejusdem influxus, et ex altera parte non adversetur
modo agendi causarum secundarum. In hoc stat nodus dif­
ficultatis hujus salebrosæ quæstionis: quæ intime, uti jam
diximus (24, X, ad i, fin.), connexa est cum quæstione de
medio, in quo Deus præcognoscit futura libera, sive absoluta
sive conditionata (Art. 24, seq.). Quia enim, juxta nos, om­
nia eveniunt ex prædeterminatione divinæ voluntatis efficacissimæ (complectentis nempe fleri infallibiliter rei et modi
ejusdem), etiam actio divinæ potentiæ exequentis imperata
divinæ voluntatis, per se et ab intrinseco efficacissimaest.ut
dicetur. — Illi autem scriptores, qui nonnisi divinum con­
cursum per se indifferentem et inefficacem ponunt, omnia
argumenta unice fundant super scientia media (ib.'\,nt videre

Lsl apud Suarez, Dispp. Melaphys., Disp. XXII, Sect. IV9
m. XIV, et seqq.
VI. Ratio praenotionum quæ præmittuntur ad solvendam
[quæstionem. Accidit plerumque dissensiones oriri ex non
suis percepta natura quæstionis de qua disputatur : exinde
•enim oriuntur fallaciæ elenchi (L. 43, IV), et nullus dispu­
tandi est finis. Quod si hoc generatim verum est, mirari
non debemus idipsum evenisse in hac controversia de natura
influxus divini, supra quam dici potest difficili. Conabor igi­
tur pro viribus quædam præmittere, quæ lucem afferant
doctrinæ quam defendimus. Incipimus in hoc Articulo a
declaranda natura actionis divinæ.
V. Actio divina, qua Deus influit in causas secundas est
idemrealiter ac divina essentia. Etenim, Deus, in se conside­
ratus est omnino unus et simplex, seu, est una et eadem
res simpliciter (P. I, Q. XIII. Art. XII). Hinc illud theologi­
cum axioma : Omnia in Deo sunt unum, ubi non obviat rela­
tionis oppositio. Ratio est, quia ratione infinitæ perfectionis,
Deus a sua natura excludit quamcumque compositionem (quæ
imperfectionem etfinitatem importat), et ideo excludit com­
positionem subjecti et accidentium, ad quorum genus per­
linet actio, « quæ non est ipsa substantia agentis » (II, C. G.,
cap. IX, n. 4). Igitur actio divina, intellectus, voluntas, po­
tentia, etc., sunt realiter ipsamet divina essentia (12 et 18,
II ; 26 et 28, I).
VI. Corollarium primum. Actio divina in se, seu active
accepta, non est actio media inter Deum et effectum. Ergo
quoties de divino influxu iu actiones causarum secundarum
sermo est, non sic ille est intelligendus ac in nobis accipitur
actio. Equidem, Deus agit voluntarie in rerum productione,
non autem ita quod sit aliqua actio ipsius media inter ac­
tum voluntatis et effectum, sed oportet quod suum intelligere
et velle sit suum facere (II. C. G. Cap. XXXV, n. 1). Patet.
Si enim actio divina esset realiter quid medium inter Deum
et effectum ejusdem actionis, eo ipso actio divina realiter
a Dei essentia distingueretur, et esset accidens ejus, ut in
nobis contingit. — Idem obeamdem rationem dicendum est
de intellectu divino, voluntate, potentia, etc. : quæ non sunt
quid medium inter essentiam divinam et divinam actio­
nem .
VII. Corollarium alterum. Actio divina est formaliter im­
manens. Ergo divina actio non potest esse de genere illarum

actionum quæ non sunt in agente, cum sua actio sit sua sub­
stantia (II, C. G. Cap. XXIII, n. 4). Deus non agit aliqui
actione quæ sit extra ipsum, quasi ab ipso exiens et in crea­
turam terminata, sicut calefactio exit ab igne et termi­
natur in ligna : sed ejus velle est ejus agere (ib. Cap. XXXI,
n. 3). Scilicet, loquendo formaliter, in Deo actio, sive crea­
tiva, sive conservativa, sive motiva causarum secundarum,
quia est realiter essentia divina (quæ a se non potest in
aliud transire), est actio immanens, non autem actio tran­
siens. Consulto dixi, loquendo formaliter, propter distinc­
tiones, quas infra (n. IX) declarabo.
VIII. Corollarium tertium. Efficacia actionis divinæ imma­
nentis in Deo. Ex hoc autem quod actio in Deo sit immanens
seu quod suum facere sit suum intelligere et velle, sequitur
corollarium maximi momenti. In nobis etiam intelligere et
velle sunt actiones immanentes. Sicut autem possumus ali­
quid velle fieri nunc, ita possumus nunc velle aliquid fieri
non nunc, sed in aliquo tempore futuro determinato. In qua
secunda hypothesi velle existit nunc, sed producere rem volitam non est, sed erit : ita ut ratio futures productionis affi­
ciat rem, non autem velle, ut patet ex terminis. Ponamus
ergo quod velle sit per se efficax ad producendum effectum,
scilicet quod velle sufficiat ut res in se, id est extra nos pro­
ducatur; data hac suppositione, manifestum est quod, sicut
velle nunc rem pro nunc est rem ipsam produci nunc, nulla
alia interveniente actione voluntatis, ita velle nunc pro tunc,
est rem ipsam produci in illo tunc determinate futuro, quin
necesse sit ponere aliam actionem, ut res illa producatur,
sed sufficit illud velle. Ita medicus, v. g., præscribit ut detur
infirmo medicina, et detur in hora determinata; Unde si
ejus velle per se esset efficax ad effectum producendum, seque­
retur de novo effectus ab antiqua voluntate, nulla actione de
novo existente (II. C. G. Cap. XXXV, n. I). — Ex hoc probatur
quod Dei actio creativa rerum est æterna, quin tamen mun­
dus sit æternus : quia Deus ab aeterno voluit mundum pro­
duci in tempore determinato. Et quia actio volitiva Dei est
per se efficax, in tempore determinato mundus de novo est
productus, sed nulla actione divina de novo existente.
Non solum autem quando, sed etiam modum rerum com­
plectitur divina voluntas. < Cum enim aliqua canoa efficax
fuerit ad agendum, effectus sequitur causam, non tantum
secundum id quod fit, sed etiam secundum modum pendi vtl

tuendi... Cum igitur voluntas divina sit efficacissima, non
solum sequitur quod fiant ca, quæ Deus valt fieri, sed quod
to modo fiant, quo Deus ea fieri vult. » Scilicet necessario,
contingenter vel libere, secundum quod ea quæ Deus vult
fieri, disposuit fleri necessario a causis necessariis, contin­
genter a causis configentibus, libere a causis liberis. « Non
igitur proplerea effectus voliti a Deo eveniunt contingenter,
quia causæ proxiinæ sunt contingentes ; sed propterea quia
Deus voluit eos (.effectus) contingenter evenire,contingentes
causas ad eos præparavit. » (P. I, Qu. XIX, Artic. VIII.) Sci­
licet, radix contingcntiæ in rebus et causis creatis est, juxta
S. Doctorem, divinæ voluntatis efficacia (Cf. Cajet, ib.).
XI. Actio Dei est virtualiter transiens. Quamvis autem
formaliter loquendo actio divina ad extra, active considerata
seu ut est ab agente Deo, non sit actio transiens sed imma­
nens, ut dictum est (n. VII), nihil tamen prohibet quominus
actio divina, cujus terminus extra Deum producitur, et est
creatura vel aliquidin creatura, dicatur virtualiter transiens.
Ratio est, quia actio formaliter immanens est perfectio agen­
tis a quo et in quo est actio ipsa, sicut intelligere et velle.
actio autem formaliter transiens est ab agente quidem, sci
perfectio quam importat est in passo seu in subjecto, in quo
actio ipsa agentis recipi intelligitur ; sicut scindere artificis et
urere ignis recipiuntur in ligno. Et quia actio transiens, ut
sic, non est immediate nisi propter perficiendum passum seu
subjectum, merito dicitur quod agentis et passi una est
actio, agentis ut a quo est, passi ut in quo est. Manifestum
est autem quod per efficaciam actionis divinæ aliquid ad
extra in creatura producitur, sive illud sit esse per creatio­
nem, sive duratio in esse accepto per conservationem, sive agere
per motionem. Effective igitur actioni divinæ ad extra com­
petit totum id quod est perfectionis in actione transeunto.
Probavimus autem quod actio in Deo formaliter est im­
manens. Ergo sequitur quod sit formaliter immanens et
efficaciter seu virtualiter transiens. Hinc sine ullo incon­
venienti dicimus cum S. Thoma : < Duplex operationis genus
Deo attribuimus. Genus quidem operationis in aliud extrinsecum transeuntis Deo attribuimus, inquantum dicimus
quod creat, conservat et gubernat omnia... Aliud vero ope­
rationis {immanentis) genus Deo attribuimus, in quantum
ipsum intelligentem et volentem dicimus (Qq. Dispp. De
Potentia, Qu. X, Art, I. — Gf. P. I, Qu. XXV, Art. I. ad 3).

4S8 THEOLOGIA. LIB. III. CAP. IV. DE DI VINIS ATTRIBUTIS IN ORD. ETC.

X. Actio Dei in actiones causarum secundarum non est
univoca cum actione rerum creatarum, et a nobis potes:
quidem per analogias declarari, sed non propria definitiore
definiri. Hæc propositio, maximopere inculcanda, est corolla­
rium et veluti scopus omnium præcedentium prænotionum.
Convenit inter theologos essentiam divinam, ut in se est,
non intuitive a nobis in præsenti statu viæ videri : ab­
stractive enim assurgimus ad Deum cognoscendum per ra­
tiocinationes ex creaturis. Quæ cum in infinitum distent a
perfectione infinita Dei, nonnisi analogice cum divina
natura conveniunt ; et ideo ratione quidem connexionis de­
monstrative ostendunt existentiam Creatoris et attributorum
ipsi convenientium secundum quod est earumdem creatu­
rarum principium ; ratione autem infinilæ deficienliœ a per­
fectionibus Dei infinitis, nonnisi analogicas notiones naturæ
divinæ, ut in se est, præbent (0. 44, XVIII, et seq. ). Conse­
quenter in hoc præsenti statu neque mediate essentiam divi­
nam, ut in se est, possumus cognoscere, neque eam positive
definire definitione proprie dicta.
Quod autem dicitur de essentia divina eadem ratione affir­
mandum est de divinis attributis, de divinis actionibus, de­
que modo agendi Dei : tum enim attributa tum actiones
sunt realiter idem ac divina essentia, et supra n. V. dictum
est, quamvis distinguantur distinctione quæ rationis est, et
quæ virtualis etiam dicitur (Art. 18, II, et seqq.). Et hæc est
ratio cur attributa divina de Deo ita affirmantur quoad an
sint, ut possint negari quoad quid sint positive, scilicet se­
cundum illud quod exprimunt ex creaturis deductum, ct
Deo, ut in se est, inadæquatum : affirmantur propter no­
minis rationem, negantur vero propter significandi modum
(I. C. G., Cap. XXX, circa fin.).
Innixi hisce certissimis principiis, has duas propositiones
non contradictorias ullo modo sed omnino veras dicimus :
1“ Deus physice movet seu prcemovel voluntatem ad agendum,
motione scilicet seu præmotione divina, propria Deo, et non
univoce sed analogice solummodo cum actionibus creatura­
rum conveniente; 2‘", Deus physice non movet, seu non
prœmovet voluntatem ad agendum, motione scilicet seu præ­
motione conveniente univoce cum actionibus creaturarum.
Aliis verbis, affirmatur divina præmotio physica propter
nominis rationem ; negalur propter significandi modum, ut
diximus cum S. Thoma. — Et hinc est quod non potest esse

■æsens quæstio nostra de quid sit præmotio divina in se,
:que de quid sil in se modus ipsius (cum enim active
impta præmotio sit realiter ipsa essentia divina — sup.,
n. V, — tam impossibile nobis est definire quid sil divina
præmotio in seipsa, quam impossibile nobis est definire
quid sit in se divina essentia) ; sed est quæstio de an sil
divina præmotio, an sit talis modus divinæ motionis. Ad
quod probandum sufficit assumere pro medio demonstra­
tionis non quidem quod quid est, scilicet definitionem essentiæ
prœmotionis in se, sed quid signified præmolionis nomen
(Cf. P. I, Qu. II, Artic. Il, ad 2). — Sequitur etiam quod,
ignorata quidditalive essentia actionis seu influxus Dei in
1 actiones creaturarum, et solummodo probata ejus existentia,
mysterium debet manere (sicut in ceteris quæ Dei essen­
tiam in se respiciunt) quoad modum conjungendi libertatem
creaturarum et efficaciam divinæ motionis, quia quid in se
sil modus agendi divinus nos latet : u.ramque tamen fir­
miter relinemus, et solvendo adversariorum difficultates,
demonstramus utramque vere coëxistere. (Cf. Cajetan. in
Epist. ad Romanos, Cap. IX, super illa verba : Quæpræparavit in gloriam, § Respondeo quod dupliciter. Parisiis, 1540,
pag. 67.)
XI. Fallacia elenchi in hac quæstione. — Sicut igitur Deus
est superessentia, superveritas, superbonitas, etc., ita actio di-(
vina verius dicenda est supcractio quam actio, supermotio
quam molio, sicut magis est supervoluntas quam voluntas, et
superefficax quam efficax, etc. Quæ cum ita sint, et commu­
niter ab omnibus admittantur, mirum videtur quod quando
agitur de motione divina in actiones causarum secundarum,
et præsertim ut thomistica præmotio impugnetur, principia
ista pessumdentur ; et sic adversarii contra thomistas ratio­
cinantur, ac si molio vd. præmotio divina univoce conveniat
cum motione vel præmotione propria rerum creatarum. Qui
argumentandi modus universam theologiam a fundamentis'
subvertit. Retinendum est igitur quod actio divina et actio
creaturarum non sunt unius rationis, id est non sunt uni­
voca , sed analog® ; ergo sine fallacia elenchi (L. 43, IV)
cx natura unius non potest concludi natura alterius. Præterea, neque quid sit actio divina potest a nobis propria
definitione definiri, ut constat ex dictis in num. præc. Et
tamen quid sit positive in se ipsa deberet a nobis cognosci,
ut in se modus proprius agendi Dei in actiones causarum

secundarum dignosceretur; et sic concluderetur id quod
adversarii nostri concludere contendunt, scilicet quod læditur
nostræ libertatis ratio, si actio divina per se et ab intrinseco
efficax moveat efficaciter voluntatem. — Cum hoc modo
contra nos argumentantur adversarii (Cf. Suarez, Dispp.
Melaphys. Disp. XXII, Sect. II, n. VII, et seqq. Sect. IV,
n. XIII, et seqq.), supponunt id quod supponere non debent,
sed probare tenentur et probare non possunt : scilicet
motionem divinam esse univocæ naturæ cum actione
creaturarum, et ideo neque a Deo fieri posse ut voluntas
proprium modum agendi ab ipsa motione divina habeat, ut
scilicet ab ipsa actione divina habeat quod ideo se movet
libere, quia a Deo movetur ut libere se moveat. Illud, quod
ad præscripta logicæ et metaphysicæ concludere possunt, est,
quod Deus non movet causas secundas, sive necessarias, sive
contingentes, sive liberas ad agendum actione univoce con­
veniente cum actionibus causarum secundarum. Quod liben­
tissime conceditur, ut n. præc. dictum est.
XII. Epilogas praecedentium. — Igitur actio divina in
causalitatem causarum secundarum, sic necessaria est, ut
non deroget neque causalitati neque modo agendi consen­
taneo naturæ earumdem ; — est idem realiter ac essentia
divina; proindeque est actio immanens; habens tamen
efficiam actionum transeuntium ; — ejus essentia non
potest a nobis propria definitione definiri ; — nonnisi ergo
per fallaciam elenchi a modo agendi causarum secundarum
concluditur ad modum agendi Deo proprium in causalitatem
earumdem causarum secundarum.

ARTICULUS QUARTUS

(31)

De actione divina in causas secundas. —Praenotiones aliæ. De
natura actionis divinæad extra, consideratœsecundumrelationes ad causas secundas.
I. Ratio sequentium prænotionum. Actio divina, qua Deus
movet causas secundas ad agendum, considerata active, id
est in seipsa, idem realiter est ac divina essentia. Ex hoc
igitur capite non multiplex est divina actio, sed una et sim-

plicissima, sicut una et simplicissima est essentia divina. —
Atqui actio divina non solum active et prout est in seipsa
consideratur, sed etiam passive, scilicet ex parte ejusdem
actionis effectus, qui est creatura vel aliquid in creatura
Artic, præc., n. IX). Ex actione autem Dei in creaturas
sequitur relatio realis in creaturis ipsis respectu Dei, sicut
ex productione effectus sequitur in effectu relatio realis ad
causam a qua producitur. Huic autem relationi creaturarum
respondet in Deo relatio, non quidem realis, sed solummodo
rationis. Et ideo secundum multiplicationem et distinctio­
nem in creaturis realium relationum ad Deum, ponuntur in
Deo diversæ relationes rationis ad creaturas, quamvis scia­
mus diversis hujusmodi conceptionibus seu relationibus
respondere in Deo unam et eamdem simplicissimam actio­
nem, unam et eamdem rem simpliciter (Cf. P. I, Qu. XIII,
Art. XH).
Hisce principiis innixi, quotidie loquimur de Dei potentia,
de ejus voluntate, scientia, actionibus, quasi de diversis rebus :
quæ tamen in Deo sunt realiter idem, scilicet essentia divina
simplissima. Non obstante enim identitate rei, essentia di­
vina inlelligilur et sub ratione suppositi habentis naturam et
sub ratione naturæ (P. I, Qu. XXV, Art. I, ad 3) : similiter
potentia in Deo non est < aliquid differens a scientia et
voluntate secnndum rem, sed solum secundum rationem, inquanlum scilicet potentia importat rationem principii exc­
ipientis id quod voluntas imperat, et ad quod scientia dirigit :
quæ tria Deo secundum idem conveniunt {ibid., ad. 4) ».
Denique ob eamdem rationem « potentia in rebus creatis
non solum est principium actionis {et ideo actio in illis est
media inter potentiam et effectum, sicut potentia est media
inter essentiam et actionem) sed etiam effectus. Sic igitur in
Deo salvatur ratio potentiæ quantum ad hoc quod est prin­
cipium 'effectus, non autem quantum ad hoc quod est prin­
cipium actionis, quæ est divina essentia {secus actio divina
esset media, ut in nobis), nisi forte secundum modum intelligendi {nota), prout divina essentia, quæ in se simpliciter
præhabet quidquid perfectionis est in rebus creatis, potest
intelligi et sub ratione actionis, et sub ratione potentiæ {ib.,
ad 3). Actio Dei non est aliud ab ejus potentia, sed utrumque
est essentia divina {ib., ad 2) ».
Considerata actione divina in ordine ad potentiam, intel­
lectum, voluntatem, restat ut eam consideremus secundum

diversas relationes consequentes in creaturis, ut hic supra
dictum est.

II. Tres præcipuæ relationes consequentes in creaturis ex
actione divina. In creaturis tria præcipua considerantur :
esse, duratio in esse accepto, et agere. Dictum est autem
(Ari. prœc., I) per divinam actionem hæc tria haberi in
creaturis : quæ divina actio, licet sit immanens formaliter
(ib., VII), est tamen virtualiter et efficaciter transiens, quia
revera extra Deum ponit effectam creaturam (iô.,IX). Facile
autem intelligitur quod per illa tria accepta, tribus modis
creatura refertur ad Creatorem.
Nam per creationem, quæ est productio totius rei ex nihilo
sui et subjecti, creatura de non esse absolute educitur adesse;
ergo creatio, passive accepta, seu prout est relatio in crea­
turis, importat habitudinem creaturæ ad Creatorem cum qua
dam novitate seu inceptione (P. I, Qu. XLV, Art. Ill, ad 3). —
Actio divina ad quam crealura dicit realem relationem per
esse acceptum cura quadam novitate seu inceptione, dicitur
creatio activa (C. G, VI) ; quæ, sicut patet ex dictis, est reali­
ter idem in Deo, ac potentia, voluntas, intellectus, uno
verbo, essentia divina.
Deinde. Creaturæ in accepta existentia perstant : quod, ut
diximus (Artic. prœc., I), nonnisi per actionem divinam
habetur. < Neque tamen oportet, quod, quamdiu crealura
sit, dicatur creari (P. I, Qu. XLV, Art. Ill, ad 3). » Ratio
est, quia duratio in esse non est proprie inceptio seu novitas
esse; et consequenter importat habitudinem creaturæ ad
Creatorem sine novitate et cum sola continuatione seu duratione in esse accepto. — Actio divina, ad quam creatura dicit
realem relationem in sua continuatione essendi, dicitur
conservatio activa. — Patet autem quod « conservatio
rerum a Deo non est per aliquam novam actionem, sed per
continuationem actionis (crcativœ), qua dat esse (P. I, Qu. C1V,
Art. I, ad 4) ».
Tertio. Sicut autem creaturæ esse accipiunt per creationem,
et perdurant in accepto esse per conservationem, ita habent
potentiam seu virtutem activam agendi, seu movendi
(sumpto latissime motu pro actione qualibet), et revera
agunt. In agere autem a Deo pendent non secus ac in esse et
in conservari (Art. prœc., I). Actio divina ad quam termina­
tur relatio creaturæ ad Creatorem in agere, dicitur influxus,
actio, motio, etc.

Kl. Duæ præcipuæ relationes agentis creati ad Deum
Botorem. Sicut autem actio divina una et eadem in se, ex
►ibus relationibus realibus creaturarum ad ipsam, esse,
<• .seriam et agere, tres sortitur relationes rationis et deno­
minationes, creare, conservare, movere (id est dicitur creatio,
ttmservatio, molio) : ita ex diverso respectu, quem err atura
acens potest dicere ad Deum motorem, duplici modo deno­
minatur et intelligitur motio divina.
Aut enim motio divina ita accipitur, ut per eam creatura de
potente-agere, seu de non-esse-agere absolute, fiat aclu-agens,
seu esse-agere; et in hoc casu motio divina passive accepta,
seu prout est relatio in creaturis, importat habitudinem ad
Creatorem cum quadam novitate seu inceptione agendi. Actio
divina, ad quam causæ secundæ dicunt realem relationem
per agere actu ex motione divina cum novitate seu incep­
tione, dicitur molio activa. — Aut motio divina accipitur ut
per cam causa secunda non accipiat agere, sicut in prima
hypothesi, sed duret in accepto agere, eo proportionate modo
quo hic supra dictum est de esse conservato. Quo in casu
non oportet quod quamdiu creatura agit, jam posita in
actu per motionem, dicatur moveri motione illa, de qua dic­
tum est hic supra ; sicut duratio creaturæ in accepta existentia dicitur non creatio sed conservatio. Igitur ista actio
divina passive accepta, seu prout est relatio in creaturis,
importat habitudinem ad Creatorem cumcontinuitate agendi.
— Actio autem divina, ad quam causa secunda dicit realem
relationem, in sua agendi duratione, dicitur cooperatio, eoe/'(Icientia seu continuatio activce motionis. — Patet autem
quod ista divina cooperatio non est per aliquam novam
actionem, sed per continuationem motionis, qua Deus dat
agere (Cf. S. Th. I-II, Qu. CXI, Art. II)..
Hic notandum quod Deus dicitur cooperari actionibus
nostris, quia‘operatur in nobis, quatenus nempe cooperatio
supponit operationem. « Cooperari, inquit Angelicus, dicitur
aliquis alicui non solum sicut secundarium agens princi­
pali agenti, sed sicut adjuvans ad præsuppositum finem :
homo autem per gratiam operantem adjuvatur a Deo ut
bonum, velit. Et ideo, præsupposito jam fine, consequens
est ut gratia nobis cooperetur » (ib., ad 3). — Cf. inf, n. V,
Quæ hucusque.
IV. Motio prævia et concursus simultáneos. Postquam
inter scriptores quæstiones motæ sunt de natura motionis

divinæ et in scholis ardentius agitari coeperunt, nova etiaa
adinventa suntvocabula. S. Thomas, etcuin eo priores schoh«stici, utunturvocabulis, influxus, actionis,motionis ; sed qui»
plerique scriptores deinceps concursum simullaneum invexe­
runt, ac in sensum hujus concursus simultanei trahere
conati sunt motionem divinam a S. Doctore aliisque com­
muniter inculcatam, necesse fuit ut novo vocabulo designs
retur veritas thomislicaet diceretur præmotio : quo vocabul:
molio proprie dicta distingueretur a concursu mere simul­
taneo, qui aut nullatenus aut nonnisi improprie motio est.
Per hoc autem respondetur objectioni dicentium quod,
si motio simpliciter dicta significat totum id solummodo
quod nos inlelligimus nomine prœmolionis, irrationabilis
videtur, aut saltem inutilis, hæc novi vocabuli introductio :
sed neque inutilis neque irrationabilis videtur hæc intro­
ductio thomistis ; venenum igitur latet sub hoc vocabulo,
nec idem significat præmotio ac motio, nec præmotio est
S. Thomæ. — Despondemus enim dicendo quod nomin
præmotionis non aliud revera intelligimus quam motionem
proprie dictam et efficacem, qua scilicet educitur subjectura
de potentia ad actum. Vocabulum igitur novum introduc­
tum est, non ad novam rem significandam, sed ad veterem
significationem tuendam. Eo enim ipso quod recentiores
scriptores interpretati sunt motionem divinam, impense in­
culcatam a S. Thoma aliisque Doctoribus, pro concursu per
modum solius coëfficientiæ, exclusa motione divina per
modum veræ motionis, — pro concursu nempe qui non est
cductio subjecti de potentia in actum, sed est indifferens et
præparàtiis, si homo velit habere illum,—pro concursu denique
qui nonnisi æquivoce potest dici molio; vitio verti nobis
non debet si pro luenda hac motione proprie dicta usi simus
vocabulo prœmolionis : sub quo nullum latet venenum, nisi
forte illud salutare, quo pellitur morbus æquivocationis in
disputationibus scientificis. — Ceterum quæstio de vocabulo
esse non potest : si displicet vocabulum præmotio, dicatur
simpliciter motio, dummodo intelligatur motio proprie dicta,
qualis a Doctoribus definiebatur, et motio efficax, ut passim
docet S. Thomas, id est talis divinus influxus, ut per eum
causa secunda educatur de potentia in actum, sicut slatim
explico.
Motio igitur divina, perquam causa secunda de agere-polenlia
transit ad agere-aclu, prout n. præc. tradidimus, intelligitur

¿npliciter : aut per modum motionis proprie et simpliciter dictæ, aut per modum adminiculi, esto necessarii ut causa agat.
<Juia distinctio subtilis est, earn illustramus exemplis, ins­
trumentum, puta serra, movetur ab artifice ad secandum :
sine autem hac artificis actione vel motione instrumentum
non posset movere seu agere neque ad secandum neque sim­
pliciter ad motum. Habet igitur instrumentum virtutem ut
moveatur, non autem ut faciat se movere ab intrinseco,
etiamsi quando est motum actu, moveat, etiam seu agat
secundum propriam naturam, coagente seu coeficiente vel
cooperante causa movente. Hæc motio dicitur prævia, seu
præmotio, imo est molio proprie dicta, se habens non
solum per modum actionis, coëfficiendo operationem instru­
menti, sed etiam per modum impulsus applicantis instru­
mentum ad eamdem operationem : quia vi ejus causa
secunda reducitur de potentia in actum, seu fit actu, et
quatenus facta actu, agit. — De his plenius in sequenti
numero.
Motio per modum adminiculi non est carentia in causa
mota virtutis sese ex se movendi, sed est carentia perfectio­
nis, seu melius inadæquatio virtutis cum motu seu actione
producenda. Unde proprie loquendo, præfata causa non in­
diget moveri, sed sociari etadjuvari, ut quod sibi deest virtu­
tis et adæquationis cum effectu seu actione producenda,
suppleatur ab altera causa : et sic alterius causæ actione
addita effectum consequitur, ad quem obtinendum ipsa sola
impar est. Hæcmotio dicitursmuZ/anea, seuconcursus simul­
taneas. Neque est motio proprie dicta, ut jam notavimus,
sed potius mera cooperatio, ac dependens ab acceptatione
causæ cui cooperatur, ut ex declaratis, num. J1I, colligitur :
causa enim secunda se ex se facit actu et agit, et non vi
causæ primæ (quia, etiamsi concursus simultaneas ponere­
tur addi ab intrinseco, non est per se eff.cax), quamvis non
sine causa prima, quatenus concursus simultaneus, de quo
est sermo, ponitur unum ex prærequisitis ad agendum.
V. Influxus prævius-simultaneus. Egimus in superiori nu­
mero de natura motionis seu influxus divini prævii et de
natura ejusdem influxus simultanei, secundum quod in se
et divisim accipi possunt. Nunc ad majorem etiam influxus
prævii seu præmotionis physicæ declarationem, dicendum
est de utroque influxu, secundum quod conjunctim et ut
unus concursus assumitur a thomisliscum nostris magistris

Augustino (Cf. in fine hujus num.) ct Thoma. Intere-t
maxime hæc declarare, ut omnes sciant quid nos cnn»
schola nostra defendimus : ex his enim declarationibus appa-í
robii manifeste (ut ego existimo) quod illi qui nos impugna- S
quando affirmamus necessitatem influxus divini prævii,
supponunt id quod est falsum, naturam illius influxas
pervertendo : constanter enim sumunt in sensu activo quæ
nos de præmotione dicimus in sensu passivo, vel viceversa,
et sic offendunt iterum fallaciam elenchi (Artic, præc., n. XI'.
Utar, quantum potero, verbis S. Thomæ vel praeclariorum
ejus interpretum.
Traditur germana notio physicœ prœmolionis. « Movere (a. live)..... nihil aliud est quam educere aliquid de potentia in
actum » (P. I, Qu. Il, artic. III) ; educere autem aliquid de
potentia in actum, et facere ut illud aliquid agat, idem
prorsus significant in materia de qua agimus. — Moveri
(passive) igitur, quod est correlativum activi movere, nihfl
aliud est quam aliquid educi de potentia in actum, idest,
fieri aliquid ut agat. Quæ omnia si applicemus Dei motioni,
qua ipse movet voluntatem nostram, dicendum est quod
divinum movere est educere voluntatem de potentia volendi
in actum volendi, seu est facere voluntatem in actu ut velit,
facere ut voluntas, ex se potens velle, actu velit : velit,
inquam, non quocumque modo, sed voluntarie, id est ut
voluntas est. Divinitus ergo moveri est voluntatem educi de
potentia volendi in actum volendi, est fieri voluntatem
voluntarie velle, fieri ut voluntas velit, imo verius, fieri
voluntas ut velit. In hoc exclusive conceptu stat prœmolio
divina physica, quam nos thomistæ unanimiter defendimus
ea enim active sumpta definitur : Actio divina, quæ volunta­
tem nostram de potentia volendi reducit in actum volendi : et
quidem volendi quod Deus vult eam velle (I-II, Qu. XIX,
Artic. X. — Cf, inf., 35, n. II) ; passive sumpta : Motio divina,
per quam voluntas nostra de potentia volendi reducitur in
actum volendi. Hæc definitio patet ex dictis tum hic tum
numero praecedenti. Ille tamen actus (nota bene), in quem
reducitur voluntas, non est operatio seu velle voluntatis, ut
falso supponunt adversarii, nobisque imponunt, sed est
motus vel impulsus; et operatio, qua cooperatur divinæ
motioni, sequitur ex voluntate reducta in actum, seu mota
juxta modum et exigentiam suæ naturæ, ut ex dicendis
eril, manifestum.

Antequam ad ulteriora procedam, pono verba et exempla
quæ habet S. Thomas I, Dist. XL. Qu. I, Artic. I, ad 1
quæque aptissima sunt ad explicandam mentem thomistarum quoad objectum,ut ita dicam, defmitæ prœmolionis. —
Prænoto quod motio divina est talis actio, quæ effectum
exteriorem relinquit, et ideo, passive sumpta aliquid ponit, in
re quæ movetur. Hoc prænotato, en verba S. Doctoris :
« Operatio agentis quædam est ut transiens in effectum, et
hæc proprie actio vel passio dicitur ; et tali actioni semper
respondet e converso passio : unde invenitur (calefactio-actio,
et) calefactio passio, et similiter creatio actio, et creatio
passio. — Quædam vero operatio est, quæ non significatur ut
procedens ad aliquem effectum, sed magis secundum quod
est aliquid in ipso. Et si quidem hæc recipiatur in ipso, illa
receptio dicetur passio, et actio consequens conjunctum ex
recepto et recipiente dicetur operatio : quia operatio semper
est perlecti, ut patet in sensu. Sentire enim est quædam
operatio sentientis, nec procedens in effectum aliquem circa
sensibile, sed magis secundum quod species sensibilis in
ipso est. Unde sentire quantum ad ipsam receptionem speciei
sensibilis, nominat passionem, similiter et intelligere, quod
etiam pati quoddam est, ut in Tertio De anima dicitur ; sed
quantum ad actum consequentem ipsum sensum perfectum
per speciem, nominat operationem, quæ dicitur motus sensus,
de quo dicit Philosophus in HI. De anima, quod est actus per­
fecti. » Habemus igitur tria sapienter distincta a S. Thoma:
Etenim, in motione agentis, quæ consideratur ut transiens,
seu ut procedens in exteriorem effectum, sunt : — 1° molioactio, quatenus consideratur ut procedens ab agente motore
(e. g., calefactio-ignis) ; — 2° motio-passio, quatenus actio
moventis consideratur ut recepta in re quæ movetur (e. g.,
calelieri-ligni ex ignis calefactione) : quæ motio-passio est
realiter eadem actio ac motio-actio, et nonnisi ratione ab ea
distinguitur, ut hic infra dicemus ; — 3” Operatio proprie
dicta (e. g., lignum-calefactum-calefaciens), idest actio con­
sequens conjunctum ex recepto et recipiente, scilicet ex
subjecto in se recipiente molionem-passionem.
Patet autem quod subjectum motum operatur, et operatur
immediate immediatione suppositi ; non operatur autem
immediate immediatione virtutis, quatenus motionem, qua
actu operatur, non a se, sed ab alia causa habet ; sicut
lignum non calefacit nisi calefiat. Erga toto rigore philoZigliaha. Summa philosophica. — T. II.

Zi

sophico possumns et debemus dicere quod res mota non
operatur, nisi causa agens a qua movetur preoperetur in
ipsa et in se prce-accipiat id quod diximus aclionempassionem (calefieri ligni) ; scilicet utendo vocabulo genérico,
res mota non movet (lignum non calefacit), nisi prcemoveatur
(nisi præcalefiat). In hoc exclusivo conceptu motionispassionis, quæ intelligitur ut media inter operari causæ et
operari rei motæ (ut patet ex triplici distinctione posita hic
supra) consistit formaliter et exclusive essentia et objectum
præmotionis. Loco rei motæ, pone voluntatem, et habebis :
Io causam primam, Deum, moventem voluntatem (motionem,
actionem}-, — 2° voluntatem motam (motionem-passionem,
actionem-passionem), educi de potentia in actum, fieri de
potentia volens, actu volens, seu principium sufficiens et
proximum volitionis, ultimum scilicet illud, ut hic infra
dicemus cum S. Thoma, per quod voluntas ordinatur ad
suum finem, qui estvolitio; — 3° voluntatem actu volentem.
seu elicientem actum (operationem) qui est velle seu volitio
— In secundo (nemqe iu actione-passione) stat exclusive
essentialis et formalis præmotio thomistica. — Porro nonnisi
ex confusione passivi (educi) cum activo (operatio seu volitio)
inferri potest, sicut adversarii præmotionis inferunt, volun­
tatem non esse dominam sui activi (volitionis), quia non
est domina sui passivi (educi de potentia). Præterea, pre­
termitiendo considerationem passivi, prætermittunt modi­
ficationem ipsius passivi ex natura causæ secundæ; ex qua
modificatione habetur actio voluntatis, et modus actionis,
volitio et libertas volitionis, ut ex mox dicendis patebit.
Ut breviter dicam, ad argumenta adversariorum possumus
respondere : Transmitto totum et nego suppositum.
Quo sensu molio divina dicatur prævia, idest præmotio. Mo­
vere et moveri sunt correlativa et sunt simul (0. 40, IV), nec
est quærendum instans temporis aut ducationis in quo mo­
vens prius moveat (active), et aliud instans in qno sub­
jectum motum moveatur (passive). Ratio est, quia idem est
actus moventis et moli (III Physic. Leet. IV, n. 10. — Ed.
Leon.); et ideo ex hoc capite non est quærcnda prioritas
neque posterioritas unius ejusdemque ad seipsum. « Movens
enim dicitur inquantum aliquid agit, motum autem inquan­
tum patitur ; sed idem est quod movens agendo causai, et
quod motum patiendo recipit... Quare oportet unum actum
esse utriusque, scilicet moventis et moti : idem enim est

quod est a movente ut a causa agente, et quod est in moto
ut in patiente et recipiente » (Ib.). Hejiciendæ ergo sunt
phantasiae, quibus poneretur præmotio ut actus Dei moventis
active voluntatem distinctus realiter ab actu voluntatis ut
motæ, id est passive suscipientis divinam motionem, et con­
sequenter unum præcedere tempore vel duratione alterum.
Porro, < licet motus sit communis actus moventis et moti,
tamen alia est operatio facere motum et recipere motum :
unde et duo prædicamenta (L. 6, V.) ponuntur facere et
pali » (II. C. G. Cap. LVII, n. 2) : « nam quædam operatio est
rei, ut aliud moventis, sicut calefacere et secare ; quædam
vero est operatio rei, ut ab alio motæ-, sicut calefieri et secari >
(III, C. G., Cap. XXII, in princ.). Ex quo capite actus
moventis et moti, quosdiximus hic supra esse unum eumdemque realiter actum, differunt secundum rationem.
« Nam motus secundum quod procedit a movente in mobile
est actus moventis, secundum autem quod est in mobili
a movente, est actus mobilis. » (III, Physic., loe. cit., n, 11.)
Super illa S. Thomæ verba, alia est operatio... recipere
motum, notandum cautissime est cum Ferrariensi (in II.
C. G., loc. cit., § In secunda improbatione), quod S. Doctor
non sumit hic operationem pro actione producta ab eo cujus
dicitur operatio : patet enim ex terminis quod recipere motum
non est actio producta a subjecto moto. Accipitur ergo hoc
loco operatio eo sensu quo de operatione loquitur ipse
S. Magister incitato Cap. XXII, ex III. C. G.; videlicet secun­
dum quod « ultimum per quod unaquæque res ordinatur
ad finem, est ejus operatio » (S. Th. lb. in princ. Cap.),
secundum quem modum calefieri et secari dicitur operatio
calelactibilis et secabilis. Quocirca, sistendo in hoc præciso
conceptu passionis, qui est recipere motam,in eo quod mo­
vetur tria concipimus : — Io Quod passio seu recipere
ordinatur ad actum producendum a re mota ex motione
moventis, sed non est ipse actus (seu operatio proprie dicta,
— supra, Praenoto) ut productus a re mota ; — 2° Conse­
quenter per id quod est recipere actionem moventis res
mota intelligitur solummodo ut completa in ratione prin­
cipii proximi agendi, seu, uti dicitur communiter in scholis,
in actu primo proximo seu ultimo agendi, ut hic supra cum
S. Thoma dictum est ; non autem ut in actu secundo, secun­
dum quod actus secundus est actus seu operatio producta
vel elicita ab agente moto; — 3° Actio moventis intelligi

necessario debet ut prior passione seu recipere motionem
illam (et consequenter prior actione producta active a re mota
ex motione activa moventis) : quo sensu dicit S. Thomas :
motio autem moventis prœcedit motum mobilis (non tempore
vel duratione, ut dictum est, sed) ratione et causa. Prœcedit
ratione : « prius enim intelligimus motum ab agente et mo­
vente procedere, quam recipiatur in mobili » (Ferrar, in HI
C. G. Cap. CXL1X, § Circa hoc ultimum dictum) ; præcedi:
causalitale (non quia motio moventis) sit vera causa effectivi
motus mobilis : quia cum eadem res sit motio moventi?
et motus mobilis (ut supra dictum est), quantum ad id quo i
in recto dicunt, unum non potest esse alterius causa effec­
tiva realiter; sed eo modo quo id quod alteri secundum
modum considerandi præsupponitur (et movere præsupponitur
moveri), ut sic, dicitur prius causalitate. Potest etiam
dici quod intelligitur hoc (motio moventis prœcedit, etc.) de
motione et motu quantum ad habitudines, quibus inter se
formaliter distinguuntur, non quidem sic, quod una si:
alterius causa, sed quia una est conditio agentis, alia vero
conditio patientis : causa autem agens est prior causa patiente
et materiali » (Ferrar., loc. cit.).
Hæc prioritas, quam unice affirmamus, si motioni non
competit moventis respectu motus mobilis, revera motio
non est; et ideo motio hoc sensu estprœvia, estprœmotio.
Quo sensu motio moventis modificatur a causa inferiori me­
ta. Id quod movetur sub actione moventis dupliciter intellig'
potest. Aut supponendo quod id quod movetur præcise mo.
vet quia motum (sicut baculus movet lapidem præcise quia
movetur); et ex hac suppositione sequitur quod id quod mo­
vetur ex se nihil confert ad effectum, et sic non est causa,
ut patet. De hujus generis subjecto moto non loquimur. —
Aut supponendo quod id quod movetur non præcise move:
quia motum, sed quod ipsum etiam coëffïcit seu concausat,
ex se scilicet aliquid conferendo et producendo. Loquimur
exclusive de hujusmodi secundis causis motis : ex quibu^
præcipue est voluntas humana, quæ non solum activa est.
sed talis est naturæ, ut ipsi repugnet actus coactus, actus
scilicet qui non sit ab ipsa, ut a principio intrinseco et eli­
ciente actum illum. — Applicando igitur voluntati nostræ ea
quæ hucusque disseruimus, manifestum est quod voluntas
nostra eo ipso quod movetur a Deo, passive se habet quoad
recipere divinam motionem, sicut active se habet quoad

actum a se elicitum, qui actus est velle. Attamen, per hoc
ipsum quod motio divina recipitur in potentia voluntatis,
modificata intelligitur a voluntate ipsa, juxta illud in scholis
vulgatum adagium Quidquid recipitur ad modum recipientis
recipitur. Modificatur, inquam, non active sumpta, quasi
actio divina, quæ est realiter ipsa divina essentia et formaI¡ter intransitiva (30, V, et seqq.) modificetur aut modificari
possit a creatura (id enim talis est absurdi'.as, quæ ne mente
quidem concipi potest), sed passive accepta, secundum exi­
gentiam nempe causarum motarum : quatenus Deus ipse
modificat, ut ita dicam, propriam actionem motivam, eo
sensu quod eam attemperat naturis causarum creatarum,
eas movendo et quoad rem et quoad modum proprium
agendi ipsarum. < Motus primi moventis, inquit S. Thomas,
non recipitur uniformiter in omnibus mobilibus, sed in uno­
quoque secundum proprium modum. » (Qu. Dispp. Demalo.
Qu. III. De causa peccati. Artic. II.) Et sic operatio (sup.
Antequam) procedit a motione non simpliciter, sed reduplica­
tive ut modificata ab ipsa re, quæ movetur. Sic ergo intelligimus cum Cajetano divinam motionem, prius (prioritate
supra explicata) recipi in causa secunda et modificari ab
ipsa, deinde impellere ad movendum. « Et... prius natura
modificatur, quam impellat ad movendum. » (P. I. Qu. XIII.
Artic. XIII, § Nec sustinendus est). Videant igitur illi, qui
nobis opponunt Cajetanum, utrum id jure fieri possit et non
potius manifesta injuria. In hisce enim pauculis verbis, quæ
adduximus, est formula ipsa præmotionis physicæ quam
universa schola nostra cum suo Magistro S. Thoma defendit.
Sed de Cajetano plura infra (Artic. 35).
De actu elicito a voluntate subprœmotione divina. Totum id
quod diximus de motione divina in voluntatem præcedil,
secundum rationis et causalitatis ordinem, actum secundum,
id est operationem seu politionem ipsius voluntatis; et ideo
motio illa'divina est præmotio. Et quia voluntas actu vult
ex præsupposita divina motione seu præmotione, per quam
reducitur de potentia in actum, ad hanc motionem voluntas
¡non se habet active FACIENDO se velle, ut verbis utamur
nostri Conradi Koellin (in I-II. Qu. CXI. Art. II. corp.
§ Sed circa ista nota), imo S. Augustini, ut infra videbimus,
et S. Thomæ (step. 24, n. X, ad 2), idest reducendo se de po­
tentia in actum, sed se habet passive, quatenus non sibi dat,
sed indiget recipere et de facto recipit motionem sibi a Deo

impressam. Non enim est in potestate nostra divina motio,
sed nos sumus in potestate Dei ; si autem Deus pro sua liber?
potestate voluntatem movet active, sequitur quod voluntapassive moveatur : movere enim, ut supra diximus, et mover.
sunt correlativa, et ideo sunt simul (0. 40, IV). Ex hac ta­
men divina præmolione sequitur velle voluntatis, ad quo i
voluntas se habet active {idem, ib.) : non enim intelligi potest
veWequod non sit ab intrinseco et active a voluntate, ut constat
ex ipsa definitione voluntarii (Ps. 48).
Dictum est autem Io, quod actio divina movens est efficacissima (Artic, præc., n. VIII) ; ergo suo effectu frustrari
non potest; qui effectus, in casu nostro, est ipsum velle vo­
luntatis ; ergo sub præmotione physica voluntas nostra infallibiliter vult. Dicimus ergo cum Angelico, < quod si Deus
movet voluntatem ad aliquid, impossibile est poni quod vo­
luntas ad illud non moveatur. Non tamen est impossibile
simpliciter » (I-II. Qu. X, Artic. IV, ad 3). Et revera :
Dictum est 2°, quod motio divina modificatur ex voluntate
nostra, juxta exigentiam ejus, quæ est agere et libere agere,
ex sua nempe determinatione et electione ; ergo sub præmo­
tione physica voluntas nostra non necessario, sed libere vult
et ex propria electione : ergo velle voluntatis sub physica
præmotione, respectu voluntatis est liberum; licet conside­
ratum quantum ad efficaciam divinæ præmotionis sit infal­
libile, sicut hic supra dictum est : « Stat causam secundam
necessario {ex suppositione) moveri a prima ; et cum hoc ipsummoveri modificari ex natura causæ secundæ ; et sic {nota
movere causæ secundæ provenit non ex moveri tantum, sed ex
moveri et modo proprio ipsius causæ secundæ» (Cajetan. P. I.
Qu. XIX, Art. VIII, §. Secundo distinguendo). * Et quoniam
prius natura modificatur {motio moventis) quam impellat ad
movendum, motio illa jam modificata ad causam contingen­
tem, movebit secundam ad movendum non necessario sed
contingenter » (Id., ib. Qu. XIV. Art. XIII, §. Nec sustinendus).
Dictum est 3°, quod idem est actus (motio) moventis et
(passio) moti : ex quo activo-passivo, idest ex recepta mo­
tione et voluntate recipiente (supra. Antequam) consequitur
operatio voluntatis motæ, id est volitio (sup. ib.). Ergo
licet actio divina ut est prcemotio (active ex parte Dei.
passive ex parte voluntatis) concipi debeat ut prior in ordine
ad consequentem operationem seu volitionem voluntatis ;considerata tamen ut est coefficient seu cooperans respectu ejus-

dem volitionis, non est prævia huic actioni (velle) voluntatis,
quasi ex parte rei detur aliquod instans vel signum prius,
in quo Deus ante ipsam voluntatem producat volitionem
nostram (Cajetan. loe. cit. ; Ferrar. III. C. G. Cap. LXXXIX,
§ Ad omnia ista argumenta... Ad tertium; Capreolus
in I. Dist. XXXVIII, Qu. I, Art. I. Ad secundum Scoti; II,
Dist. XXV, Qu. I, Art. Ill, Ad quartum Scoti, contra
2“ conclus.). Ergo respectu ejusdem volitionis motio
divina, non formaliter quatenus educit voluntatem de
potentia in actum (quo sensu dicitur præmotio, active
in Deo, et passive in voluntate, ut dictum est), sed
quatenus conjungitur ipsi volitioni est coefficiens, seu cooperans intrinsece operationi voluntatis. Eo enim ipso quod
velle seu actio voluntatis procedit ab ipsa voluntate ut mota
non simpliciter, sed secundum modum suæ naturæ (quæ
est facultas activa et libera), ipsa volitio seu actio volun­
tatis consideratur ut unus idemque effectus utriusque causæ,
Dei scilicet et voluntatis, necessario præ se ferens illud
quod in ipsa est Dei et illud quod est voluntatis, seu
modus quo attingitur a Deo, ut a causa prima, et modus quo
attingitur a voluntate, ut a causa secunda agente sub Dei
dependentia et præmotione. In hac cooperatione seu coëfticientia consistit præcise concursus simultaneus (quem et
cooperationem simpliciter et rectius dicimus) admissus et
propugnatus a Thomistis ; qui ideo subaudit præmotionem, et differt a concursu mere simultaneo, per modum
adminiculi, excludente præmotionem, ut patet ex dictis
n. præc. Ita scilicet ut « ad omne velle voluntas se habet
active et concurrit ipsum eliciendo, sed tamen se non habet
active faciendo se velle, sed hoc fit ex divina motione, quæ
voluntatem prœvenit, et eam inclinat ut velit ; talem ergo
inclinationem et inductionem in velle Deus solus facit. Sed
actum ipsum, qui est velle, et convertere se ad Deum, ipsa
voluntas coëffîcit » (Gonradus, Op. et loc. cit.). Aliis ver­
bis, præmotio divina efficit ut voluntas nostra coëfficiat cum
Deo agente, secundum propriæ naturæ activitatem et modum
agendi sibi proprium.
Quæ hucusque declaravimus placet verbis S. Augustini
confirmare : « Certum est inquit, nos velle cum volumus :
sed ille (Deus) facit ut velimus bonum... Certum est nos
facere cum facimus : sed ille facit ut faciamus, præbendo
vires efficacissima» voluntati... Ipse ut velimus operatur

(motio, seu prœmotio) incipiens, qui volentibus cooperatur
perficiens... Ut ergo velimus, sine nobis operatur ; cum
autein volumus et sic volumus ut faciamus, nobiscum
cooperaturi (al. operatur. — Lib. De Gratia et Libero arbitrio.
Cap. XVI, n. 32; Cap. XVII, n. 33. — Ed. Maur.). Nil
aliud docet Schola nostra, quando aflirmat Deum promo­
vere potentiam voluntatis ad actionem, faciendo ut velimus
et faciamus, et coëfficere actionem nostram cum volumus et
facimus.
Sicut autem supra (n. III) dictum est, promotio physica
et concursus simultaneus a nobis admissus non sunt realiter
duo influxus, sed unus et idem; distinguuntur autem secun­
dum diversas relationes, quas causa secunda dicit ad ipsam
actionem divinam : nam quatenus causa secunda comparatur
ad Deum moventem ut passiva, id est ut educta de potentia
in actum, seu ut ad facientem se agere, actio divina dicitur
prœmotio physica; quatenus vero comparatur ad Deum mo­
ventem ut activa, id est ut coefficicns cum divina actione,
hæc dicitur concursus, seu cooperatio.
NI. De prædeterminatione thomistica. Sicut vocabulo preemotionis, ita et multo magis vocabulo prœdeterminalionis
abutuntur ad nobis faciendam invidiam, qui nos de læsa
humana libertate insimulant. Imo sunt nonnulli qui pro­
motionem concedunt, sed horrent prædeterminationem.
Verum hi trepidant timore ubi non est timor, et id unum
ostendunt, nec præmotionis, quam admittunt, nec prædeterminationis, quam recusant, naturam habere perspectam.
Quod probatu non est difficile. Et quamvis de hac eadem
re scripsimus supra (Artic. 24, n. X, ad 2), tamen, ob
importunitatem adversariorum, iterum scribere non piget.
Et ante omnia noto quod prædeterminatio formaliter
sumpta non pertinet ad divinam potentiam formaliter ac­
ceptam, sed tantummodo executive : in sensu formali perti­
net ad divinam voluntatem. Quod non de facili invenies no­
tatum ab iis, qui nos impugnant. Diximus cum S. Thoma
quod potentia in Deo non est aliquid differens a scientia et
voluntate divina secundum rem, sed solum secundum ratio­
nem, inquantum scilicet potentia importat rationem prin­
cipii exequentis id quod voluntas imperat. Et ideo, formaliter
loquendo, < voluntas est principium operationis, ut primum
imperans opus; sed potentia in his quæ agunt per voluntatem
est principium operis, ut exequens : et in hoc consistit ratio

potentiæ ut sit proximum principium operis et non primum. »
ii. Dist. XLV, Qu. I, Art. Ill, ad. 2). Discimus ergo a S
Thoma distingui secundum nostrum modum concipiendi
tria in Deo respectu creaturæ : — 1° intellectum, qui esi
quasi forma indeterminata rerum (Cf. P. I. Qu. XIV,
Artic. VIII; Qu. XIX, Artic. IV, ad. 4 ; I. Dist. XLV, Artic. HI);
— 2° voluntatem, quæ est quasi forma determinans res in
ordine ad existentiam (cf. ib.) ; — 3° potentiam exequentem
voluntatis determinationes. Scilicet adsunt respectu creatu­
rarum, intellectus divinus concipiens, voluntas determinans,
potentia exequens. « Potentia, iterum dicimus (sup. n. I)
cum S, Thoma, non ponitur in Deo ut aliquid differens a
scientia et voluntate secundum rem, sed solum secundum
rationem, in quantum scilicet potentia importat rationem
principii exequentis id quod voluntas imperat et ad quod
scientia dirigit. Quæ tria Deo secundum idem conveniunt »
(P. I. Qu. XXV, Art. I, ad. 4 ; cf. Qu. XIX, Art. IV, ad. 4.).
— Quibus positis, sic ratiocinamur. Nihil prohibet quominus
dicamus executive de actione seu motione divina, id est de
divina potentia exequente, quidquid formaliter dicimus de
divina voluntate imperante. Atqui de divina voluntate impe­
rante tria dicimus, scilicet : — Io quod prædeterminat
causas secundas earumque actiones ; — 2° quod| in hac
prædeterminatione, ratione suæ efficaciæ (Artic, præc.,
n. VIII.) est non solum actio, sed etiam modus agendi;
— 3°, proindeque, quod prædeterminatio non solum non
officit contingentiæ et libertati, sed est causa earum. < Et
similiter quod... Damascenus eum (S. Gregorium Nyssenum)
sequens, dicit in secundo libro (Orthod. fid., cap. XXX) quod
ea quæ sunt in nobis Deusprœnoscil, sed nonprædeterminat;
exponenda sunt ut intelligantur ea, quæ sunt in nobis,
divinæ determinationi non esse subjecta, quasi ab ea neces­
sitatem accipientia » (III. C. G. Cap. XC. fin. — Cf. P. I,
Qu, XXIII, Art. I, ad I ; sup. Art. 24, n. X, ad. 2 ; inf. 35,
II).'Ergo executive hæc eadem dicere possumus de omnipo­
tentia exequente divinæ voluntatis imperata, scilicet : —
Io quod præmotio sit executive prædeterminatio ; 2° quod
præmUio, ut formaliter præmotio et ut prædeterminatio
executive, complectatur actionem et modum proprium agendi
causarum secundarum ; 3° quod prædeterminatio execu­
tive et formaliter præmotio nedum non officit contingenti»
et libertati, sed est causa earum. « Deus operatur in volun-

taie et in libero arbitrio secundum ejus exigentiam : unde
etiam si voluntatem hominis in aliud mutet, nihilominus
tamen hoc sua omnipotentia facit, ut illud in quod mutatur
voluntarie velit » (II. Dist. XXV, Qu. I, Art. II, ad 1. — Cl.
Qq. Dispp. De veritate, Qu. XXII. De voluntate. Artic. VIII et
IX ; P. I. Qu. GV1, Artic. U.).
Igitur, præmotio et prædeterminatio sic invicem compa­
rantur ut (sicut Artic. 24, n. X, ad 2, jam notavimus) una
inferat aliam : præmotio infert a posteriori prædeterminationem cujus est exeeutio et effectus ; prædeterminatio
infert a priori præmotionem, cujus est ratio. — Imo noto
iterum (Cf. ib.) quod Angelicus in textu allegato determina­
tionem et prædeterminationem in eadem significatione usur­
pat; ex quo licet inferre, juxta hic immediate supra notata,
quod motio et præmotio assumi, ex mente S. Doctoris, in
eadem significatione jure meritoque possunt (Cf. Artic, et
n. cil. ).
Hinc præmotio thomistica est revera prædeterminatio di­
vinæ voluntatis, seu, voluntas divina efficacissima qua Deus
libere vult fieri, et quæ ipse vult fieri, et quæ eo modo fiunt,
quo Deus ea fieri vult (P. I, Qu. XIX, Art. VIII).
VII. Corollarium. Quoties ergo de præmotione physica, et
de prædeterminatione sermo est, arcendas sunt phantasiæ,
quibus plerique extra et contra nostram Scholam imaginan­
tur : Io præmotionem physicam active sumptam ad modum
actionis creaturarum (30, X, seq.) ; passive vero ad modum
actionis instrumenti, — quod non habet aliquod principium
sui motus (Sup., n. V. Quo sensu motio moventis; inf. 32,1.
Tertius modus, N. B.). 2° Et ideo imaginantur præmotionem
physicam formaliter sumptam, non ut reductionem voluntatis
de potentia in talem actum qui est moveri (non autem est
operatio seu velle voluntatis, sed antecedit ipsam operatio­
nem), et ideo non ut afficientem exclusive potentiam eamque
complentem in ratione principii proximi et sufficientis ad
agendum (sup., V., Quo sensu motio divina) ; sed ut reduc­
tionem voluntatis de potentia in talem actum qui sit ipsa
voluntatis operatio, seu ejus velle, et ideo ut producentem
in aliquo signo priori a parte rei nostram voluntatis volitionem ante ipsam voluntatem (ib. Quo sensu motio divina;
De actu elicito... dictum est 3°). 3° Et ideo imaginantur
etiam voluntatem per præmotionem impelli ad agendum,
non servato modo suæ naturæ (ib. Quo sensu molio moventis),

sed quasi ad unum determinari, quin actus sit in potestate
voluntatis et per modum libertatis (ib., inf. 35, II). 4° Ima­
ginantur etiam præmotionem physicam esse actionem dis­
tinctam a concursu seu coëfficientia divina actus voluntatis
human®, non autem unam eamdemque realiter actionem,
et solummodo distinctam ex diversis relationibus quæ sunt
in causa secunda (Sup. V. Sicut autem supra). 5° Imagi­
nantur denique præmotionem esse ipsam prædeterminationem formaliter, non executive solummodo (sup. VI.) Hæc et
alia, quæ nemo ex nostris dicit, sunt falsa supposita, ex
quibus tamen consequentiæ contra S. Thomæ doctrinam de
prædeterminatione et præmotione processisse videntur.
ABTICULUS QUINTUS
(32/

Doctrina S. Thomæ de modis quibus exerceri potest influxus
in causalitatem alterius.

I. De quatuor modis quibus exerceri potest influxus in cau­
salitatem alterius. Ut autem hac in re dilucide ratiocinemur,
prænotandum est influxum in causalitatem alicujus causæ
quadruplicis generis esse posse. Hos quatuor modos exponam
ipsissimis verbis S. Thomæ (Qq. Disp. De potentia, Qu. III. De
creatione. Art. VII), cujusmens in haere itacerta est ut nihil
supra. Quærens S. Doctor in illo Articulo : Utrum Deus
operatur in operatione naturæ, ponit hanc conclusionem :
« Respondeo dicendum, quod simpliciter concedendum est,
Deum operari in natura et voluntate operantibus. Sed qui­
dam hoc non intelligentes in errorem inciderunt, attri­
buentes Deo hoc modo omnem naturæ operationem, quod
res penitus naturalis nihil ageret per virtutem propriam. •
— Ut autem explicet hanc suam conclusionem, præmittit
quatuor modos indicatos.
Primus modns. « In ipsa natura vel voluntate operante
Deus operatur : quod quidem qualiter intelligi possit osten­
dendum est. Sciendum namque est, quod actionis alicujus
rei res aliqua potest dici causa multipliciter. Uno modo quia
tribuit ei virtutem operandi... Et hoc modo Deus agit omnes
actiones naturæ, quia dedit rebus naturalibus virtutes, per
quas agere possunt. »

Secundus modus. « Alio modo conservans virtutem dicitut
facere actionem, sicut dicitur quod medicinæ conservantes
visum faciunt videre..... Est (Deus) causa virtutis coliatæ non
solum quantum ad fieri, sicut generans, sed etiam quantum
ad esse, ut sic possit dici Deus causa actionis inquantum
causât et conservat virtutem naturalem in esse. »
Tertius modus. « Tertio modo dicitur una res esse causa
actionis alterius inquantum movet eam ad agendum. In quo
non intelligitur collatio aut conservatio virtutis activæ (sicut
in primo et secundo, modo) sed applicatio virtutis ad actio­
nem, sicut homo est causa incisionis cultelli ex hoc ipso
quod applicat acumen cultelli ad incidendum, movendo
ipsum..... Deus (est) causa actionis cujuslibet rei naturalis,
ut movens et applicans virtutem ad agendum. »
N. B. Sermo est de instrumento applicato a principali
agente. Notandum est autem quod « instrumentum dupli­
citer dicitur. Uno modo proprie, quando scilicet aliquid ita
ab altero movetur, quod non confertur ei a movente aliquod
principium talis motus ; sicut serra movetur a carpentario ,
et tale instrumentum est (Ed. P. erronee, non est) expers
libertatis. Alio modo dicitur instrumentum magis commu.
niter quicquid est movens ab alio motum, sive sit in ipso
principium sui motus sive non ; et sic ab instrumento non
oportet quod omnino excludatur ratio libertatis : quia ali­
quid potest esse ab [alio motum, quod tamen seipsum mo­
vet. Et ita est de mente humana » (Qq. Dispp. De veritate.
Qu. XXIV. De libero arbitrio. Artic. I, ad 5).
Quid autem intelligat S. Thomas nomine applicationis:
ipsemet explicat I-II. Q. XVI, Artic. I : « Usus rei alicujus,
inquit, importat applicationem rei illius ad aliquam opera­
tionem : unde et operatio, ad quam applicamus rem aliquam
dicitur usus ejus ; sicut equitare est usus equi, et percutere
est usus baculi. »
Quartus modus., t Sed ulterius invenimus secundum ordi­
nem causarum esse ordinem effectuum : quod necesse est
propter similitudinem effectus et causæ. Nec causa secunda
potest in effectum causæ primæ per virtutem propriam,
quamvis sit instrumentum causæ primæ respectu illius effec­
tus. Instrumentum enim est causa quodammodo effectus
principalis causæ, non per formam vel virtutem propriam,
sed inquantum participat aliquid de virtute principalis causæ
per motum ejus (0. 44, Vet VI) ; sicut dolabra non est causa

rei arliliciatæ per formam vel virtutem propriam, sed per
virtutem artificis a quo movetur, et eam quoquomodo par­
ticipat. Unde quarto modo unum est causa actionis alterius,
sicut principale agens est causa actionis instrumenti. Et hoc
modo etiam oportet dicere, quod Deus est causa omnis actio­
nis rei naturalis. Quanto enim aliqua causa est allior, tanto
est communior et efficacior, et quanto est efficacior, tanto
profundius ingreditur in effectum, et de remotiori potentia
ipsum reducit in actum. »
II. Conclusio S. Thomæ et corollarium. — Quibus omni­
bus declaratis, in hæc verba concludit suum Articulum S.
Doctor : « Sic ergo Deus est causa actionis cujuslibet, inquanlum dat virtutem agendi, et inquantum conservat eam,
et inquantum applicat actioni, et inquantum ejus virtute om­
nis alia virtus agit. — Et cum conjunxerimus his, quod Deus
sit sua virtus, et quod sit intra rem quamlibet, non sicut
pars essentiae, sed sicut tenens rem in esse (et * esse pro­
prium rei est intimum ipsi rei quæ nec incipere, nec durare
posset, nisi per operationem Dei, per quam suo operi con­
jungitur. > — I. D. XXXVII. Qu. I. Artic. I;cf. II, D. I.Qu.I.
Artic. IV) ; sequetur quod ipse in quolibet operante imme­
diate operatur, non exclusa operatione voluntatis et natu­
ra). » (Cf. Cajetan. P. I. Qu. GV. Artic. V. § Nota hic duo,
circa fin.; Ferrar. III. C. G. Cap. LXV1I, n. 6, § Sexto). Utrum
hæc S. Doctoris doctrina vera sit, restat ut inquiramus et
definiamus.
III. Alius modus movendi voluntatem ex parte Dei. Præter
modos hucusque descriptos, quibus Deus movet creaturas,
alium addit S. Thomas, quatenus nempe Deus est finis. Ete­
nim < cum... omnis operatio sit propter aliquod bonum ve­
rum vel apparens ; nihil autem est vel apparet bonum, nisi
secundum quod participat aliquam similitudinem summi
boni, quod est Deus, sequitur quod ipse Deus sit cujuslibet
operationis causa, ut finis • (P. I. Qu. CV. Artic. — Cf. III.
C. G. Cap. LXV1I, n. 6). — Hæc tamen ratio causalitatis,
quatenus ducitur a fine ut alliciente vel adlrahente agentis
appetitum, est causalitas potius moralis quam physica. Etideo de ipsa nulla in præsenti est quæstio.
VI. Solvitur dubium. -- In Sumina theologica, loc. cit., S
Thomas enumerans modos, quibus Deus operatur in omni
operante, reducit ad tres, quatuor modos recensitos in Qu.
Disp. Depotentia. Ait enim quod Deus operatur in omni ope-

rante, quatenus : Io dat formas rebus ; 2" conservat eas in
esse; 3° applicat eas ad agendum ; ac deinceps addit modum
ex parte finis, sicut n. præc. dictum est. Quartum modum
praetermittit.
Sed dubium de facili solvitur. Quartus enim modus dedu­
citur ex esse, quod attingi non potest a causa secunda, nisi
quatenus agit virtute causæ universalissimæ, quæ Deus est.
Tertius modus deducitur ex eo quod Deus movet seu applicat
virtutem ad agendum actionem propriam ipsi virtuti. Porro
hæc duo movere et elevare causas secundas ad producendum
effectum proprium Dei, scillicet esse, complectitur Angelicus,
cum ait in Summa, loc. cit. : « Considerandum est quod si
sint multa agentia ordinata, semper secundum agens agit in
virtute primi. Nam primum agens movet secundum ad agen­
dum. Et secundum hoc omnia agunt in virtute ipsius Dei;
et ita ipsa est causa omnium actionum agentium. » Ponitur
ergo explicite quartus modus in hoc quod causæ secundæ
agunt virtute principalis agentis ; et quatenus agunt ad at­
tingendum principalis agentis effectum.
V. Quid in quæstione de divino influxu certissime sit reti
nendum. In hac ergo controversia de divini influxus natura
in causas secundas, certissime est retinendum Deum influere
primo et secundo modo in earumdem causarum actiones,
scilicet ut est causa prima producens et conservans causas
secundas. Qui quidem concursus, ut per se patet, est qui­
dem immediatus respectu virtutis activæ causarum secunda­
rum, sed respectu actionis earundem est solummodo media­
tus, hoc est influit in actiones, quia virtutem, a qua actio
procedit, producit et conservat. Insuper retinendum est
Deum influere immediate in actiones causarum secundarum,
ut dictum est (30, I). Consequenter retinendus certo est
influxus tertio et quarto modo acceptus, qui est immediatus
ipsi actioni causarum secundarum, quia per hujusmodi
influxum virtus active applicatur ad agendum, et agit ut
instrumentum participans virtutem principalis agentis, prout
pxplicavimus cum S. Thoma. Controversia tota est de natura
hujus influxus immediati, præsertim vero de influxu tertio
modo sumpto, hoc est applicative seu motivo causæ secundæ
ad agendum.

ARTICULUS SEXTUS
(33)
Asseritur necessitas divinæ promotionis physicos.

I. Status quæstionis. Igitur totus nodus quæstionis in hoc
consistit, ut sciamus an concursus ille divinus immediatus,
in causalitatem causarum secundarum, quem diximus
(30, 1) esse necessario admittendum, sit influxus physicus et
prævius Dei, Artic. 31, n. IV, et seq. explicatus : qui quidem
influxus unico vocabulo dicitur promotio physica ; vel sit
influxus extrinsecus virtuti ipsarum causarum, seu concursus
simultaneas per modum adminiculi acceptus (ib., n. IV). Et
nota quod tota difficultas est non de præmotione morali.
quæ respectu voluntatis consistit in illustratione, suasioni­
bus, consiliis, præceptis, etc. : de hac enim nulla quæstio,
quia si nos alios moraliter præmovemus, a fortiori potest
et Deus ; sed tota controversia est de præmotione physica. EI
quia difficultates præcipue moventur respectu causarum
liberarum ; ideo de hujusmodi causis directe sermonem
habebimus. Pronum enim est concludere quod si Deus præmovet physice causas secundas liberas, præmovet a fortiori
et causas necessarias. Suminus autem præmotionem in
sensu exclusivo a nobis declarato (31. VII), prout scilicet
significat voluntatem educi a Deo de potentia in actum (ib.
31, V. Traditur). Sit ergo conclusio :
II. Deus physice præmovet causas secundas liberas ad
agendum intacta earum libertate. Quod intacta remaneat
sub præmotione physica causarum secundarum libertas,
ostendam in solutione difficultatum ; modo probatur præmotio physica. — Causæ secundæ liberæ, ut liberæ sunt,
subordinantur causalitati causæ primæ, nempe Dei ; sunt
perse indetermiuatæad agendum vel non agendum; sunt
per se causæ agentes in potentia et non in actu. Atqui subordinatio,indelerminatio,potenlialitasinceosis secundis liberis
exigunt ut ipsæ a Deo physice præmoveantur ad agendum.
Ergo Deus physice præmovet causas secundas liberas ad
agendum. — Major communiter ab omnibus conceditur.
Omnes enim causæ secundæ, non solum ut entitates sunt in
existeudo, sed etiam ut causæ sunt iu agendo, essentialiter

Deo subordinantur : eo enim ipso quod quantum ad omnia
creaturæ sunt, quantum ad omnia Deo subjiciuntur, a cujus
dominio plene creaturæ ipsæ in essendo et in agendo depen­
dent. Deinde causæ liberæ in se spectatæ indifferentes sunt
et indeterminatæ (Ps. 50, XI). Denique in omnibus causis
secundis actio non identificatur cum facultate agendi (Ps.
20, II) et consequenter ipsa facultas, in se spectata, est prin­
cipium potentiale, hoc est, agens in potentia et non in actu,
— Posiiaergo veritate majoris, probatur minor singiliatim.
Ex subordinations ad Deum. De ratione causæ subordinate
est, ut in sua causalitate actuali dependeat a causa cui subordinatur : et dico in sua causalitate, hoc est in agendo,
quia subordinate tantummodo quoad esse, non est subor
dinatio in ordine causalitatis sed in ordine entitatis solum­
modo, ut dictum est in explicando influxum primo modo
acceptum (Cf. Artic, seq., n. II, ad. 1.). Atqui causæ liberæ
sunt causæ immediate Deo subordinate : subordinate qui­
dem, ut diximus in explicatione majoris; immediate autem,
quia nulla alia causa intermedia potest physice agere in
causas liberas, hoc est, in voluntatem. Ergo causæ liberæ
in sua causalitate actuali, hoc est in agendo, pendent a Deo.
Non autem a Deo pendent in agendo,nisi quatenus eas Deus
physice movet, hoc est præmovet, reducendo eas de potentia
in actum : in qua reductione diximus consistere formaliter
præmolionem (31, V. Traditur).
Concursus autem simultaneus per modum adminiculi,
proprie non movet voluntatem, in eam intrinsece influendo
eamque reducendo de potentia in actum (si enim hoc dare­
tur concursus esset ipsa præmotio) : sed voluntas vere et
proprie se ex se facit velle, non educitur a Deo sed se edu­
cit de potentia in actum, saltem acceptando concursum divi­
num, quem sibi habet a Deo oblatum et præparatum, ut
verbisutamurSuarezii(Z)isj»p.2Veiajo/iys.Dispp. XXII. Sect.IV,
n, XVII). — Et hinc est quod, fatentibus adversariis, concur­
sus iste simultaneus necessarius quidem est ut voluntas agat,
sed extrinsecus est et lateralis, ita ut in potestate omnino
voluntatis sit acceptare vel non acceptare illum, et conse­
quenter quod prædictus concursus simultaneus proprium
effectum consequatur. Cum hoc solo igitur concursu simul­
taneo prævium non supponente (31, V, Didum est 3°), causa
libera in sua causalitate, saltem in actione qua concursum
acceptat et cum eo operatur, est subjective et intrinsece indo-

pendens a causalitate divina. Quod etiam alio modo con­
firmari potest. Aut enim voluntas peractionem suam accep­
tat divinum concursum sibi oblatum atque præparatum. aut
sine actione. Sed non sine actione, ut patet ex terminis :
acceptare enim est agere. Ergo per aliquam actionem suam
(quæ etiam libera esse debet acceptandi vel non acceptandi).
Quærimus autem : utrum hæc actio, quæ est acceptatio,
sit a voluntate sine Dei concursu, vel cum hoc concursu. Si
cum hoc concursu, iterum de hoc concursu quærimus sicut
de primo, utrum scilicet acceptatur a voluntate mediante
Dei concursu, an secus ; et sic in infinitum. Stat ergo prima
pars disjunctiva, quod scilicet actio voluntatis acceptantis
concursum divinum sibi oblatum atque præparatum, sit
solius voluntatis independenter ab actione divina concur­
rente. Quæ consequentia ut vitetur, sicut revera est vitanda,
influxus prævius et physicus Dei in causas secundas, seu in
voluntatem asserendus est.
Ex indifferentia seu indeterminatione causarum liberarum.
Indeterminado subjectiva ad agendum vel non agendum est
de intrinseca natura libertatis (Ps. 50, XI). Quoties autem
voluntas eligit, determinatur ad unum oppositorum, circa
quæ electio ipsa cadere potest. Undenam hæc determinatio
in voluntate? Vel ab objecto, vel totaliter a se ipsa ; vel sic a
seipsa ut etiam determinetur a Deo. Disjunctio completa est.
— Porro, non ab objecto : nam indifferentia objectiva, quæ
essentialiter requiritur ad libertatem (Ps. 50, X), relinquit
voluntatem indifferentem ad actum vel non actum. Adde
quod motio objecti est motio specificationis et moralis, quæ
physicum exercitium ipsius voluntatis nullo pacto determi­
nat (Ps. 51, VII). Non totaliter ab ipsa voluntate : nam ex
indeterminato ut tali nihil sequitur, ut fert commune ada­
gium scholarum, et ex ipso vocabulo manifestum est : inde­
terminado enim et determinatio opponuntur, neque secunda
potest ex prima in se accepta procedere. Est autem voluntas
essentialiter indeterminata quoad exercitium suarum actio­
num, in quas indifferenter exire potest, et ab ipsis abstinere.
Ergo, quamvis a libertatis electione actio voluntatis ponatur,
tamen non est possibile quod illa determinatio actionis elec­
tiva sit totaliter ab ipsa voluntate, cum exclusione nempe
cujuslibet principii extrinseci ipsam voluntatem aliqua ra­
tione prædeterminantis, hoc est reducentis de statu potentialitads (qualis est indifferentia) ad actum activitatis. Hoc
Zwlura. Summa philosophica. T

II.

autem principium extrinsecum non potest esse nisi Deus,
qui solus in voluntatem physice agere potest, seu, ut theo­
logi loquuntur, solus Hiabitur voluntati. Ergo Deus physice
determinat seu movet voluntatem ut sic determinata seu
mota (passive) se moveat et determinet active et libere : quæ
determinatio seu motio divina est ipsa thomistica prædeterminatio seu prœmotio, juxta ea quæ dicta sunt (31, V et
VI).
Ex nativa potentialitalc voluntatis creatæ. Placet hoc ter­
tium membrum minoris nostræ argumentationis probare ar
gumentatione et verbis ipsis cl. patris Liberatore Institui,
philosoph. Theolog. nat. Cap. IV, Artic. II, Prop. I, n. 65
(Prima Ed. nov. formæ) : « Res creatæ, inquit, dum agunt,
ipso activitatis exercitio augescunt, ac ratione aliqua saltem
physice perficiuntur. Plus enim profecto est actu agere,
quam nondum agere, sed sola agendi potestate gaudere. At
vero nulla res sine locupletioris causæ adminiculo largiri
sibi potest id, quo ditior in realitate fit. Ergo causæ creatæ,
ut agant, seu ut ab agendi potentia transeant ad actum,
juvari egent. IIoc vero principium, ut patens est, nonnisi
Deus esse potest; siquidem tantum Deus extra agentium
creatorum ambitum reperitur, ac perfectionem omnem
absoluta ratione complectitur. — Nec vero quis opponat res
creatas sufficienti activitate instructas esse, cujus ope
actiones eliciant marte suo. Nam quod actuosæ sint, id
optime probat eas in actionibus illis revera agere, at minime
influxum Dei opitulantis excludit. Immo potius revera
infert. Nam vis agendi, virtute tantum actionem possidet.
Hæc autem virlualis possessio minor profecto est possessione
actuali ; quam causæ acquirunt cum actu operantur.
Quare omnis creata activitas mixtio quædam est potentiæ
et actus; quatenus vi quidem constat; sed ita constat, ut
ejus efficacitas exercitio actionis ulterius compleatur. At
vero nihil transit de potentia in actum, nisi vi entis in
actu. » — Hæc sapienter dicta sunt; sed, ni fallor, aut pro­
bant imprimis^ concursum prævium, seu præinotionem
physicam, aut nihil probant. Et revera.
Tota argumentatio supra dicta nititur duobus hisce prin­
cipiis quæ ejusdem argumentationis sunt prœmissæ, videli­
cet : Io nihil transit de potentia ad actum nisi per aliquod
ens actu, seu, ut Liberatore loquitur, nulla res sine locuple­
tioris causæ adminiculo largiri sibi potest id, quo ditior in

realitale fil {et, ut addebatur in prioribus edd., et nunc reti­
netur in fine argumenti, a potentia reducitur in actum).
Atqui 2°, causæ secundæ, non exclusa ipsa voluntate, sunt
in potentia ad agendum, seu, ut ait ipsemet Liberatore, vir­
tute tantum actionem possident. Ergo, concluditur, causæ se­
cundæ, voluntate ipsa non excepta, reducuntur in actum,
seu ad actionem, per ens in actu, seu per causam nullo
modo in potentia sed in actu semper existentem, quæ non­
nisi Deus esse potest. Hæc est legitima et vera conclusio
prælaudati doctissimi Auctoris. Sed inintelligibile omnino
videtur quod Deus influxu suo potentialitatem causarum
secundarum in actum reducat, nisi ejus influxus recipiatur
immediate in ipso subjecto educendo de potentia in actum, hoc
est in ipsa creaturæ potentialitate, quæ educitur seu move­
tur: si enim Deus movet proprie, id est educit potentiam seu
voluntatem in actum, qui est moveri, sine manifesta contra­
dictione negari non potest quod voluntas moveatur, id est
educatur in actum (31, VI). In hac autem receptione influxus,
quæ est, ut sæpe diximus, fieri actu causæ secundæ ad
agendum, moveri, reduci de potentia in actum, consistit
formaliler essentia præmotionis (31, V. Traditur, seqq.).
Abstineo, ne nimius sim, ab aliis argumentis adducendis,
quæ fuse et doctissime versat noster Antonius Goudin, Metaphys. Disp. II. Qu. III, ad probandam necessitatem physicæ
præmotionis.

AKTICULUS SEPTIMUS
(34)

Solvuntur difficultates.

I. Solvuntur difficultates faventes concursui exclusive
simultaneo. Non omnia argumenta in medium alleram, sed
principaliora seligam quæ leguntur in probatissimis auctori­
bus nostræ sententiæ contrariis, et quæ majorem præ se
ferunt veritatis speciem.
Objectio prima. Concursum Dei simuitaneum esse actioni
creaturæ patet imprimis ex ipsa voce concurrendi; quæ con­
sortium exprimit alterius agentis, quod simul operetur. Causa
enim, quæ sola aliquid gignit, in quantum id gignit, non
concurrit, sed currit.
fíesp. Quæstio non est de nomine sed de re : hinc etiam

ipsi adversarii utuntur non solum vocabulo concursus sed
etiam influxus. — Deinde recte influxus divinus dicitur con­
cursus ne creaturæ sub eodem influxu inertes habeantur,
cum revera agant, et, si causæ liberæ sunt, revera se deter­
minent. — Denique concursum simultaneum una cum
physica præmotione admittimus, ut Artic. 31, n. V {Dictum
est 3°).
Objectio altera. Si divinus concursus aclionem creaturæ
præcederet, Deus in eam actionem non immediate influeret
sed mediate. Et sane concursus ille divinus, cum actio quæ­
dam sit, aliquid in creatura produceret quo proxime termi
narelur. Si igitur hoc, quod producit, distinctum esset ab
actione creaturæ, ¡psique præiret ; actio creaturæ hoc sensu
tantum procederet a Deo, inquantum procedit a Deo prævium illud per quod ipsa juvatur. Deus igitur non imme­
diate sed per intermedium aliquod in eam actionem in­
flueret.
Resp. Distinguo antecedens : Si divinus concursus actionem,
creaturæ præcederet prioritate temporis velut qualitas quæ­
dam inactiva, et non continuaretur actioni ipsius creaturæ,
concursus divinus esset mediatus, concedo ; si præcedal prio­
ritate naturæ et ut causalitas seu motus se continuans actioni
creaturæ, nego. Hoc secundum argumentum, si ab æquivocationibus abstrahas, nihil, ut mihi videtur, evincit. Etenim
prævius influxus, quem sustinemus, non præcedit prioritate
temporis actionem creaturarum, neque est qualitas qua
virtus creata utatur per se et a se ad agendum, sicut e. g.
doctrina ad docendum, sed est motus seu causalitas divina
recepta in potentialitate creaturæ eamque reducens in
actum qui est moveri, modo supra (31, V, Traditur) expli­
cato. Atqui hæc causalitas, seu motus vel influxus divinus,
non est mera impressio activitatis seu motus vel impulsus
in potentialilatem creaturarum, quasi scilicet potentiam
creaturarum moveat et postea eam relinquat in agendo :
nam sensus iste, quem arguens videtur in objectione sup­
ponere, est falsus. Etenim prævius influxus est prævius
ratione polentiæ, quatenus hæc passive afficitur seu move­
tur, sed non cessat, sicut non cessat prævius motus impres­
sus securi ; sed continuatur et perdurat in operatione ipsa
creaturæ : et propterea ab ipso effectus sub duplici ratione
attingitur, et prouti est particularis effectus causæ secundæ
agentis sub prævia motione Dei, et quatenus continet ratio-

nem universalissimam entis, quæ nonnisi a Deo esse potest;
sicut scissio ligni est a securi ut mota ab artifice, et, ut
scissio artificiosa, est ab artifice elevante materialem scis­
sionem ad effectum qui non potest esse securis sed solius
artificis. Et quatenus divinus influxus prævius continuat,
est simultanéus actioni ipsius rei motæ ipsainque actionem
ejusdem rei motæ et agentis intime penetrat; quia est im­
mediatus virtuti, quatenus prævius est, et est immediatus
actioni, quatenus ipsi actioni continuatur.
Objectio tertia. Concursus Dei immediatus ad hoc induci­
tur, ut servetur immediata dependentia cujuslibet entitatis
a primo Ente, et cujuslibet actuationis a primo Actu. Atqui
id non obtinetur nisi per concursum, qui immediate pene­
tret et undique pervadat ipsum actuale exercitium virtutis
creatæ. Ergo concursus divinus concipiendus est simul
omnino cum actione creaturæ, tanquam causæ sibi quidem
subordinate, sed uno eodemque tempore operantis.«Omnis
autem actio, inquit S. Thomas, causatur ab aliquo existente
in actu: quia nihil agit nisi secundum quod est actu; omne
autem ens actu reducitur in primum actum, scilicet, Deum
sicut in causam, qui est per suam essentiam actus. Unde
relinquitur quod Deus sit causa omnis actionis, inquantum
actio est»I-II, Qu. LXXIX, Artic. II. At vero non est actio,
nisi quatenus actu exercetur a causa secunda. Ergo in
eam, prout actu exercetur Deus influit. — Hinc actio
creaturæ sic tota fluit ab ipsa, ut tota etiam producatur a
Deo. Apposite ipsemet S. Thomas, Contra Gentiles, Lib. Ill,
Cap. LXX : « Non sic idem effectus causæ naturali et divinæ
virtuti attribuitur, quasi partira a Deo et partira a naturali
agente fiat; sed totus ab utroque secundum alium modum:
sicut idem effectus totus attribuitur instrumento, et princi­
pali agenti etiam totus. »
Resp. Concedo majorem et distinguo minorem: id non obti­
netur nisi per concursum, qui immediate penetret et undique
pervadat ipsum actuale exercitium virtutis creata* tum in se
tum in suo principio, hoc est in ipsa virtute a qua procedit,
concedo -, in se solummodo acceptum, nego. Hoc argumentum
non aliud revera probat, nisi quod influxus Dei debet per­
vadere ipsum actuale exercitium virtutis creatæ, quod liben­
ter concedimus et explicavimus supra cum S. Thoma in
quarto modo influendi et Artic. 31, n. V; sed qua ratione
virtus creata de statu potentialitatis in actuale illud exerci-

tium procedit? In objectione non dicitur; et tamen in hoc
est cardo præcipuus totius quæstionis, quæ solvi nequit nisi
recurrendo ad tertium modum influendi, scilicet ad applica­
tionem virtutis creatæ ad agendum per physicam Dei præmotionem. — Intelligi insuper nullo pacto potest quod per
solum concursum simultaneum sic tota actio fluat a crea­
tura ut etiam tota a Deo producatur. Concurrere enim, ut
logice docuit ipse Molina, est unio causarum agentium par­
tialium non ia unitate actionis, sed in unitate effectus.
Auctoritas autem prima S. Thoinæ cur in medium affera­
tur, me prorsus latet : nisi enim fallor, auctoritas illa
nedum non adversatur, sed favet aperte physicæ præmotioni.
Et revera in illo Articulo quærit S. Doctor: Utrum actus
peccati sil a Deo; et postquam in peccato duo distinxerit, entitatem physicam, quæ est actio ut actio est, et immoralilatem, quæ estadio non simpliciter ut actio sed ut defectuosa,
concludit actionem ut actionem esse a Deo ut a causa prima,
actionem vero ut defectuosam esse a causa secunda defectibili, nempe a voluntate creata: procul dubio, quia motio
divina modificatur( 31, V, Quo sensu) a natura voluntatis. En
integra argumentatio Angelici: « Respondeo dicendum,
quod actus peccati et est ens et est actus; et ex utroque habet
quod sit a Deo. Omne enim ens, quocumque modo sit, opor­
tet quod derivetur aprimo ente... Omnis autem actio causa­
tur ab aliquo existente in actu: quia nihil agit nisi secundum
quod est actu. Omne autem ens actu reducitur in primum
actum, scilicet Deum, sicut in causam, qui est per suam es­
sentiam actus. Unde relinquitur, quod Deus sit causa omnis
actionis inquantum est actio. » Quo autem pacto Deus sit
causa actionis, ut ista est non solum entitassed etiam actualitas procedens a virtute causæ secundæ, si causam secun­
dam ad actionem illam non præmoveat, eam videlicet edu­
cendo de potentia in actum, sed solummodo extrinsece et
per modum adminiculi(31, IV) coadjuvet, plane non video.
— Sed de mente S. Thomæ plenius infra.
II. Solvuntur difficultates contra præmotionem physicam.
—- Objectio prima. Subordinado causarum secundarum a
causa prima optime salvatur per solum concursum simulta­
neum, quo causa secunda ita indiget ut sine ipso nil pro­
fecto agere possit: nam, ut Suarez notat (Dispp. Metaphys.
Disp. XXII, Sect. Ill, n. X), influxus causæprimee non pendet
a causa secunda, sed quantum est ex suo genere potest esse

ART. VII. SOLVUNTUR DIFFICULTATES

519

sine illa, non vero econverso. Ergo prima uoslra ratio (Artic,
præc., n. II) a J probandam præmotionem physicam non
suadet.
fíesp. Nego antecedens ; rationem autem adductam distin­
guo-, sine concursu simultaneo causa secunda nihil agere
potest, impossibilitate intrinseca afficiente ipsam potentiam,
nego ; impossibilitate extrínseca respiciente effectum, concedo;
et nego conseq. — Ponamus duo agentia, A et B, trahentia
aliquod pondus P (quibus exemplis, ut jam præmonui, utitur
Molina). Si A desistat a trahendo, B impotens est, ex vi nos­
træ suppositionis, ad actionem suam: sed in B non est
impotentia subjectiva ad sese reducendum in actum, nam,
accedente A, se ex se in actum reducit, sed est impotentia
objectiva proveniens a P, quod vires B superat. Ita, fatentibus adversariis, accidit in casu nostro. Sine Dei influxu si­
multaneo causæ secundæ sunt impotentes ad agendum :
quia ratio universalissima entis superat earum vires ; ergo
sunt impotentes impotentia objectiva. Accedit concursus, et
ipsæ virtute propria acceptant concursum sibi oblatum atque
præparatum, et eo auctæ exeunt in actum : nam si virtus
earum applicatur ad agendum, jam præmotio physica pro­
batur. Ergo sine concursu simultaneo causæ secundæ sunt
potentes potentia subjectiva et intrincesa ad agendum ex se.
¡latio vero subordinationis importat impotentiam subjecti­
vam et intrinsecam causarum secundarum exeundi in actum
sine influxu causæ primæ. — S. Thomas in P. I, Qu. II,
Artic. Ill, ponit hoc principium : In omnibus causis efficien­
tibus ordinatis primum est causa medii, et medium est causa
ultimi. Quod principium hisce verbis declarat Gajetanus :
< Causa media, ex eo quod causa media, necessario depen­
det a prima. Ad cujus evidentiam oportet recolere, quod de
ratione causæ est efficacia; nisi enim causa aliquid efficiat,
causa in actu, de qua est sermo, dici non potest. Efficacia
nempe causæ in illius causalitate actuali consistit ; et propterea nisi causalitas compleatur, neque causa in actu neque
efficacia seu efficientia aíiqua salvatur. Oportet ergo ad hoc
quod causæ ratio salvetur, ut causalitas illius compleatur;
aeper hoc quicquid repugnat complemento causali tatis alicujus
causæ, repugnat causæ illi. Cum igitur causa media vere
causa sit, oportet ipsam habere propriam causalitatem com­
pletam. Tunc sic : complementum causalitatiscausæ mediæ
nullatenus potest esse sine dependentia a prima causa; ergo

causa media, ut est causa media, dependet a prima; ergo
optime dicit Aristoteles, et habetur in littera (S. Th.), quod
primum est causa medii. • (Comm. in loc. cit. S. Th., § ,-ld
hoc breviter.')
Objectio altera. Ideo voluntas est indeterminata, quia actio
ejus debet esse in sua potestate, ut salvetur libertas. Non
autem est in potestate voluntatis actio, si ad actionem præmoveatur a Deo. Ergo ex secunda nostra ratione magis ex­
cluditur quam probetur præmotio physica thomistarum.
Resp. Nego absolute minorem, vel, si lubet, distinguo: ac­
tio non esset in potestate voluntatis si præmotio divina non
attingeret etiam ipsam voluntatis determinationem, concedo;
siattingatillam itautpræmotio detsimulvoluntati ut sedeterminet, nego. —Ut enimS. Augustin usait in Lib.ZJe correptione
et gratia. Cap. XIV, n. 45, Deus magis habet in sua potestate
voluntates hominum, quam ipsi suas; et ideo, sicut voluntas
potest immutare actum suum in alium, ita el multo amplius
Deus, ut notat S. Thomas. Qq. Dispp. De veritate. Qu. XXII,
De voluntate, Artic. VIII. Ergo si voluntates creatæ se deter­
minant in agendo, ideo se determinant quia præmotione
physica Deus non solum movet, sed etiam per hanc motio­
nem dat voluntati ut se determinet. Sicut enim præscienlia
divina, seu divinum decretum prædeterminat et quod
actus liber sit futurus et quod libere sit futurus, quia Deus
utpote causa universalissima et efficicacissimautrumque velle
potest (25, III et IV 30); ita et præmotione, quæ est
divinæ prædeterminationis executio (31, VI), id operatur
Deus, in quo actio præmovens et voluntas decernens et
scientia prævidens sunt realiter idem. Qua de causa
præmotio non solum non officit potestati electionis vo­
luntatis, sed ipsam causal ac radicaliter explicat, sicut
dictum est (ibid.) de divina præscientia. — Audiatur
Augustinus, qui cum a Pelagianis accusaretur de oppressa
humana libertate per suam doctrinam de gratia per se et ab
intrinseco efficaci, hæc respondet in citato libro, De cor­
reptione et gratia, Gap. VIII, n. 17: «Quid moliturus es contra
verba dicentis, Rogavi pro te, Petre, ne deficiat fides tua? An
audebis dicere, etiam rogante Christo ne deficeret fides Petri
defecturam fuisse si Petrus eam deficere voluisset, hoc est,
si eam usque in finem perseverare noluisset? quasi aliud
Petrus ullo modo vellet, quam pro illo Christus rogasset ut
vellet. Nam quis ignorat tunc fuisse perituram fidem Petri,

si ea, qua fidelis erat, voluntas ipsa deficeret; et permansu­
ram, si eadem voluntas maneret? Sed quiaprœparalur voli/ntasaDomino (Proverb. VIII), ideo pro illoChristi non posset
esse inanis oratio. Quando rogavit ergo ne fides ejus defice­
ret, quid aliud rogavit nisi ut haberet in fide liberrimam.
FORTISSIMAM,

INVICTISSIMAM, PERSEVERANTISSIMAM

Voluntatem?

Ecce quemadmodum secundum gratiam Dei non contra eam,
libertas defenditur voluntatis. Voluntas quippe humana non
libertate consequitur gratiam, sed gratia potius libertatem,
et, ut perseveret, delectabilem et insuperabilem fortitudi­
nem. »
In præfata objectione offenditur fallacia, de qua supra
(30, XI). Hoc enim modo constanter arguitur : causa extrín­
seca physice prædeterminans voluntatem, tollit a voluntate
indifferentiam ad seipsam determinandam, proindeque tollit
libertatem ct necessitatem inducit. Atqui thomistæ docent
voluntatem creatam in omnibus suis actibus physice præmoveri, seu prædeterminari (31, VI) a causa extrínseca, nempe
Deo. Thomistæ ergo tollunt a voluntate creata libertatem, et
necessitatem inducunt. — Qui quidem modus ratiocinandi
quantum a veritate deficiat, nemo per se non videt. Suppo­
nitur enim quod idem modus agendi conveniat Deo, qui con­
venit creaturis, et eadem sit ratio causalitatis divinæ et causalitatis creatæ. Quod est falsissimum, ut dictum est (30, X)
et ab adversariis ipsis rejicitur. Atqui si diversus modus
'agendi convenit Deo et creaturis, et diversa ratio causalitatis
est in uno et in aliis, nonnisi per sophisma concludi potest
contra thomistes, quod causalitas divina physice præmovens
seu prædeterminans (31, VI) voluntates creatas auferat ipsis
mdifferentiam et libertatem, ex eo quod causalités creata, si
valeret voluntates creatas physice præmovere seu prædetcrminare, ipsis auferret indifferentiam et libertatem. Et tamen
id præcise fit in argumento præcitato. In majori enim ratio
causalitatis accipitur ut quid univocum conveniens eodem
modo creaturis el Deo, ut patet ex minori; et sic adversarii
concludunt quod, juxta principia ab ipsis etiam admissa,
concludere non possunt. Præ mente igitur habeantur princi­
pia admissa a sapientibus omnibus; distinguamus scilicet
diversam rationem causandi convenientem Deo et creaturis,
et cessabunt difficultates et calumniæ.
Negavi autem, absolute loquendo, minorem : quia tum in
majori turn in minori supponitur ab arguente quod esse in

polestale voluntatis ac sese determinare, excludat dependen­
tiam a prima causa. Et sic argumentum procedit ex falsa
notione præmotionis divinæ, ut dictum est, et simul ex falsa
notione libertatis humanæ. Voluntas, inquit S. Thomas, dici­
tur habere dominium sui actus, non per exclusionem causæ
primee (cf. Art. Seq., n. I. Nunc autem). Quam S. Doctoris
doctrinam sapienter propugnat contra Scoti cavillationes nos­
ter Ferrariensis,!!!. C. G. Gap. LXXXIX, Ad omnia ista, et seq.,
cujus verba transcribo : « Diciturad primum (Scoti) quod ha­
bere perfecte in sua potestate effectum, dupliciter potest intelligi. — Uno modo, quia illum potest producere et non pro­
ducere, et a nulla alia causa dependentiam habet in illius
effectus productione, et sic neque voluntas neque quæcumque
alia causa creata habet effectum perfecte in sua potestate,
quia omnis causa creata necessario dependet a prima causa,
sicut in essendo, ita et in causando. — Alio modo, quia potest
producere effectum et non producere, supposita prima causa
a qua dependet, et a nulla causa ad producendum aut ad
non producendum necessitatur ; et sic conceditur quod
voluntas habet perfecte in sua potestate volitionem suam,
et ad hunc sensum negatur major (objectionis Scoti) : stant
enim simul quod aliqua causa secunda, secundum se et
absolute, possit producere et non producere effectum, et
tamen causatio alterius superioris causæ non sit in ejus
potestate, quia, ut in superioribus est ostensum, stat libertas
secundæ causæ cum necessitate immutabilitatis, sive cum
suppositione primae causæ. — Ad probationem negatur as­
sumptum. Non enim oportet ut quod habet in potestate suum
effectum, illum se solo omnino possit efficere ; sed sufficit ut
se solo tanquam proximo agente possit illum efficere : nec
etiam exigitur ut causatio cujuslibet concurrentis sit in ejus
potestate; sed sufficit ut in ejus potestate sit causatio causæ
concurrentis sui ordinis, quæ scilicet sit causa proxima.
« Ad confirmationem patet per idem : quia potest aliquid
determinari ab alio ad effectum, et tamen habere illud in sua
potestate, secundo modo superius dicto, eo quod causa
prima movet unamquamque causam secundam ad suum
effectum, secundum conditionem ipsius causæ secundæ :
causam enim non potentem deficere sic ad suum effectum
determinat, ut ipsum necessario absolute producat; causam
autem quæ deficere potest, ita determinat, ut tamen absolute
deficere possit in producendo. »

Objectio tertia. Instabis : Posita præmolione physica in vo­
luntate, sequitur infallibiiiter et necessario actus. Necessitas
autem libertati opponitur. Igitur præmotio opponitur libertati.
fíesp. Infallibiiiter, concedo : necessario, subdistinguo : si
actus consideretur ex parte principii et in fieri, nego; si con­
sideretur ex parte termini, seu in facto esse, concedo; et dis­
tincta minori in sensu subdistinctionis, nego conseq. et con­
sequentiam.— Cordatiores tum theologi tum philosophi jam
desistunt a criminandis thomistis aliisque doctissimis viris
extra nostram scholam de læsione libertatis per physicam
præmotionem. (Cf. Artic, seq., n. Ill, resp. S. Th. adeamdem
object.). Et revera. Voluntate certissime libere volumus; sed
cum volumus, infallibiiiter et necessario volumus (nempe
in sensu composito [L. 43, III] : non enim est in libertate
nostra non velle et velle simul. Hoc est ex parte termini. At­
tamen ex parte principii, hoc est voluntatis, scimus quod
licet nostrum velle non possit simul componi cum won velle,
est tamen in nostra potestate ponere potius velle quam non
velle.: quocirca in sensu diviso (L. ibid, velle et non velle in
nostra potestate sunt. Porro præmotio dhina, ratione suæ uni­
versalitatis et efficacitatis, ut dictum est supra, potestatem
sic conservat in voluntate, ac si voluntas concipiatur om­
nino independeos a quocumque sive influxu sive concursu :
ratio est quia, ut pluries jam diximus et sæpe est dicendum,
præmotio non movet ad operationem simpliciter sed ut
reduplicative modificata a natura voluntatis (31, VI, Quo
sensu motio moventis). Sed voluntas non potest libere agere,
nisi educatur ad agendum ex sua nativa potentialitate, id
est nisi præmoveatur, sicut lignum calefactum calefacit, sed
non potest calefacere nisi præcalefial (ib., Traditur). Per­
fectissime ergo se movet et libere agit, quia libera natura
est. Infallibiiiter autem et necessario agit, cum agit, neces­
sitate, ut dicitur, consequential seu hypothetica vel supposi­
tionis, quæ, ut omnes concedunt, non officit libertati ; sed
libera tamen est a necessitate consequentis scilicet absoluta
vel in sensu diviso; et ideo perfectum habet dominium
agendi et non agendi, quia non agit nisi quia vult vera
voluntate electiva agere. Discrimen autem inter infallibile et
necessarium alibi assignavimus (25, III).
Objectio quarta. Instabis iterum : Saltem fatendum est per
præmotionem physicam difficilius libertatem humanam
explicari quam per concursum simultancum.

Resp. Difficilius quoad apparentiam, transeat; quoad realitatcm, ncgo. — In antecessum facilitas alicujus opinionis non
infert ejus veritatem. Quid magis videbatur favere libertati
quam doctrina Pelagianorum et Semi-pelagianorum? Eam
tamen Ecclesia damnavit, quia limites humanæ libertatis
extendebat contra jura divina. Veritas veritati non opponitur;
ct ideo nunquam facilitas erroris admittenda est præ ardui­
tate veritatis. — Deinde, demus concursum simullancum
acceptum per modum adminiculi (31, IV) apparenter favere
libertati magis quam præmotionem physicam ; at fatendum
pariter est, et revera omnes fatentur, præmotionem physi­
cam magis favere juribus divinis quam concursum simultaneum. — Quod si rem non secundum corticem spectemus
sed intimius penetremus, non difficile est demonstrare per
præmotionem physicam non solum jura divina, sed etiam
jura ipsius libertatis humanæ melius explicari. Etenim quanto
magis creatura Deo conjungitur, tanto magis perficitur,
seu tanto magis divinas perfectiones participat, quas inter
libertas recensetur. Deo autem maxime conjungitur creatura
libera per physicam præmotionem, qua per primam et increatam libertatem a statu potentialitatis transit ad statum aclualitatis seu a libertate potentiali ad libertatem actualem. —
Hæc alta videri possunt, sed vera sunt profunde consideranti
naturam Dei et naturam creatæ libertatis.
Objectio quinta. Si Deus præmovet voluntatem, peccati, in
quod voluntas non raro incidit, auctor est habendus. Hoc
autem et absurdum et sacrilegum est. Ergo præmotio non
est admittenda.
Resp. Imprimis hæc objectio non solum a nobis sed ab iis
etiam qui concursum simultaneum exclusive defendunt solvi
debet, Absurdum est enim ct sacrilegum ponere quod Deus
vel præmoveat vel concurrat ad peccatum. — Kespondco
secundo quod actio est a Deo, defectus autem est a causa se­
cunda. Audiatur S. Thomas, qui I-1I, Qu. LXXIX, Artic. II,
immediate post verba citata n. I (in resp. ad. 3), addit ;
« Peccatum nominat ens ct actionem cum quodam defectu
(qui est negatio quædam, negatio scilicet debili ordinis seu
debilœ perfectionis in ipsa actione) ; defectus autem ille est
ex causa creata, scilicet libero arbitrio in quantum deficit
ab ordine primi agentis, scilicet Dei. Unde defectus iste non
reducitur in Deum, sicut in causam, sed i;i liberum arbi­
trium; sicut defectus claudicationis reducitur in tibiam

curvam, sicut in causam, non autem in virtutem motivam,
a qua tamen causatur quidquid est motionis in claudica­
tione. Et secundum hoc Deus est causa actus peccati, non
lamen est causa peccati, quia non est causa hujus, quod ac­
tus sil cum defectu. » Et in responsione ad 2 : < In hominem,
sicut in,causam, reducitur non solum actus sed etiam ipse
defectus, quia scilicet non subditur ei cui debet subdi, licet
hoc ipse non intendat principaliter (14, VI); et ideo homo
est causa peccati. Sed Deus sic est causa actus, quod nullo
modo est causa defectus concomitantis actum (ibid.)', et ideo
non est causa peccati. » — Quod si urgeas dicendo quod
aliqui actus secundum suam speciem sunt mali et peccata,
et ideo si Deus est causa actus peccati, est causa etiam ipsius
peccati, quod convenit actui secundum suam speciem;
respondet S. Thomas (ib., ad 3) quod : < Actus et habitus
non recipiunt speciem ex ipsa privatione, sed ex aliquo
objecto cui conjungitur talis privatio : et sic ipse defectus,
qui dicitur non esse a Deo, pertinet ad speciem actus conscqucnler, et non quasi differentia specifica.

ARTICULUS OCTAVUS

(35)
De mente S. Thomæ.
I. Mens S. Thomæ. Mens S. Thomæ in doctrina propu­
gnanda physicæ præmotionis ita aperta est, ut nihil magis.
Id fassi sunt concursus simultanei parentes; Molina in Libro
De concordia, Disp. XXVI, et in P. I, Qu. XIV, Art. XIII,
Disp. XI ; Professores Collegii Conimbricensis S. J. II. Physic.
Cap. VII, Qu. XIII, Artic. I ; Auctores Libelli De ratione stu­
diorum, compositi a Patribus S. J., Cap. De delectu opinio­
num. editi Romæ 1586, et de quo videri potest noster Gonet
l-II, Disp. VI, Art. II, §. V ; Suarez, Dispp. metaphy. Disp.
XXII, Sect. Il, n. LU, qui agnoscit tertium movendi modum
(32,1), qui est ipsa præmotio physica, sine ullo dubio doceri
in Qu. III. De potentia, Artic. VII, quamvis arbitrarie addat
S. Thomam retractasse, P. I, Qu. CV, Artic. V, præmotio­
nem quam docuerat in Qu. citata De potentia. Futilissimum
effugium, quod rejiciunt ipsi sui consodales Molina et Conimbricenses, quibus merito persuasum est aperte et ex­
pressius in Summa haberi doctrinam traditam in Qu De po-

tenlia. Et procul dubio melius est aperte recedere a doctrina
quæ non placet, quam eam cavillis corrumpere.
Cl. pater Liberatore in prioribus Edd. loc. cit. (Cf. Artic.
33, II) sapienter fatebatur quod aliqua difficultas manet quoad
tertium modum, supra relatum, quatenus nempe Deus dicitur
applicare causam secundam ad agendum; sed addit : < Quoad
hunc duo observamus. Primum, quod etiamsi per ipsum
S. Thomas innuere voluisset præviam quamdam motio­
nem ex parte Dei, hæc tamen respectu liberæ voluntatis
intelligenda esset ut mera excitatio, at nullo modo ut deter­
minatio ad agendum et non agendum. » Ratio assignata ab
Auctore est, quia sub motione divina determinatio actus, ut
ait S. Thomas, Qu. et art. cit. De potentia, ad 13, relinquitur
in potestate rationis et voluntatis. — Hoc concedimus, sed
negamus suppositum, quo hæc prima animadversio nititur :
supponit enim quod hæc actus determinatio, quæ certe activa
perfectio est, possit esse ex sola voluntate sine divina mo­
tione, et insuper supponit quod sub præmolione voluntas
non se determinet : cum contra, nos cum S. Thoma affirma­
mus quod præmotio physica Dei utpote universalissima et
efficacissima necessaria est ut voluntas de potentia educatur
in actum ut se per electionem determinet : ac præterea sic
determinat voluntatem ut voluntas se determinet; atque hac
ratione verificatur illud principium sæpe repetitum S. Tho­
mæ, quod Deus movet unumquodque secundum naturam
uniuscujusque (31, V).
In altera Ed. novæ formæ cl. auctor notat quod, S. Tho­
mas in assignando tertio modo sumit applicationem pro mo­
tione; sed Deus movet voluntatem, ut universalis molor, ad
universale objectum, quod est bonum, ut loquitur S. Doctor ;
sed determinatio actus relinquitur in potestate rationis et vo­
luntatis, ut ipsemet addit Qq. Dispp. De potentia, Qu. IIÍ,
Artic. VII. — Quod si quæras : Si Deus non determinat ad
actionem quomodo dici potest applicare ? Respondetur per
similitudinem venti et navis. Ventus impellit navem, ex.
gr. Orientem versus ; at nullum determinat portum. Portus
determinatur a gubernatore, qui clavum tenens, dirigit na­
vem huc atque illuc. — Respondeo quod S. Thomas juxta
tertium modum vult quod Deus est causa cujuslibet actionis,
ut movens et applicans virtutem ad agendum : ponit nempe
applicationem quasi differentiam hujus tertiæ motionis a
prioribus motionibus, quæ sunt exclusive per collationem et

conservationem virtutis agendi. — Respondeo secundo quod
hæc applicatio est motio ad exercitium, reductiva scilicet vo­
luntatis de potentia in actum (sicut homo est causa incisionis
[en exercitium] cultelli ex hoc ipso quod applicat acumen
cultelliad incidendum movendo ipsum). Hoc non consideratur
in objectione. Molio enim ad universale bonum est motio
quoad specificationem, non motio ad exercitium, de quo
loquitur hic Angelicus. Et ideo objectio extra quæstionem
vagatur. Deinde motio ad universale bonum, si objective
consideretur, non est voluntati libera, quia in illud ferimur
non libere sed naturali necessitate; subjective tamen et
quoad exercitium etiam volitio ultimi finis nobis libera est
(Ps. 51, VII). Videtur autem quod in objectione concedatur
tacite præmotio divina respectu boni universalis : quo con­
cesso, concedendum est etiam quoad exercitium aliorum
actuum voluntatis sub physica præmotione voluntatem no­
stram liberam esse. — Exemplum autem navis, venti et gu­
bernatoris non videtur mihi philosophicum. Imprimis, ut
dictum est, non est quæstio de solo objectivo navis, sive illud
sil Oriens sive Occidens, sed etiam de motu navis. Si ventus
est causa motus navis, ventus movet et præmovet illam.
Deinde non est, in casu nostro, quæstio de solo motu navis,
sed etiam de determinato motu quo se movet et determinat
ipse gubernator ad volendum portum unum potius quam
alium, et in illuni dirigendam navem. Certe, cum gubernator
non sit causa prima, sed secunda, necesse est ut Deus moveat
et applicet virtutem ejus ad agendum. — De textu autem
S. Thomæ, quoad objectivum, Ut universalis motor, etc. plura
dicam n. Ill.
Nunc autem, ut magis patescat mens Angelici Praiceptoris
affero ex integro tum objectionem 13, quam sibi opponit (loc.
cit.) tum responsionem quam dat,et ex quo excerpta sunt verba
determinatio actus, etc. — « Objectio : Voluntas est domina
sui actus ; hoc autem non esset si agere non posset, nisi Deo,
in ipsa operante, cum voluntas nostra non sit domina divi­
næ operationis. Ergo Deus non operatur in voluntate nos­
tra operante. » — Habes in hac objectione ipsissimam
difficultatem, quam thomistis opponunt molinistæ. Audi
responsionem S. Thomæ : « Ad 13ra dicendum quod voluntas
dicitur habere dominium sui actus, non per exclusionem
causæ primæ, sed quia causa prima non ita agit in voluntate,
ut eam de necessitate ad unum determinet, sicut determinat

naturam; et ideo determinatio actus relinquitur in potestate
rationis et voluntatis » (Gf. I-II, Qu, C1X, Artic. II, ad 1),
Ergo S. Thomas affirmat explicite actionem Dei in volunta­
tem sicut in ceteras causas, et simul vult per actionem divi­
nam præmoventem non determinari de necessitate ad unum
causas liberas, sicut de necessitate ad unum determinantur
causæ necessariæ. Movet voluntatem Deus, quia « ipse in
quolibet operante immediate operatur, non exclusa opera­
tione voluntatis et naturæ » (32, II) ; sed non sic movet vo­
luntatem ut eam de necessitate determinet ad unum, quia
eam movet secundum ejus conditionem (I-II, Qu. X, Artic.
IV). Et hoc ideo est, qui velle voluntatis provenit non ex
moveri divinitus tantum, sed ex moveri modificato, id est ex
moveri divinitus et modo proprio ipsius voluntatis (Cf. Cajetan. P. I, Qu. XIV, Artic. XIII; §. Nec sustinendus-, Qu. XIX,
Artic. IX, § Et st quidem-, Ártic. 31, VI, Quo sensu molio
divina-, inf. n. scq.). Ex eo autem quod voluntas movetur,
salvatur ratio ejus dependentiæa Deo in causalitate actionis
ut actio est; exeo quod actio seu velle voluntatis provenit
ex modo proprio ipsius voluntatis, utitur divina motione ac
habet rationem se ipsam determinandi ex propria electione,
scilicet emittendi actum ex propria potestate. — Unde nihil
addendum est circa aliam animadversionem ejusdem Libe­
ratore, qui ait, juxta D. Thomam, per præmotionem non ex­
cludi determinationem voluntatis ex seipsa: id enim iterum
concedimus, sed per hoc non excluditur sed includitur præmotio, quam necessariam asserimus ut voluntas de nativa
sua potentialitate educatur et valeat actu sese determinare,
ut jam dictum est. — Latet in hac objectione falsa illa sup­
positio a nobis pluries notata (31, V, Traditur), quod scilicet
actus, in quem reducitur voluntas per divinam præmolinem,
sit ipsa determinatio seu operatio voluntatis.
II. De natura divini influxus. Addo quæ ibidem, ad 7, habet
S. Thomas de natura influxus divini in causas secundas, non
exclusa operatione voluntatis : < Virtus naturalis quæ est
rebus naturalibus in sua institutione collala, inest eis ut
quædam forma habens esse ratum et firmum in natura.
Sed id quod a Deo fit in re naturali quo actualiter agat, est
ut intentio sola, habens esse quoddam incompletum, per
modum quo colores sunt in aëre, et virtus artis, in instru­
mento artificis. Sicut ergo securi per artem dari potuit
acumen ut esset forma in ea permanens, nón autem dari

ci potuit quod vis artis esset in ea quasi quædam forma
permanens nisi haberet intellectum ; ita rei naturali potuil
conferri virtus propria ut forma in ipsa permanens, non
autem vis qua agit ad esse ut instrumentum primæ causæ,
nisi daretur ei quod esset universale essendi principium;
nec iterum virtuti naturali conferri potuit ut moveret seipsam, nec ut conservaret se in esse. Unde sicut patet quod
instrumento artificis conferri non potuit quod operaretur
absque motu artis : ita rei naturali conferri non potuit quod
operaretur absque operatione divina. » Hunc locum, ait
Goudin, adeo expressum sensit ipse Suarez, ut vir ad elu­
denda S. Thomæ testimonia solertissimus, nullam evasionem
.xcogitare valens, coactus fuerit confugere adflclitiam illam
retractationem, de qua supra.
Plura de mente S. Thomæ addunt nostri philosophi et
theologi immo et extranei ; sed pauca quæ innuimus, et
rationes quas adduximus ab ipso S. Thoma desumptæ ad
probandam physicam præraolionem sufficiant. Superfluum
est enim immorari in probanda re evidentissima.
III. Solvitur objectio. Sanctus Thomas non aliam motio­
nem admittit quam quæ Deo convenit ut universali motori
respectu universalis boni ; voluntas autem sic a Deo mota
non est amplius in potentia, sed est in actu, et ideo potest
sub et cum illa sola universali motione sese determinare per
electionem ad hoc vel illud bonum, absque alia divina mo
tione. En verba S. Doctoris, I-II. Qu. IX. Artic. VI, ad 3"" :
< Deus movet voluntatem hominis, sicut universalis motor
ad universale objectum voluntatis, quod est bonum. Et sine
hac universali motione homo non potest aliquid velle : sed
homo per rationem determinat se ad volendum hoc vel
illud, quod est vere bonum, vel apparens bonum. Sed tamen
interdum specialiter Deus movet aliquos ad aliquid determi­
nate volendum, quod est bonum ; sicut in his quos movet
per gratiam, ut infra (Qw. CIX et CXII) dicetur. »
Resp. Absolute nego motionem divinam a S. Thoma do­
ceri, quæ sit exclusive ad bonum universale, cum ipse ex­
plicite etiam ponat motionem divinam a priori distinctam,
et necessariam voluntati ad hoc vel illud bonum particulare
volendum, ad hanc vel illam electionem liberam voluntatis;
et hoc ita evidenter, ut, si de mente ejus hac in re dubitan­
dum sit, nihil omnino certum maneat affirmandum in
S. Doctoris doctrinis. Probemus assertum, quod erit
ZiOLiiKA Suiuuu philosophica — T. Ii.

amplissima coullrmatio eorum quæ in u. præc. dicta
sunt.
Exploratum est omnibus ad bonum in universali volunta­
tem nostram inclinari et ferri naturaliter, scilicet naturæ
inclinatione, non electionis libertate : « Principium molivum
voluntariorum oportet esse aliquid naturaliter volitum. Hoc
autem est bonum in communi, in quod voluntas naturaliter
tendit. » (I-II, Qu. X, Art. 1: similia passim). Manifestum est
autem quod ex hoc capite nulla objectio moveri potest contra
divinam motionem ex parte libertatis humanæ : conceditur
enim quod inclinatio illa naturalis ad bonum commune non
est libera, saltem objective (Ps. 50, VIII, et X), sed naturalis.
Nihilominus S. Thomas totus est in asserendo voluntatem
humanam et moveri a Deo et moveri per modum libertatis.
Manifestum est ergo a S. Doctore affirmari duplicem motio­
nem, ad bonum scilicet in communi, quod est objectum natu
ralis appetitus, et ad bonum particulare, quod est objectum
electionis libertatis. Et hinc est quod objectiones ex capite
libertatis humanæ solvit, quin ad inclinationem naturalem
in bonum universale recurrat : tamen ad illam recurrere
debebat S. Thomas, si ipse cum objiciente sentiret. Operis
pretium erit transcribere hujusmodi objectiones et respon­
siones : eadem enim nobis opponunt adversarii; eadem nos
respondemus objicientibus.
Quærit Angelicus (I-II, Qu. X, Art. IV) : « Utrum voluntas
moveatur de necessitate ab exteriori motivo, quod est Deus. >
Prima objectio est : « Videtur quod voluntas ex necessitate
moveatur a Deo. Omne enim agens, cui resisti non potest, ex
necessitate movet; sed Deo, cum sit infînitæ virtutis resisti
non potest : unde dicitur Rom. IX : Voluntati ejus quis resis­
tit? Ergo Deus ex necessitate movet voluntatem. » — Tertia
objectio est : «Possibile est, quo posito, non sequitur impos­
sibile. Sequitur autem impossibile si ponatur quod voluntas
non velit hoc, ad quod Deus eam movet, quia secundum hoc
operatio Dei esset ineflicax. Non ergo est possibile voluntatem
non velle hoc ad quod Deus eam movet. Ergo necesse est
eam hoc velle. » En S. Thomæ responsiones : « Ad primum
ergo dicendum quod voluntas divina nen solum se extendit
ut aliquid fiat per rem quam movet, sed ut etiam eo motio
flat quo congruit naturæ ipsius (rei quam movet'). Et ideo
magis repugnaret divinæ motioni si voluutas ex necessitate
moveretur, quod suæ naturæ non competit (moveri scilicet

competit voluntati ex necessitate ad bonum in communi, non
autem ad hoc vel illud bonumin particulari, sicut objicitur),
quam si moveretur libere, prout competit suæ uaturæ. —
Ad tertium dicendum quod, si Deus movet voluntatem ad
aliquid, impossibile est poni (in sensu composito) quod volun­
tas ad illud non moveatur (concedit ergo quod in objectione
dicebatur de absoluta efficaciadivinæoperationis) ; non tamen
est impossibile simpliciter (idest in sensu diviso). Unde non
sequitur quod voluntas a Deo ex necessitate moveatur. » Ma­
nifestum est absurdas prorsus esse hujusmodi responsiones,
si S. Thomas teneret nonnisi ad bonum commune, ad quod
voluntas naturaliter movetur, voluntatem ipsam a Deo mo­
veri.
Revera duas motiones ad naturaliter et ad libere volendum
explicitis verbis affirmat S. Doctorin corpore ejusdem articuli.
« Dicendum quod, sicut Dionysius dicit, IV, cap. De div. nom.,
ad providentiam divinam non pertinet naturam rerum cor­
rumpere sed servare. Unde omnia movet secundum eorum
conditionem ; ita quod ex causis necessariis per motionem
divinam consequuntur effectus ex necessitate ; ex causis
autem contingentibus sequuntur effectus contingenter. Quia
igitur voluntases! activum principium non determinatum ad
unum, sed indifferenter se habens ad multa; sic Deus ipsam
movet (en molio per modum liberæ voluntatis, ut loquitur
ipsemetS. Th. in Ep. ad Rom. IX, led. III. — Ed. P. fol. 31,
col. t), quod non ex necessitate ad unum determinat, sed
remanet motus ejus contingens et non necessarius, nisi in
his ad quæ naturaliter movetur. » — En altera motio per
modum naturalis necessitatis. — Sed ex quo principio
necessitatem utriusque motionis inferat Angelicus, decla­
randum est ad pleniorem dictorum confirmationem.
Principium, unde in hac quæstione de divino influxu sol­
venda exorditur Angelicus, et nos post ipsum et cum ipso
(31, n. V ; 34, II), est : Omne... quod quandoque est agens in
acluetquandoqueinpotentia, indigetmoveriab aliquo movente
(I-II-, Qu. IX, art. IV). Quo posito principio, subsumitur a
S. Magistro et a suis discipulis : Manifestum est autem quod
voluntas incipitvelle aliquid (scilicet actu), cum hoc prius non
vellet (scilicet volebat illud non actu sed potentia). Hinc con­
cludimus cum eodem S. Magistro : Necesse est ergo quod ab
n/i’7î«>ntovea/tir(voluntas)arfvo/endu»i(tô.).Movetur,inquam,
quantum ad exercitium actus (quod nostri adversarii non

considerant, ut dictum cstn. præc.), ut dicitur in exordio Ar­
ticuli, quia de motione ad exercitium specialis in eodem ariiculo instituitur quæstio ; et movetura Deo, qui cum sit solus
auctor nostræ voluntatis, solus ipse in eam efficienter agere
potest, ut probatur Articulo VI ejusdem quæstionis (cf. P. I,
Qu. CVI, Art. Il; sup. 31, VI).
Ex constituto principio et illata conclusione de motione
voluntatisnostræ a Deo, manifestum est quod voluntas nostra
indiget moveri a Deo quoad exercitium, quoties verificatur
transitus ejus de potentia in actum, seu quoties voluntas
incipit velle aliquid, cum hoc prius non vellet. Incipit autem
voluntas velle non solum bonum in universali, sed etiam
bonum in particulari, puta, velle sanari, cum hoc prius non
vellet, seu non semper actu voluit. Ergo necesse est quod inci­
piat velle non solum bonum in universali, sed etiam bonum
hoc in particulari, idest velle sanari, ab aliquo movente. Hinc
rectissime Cajetanus : « Nomine primi actus {voluntatis, qu i
habetur quando voluntas incipit velle aliquid, cum hoc prius
non vellet) non intelligitur solus ille, quem voluntas in
principio operationum suarum omnium habet, sed quicumque
primus absque consilio et prævio motivo ad bonum... Est
tamen tale velle ipsius (voluntatis) elicitive, sicut descendere
est motus gravis; et est liberum, quia potest dissentire a
tali velle : Deus enim movet suaviter liberum arbitrium se­
cundum conditionem ejus. » (I-II. Qu. CXI. Art. II, § Ad
hoc dicitur).
Sic autem ad actum mota respectu finis, sive in communi
sive in particulari, voluntas movet seipsam, in quantum per
hoc quod vult finem, reducitseipsamad volendum ea, qua: sunt
ad finem. Quomodo reducit seipsam ? Hoc non potest facere
nisi consilio mediante (ib., Quæst. IX, Art. IV). Atqui, sicut
homo est in potentia ad velle vel non velle, ita, posita etiam
actuali volitione finis, habet potentiam consiliandi velnon con­
siliandi. Ergo oportebit esse aliquid, per quod reducatur in
actum consilii. Et cum in hoc non sit procedere in infinitum,
oportet esse aliquod principium extrinsecum superius homine,
quod ipsum moveat ad consiliandum; et hoc nonesl aliud quam
Deus (in Ep. ad Rom. Cap. IX. Leet. III. Ed. P. fol. 30,
col. 4). — Nota principium fundamentale constanter appli­
cari, scilicet motionem divinam necessariam esse ubicumque
ratio potenlialitatis verificatur in voluntate nostra.
Et hinc etiam est quod, sicut voluntas reducia in actum

volitionis finis est in potentia ad consiliandum, et ideo ad
utrumque indiget divina motione; ita motione divina, amo­
tione in finem distincta (ut a S. Thoma audivimus), indiget
voluntas ad actum liberi arbitrii, seu ad electionem, quæ
est terminus appetitionis finis, consilii etc. : nam posito
etiam ultimo judicio practico, voluntas est in potentia ad
electionem (Ps. 51, V etseq.). Sicut ergo Deus movet volun­
tatem in actum finis, et in actum consilii, ita movet in ac­
tum electionis. < Deus est universale principium CUIUSLI­
BET consilii et voluntatis et actus humani, sicut supra dictum
est (in corp. Artic.) : sed quod error et peccatum et defor­
mitas accidat in consilio, voluntate et actione humana, hoc
provenit ex defectu hominis » (Qq. Dispp. Demalo, Qu. III,
De causa peccati, Art. Ill, ad il).
Per hoc autem destruitur id quod in objectione ponitur,
scilicet per motionem ad bonum in universali voluntatem in
actu jam esse, et ideo ex sola motione illa, ut attingente
bonum illud universale, posse movere seipsam ad ulteriores
actus : licet enim sit in actu sub uno respectu, est tamen in
potentia sub alio, ut dictum est. — Deinde in objectione sup­
ponitur quod voluntatem movere seipsam excludat moveri
ab alio : ac si diceretur « omne id cujus actio causatur ab
alio, moveatur ab illo ; et sic non movetur a seipso, nec sit
liberum », ut habetur in quarta objectione, quam sibi oppo­
nit S. Thomas in secundo Articulo ad 4, Qu. cit. De Malo. Sed
hæc suppositio plane falsa est. En integra S. Thomæ res­
ponsio ad quartam illam objectionem : « Cum dicitur aliquid
movere seipsum ponitur idem esse movens et motum ; cum
autem dicitur quod aliquid movetur ab altero, ponitur aliud
esse movens et aliud motum. Manifestam est autem quod
cum aliquid movet alterum, non ex hoc ipso quod est mo­
vens, ponitur quod est primum movens; unde non excludi­
tur quin ab altero moveatur, et ab altero habeat similiter
hoc ipsum quod movet. Similiter cum aliquid movet seip­
sum, non excluditur quin ab alio moveatur, a quo habet
hoc ipsum ’quod seipsum movet. Et sic non repugnat liber­
tati quod Deus est causa actus liberi arbitrii. » — Et P. I,
Qu. LXXXIII, Art. I, ad 3 : « Liberum arbitrium est causa sui
motus, quia homo per liberum arbitrium seipsum movet ad
agendum. Non tamen hoc est de necessitate libertatis quod
sit prima causa sui id quod liberum est ; sicut nec ad hoc
quod aliquid sit causa alterius requiritur quod sit prima

causa ejus. Deus igitur est prima causa movens et natu­
rales causas et voluntarias. Et sicut naturalibus causis
movendo eas, non aufert quin actus earum sint naturales,
ita movendo causas voluntarias, non aufert quin actiones
earum'sint voluntariae; sed potius hoc in eis facit : opera­
tur enim in unoquoque secundum ejus proprietatem. »
Restat ut ultimo loco interpretemur verba S. Thomæ, quæ
in objectione ex Articulo VI, Qu. IX, ad 3, recitata suntMens S. Doctoris in sua responsione ex natura objectionis,
qùam sibi opponit, desumenda imprimis est. In illa autem
objectione sic arguitur : < Deus non est causa nisi bonorum...
Si ergo a solo Deo voluntas hominis moveretur, nunquam
moveretur ad malum : cum tamen voluntas sit qua pecca­
tur et recte vivitur. » Respondet S. Thomas concedendo
antecedens, quod scilicet Deus non est causa mali : conce­
dendo insuper quod a Deo voluntas hominis nunquam
movetur ad malum : quia Deus movet voluntatem hominis,
sicut universalis motor ad universale objectum voluntatis,
quod est bonum. Et sine hac universali divina motione ad
universale bonum, voluntas non potest aliquid velle. Nam
« hoc modo se habet finis in appetibilibus, sicut principium
in intelligibilibu» > (ib. Art. III). Sicut ergo in quolibet bono
particulari clauditur bonum universale, ita in qualibet volitione voluntatis clauditur volitio boni universalis, seu ultimi
finis : qua exclusa, et illa esse non potest, sicut excluso
assensu principiorum, est impossibilis assensus conclusionis,
quæ ex principiis illis infertur. Quia igitur Deus est causa
efficienter movens voluntatem ad bonum universale, sequi­
tur quod Deus sit etiam causa efficiens ex hoc capite cujus­
libet actionis voluntatis. — Et quidem si Deus ita moveret
ut voluntas sub divina motione non se moveret, ipsa non­
nisi ad bonum sive in universali sive in particulari, sive ad bo­
num quod est finis, sive ad bona quæ sunt ad finem ordina­
retur. Atqui voluntas sub divina motione se movet, eliciendo
ab intrinseco tum volitionem qua vult finem, tum volitionem
qua vult ea quæ sunt ad finem. Ex hoc capite igitur provenit
quod voluntas non semper feratur in bonum. Per hoc enim
quod voluntas « vult finem, movet seipsam ad volendum ea,
quæ sunt ad finem » (16. Art. 11'1). Non quasi voluntas nostra
quoad appetitionem finis non moveat seipsam, etiamsi mo­
veatur a Deo, ut dictum est (nulla enim vis animæ, ut sa­
pienter notat Cajetanus, P. I, Qu. LXXXII, Art. IV, Circa

hanc rationem, est adeo passiva quæ facta in actu non sit
quodammodo activa), sed quia diversimode movet seipsam
ad finem, et ad ea quæ sunt ad finem. Nam ad finem (qui
est bonum in communi ac universaliter bonum et a quo
voluntas objective ex necessitate movetur) voluntas se movet
ut naturaliter tendens in ipsum, ac per hoc ut naturalité.
determinata ad unum ; ad ea vero quæ sunt ad finem vo
luntas se movet non ut naturaliter tendens in ipsa ac per
hoc non ut naturaliter determinata, sed per modum liber­
tatis, idest præcedente deliberatione rationis et elective ; ac
per hoc ut sese determinans libere ad velle vel non velle,
quod est libertas exercitii seu contradictionis (Ps. 50, VIII,
et seqq.), et ad velle hoc vel illud, quod est libertas speci­
ficationis, proveniens ex indifferentia objectiva (»&.). Per
hoc autem non excluditur ab uno et altero actu voluntatis
(naturali et libero) necessitas motionis divinæ, sed solum
distinguitur modus ejusdem motionis : quatenus ad actum,
qui est ad bonum universale, voluntas movetur a Deo per
modum naturæ, ad actum vero, qui est ad bonum hoc vel
illud, voluntas movetur a Deo per modum liberœ voluntatis.
ut supra dictum est cum S. Thoma (Cf. Cajetan. I-II. Qu. IX.
Art. IV. § Ad evidentiam). Moveri autem per modum libertatis
est quatenus « post determinationem consilii, quæ est judi­
cium rationis, voluntas eligit > (I-II, Qu. XVII. Art. Ill, ad 1):
judicium autem rationis potest esse vel de vere bono, vel de
apparenter bono. Ergo « homo per rationem determinat se
ad volendum hoc vel illud, quod est vere bonum vel
apparens bonum >. Nihilominus « hanc propriam inclina­
tionem consequentem naturam vel apprehensionem parti­
cularem hujus rei habet res a Deo, sicut a causa effectiva :
unde consuevit dici quod conformatur, quantum ad hoc,
voluntas hominis voluntati divinæ, quia vult hoc quod Deus
vult eum velle » (I-II. Qu. XIX. Art. X). Quod ita firmiter
persuasum S. Doctori est, ut III. C. G. Gap. LXXX1X, opinio
quorumdam qui dicebant quod Providentia non est de his quæ
subsunt libero arbitrio scilicet de electionibus, sibi videatur
derivasse ex hoc quod dicerent quod Deus causât in nobis
velle et per(leere, in quantum dat nobis virtutem volendi, non
autem sic quod faciat nos velle hoc vel illud.
Dicendum est ergo quod S. Thomas ad omnem operatio­
nem voluntatis necessariam affirmat motionem divinam ;
sed addit non ad omnem operationem voluntatis eumdem essi

modum ejusdem motionis divinæ. Nam in his ad quæ voluntas
naturaliter movetur, Deus movet voluntatem per modum natu­
ræ ; in his autem ad quæ voluntas indifferenter se habet, Deus
ipsam movet per modum liberœvoluntalis: scilicet Deus movet
voluntatem, sed sic (en modus) Deus ipsam movet, quod non
ex necessitate ad unum determinat, sed remanet motus ejus conlingenset non necessarius, remanet scilicet in potestate volun­
tatis, sed secundum quod voluntas est mola a Deo: non enim
homo ita habet dominium sui actus, quin indigeat moveri a
Deo (I-II, Qu. CIX, Art. II, ad 1 ; Art. VI, ad 2).
« Sed tamen interdum specialiter Deus movet aliquos ad
aliquid determinate volendum, quod est bonum : sicut iu
his, quos movet per gratiam, ut infra dicetur. » Hæc sunt
ultima verba S. Thomæ in responsione illa, Qu. IX. Art. VI,
quam expendimus. Angelicus nos remittit ad Qq. De gratia,
de qua agit in eadem I-II, Qu. CIX, et seqq. — Imprimis ergo
S. Thomas ponit aliquos a Deo moveri ad aliquid determi­
nate volendum, quod est bonum, puta, Deus convertit omnia
adseipsum, sed homines justos convertit ad seipsum, sicut ad
specialem finem, quem intendunt (Ib. Qu. CIX, Art. VI) ; et
tamen illa conversio ad Deum determinate, sicut ad specia­
lem finem, fit per liberum arbitrium hominis, Deo liberum
arbitrium ad se convertente (ib. ad 1). — Insuper, « con­
tingit quandoque quod Deus movet hominem ad aliquod
bonum, non tamen perfectum : ct talis præparatio præcedit
gratiam (habitualem seu justificantem)... Sed quandoque statim perfecte movet ipsum ad bonum, et subito gratiam
homo accipit » (ib., Qu. CXII, Art. II, ad 2). Et tamen
in uno et in altero casu est actus liberi arbitrii (ib.) : nam
» Deus non sine nobis nos justificat : quia per motum
liberi arbitrii, dum justificamur, Dei justitiæ consentimus.
Ille tamen motus non est causa gratiæ, sed effectus » (ib.
Qu. CXI, Art. Il, ad 2). Manifestum ergo est quod, juxta
S. Thomam, voluntas et movetur a Deo ad aliquid determi­
nate volendum, et simul voluntas sub illa motione, imo vi
illius motionis, illud, ad quod determinate volendum movetur,
libere vult.
Ratio autem hujus motionis divinæ per gratiam ad ali­
quid determinate volendum, quod est bonum, est pro
S. Thoma eadem, ac illa quæ militat pro motione in ge­
nere, scilicet quod « Deus movet omnia secundum modum
uniuscujusque... Unde et hominem ad justitiam movet se-

eundum conditionem naturæ humanæ. Homo autem secun­
dum propriam naturam habet quod sit liberi arbitrii ; e:
ideo in eo qui habet usum liberi arbitrii, non fit motio a
Deo ad justitiam absque motu liberi arbitrii. Sed ita infun­
dit donum gratiæ justificantis, quod etiam simul cum ho-?
movet liberum arbitrium ad donum gratiæ acoeptandum
in his qui sunt hujus motionis capaces » (ib., Qu. CXIII,
Art. III).
Quod si quæras denique, in quo præcise stat discrimen
inter hæc duo membra propositionis a S. Thoma enunciatæ :
im hemo per rationem determinat se ad volendum hoc rei
illud, quod est vere bonum vel apparens bonum; — 2ra tamen
interdum specialiter Deus movet aliquos ad aliquid determi­
nate volendum, quod est bonum ; — respondeo distinctionem
patere ex illis ipsis S. Doctoris verbis : vere bonum vel
apparens bonum ; et, quod est bonum, idest nunquam
bonum solummodo apparens, sed vere bonum. Dictum sæpe
a nobis est quod Deus movet unumquodque secundum
conditionem ejus. Homo autem « est dominus suorum
actuum ct volendi et non volendi propter deliberationem
rationis » (I-II, Qu. CIX,'Artic. II, ad 1). Ratio autem
nostra « flecti potest ad unam partem, vel aliam » (ib.),
idest potest judicare, ut verum bonum, illud quod non
est nisi apparenter bonum (nec Deus tenetur id impedire),
et sic imperare actum voluntatis in bonum solummodo appa­
renter tale. Movens igitur Deus rationem in actum illius
judicii deliberativi, et voluntatem in actum electionis secun­
dum conditionem et dispositionem actualem intellectus'et
voluntatis, sicut actus judicii est objective (ex nostra suppo­
sitione) de bono apparente, ita et electio voluntatis erit de
.apparenter non autem de vere bono. Sic tamen ut Deus sil
causa acltis tum intellectus tum voluntatis, sed defectus causa
non est Deus, sed intellectus et voluntas defectibiles, ut
dictum est supra in hac ipsa responsione (Cf. §Et hinc etiam
est). — At contra accidit quando Deus specialiter mdvet ali­
quos ad aliquid determinate volendum, sicut in his, quos
movet per gratiam : tunc enim judicium deliberativum ra­
tionis rectum est, et consequenter actus voluntatis fertur in
illud, quod est vere bonum.
Ex dictis jure concludere possumus quod in principio
hujus numeri affirmavimus, scilicet responsionem S. Tho­
mæ, quæ nobis objiciebatur, esse confirmationem plenis'si-

mam eorum, quæ de mente S. Doctoris in superiori numero
probata sunt.
IV. Objectio altera. Physicam præmotionem alienam esse
a mente S. Thomæ ex eo potissimum probatur quod præmotio importat dispositionem intrinsece inhaerentem volun­
tati; quæ dispositio cum sit connexa cum operatione volun­
tatis, tollit potestatem ad oppositum, non solum in sensu
composito, sed etiam in sensu diviso, et consequenter tollit
libertatem. Porro S. Thomas negat, ac merito, illam disposi­
tionem, quam insuper dicit libertatis humanæ destructivam.
Respondens enim objicienti quod scientia Dei ponit necessi­
tatem in futuris liberis, concedit quod objectio vera esset, si
scitum importaretaliquamdispositioncmsubjectoinhærentem;
sed non ita se res habet, quia importat actum sciendi (P. I.
Qu. XIII. Art. XIII, ad 3). Et ita loquens de Providentia et
de Prædeslinatione, docet Angelicus quod : Providentia non
est in rebus provisis, sed est quædam ratio in intellectu Provi­
soris; Prædestinatio non est aliquid in praedestinatis, sed in
Prædeslinante tantum (Ib. Qu. XXIII. Art. II). Et similia Qq.
Dispp. De veritate. Qu. VI. De prædeslinatione. Artic. Ill, ad
8 et passim, quoties sermo est de hujusmodi quæstionibus.
Resp. In quæstione de influxu Dei in actiones causarum
creatarum est distinguendum et separandum illud quod est
de essentia quæstionis ab eo quod est in eadem accidentale.
De essentia quæstionis est, utrum influxus Dei sit motio im­
mediata, motio proprie dicta et motio efficax, id est reducens
voluntatem de potentia in actum, quatenus motio; et non
auferens, sed conferens voluntati ipsum modum suum, qui
consistit in libertate ad utrumlibet, quatenus motio est efficacissima. Id nos asserimus, et nomine divinæ præmotionis,
nonnisi illam motionem divinam efficacem intelligimus (Cf.
Art. 31). Unde nostra facimus verba, quæ passim habet S.
Thomas: « Deusin voluntate agitnonyier modum necessitatis,
qaia voluntatem non cogit, sed movet eam non auferendo ei
modum suum, qui in libertate ad utrumlibet consistit; et
ideo quamvis divinæ voluntati nihil resistat, tamen voluntas
en quælibetalia res excquitur divinam voluntatem secundum
rwdum suum, quia et ipsum modum divina voluntas rebus
d-idit, ut sic ejus voluntas impleretur. Et ideo quidam explent
divinam voluntatem necessario, quidam contingenter, quamvb« illud quod Deus vult, semper fiat. > (Qq. Dispp. De veriMe. Qu. VI. D prædeslinatione. Artic. Ill, ad 3). Sumantur

pro formula communi hæc S. Thomæ verba, e', habebimus
re, quod sub vocabulo præmotionis designamus.
Illud autem quod est accidentale in nostra quæstion^ est.
utrum præmotio physica pouat in voluntate mota ali; : <■
habitum vel aliquam dispositionem aut guaZt/aiem. vel aliquid
hujusmodi inhærens voluntati. De natura ejus quod in volun­
tate ponitur non disputamus; affimamus tamen per motio­
nem divinam passive acceptam aliquid poni in creaturis,
quidquid sit illud quod ponitur: si enim Deus movet, volun­
tas movetur; moveri autem est aliquid. Hinc accidentale es:
in nostra quæstione quid sit illud quod motio divina ponit in
voluntate ; sed ad naturam motionis dicimus pertinere quod
motio divina, ut motio sit, aliquid involuntate ponat: ita ut
oppositum dicere sit affirmare pugnantia.
Ad primam igitur auctoritatem adductam in objectione,
neganda est paritas inter scitum et volitum divinum : « nam
divinum scire habet necessariam habitudinem ad scita...,
quia scientia habetur de rebus secundum quod sunt in
sciente (P. 1, Qu. XIX, Artic. Ill, ad 6) » ; sed divinum velle
non habet necessariam habitudinem ad volita : quod ideo
est, quia « voluntas... comparatur ad res secundum quod
sunt in seipsis » (ib.). Et hinc est quod esse scitum, ut tale,
non importat aliquam dispositionem subjecto inhaerentem,
quia formaliter et generatim loquendo, nihil additur realiter
rei, quod sit vel non sit scita : intellectus enim dicit habitu­
dinem ad rem scitam, sine qua scientia non est ; res autem,
utres, non dicit habitudinem ad intellectum scientem, quia
in sua entitate non dependet a sciente, formaliter loquendo.
Ex opposito dicendum est de voluntate divina in ordine ad
volita, quorum causa est: ipsa enim aliquid ponit in rebus
volitis. Quod probatur evidenti ratione ad Angelico in ille
ipso Articulo II. Qu. XXIII. P. I, ex quo desumpta sunt verba
recitata in objectione.
Quaerit ibi S. Thomas, utrum prædestinatio ponat aliquid
in prædcstinato. In responsione distinguit inter Providentiam
(cujus prædestinatio est quædam pars) et Providentiæ executionem ; et ideo ponit duas conclusiones. Prima est: « Præ
destinatio non est aliquid in prædestinatis, sed in prædestinante tantum. » Probatur: < Prædestinatio est quædampars
providentiæ. Providentia autem non est in rebus provisis,
sed est quædam ratio in intellectu provisoris, ut supra dictum
est » (Qu. XXII. Artic. D — Altera conclusio est quod, exe-

cutio prædestinationis passive accepta aliquid ponit in prae­
destinatis. Nam executio providentiæ, quægubernatio dicitur,
passive quidem est in gubernatis, active autem in gubernante.
Unde manifestum est quod prædestinatio est quædam ratio
ordinis aliquorum in salutem æternam in mente divina
existens : executio autem hujus ordinis est passive quidem in
prædestinatis, active autem est in Deo. Est autem executio
prædestinationis, vocatio et magnificatio secundum illud
Apostoli ad Rom. VIII: Quos prædestinavit, hos et vocavit:
et quos vocavit, hos et magnificavit. — Super quæ ultima
verba adnotat Cajetanus quod, < Quoniam executio prædes­
tinationis aliquo uno proprio nomine caret, idcirco in littera
duobus exprimitur, dum subditur quod est vocatio et magni­
ficatio ex testimonio Apostoli » (In eumd. Artic. § In cor­
pore). — Et in I. Dist. XL, Qu. I. Artic. I, in eodem sensu
resolvens eamdemquæstionem, Angelicus aitquod, si consi­
deretur prædestinatio non active, sed passive, secundum
« quod ad significatum quod est in uno, sequitur aliquid esse
in alio », retinendum est « quod prædestinatio ponit aliquid
in prædestinato : quia ad operationem hanc Dei sequitur
effectus prædestinationis inesse prædestinato, non semper
quandocumque est prædestinatio, sed quandoque, et hic
effectus est gratia et gloria ».
Motio divina pertinet ad exeeutionem divinæ providentiæ,
et ideo potest et debet considerari non solum active, secun­
dum quod est solum in Deo, sed etiam passive, qua ex parte
est aliquid in creaturis. Pertinet scilicet ad illam Dei opera­
tionem, quæ, sicut ait S. Thomas, consideratur nt transiens
in effectum (30, VII, seqq. ; 31, V. Antequam) et • quæproprie
actio vel passio dicitur ; et tali actioni semper respondet e
converso passio: unde invenitur (calefactio-actio, et) calefactiopassio, et similiter creatio-actio et cbeatio-passio » (31, loc.
cit.), et si mil i ter motio-actio et motio-passio. Illa, scii icet motioactio, est in Deo movente tantum ; hæc autem, motio-passio
est aliquid in rebus motis. Et quia est in rebus motis se­
cundum modum carum, ideo, ut cum S. Thoma diximus n.
præced.(Per hoc autem destruitur),non solum non aufert quin
actiones voluntatis motæ sint voluntariæ, sed potius hoc in
ea facit.
Posito quod motio divina passive accepta sit aliquid in
rebus motis, quærebatur quid sit illud ? S. Thomas quærens
I II, Qu. CX, Artic. II : Ulrum gratia sit qualitas, respondet

cum distinctione. Aut enim gratia sumitur » inquantum
anima hominis movetur a Deo ad aliquid cognoscendum,
vel volendum, vel agendum : et hoc modo ipse gratuitus
effectus in homine non est qualitas, sed quidam motus
animæ : actus enim moventis in moto est motus, ut dicitur
in III, Physic. ». Et universa Schola nostra, nemine discre­
pante, repetit cum S. Doctore, physicam præmotionem, seu
diviuum influxum, de quo in præsenti loquimur, non esse
qualitatem inheerentem voluntati motæ, sed esse in homine
quemdam motum quo movetur a Deo ad aliquid cognoscen­
dum, vel volendum, vel agendum. — Utique disceptabatur
a Scholasticis utrum motus seu passio illapossitdici qualitas,
non secundum rem et modum, secundum quod importat ali­
quid inhærens et fixum ex quo denominamur quales simpli­
citer (quod sensu sumitur qualitas in objectione) ; sed secun­
dum rem tantum, secundum quod intellectio, volilio, aliæque
operationes vitales et immanentes, dici possunt etiam quali­
tates. Verum hæ sunt quæstiones omnino impertinentes ad
præsentcm nostram disputationem. Videri potest Conrados
in I-II. Qu. et Arlic. cit. § Nota quod circa, seq. Negamus
igitur principium positum in objectione quod præmotio r hysic&invporletdispositionemseuqualitalem intrinsece in ■ ren­
tan voluntati. — Contra illos vero qui vitio vertunt non­
nullis ihomistis quod dixerint divinam motionem esse
qualitatem, placet sequentia addere. Omnes nostri doce: t
divinam motionem non esse per se in aliquo genere acci­
dentium, eo ipso quod non habet esse fixum et permanent
(35, II), sed solummodo reductive, ut dicitur in scholis. Alii
igitur thomistæ divinam motionem passive acceptam dicunt
essemolum, reductive pertinentem ad genus passionis (L. 6, V,
seq.); alii divinam motionem admittunt dici etiam posse per
modum qualitatis transeuntis. Sed dissensio nullius est mo­
menti, quia est de nomine. Illi enim, qui qualitatis voca­
bulum suscipiunt, non sumunt qualitatem proprie, secundum
quod est prædicamentum Aristotelicum {ib.), sed latiori
significatione (0. 31, I), secundum quod ab Aristotele in
V. Metaphys., et a S. Thoma {ib., Leet.XVI, etI-II. Qu. XL1X,
Artic. II) sumitur ad designandum id quod est commun?
omnibus generibus (Cajet. Super Prœdicamcnta. Cap. IV,
§ Qualitatem autem esse). Addo insuper cum S. Thoma quod,
quamvis motus sit reductive actio vel passio, secundum quo !
consideratur vel in ordine ad movens, vel in ordine ad mo-

542 THEOLOGIA. LIB.III. CAP. IV. DEDIVINIS ATTRIBUTIS IN OHO. ETC.

turn, lamen « si consideratur motus, ul est virtus principalis
agentis communicata subjecto ut instrumento, reducitur ad
id genus, in quo est virtus completa principalis agentis,
quæ est qualitas, vel in qua esset (qualitas) si in genere
esset : quia virtus increata non est in aliquo genere » (IV.
Dist. I. Qu. I. Artic. IV, Quasi. Il, ad 1).
Alterum membrum distinctionis in articulo faclæ a
S. Thoma est : Aut gratia sumitur « secundum quod aliquod
habituale donum a Deo animæ infunditur ». Et hoc modo,
« illis, quos movet ad consequendum bonum supernaturale
æternum, infundit aliquas formas, seu qualitates supernaturales, secundum quas suaviter et prompte ab ipso mo­
veantur ad bonum æternum consequendum. Et sic donum
gratiæ
quædam est. » De hac autem gratia habituali
dicitur a S. Thoma in eadem I-II, Qu. CXI, Artic. II, quod
« est duplex gratiæ effectus, sicut et cujuslibet alterius
formæ : quorum primus est esse, secundus est operatio {
sicut caloris operatio est facere calidum, et exterior cale­
factio. Sic igitur habitualis gratia, inquantum animam sanat,
vel justificat, sive gratam Deo facit, dicitur gratia operans;
inquantum vero est principium operis meritorii, quod ex
libero arbitrio procedit, dicitur coopérons ». Quæ distinctio
gratiæ in operantem et cooperantem datur etiam pro gratia
actuali. Nullo autem pacto dici potest quod hæc dispositio
inhærens intrinsece homini, seu quod hoc habituale donum
sit connexum cum operatione, et deroget libero nostro arbi­
trio, tollendo potestatem ad oppositum. Hoc enim ipso quod
aliquid consideratur ut habitus, seu forma non usquequaque
perfecta (Cf. Qq. Dispp. De veritate. Qu. XXII. De voluntate.
Artic. VIII), nullam dicit connexionem cum actu voluntatis
neque insensu composito, neque in sensu diviso : qpiunatura
potential per habitum non tollitur ; potenliœ autem rationalis
natura est ut cogi ad unum non possit ; unde etiam si virtute
perficiatur, in ipsa erit agere vel non agere(\\, Dist. XXVII,
Qu. I, Art. I, ad 3). Sicut ergo negavimus principium
assumptum in objectione, quod scilicet præmotio sit qualitas
seu dispositio intrinsece inhærens, quia est simpliciter
passio, motio-passio, et secundum conditionem voluntatis (ex
quo libertas humana perfectissime existit, ut dictum est) ;
ita neganda est hypothetica illatio ejusdem principii, scilicet
quod si præmotio esset dispositio vel qualitas vel habitus
intrinsece inhærens voluntati, esset connexa cum operatione

voluntatis, tolleret potestatem ad oppositum tum in sensu
composito tum in sensu diviso.
V. Objectio tertia. Mens S. Thomæ ex Cajetano. Cardinalis
Cajetanus,qui consensu omnium sapientium, inter S. Thomæ
interpretes principem locum tenet, motionem divinam
præviam explicitis verbis negat. « Dupliciter enim, inquit,
contingit secundam causam moveri a prima: uno m ¡<>
motione prœvia propriæ actioni, sicut baculus movet lapi­
dem motus a manu; alio modo motione cooperativa intrin­
sece propriæ actioni... Non enim oportet cum aliquis vult
aliquid, seu cum sol illuminat, primam causam prævia mo­
tione cooperari, sed sufficit et exigitur eam intrinsece coop ,
rari tali electioni vel illuminationi. » (In P. I. Qu. XIX.
Ar tic. VIH. § Ad primam autem rationem Scoti.)
Hesp. Admitto Cajetani interpretationem, at sine ulla du­
bitatione teneo per ipsam nedum non infirmari, sed plenis­
sime confirmari doctrinam de divina motione seu præmotione. Quod meum assertum probandum suscipio. Quæstio
propositan Cajetano in illo Commentario est de prima radie
contingenliæ in rebus creatis. Scotus «credit... quod prima
radix contingentis sit quidem conditio divinæ voluntatis : et
in hoc concordat nobiscum. Sed nos dicimus quod illa con­
ditio est summa efficacia illius (scilicet divinæ voluntatis! ;
ipse autem dicit quod est contingentia illius. Et quantum ad
propositum spectat, nomine contingentiæ in divina volun­
tate intendit libertatem illius, ita quod imaginatur quod
quia Deus libere vult et causal, ideo est contingentia in
universo ; adeoque huic sententiæ inhæret, ut dicat nihil
posse evenire contingenter si Deus omnipotens libere non
causaret * (Ib. §. Circa istam materiam). Sententia igitur
Scotistica est : Res in mundo contingenter eveniunt, quia
Deus contingenter, idest voluntate sua libera eas causal.—
Sententia S. Thomæ est : Res in mundo contingenter eve­
niunt, quia Deus efficaciter, idest voluntate sua libera qui­
dem sed efficaci, eas causal. — Nomine causæ efficacis intel­
ligitur illa causa a qua consequitur effectus, non tantum
secundum id quod fit, sed etiam secundum modum fiendi vel
essendi .'necessario scilicet si causa eum vult fieri necessario,
contingenter si vult effectum contingenter fieri (S. Th., art.
cit.) Statuta natura quæslionis, Cajetanus recitat duas ra
lionea, quas Scotus urget pro sua sententia et contra S.

Thomæ doctrinam, de quibus rationibus jam ¡pse Cajetanus
disputaverit Qu. XIV, Art. XIII.
< Prima ratio, quæ movit Scotum, est hæc. Causa movens
inquantum mota, si necessario movetur, necessario movet ;
sed omnis causa secunda est movens in quantum mota a
prima; ergo si necessario movetur, necessario movet. Igi­
tur si prima causa non contingenter causât, nihil in uni­
verso contingenter fit ; et sic contingentia in universo est
ex hoc quod Deus contingenter vult et causal. Et probatur
minor : quia nulla causa secunda agit aliquid nisi in virtute
primæ.
« Secunda ratio est : prima causa prius naturaliter respi­
cit effectum, quam quæcumque alia causa ; ergo si necessa­
rio causât, omnis effectus in illo priori habet necessariam
habitudinem ad ipsam ;ergo nullus effectus fit contingenter.
— Et probatur secunda sequela : quia impossibile est quod
idem effectus habeat habitudinem contingentis et necessarii
respectu tam ejusdem quam diversarum causarum > (Ar­
tic. VIII, cit. ex Qu. XIX ; Art. XIII. ex Qu. XIV. § Contra
secundum autem dictum, seqq.).
Ad primam Scoti objectionem respondet Cajetanus, distin­
guendo majorem hoc modo : Causa movens inquantum mota
motione prævia propriæ actioni (sicut baculus non se movet
active, sed movet lapidem motus a manu), si necessario mo­
vetur, necessario movet, transeat; causa movens inquantum
mota motione cooperativa intrinsece propriæ actioni, nego.
Et contradistinguit minorem in eodem sensu : Omnis causa
secunda est movens inquantum mota motione prævia pro­
priæ actioni, nego; motione cooperativa intrinsece actioni
propriæ, concedo. Et sic negantur illationes. — Alia Cajetani
distinctio ad majorem objectionis est : Causa movens inquan­
tum mota in sensu preeeisivo, si necessario movetur, neces­
sario movet, concedo ; inquantum mota in sensu nonprœcisivo,
. sed cooperativo nego. Et contradistinguit minorem in eodem
sensu : Omnis causa secunda est movens inquanlum mota
præcisive,ne<zo; cooperative, concedo. Atque ex hoc etiam
capite negantur illationes.
Prænoto^rûno,quod impossibile est interpretari doctrinam
Cajetani pro concursu indifferenti, qui dicitur etiam concur­
sus simultáneos exclusive et per modum solius adminiculi
(31, IV) : concursus enim iste totus nitilur in unico funda­
mento scientiæ mediæ (30, 111) ; hanc autem scientiam rejicit

Cajetanus tenens cum S. Thoma conjunctiones contingents,
seu futura liberaa Deo sciri in suodecreto, idestsupposita iibera determinatione divinæ voluntatis ad alteram contradi tionis partem (24, X, ad l);cumhacautemdoctrinadivinon:~.
decretorum connexa est doctrina præmotionis (ib., et 31, VI
—Prænotosecundo, quod cooperariosi formaliler sumatur, ¿t
sumenda est præcipue in præsenti materia, idem est •:
coèfficienlia ; et ideo ex hoc capite excludenda est priorités
actionis cooperantis respectu actionis illius cui cooperatur.
— Prænoto tertio, quod cooperatio intrinseca actioni alterius
tunc habetur quando causa coopérons intrinsece cooperatur
unicuique secundummodumejus, cui cooperatur, ut Cajetanus
ipse dicit, P. I, Qu. XIV, Artic. XIII, § Nec sustinendus. Et
ideo intrinseca ista cooperatio afficit operationem non solum,
sed etiam et principaliter potentiam ejus, cui cooperatur,
imo ideo afficit actionem intrinsece, quia intrinsece afficit
potentiam (31, V, Dictum est 3°). Ratio est, quia actio, ut
entitas existens, seu ut actio elicita et posita, non habet hunc
modum potiusquam alium, nempe modum contingentem ad
esse vel non esse, sed tantum habet modum necessitatis, seu
ut determinatum ad unum (P. I, Qu. XIV, Art. XIH). Ridicu­
lum est igitur distinguere ex hac parte cooperationem intrin­
secam secundum modum ejus cui cooperatur. Et ideo
intrinseca cooperatio secundum modum ejus cui cooperatur
accipienda est respectu actionis seu operationis ut eliciendœ a
subjecto, seu a voluntate, cui cooperatur ; id est quatenus sub­
jectum seu voluntas de potentia reducitur in actum secun­
dum modum ejus, et sic movens, intrinsece movens, coope­
ratur intrinsece actioni seu operationi ejus quod movetur
et cui cooperatur, et quod proinde operatur secundum
modum suum. Unde actio seu effectus « non attingitur, inquit
ipse Cajetanus, a prima (causa) secundum se et seorsum,
sed modificata in (causa) secunda». (P. I, Qu. XIV, loc.cit.).
— Prænoto quarto, quod si Cajetanus nomine intrinseca:
cooperationis intelligeret meram coëificientiam actionis,
sive concursum indifferentem et exhibitum homini, si illum
velit, nulla esset ratio argumentorum Scoti, nulla in Cajetano
ratio laborandi ad illa argumenta solvenda, ut per se patet.
Ideo igitur Scotus arguit contra S. Thomam, et ideo Caje­
tanus reprehendit Scotum, quia S. Doctor ponit causas
secundas non solum moveri, sed etiam efficaciter moveri, et
ex hac efficacia divina repetit radifem ipsius contingentiæ,
Zioliáka. Summa philosophica. — T. IL

Î5

546 THEOLOGIA. LIB.

III. CAP. IV. DE DIVINIS ATTRIBUTIS IN ORD. ETC.

non vero ex contingentia divinæ voluntatis, ut vult Scotus.
— Hæc quæ summatim perstringunt sequentia adducenda
ex Cajetano, ex ipsis dicendis erunt magis manifesta.
In prima igitur responsione negat Cajetanus, et merito,
motionem divinam esse præviam, quatenus per præviam
motionem intelligi potest ab adversario talis motio, quæ non
proporlionetur naturæ et modo agendi causæ motæ : qua in
hypothesi, causa movens sola ageret, et causa mota non
ageret, sed solummodo ageretur. In hoc sensu exclusivo (ut
patet in exemplo baculi) negat Cajetanus, ac negandum est
motionem divinam esse præviam propriæ actioni causarum
contingentium et liberarum, et affirmandum motionem
divinam esse cooperantem : nam « cooperatio in unoquoe
que est secundum naturam uniuscujusque ; sic enim dispo­
nit (Deus) omnia suaviter. Unde sive necessario sive libere
cooperetur Deus, nihil minus creata 'voluntas libere utitur
(sup. n. I. Nunc autem) illa cooperatione » (§ Primo distin­
guendo. Artic. IX, Qu. XIX ; cf. Art. XIII, Qu. XIV, § Nec
sustinendus Scotus.)
Rejicit ergo Cajetanus motionem præviam quæ excludat
activam cooperationem causarum secundarum motarum
(quia causæ secundæ contingentes et liberæ non solum mo­
ventur, sed etiam se movent et quoad agere et quoad pro­
prium modum agendi) ; sed non negat motionem Dei coope­
rativam esse præviam, quatenus per ipsam causa secunda
movetur, id est ¡reducitur de potentia in actum (cf. ib.,
Qu. LXXXII, Art. IV, in prine. Commentarii), ac infallibiliter
consequitur ex causis secundis effectus non tantum secun­
dum id quod Cit, sed etiam secundum modum fiendi vel
essendi, ut audivimus a S. Thoma.
Id magis patebit etiam ex secunda responsione ad primam
objectionem et ex solutione ad alterum Scoti argumentum.
In prima enim responsione dictum est quod motio divina
est juxta modum causæ motæ; in hac secunda responsione
additur consequenter et cohærenter ad primam responsionem
quod causæ secundæ causalitasnonexcluditur per motionem
causæ primæ, sed utraque agit in proprio ordine et secun­
dum modum proprium. « Si enim causa secunda est causa,
ergo non præcise movet quia mota, sed etiam ex se aliquid
confert » (ib. Art. XIII, Qu. XIV). Causa igitur secunda
movetur a Deo et se movet ; et quia movetur modo conveioente suæ naturæ, scilicet ut contingenter vel libere se

moveat, ideo contingenter vel libere se movet. « Et si-:
movere causæ secundæ provenit non ex moveri tantum. s :
ex moveri et modo proprio ipsius causæ secundæ » 16. A:
VIII, Qu. XIX). In motione ergo divinatria sunt, secuncu.n
modum nostrum concipiendi, scilicet, — mulio qua movetu:
causa secunda,— modalilas ejusdem motionis juxta exizs-r.tiam modi agendi causarum secundarum, — impulsus causæ
secundæ ad agendum, idest actualis motio seu reducti?
causæ secundæ de potentia in actum. Sed prius intelligitur
actio movens cum sua modalitate quam impulsus, sicut
prius intelligitur impelli seu fieri inactu per impulsum quam
operari. «Etquoniam prius natura modificatur quam impellat
ad movendum, motio illa jam modificata ad causam contin­
gentem, movebit secundam ad movendum non necessario,
sed contingenter » (ib., Art XIII, Quæst. XIV). Nihil est in
• hisce Cajetani responsionibus quod opponatur, imo nihil est
quod non faveat divinæ physicæ præmotioni.prouti a Schola
nostra sumitur præmotio physica ac unanimiter defenditur,
ut alibi explicavimus (Artic. 31).
Explicitior est etiam Cajetanus in responsione ad alteram
Scoti objectionem, quæ est, ut vidimus, de prioritate causæ
moventis et attingentis actionem causæ secundæ motæ ; ex
qua prioritate concludebat Scotus negationem contingentia
in actionibus causarum secundarum. Est eadem objectio,
quam contra nos urgent adversarii. Perro Cajetanusconcedit
prioritatem aliquam (in qua consistit præmotio thomistica),
et negat solummodo et rectissime prioritatem durationis.
En verba doctissimi Cardinalis : « Ad secundam vero objec­
tionem dicitur quod illa prioritas universaliter non est secun­
dum aliquam quasi durationem naturæ, ut in uno instanti
naturæ effectus attingatur a prima causa et in alio a secunda,
ut arguens imaginatur (puerilis enim, addit Art. VIII.
Qu. XIX, hic est sensus, ex quo tamen consequentia Scoti
processisse videtur), sed est secundum independentiam et
immediationem virtutis : quia prior independentius et im­
mediatius immediatione virtutis attingit effectus quam
secunda : in eodem tamen instanti naturæ effectum ab
utraque attingitur « (t’6., Art. XIII. Qu. XIV). Et ante Cajetanum Capreolus in I, Dist. XXXVIII, Qu, I. Art. I, ad
argumenta Scoti contra quartam conclusionem : « Ad secun­
dum dico primo, inquit, quod causa prima prius attingit
effectum qunm causa secunda, considerandovtrfi/temcauræ;

sed considerando supposita agentia, dico quod causa proxima
est immediatior effectui quam prima. — Dica secundo
quod, dato quod causa prima prius natura attingeret effec­
tum quam secunda, non tamen in aliquo signo priori ad
signum, in quo attingit secunda : nec attingeret necessario
nisi ex suppositione. » (Venetiis, 1514. Fol, 261, col. 1.)
Et in II. Dist. XXV. Qu. I. Art. Ill, ad Scoti argumenta
contra secundam conclusionem: « Ad quartum dicitur primo
quod talia signa multum probabiliter negantur a mullis. —
Secundo dicitur quod, concessissignis prioritatis quantum ad
nostrum modum intelligendi solum, et nullatenus extra intel­
lectum, Deus in actu voluntatis humanæ in primo signo
rationis causât perlectam rectitudinem in comparatione ad
se, non autem in comparatione ad voluntatem creatam,
si loquimur de actu peccati » (fol. 240, coi. 4).Eadem Ferrariensis, in III, C. G. Cap. LXXXIX, § Ad confirmationem.
Concedimus ergo cum Cajetano, Capreolo et Ferrariensi,
* quod non datur exparterei (non solum duralio,sed neque)
aliquod signum prius, in quo Deus ante ipsam voluntatem
producat volitionem nostram » (Ferrar., ib.). Idem igitur
effectus, qui in casu nostro est velle voluntatis producitur
simul et in eodem instanti a voluntate et a Deo ; ergo nulla
ex hac parte realis prioritas. — Idem effectus a voluntate et a
Deo producitur immediate, sed alio et alio modo (Cf. III. C. G.,
Cap. LXX, n. 3, fin.) : quia Deus attingit immediatione vir­
tutis, idest virtute independente ab alia causa ; voluntas vero
attingit immediatione suppositi, sua virtute quidem, sed in
sua causalitate dependente a motione divina eam impellente
ad libere agendum. In quo impulsu recepto et modificato
(sicut hic supra explicavimus) consistit formaliter quidditas
præmolionis physicæ, sicut in coëfficientia consequente
præmotionem, et ideo habente id quod est ex natura propriæ
causæ etid quod est ex Deo movente, consistit concursus ille
simultaneus, quem Schola nostra admittit. Videantur quæ
praenotavimus Art. 31, n. V, Didum est 3°.
VI. Objectio quarta. — Dices : Negari saltem non potest a
posterioribus thomistis præmotionem physicam ita exagge­
rari, ut per eam videantur graviter lædere aut omnino des­
truere humanam libertatem. Exemplo sit P. Goudin, qui inter
præmotionis physicædefensores præcipuus habetur, eumque
thomistai communiter sequuntur. Ex rationibus, quibus
probatphysicam præmotionem, septima est : « Causa creata

eget præmotione Dei, quia ex se activa non est, nisi in actu
primo. Hæc, inquit, ratio profundissima est et efficacissima,
quam hic accuratius expendemus ex penitissimis S. Thomæ
principiis. Itaque sic argumentor. Impossibile est ut creatura
agat, nisi constituta sit in ratione principii in actu secundo
operativi. Atqui constitui nequit in ratione principii in
actu secundo operativi per suam virtutem agendi, nec per
concursum simultaneum, sed per solam præmotionem. Er_o
ut creatura agat, eget præmotione » {Philosophia, etc., Metaphys. Disp. II. Qu. III. De præmotione, Art. IV). Porro
ad probationem majoris « supponit rem apud omnes cer­
tam, nempe duplicem statum virtutis activæ, habitualem et
actualem, seu in actu primo et in actu secundo » (ib).. Atqui
hunc actum secundum distinguit, contra sententiam omnium
philosophorum, ab operatione elicita ab agente præmoto.
Consequenter actus secundus, qui, juxta Goudin, est ipsa
præmotio, prævius est operationi voluntatis, et nón potest
esse liber : non enim liberum voluntati esse potest quod a
sua operatione non dependet : non autem dependet ab ope­
ratione, quod operationem præcedit. Sed actui secundo
conjungitur necessario, necessitate absoluta, operatio: nam
unumquodque operatur prout est in actu secundo, nec esset
actus secundus, si stare ipse posset sine operatione. Igitur
per physicam præmotionem, qualis sustinetur a Goudin in
hac septima ratione, perimitur humana libertas.
Resp. Nolo quæstionem movere, utrum ardor disputatio­
num in causa fuerit, cur uni vel alteri sive ex nostris sive
ex adversariis verbum exciderit, plusminusve exaggeratum.
Videant hac de re periti : homines sumus, et humani nihil
a nobis alienum putamus. De quidditate quæstionis agen­
dum est, et quantum ad substantiam omnes unanimes su­
mus, sive antiquiores consulantur sive recentes, ut videre
est apud nostrum Benitez de Lugo, Vera Christi gratia. Dub.
IV. § VI, n. 100 (Romæ, 1733). Qua de re etiam scripsit nu­
perrime librum eruditissimum noster p. A. M. Dummermulh,
S. Theol. Magister, in nostro Lovaniensi Collegio Studiorum
llcgens, S. Thomas et doctrinaprœmolionisphysicœ(Perisïis,
1886). Quod attinetad Goudin, scriptorem, uti omnes norunt,
doctissimum, dico quod nomine actus secundi non intelligit
operationem elicitam a voluntate, sed actum primum proxi­
mum complentem potentiam, idest constituentem potentiam
in ratione principii sufficientis (Artic. 31, n, V) ad asrcn-

dum, intclligit nempe actionem-passionem, de qua loquitur
S. Thomas (Artic. 31, n. V, Antequam). « Actio, inquit,
duobus modis sumi potest. Primo pro ipsa ultima activitate
complente potentiam ad agendum, non ab ipsa potentia
producta (repugnat enim, ut aliquid majorem sibi perfec­
tionem det, quam habeat), sed ab eo qui potentiam applicat
et reducit in actum accepta : quo sensu aliquando sumitur
actio a S. Thoma, ut notavi I. P. Physicœ. Disp. III. Qu. I.
Art. II. Et sic verum est agens constitui in ratione principii
in actu secundo operativi per suam actionem, illamque esse
ultimam agentis actualitatem, ac proprie actum secundum.
Sed eo sensu actio erit ipsa præmotio. — Secundo actio
sumi potest pro aliquo ab agente producto (scilicet pro operatione. — Cf. Artic. 31, loe. cit.), ut sumitur ab adversariis.
Hoc sensu sumpta actio, etsi denominet formaliter causam
agentem, non tamen ipsa potest esse actualitas complens
causam in ralione principii activi, et ratio cur agens antea
illam non profundens, jam eam profundat : alias esset
causa cur ipsa esset, idest causa sui ipsius; quod mani­
feste repugnat. Itaque præter actionem sic sumptam, imo
prius natura quam agens eam producat oportet ut intelligatur ultimo completum in ratione principii activi » (ib
Sed contra). Et in Physica, ad quam hoc loco se se remittit
Goudin, ipsemet ait : « Ad actionem duo concurrunt :
unum ex parte agentis, nempe ultima illa activitas, qua
virtus agentis constituitur in actu secundo et in ipso agendi
exercitio; alterum ex parte patientis, nempe factio ipsa
actus in patiente, seu reductio ejus in actum. Ceterum,
licet actionis nomen quandoque tribui soleat, etiam a D.
Thoma, illi ultimæ activitati agentis ; attaman illa potius
est principium actionis quam actio... Unde actio proprie est
ipsa factio actus in patiente seu motus patientis, ut descen­
dens ab agente tanquam diffusio activitatis ejus » (loc.
cit. Prima conci., fin.). Igitur, quidquid sit de quæstione an
recte vel secus usus Goudin fuerit vocabulo actus secundi,
certum est his verbis non aliud intelligi ab ipso, quam vires
illas efflcacissimas, quibusDeus/acii ut faciamus, ut diximus
cum S. Augustino (Cf. Artic. 21, V, Quæ hucusque) id est,
ut ipse Goudin ait, vigorem causæ secundæ communicatum
a causa prima, quo causa secunda constituatur in ultima
agendi activitate; quem quidem vigorem dari per promotio­
nem physicam late dicemus in Mctaphusica (ib.). Consequenter

ART. IX. DE DIVINA PROVIDENTIA

551

consentit Goudin iis, quæ Art. 31, n. V, et supenoritus
numeris declaravimus ex S. Thoma et antiquioribus Com­
mentatoribus, præsertim Gajetano; cujus doctrinam a not in superiori numero expensam explicite amplectitur ipse
Goudin (Melaph. loc. cit. Art. VII, obj. 1. Instabis auctoritai-:
Cajetani).
Hinc patet responsio danda objectioni propositæ: procedit
enim ex falso supposito. Supponitur enim (et hæc suppositio
scotistica, ut supra notavimus, est communis omnibus impu­
gnantibus thomisticam præmotionem) quod præmotio divina
formaliter sumpta non sit^assio voluntatis antecedens volun­
tatis operationem elicitam, sed hæc ipsa operatio ; et ideo falso
infertur quod divina præmotio in aliquo instanti vel signo
priori producat in voluntate nostra volilionem ante ipsam
voluntatem. Quæ suppositio falsa est, ut supra, n. III, et
Art. 31, n. V, probavimus : et neque a Goudin, neque ab ullo
thomista admittitur. Ruunt ergo quæ ex illa duplici supposi­
tione in objectione inferuntur, quæque supra cum S. Thoma,
Cajetano, aliisque Commentatoribus explosimus i3I. V,
Quo sensu, seqq. ; 34, II, ad 2 et 3; 33, II). Ex his aperte mani­
festum est negandum quoque omnino esse quod in objectione
asseritur, scilicetquod actui secundo (sumpto ut mere afficienti
etcomplenti voluntatem adagendumjconjungaturnecessario.
necessitate absoluta, operatio : quia, ut pluries diximus, actio
procedit a voluntate non ut præmota simpliciter, sed præmota modo proprio ipsius voluntatis (Cf. ib. et sup., n. II,
Quaerit Angelicus, et n. Ill, Id magis patebit).

ARTICULUS NONUS
(36)

De divina providentia.
I. Providentiæ notio. Providentia generatim sumpta est
ratio ordinandorum in finem. Ipsa enim est principalis pars
prudentiae, ad quam aliæ duæ partes ordinantur, scilicet me­
moria praeteritorum et intelligentia praesentium; prout nempe
ex praeteritis memoratis et praesentibus intellectis conjecta­
mus de futuris providendis. Prudentiæ autem proprium est
ordinare alia in finem, sive respectu sui ipsius, siout di­
citur homo prudens, qui beuc ordinat actus suos ad finem

552 THEOLOGIA. LIB. HI. CAP. IV. DE DIVINIS ATTRIBUTIS IN ORD. ETC

vitæ suæ, sive respectu aliorum sibi subjectorum in familia,
vel civitate, vel regno. — Ratio ordinis rerum in finem in
intellectu existens, præsupposita voluntate finis, dicitur pro­
prie providentia, et etiam dispositio ; exeeulio vero ejusdem
ordinis dicitur gubernatio. — P. I. Qu. XXII. Artic. I. corp.,
ad 2 et 3.
II. Quæstio. Quidam non recte de Deo sentientes, dixe­
runt res mundanas nulla providentia divina administrari,
sed omnia aut temeritate aut fatalitate evenire posuerunt. Hi
dicuntur deistæ, vel fatalistæ, vel etiam epicurei, qui Deum
aut esse inficiantur, aut nomine relinquunt, re autem tol­
lunt. — Stoici, quibus Cudworthius noviter accessit, provi­
dentiam divinam admittebant, sed diminutam, hoc est, esse
utique Deo curam de nobilioribus rebus, non autem de mi­
nimis et ignobilioribus. — Quærimusergo : Io utrum in Deo
sit providentia; 2° utrum sit providentia de omnibus. Re­
vera solutio utriusque quæstionis habetur ex dictis : nam si
Deus omnes ac singulas res conservat in esse et ad agendum
movet, nonnisi ad aliquem finem ordinando conservat et
præmovet, sicut ad aliquem finem ordinavit eas creando
(G. 8, 1). Verum ad majorem evidentiam sit :
III. In Deo est providentia rerum mundanarum. Probatum
est (14, IV) omne bonum quod est in rebus, a Deo creatum
esse. In rebus autem creatis invenitur bonum non solum
quoad earum substantias, sedetiam quoad earum ordinem in
finem (G. 8, II), et præcipue in finem ultimum, quem dixi­
mus ;G. 8, II et seqq.) esse ipsam divinam bonitatem. Ergo
bonum ordinis in rebus creatis existens a Deo creatum est.
Quia autem Deus est causa rerum per suum intellectum,
cujuslibet sui effectus in ipso intellectu divino præexistit
idea seu ratio (23, II). Ergo in mente divina præexistit ratio
ordinis rerum creatarum in finem : quæ ratio ordinis rerum
in finem providentia in Deo nominatur, ut ex dictis n. I est
manifestum. Unde Boëtius, Lib. IV. De Consolat. Prosa VI •
Providentia, inquit, est ipsa divina ratio in summo omnium
principe constituta, quæ cuncta disponit. — P. I. Qu. XXII.
Artic. I.
IV. Nota. Solvitur difficultas. Dices : Quidquid est in Deo
est æternum ; sed providentia non est aliquid æternum: est
enim circa existentia, quæ non sunt æterna. Ergo providen­
tia non est in Deo. — Respondeo aliud esse providentiam,
aliud gubernationem ; prima est ratio ordinis in intellectu

divino existons, et ideo est æterna; alia vero est applicatio seu
executio hujus ordinis in creaturis, et ideo temporanea es:,
sicut et ipsæ creaturæ. — Ibid., ad 2. — Ceterum quoad
gubernationem ceteraque nomina quæde Deo non ab æ:e" :■
sed ex tempore dicuntur, præ mente habenda sunt quæ : re­
funde statuit S. Thomas P. I, Qu. XIII. Artic. VII : « Cuir.
Deus sit extra totum ordinem creaturæ, et omnes crea­
turæ ordinentur ad ipsum et non e converso ; manifes.um
est quod creaturæ realiter referuntur ad ipsum Deum. Sed
in Deo non est aliqua realis relatio ejus ad creaturas, sed s
eundum rationem tantum, inquantum creaturæ referuntur ad
ipsum. Et sic nihil prohibet hujusmodi nomina importan.ia
relationem ad creaturam prædicari de Deo ex tempore, non
propter aliquam mutationem ipsius, sed propter creaturæ
mutationem ; sicut columna fit dextera animali, nulla muta­
tione circa ipsam existente, sed animali translato.... Operatio
intellectus et voluntatis est in operante. Et ideo nomina, quæ
significant relationes consequentes actionem intellectus vel
voluntatis, dicuntur de Deo ab æterno. Quæ vero consequun­
tur actiones procedentes secundum modum intelligendi ad
exteriores effectus, dicuntur de Deo ex tempore, utsairutor,
creator, et hujusmodi. » In corp, et ad 3.
V. Omnia divinæ providentiæ subjacent, non in universali
tantum sed etiam in particulari. Hæc propositio est respe. sio ad secundam quæstionem propositam n. II. Probatur.
Cum omne agens agat propter finem (0, 51, 11), tantum s
extendit ordinatio effectuum in finem, quantum se extendit
causalilas primi agentis. Nam ex hoc contingit in operibus
alicujus agentis aliquid provenire non ordinatum ad finem,
quia effectus consequitur ex alia causa præter intentionem
et causalitatem agentis, uti contingit in effectibus per accidens
(0. 44, IV). Atqui causalitas Dei, qui est primum agens, se
extendit usque ad omnia entia non solum quantum ad prin­
cipia speciei, sed etiam quantum ad individualia principia
non solum incorruptibilium sed etiam corruptibilium : omnia
enim et singula sive magna sive parva, sive nobiliora sive
ignobiliora, a Deo sunt, conservantur et moventur ad agen­
dum. Ergo necesse est ut omnia et singula creata, quocum­
que modo sint, a Deo in finem ordinentur et dirigantur. Sed
ratio ordinis rerum in finem in mente divina existens est ipsa
Dei providentia, ut supra dictum est. Ergo omnia et singula
creata non solum in universali sed etiam in particulari sub-

jacent providentiæ Dei, et consequenter ejus gubernationi,
quæ, ut dictum est, ipsius ordinis est executio. — P. I,
Qu. XXII, Artic. II.
VI. Nota I. De providentia Dei immediata. Refert S. Tho­
mas ibid. Artic. Ill, ex SS. Gregorio Nysseno, Lib. VIII. De
Providentia, Cap. Ill, et Augustino, Lib. IX. De Civitate Dei.
Cap. I et II, quod Plato triplicem providentiam ponebat.
< Quarum prima est summi Dei, qui primo et principaliter
providet rebus spiritualibus et consequenter toti mundo,
quantum ad genera, species et causas universales. Secunda
vero providentia est, qua providetur singularibus generabi­
lium et corruptibilium ; et hanc attribuit diis, qui circum­
eunt cœlos, id est, substantiis separatis, quæ movent cor­
pora coelestia circulariter. Tertia vero providentia est rerum
humanarum, quam attribuebat dæmonibus, quos platonici
ponebant medios inter nos et Deos. » — Verum hisce fabulis
et erroribus abjectis, en doctrina tenenda circa immediatam
vel mediatam Dei providentiam : « Ad providentiam inquit
ibid. S. Thomas, duo perlinent, scilicet ratio ordinis rerum
provisarum in finem, et executio hujus ordinis, quæ guber­
natio dicitur. Quantum igitur ad primum horum, Deus
immediate omnibus providet, qui in suo intellectu habet
rationem omnium etiam minimorum, et quascumque causas
aliquibus effectibus præfecit, dedit eis virtutem ad illos
effectus producendos. Unde oportet quod ordinem illorum
effectuum in sua ratione præhabuerit. Quantum autem ad
secundum, sunt aliqua media divinæ providentiæ, quia infe­
riora gubernat per superiora, non propter defectum suæ
virtutis, sed propter abundantiam suæ bonitatis, ut dignita­
tem suæ causalitatis etiam creaturis communicet. »
VII. Nota II. Solvuntur difficultates. Objectio prima. Omnis
sapiens provisor excludit defectum et malum, quantum po­
test, ab his, quorum curam gerit. Atqui multa mala sunt in
rebus creatis. Aut igitur Deus non potest hujusmodi mala
excludere, et sic non esset omnipotens, aut non ipsi est pro­
videntia de omnibus.
Resp. Distinguo majorem: Sapiens provisor particularis
excludit mala ab his, quorum curam gerit, concedo ; provi­
sor universalis, subdistinguo: excluditmala non ordinata ad
bonum commune, concedo; excludit mala ordinata ad bo­
num commune, nego : et distinguo etiam minorem : multa
mala sunt in rebus creatis, ordinala tamen ad bonum com-

mune, concedo; non ordinata, nego; et nego consequens et
consequentiam quoad secundam partem negantem divinam
providentiam. — Aliter de eo est qui habet curam alicujus
particularis rei, et aliter de eo qui habet curam de pluribus
rebus, hoc est de provisore universali: nam provisor parti­
cularis excludit defectum ab eo quod ejus curæ subditur,
quantum potest; sed provisor universalis permittit aliquem
defectum in aliquo particulari accidere, ne impediatur bo­
num totius. Unde corruptiones et defectus in rebus natura­
libus dicuntur esse contra naturam particularem, sed tamen
sunt de intentione naturæ universalis, inquantum defectus
unius cedit in bonum alterius vel etiam totius universi. Cum
igitur Deus sit universalis provisor totius entis, ad ipsius
providentiam perlinet, ut permittat quosdam defectus esse
in aliquibus particularibus rebus, ne impediatur bonum
universi perfectum. Si enim omnia mala impedirentur, multa
bona deessent universo. Non enim esset vita leonis si non
esset occisio animalium; nec esset patientia martyrum si
non esset persecutio tyrannorum. Unde dicit Augustinus in
Enrichid. Cap. XI, n. 3 : Neque enim Deus omnipotens...ullo
modo sineret mali aliquid esse in operibus suis, visi usque
adeo esset omnipotens et bonus, ut bene faceret et de malo. —
Ibid, ad 2.
Objectio altera. Subsumes : Inutilia, utpote ad bonum com­
mune non ordinata, neque a provisore universali perm:;
possunt. Atqui multa sunt in universo inutilia, imo nociva.
Ergo Deus providentia sua non omnia administrat.
Resp. Distinguo minorem: multasunt in universo inutilia
apparenter et nociva per accidens, concedo; inutilia realiter
et novica per se, nego; et nego conseq. — IIoc argumentum
quod Manichæi urgebant, non minus solide quam eloquen­
ter solvit S. Augustinus De Genesi contra Manichceos. Lib. I,
Cap. XVI, nn. 25 et 26 : « Solent etiam islam Manichæi mo­
vere quæstionem, ut dicant : Quid opus erat ut tam multa
animalia Deus faceret sive in aquis, sive in terra, quæ ho­
minibus non sunt necessaria? Multa etiam perniciosa sunt
et timenda. Sed cum ista dicunt, non intelligunt quemad­
modum omnia pulchra sunt conditori et artifici suo, qui
omnibus utitur ad gubernationem universitatis, cui summa
lege dominatur. Si enim in alicujus opificis officinam impe­
ritus intraverit, videt ibi multa instrumenta, quorum cau­
sas ignorat, et si multum est insipiens, superflua putat. Jam

vero si in fornacem incautus ceciderit, aut ferramento ali­
quo acuto, cum id male tractat, seipsum vulneraverit, etiam
perniciosa et noxia existimat ibi esse multa. Quorum tamen
usum quoniam novit artifex, insipientiam ejus irridet, et
verba inepta non curans, officinam suam instanter exercet.
Et tamen tam stulti sunt homines, ut apud artificem homi­
nem non audeant vituperare quæ ignorant, sed cum ea vi­
derint credant esse necessaria, et propter usus aliquos insti­
tuta; in hoc autem mundo, cujus conditor et administrator
prædicatur Deus, audent multa reprehendere quorum causas
non vident, et in operibus atque instrumentis omnipotentis
Artificis volunt se videri scire quod nesciunt.
« Ego vero fateor me nescire mures et ranæ quare creatae
sint, aut muscæ, aut vermiculi ; video tamen omnia in suo
genere pulchra esse, quamvis propter peccata nostra multa
nobis videantur adversa. Non enim animalis alicujus corpus
et'membra considero, ubi non mensuras et numeros et ordi­
nem inveniam ad unitatem concordiæ pertinere. Quæ omnia
unde veniant non intelligo, nisi a summa mensura et nu­
mero et ordine, quæ in ipsa Dei sublimitate incommutabili
atque æterna consistunt. Quod si cogitarent isti loquacissimi
et ineptissimi, non nobis tædium facerent, sed ipsi conside­
rando omnes pulchritudines et summas et infimas, Deum
artificem ubique laudarent : et quoniam nusquam offenditur
ratio sicubi forte sensus carnalis offenditur, non rerum ip­
sarum vitio, sed nostræ mortalitatis meritis imputarent. Et
certe omnia animalia aut utilia nobis sunt, aut perniciosa,
aut superflua. Adversus utilia non habent quid dicant. De
perniciosis autem vel punimur, vel exercemur, vel terre­
mur, ut non vitam istam multis periculis et laboribus sub­
ditam, sed aliam meliorem, ubi securitas summa est, diliga­
mus et desideremus, et eam nobis pietatis meritis compa­
remus. De superfluis vero quid nobis est quærere? Si tibi
displicet quod non prosunt, placeat quod non obsunt ; quia
etsi domui nostræ non sunt necessaria, eis tamen completur
hujus universitatis integritas, quæ multo major est quam
domus nostra, et multo melior. Hanc enim multo melius
administrat Deus, quam unusquisque nostrum domum
suam. Usurpa ergo utilia, cave perniciosa, relinque super­
flua. In omnibus tamen cum mensuras et numeros et ordi­
nem vides, artificem quære. Nec alium invenies, nisi ubi
sumina mensura et summus numerus et summus ordo est,

id est Deum, de quo verissime dictum est, quod omnia in
mensura et numero et pondere disposuerit. Sic fortasse
uberiorem capies fructum, cum Deum laudas in humilitate
formicæ, quam cum transis fluvium in alicujus jumenti
altitudine. »
Objectio tertia. Homo per liberum arbitrium est sibi
ipsi providentia. Ergo homines non subsunt providenti®
divinæ.
Itesp. Distinguo antecedens : est sibi ipsi providentia ex­
cludens providentiam divinam, nego; includens, concedo.—
Intantum homo dicitur per liberum arbitrium sibi esse pro­
videntia, quia se dirigit per consilium et electionem, non
autem perindependentiam a divina providentia, quia et ipse
actus liberi arbitrii in Deum reducitur, sicut in superioribus
articulis probatum est. Et hinc est quod providentia homipis continetur sub providentia Dei, sicut causa particularis
sub universali.
Objedioquarta. Providentia manifestatur per misericordiam
et justitiam. Atqui non omnia justitia administrantur in
mundo : nam sæpe boni opprimuntur ærumnis, cum contra
impii prosperantur. Ergo res humanæ divina providentia
non administrantur.
fíesp. Distinguo majorem : Providentia manifestatur per
misericordiam et justitiam, quarum complementum est in
hac vita, nego; in altera vita, concedo. Nego autem minorem
et conseq . — Divina providentia est præcipue ordinatio re­
rum in ultimum finem, qui hominibus consequendus com­
plete in altera vita præligitur ; a quo fine arcentur mali, ip­
sum autem boni consequuntur. In hac autem vita justissimo
Dei judicio impii quandoque prosperantur, et ut alicujus
operis boni in hac vita præmium habeant, et ut per ipsos
justi et peccata purgent et virtutem exerceant, atque non
Deum ament spe retributionis temporaneæ sed felicitatis
æternæ. Attamen, inquit Angelicus,P. I, Qu, XXII. Artic. Il,
ad 4, « hominum justorum quodam cxellentiori modo Deus
habet providentiam quam impiorum, inquantum non per­
mittit contra eos evenire aliquid, quod fiiïaliter impediat sa­
lutem eorum. Nam diligentibus Deum omnia cooperantur in
bonum, ut dicitur Rom. VIII. >
FINIS THEOLOGIÆ NATURALIS.

